
INTRODUCERE 



Vom da aci numai cîteva date despre viaţa Sfîntului Maxim Mărturisitorul, 
de după anul 626, cînd părăseşte mînăstirea «Sf. Gheorghe» din Cyzic, de unde 
venise cu puţin înainte dintr-o mînăstire din Chryso-polis (Skutari), pe malul 
asiatic al Bosforului, unde se aşezase prin 613-614, părăsind demnitatea ce o 
avusese la curtea împărătească din Bizanţ. El a plecat din Cyzic, din faţa 
năvălirii perşilor, care au ajuns în 626 pînă la Constantinopol. După o scurtă 
trecere prin Cipru şi Creta, apoţ prin mînăstirea Eucrates de Ungă Alexandria, - 
unde era egumen Sofronie, viitorul Patriarh al Ierusalimului -, s-a aşezat în 
jurul anului 632 în Cartagina, unde rămîne permanent pînă în 646, cînd pleacă 
la Roma cu fostul patriarh monotelit Pyrrhus, pe care-l cîştigase, la 645 într-o 
dispută, pentru ortodoxie. Ia Roma, Pyrrhus este scos de sub anatemă, dar după 
scurtă vreme el revine la monotelism şi la scaunul de patriarh monotelit din 
Constantinopol. Probabil înainte de a pleca Maxim cu Pyrrhus la Roma s-au 
ţinut în Africa, în 646, mai multe sinoade care au adoptat atitudinea lui Maxim 
contra monoteliţilor. Ia Roma, Maxim se pare că rămîne de aici înainte 
permanent, cîştigînd-o deplin pentru învăţătura sa. Ia 649 se ţine acolo, sub 
papa Martin I, sinodul de la lateran, care condamnă monotelismul şi decretul 
Typos al patriarhului Paul din Constantinopol. «Ia pregătirea şi desfăşurarea 
acestui Sinod, Maxim şi călugării greci din jurul lui au avut un rol important» . 
împăratul Constantin al II-lea trimite imediat la Roma slujitori să aresteze pe 
papa Martin I şi pe Maxim. Dar ei nu pot aduce pe papă şi pe Maxim la 
Constantinopol decît în 653. Martin I e condamnat imediat şi trimis într-un exil, 
unde moare în septembrie 655. Maxim e condamnat de autorităţi în 655, mai 
mult pentru motive politice decît pentru erezie. E trimis şi el într-un exil în Byzia 
din Tracia. 

Două încercări de a-l face pe Maxim să admită monotelitismul nereuşind, 
Maxim e trimis în 657 într-un nou exil la Perberis în Tracia, unde rămîne şase 
ani. în 662 e adus din nou la Constantinopol împreună cu apocrisiarul roman 
Anastase şi cu ucenicul său Anastasie, ce-l însoţea începînd din 618. Aici sînt 
anatematizaţi de un sinod de episcopi deveniţi din porunca împăratului 
monoteliţi. Refuzînd din nou să accepte monotelitismul, li se smulge limba din 
rădăcină şi li se taie mîna dreaptă şi sînt trimişi în lazia, pe partea de sud-est a 

1. Hans Urs von Balthasar, Kosmische Liturgie, ed. II, Einsiedeln, 1961, p. 72. 

Mării Negre, unde Maxim, zdrobit de chinuri, moare la 13 august 662 . 

Cele mai multe dintre scrierile sale, Maxim le-a scris între 626-634 
(Răspunsuri către Talasie, Ambigua, Comentar la Tatăl nostru, Capete gnostice, 
Mistagogia). 



Scrierile traduse în acest volum, cuprinse în P. G. 91 sub titlurile: Opuscula 
Theologica (col. 9-353) şi Epistolae (col. 363-645), le-am dat într-o ordine 
inversată, pentru că «Epistolele», cu excepţia cîtorva care au conţinut 
duhovnicesc, cuprind - cele mai multe - o critică a monofizi-tismului şi sînt 
scrise pînă la 638, iar «Opuscula Theologica» se ocupă cu respingerea 
monotelitismului, în luptă cu care Sfîntul Maxim se angajează începînd de la 
638, după publicarea decretului Ecthesis al împăratului Eraclie, alcătuit de 
patriarhul Serghie, care impunea recunoaşterea unei singure voinţe în Hristos. 
De acum Maxim devine sufletul rezistenţei împotriva ereziei monotelite. 

Scrierile împotriva monofizismului, care alcătuiesc prima parte a acestui 
volum, le-a scris Sfîntul Maxim îndemnat de apariţia multor monofiziţi în Egipt, 
pînă la Cartagina, refugiaţi din Orient din faţa năvălirii perşilor şi apoi a 
mahomedanilor . între 634 şi 638, după o epistolă sinodală a lui Sofronie (ajuns 
în 634 patriarh de Ierusalim), în care combătea cererea Decretului (Psefos) lui 
Serghie de Constantinopol de a nu se vorbi nici de o lucrare, nici de două, s-au 
menţinut ambele părţi într-o anumită linişte 4 . Din acest timp datează scrierile 
Sfîntului Maxim împotriva monofizitismului, nu numai pentru că apăruseră în 
Egipt mulţi monofiziţi refugiaţi din Orient, ci şi pentru că vedea că prezenţa lor 
făcea curtea imperială din Bizanţ şi pe patriarhul Serghie din Bizanţ să caute o 
împăcare cu ei prin formula de compromis: două firi, dar o singură voinţă în 
Hristos. 

Se pare că unele dintre aceste epistole duhovniceşti sau doctrinare datează 
chiar dinainte de 634, pînă nu se manifestase nici curtea imperială din 
Constantinopol, nici patriarhul Cyril din Alexandria prea făţiş pentru 
monotelitism (sau poate chiar dintre 626-630), căci în unele dintre aceste 
epistole, chiar cu conţinut antimonofizit, se adresează unor demnitari de la 
curtea imperială (prieteni ai Sfîntului Maxim) (ep. 12), ba în unele le cere 
acelora să intervină la împărat pentru unele persoane, iar în altele intervine 
prin prieteni influenţi la patriarhul Alexandriei, pentru reprimirea unui diacon 
(Cosma), care fusese demis din slujbă pentru unele abateri doctrinare monofizite 
(Ep. 14; P.G. 91, col 536). 

2. Am folosit pentru această notă biografică: Hans Urs von Balthasar, op. cit., 1961, 
p. 66-73 şi Lars Thunberg, Microcosm and Mediator, Lund, 1963, p. 1-7. 

3. Hans Urs von Balthasar, op. cit, p. 71. A se vedea Epistolele 13, 15, 17. 

4. Hans Urs von Balthasar, op. cit.,p. 68. 

Scrierile antimonofizite sînt îndreptate cu precădere împotriva formei date 
acestuia de patriarhul monofizit al Antiohiei, Sever (f 512). Acesta, urmărind 
înşelarea ortodocşilor, afirma că în Hristos s-au păstrat deosebirile dintre 
calităţile divine şi umane, dar continua să refuze admiterea a două naturi în 
Hristos. Sfîntul Maxim arată că prin aceasta Sever susţine şi mai direct 
amestecarea firii omeneşti cu cea dumnezeiască într-o singură fire, care nu e 
nici dumnezeiască, nici omenească, ci ceva intermediar între ele, despărţindpe 
Hristos şi de Dumnezeu şi de oameni, deci neputînd mîntui pe oameni. Căci 



după teoria lui Sever firea cea unică din Hristos e permanent şi nemuritoare şi 
muritoare, şi tare şi slabă, şi slăvită şi umilită, doctrină proprie a panteismului. 

Faţă de afirmarea lui Sever că Hristos are o fire compusă, Sfîntul Maxim 
lămureşte că se poate vorbi de un ipostas compus al lui Hristos (cum afirmase 
prima dată «călugărul scit» Maxenţiu, apoi Leonţiu de Bizanţ - se pare tot unul 
dintre «călugării sciţi» (daco-romani) -, dar nu de o «fire compusă». 

Ipostasul poate fi unic şi totuşi complex, dar o fire nu poate fi compusă, 
fără să-şi piardă identitatea. 

Se poate vorbi doar la om de o fire compusă (din suflet şi trup), pentru că 
ea face parte ca atare dintr-o specie şi se naşte astfel. Dar în Hristos e atît firea 
dumnezeiască ce aparţine ipostasului Lui din veci, cit şi firea omenească 
«asumată» de El într-un moment temporal, în mod liber, pentru a o mîntui. 
Umanitatea lui Hristos aduce în conştiinţa Lui conştiinţa că ea este asumată de 
ipostasul dumnezeiesc . 

Faţă de Sever, care admitea numai o fire în Hristos, Sfîntul Maxim afirmă 
că El e «în două firi, din două firi sau două firi», lărgind formula de la 
Calcedon.care spunea numai «în două firi» 6 . Era formula neocalce-donenilor, 
care primea şi expresia monofiziţilor «din două firi», dar o ferea de sensul că 
«din două firi» a rezultat o singură fire, prin afirmarea cu sens contrar că 
Hristos e «două firi», nevătămate, dar unite în aşa fel, încît au dat un ipostas. 

Sfîntul Maxim evidenţiază mereu taina unirii celor două firi într-un ipostas 
şi neputinţa noastră de a o înţelege. Uneori Sfîntul Maxim încearcă să 
întemeieze această unire pe ideea unei «înrudiri» sau «conformităţi» între firea 
omenească şi dumnezeiască, aşa cum o anumită 

5. Despre tema aceasta la Sfîntul Maxim, a se vedea: Felix Heinzer, Gottes Sohn als 
Mensch, Fribourg, Suisse. 1980. 

6. Tema aceasta e tratată de Pierre Peret S.J., Christologie et theologie trinitaire chez 
Maxime le Confesseur, d'apres sa formule «deux natures desquelles, en lesquelles et lesquelles 
est le Christ», în voi. Maximus Confesseur. Actes du Symposium sur Maxime le Confesseur, 28 
sept. 1980, Fribourg, 1981, p. 215-223. 



SFINTUL MAXIM MĂRTURISITORUL 



conformitate există şi între materie şi spiritul uman, care-şi poate face din 
materie un trup, ca organ de manifestare o lui. 

în general, Sfîntul Maxim afirmă valoarea firii omeneşti în faţa lui 
Dumnezeu, Care a creat-o ca s-o mîntuiască şi s-o îndumnezeiască pentru vecie, 
nu ca s-o topească sau ştirbească prin apropierea Lui de ea. 

în scrierile antimonotelite Sfîntul Maxim arată că voinţa ţine de firea 
raţională a omului, reprezentînd mişcarea ei liberă spre desăvîr-şire în unirea 
cu Dumnezeu, cînd e menţinută în acordul ei cu firea umană şi cu voia 
Creatorului acesteia. Căci voinţa e una cu libertatea, şi Fiul lui Dumnezeu Cel 
întrupat nu duce firea omenească spre mîntuire ca pe un obiect lipsit de voinţă. 
Omul nu se conduce numai de un impuls involuntar, ca animalul. O fire 
omenească fără voinţă nu e o fire omenească reală. Si ceea ce n-afost «asumat» 
de ipostasul divin, n-afost mîntuit. 

Desigur, voinţa poate lua şi forma unei socotinţe contrare firii şi lui 
Dumnezeu. Dar în Hristos ea n-a luat această formă, pentru că Cel ce se 
manifestă prin ea este ipostasul cel unul, sau Cuvîntul lui Dumnezeu Cel 
întrupat, Care o ţine în acord cu voia Sa dumnezeiască. 

Analizele Sfîntului Maxim referitoare la tema voinţei omeneşti a lui Hristos 
sînt de o mare subtilitate. Ele se îmbină cu lămuriri preţioase asupra deosebirii 
între fire şi persoană, sau între raţiunea firii şi modul concretizării ei în 
persoane şi a precizării voinţei firii prin ipostas sau persoană. Prin ele se aduc 
noi precizări sensului persoanei, necunoscute de filosofia dinainte de Hristos 
deplinei afirmată categoric, dar insuficient lămurită la sinodul de la Calcedon. 

PR. PROF. DUMITRU STÂNILOAE 



Partea întîia 



Epistolele Sfîntului Maxim Mărturisitorul 
despre cele două firi în Hristos şi despre viaţa 

duhovnicească 



EPISTOLE 



1. Cuvînt de îndemn, în formă de epistolă, către 
robul lui Dumnezeu Gheorghe, eparh al Africei 

Socotesc că nimeni dintre cei lipsiţi într-un fel sau altul de lumină nu doreşte 
să se bucure de raza soarelui ca noi toţi cei smeriţi, care, umpluţi din belşug de 
prea frumoasa ta bunătate, dorim să te vedem iarăşi prezent şi să ne bucurăm de 
bunătatea ta. Căci porţi întipărite în tine modurile dumnezeieşti ale virtuţilor ce te 
însoţesc, de care te cunoaştem împodobit în chip strălucitor de cînd ai fost mai 
înainte între noi. Din acestea am învăţat şi mai limpede că virtutea ţine de voinţă, 
nu de treapta şi de alegerea cuiva; şi că urmarea lui Dumnezeu atîrnă de dis- 
poziţia lăuntrică, nu de diregătoria cea înaltă. Căci celor binecuvîntaţi ca voi, în 
adîncul sufletului li s-a înrădăcinat cu adevărat puterea iubirii lui Dumnezeu. 
Acestora li s-a sădit neîndoielnic putinţa de a se mişca mereu în jurul binelui, 
precum celor vrăjiţi de dragostea celor materiale, aplecarea şi împrăştierea uşoară 
spre mulţimea patimilor. Şi acesta e un lucru foarte explicabil. 

Căci Dumnezeu fiind Unul şi singur şi nepătimitor şi neavînd din veci nimic 
deosebit după fiinţă care ar putea fi împreună văzut şi ţinînd de El (în mod 
necesar), fiindcă nici una din cele ce sînt din El nu-L ajunge, cel ce stăruie spre 
El din dorinţă,cu libera alegere a voinţei, este şi el unul şi singur şi nepătimitor 
(nepătimaş), căci s-a concentrat printr-o fericită apropiere de El, nereţinînd 
altceva, fiind şi el singur şi neschimbător. Fiindcă dacă Cel dorit de el este Unul 
şi singur, iar Acela neschimbat în sensul cel mai propriu, ca Cel ce e după fiinţă, 
pentru neschimbabilitatea naturală, nemişcat - căci nu are unde să se mişte 
infinitul nemişcat -,atunci şi el, ca cel ce e cum se cuvine, iubitor al Unului, s-a 
făcut şi singur şi neschimbat 1 . 

1. Cine e concentrat tot timpul spre Cel ce e Unul în sensul cel mai propriu, devine şi el 
unul. Iar dacă Acela, necăutînd spre nimic afară de Sine - căci are în Sine totul - e ne- 
schimbător şi neluat în stăpînire de vreo patimă faţă de ceva din afară, cel ce se concentrează 
spre El va deveni şi el neschimbător şi nepătimitor. 

Căci şi-a făcut din Unul alegerea voinţei (rnv yv aa tiv) nemişcată 2 . Dimpotrivă, cel 
ce şi-a legafdin necunoaşterea Celui bun, prin propria alegere a 
sufletului, dragostea de cele materiale,care sînt schimbătoare şi modificabile prin 
fire şi nu pot stărui deloc în nimic, e schimbăcios în mod necesar şi pătimaş şi 



repede modificabil şi el, avînd dispoziţia sufletului pătimind împreună mişcare cu 
cele ce se mişcă prin fire 3 . 

Deci pe tine, binecuvîntatul meu stăpîn, nu te va putea scoate ceva din cele 
ce sînt (din creaturi) din deprinderea cea bună îndumnezeitoare, care are 
împreună călătoare cu ea spre Dumnezeu alegerea voinţei tale: nici timpul care 
preface împreună cu el în mod neregulat mişcarea lucrurilor nu va putea schimba 
stabilitatea alegerii; nici ameninţarea oamenilor care pune în faţă frica nu va clinti 
stăruinţa dispoziţiei în bine; nici cuvîntul oamenilor linguşitori care îndulceşte 
auzul nu va moleşi prin rostirea lui tăria cea bună a sufletului; nici dorinţa de 
răzbunare, din pornirea de a putea supune ei pe cineva, nu va tulbura blîndeţea 

2. Unul suprem nu se mişcă, pentru că fiind infinit n-are spre ce se mişca. Cel ce se 
concentrează spre El devine nemişcat şi el prin alegerea voinţei. Dar Unul suprem nu-1 
face nemişcat spre altceva pe cel ce se concentrează spre El numai pentru că El cuprinde 
în Sine ca infinit tot ce poate exista cu adevărat, ci şi pentru că are în Sine tot ce e bun, sau 
îl atrage prin bunătatea Sa supremă. Unul suprem e nemişcat din Sine prin voinţa fiin- 
ţială, neavînd ceva superior sau egal cu El spre caresă se mişte. Creatura conştientă se 
mişcă spre Unul suprem cu voinţa căreia i-a dat El însuşi o direcţie prin libertate (prin 
liberul arbitru). Căci ea nefiind una cu toate are putinţa de a alege spre ce să se mişte şi 
trebuie să aleagă. Dar alegerea ei este bună cînd e conformă cu aspiraţia fiinţei ei spre a se 
împlini în Cel atotcuprinzător. Avem aci respingerea origenismului care" atribuie sufletului 
necesitatea să părăsească alipirea la esenţa superioară, care se dovedeşte prin aceasta 
necuprinzînd totul. 

Persoana creată devine una cînd se concentrează spre Dumnezeu în sensul că toate 
aspiraţiile ei se adună în direcţia spre El, părăsind orice împrâştiere. Ea experiază pe 
Dumnezeu ca unica Existenţă prin Sine, pentru că în El sînt toate cele ce o pot satisface. Dar 
cum poate fi Dumnezeu întreg în întîlnirea cu fiecare persoană? Aşa cum e mama aceeaşi 
întreagă pentru fiecare copil. Fiecare copil o are toată şi ea se simte toată în întîlnirea cu 
fiecare. Chiar dacă îi priveşte pe toţi deodată, e întreagă în privirea îndreptată spre fiecare 
din ei. 

Persoana umană simte pe Dumnezeu pe de o parte ca pe Unul întreg, pe de alta ca pe 
Unul infinit, cu neputinţă de a-L îmbrăţişa întreg. Avem şi în aceasta exemplul copilului care 
simte pe mama întreagă, pe de alta trăieşte nelimitarea iubirii şi tainei ei. Dumnezeu Se 
coboară, pe de o parte la capacitatea omului de sesizare în întregime a Lui, pe de alta în Sinea 
Lui oferită omului spre sesizare, omul trăieşte infinitatea Lui. Şi fiecărui om i Se face altfel 
sesizabil ca Unul pe de o parte întreg, pe de alta infinit. 

3. Aci Sf. Maxim dezvoltă respingerea teoriei origeniste despre căderea sufletului 
din esenţa superioară. Nu orice suflet pătimeşte căderea de la Dumnezeu, ci numai cel ce 
se leagă de cele mărginite, schimbătoare şi ele prin fire. Cel ce a înaintat mult în iubirea de 
Dumnezeu nu mai poate cădea din El. pentru că existenţa Lui supremă e una cu binele 
suprem. Nu e un bine mai sus de El. Şi din binele suprem nu se poate cădea. Râul.fiind un 
minus în existenţă, e un minus în bine. sau ca o lipsă a binelui. Binele arătat de el cu pre- 
tenţia de bine integral o o amăgire. De aceea în rău omul nu poate rămîne statornic. Cade 
din amăgire şi slăbiciune într-un rău tot mai mare; Dumnezeu nu Se mişcă, pentru că este 
supremul bine. Nu e bine mai presus de El şi binele mai mic nu-L poate atrage. Numai 
creaturile se mişcă dincolo de ele pentru că nu sînt în existenţa supremă, adică în binele 
suprem. Ele se mişcă sau spre trepte mai înalte de bine, sau spre trepte mai mici, sau spre 
rău. ca un bine aparent. 

purtării; nici pofta slavei adusă de stăpînire nu va micşora voinţa iubirii de Dum- 
nezeu(l). Căci nestăpînirea peste oameni nu lipseşte pe cineva de slava de la 
Dumnezeu şi de la oameni, ci mai degrabă sporeşte slava, precum eliberează 
sufletul de agitaţie şi de tot felul de griji din afară, cum socotesc eu şi cum cred 
că va cugeta tot cel ce înţelege lucrurile în chip bine-credincios. 

Fiindcă tot omul cu adevărat virtuos şi de Dumnezeu iubitor îşi ajunge sieşi 
spre toată fericirea, neavînd nevoie de nimic din cele ce-l înconjoară din afară 



spre a şi-o procura pe aceasta. Căci el şi-a făcut prin viaţă din chipurile 
însuşirilor dumnezeieşti trăsături proprii, are cu desăvîrşire plinătatea tuturor 
bunătăţilor prin care se sădeşte în oameni asemănarea întocmai cu Dumnezeu, cu 
care nu se poate compara nimic din cele ce sînt după Dumnezeu. Şi simplu 
vorbind, nici boala, nici sănătatea, nici bogăţia care trage în jos, nici sărăcia în 
cele ce se strică, nici ocara, nici lauda, nici moartea, nici viaţa, nici prezentul, 
nici viitorul, nici altceva din cele ce sînt nu va putea slăbi această filosofie 
(vieţuire înţeleaptă) care te hrăneşte şi te-a adus la atîta slavă de la Dumnezeu şi 
de la oameni. 

Dar cum se ajunge la aceasta? Să încredinţăm toate ale noastre lui 
Dumnezeu şi să nu mai suferim să căutăm nimic din cele ce nu ni s-a poruncit de 
Dumnezeu să le căutăm(2), ci numai ceea ce ni s-a poruncit de Dumnezeu să 
căutăm; şi pe cele ce aflîndu-se după voia lui Dumnezeu sau sub libera noastră 
voinţă şi putere să le voim şi să ne silim să ne formam cu ajutorul lor prin faptele 
înseşi; iar pe cele ce, după judecata tuturor, nu au nevoie de libera noastră voinţă 
ca să se facă şi desfacă, să le lăsăm lui Dumnezeu cu mulţumire şi cu credinţă ca 
să le conducă unde voieşte şi hotărăşte, neopunîndu-ne întru nimic raţiunilor 
Providenţei şi călăuzirii Lui, prin care se conduc toate în chip neînţeles cu 
înţelepciune negrăită, prin preştiinţa lui Dumnezeu, chiar dacă Dumnezeu duce 
aceste raţiuni altfel şi contrar nădejdii noastre spre sfîrşitul lor. 

Căci e Purtătorul de grijă şi Ocrotitorul prea înţelept al treburilor noastre, ca 
Unul ce nu a cîştigat o înţelepciune potrivită Lui, ci este şi Se numeşte El însuşi 
înţelepciunea în înţelesul cel mai propriu 4 . 

Să voim deci numai să stăruim cu sinceritate în «a-L iubi, cum a zis, din 

toată inima, din tot sufletul şi din toată puterea, şi pe aproapele ca pe noi înşine» 

(Matei 22, 37). silindu-ne să aflăm tot modul prin care să ducem la capăt această 

poruncă dumnezeiască, ca să se înfăptuiască scopul dumnezeiesc întreg şi 
4. Dacă Fiul Iui Dumnezeu e Cu vini ui ca Persoană, El e Persoană dreptcugetătoare, 
sau dreapta cugetare ipostatică. Existenţa Lui însăşi e cuvîntătoare şi dreptcugetătoare din 
veci in veci. El poate spune ceva mereu nou pentru noi. cum nu poate spune persoana căzută 
în rău. 

atotdeplin, exprimat în felul concentrat de mai sus, orice diregătorie sau treaptă, 

viaţă şi chip am avea, fie că sîntem stă-pînitori, fie stăpîniţi, fie bogaţi sau săraci, 

sănătoşi sau bolnavi, sau în vreo stare deosebită a trupului; iar de celelalte ale 

dorinţei noastre, cîte nu depind de voinţa noastră(3), să nu ne îngrijim cîtuşi de 

puţin. Căci de ce să ne ocupăm cu ceea ce nune e necesar prin fire, sau nu atîrnă 

de libera alegere a voinţei ? Poate la aceasta cugetînd Scriptura nu ne-a dat 

despre acestea o dispoziţie prin porunca dumnezeiască, pentru ca nu cumva 

căutînd contrar firii cele ce nu atîrnă de noi, să abuzăm în mod condamnabil de 

puterea de a voi şi să o arătăm astfel pe ea slabă, ca una ce nu are cele ce nu pot fi 

sub ea, iar pe de altă parte căutînd să-L silim pe Dumnezeu, să socotim că e a 

noastră călăuzirea Providenţei, Care se foloseşte cu înţelepciune de cele ce nu 

depind de noi, pe de altă parte spre pedepsirea relelor ce depind de noi, şi iarăşi 

pe de altă parte spre sporirea şi întărirea bunătăţilor (virtuţilor) ce depind de noi. 

Deosebind deci cele ce stau în puterea noastră de cele ce nu stau în puterea 
noastră, pe cele din urmă să le credem ca fiind în întregime opera Providenţei 



dumnezeieşti, iar pe cele dintîi ca fiind şi opera Providenţei dumnezeieşti, dar şi 
opera voinţei noastre. Depinde de noi, ca să concentrăm într-o definiţie, tot ce 
cuprinzîndu-se în raţiunea virtuţii, sau dimpotrivă în modul răutăţii, urmează 
liberei noastre hotărîri prin voinţă(4). Dar nu depinde de noi(5) tot ceea ce nu are 
ca creatoare a existenţei proprii libera alegere şi tot ce existînd prin fire nu se 
poate numi virtute sau răutate, dar devine, sau,pentru a spune mai propriu, se 
arată ca una sau alta prin felul cum îl întrebuinţăm noi. 

Deci toate bunătăţile (virtuţile) unice care depind de noi, ca fapte ale voinţei 
libere a noastre în conlucrare cu Dumnezeu şi ca lucruri ale hotă-rîrii noastre,să le 
voim cu tărie şi să le facem cît mai mult. Prin aceasta vom fi ascultători şi docili, 
purtători ai Cuvîntului care face cu bună rîn-duială drumul virtuţilor prin noi. Iar 
pe cele ce nu depind de noi, ca unele ce nu sînt prin ele răutate sau virtute prin 
fire, ci unelte ale liberei alegeri, care scot la arătare pornirea ascunsă a raţiunii din 
noi, să nu le voim cîtuşi de puţin, ca să nu corupem prin reaua întrebuinţare 
puterea voinţei naturale, făcînd-o să încerce cele imposibile şi cu neputinţă de 
îndeplinit prin ea. Ci să le încredinţăm lui Dumnezeu şi să primim cu mulţumire 
toată schimbarea timpurilor şi a lucrurilor, ce ni se întîmplă prin voia, mîntuitoare 
a lui Dumnezeu, spre folosul nostru, ca să dobîndim la fel şi în mod egal binele 
virtuţii nu numai prin cele ce sînt la fel, ci şi prin cele ce nu sînt la fel, nici egale. 
Căci nimeni nu cade din nădejdea cea bună lăsînd şi încredinţînd lui Dumnezeu, 
spre folosul său, cîrmuirea şi grija celor ce nu atîrnă de el. Fiindcă adevărat a 

5. Să ne intereseze numai ceea ce e necesar firii noastre şi ceea ce stă în puterea noastră 
ca să dobîndim prin mişcarea spre ea. Şi atunci vom înainta la infinit. 

grăit înţeleptul undeva în cuvintele lui: «Priviţi la neamurile de demult şi vedeţi 

cine a crezut Domnului şi a fost ruşinat, sau cine L-a chemat pe El şi a fost trecut 

cu vederea?» (înţ. Sirah 2, 1 1). 

Dacă acestea sînt aşa, precum a arătat cu adevărat cuvîntul în fugă, înfăţişînd 
limpede însuşirea celor voite şi a celor ce nu sînt voite, deosebind între ele în 
mod definit cele ce nu trebuie amestecate. chiar dacă ni s-ar lua conducerea să nu 
ne întristăm socotind aceasta ca o lipsire de vreun bine. Căci nici nu ne vine 
conducerea fiindcă am voit-o, fiind departe de a depinde de noi, precum nici 
bogăţia şi sănătatea, nici cele ce se află la mijloc între virtute şi răutate nu 
primesc de la noi chipul virtuţii sau al răutăţii 6 . 

Dar nici odată ce ne e dată (conducerea) să n-o respingem ca pe un rău total. 
Căci poate fi eventual o unealtă a virtuţii celor iubitori de Dumnezeu, care s-au 
hotărît să le atribuie toate cu toată sîrguinţa lui Dumnezeu, pe lîngă cele ce 
depind de ei şi pe cele ce nu depind de ei, dar rîn-duite lor prin iconomie spre 
folosul lor. Şi ceea ce nu e prin sine după fire nici bine, nici rău, nu trebuie nici 
iubit, nici ocolit. Fiindcă cele fără de care putem fi şi rămîne buni şi virtuoşi, sau 
răi şi lipsiţi de orice virtute, nu e necesar să le dobîndim numaidecât, precum nici 
nedobîndirea lor nu ne este spre câştigarea binelui sau a răului şi spre rămînerea 
statornică în ele. Căci unii lipsiţi de stăpînire, de bogăţie şi de sănătate au 
dobîndit mari comori de bunătăţi veşnice, iar alţii, dimpotrivă, avînd stăpînire şi 

6. La mijloc între virtute şi răutate sînt cele ce nu sînt virtute şi răutate. Virtutea şi 
păcatul sînt cele ce depind de voinţa noastră. Celelalte ne vin din Providenţa dumnezeiască. 
Ele pot fi folosite ca instrumente ale voinţei noastre spre virtute sau păcat. Dar în acest scop 
poate fi folosită fie sănătatea, fie lipsa sănătăţii. Să nu ne întristăm deci de ceea ce nu depinde 
de noi. Căci oricare ar fi aceasta, poate fi folosită de noi ca unealtă spre adevăratul bine sau 
spre rău. Nici să nu folosim toată puterea voinţei pentru a păstra ceea ce nu depinde de noi. 
Căci în acest caz putem avea deziluzia de a vedea efortul voinţei fără rezultat, în loc de a-1 
folosi spre dobîndirea virtuţii,care depinde de noi. 



bogăţie şi sănătate au căzut prin voia lor liberă din toate bunătăţile dumnezeieşti. 
O mărturiseşte şi săracul Lazăr şi bogatul din apropierea lui. Cel dintîi lipsit fiind 
de orice stăpînire pămîntească, sănătate şi avuţie, a primit odihna fericită în 
sînurile lui Avraam, iar al doilea,fiind încărcat la culme cu cele materiale, e 
despărţit de cei evlavioşi printr-o prăpastie şi osîndit să aibă ca parte a lui focul 
chinuitor. Şi iarăşi David şi Iov, marii luptători pentru adevăr, probaţi prin 
amîndouă felurile de viaţă, despărţite unul de altul prin trăiri diametral opuse, şi- 
au păstrat virtutea, sporind-o prin cele contrare. 

Să ne bucurăm deci de conducerea ce ni s-a dat şi să o primim ca pe o 
unealtă a ajutorului spre virtute dăruit nouă de Dumnezeu. Dar iarăşi, fiindu-ne 
luată, să nu o căutăm, ci să ne lepădăm de ea ca de o mare povară şi 
înfricoşătoare sarcină, socotind că prin aceasta ni s-a descoperit un scop al 
Providenţei cu privire la noi, un scop care ne iconomiseşte cu iubire ceea ce este 
spre folosul nostru. «Nu căuta, zice înţeleptul, să te faci judecător ca nu cumva să 
nu poţi înlătura nedreptatea; ca nu cumva să te temi de faţa celui puternic şi să 
pui sminteală în dreptatea ta şi să păcătuieşti faţă de mulţimea celor din cetate şi 
să te amesteci în norod şi să te legi de două ori cu păcatul» (înţ. Sirah 7, 6-8). 

Iar dacă voieşti, binecuvîntate, să te arăţi vrednic de laudă şi din acestea, nu 
te vei face mai mic decît oricare dintre cei ca tine. Căci cum a spus acelaşi 
înţelept: «Ochii Domnului au căutat spre cele bune şi te-au ridicat din smerenia 
ta şi au înălţat capul tău şi s-au minunat mulţi de tine şi se vor povesti 
popoarelor şi neamurilor virtuţile tale» (înţ. Sirah 11, 15). Iar despre Apostoli 
Duhul Sfînt a grăit mai înainte prin David: «în tot pămîntul a ieşit vestirea 
isprăvilor tale şi la marginea lumii s-a răspîndit buna mireasmă a virtuţilor tale» 
(Ps. 18, 5; Rom. 10,18). Iar tu n-ai mîncat singur pîinea ta, ci ai dat din ea cu 
îmbelşugare orfanilor şi i-ai hrănit pe ei ca un părinte, şi din tinereţea lor şi din 
pîntecele maicii lor i-ai călăuzit spre dreptate. Nu i-ai trecut cu vederea pe cei goi 
ca să nu-i îmbraci. Toţi cei fără putere te-au binecuvântat, căci ai încălzit umerii 
lor cu lîna oilor tale. N-ai pus aurul tău în pămîntul tău, spre plăcerea trupului tău, 
ci ai trimis toată bogăţia ta în cer spre pregătirea bunătăţilor sufletului. Nu te-ai 
lăsat amăgit de bogăţia ce se strică şi nu ţi-ai pus inima în avuţia curgătoare. Nu 
te-ai veselit cu cei ce rid de toate (cu bufonii), a căror viaţă este ruşine şi a căror 
vieţuire s-a umplut de murdărie. Piciorul tău nu s-a grăbit spre fapte viclene, nici 
nu te-ai bucurat de căderea duşmanilor ca să zici: «Bine le este!». N-a gemut 
pămîntul sub tine, căci n-ai mîncat singur rodul lui fără cinste, nici n-ai necăjit 
sufletele stăpînilor lui. Ţi-ai retras mîinile de la darurile celor nedrepţi. Ai scăpat 
pe sărac din mîna celui puternic şi ai avut milă de cel fără putere. Văzînd vreun 
om în greutăţi, ai suspinat. Pe orfanii fără ajutor i-ai ajutat. Gurile văduvelor te-au 
binecuvântat. Căci te-ai îmbrăcat în dreptate şi te-ai înveşmîntat în judecata 
dreaptă ca într-o dulamă. Te-ai făcut ochiul orbilor, piciorul ologilor şi tatăl 
celor neputincioşi. Ai strivit gurile celor nedrepţi şi ai scos din dinţii lor ceea ce 
au răpit. Şi spunînd pe scurt, hrăneşti pe flă-mînzi, adapipe cei însetaţi, primeşti 
pe străini, îmbraci pe cei goi, cercetezi pe bolnavi şi slujeşti celor din închisori. 
Mai bine zis prin toţi aceştia faci bucurie lui Dumnezeu, pentru Care ajuţi pe toţi 



aceştia cu toată inima. Ai fost socotit mai vrednic de laudă ca toţi. Pentru aceasta 
pe drept cuvînt te-a păzit Dumnezeu şi lumina Lui străluceşte peste capul tău. 

Iar aceasta e legea poruncilor care luminează cu strălucire din tine tuturor 
prin lucrarea virtuţilor. Şi cu lumina aceasta umbli în întuneric, adică cu 
cunoştinţa contemplării binecredincioase a lucrurilor străbaţi nevătămat 
înşelăciunea veacului acestuia şi neştiinţa, grăbindu-te spre lumina neumbrită. 
Căci numai tu, binecuvîntate, ai putut mai mult decît toţi oamenii să nu strici 
virtutea sub povara de stăpînitor. nici să faci legea lui Hristos să se încline sub 
aur, ci ai făcut stăpînirea reală virtuţii atât de mult, încît să te faci cunoscut numai 
din virtute şi raţiune 7 şi să te faci ascultat pretutindeni de toţi pentru strălucirea 
dreptăţii tale. 

Iar dacă vrînd să scăpăm de neplăcuta pătimire a trupului, socotim că o 
putem schimba printr-o plăcută pătimire, să ştim că plăcuta pătimire a trupului a 
născocit-o vieţii călcarea poruncii dumnezeieşti şi că a introdus-o omul care a 
ales cele vremelnice în locul celor veşnice; iar neplăcuta pătimire a trupului a 
introdus-o păzirea poruncii dumnezeieşti. Pentru aceasta Dumnezeu făeîndu-Se 
om, a arătat-o şi a făcut-o lege prin Sine, iar plăcuta pătimire a făcut-o să fie 
omului cauză a înstrăinării de rai şi a bunătăţilor de acolo, iar neplăcuta 
pătimire,cauză a revenirii în rai şi a înălţării la ceruri şi, ceea ce e mai minunat 
decît toate, pricină a unirii cu Dumnezeu 8 : 

De aceea să ne prindem pînă la sfîrşit de neplăcuta pătimire a trupului, ca 
una ce e unealtă a harului dumnezeiesc, neschimbîndu-ne cu vremurile şi cu 
lucrurile; iar plăcuta pătimire (plăcutele pasiuni) a trupului să o dispreţuim, ca 
vrednică de lepădat şi ca una ce se va topi şi va strîmtora pe cel ce 1-a desfătat şi 
«nu-1 poate trece peste graniţele ei», cum a spus Grigorie, gura dumnezeiască a 
lui Hristos 9 , ca una ce pricinuieşte toate împunsăturile sufletului. Să ne purtăm 
aşa, ca să ne facem numai ai lui Dumnezeu singur, răspîndind prin toate mişcările 
sufleteşti şi trupeşti strălucirea razelor dumnezeieşti. Şi ca să spunem simplu, să 
ne facem încăpători ai lui Dumnezeu întreg şi cu totul întregi dumnezei după har 
aşa de mult, încît să fim socotiţi că sîntem prin toate alt El (cUAov ocuxov), fără 
o identificare cu El după fiinţă 1 . Căci aceasta e desăvârşirea: să nu purtăm în noi 
înşine nici o trăsătură (yvcopioua) a veacului acestuia. Aceasta pentru ca nu 

7. E propriu Simţului Maxim să vadă virtutea ca un rod al raţiunii, care întipăreşte o 
purtare raţională dreaptă, echilibrată a trupului şi sufletului. Fiecare om e structurat con- 
form unei raţiuni proprii, ca chip al unei raţiuni din Raţiunea ipostatică divină, sau din 
Dumnezeu Cuvîntul. 

8. Dumnezeu S-a făcut om pentru ca sâ-Şi însuşească neplăcuta pătimire cu trupul. 
Prin aceasta a arătat-o şi a dat-o pe aceasta ca lege. ca un mijloc de care ne putem folosi spre 
bine prin exemplul Său. 

9. «Cuvîntul despre iubirea de săraci». Plăcerile au o limită peste care nu se poate 
trece. Bucuriile spirituale nu au o limită în creşterea lor. Omul plăcerilor nu ştie de ceva 
dincolo de ele, nici de rostul lor de a ne ajuta în creşterea spirituală. 

cumva din pricina ei să avem în noi vreo lipsă a deprinderii dumnezeieşti şi să ne 

îndurerăm amarnic de pata care ştirbeşte integritatea adevărată şi să nu aflăm 

prilejul îndreptării noastre. 



Incetînd pentru noi faptele veacului (acesta), nu mai rămîne nimic cum este 
din modul de vieţuire şi situaţia noastră de acum. Nimic din cele văzute nu mai 
rămîne vrednic de crezare şi nepierdut pentru posesorii lor. Nimic nu mai stăruie 
continuu, rămînînd nemişcat în cei biruiţi de acest veac: nici slavă, nici bogăţie, 
nici stăpînire, nici sănătate, nici lipsa de slavă, nici sărăcie, nici robie, nici boală, 
nici frumuseţe, nici tinereţe, nici strălucire, nici urîţenie, nici bătrîneţe, nici lipsa 
de nobleţe. Toate trec, toate se veştejesc, cele omeneşti dispar ca o umbră şi toată 
umflătura puterii omeneşti se dezumflă mai mult ca o băşică. «Căci tot omul, 
zice, e ca iarba şi toată slava omului ca floarea ierbii. S-a uscat iarba şi a căzut 
floarea» (Isaia 40, 6). Căci cu adevărat toate cele omeneşti au unită virtual 
stricăciunea (coruperea) cu naşterea (cu devenirea) 11 ; ba adeseori în unele au 
stricarea ca anticipare a naşterii, întrucât îşi pot fura una alteia mijlocul în care se 
întîlnesc prin extremităţile lor (6), mijloc care e văzut prin amîndouă 12 . Şi acestea 
le conduce Providenţa, ca raţiunea celor ce se schimbă să fie o pedagogie spre 
adeverirea celor veşnice 13 . Toate se prefac între ele şi se alterează fiecare prin 
fiecare. Şi mai degrabă îşi susţin una alteia stricarea decât devenirea sau 
naşterea 14 . 

Să nu ne legăm deci sufietul,care nu se strică (nu se corupe), de cele 

10. Să fie flecare atît de plin de Dumnezeu încît să apară ca alt dumnezeu, dar nu ală- 
turea de Dumnezeu, nu un al doilea dumnezeu, deşi nu în aşa fel că Dumnezeu nu S-ar putea 
întinde şi dincolo de el în infinit şi nu S-ar afla şi în alţii, făcînd pe flecare alt dumnezeu. E 
acelaşi Dumnezeu Care fiind în mulţiface pe flecare alt dumnezeu, dar Se întinde infinit, sau 
cu infinitatea Sa, în flecare, arătîndu-Se deosebit în fiecare, deşi pe de altă parte în flecare ni 
Se prezintă întinzîndu-Se la infinit. Dar distingem totuşi pe flecare de Dumnezeu Cel prin 
fiinţă, sau vedem în fiecare,ca dumnezeu după har, ca sălaş al lui Dumnezeu, pe Dumnezeu 
Cel ce sălăşluieşte în el. Distingem ca persoană pe dumnezeu după har - chiar dacă se întinde 
şi el în infinit. 

11. Totul este în sine un «Sein zum Tode», sau are în fiinţă moartea. înaintînd în 
existenţă, înaintează spre moarte. 

12. In mijlocul în care se întîlnesc extremităţile lucrurilor, adică naşterea şi moartea, se 
cuprind amîndouă ca viaţa care pe de o parte înaintează, dar pe de alta are în sine moartea 
care înaintează în viaţă. La început e mai tare viaţa, la sfîrşit e mai tare moartea. La mijloc 
sînt într-o egalitate. Pînă la mijloc fură mai tare viaţa din moarte, de la mijloc încolo fură 
mai mult moartea din viaţă. 

13. Schimbările din veacul acesta ne încredinţează despre neschimbarea celor din 
veacul viitor. Nu poate fi toată existenţa într-o schimbare continuă. în acest caz nimic n-ar 
avea nici un sens. Continuitatea care trece de la unele chipuri trupeşti la altele arată un 
diriguitor al întregii mişcări. 

14. Părinţii născînd înaintează în coruperea trupurilor lor, sau copiii născîndu-se 
produc coruperea trupurilor părinţilor. Prin toate se arată o înaintare spre viaţa care nu se 
va mai corupe. Fenomenul acesta se petrece în planul trupesc, material. Dar e condus 

vremelnice; nici să nu împovărăm mintea, atrăgînd-o spre pămînt prin grija de 

cele materiale, fiind ea prin fire liberă de materie. Să despărţim în mod natural 

prin raţiune cele ce nu sînt niciodată unite 15 . Şi să nu socotim nici o osteneală 

de planul superior care menţine sufletele într-o comunitate nesupusă descompunerii onora 
prin altele. Legătura între toate le arată pe toate înaintînd ca suflete spre o viaţă 
netrecătoare. 

15. Mintea şi cele materiale, care prin natură sînt deosebite, să le deosebim şi prin 
raţiune, sau prin voinţă. 

16. Folosirea celor ce ne sînt de trebuinţă e urmată cu bun rost de lipsa lor, ca să fim 
îndemnaţi să ne rugăm lui Dumnezeu mereu pentru ele. Aceasta ne face mai degrabă 
dependenţi de Dumnezeu decît de ele. Trebuinţa de ele ne e limitată. Dar avem o sete neli- 
mitată de cele spirituale. Nelimitată şi netrecătoare. 

17. Lucrurile întrebuinţate de noi ne lasă şi sînt lăsate în mod necesar, lipsindu-ne dnpă 
întrebuinţare. Să adăugăm la aceasta şi o lăsare a lor din partea noastră prin libera hotărîre 
a voinţei. Adică să ne împăcăm în mod voit cu puţinătatea şi curgerea lor. Să Au ne plîngem 
de această puţinătate şi curgere. Să ne împăcăm cu această rînduială a lui Dumnezeu, ca să 
creştem chiar prin aceasta spiritual. 

18. Si. Vasile cel Mare, Hexaimeron, Omil. I. 



prea mare pentru a atrage sufletul, care nu e compus şi nu poate primi nici o 
descompunere a firii lui. din împătimirea de cele ce se strică. Să fugim de 
Sodoma, de rătăcirea simţurilor în jurul celor sensibile, adică de zăpăceală, ca să 
fugim de aprindere, sau de chinul prin foc ce urmează acestora pentru toţi. Să ne 
mîntuim în minte, adică în înălţimea vieţuirii după Dumnezeu, ca să nu fim 
prinşi împreună cei ce nu am ieşit cu totul din simţuri, chiar dacă părem ca 
fericitul Lot, ca să nu mai slujim păcatului(7), întrucît nu mai lucrăm aceleaşi cu 
sodomiţii. Să fugim cu toată puterea de cele trecătoare, care nu pot fi ţinute de 
noi, a căror substanţă însăşi e prin fire curgerea trecătoare şi nu lasă în noi decât 
aplecarea sufletului spre ele, prin care se va întinde tot chinul în cei osîndiţi. Să le 
lăsăm toate cu hotărîre sau să ne rugăm mai întîi lui Dumnezeu pentru cele ce ne 
sînt de trebuinţă şi care sînt urmate cu necesitate în mod natural de lipsa lor 16 . Să 
lăsăm prin hotărîrea voinţei cele ce ne lasă şi sînt lăsate din necesitate 17 . Să nu 
facem sufletul, care e prin fire chipul Făcătorului, stăpînit printr-o afecţiune 
neraţională de cele ce se fac şi se desfac, neţinînd seama că el niciodată nu ajunge 
la sfîrşitul existenţei după ce i s-a poruncit să caute prin toate pe Dumnezeu şi să 
se grăbească spre El. Să nu voim să avem cele ce nu le putem ţine; nici să ne 
alipim ca de cele veşnice de cele cu siguranţă trecătoare. Căci «trece chipul 
veacului acestuia», cum a apus Apostolul (I Cor. 7, 31); şi: «Cerul şi pămîntul 
vor trece», cum a spus Dumnezeu Apostolului (Matei 24, 35). Să aşteptăm 
hotărîrea nemincinoasă a lui Dumnezeu, să ne ridicăm prin credinţă la înţelesul 
Cuvîntului şi vom fi asiguraţi printr-o dovedire clară de împlinirea celor spuse. 
Căci celui ce-I sînt supuse părţile prin stricările şi prefacerile lor, cum a spus unul 
din înţelepţii noştri 18 , îi este supus în mod vădit şi totul chiar dacă nu a sosit 
timpul în care, prin lucrarea Lui, I se va supune totul. Fiindcă şi omul vede în 
mod natural din cele ce pătimeşte în fiecare zi că va muri, chiar dacă nu e de faţă 
moartea în realitate. 

Să ne facem aşadar ai noştri şi ai lui Dumnezeu, mai bine zis numai ai lui 
Dumnezeu şi nicidecum ai trupului şi ai lumii. Să ne pregătim să chemăm pe 
Dumnezeul nostru, după cum s-a scris: «Pregăteşte-te să chemi pe Dumnezeul 
tău, Israile» (Amos 4, 12). Aceasta înseamnă să ne curăţim de petele şi 
întinăciunile cele rele, lepădînd de la noi pe cît e cu putinţă chiar şi simplele 
năluciri ale patimilor. Căci aşa se pregăteşte cu adevărat tot cel ce voieşte să se 
pregătească bine. Aceasta ca să primim prin virtuţi, ca prin nişte culori 
dumnezeieşti, asemănarea întocmai cu Dumnezeu. Aşa cheamă cum se cuvine pe 
Dumnezeu, cel ce ştie cum trebuie să-1 cheme. Căci pregătirea este, precum 
socotesc, înstrăinarea de patimi; iar chemarea, apropierea sinceră de Dumnezeu 
prin virtuţi. Sau iarăşi, pregătirea este strălucirea ce vine în cei vrednici prin 

19. Purtările omului sînt ca nişte haine. Dacă sînt curate, sînt ca nişte haine albe, 
străvezii, se vede prin ele sufletul care nu vrea să ascundă nimic. Dacă sînt murdare, ele 
caută să ascundă sufletul; îl fac pe om netransparent. Primul e scăldat în lumină, al doilea e 
închis în întunericul singurătăţii. 

20. -«Făptuire filosofică». Părinţii numesc «filosofie» viaţa virtuoasă. Căci ea se 
călăuzeşte de «iubirea de înţelepciune» adevărată (filo-sofia). 

21. Cunoaşterea lui Dumnezeu e rodul contemplării sau intuiţiei sufletului curăţit de 
patimi şi iubitor de Dumnezeu. Dar starea aceasta nu o dobîndeşte omul fără ajutorul 
Duhului Sfînt. Intuiţia aceasta este nu numai ojjera omului, ci şi a Duhului Sfînt. Căci omul 
nu poate cunoaşte pe Dumnezeu, fără ca El însuşi să vină în întîmpinarea lui. Chiar pe 
semenul meu nu-1 cunosc fără să mi se descopere şi el cu dragoste, ca răspuns la dragostea 
mea. 

22. Haina albă, manifestarea curăţiei lăuntrice, este condiţia unirii sufletului cu Mirele 
Hristos. Numai îmbrăcat în ea sufletul (în greceşte de genul feminin) poate intra în cămara 
de nuntă a desăvîrşitei uniri cu El. Ea arată iubirea exclusivă de Hristos. în această 



virtuţi; iar chemarea, primirea harului îndumnezeitor prin cunoştinţa adevărată. 
Aşa vom putea avea «totdeana hainele albe», după cum s-a scris (Eccl. 9. 8), 
adică purtările strălucitoare prin virtuţi şi străvezii, neavînd nici un semn al 
întunericului . «Şi sufletul nostru se va veseli de Dumnezeu, Mîntuitorul nostru» 
(Isaia 61, 10). Căci se va bucura de dezbrăcarea omului vechi «care se strică prin 
pofte amăgitoare» şi de îmbrăcarea celui nou,zidit dupâ Dumnezeu în Duhul 
(Efes. 4, 22-24). «Căci Dumnezeul nostru ne va îmbrăca în haina mîntuirii şi în 
veşmîntul veseliei» (Isaia 61, 10), adică în deprinderea morală a făptuirii iubitoare 
de înţelepciune prin virtuţi 20 şi în contemplarea cunoscătoare fără greşeală în 
Duh 21 . îmbrăcaţi în această haină.ne vom bucura şi de bunătăţile viitoare şi în 
acelaşi timp originare ale dumnezeieştii şi preacuratei cămări de nuntă 22 . în toate 
acestea trebuie să luăm aminte cu grijă cum umblăm şi ce hotărîm despre noi, 
ştiind că mulţi martori nevăzuţi sînt de faţă şi privesc la cele ce le facem şi le 
cugetăm, uitîndu-se nu numai la ceea ce e arătat, ci şi la sufletele noastre şi dînd 
pe faţă ascunsul inimii. 

Căci multe cu adevărat sînt cetele Puterilor îngereşti ce stau în jurul nostru 
scriind în cer cu toată amănunţimea cele făcute, spuse şi cugetate de noi pînă la 
cea mai simplă schiţare de gînd spre a ne da pe faţă în ziua înfricoşătoare a 
judecăţii, cînd toată zidirea celor văzute, clătinată de o scuturare negrăită, va fi 
împinsă spre sfîrşitul ei, şi stihiile din mijloc arzînd se vor desface (II Petru 3, 10) 
şi va fi cer nou şi pămînt nou şi cele următoare (Isaia 65,17); când se vor aşeza 
tronurile şi Cel Vechi de zile Se va aşeza şi se vor deschide cărţile care au scris în 
ele faptele şi cuvintele şi gîndurile noastre în chip credincios şi nemincinos; când 
mii de mii de îngeri vor sluji Lui şi zeci de mii de zeci de mii vor sta în jurul Lui 
şi ameninţarea focului arzător se va întinde peste tot şi va înconjura toate şi va 
topi munţii ca ceara. «Căci rîu de foc, zice, curgea înaintea Lui» (Dan. 7, S-10); 
cînd tartarul şi prăpastia largă şi de neînchipuit şi întunericul cel mai din afară şi 
viermele cel neadormit se vor arăta fiind de faţă (Ps. 96, 3: Luca 16, 26; Matei 
25, 39; Marcu 9, 43). Şi pe deasupra frica va atîrnă din văzduh peste toţi care 
aşteaptă sfîrşitul. Iar îngerii mîniei vor răspândi din ei foc chinuitor şi vor sta de 
faţă vărsînd foc din ochi şi suflînd foc, gata spre pedepsirea a toată fărădelegea. 
Pe lîngă aceştia toată zidirea pămîntească şi cerească, cea din îngeri şi din 
Puterile mai presus de îngeri şi cea din oameni va sta de faţă aşteptînd cu 
cutremur arătarea înfricoşătoare a judecăţii dumnezeieşti. în faţa tuturor se vor 
citi faptele noastre ale tuturor şi se vor dezgoli toate cele ascunse, ca să-şi 
cunoască astfel toţi unii altora păcatele,ca şi fiecare pe ale sale, citind fără 
amăgire cartea conştiinţei sale: «Mustra-te-voi, zice, şi voi pune înaintea feţei tale 
păcatele tale» (Ps. 49, 22). Şi iarăşi: '<înconjura-i-va pe ei sfaturile lor» (Ps. 7, 
2). 

Şi iată Omul şi opera Lui, judecător prea înţelept, avînd în faţă ostile 

înfricoşătoare şi măreţe ale cetelor îngereşti, se aşază pe scaunul înalt, strălucind 

de toată dreptatea şi împărţind fiecăruia prin hotărîre adevărată şi dreaptă cele 

potrivite vredniciei lui 23 ; dîndu-le cu blîndeţe celor ce stau de-a dreapta prin 

faptele cele bune împărăţia gătită lor de la întemeierea lumii, iar pe cei ce, pentru 

lipsa faptelor bune au primit starea de-a stînga, respingîndu-i cu mînie în focul 

cămară de nuntă se va bucura sufletul de fericirea veşnică în veacul viitor. Dar bunătăţile de 
care se va bucura atunci sînt bunătăţile în care s-ar fi dezvoltat dacă n-ar fi căzut, în starea 
primordială. 

23. Hristos primeşte ca om de la Tatăl demnitatea de judecător al tuturor, în baza 
operei Sale mîntuitoare: a întrupării, a răstignirii, a învierii pentru noi. Căci avem în cele 
făcute de El pentru noi toate îndemnurile şi ajutoarele pentru a ne pregăti pentru împărăţia 
iubirii Lui. 



cel veşnic, gătit diavolilor şi îngerilor lui. Cine va răbda acel foc-plin de mînie 24 ? 
Cine nu se va scârbi de chipul greţos al acelui vierme? Cine va putea suporta 
desimea şi greutatea întunericului celui mai dinafară? Cine va suporta tartarul 
mugind şi prăpastia fără fund fierbînd din sinul ei? Cine nu va tremura îngrozit de 
asprimea şi ascuţişul privirii îngerilor apăruţi din ea şi de faţa lor mohorâtă? Cine 
nu se va teme ca de răul cel mai cumplit decît toate de întoarcerea feţei lui 
Dumnezeu, Cel prin fire bun şi de oameni iubitor şi îndurător, împreună cu Care 
se va întoarce şi se va scârbi toată zidirea de cei ce prin voia lor urîtă s-au 
scufundat în atîtea rele, încît L-au silit pe Cel prin fire şi singur iubitor de oameni 
Dumnezeu să Se arate lor astfel? Cine va suporta ruşinea fără margini a 
conştiinţei,care se va ivi la arătarea celor ascunse ale Lui? Cine va putea măsura 
plînsul netăcut şi acele lacrimi amare şi fără folos şi scrîşnirea dinţilor şi durerile 
celor copleşiţi de chinuri, sau mărimea părerii de rău statornicită în inima lor şi 
sfîşiind cu dreptate adîncul sufletului lor? Cine e în stare să descrie strâmtorarea 
pricinuită lor de neputinţa de a nădăjdui vreodată schimbarea acestei stări şi 
vreun sfîrşit al chinului ce-i apasă sau de a aştepta vreun termen al revenirii lor la 
buna vieţuire 25 ? Căci judecata aceea este cea din urmă şi singura şi cu adevărat 
înfricoşătoare şi dreaptă. E cu atît mai dreaptă cu cît e mai înfricoşătoare, sau 
poate de aceea e mai înfricoşătoare pentru că e cu totul dreaptă. Şi închide în ea, 
prin dreapta hotărâre a lui Dumnezeu, toate veacurile 26 . Cine, copleşit de vaietele 
şi de suspinele pornite din adîncul inimii, care străpung însăşi măduva lor şi le 
răneşte în chip amar măruntaiele, va putea fi scutit de lacrimi? Cine va suporta 
plînsul şi jeluirea aceea fără durere şi fără întristarea produsă de ea şi cuvintele 
rostite din părere de rău de către fiecare din cei aflaţi în chinuri către sine şi ale 
tuturor către toţi? 

Căci atunci a ajuns fiecare cunoscătorul adevărat al greşelilor sale, cînd s-au 
arătat şi vor apărea în ele însele descoperite faptele sale, libere dş orice 
acoperămînt al amăgirii. Dreaptă e judecata Ta, Dumnezeule! 

24. Focul acelarfle nesuportat are şi caracterul spiritual al mîniei lui Dumnezeu. Cum e 
de înţeles «mînia» lui Dumnezeu, care arde mai ales conştiinţa omului? Dumnezeu nu poate 
iubi răul cu care s-au identificat unii oameni. El nu poate intra în aceştia, pentru că nu se 
deschid Lui.El le rămîne străin. Ei nu au starea de bunătate, de blîndeţe în care se simte. 
Dumnezeu. închiderea lor în răutatea învîrtoşată o simt ca o îndepărtare neplăcută a lui 
Dumnezeu de ei. 

25. Aceasta e veşnicia apăsătoare, lipsită de orice nădejde de a se schimba vreodată 
ceva în ea. E întunericul singurătăţii în care nu se aşteaptă apariţia vreunei mîngîieri. E 
monotonia veşnicului, gol spiritual. Dacă ar fi-măcar o tocire nepăsătoare, o moarte spiri- 
tuală egală cu indiferenţa! Monotonia, golul, neaşteptarea a nimic nou, e însoţită de un urlet 
continuu al revoltei împotriva ei. 

26. O judecată care n-ar fi deplin dreaptă n-ar fi chiar atît de înfricoşătoare, pentru că 
s-ar mai putea aştepta o revizuire a hotărîrilor ei, pentru că cel condamnat ar «mai avea 
mîngîierea .că nu e chiar aşa de rău precum a fost socotit. 

Ne-ai chemat şi nu Te-am ascultat! Ne A ai adresat cuvinte şi nu le-am dat atenţie, 
ci am făcut fără putere sfaturile Tale. De aceea pe drept a venit asupra noastră 
pieirea şi nimicirea şi amăgirea şi necazul şi împresura-rea, şi acum Te chemăm 
noi şi nu ne auzi. Cerem de la Tine şi nu aflăm milă. Căci nici noi nu Ţi-am auzit 
cuvintele. Nici n-am arătat milă aproapelui. Că cei ce am urît înţelepciunea şi n- 
am ales frica de Tine, nici n-am voit să ţinem seama de sfaturile Tale, secerăm 



roadele cuvenite ale seminţelor noastre şi sîntem plini de nebunia noastră. Ne-a 
orbit amăgirea vieţii şi n-am cunoscut tainele lui Dumnezeu, nici n-am nădăjduit 
într-o plată a evlaviei. De aceea am fost părăsiţi pe cărările fărădelegii şi am 
străbătut pustii neumblate (necunoscute de supravegherea dumnezeiască), iar 
calea Domnului n-am cunoscut-o (Ps. 118, 37). Iar acum ce folos ne-a adus 
mîndria? Ce ne-a adus bogăţia împreunată cu îngîmfarea? S-au mistuit toate 
acestea ca umbra şi au trecut ca o veste şi ca o corabie ce străbate valurile apei şi 
a cărei trecere nu lasă urme, nici nu-şi întipăreşte chipul în unde; care ca o pasăre 
ce străbate aerul nu lasă nici un semn al zborului ei (înţ. 5, 7). Toate acestea au 
trecut. Ele nu ne lasă decît acest foc spre o moştenire rămasă pentru toţi vecii. 

Dreaptă e, judecata lui Dumnezeu! Nu vom înceta să spunem niciodată 
aceleaşi lucruri. Am fost chemaţi şi n-km ascultat. Am fost sfătuiţi şi n-am luat 
aminte. Eram învăţaţi în fiecare zi despre aceleaşi pedepse ce ne aşteaptă şi 
dispreţuiam cele spuse. Nu ne-au întristat eîtuşi de puţin cuvintele despre acestea. 
Căci altfel nu ne-ar întrista acum aceste lucruri atât de tare. Ni se păreau aiureli 
cele ce acum ne strîmtorează viaţa, iar atunci ni se spuneau des. O, nepăsare! O, 
amăgire! O, sfaturi rele! O, negustori vicleni! O, minunea dreptei hotărâri a lui 
Dumnezeu despre acestea cu privire la noi! Cum ne-a răsplătit cu chinul potrivit 
fiecărui fel de păcate! Pentru ticăloasa şi vrednica de osîndă plăcere a trupului am 
fost judecaţi cu dreptate să avem parte de gheena înfricoşătoare. Am fost osîndiţi 
să locuim în această negură şi în acest întuneric înspăimîntător, fiindcă am iubit 
toate vederile şi vorbele urâte şi am preţuit mai mult decît toate bunătăţile 
dumnezeieşti alergările de cai şi teatrele şi vînătorile în care jucau mulţimi de 
demoni şi de la care lipsea orice supraveghere şi cunoştinţă dumnezeiască prin 
îngeri 27 . Căci acolo se batjocorea cuviinţa curăţiei dumnezeieşti în multe moduri 
şi se lăuda cu fală răul vrednic de scârbă al desfrânării. De aceea cu dreptate ne- 
am lipsit acum de lumină, fiindcă n-am văzut în viaţa noastră vremelnică de acum 
zidirea spre slava lui Dumnezeu care a fâcut-o 27 b , ci ne-am pătat ochii noştri şi 

27. Dacă Dumnezeu supraveghează prin oamenii plini de lucrarea Lui cele ce se petrec 
după voia Lui, cu atît mai mult le supraveghează prin îngeri. Dumnezeu nu lucrează printr- 
un gol, ci prin făpturile Lui. Şi mai mult prin îngerii total slujitori ai Lui. Cele uşuratice şi 
uşurelnice sînt lipsite de cunoştinţa lui Dumnezeu simţit prezent în îngeri» 

urechile şi limba 28 . Mai bine zis prin acelea am stricat toate vederile şi cuvintele 
lui Dumnezeu şi cu pizmele unora împotriva altora ne-am urîţit sufletul făcut 
după chipul lui Dumnezeu. Şi aşa am fost aruncaţi în tartar şi pironiţi cu totul în 
prăpastia lui, fiindcă în locul înaltei smerite cugetări pricinuitoare a celor înalte şi 
dumnezeieşti am ales mîndria şi am respins tăria şi concentrarea virtuţii pentru 
desfătarea şi împrăştierea fără măsură a trupului. 



Unde este acum mîndria noastră şi îngîmfata purtare faţă de toţi şi moleşeala 
trupului şi desfătarea împrăştiată? O, suflet lipsit de sfat! în locul rîsului 
nestăpînit şi al obrazului neîntinat avem acum această grea scrîşnire a dinţilor. 
Noi cei ce n-am primit să ne nevoim în învăţătura cuvintelor dumnezeieşti şi 
mîntuitoare, ci am preţuit mai mult decît lauda lui Dumnezeu prin cuvînt 
necumpătarea beţiei, sîntem chinuiţi acum în chip cumplit de setea dureroasă a 
lipsei de dreptate 29 . Vom secera ca rod vrednic al urii faţă de fraţii noştri, al 
pizmei, al vicleniei şi făţărniciei, din care vine şi în care stă ascunsă uciderea, al 
bîrfelii, al ţinerii minte a răului, al minciunii şi al batjocurii, acest vierme 

27b. Creaţia neînsufleţită laudă«pe Dumnezeu prin minunata ei orînduire. Dar cel ce dă 
expresie laudei ei este omul. Lauda ei şi a omului se completează. De aceea creaţia şi omul sînt 
făcute într-o solidaritate. Dumnezeu vrea să-Şi ia lauda pentru creaţia Sa de la om. Pe om îl 
vrea Dumnezeu tălmăcitorul conştient şi cuvîntător al laudei ce I-o aduce pe tăcute creaţia 
neînsufleţită. Cînd omul nu vede în zidire slava lui Dumnezeu, face într-un fel inutilă zidirea. 
Dar lauda lui Dumnezeu prin zidire de către om nu e numai spre plăcerea lui Dumnezeu, ci şi 
spre creşterea spirituală a omului. Cît creşte în cunoaşterea măreţiei şi bunătăţii lui 
Dumnezeu omul care vede creaţia folositoare lui spre lauda lui Dumnezeu! Cînd se închide în 
sine, reduce taina minunată a creaţiei la unele legi oarbe. El n-are atunci pe cine lăuda. Nu 
vede prin toate puterea şi bunătatea infinit superioară a lui Dumnezeu, îndreptate spre el. Nu 
intră în comuniune cu Dumnezeu. Relaţia cu natura impersonală ne ţine în relaţia personală 
cu Dumnezeu. 

Ne place să spunem că omul e făcut ca partener de dialog al lui Dumnezeu. Dar omul 
este în această poziţie ca cel ce nu poate să nu-L laude pe Dumnezeu, ca cel ce nu poate să nu 
vadă măreţia şi bunătatea Lui infinită. De aceea rolul omului în dialogul cu Dumnezeu îşi 
atinge culmea în lauda lui Dumnezeu. Omul cere lui Dumnezeu noi daruri în dialogul lui cu 
El şi-I mulţumeşte pentru tot ce-i dă. Dar treapta cea mai înaltă a cunoştinţei de Dumnezeu şi 
a bogăţiei sale în acest dialog o ajunge în lauda lui Dumnezeu. Liturghia e în mod 
precumpănitor o laudă a lui Dumnezeu. Prin vederea slavei lui Dumnezeu din creaţie şi din 
mîntuire ni se umple inima de căldura dragostei de El şi mintea de lumină, de mulţumire şi 
admiraţie. .Omul credincios nu se simte în lume «aruncat» de o întîmplare. 

28. Slava lui Dumnezeu în creaţie o vedem prin ochii noştri, o auzim prin urechile 
noastre (căci în lume sînt şi armonii descoperite în melodii şi chiar omul e o fiinţă cîntă-toare) 
şi o exprimăm prin limba noastră. Prin simţuri sîntem în contact cu lumea, iar prin lume 
descoperim slava lui Dumnezeu. Chiar pentru ceea ce ne dă prin ea pentru viaţa în trup, îl 
lăudăm cu recunoştinţă. Omul completează armonia lumii. 

29. Vor fi aruncaţi acolo unde nu va fi decît minciună, unde nici o limbă nu va mai rosti 
vreun adevăr, deşi pe de altă parte vor suferi de acest serviciu mincinos al ei, care caută să 
acopere realitatea, dar de eare-şi dau seama că nu e aşa şi cei ce se servesc de ea, astfel se 
închid ei înşişi realităţii. « 

neadormit care roade fără să se sature adîncul sufletului nostru. Căci strîmbînd 
simţirea dreaptă a iubirii şi întipărind în inima noastră o mişcare sucită, am corupt 
nepăti-mirea ei în adevăr, pervertind-o. Şi astfel ne-am produs prin ura de 
bunăvoie, ca un vierme, răul fără de voie şi am săpat în noi prin minciună o 
simţire şi mai strîmbă, prin care nu ne-am putut uni cu Dumnezeu Cel sincer şi 
drept. Fiindcă El însuşi a zis prin proorocul David: «Nu s-a lipit de Mine inima 
strîmbă» (Ps. 100, 5). 



Deci primim cele ale faptelor noastre. Mai bine zis purtăm cele 
corespunzătoare simţirii voite de noi: focul gheenei pentru focul plăcerii 30 , 
întunericul veşnic pentru întunericul necuminţeniei şi al amăgirii; viermele 
chinuitor şi neadormit pentru viermele urii şi al minciunii, care ne-a învăluit şi 
ne-a strîmbat inima 31 ; urîţenia feţei şi scrîşnirea dinţilor pentru chipul neînfrînat 
şi înfierbîntat al obrajilor; căderea în adîncul fără fund, tristeţea aruncării în el 
pentru înălţarea mîndriei deşarte şi a împrăştierii 32 . Şi simplu grăind, luăm cu 
dreptate osînda fără voie, corespunzătoare fiecăruia din păcatele noastre cu voia. 
O, ce stare vrednică de compătimit ne aşteaptă! Pentru ce noi, ticăloşii, n-am stins 
focul trupului prin post şi priveghere şi prin pătrunderea cuvintelor dumnezeieşti 
celor bune şi în stare să stingă focul, ca să nu ajungem în acest foc de acum? 
Pentru ce ne-am obişnuit ochii şi urechile şi limba să vadă, să audă şi să grăiască 
după fire,ca să nu ajungem în această negură şi tăcere prea grea şi să ne bucurăm 
noi cu sfinţii de lumina şi de cuvîntul şi înţelepciunea lui Dumnezeu, ca unii ce 
ne-am făcut văzători ai slavei dumnezeieşti şi auzi-tori şi cîntăreţi ai ei 33 ? Iar dacă 
prin iubire am zdrobit viermele urii de bunăvoie şi am alungat în adevăr 
minciuna, ne-am făcut acum liberi de viermele acesta arzător şi de celelalte 
osînde cîte apasă viaţa noastră. 

Dreaptă e judecata lui Dumnezeu! Nu aflăm ce n-am căutat. Nu ni se 

30. Te-ai aprins de focul plăcerii, vei suporta focul suferinţei veşnice. 

31. Minciuna care caută să strîmbe realitatea pentru alţii, strîmbă mai mult fiinţa celui 
ce minte, nemaiputînd să o ţină în stare de a vedea realitatea şi izvorul ei, pe Dumnezeu. Ura 
prin care vrem să rănim pe alţii ne răneşte pe noi. Acesta e viermele care lucrează încă de 
acum în noi. 

32. Mîndria e o falsă înălţare, o înălţare în gol, în ireal, unde nu găseşte decît mizeria 
izolării. Ea echivalează cu o prăbuşire în golul fără conţinut. împrăştierea are in ea senti- 
mentul aruncării în tot felul de lucruri care nu aduc mulţumire. E şi ea o rostogolire în gol. 
Numai prin sentimentul că trăieşti în neant, te deosebeşti de neantul total. Numai omul 
suferă de neant, pentru că el îl produce într-un anumit grad şi fel. 

33. N-am folosit ochii să vedem mărirea lui Dumnezeu, potrivit rostului lor. Urmarea e 
prelungirea întunericului în care ne-am complăcut, pentru veci. Căci aşa ne-am obişnuit. 
Dacă n-am folosit urechile ca să auzim cuvintele prin care eram chemaţi la bine, nu vom mai 
auzi nimic. Căci numai binele e real şi trezeşte încrederea. Totul va fi tăcere în jurul nostru. 
Cu ce ne-am deprins aici, cu aceea ne vom împărtăşi în dimensiuni fără sfîrşit şi în veşnicie în 
viaţa de dincolo. Cei ce ne-am obişnuit cu cuvintele luminătoare ale Cuvîntului ipostatic al lui 
Dumnezeu, ne vom împărtăşi de lumina Lui iubitoare şi luminătoare ca Persoană «văzută» 
lîngă noi. Cînd asculţi cu respect şi interes cuvintele cuiva, pătrunzi în comuniunea cu el ca 
persoană. 

deschide uşa împărăţiei cerurilor fiindcă n-am bătut la uşa virtuţilor cu fapta. Nu 
dobîndim bucuria bunătăţilor veşnice fiindcă n-am cerut prin rugăciune harul 
cunoştinţei 34 . Nu avem nici o dragoste de cele dumnezeieşti, dacă ne-am lipit 
mintea de cele pămînteşti. Ba în acest caz ne-am corupt împreună cu ele însăşi 
viaţa noastră. Căci acelea toate au pierit ca un fum, iar cuvîntul despre osîndirea 
lor nu va trece niciodată 35 . 



Acestea aflîndu-le aceia despre puterea dreptăţii dumnezeieşti din cele ce le 
pătimesc (ca să le concentrez ca într-un chip), poate se vor căi vorbind unii cu 
alţii. Dar ce voi ajunge eu, nenorocitul! Pe ce fapte spriji-nindu-mă, voi nădăjdui 
să scap de osîndă, eu, cel pustiu de toată virtutea şi cunoştinţa? Mă tem ca nu 
cumva legat de mîini şi de picioare să fiu aruncat în pămîntul neguros şi 
întunecat, într-un pămînt al întunericului veşnic, unde nu este şi nu se poate 
vedea nici o lumină şi viaţă de oameni 36 , ca unul ce mi-am legat prin patimi de 
bunăvoie puterile lucrătoare ale sufletului şi mi-am împiedicat paşii pe drumul 
vieţuirii evanghelice 37 . Mă tem de ruşinea înfricoşată, care nu va avea sfîrşit, de 
nu mă voi schimba, eliberîndu-mă de multele răutăţi. Mă tem de plînsul şi lacri- 
mile amare şi de scrîşnirea dinţilor;şi,de nu mă voi trezi, fie măcar şi mai tîrziu, şi 
nu mă voi scutura din somnul nepăsării şi al leneviei şi nu voi dezbrăca haina 
murdară a păcatului, în loc de lumină mă va aştepta întunericul sigur, în loc de 
bucurie, întristarea, în loc de uşurare, chin şi strîmtorare. Şi ceea ce e mai jalnic, 
sau ca să spun mai drept, mai greu decît toate, lucrul care mă doare chiar şi numai 
să-1 spun, deci cu cît mai mult să-1 pătimesc (ai milă, Hristoase, şi mă mîntuieşte 
de această durere), e despărţirea de Dumnezeu şi de sfintele Lui Puteri şi 

34. Nu se ajunge la cunoaşterea lui Dumnezeu fără rugăciune. Nu cunoşti pe un om 
dacă nu îl rogi să-ţi deschidă inima şi să-ţi arate comorile de iubire aflătoare în el. Cunoştinţa 
de Dumnezeu nu e un rod al unui efort exclusiv al meu, aşa cum nu cunosc pe semenul meu 
numai prin efortul meu. Numai obiectele se cunosc prin efortul exclusiv al meu. Cunoaşterea 
altei persoane de către o persoană e rodul deschiderii voluntare a uneia către alta, e rodul 
întîlnirii voluntare şi iubitoare a lor. Cu atît mai mult cunoaşterea lui Dumnezeu e nu numai 
rodul meu, ci şi al Lui, sau în primul rînd al Lui. Ea e din harul Lui, din unda dragostei Lui, 
infinit mai mare decît a mea, pornită din El spre mine la cererea mea. Iar ceea ce cunoaştem 
din Dumnezeu sînt formele bunătăţii Lui, cum ceva asemănător e şi ceea ce cunosc din om. în 
om se actualizează virtualităţile lui cele h>une în măsura în care eu mă rog lui să mi se 
deschidă şi să mă iubească. Cu atît mai mult îl cunosc pe Dumnezeu, cunoscînd comorile 
bunătăţilor Lui care mi se descoperă şi se actualizează faţă de mine, cînd mă rog Lui. 

35. Toate plăcerile materiale trec ca un fum, dar osînda pentru ele rămîne în veci, căci 
ele îşi lasă urma lor în mine. Aceasta e eternitatea lor: osînda lor, pentru că au lăsat în suflet 
răni şi porniri urîte, netrecătoare. Numai sufletul rămîne veşnic cu întipăririle lui bune sau 
urîte. Dar e cu putinţă ca acestea să fie vindecate prin pocăinţă adîncă. 

36. Cei fericiţi vor fi «în cer», într-o ambianţă transfigurată, transparentă, conform 
luminii din ei; cei din chinuri, într-un plan opac, uscat, şters, pietros, plin de foc şi învăluit de 
întuneric, pentru că omul nu poate comunica real acolo cu nici un om. 

37. Cel predat în vremea vieţii pămînteşti patimilor, cade într-o inerţie contrară vioi- 
ciunii manifestărilor de comuniune. Se însingurează, se sterilizează, cade într-o nemişcare 
chinuitoare cu sufletul şi cu trupul. 

împreuna locuire cu diavolul şi cu oamenii răi 38 , care rămîne pururea şi nu ne 
îngăduie să aşteptăm eliberarea de rele. Căci cu cei cu care am ales prin obiş- 
nuinţele noastre cele rele să fim în veacul acesta cu voia liberă, cu ei vom fi 
osîndiţi să fim, precum se cuvine, în mod necesar, fără să vrem,în veacul viitor. 
Şi e mai chinuitor şi mai greu decît orice chin să fim pururea cu cei ce ne urăsc şi 
pe care-i urîm şi să nu fim fără aceste chinuri, ci numai cu ele; şi să fim despărţiţi 
de Cel Care ne iubeşte şi pe Care-L iubim. Căci Dumnezeu nici nu e urît de cei 
judecaţi de El, odată ce-i judecă drept, fiind şi numindu-Se prin fire iubire; nici 
nu urăşte pe cei judecaţi, căci e liber de orice patimă 39 . 



Crezînd cu adevărat, iubitule, că vor fi acestea în chip nemincinos, să nu fim 
fără grijă de noi înşine, ci să fugim, cu toată străduinţa, cu toată puterea, cît avem 
vreme, de lumea înşelătoare şi de stăpînitorul lumii 40 . 

38. Conlocuirea cu oamenii răi, vicleni, duşmănoşi, nu se opune singurătăţii, nevede-rii 
întunecate, de care s-a vorbit mai sus. Oamenii răi şi răutatea ta te fac să te simţi mai singur 
ca lipsa oamenilor în general. învîrtoşarea în neiubire te face să fii singur, oricît de mulţi 
oameni ar fi în jurul tău. Oamenii răi îţi fac nu numai imposibilă comuniunea, ci te şi zgîrie 
cu prezenţa lor, te fac să te temi de ei, să fugi de întîlnirea cu ei, cum te face şi mîn-dria ta 
răutăcioasă. Dar cît de mult trebuie să ne chinuiască prezenţa diavolului şi a demonilor! Căci 
ei nu stau pasivi în faţa noastră cu urîţenia şi ura lor, ci au cea mai mare plăcere să ne 
chinuiască, să ne batjocorească. Se vede de aci că mîntuirea e identică pentru Sf. Maxim cu 
comuniunea iubitoare a omului cu Dumnezeu şi cu cei buni, cu sfinţii. 

39. Chinul iadului, constînd în despărţirea de Dumnezeu cel iubitor şi iubit, nu poate 
consta şi într-o ură a Lui. Dar cei din iad nu trăiesc în simţirea iubirii lui Dumnezeu, ci mai 
degrabă într-o recunoaştere teoretică a faptului că El e iubitor şi merită să fie iubit, dar nu-L 
poţi iubi. Neputinţa de a-L iubi în mod real şi recunoaşterea că El ar merita să fie iubit şi că 
El e iubitor se unesc în mod paradoxal. Neputinţa de a-L iubi pe Dumnezeu e cu atît mai 
chinuitoare cu cît e recunoscut mai demn de iubire. Iar osîndirea unora la chinuri nu e un act 
al lipsei de iubire a lui Dumnezeu, ci constă tocmai în neputinţa lor de a simţi iubirea Lui, 
neputinţă pe care şi-au pricinuit-o prin lipsa de efort a voii lor de a răspunde cu fapta iubirii 
Lui. în judecata finală a lui Dumnezeu asupra oamenilor se arată totuşi respectul lui 
Dumnezeu pentru libertatea omului, a cărui iubire a aşteptat-o. Nu Dumnezeu pedepseşte pe 
oameni pentru că L-au jignit, ci se pedepsesc ei înşişi, făcîndu-se neputincioşi de a-L iubi. 
Dar se pune întrebarea: cum Se împacă atunci Dumnezeu cu suferinţa lor? Dumnezeu 
acceptă această stare a lor, pentru că respectă libertatea lor. Avem aci marea taină a 
libertăţii omului unită la unii de la o vreme cu neputinţa lor. Omul adevărat se revelează 
prin tărie şi Dumnezeu îl vrea tare. 

40. Lumea e creaţia lui Dumnezeu şi El o susţine. Dar ea poate cădea, pentru vederea 
omului, în stăpînirea diavolului. Ea poate fi folosită de diavol pentru ispitirea omului, 
făcîndu-1 să creadă că e prin ea însăşi şi nu e de la Dumnezeu; şi că e pentru plăceri trupeşti 
trecătoare, nu mijloc străveziu pentru vederea lui Dumnezeu şi mijloc de creştere spirituală a 
omului şi motiv de slăvire a lui Dumnezeu. Libertatea lăsată de Dumnezeu îngerilor şi 
oamenilor nu e o libertate care se mişcă în gol, ci o libertate de a folosi şi lumea aşa cum 
voiesc. Lumea e făcută în special pentru oameni ca fiinţe în trup. Dar ei fiind liberi o pot 
folosi şi într-un fel şi în altul, iar îngerii sînt făcuţi pentru a ajuta pe oameni să 

Căci trece şi toate cele din ea se veştejesc. Va veni cu adevărat timpul cînd va 
suna o trîmbiţă înfricoşătoare, scoţînd un sunet ciudat; şi tot ce vedem se va 
desface, căzînd din rînduiala ce se vede acum. Şi lumea văzută va trece, 
primindu-şi sfîrşitul. Şi se va arăta lumea celor cugetate, ascunse acum, 
descoperind tainele cu totul străine ochilor şi urechilor şi înţelegerii. Şi trîmbiţă 
care va suna potrivit poruncii dumnezeieşti va scula din moarte nenumărate 
milioane de trupuri omeneşti deodată ca dintr-un somn, aducîndu-le la cercetare. 
Iar Dumnezeu va da fiecăruia răsplătirile drepte ale celor făcute în trup, fie bine, 
fie rău, dînd tuturor marea şi înfricoşătoarea şi cea din urmă încheiere. Deci fie ca 
noi toţi să avem neîncetat înaintea ochilor frica mîntuitoare de gheenă şi cinstita 
dorire a împărăţiei cerurilor (căci propriu-zis prin amîndouă se spune acelaşi 
lucru, Dumnezeu fiind şi numindu-Se totul în toate, după cum fiecare are 
calitatea virtuţii sau a păcatului): frica, pentru că ea ne face să ne înfrî-năm şi să 
ne oprim de la rele; dorirea, pentru că ea ne îndeamnă cu prisosinţă şi cu veselie 
spre faptele bune. 

Acestea să-ţi fie, binecuvîntate, dovezile iubirii mele, a celui prea mic şi 
sărac, faţă de tine, pentru păzirea sigură a bunătăţilor (virtuţilor) ce-ţi sînt proprii, 
de care ştiu că mă folosesc ş'i eu, împodobindu-mă cu virtuţi asemenea ţie. Căci 



nu-ţi pot plăti altfel în chip drept pentru multele tale bunătăţi faţă de mine, decît 
însuşindu-mi şi eu această purtare. Iar împreună cu mine îţi trimit doriri de bine 
în mod sincer toţi cinstiţii părinţi care locuiesc, datorită ţie, în acest ţinut, 
rugîndu-se neîncetat ziua şi noaptea cu lacrimi lui Dumnezeu ca să ne fie readus 
cu sănătate cel cu adevărat Gheorghe, dulce cu numele şi cu înfăţişarea. Aceasta, 
pentru ca împreună cu el să străbatem fără vătămare viaţa de faţă şi să ne 
bucurăm de harul viitor al iubitorului de oameni Dumnezeu, Dătătorul tuturor 
bunătăţilor, mijlocind şi rugind pe Dumnezeu pentru noi Prea Sfînta, Slăvită, 
Stăpîna noastră de Dumnezeu Născătoare şi Pururea Fecioara Măria cu toţi 
sfinţii. Amin. 

Scolii 

1. Despre stăpînirea omenească. 

2. Despre cele ce trebuie căutate şi voite; şi despre cele ce trebuie lăsate în seama lui 
Dumnezeu. 

urce prin lume spre Dumnezeu; cei ce aleg înstrăinarea de Dumnezeu se silesc să-i atragă şi 
pe oameni prin lume la această înstrăinare. Astfel lumea e lăsată îngerilor şi oamenilor şi ca 
drum spre Dumnezeu şi ca probă a voinţei lor reale de a urca spre Dumnezeu. Diavolul şi-o 
face a lui, precum şi oamenii şi-o fac într-un fel a lor. Dar ei îi slăbesc lumina şi conţinutul 
făcîndu-şi-o a lor. O umplu de întunericul şi sărăcia lor, venită din înstrăinarea de 
Dumnezeu. îi văd numai suprafaţa materială care-i amăgeşte cu plăcerile ei trupeşti tre- 
cătoare. 

3. A stăpîni şi a fi stăpînit şi a fi bogat şi sărac nu sînt proprii firii, nici alegerii libere, ci 
Providenţei care toate le cîrmuieşte. 

4. Definiţia a ceea ce atîrnă de noi, sau a libertăţii. 

5. Definiţia a ceea ce nu atîrnă de noi, adică a celor ce nu stau sub libertatea noastră. 

6. Extreme numeşte facerea şi stricarea. Iar mijlocul facerii şi stricării este ceea ce e făcut, în 
care de multe ori stricarea anticipează facerea; care este una cu facerea în ceea ce se face şi 
strică existenţa lui înainte de a se face. 

7. Cei ce au sufletul pironit prin afecţiunea simţurilor, chiar dacă opresc simţurile de la 
patimile ce le stăpînesc, dacă nu retrag cu desăvîrşire sufletul din afecţiunea simţurilor, nu 
scapă de focul coborît din cer, cum n-ar fi scăpat nici fericitul Lot, dacă n-ar fi ieşit din 
Sodoma, chiar dacă n-ar fi săvîrşit cele ale sodomiţilor. 

2. A aceluiaşi către Ioan Cubicularul 41 
Despre iubire 

Mă bucur şi mă veselesc pe drept cuvînt de sfînta iubire după har care vă 
leagă, de Dumnezeu păzitule, de Dumnezeu şi de aproapele şi pe care o cultivaţi 
prin toate purtările cuvenite. E o iubire pe care am eunos-cut-o prin mine însumi, 
fiind lîngă voi, şi nu mai puţin nefiind lingă voi, dacă nu chiar mai mult decît 
fiind lîngă voi. Astfel am cunoscut la voi toate cîte sînt şi se numesc ale 
dumnezeieştii iubiri, între care şi această dumnezeiască însuşire nemărginită şi 
nehotărnicită: că faceţi bine nu numai fiind de faţă, ci voiţi să se facă binele şi 
cînd lipsiţi şi sînteţi foarte departe prin distanţa spaţială. Căci am cunoscut 
întinderea şi prin faptele voastre ajunse aici de fiecare dată, ba şi prin cinstitele 
voastre scrisori, ceea ce m-a ajutat să văd ca printr-o oglindă chipul harului 
dumnezeiesc pe care-1 aveţi. De aceea, mulţumesc pentru voi Dătătorului de 
bunătăţi Dumnezeu şi nu încetez să strig cu Sf. Apostol: «Binecvîntat este Dum- 
nezeu şi Tatăl Domnului nostru Iisus Hristos, Care v-a binecuvîntat pe voi cu 

41. Un fel de postelnic al împăratului, sau un intim al lui, putînd intra chiar în dormi- 
torul aceluia. în Epistola XLIV către acelaşi, Sf. Maxim face bune urări împăraţilor prin el. 
Se vede că Epistolele către el sînt scrise înainte de a fi început lupta Sf. Maxim împotriva 
ereziei monotelite, susţinută pe faţă de împăraţi. Ele sînt scrise cît era la Cyzic, de unde 
pleacă la anul 626. 



toată binecuvîntarea duhovnicească în cele cereşti» (Efes. 1, 3). Căci sînt 
încredinţat şi ştiu că sfîntul vostru suflet e atîrnat în Duh, în chip nedezlegat, prin 
iubire, de nevrednicul meu suflet, avînd legea harului ca legătură iubitoare. Prin 
ea legîndu-1 de voi în chip nevăzut îl face să lucreze împreună cu al vostru, 
curăţind urîţenia produsă în mine de păcat prin alăturarea de el a bunătăţilor 
voastre. Fiindcă nimic nu e atît de mult in chipul dumnezeiesc ca dumnezeiasca 
iubire, nici atît de tainic şi de inalt lucrător spre îndumnezeirea oamenilor. Căci 
cuprinde în sine toate bunătăţile cîte le prezintă cuvîntul adevărului în chipul 
virtuţii şi e despărţită şi ruptă de toate cîte se cuprind în chipul răutăţii (al 
păcatului) ca plinirea legii şi a proorocilor (Rom. 13,10). Căci lor le urmează 
taina iubirii (1) care ne face pe noi, din oameni, dumnezei 42 , şi-i adună pe cei 
împărţiţi în raţiunea generală a poruncilor 43 şi, cuprinzîndu-i pe toţi în chip unitar 
prin bunăvoire, e puterea din care pornesc toţi în purtările lor diferite prin 
iconomie. 

Căci ce chip al bunătăţilor nu are iubirea? Nu dă ea credinţa ca temelia cea 
dintîi, care încredinţează pe cel ce o are despre existenţa lui Dumnezeu şi a celor 
dumnezeieşti şi dăruieşte mai mult decît ochiul, care priveşte la cele ce se arată 
simţurilor, cunoştinţa despre acelea celor ce le contemplă? Nu dă nădejdea, care 
face să subziste pentru ea binele care subzistă ca existenţă adevărată şi prinde mai 
mult decît prinde mîna grosimea materiei ce cade sub pipăitul ei 44 ? Nu procură ea 
gustarea celor crezute şi nădăjduite, avînd prin ea însăşi cele viitoare ca prezente 
prin simţire? Nu dă smerenia, cea dintîi temelie a păzirii virtuţilor, prin care 
putem să ne cunoaştem pe noi înşine şi să dezumflăm băşica goală a îngîmfării? 
Nu ne dă ea blîndeţea, prin care lovim ocările şi laudele şi potolim tulburarea ce 
ne-o pricinuiesc relele opuse, adică slava şi lipsa de slavă? Nu ne dă ea liniştea, 
datorită căreia chiar pătimind rămînem neschimbaţi faţă de cei ce ne fac rele, 

42. Iubirea cuprinde toate virtuţile şi e contrară tuturor păcatelor. Ea e sursa tuturor 
formelor de bine. Cel ce o are e omul fără nici o ciuntire, e omul realizat deplin, în 
comunicare neîmpiedicată şi în apropiere maximă de Dumnezeu. E omul îndumnezeit. 
Iubirea e fluidul spiritual care curge de la Dumnezeu la om ca să se întoarcă de la om la 
Dumnezeu. Iubirea e înrudirea omului cu Dumnezeu. Ea uneşte la maximum persoanele 
umane fără să le confunde. Ea trece peste şanţul care ţine pe Dumnezeu despărţit de om, 
închis în transcendenţa Lui. Iubirea merge pînă acolo că prin ea Fiul lui Dumnezeu Se poate 
face om, trezind toată iubirea umanului faţă de ipostasul Lui dumnezeiesc. Iubirea e 
plenitudinea de putere prin care Dumnezeu ne conduce pe drumul desăvîrşirii pînă la El. In 
iubire se arată plenitudinea existenţei. Ipostasul Tatălui este iubirea fără început în starea de 
sine, iubire care se dăruieşte ca să ia o altă existenţă de Sine în Fiul. Chiar în om iubirea ca 
stare de sine dăruitoare poartă în sine, dacă nu infinitatea, setea de infinitate. Ipostasul e 
stare de sine a omului, dar nu de la sine, ci stare creată, deci nu e fluid emanat din 
Dumnezeu; totuşi nu poate exista decît ca opera lui Dumnezeu. Prin iubire, Dumnezeu Se 
uneşte cu omul pînă a Se face om şi omul tinde să se unească cu Dumnezeu pînă a se face 
dumnezeu după har. Iubireaîi uneşte fără să-i confunde. Dumnezeu îl îmbrăţişează şi îl înalţă 
pe om ca om şi omul îl îmbrăţişează pe Dumnezeu ca Dumnezeu. în om iubirea neavînd 
starea de sine (calitatea de ipostas) prin sine, îşi are_ starea de sine prin Dumnezeu. Acest 
fapt îşi atinge punctul culminant în Hristos, în care însuşi Fiul lui Dumnezeu Se face suportul 
iubirii umane. 

43. Cei parţiali împlinind aceleaşi porunci se adună în acordul între ei. Sau cel ce 
împlineşte toate poruncile devine omul general, omul raţiunii generale care e ramificată în 
poruncile parţiale şi prin aceasta ajunge în acord cu fiecare om care face la fel. Dar pe lîngă 
aceste două înţelesuri, această propoziţie mai are şi un al treilea înţeles: în poruncile diferite 
sînt manifestate voirile parţiale ale Logosului dumnezeiesc. Cel ce le împlineşte pe toate, 
realizînd iubirea, se uneşte cu ipostasul Cuvîntului din care pornesc toate poruncile. Acest 
înţeles e pus în relief în propoziţia în continuare. Ei sînt adunaţi în Dumnezeu Cuvîntul prin 
buna lor voire de împlinire a poruncilor sau voilor Cuvîntului. Dar fiecare le împlineşte în 
modul său, după cum a fosttxeat şi inspirat de Dumnezeu, prin şi după capacitatea în care se 
află prin iconomia lui Dumnezeu, Care voieşte ca fiecare persoană să-şi păstreze unicitatea. 

44. Nădejdea le aduce în mine pe cele ce există obiectiv în afară de mine. 



nelăsîndu-ne în dispoziţie duşmănoasă? Nu naşte ea in noi mila, prin care ne 
însuşim cu voia nenorocirile altora şi ea nu ne lasă să uităm pe cel înrudit şi de 
acelaşi neam 45 ? Nu susţine în noi înfrînarea, răbdarea, îndelunga răbdare, 
bunătatea, pacea şi bucuria, prin care potolim cu uşurinţă iuţimea şi pofta şi 
arderea fierbinte şi înfocată a lor? Şi, ca să spun simplu şi pe scurt, iubirea este 
sfîrşi-tul tuturor bunătăţilor (virtuţilor), ca cea care duce la şi apropie de Dum- 
nezeu, Cel mai înalt vîrf al bunătăţilor şi cauza a tot binele, pe cei ce umblă în ea, 
ca una ce este ea însăşi credincioasă şi nu cade şi rămîne (I Cor. 13, 8) 46 . 

Căci credinţa este temelie celor de după ea, adică a nădejdii şi a iubirii, dînd 
subzistenţă sigură adevărului 47 . Iar nădejdea este puterea care leagă extremele, 
adică credinţa şi iubirea. Ea arată prin sine ceea ce e crezut totodată ca vrednic de 
iubit şi ne învaţă să străbatem prin ea calea spre aceea 48 . în sfîrşit, iubirea este 
împlinirea acelora, cuprinzînd întreg ultimul conţinut vrednic de dorit şi dîndu-le 
acelora (credinţei şi nădejdii) odihna mişcării în El, întrucît în locul credinţei că 
este şi al nădejdii că va veni, dă bucuria de El ca prezent 49 . Ea singură, propriu- 
zis, arată pe om ca chipul lui Dumnezeu, supunînd cu înţelepciune raţiunii ceea 
ce depinde de noi (de socotinţa noastră), iar raţiunea nesupunînd-o la ceea ce 
depinde de noi (liberului nostru arbitru). Căci convinge socotinţa noastră să 
procedeze potrivit firii, 'neopunîndu-se raţiunii firii, prin care toţi, precum avem o 
unică fire, aşa putem avea şi o unică socotinţă 

(liberul arbitru) şi o unică voinţă cu Dumnezeu şi între noi 50 , neavînd nici o 

45. Pe semenul nostru om. 

46. Dragostea are în ea însăşi credinţa şi nădejdea şi toate virtuţile. Căci altfel n-ar putea 
fi dragoste. De aceea ea este şi cauza acelora, dar şi cea care se revelează deplin prin ele, ca 
vîrf al lor. Lucrul din urmă îl spune Sf. Maxim în cele următoare. între calitatea de cauză şi 
cea de vîrf a virtuţilor, afirmate amîndouă de Sf. Maxim, nu-i o contrazicere. 

47. Dacă credinţa îşi are temelia în iubire, ultima temelie a existenţei este iubirea. Dar 
credinţa pune în relief deosebit adevărul existenţei. «Sînt pentru că iubesc», spunea 
Patriarhul Calist în sec. XIV. Dar această experienţă e afirmată prin credinţă. Ea explici- 
tează felul existenţei adevărate, deosebindu-1 de cea înşelătoare. 

48. Din credinţă iese puterea nădejdii, prezentînd cele crezute ca bunătăţi viitoare pe 
seama omului. Deci în credinţă este implicată şi tăria nădejdii şi a iubirii. Aceasta face pe om 
să se alipească cu bucurie de cele crezute şi să le aştepte ca vrednice de iubire. Deci nădejdea 
ne prezintă cele crezute ca viitoare bunătăţi ale noastre vrednice de iubire, sau iubirea care 
este esenţa celor crezute ne face să ne alipim de ele şi mai mult, dîndu-ne nădejdea că vor 
deveni şi ale noastre. Pornind de la credinţă, înaintăm prin nădejde spre posesiunea lor, cînd 
ne vom uni deplin cu ele prin iubire. în fond iubirea pornind din credinţă ne duce prin 
nădejde spre unirea cu cele crezute din iubire. Pînă însă nu avem unirea deplină cu cele 
cunoscute prin credinţă ca vrednice de iubire, avem nădejdea. Prin nădejde ştim că vom avea 
cele ce ni se făgăduiesc prin credinţă şi le iubim prin ea. 

49. Credinţa ne asigură că Dumnezeu este, dar e încă în afară de noi; nădejdea ne 
asigură că Dumnezeu e pe drum spre noi şi noi pe drum spre El; iubirea e unirea deplină cu 
Dumnezeu, Care este şi Care a venit la noi, dar pe Care am început să-L iubim prin credinţă 
înainte de a fi venit la noi. 

distanţă (bwoxaoiv) de Dumnezeu şi între noi 51 , cînd prin legea harului, prin care 
înnoim legea firii în socotinţa noastră (yvg)|iix6<;), o alegem ca regulă de viaţă. 
Căci e cu neputinţă ca cei ce nu s-au unit mai înainte cu Dumnezeu prin bună 
înţelegere şi cuget drept, să poată conveni între ei prin liberul arbitru. 

Căci la început înşelătorul diavol 1-a înşelat pe om prin răutatea vicleniei, 
îmbiindu-i momeala plăcerii înfăţişată ca iubire de sine. Iar prin aceasta 1-a 
despărţit pe om de Dumnezeu şi pe noi întreolaltă, făcîndu-ne prin alegerea 



socotinţei să părăsim cugetul drept şi să împărţim în modul acesta firea, tăind-o în 
multe opinii şi închipuiri. Căci a făcut ca lege a trupului uneltirea şi născocirea ca 
orice fel de păcat, folosindu-se pentru aceasta de puterile noastre şi impunînd, ca 
sprijin al stăruinţei răului în toţi, lipsa de acord a socotinţei lor(2). Prin aceasta a 
convins pe om să se abată de la mişcarea cea după fire şi să-şi mişte pofta de la 
ceea ce e îngăduit spre ceea ce e oprit şi să dea consistenţă în sine celor mai mari 
şi mai vechi rele, ca să spun simplu, născocitoare a tot păcatul: neştiinţa, iubirea 
de sine şi tirania, care atîrnă una de alta şi se susţin întreolaltă 52 . 

Căci din neştiinţă răsare iubirea de sine. Iar din aceasta răsare tirania faţă de 
cel înrudit (după natură). Şi nimeni nu va tăgădui că prin reaua întrebuinţare a 
puterilor proprii, adică a raţiunii, a poftei şi a iuţimii, se dă consistenţă celor trei 

50. Prin socotinţa proprie ne putem opune raţiunii firii, deci şi firii. în acest caz ne 
putem opune şi lui Dumnezeu, Care a creat firea şi cu a Cărui Raţiune corespunde raţiunea 
firii. Iubirea face liberul nostru arbitru (socotinţa) să nu se opună raţiunii firii, deci nici firii 
şi nici lui Dumnezeu. Iubirea e conformitatea voinţei cu raţiunea firii şi cu Dumnezeu. Dar de 
unde este puterea care face socotinţa noastră să consune cu raţiunea firii şi cu Dumnezeu? Ea 
nu e nici din socotinţă, ca ultimă putere, nici din raţiunea .firii. Ea este din harul Cuvîntului, 
prin care liberul arbitru, sau socotinţa, primeşte putere să readucă raţiunea la conformitate 
cu firea, dar lucrează şi asupra firii pentru a o aduce la această conformitate, adică lucrează 
asupra amîndurora. Iubirea nu şi-o dă omul singur. Ea vine din Cuvîntul lui Dumnezeu, 
Care are în Sine raţiunile tuturor persoanelor umane într-o unitate; mai precis.din Cuvîntul 
făcut om, Care prin aceasta a restabilit în Sine conformitatea raţiunii cu firea omenească, 
sau a înnoit-o pe aceasta. Avînd în Sine din veci iubirea în comuniunea cu Tatăl şi cu Duhul 
Sfînt, transmite iubirea Sa şi umanului asumat şi o face aceasta şi în relaţia cu celelalte 
persoane umane. Iubirea nu şi-o dă omul de rînd singur, ci o are din relaţia cu o Persoană 
care e şi ea om, dar şi Dumnezeu. O primeşte de la Dumnezeu, dar în primirea ei este activ şi 
omul. Prin iubire omul intră în relaţie cu Dumnezeu Cel întrupat. Iubirea lui e de la început 
relaţie interpersonală cu Cuvîntul întrupat. Acestea le spune Sf. Maxim Mărturisitorul în 
continuare. 

51. Teologia dialectică protestantă, inaugurată de Karl Barth, a negat orice apropiere a 
lui Dumnezeu de om, afirmînd «diastaza» între El şi om. Aceasta înseamnă, după Sf. Maxim, 
negarea oricărei iubiri dintre Dumnezeu şi om. După această teorie, Dumnezeu nu vrea sau 
nu Se poate apropia de om, deci nu vrea sau nu poate să iubească pe om; şi omul la fel. Dar 
atunci cum se face că în viaţa viitoare diastaza sau lipsa de iubire încetează? Teoria aceasta 
indică o mare lipsă în însăşi hristologia protestantă. 

52. De fapt iubirea inferioară de sine e legată de neştiinţă, de prostie. La fel voinţa de 
stăpînire peste alţii. 

patimi. De aceea prin raţiune omul trebuie să ocolească neştiinţa şi să se mişte 
numai spre Dumnezeu prin cunoştinţă cu ajutorul căutării prin dorinţă, curăţit de 
patima iubirii de sine, să se lase purtat numai de dorinţa spre Dumnezeu; iar prin 
iuţime, despărţin-du-se de tiranie să se străduiască să se apropie numai de 
Dumnezeu. Şi din acestea şi pentru acestea să dea naştere fericitei iubiri, care îl 
leagă de Dumnezeu şi îl face dumnezeu pe iubitorul de Dumnezeu. 

Fiindcă acestea erau proprii omului după voinţă, dar prin amăgirea 
diavolului s-au întors în chip rău împotriva omului. De aceea Dumnezeu 
care a făcut firea, iar cînd s-a îmbolnăvit de patimi a tămăduit-o cu înţe- 
lepciune din iubirea cea către noi, «S-a deşertat pe Sine chip de rob 
luînd» (Filip. 2, 7), unind-o. pe aceasta cu Sine după ipostas. Astfel S-a 
făcut întreg ca noi, din noi, pentru noi, făcîndu-Se atît de mult om, cît să 
pară celor necredincioşi că nu e Dumnezeu; dar a rămas totuşi atît de 
mult Dumnezeu cît poate să cugete raţiunea negrăită, adevărată şi bine- 
credincioasă a celor credincioşi. Şi aceasta a făcut-o ca să surpe lucrurile 



diavolului şi, redînd firii puterile neprihănite, să reînnoiască puterea 
iubirii prin care oamenii să se unească cu El şi între ei şi să se opună iubi- 
rii egoiste, primul păcat şi primul făt al diavolului, care este şi se cunoaşte 
la rindul ei ca fiind maica patimilor de după ea. Pe aceasta nimicind-o 
prin iubire, Cel ce S-a dat pe Sine ca dar vrednic de Dumnezeu, a nimicit 
prin ea şi toată mulţimea de patimi care nu mai au după ea altă temelie 
sau cauză a existenţei. \ 

Căci cel eliberat de ea nu mai ştie de mîndrie, trăsătură a îngîmfării, contrară 
lui Dumnezeu, patima mult compusă şi cu totul deosebită. Nu mai cunoaşte slava 
pieritoare, care surpă împreună cu ea pe cei umflaţi de ea. Veştejeşte pizma, care 
veştejeşte cea dintîi pe cei ce o au, împrietenind prin bunăvoinţă nesilită pe cei de 
aceeaşi fire. Dezrădăcinează iuţi-mea, cugetul ucigaş, mînia, viclenia, făţărnicia, 
ironia, răzbunarea, lăcomia şi toate cele în care s-a sfîşiat omul cel unul. Căci, 
precum am spus, odată cu iubirea egoistă de sine, ca printr-o obîrşie şi maică a 
patimilor, smulge toate cele ce răsar din ea şi după ea. Fiindcă nemaifiind 
aceasta, nu mai poate subzista- nici un fel sau urmă de patimă. Dimpotrivă, se 
sălăşluiesc toate felurile virtuţii, care întregesc puterea iubirii care adună cele 
divizate,şi face pe om iarăşi o singură raţiune şi un singur mod de vieţuire şi 
aduce la egalitate şi netezeşte toată inegalitatea şi deosebirea, susţinută în toţi 
prin socotinţe proprii 53 . Mai mult, ea mişcă în chip cuvenit spre o inegalitate 
lăudabilă, întrucît fiecare atrage cu voia pe aproapele la sine (în locul său) aşa de 

53. Precum se vede, Sf. Maxim înţelege iubirea ca o mare forţă de unificare a omului şi 
de egalizare între oameni. Omul plin de iubire manifestă un mare echilibru în gînduri, simţiri 
şi fapte. Nu sare de la o extremă la alta. Nu trece de la cuvinte jignitoare, la cuvinte 
afectuoase; nu e împins de unele în altele. E în toate atent, delicat, înfrînat de la porniri 
necugetate. Raţiunea lui, aceeaşi în toate manifestările, nu judecă acum aşa, acum altfel, 

mult şi-1 cinsteşte cu atît mai mult pe acela ca pe sine, cu cît mai înainte îl 

respingea şi rîvnea să fie el înaintea aceluia. Şi se desface pe sine pentru el, prin 

despărţirea de raţiunile înţelese individual prin proprie socotinţă, şi de cele ce-i 

sînt proprii lui prin socotinţa sa şi se adună în unica simplitate şi identitate, prin 

care nimeni nu este prin nimic despărţit de ceea ce e comun, ci fiecare e al 

fiecăruia şi toţi ai tuturor şi mai degrabă ai lui Dumnezeu decît unii ai altora. Şi 

ca atare toţi s-au făcut unul, avînd în ei raţiunea cea una a existenţei, arătată ca 

atotuna prin fire şi prin voia lor liberă; şi pe Dumnezeu Cel înţeles în ea, cu Care 

se contemplă împreună, odată cu înălţarea la El, în calitate de Cauzator şi Făcător 

al existenţei celor ce sînt (creaturilor) 54 . Această raţiune poate fi păzită de noi 

neştirbită şi nepătată prin atenţia deplină şi prin străduinţa înţeleaptă arătată în. 

virtuţi şi prin ostenelile ce ţin de acestea. Prin ele se curăţă de patimile ce se 

răzvrătesc împotriva ei. 



Ceea ce a izbîndit marele Avraam, restabilindu-se pe sine prin raţiunea 
existenţei firii, sau restabilind această raţiune în sine şi prin aceasta predîndu-ţse 
lui Dumnezeu şi primind pe Dumnezeu (le spunem pe amîn-două, pentru că 
amîndouă sînt adevărate). El s-a învrednicit ca om să vadă pe Dumnezeu şi să-L 
primească, călătorind împreună cu raţiunea desăvârşită prin iubirea de oameni 55 . 
S-a înălţat spre El, părăsind particularitatea celor divizaţi şi care divide, 
nemaisocotind pe celălalt om ca pe altul decît sine, ci cunoscînd pe toţi ca pe unul 
şi pe unul ca toţi. Căci nu 

comportarea lui e inspirată de aceeaşi înţelegere a vieţii şi a semenilor. Iubirea e marea forţă 
unificatoare în el. Ea îi dă o uimitoare stăpînire de sine. Dar ea îi unifică şi pe oamenii care 
sînt însufleţiţi de ea. îi unifică pentru a-i ajuta să se egalizeze între ei prin respect reciproc. 
Prin aceasta iubirea îi readuce la egalitatea proprie oamenilor prin fire, dar nimicită prin 
socotinţa deosebită a fiecăruia, sau prin voinţa altfel determinată. 

54. Toţi sînt, cugetă, lucrează conform raţiunii comune firii lor, datorită iubirii de 
Dumnezeu, care-i uneşte pe toţi prin puterea iubirii Lui faţă de ei. Iar în această raţiune 
comună a lor se străvede odată cu Dumnezeu, Cuvîntul personal, ca Cel ce-i are adunaţi în 
El, fără să-i confunde. Iubirea îi uneşte pe toţi în aceeaşi înţelegere, îi uneşte ca o unică 
raţiune a firii purtată de toţi între ei şi cu Cuvîntul întrupat, Care Şi-a însuşit raţiunea 
noastră, căreia i-a redat conformitatea cu firea dumnezeiască şi în care ne poate uni, cu voia 
noastră, pe toţi. Căci raţiunea Lui umană e purtată de Raţiunea personală creatoare. Cu Ea 
ne întîlnim, adunîndu-ne în raţiunea cea una a firii o'meneşti. Căci aceasta are ca izvor şi 
suport clar al ei Raţiunea personală, sau Cuvîntul ipostatic. El Se vede prin toate actele Lui 
omeneşti. Hristologia Părinţilor este hristologia Logosului unificator al tuturor prin raţiune 
şi iubire. Aceasta dă o explicaţie şi asumării firii umane raţionale şi capabile de unire prin 
raţiune şi iubire cu Cuvîntul dumnezeiesc şi între oameni. 

55. Iubirea între oameni e unită mereu cu raţiunea comună care îşi are originea în 
Dumnezeu Cuvîntul, ca şi iubirea. Cine reuşeşte să realizeze iubirea cu alţii ajunge şi la 
înţelegerea comună cu ei. O raţiune care nu promovează iubirea între oameni nu e raţiune 
adevărată, sau raţiunea firii comune; şi o iubire care nu realizează o înţelegere cu alţi oameni 
nu este iubire adevărată. 

mai cunoaşte pe cel al socotinţei (liberului arbitru), care susţine despărţirea şi 
dezbinarea pînă ce nu se conciliază cu firea 56 , ci pe cel al firii care păstrează prin 
ea neschimbarea, privind la raţiunea cea atotuna împreună cu care îl cunoaştem 
apărînd pe Dumnezeu şi prin care El stăruie să Se arate ca bun, adunînd în Sine 

56. Socotinţa (yvcbur)) ca expresie concretă a voinţei poate să se şi concilieze cu firea, 
sau cu voinţa ei, dar poate să fie şi opusă ei. 

57. în raţiunea cea una a firii umane se arată prezent şi lucrător Dumnezeu. Prin ea 
Dumnezeu readună în Sine făpturile umane şi prin ele şi pe celelalte, cînd oamenii înşişi işi 
pun de acord prin iubire socotinţa cu voinţa sau cu raţiunea cea una a firii. Sfîntul Maxim 
vede o strînsă corelaţie între raţiune şi iubire. Făpturile umane cunosc astfel prin raţiunea 
cea una a firii lor pe Dumnezeu însuşi lucrător prin ele ca temelie a raţiunii lor unitare, 
întrucît nu-L pot cunoaşte în El însuşi despărţit de această raţiune, care are în sine iubirea. 
Raţiunea umană cunoaşte raţiunea cea una a firii umane, corespunzător cu care e creată.şi 
prin ea cunoaşte pe Dumnezeu Cuvîntul ca origine şi putere susţinătoare a acestei raţiuni. 
Creatura cunoaşte pe Dumnezeu prin creatură, dar îl cunoaşte prezent în ea. nu despărţit de 
ea. 

58. Cuvîntul dumnezeiesc singur, care a creat firea umană în unitatea ei, sau cu raţiune 
şi voinţă unitară, asumînd firea noastră, a adus în ea la unitate socotinţa cu voinţa, sau cu 
firea. Prin aceasta a arătat în firea asumată raţiunea împăcată cu firea, iar pe aceasta cu 
Dumnezeu. Căci voinţa Lui omenească nu se mişca şi nu mişca firea spre nimic altceva decît 
spre Dumnezeu care a făcut-o. Iar prin iubirea sau prin harul Său a transmis tuturor această 
unitate între socotinţă şi voinţă, sau între raţiune şi fire. 

59. Primind harul ca iubire a lui Hristos îşi unesc şi oamenii firea lor cu firea asumată 
de Hristos, sau revin la aceeaşi raţiune şi voinţă a ei. Iar prin aceasta şi-o unesc şi între ei. Ei 
văd astfel unii în alţii aceeaşi fire, aceeaşi raţiune, aceeaşi voinţă. într-un fel sînt împărţiţi 
întrucît firea stă în multe persoane, dar în alt fel nu mai sînt împărţiţi, avînd aceeaşi raţiune 
în socotinţă. Fiecare se socoteşte pe sine ca pe altul şi pe altul ca pe sine. Iar în unitatea 
tuturor vede pe Cuvîntul, Raţiunea cea una. însă ei nu se confundă prin aceasta. Fiecare 
actualizează aceeaşi raţiune a firii în alt mod în virtualităţile sale, potrivit cu darurile ce i s- 
au dat şi cu împrejurările deosebite ale vieţii sale. Dar pe fiecare îl vede întregind persoana 
sa şi pe sine întregind pe altul, sau pe toţi şi pe toţi întregindu-1 pe sine. Fiecare se poate 
vedea ca oricare altul, şi alţii îl pot vedea ca pe ei. Fiecare poate vedea pe aceia ca 



făpturile Sale, fiindcă raţiunea nu-L poate cunoaşte din El însuşi cum este 57 . Căci 
nu era cu putinţă să se adune cum se cuvine în Cel simplu şi acelaşi cel ce nu era 
făcut ca acelaşi cu El şi simplu, ci împărţit încă, prin socotinţă, în raport cu firea 
în multe părţi, dacă nu unea Acela mai întîi, prin iubirea de oameni, socotinţa cu 
firea şi nu arăta în amîndouă raţiunea împăciuitoare şi neseparată (nerăzvrătită) şi 
nemişcată spre nimic altceva din cele de după Dumnezeu 58 . Readusă la această 
raţiune (unitară), firea rămîne netăiată şi neîmpărţită în cei ce au primit această 
harismă, netăindu-se prin socotinţele eterogene ale celor mulţi. Căci aceştia nu 
mai împart firea în acesta şi acesta, deveniţi alţii şi alţii, ci rămîn aceiaşi faţă de 
aceiaşi, neprivind la ceea ce e propriu în fiecare după socotinţa (liberul arbitru) 
prin care s-au împărţit cele împărţite, ci la ceea ce adună, nici unul din cei 
împărţiţi netrăgînd ceva la sine. Căci Dumnezeu Se arată prin ceea ce este comun 
celor ce au această stare, configurîndu-Se după ceea ce e propriu virtuţii fiecăruia 
prin iubirea Lui de oameni şi primind să Se numească din ea 5 . 

Fiindcă lucrul cel mai desăvîrşit al iubirii şi ţinta ultimă spre care tinde 
lucrarea ei este să le pregătească şi să le potrivească aceleaşi însuşiri şi numiri 
prin comunicare afectuoasă reciprocă 60 . Ea face pe om dumnezeu, iar pe 
Dumnezeu să fie şi să Se arate om pentru una şi aceeaşi nediferenţiată lucrare 
voită şi pentru una şi aceeaşi mişcare a ambilor, cum vedem la Avraam şi la 
sfinţi. Şi aceasta este poate ceea ce s-a spus ca din partea lui Dumnezeu: «în mina 
proorocilor M-am asemănat»- (Osea 12, 10), ceea ce înseamnă că Dumnezeu îşi 
dă din iubire de oameni un chip potrivit fiecăruia după faptele virtuţii imprimate 
în fiecare. Căci mîna fiecărui drept sînt faptele virtuţii lui, în care şi prin care 
Dumnezeu primeşte asemănarea cu oamenii 61 . 



Deci mare bine este iubirea. Este binele cel dinţii şi prin excelenţă dintre 
toate cele bune, ca una ce uneşte prin sine pe Dumnezeu şi pe oameni în jurul 

pe alt sine. Dumnezeu e în fiecare, lucrînd în toţi şi pentru toţi, pentru a susţine dragostea şi 
unitatea tuturor. Deci Hristos unificând în Sine raţiunea cu firea umană şi pe aceasta cu 
Dumnezeu şi prin aceasta făcîndu-Se izvor al unirii firii umane din toţi, poate fi considerat 
factoful unificator al umanităţii. 

60. Iubirea uneşte atît de mult persoanele, încît ele poartă ca persoane neconfundate 
un conţinut comun prin comuniune reciprocă. Cei ce se iubesc sînt o unitate, dar purtată 
de doi. Dar face şi pe Dumnezeu să ia chipul (modelul) fiecăruia din cei doi. Dar pe cînd în 
Dumnezeu unitatea între ipostasuri e de fiinţă, între om şi Dumnezeu şi între om şi om 
unitatea e condiţionată prin acordul socotinţei omului cu Dumnezeu şi cu semenul său, dat 
fiind că aceştia pot să producă şi o dezbinare în fiinţă între ei prin socotinţe deosebite, ca şi 
o despărţire de Dumnezeu prin socotinţa prin care abate voinţa de la conformitatea ei cu 
firea. Prin socotinţă se produce în mod voit la oameni o despărţire între persoane. Dar 
dacă se pune socotinţa de acord cu voinţa firii se restabileşte deplina unitate a firii între 
oameni, iar între Dumnezeu şi om se depăşeşte chiar despărţirea reprezentată de trans- 
cendenţa lui Dumnezeu. Baza acestei depăşiri a pus-o Dumnezeu însuşi prm crearea 
omului ca persoană capabilă de comunicare cu Creatorul ei. în iubire dispare despărţirea 
între om şi om şi ei se fac posesorii unui conţinut de viaţă comun, dar ca persoane necon- 
fundate. Căci eu voiesc să dau tot ce e al meu celuilalt şi să am, cu voia lui, tot ce este al lui, 
dar trăindu-1 pe el ca cel ce primeşte cu dragoste ale mele şi mi le dă pe ale lui şi mă 
trăieşte pe mine dăruindu-mă lui cu tot ce e al meu, cu aceeaşi dragoste. 

S-ar putea spune că în aceasta stă bucuria de a fi, sau că iubirea este esenţa existenţei. 
Fără iubire existenţa se veştejeşte. Dumnezeu este existenţa prin excelenţă, pentru că este 
iubire tripersonală. Tatăl este iubirea ca stare de Sine, sau ipostatică, fără început, 
comunicînd ca atare tot conţinutul Său din veci Fiului. Făpturile umane sînt şi ele opere ale 
iubirii Sfintei Treimi, avîndu-şi starea de sine în starea de Sine a Treimii şi în special a 
Fiului, Care şi El are starea de Sine de la Tatăl şi în Tatăl, dar prin fiinţă, nu prin creaţie ca 
noi. Toată existenţa este o concretizare a iubirii veşnice, care ca atare e o existenţă inter- 
personală. Dacă e aşa s-ar putea spune că e una cu persoana care nu poate fi în relaţie decît 
cu altă persoană. Dar atunci însăşi existenţa este iubirea ca persoană. «Dumnezeu este 
iubire»- (I Ioan 4, 10). Numai iubirea explică cinstea negrăită ce i-a dat-o Dumnezeu omului, 
făcîndu-1 în aşa fel că El însuşi poate lua conţinutul de viaţă omenesc şi forma omului, 
umplînd-o de iubirea Lui şi actualizînd în ea resursele unei iubiri, care nu vrea să ştie de 
vreo margine şi de vreun sfîrşit. 

61. Aceasta se poate înţelege în sensul că Dumnezeu însuşi e Cel ce a luat chipul 
omului care lucrează virtutea, sau că Dumnezeu însuşi lucrează prin acel om. Dar poate 

celui ce o are şi ca una ce face pe Făcătorul oamenilor să Se arate ca om prin 
asemănare deplină a celui îndumnezeit cu Dumnezeu prin bine k cun ck vine 
propriu omului atît cît îi este cu putinţă lui. Ea, pe cât înţeleg, face pe om să 
iubească pe Domnul Dumnezeu din toată inima şi din tot sufletul şi din toată 
puterea şi pe aproapele ca pe sine însuşi (A doua Lege 6, 5). Iar aceasta 
înseamnă, ca să o spun ca printr-o definiţie, afecţiunea faţă de primul bine, pe 
care o are prin întreaga Providenţă înnăscută întregul neam după fire 62 . Mai sus 
de ea nu e nimic la care să urce omul iubitor de Dumnezeu, toate modurile de 
vieţuire binecredin-cioase fiind depăşite de ea. Pe aceasta o ştim şi o numim 
iubire. Şi nu o împărţim ca pe alta şi alta între Dumnezeu şi aproapele, ci una şi 
aceeaşi se îndreaptă întreagă spre Dumnezeu ca datorată Lui şi-i uneşte pe 
oameni întreolaltă(3). Căci este o lucrare şi o dovadă clară a iubirii faţă de 
Dumnezeu simţirea plină de bunăvoinţă faţă de aproapele. «Căci cel ce nu iubeşte 
pe fratele pe care-l vede - spune dumnezeiescul Apostol Ioan - nu poate să 
iubească pe Dumnezeu, pe Care nu-L vede» (I Ioan 4, 20). 



Ea este calea adevărului, cum S-a numit pe Sine însuşi Cuvîntul lui 



Dumnezeu 63 . Ca atare îi înfăţişează pe cei ce umblă pe această cale (în El, cu El) 
lui Dumnezeu ajunşi curăţiţi de toate felurile de patimi 64 . Ea este uşa prin care cel 
ce intră ajunge în Sfintele Sfinţilor şi se face vrednic să fie văzător al neapropiatei 
frumuseţi a Sfintei şi împărăteştii Treimi. Ea este viţa adevărată în care cel ce se 
altoieşte cu toată tăria se învredniceşte să se facă părtaş al calităţii dumnezeieşti. 
Prin ea este şi s-a dat toată învăţătura legii, a proorocilor şi a Evangheliei, ca, 
însuşindu-ne dorinţa bunătăţilor negrăite, să ne dovedim dorul de ele prin 
purtările noastre, cinstind atît de mult făptura pentru Făcătorul dorit, încît să se 
poată înfăţişa Făcătorului cît o cere raţiunea firii 65 , care dă ca lege deopotrivă 
cinstire şi taie de la fire orice inegalitate apărută în fiecare prin prejudecată şi îi 

insemna şi că omul acesta a dat un chip concret lui Dumnezeu. Omul s-a făcut chipul lui 
Dumnezeu şi Dumnezeu S-a făcut chipul omului. 

62. înţelesul pare să fie acesta: omul are în sine afecţiunea faţă de Dumnezeu ca primul 
bine, sădită în tot neamul omenesc de pronia dumnezeiască pentru a-1 menţine în unitate. 
Iubind toţi pe Dumnezeu, se menţin toţi în unitate. 

63. Persoana Cuvîntului este iubire, Care ca om S-a făcut calea iubirii către Dumnezeu. 

64. Omul devine ipostas al iubirii sau iubire personificată prin curăţirea de patimi, 
care pe de o parte îl închid în el însuşi, pe de alta îl fac robul lor lipsit de libertate. în iubire 
trăieşte omul zborul liber spre Dumnezeu şi spre semenii săi, scăpat de lanţurile în care s-a 
ferecat cu voia sa, sau şi-a ferecat chiar voia sa. 

65. Raţiunea dreaptă a firii îngăduie acesteia să se înfăţişeze înaintea Făcătorului. 
Dimpotrivă, raţiunea schimbată a firii o face pe aceasta să se ferească de El. Prin raţiunea 
dreaptă a firii omul îşi face transparent pe Dumnezeu. Pe cînd prin cea strîmbată, Dum- 
nezeu îi devine ascuns. 

adună pe toţi în ea prin puterea cea una a identităţii 66 . 

Pentru ea însuşi Făcătorul firii (lucru cu adevărat înfricoşător chiar de auzit!) 
îmbracă firea noastră, unind-o pe aceasta, fără schimbare, cu Sine după ipostas, 
ca s-o oprească de a fi purtată încolo şi încoace şi să o aducă la Sine, adunată în 
ea însăşi şi neavînd faţă de El sau faţă de ea nimic care să o despartă prin 
socotinţă (xaxă Yvtoţir|v) 67 . Astfel El face arătată calea prea slăvită a iubirii, cu 
adevărat dumnezeiască şi îndumnezei-toare şi călăuzitoare spre Dumnezeu, de 
care se poate spune că e şi Dumnezeu 68 şi pe care la început au acoperit-o spinii, 
dar pe care El prin patimile pentru noi, purtate întîi de El şi care închipuiesc acei 
spini, a dăruit-o tuturor curăţită de patimi 69 . Căci a dat în lături pietrele de pe ea 
prin ucenicii Săi, cum a prezis El însuşi prin prooroci, spunînd: «Şi daţi pietrele 
din cale» (Prov. 24, 31; Isaia 62, 10). Şi ne-a convins cum se cuvine să ne alipim 
la ea atît de mult, pe cît El ne-a arătat-o mai înainte prin Sine, răbdînd să 
pătimească pentru noi. 

Pentru aceasta (pentru iubire) toţi sfinţii s-au împotrivit totdeauna păcatului, 
nedînd nici un preţ pe viaţa aceasta, şi au răbdat multele feluri ale morţii ca să se 
adune în ei înşişi şi în Dumnezeu din lume, şi să înlăture sfîşierile firii în ei înşişi. 
Ea este adevărata şi neprihănita înţelepciune dumnezeiască a credincioşilor, al 
cărei capăt final este binele şi adevărul, dacă binele este iubirea de oameni, iar 
adevărul, iubirea de Dumnezeu arătată în credinţă, amîndouă fiind dovezi ale 
iubirii, întrucît aceasta uneşte pe oameni cu Dumnezeu şi întreolaltă şi de aceea 
are stăruinţa neclintită în bunătăţi (în virtuţi). 



Iubitori adevăraţi ai acestei dumnezeieşti şi fericite căi v-aţi făcut şi voi, 
binecuvîntate. De aceea luptaţi-vă lupta cea bună ca să ajungeţi la ţinta de la 
sfîrşit, stăruind cu tărie în cele prin care se dobîndeşte trecerea la capătul ei, adică 

66. Dacă se înlătură inegalităţile apărute în fire prin lipsa iubirii, aceasta se poate 
înfăţişa lui Dumnezeu fiind plină de iubirea care o uneşte nu numai în ea însăşi, ci şi cu 
Dumnezeu. 

67. Printr-o voire pe baza unei socotinţe individuale, firea omenească e despărţită şi de 
raţiunea ei şi de Dumnezeu Cuvîntul după care e creată. Dumnezeu Cuvîntul asumînd firea 
noastră a unificat-o în ea însăşi şi cu Dumnezeu, făcîndu-i-Se transparent. De la Hristos 
porneşte deci unificarea firii umane în ea însăşi şi cu Dumnezeu Cuvîntul. Cei ce se alipesc 
Lui ajung şi ei la această unitate. 

68. «Dumnezeu este iubirea» (I Ioan 4, 8). în acelaşi timp El este «Cel ce este». Dumnezeu 
este iubirea existentă de Sine din veci, deci existenţa ipostatică sau interipostatică. Nu este 
existenţă deplină, deci ipostatică, care să nu fie iubire şi nu e iubire care să nu fie Persoană în 
relaţie cu altă Persoană. 

69. Spinii au acoperit pe Fiul lui Dumnezeu Cel întrupat, sau iubirea faţă de noi, sau 
viţa, în care a primit să altoiască firea noastră. Aceasta a făcut dificilă recunoaşterea Lui ca 
iubire, sau ca viţă dătătoare de viaţă. Dar de fapt tocmai în purtarea acestor spini s-a 
manifestat iubirea Lui. Prin aceasta Şi-a făcut arătată Dumnezeirea Lui iubitoare şi de viaţă 
dătătoare, biruind patimile şi moartea care se imprimaseră în firea omenească în urma 
păcatului, sau a depărtării ei de Dumnezeu. Acoperind firea noastră de spini, a cură-ţit-o de 
ei. 

în iubirea de oameni, în iubirea de fraţi, în iubirea de străini, în iubirea de săraci, 

în împreună pătimire, în milostenie, în smerenie, în blîndeţe, în pătimirea cu 

blîndeţe, în răbdare, în nemîniere, în îndelungă răbdare, în bunătate, în suferire, în 

bunăvoinţă, în pace cu toţi, din care şi prin care născîndu-se harul iubirii, 

călăuzeşte spre Dumnezeu pe omul care face să se sădească în el acest har, 

îndumnezeindu- 1 . Căci zice dumnezeiescul Apostol, mai bine zis Hristos, Care o 

spune aceasta prin el: «Dragostea îndelung rabdă, e plină de bunătate, nu 

pizmuieşte, nu se laudă, nu se trufeşte, nu se poartă cu necuviinţă, nu caută ale 

ei, nu se mînie, nu ţine minte răul, nu se bucură de nedreptate, ci se bucură de 

adevăr; toate le suferă, toate le crede, toate le nădăjduieşte, toate le rabdă. 

Dragostea nu cade niciodată» (I Cor. 13, 4-8). Căci are pe Dumnezeu, Care nu 

cade şi nu Se schimbă şi face pe omul care trăieşte cu ea astfel că, primindu-vă şi 

pe voi, săy spună prin Ieremia proorocul: «Că vă spun vouă: aceasta e calea 

poruncilor Mele şi calea care rămîne în veac. Toţi cei ce o păzesc pe ea vor 

ajunge la viaţă, iar cei ce o vor părăsi vor muri. Ţine-o pe ea, fiul meu, şi 

călătoreşte cu strălucire în lumina ei. Nu da altuia slava ta şi cele de folos ţie, 

unui neam străin. Fericit eşti că cele plăcute Dumnezeului tău sînt cunoscute ţie» 

(Baruh 4, 1-4). «Şi cunoscute îţi sînt ţie şi ai învăţat unde este cuminţenia, unde 

este tăria, unde este înţelegerea, unde este îndelungarea vieţii şi viaţa, unde este 

lumina ochilor şi pacea» (Baruh 3, 14). «Şi ai păşit pe cale şi M-am arătat ţie de 

departe. Cu iubire veşnică te voi iubi pe tine şi te voi milui cu îndurare. Şi te voi 

zidi pe tine şi te vei zidi şi vei ieşi cu adunarea celor ce se veselesc» (Ier. 31,3- 

4). «Ai stat pe căi şi ai cugetat şi ai întrebat de cărările Domnului cele veşnice; 

şi ai văzut unde este calea cea bună şi ai umblat pe ea şi ai aflat sfinţenia 

sufletului tău» (Ier. 6, 16). Şi iarăşi prin Isaia: «Eu sînt Domnul Dumnezeul tău. 

Te-am învăţat să afli calea dreptăţii pe care să umbli şi să auzi poruncile Mele. 

Pentru aceea s-a făcut ca un rîu pacea ta şi ca un val al mării dreptatea Mea» 

(Isaia 48, 17-18). 



Dar şi eu, care mă bucur de virtuţile voastre, voi îndrăzni să vă spun, 
folosind cuvintele marelui Ieremia: «Fericit eşti că te-ai dezbrăcat de haina de 
jale a necazului tău (adică de omul cel vechi care se strică'prin poftele 
înşelătoare) şi ai îmbrăcat cu bună-cuviinţă slava cea de la Dumnezeu pentru 
veci (adică pe omul cel nou, cel zidit în Duh după Hristos, după chipul 
Ziditorului). Ai îmbrăcat mantaua dreptăţii de la Dumnezeu şi ai pus pe capul 
tău mitra slavei celei veşnice» (Baruh 5, 1; Efes. 4, 23-25), adică te-ai împodobit 
cu chipul statornic al virtuţilor şi cu raţiunea fără greşeală a înţelepciunii 70 . «De 
aceea va arăta Dumnezeu tuturor celor de sub cer strălucirea ta şi va chema 

70. Sfîntul Maxim face mereu o distincţie între raţiune şi mod. Modul este aplicarea 
practică a raţiunii. Raţiunea firii şi a binelui şi a iubirii, sădite în fire. îşi găsesc modul apli- 
cării practice în virtuţi. 

numele tău pace a dreptăţii şi slavă a cinstirii lui Dumnezeu» (Baruh 5, 3-4). 

Eu nu am să mai adaug nimic la aceste cuvinte spre vădirea simţirii tale 

ascunse în suflet. Căci nu am să ofer ceva vrednic de bunătăţile tale lui 

Dumnezeu şi vouă, decît să admir pe cît pot şi să recunosc izbînzile pe care le-aţi 

cîştigat şi să mă bucur de ele împreună cu voi, ca şi de faptele bune prin care L- 

aţi făcut pe Dumnezeu îndurător; şi să laud virtutea dobîndită de voi; de 

asemenea să preamăresc pe Dumnezeu pentru virtutea care vă uneşte cu El. Căci 

mi se pare că e acelaşi lucru, sau un lucru egal, a vă lăuda pe voi şi virtutea şi a 

preamări pe Dumnezeu, Cel ce v-a dăruit strălucirea virtuţii, care vă 

îndumnezeieşte după har, înlăturînd trăsăturile omeneşti şi, în acelaşi timp, vi-L 

înomeneşte pe Dumnezeu prin coborîrea Lui şi prin primirea de către voi, pe cât e 

cu putinţă omului, a însuşirilor dumnezeieşti. 

Scolii 

1. Iubirea s-a dat în locul legii şi al proorocilor. Iar din aceasta răsar toate raţiunile 
poruncilor şi în ea se cuprind în mod unitar toate. 

2. Priveşte mişcarea conformă raţiunii şi firii, de la care omul s-a abătut de la început de 
bunăvoie prin sfatul celui viclean. 

3. Faptele fericitei iubiri ale celui ce le are se îndreaptă în mod unitar spre Dumnezeu şi spre 
toţi oamenii. 

3. A aceluiaşi către acelaşi 

Primind scrisoarea voastră, prea iubite în Domnul, cu binecuvântarea trimisă 
binecredincioşilor monahi şi sfintei mînăstiri a Sfîntului şi slă-vitului Mucenic 
Gheorghe, am mulţumit lui Dumnezeu pentru această râvnă a voastră în cele 
bune. Am mulţumit că, dezlegînd prin străduinţă lanţurile celor stăpîniţi de 
sărăcie, v-aţi eliberat pe voi înşivă de lanţurile păcatului; şi propunîndu-vă să 
hrăniţi trupurile, aţi hrănit sufletul vostru cu harul dumnezeiesc,iar mie mi-aţi dat 
prilejul să secer rodul unei contemplări adevărate 71 . Căci am cunoscut pentru care 
motiv Dumnezeu a legiuit oamenilor trebuinţa ca toţi să miluiască şi să fie miluiţi 
unii prin alţii: pentru ca voind să ne unească prin fire şi prin liberă socotinţă unii 
cu alţii şi împingînd spre aceasta tot ce este cu adevărat omenesc, ne-a întipărit cu 
iubirea de oameni poruncile mîntuitoare. 



Dar iubirea egoistă de sine a oamenilor şi prinderea lor sporită de către ea, 
făcmdu-i să se respingă unii pe alţii şi odată cu aceasta să respingă şi legea 
aceasta, sau să o tîlcuiască în mod sofistic, a tăiat firea cea una în multe părţi şi 

71. Sfintul Maxim a putut concentra în faptele de milostenie ale adresantului lucrarea 
lui Dumnezeu în el. 

introducând nepăsarea în ea, a înarmat firea însăşi împotriva ei prin socotinţa 
proprie (prin liberul arbitru) a fiecăruia 72 . 

De aceea tot cel ce a putut, printr-o cugetare cuminte şi prin nobleţea 
prudenţei, să înlăture despărţirile din fire, s-a milostivit înainte de alţii de sine 
însuşi, aducîndu-şi socotinţa proprie la conformitatea cu firea şi unindu-se prin 
socotinţă cu Dumnezeu în favoarea firii 73 . Iar prin aceasta a arătat în sine care e 
modul prin care trebuie să se pună în practică raţiunea chipului lui Dumnezeu în 
om, căci mai arată şi cum Dumnezeu creînd la început, în mod cuvenit, firea 
noastră asemenea celei a Lui şi ca o copie clară a bunătăţii Lui, a făcut-o pe ea 
aceeaşi cu ea însăşi în toate: neluptătoare, paşnică, nerăzvrătită, strânsă lîngă 
Dumnezeu şi în sine prin iubire, datorită căreia sîntem uniţi cu Dumnezeu prin 
dorinţă şi întreolaltă prin împreuna pătimire. 

Dar acela s-a şi miluit de cei ce trebuiau să fie miluiţi, nemulţumin-du-se 
numai cu el însuşi, ci şi învăţînd cum Dumnezeu Cel ascuns Se arată prin cei 
vrednici, dîndu-le putinţa să cultive şi ei iubirea de oameni faţă de aproapele şi 
să-şi însuşească cu bucurie acest har al lui Dumnezeu. Iar dacă cineva,avînd 
putinţa să facă aceasta, trece cu vederea pe oamenii care au nevoie de ea, se va 
arăta pe drept cuvînt despărţindu-se pe sine de Dumnezeu, ca unul ce a nesocotit 
firea din pricina socotinţei proprii (a liberului arbitru), mai bine zis şi-a alterat 
cele proprii firii sale prin socotinţa proprie. Acestea le suferă toţi cei câţi au ales 
în locul iubirii de oameni, prin socotinţa proprie, cruzimea, şi preţuind mai de 
necinste neamul propriu şi înrudit decît banii, şi prin dorinţa aurului au închis 
intrările lui Dumnezeu spre ei, şi-au pricinuit ei înşişi pătimirea unei căderi 
vrednice de milă. Iar de cele dintîi se învrednicesc toţi câţi se străduiesc să 
vindece cu înţelepciune sfîşierile firii prin purtările iubitoare întreolaltă şi să 

72. Firea cea una e tăiată într-un anumit fel în inşii în care e ipostaziată. E tăiată în 
măsura în care firea din unul nu simte durerea celeia din altul, deşi în fond e aceeaşi. Această 
despărţire o produce manifestarea voii ei în mod individual şi separat, sau chiar contrar, în 
fiecare. Dar chiar faptul că unul luptă împotriva semenului său, purtător al aceleiaşi firi 
umane, arată că tăietura nu-i totală. Dar s-a creat în firea purtată de un individ o duşmănie 
împotriva firii purtată de alt individ. Această luptă a firii umane împotriva ei înseşi nu s-ar 
putea explica dacă ea n-ar exista concret în diferite ipostasuri şi dacă aceste ipostasuri n-ar 
putea folosi voinţa generală a firii în modul în care socoteşte fiecare. 

73. Socotinţa proprie împărţind firea, o desparte de Dumnezeu. Unindu-se cu Dum- 
nezeu, socotinţa uneşte firea însăşi. Căci numai unind firea cu Dumnezeu prin socotinţa 
comună tuturor, o uneşte şi în ea însăşi. Oamenii nu se pot uni între ei, decît unindu-se cu 
Dumnezeu, sau în jurul izvorului de viaţă comun, care este Dumnezeu. Poate din această 
importanţă ce o dă Sf. Maxim trebuinţei de a ne pune socotinţa proprie în acord cu voia 
generală a firii şi a lui Dumnezeu vine practica «tăierii voii» în monahism. E vorba de tăierea 
socotinţei proprii, împlinind-o pe cea a stareţului, care reprezintă voia comună a tuturor. 
Căci dacă toţi monahii împlinesc voia stareţului, în aceasta se unesc voirile personale ale 
tuturor. Iar prin aceasta firea unificată a tuturor e unită cu voia cea una a lui Dumnezeu, mai 
precis a lui Hristos-Omul, Care S-a conformat cel mai mult cu cea a lui Dumnezeu. 



conlucreze cu Dumnezeu prin iubire, ca să înfăptuiască cu ceilalţi oameni 
identitatea în socotinţă (liberul arbitru), dispreţuind toate cele de pe pămînt, ca 
nişte adevăraţi vestitori ai lui Dumnezeu prin fapte. 

Aceasta v-aţi arătat făcînd-o voi, prea iubite, acum şi mai înainte, prin toată 
raţiunea şi vieţuirea (modul) şi prin risipirea cea bună a celor proprii 74 . Căci v-aţi 
împărţit pe voi înşivă tuturor, fără preget, cu sufletul şi cu trupul, şi v-aţi arătat ca 
avînd în voi socotinţa identică cu firea, fiind depăşită de fire numai prin faptul că 
îşi ia din fire seminţele celor ce le face, sau mai bine zis din Dumnezeu de la Care 
s-au sădit în fire puterile celor bune. De aceea fiind îmbrăcaţi în chip măreţ cu 
multe daruri de la Dumnezeu, aţi revărsat cu îmbelşugare mila iubirii de oameni 
prin toate, împreună cu bărbaţii prea bine credincioşi mai înainte pomeniţi, 
înlătu-rînd slăbiciunea adusă de neputinţa firii şi vindecînd pe cît s-a putut 
zdrobirea ei produsă de răutate. Vă rog să nu încetaţi niciodată să faceţi bine 
celor lipsiţi ca prin pogorămînt (chenoză) să aveţi prisosinţa nemicşorată a 
bucuriei sufletului, adeverindu-vă credinţa în Dumnezeu, nădejdea şi dragostea. 
«Ţineţi legătura şi mina întinsă şi cuvîntul murmurat», cum spune undeva 
cuvîntul dumnezeiesc (Isaia 58, 6), ceea ce înseamnă datoria de a dărui şi de a nu 
privi în altă parte. Căci altele urmează numaidecit părerea de rău, lucru decît care 
nu e altul mai greu de suportat. Apoi ştim toţi că nimeni nu cunoaşte niciodată 
exact pe cine trebuie să învinuiască pentru faptul de a nu fi făcut cineva binele 
sau de a nu fi pătimit pentru el: pe cei ce au putut să facă bine, sau pe cei ce au 
trebuit să pătimească în înţeles bun? Aceasta e o chestiune a viitorului. Atunci se 
va cunoaşte cum sînt şi cîte sînt ale noastre. Aşa Dumnezeu a binevoit cu 
înţelepciune să rămînă în prezent ascuns adîncul judecăţilor Sale. Aceasta ştiind- 
o Ecclesiastul, a poruncit să se arunce fără gîndire multă pîine pe faţa apei (Eccl. 
11, l),ca una ce nu va fi ascunsă, nici pierdută, ci va fi găsită mai tîrziu, mai 
sporită pentru cei ce de dragul binelui au împărţit-o cu simplitatea inimii ca din 
partea Dumnezeului şi Mântuitorului nostru Hristos, Care le-a primit pe toate cele 
făcute de noi altora. Căci dacă El a primit să pătimească pentru noi, ca un iubitor 
de oameni, ce nu va fi celor ce imită de- bunăvoie iubirea Lui de oameni pentru 
noi? 

4. A aceluiaşi către acelaşi 
despre întristare 

74. Poate e vorba de «risipirea de-a dreapta», de uitarea de sine pentru alţii în sens 
generos; sau poate de risipirea bunurilor proprii pentru alţii. 

Mă bucur şi mă veselesc văzînd prin fiecare epistolă pe binecuvântatul meu 
stăpîn, stăpînit de întristarea cea de laudă, fiindcă ştiu că «întristarea cea după 
Dumnezeu lucrează pocăinţa spre mîntuire, fără părere de rău» (II Cor. 7,10) 
celor stăpîniţi cu toată puterea de frica de Dumnezeu. Iar aceasta nu îngăduie 
sufletului să uite de judecata dumnezeiască, ca să încline împotriva firii spre cele 
pieritoare prin care cei ce-şi fac drumul vieţii acesteia fără grijă, însuşindu-şi 
zăpăceala vicleană a patimilor, îşi lasă, nenorociţii, mintea prinsă în cursele 
diavolului şi o fac învăţătoarea a toată răutatea 75 . Căci ei supun lucrarea cea după 



fire contrar firii pornirilor dezordonate ale iuţimii şi poftei. Fiindcă sufletul care 
şi-a legat odată puterea minţii prin amăgire de cele materiale este drum uşor de 
străbătut spre născocirea celor rele. Pentru aceea mă rog neîncetat ziua şi noaptea, 
chiar dacă sînt îngreunat de multe păcate, ca binecuvîntatul meu stăpîn să fie ţinut 
în această întristare mîntuitoare, care pe de o parte e cu adevărat stăpînă 
neîndurată a patimilor, iar pe de alta e maica cuviincioasă şi slăvită a virtuţilor. 
Mă rog ca să fie ajutat de ea să scoată din sine boldul viclean al păcatului. 

Căci într-adevăr nici unul din cei ce o închid pe aceasta în adîncul inimii nu 
mai e atins de săgeţile diavolului. Nimeni din cei ce o păstrează pe aceasta în chip 
nevăzut în suflet nu se mai teme de năvălirile de tot felul ale demonilor. Nici unul 
din cei ce s-au hotărît să vieţuiască împreună cu ea nu se mai alipeşte de cele 
văzute. Nici unul din cei ce o au pe aceasta întipărită în vieţuirea lor nu se mai 
întinează de petele celor stricăcioase. Nici unul din cei ce şi-au legat gîndurile în 
chip de nedezlegat cu aceasta nu mai îngăduie simţurilor să fie atrase fără 
rînduială spre cele ce nu se cuvin. Nimeni din cei ce şi-au făcut sufletul plin de 
aceasta nu se mai poate socoti pe sine mai mare ca altul, ci, dimpotrivă, crede că 
este şi se numeşte mai mic decît oricine. Nimeni din cei ce şi-au încins mintea cu 
ea nu mai alunecă din cugetarea celor dumnezeieşti. Nimeni din cei ce şi-au 
sădit-o pe aceasta în ei nu se mai află în neştiinţa vieţuirii dumnezeieşti. Pe 
aceasta o rodeşte Sfîntul Duh prin sălăşluirea Lui în inimile celor vrednici. Pe 
aceasta singură o ştie ca născătoare a bucuriei din împărăţia cerurilor. Căci 
întristarea după Dumnezeu e în chip limpede sămînţă dumnezeiască, al cărei rod 
copt sînt bucuria şi bunătăţile veşnice. 

Pe aceasta o reînnoieşte reluarea întocmai în cuget a celor trăite 7 . Pe aceasta 

o alăptează cartea conştiinţei greşelilor noastre, citită cu durere. O susţine gîndul 

75. Mintea luată în stăpînire de diavol prin patimi se face.în loc de învăţătoare spre cele 
bune, învăţătoarea celor rele, găsindu-le fel de fel de justificări. 

la moarte şi durerea ascuţită şi mereu aşteptată a siîrşi-tului, întipărită de acel 

gînd în suflet. O păstrează mereu nestinsă privirea cercetătoare, înfricoşătoare şi 

neîndurată a duhurilor răutăţii ce se îndreaptă din văzduh asupra sufletului, 

întipărită mereu în minte. 

Şi cine, prea iubite, împuns asemenea mie de petele păcatelor nu se teme de 
starea împrejur a sfinţilor îngeri, prin care primind, după hotărî-rea 
dumnezeiască, sfîrşitul vieţii de faţă, e scos din trup fără să vrea cu silnicie şi cu 
mînie? Şi cine, ducînd cu sine conştiinţa pătată, nu se teme de năvala viclenilor şi 
barbarilor demoni, din care fiecare îl trage, după ieşire spre sine în văzduh, răpind 
spre sine cu cruzime, prin mijlocirea patimii, nenorocitul suflet şi ruşinîndu-1 cu 
darea pe faţă a celor făcute de el şi luîndu-i toată nădejdea în bunătăţile viitoare? 

Această întristare e hrănită în chip mîntuitor de cugetarea amănunţită la 
starea sufletelor din iad, la care vor ajunge după conducerea lor în văzduh de 
către duhurile răutăţii. Atunci vor cunoaşte cum vor petrece în întunericul adînc 
şi în tăcerea grea 77 , avînd drept hrană suspinele cumplite şi lacrimile şi jalea din 
pricina lor, neaşteptînd nimic altceva decît dreapta osîndă a judecăţii 
dumnezeieşti. 



Această întristare e susţinută de nădejdea învierii, a măritei, înfricoşătoarei şi 
slăvitei veniri a lui Hristos; de gîndul la ziua prea înfricoşătoare a judecăţii, 

76. Dacă ne reamintim mereu cu exactitate cele trecute, nu se poate să nu găsim 
motiv de întristare. Căci nimic din firul vieţii noastre - fie ea simţire, gînd sau faptă - nu e 
fără pată. Aceasta înseamnă că noi înşine vom.fi mai ales la sfîrşitul vieţii noastre pămîn- 
teşti judecătorii noştri. Dar ce sens ar avea aceasta, dacă ea n-ar însemna că din aceasta 
rezultă nişte urmări, sau nişte concluzii pentru existenţa noastră de dincolo de viaţa 
aceasta? Pe de altă parte aceasta înseamnă că Cineva este cu adevărat deasupra noastră şi 
deasupra vieţii noastre de aici. Căci noi totuşi nu ne putem fi judecători obiectivi. în faţa 
Lui ne vom judeca pe noi înşine, dînd dreptate judecăţii Lui. Şi numai El va putea totuşi să 
ne absolve de greşelile vieţii noastre, nu noi. Judecata Lui va fi deci totodată un act de 
milă. Cu cît ne vom judeca noi înşine mai sincer, mai drept, cu atît ne va judeca El cu mai 
multă milă. 

Reamintirea continuă a trecutului nostru ajută persoanei noastre să nu se estompeze 
ceea ce s-a imprimat în ea, în faţa conştiinţei noastre, fapt care ar putea să se întîmple la 
sfîrşitul vieţii noastre pămînteşti cu toată existenţa ei. Aceasta ar putea întemeia ideea că 
persoana noastră şi cele ale altora n-au o valoare, deci o persistenţă eternă. Persoana mea 
rămîne cu tot trecutul ei un continuu prezent numai dacă prin căinţă vedem importanţa ei cu 
a întregului trecut continuu neslăbită. Conştiinţa că stai mereu în faţa Absolutului, că El Se 
interesează veşnic de tine, de toate amănuntele vieţii tale de pe parcursul ei, dar şi înţelegerea 
iertătoare, dacă o preţuieşti, aceasta e unită cu conştiinţa importanţei tale în faţa Lui. Dar şi 
de conştiinţa trezită şi iubitoare a valorii persoanelor cărora le-ai făcut vreun rău, din 
nepreţuirea lor. 

77. «Tăcerea atotgrea» e unită cu «întunericul adînc»-. Sufletul obişnuit în această 
viaţă să nu vadă nici un sens în nimic va ajunge la culmea acestei stări. Obişnuit să nu se 
comunice sincer, va ajunge la culme în neputinţa de a se comunica. Toţi cei ajunşi în acea 
stare se vor afla în aceeaşi neputinţă. 

stăruind neîncetat în minte, zi în care «cerul şi pămîntul ţi toată podoaba celor 
văzute vor trece şi ca printr-o suflare vor arde şi se vor desface» (II Petru 3,10) 
printr-un foc uriaş, care va curaţi cu antici-pare,pentru venirea Celui curat, zidirea 
murdărită (spurcată) de noi 78 ; în care scaunele vor fi puse în faţă şi Cel vechi de 
zile Se va aşeza (Dan. 7, 9) şi cetele nesfîrşite ale sfinţilor îngeri şi arhangheli vor 
sta de faţă, slujind cu frică şi cu cutremur; şi toată firea va fi adusă la cercetare şi 
cărţile care vor avea scrise în ele, în toată amănunţimea, faptele, cuvintele şi 
gîndu-rile noastre, se vor deschide, dezgolindu-se prin ele tuturor toate cele 
sâvîrşite de noi în toată zidirea 79 , ca să-şi cunoască atît unii altora păcatele, cît şi 
fiecare pe ale sale, citind fără putinţă de înşelare cartea conştiinţei sale 80 ; în care 
cei ce vor sta de-a dreapta vor primi negrăitele bunătăţi făgăduite, iar cei ce vor 
primi locul de-a stînga, focul veşnic şi întunericul cel mai din afară şi viermele 
neadormit şi scrîşnirea dinţilor şi pnnsul neîncetat şi ruşinea fără margini, de care 
va suferi mai mult cel osîndit la chinul fără sfîrşit decât de toate celelalte feluri de 
pedeapsă. 

Cel ce are întristarea după Dumnezeu nu uită cu adevărat niciodată de aceste 
înfricoşătoare lucruri şi numiri. Ci se va simţi pururea văzînd pe Judecătorul şi 
văzut de El şi astfel va străbate viaţa de faţă în chip binecredincios şi drept, 
nefăcînd, negrăind şi negîndind nimic din cele străine de harul şi chemarea 
dumnezeiască. 



Rodul acestei întristări vrednice de laudă este bunătatea (virtutea) cea mai 
înaltă în oameni, smerita cugetare. Prin ea cel binecredincios şi de Dumnezeu 

78. N-am dus zidirea spre sfinţire.ci, murdărindu-ne pe noi, am murdărit-o şi pe ea. 
Am murdărit materia trupului propriu şi ea s-a extins cu murdăria ei în toată materia. Am 
poluat apele şi aerul prin fumul unor produse inutile, din care multe folosite pentru arme 
catastrofale. Am scos din combinaţia lor naturală energiile, folosind forţa unora împotriva 
attora. Vom suferi consecinţele, gemînd în veci sub o astfel de natură. Focul care va des- 
compune creaţia va izbucni în parte chiar din sînul ei, prin lucrarea fiinţelor umane înrăite. 
Zidirea nu va mai putea fi un mediu pentru o înfrăţire a omenirii. Cu atît mai puţin pentru 
simţirea Mîntuitorului Prea Bun, Care vrea să ne aibă cît mai aproape. 

79. Vom fi osîndiţi nu numai pentru relele ce ni le-am făcut unii altora şi prin aceasta 
nouă înşine, ci şi pentru batjocorirea naturii date nouă de Dumnezeu ca mediu de comuni- 
care şi întrajutorare curată. Spurcînd-o pe ea, ne-am spurcat pe noi. Şi viceversa. Am făcut-o 
mediu de ispitire a noastră şi a altora. Am făcut-o mijloc de a ne arăta lăcomia $i mîndria 
faţă de alţii, de a le face rău lor şi de a ne înrăi pe noi înşine. 

80. S-a spus ceva mai înainte că greşelile noastre vor fi scrise de îngeri într-o carte 
cerească. Acum ea e declarată cartea conştiinţei noastre. Prin conştiinţă sîntem legaţi de cer. 
de eternitate. Prin ea ne simţim mereu în faţa judecăţii lui Dumnezeu. Dar conştiinţa poate 
să se afunde şi în nesimţire. însă chiar aşa ea poartă în ea relele care s-au întipărit în noi. Vor 
fi osîndiţi cei cu o astfel de conştiinţă înecată în nesimţire şi în monotonia chinuitoare. Ei vor 
simţi un mare chin, nemaiavînd pe nimeni în faţa cărora să se fălească, faţă de care să se 
lăcomească. Acolo li se va răspunde, fără frică, cu acelaşi dispreţ de cei dispreţuiţi de ei pe 
pămînt. Se vor chinui unii pe alţii prin necomunicare şi prin lipsa oricărui sentiment 
întreolaltă. Dar vor suferi şi de ură cei ce au urît deschis pe alţii, avînd ca motiv pentru 
aceasta şi ura celor ce le-au răspuns cu ura lor deschisă sau ascunsă. Se vor chinui unii pe 
alţii prin nesimţirea sau otrava conştiinţei lor, mai bine zis prin dispreţuirea ei. 

iubitor se va socoti pe sine cu adevărat mai mic decît toţi, chiar dacă ar fi împărat 
după rang. El va lua ca îndreptar al cunoştinţei de sine slăbiciunea cea după fire, 
în care se află deopotrivă toţi cei părtaşi de aceeaşi fire, neieşind cu gîndul din 
raţiunea firii din pricina smereniei. Arma ei de luptă este blîndeţea, sau 
deprinderea care opreşte mişcările iuţimii şi poftei, şi prin care omul dobîndeşte 
asemănarea cu îngerii, în care nu se află iuţimea ce se înfurie şi latră în chip 
necuviincios la cel de acelaşi neam, nici pofta care slăbeşte puterea înţelegerii şi 
atrage dorinţa spre cele materiale, ci numai raţiunea care are toată stăpînirea şi 
conduce cu ardoare prin minte spre Raţiunea (Cuvîntul) cea mai presus de cauză 
şi de fire 81 . Rod al acesteia este şi iubirea prin care, uniţi cu Dumnezeu şi unii cu 
alţii, ne îngrijim unii de alţii atît de mult cît se îngrijeşte Dumnezeu, ca Cel prea 
îndurat, de toţi. Iar sfîrşitul ei este împărăţia cerurilor şi bucuria de acolo de 
bunătăţile dumnezeieşti. Spre acest sfîrşit conduce întristarea cea după Dumnezeu 
pe cei ce o cultivă şi o păzesc. 

însuşirile acestei întristări sînt să obişnuiască ochii să vadă zidirea numai 
spre slava Făcătorului şi să privească cele ale aproapelui fără pizmă şi ciudă; 
urechile, să fie gata să se deschidă numai spre primirea cuvintelor lui Dumnezeu, 
spre cererile celor ce au nevoie de noi, iar spre bîrfire şi spre urîţenia cuvintelor 
murdare să se închidă în ele; limba, să se sfinţească numai cu laudele altora şi să 
nu se spurce nicidecum cu ocările şi batjocurile altora 82 . Şi simplu, ca să spun pe 
scurt, toate mădularele sufletului şi ale trupului să le folosim (ritmăm) spre ceea 
ce place Duhului. Şi aşa tot scopul binecredincioşiei noastre se va îndeplini. 



Cercetîndu-ne pe noi, binecuvântate, cu de-amănuntul, de ne vom afla 
avîndu-le pe acestea, să le păstrăm cu grijă; iar de nu vom afla nimic din acestea, 
să ne nevoim cu toată străduinţa să le dobîndim, smerindu-ne ca oameni faţă de 

81. Raţiunea ipostataticâ necreată nu are o cauză cum are raţiunea ipostatică umană. E 
mai presus de cauză şi în sensul că nu caută o explicare a lucrurilor, întrebînd de cauza lor. 
Căci cauza tuturor e Ea însăşi. îngerii se înalţă spre Raţiunea sau spre Logosul dumnezeiesc 
şi în pornirea de a găsi cauza tuturor, singurul mod de a le înţelege existenţa. Această nevoie 
o are şi raţiunea omenească ipostaziată. Dar raţiunea omenească e mult împiedicată în 
recunoaşterea cauzei adevărate a lucrurilor de poftele materiale şi de impulsurile mîndriei. 

Mai e împiedicată şi de gîndul amăgitor că găseşte explicarea lucrurilor în firea creată. în 
Dumnezeu Cuvîntul, în Raţiunea ipostatică supremă sînt unite raţiunile tuturor. 
Pătrunderea adîncimilor şi armoniilor lor care ajunge în Dumnezeu Cuvîntul pînă la 
unitatea lor susţine lucrarea fără sfîrşit a raţiunii îngereşti şi omeneşti, înţelegerea tot mai 
progresată a lor echivalează şi cu un dialog nesfîrşit cu Cuvîntul. înţelegerea conţinutului 
altei persoane de către mine e nedespărţită de un dialog nesfîrşit al meu cu ea. îngerii, deşi nu 
au iuţimea şi pofta legate de trup, au şi ei un foc al dorului de cunoaştere. Deşi sînt «minţi 
pure», înţelegerea lui Dumnezeu de către ei, fiind mai pătrunzătoare, e mai înfocată prin 
bucuria mai adîncii înţelegeri a marilor taine dumnezeieşti decît înţelegerea omenească, 
drămuită de atracţia celor inferioare. 

82. Poporul nostru foloseşte pentru unii care grăiesc rău de alţii expresiile: «limbă 
spurcată», «rău de gură». 

toţi oamenii pentru Dumnezeu şi firea comună. Să rămînem blînzi şi liniştiţi'faţă 
de toate cele ce ni se întîmplă fără voia noastră, darnici cu săracii, primitori de 
străini, gata de ajutor, după putere, faţă de cei ce au trebuinţă de ocrotire; de un 
suflet şi de un gînd cu prietenii; apropiaţi celor cunoscuţi; la îndemîna celor mai 
smeriţi; împreună pătimitori şi de oameni iubitori cu cei bolnavi; îndelung răbdă- 
tori cu cei ce se mînie; iertători ai celor ce greşesc; mîngîietori celor întristaţi. 
Şi. ca să spun simplu, să ne facem tuturor toate pentru frica de Dumnezeu şi 
pentru ameninţarea viitoarei judecăţi aşteptate a lui Hristos. Căci fără cele înşirate 
nu poate avea nimeni nădejde de mîntuire. 

Acestea şi mai multe ca acestea mă sileşte să le spun iubirea faţă de tine. 
Căci nu am cum să măsor aceasta, gîndindu-mă mereu la felul cum te pregăteşti 
şi vorbindu-ţi cu sufletul ca şi cum ai fi de faţă, iar neavîn-du-te de faţă, silindu- 
mă să te întîlnesc prin scrisori. Dar să nu ne oprim in treacăt la înţelesul celor 
spuse, fiindcă împreună cu altele vom avea fără îndoială şi cuvintele acestea fie 
ca susţinătoare, fie ca acuzatoare. Ci eu cel ce le spun şi cei ce le aud, să ne 
gîndim cum vom răspunde pentru ele în ziua cercetării noastre. Fie ca noi toţi cei 
ce grăim ceva din cele ce trebuie şi cei ce aud să ne dovedim făcători ai 
cuvintelor dumnezeieşti şi nu numai auditori sau grăitori ai lor, cu harul lui 
Hristos, Dumnezeul şi Mintuitorul nostru, Care ne-a chemat pe noi la slava şi 
împărăţia Lui. 

5. A aceluiaşi către Constantin 

Dacă binecuvîntatul meu stăpîn se bucură cu adevărat, precum a scris, de 
scrisorile mele, ca şi cînd aş fi eu însumi prezent, e vădit lucru că se bucură 
pentru că a primit cuvintele mele. Iar primirea cuvintelor arată dispoziţia 
favorabilă cuvintelor a celui ce le primeşte. Şi dovada sigură a acestei dispoziţii 
este fapta puterii adausă cuvintelor. Deci stăpînul meu imi dă în rivna de a 



împlini cele spuse semnul cel mai vrednic de crezare al îndemnului adresat mie 
de a vorbi. De aceea niciodată nu voi opri, precum am spus, buzele mele de a grăi 
(Ps. 39, 10) către el cele ce pot fi de folos lui şi mie, şi altora, în măsura în care 
pot primi harul de a gîndi cu înţelegere şi de a grăi în chip binecredincios cele 
înţelese de la Dumnezeu -Care dăruieşte tuturor şi nu osîndeşte» (Iacov 1, 5). 

Să ne facem, deci, prea iubite, rîvnitori împlinitori ai faptelor poruncite şi să 
ne ferim de amăgirea veacului acestuia şi să nu ne legăm sufletul de nici una din 
plăcerile părute. Căci trece lumea şi toate cele din ea se veştejesc, fiind prin fire 
materii ale stricăciunii. Iar această rîvnă pentru cele dumnezeieşti a celor doritori 
de mîntuire o dovedeşte ura lor faţă de păcat, vieţuirea necăutătoare de cîştiguri, 
înstrăinarea de oamenii porniţi spre răutate, dezlegarea sufletului de toate cele ce 
se strică, dispreţuirea trupului de dragul virtuţii, înfrînarea fermă şi neîncovoiată 
de la toate cele ce atrag sufletul în chip înşelător prin simţuri, înfrînare prin care 
veştejim toate poftele neruşinate şi potolim mişcările dezordonate ale iuţimii, 
neîngăduind să poarte cu ele gîndul moleşit şi să-1 ducă în prăpastie asemenea 
unei căruţe lăsate în seama cailor, cînd nu e nimeni care să-i poată ţine în 
rinduială şi să frineze pornirea neraţională a animalelor înhămate. Dar nu numai 
acestea, ci şi răbdarea şi stăruinţa în toate încercările, prin care chiar dacă 
pătimim trupeşte, rămînem nepătimitori şi nebiruiţi în suflet, nedoboriţi de nici o 
vijelie. Probaţi prin amîndouă acestea, adică prin înfrînare de la patimile ce 
depind de noi şi prin răbdarea patimilor ce nu depind de noi, producem ca dintr-o 
dumnezeiască sămînţă cu înţelepciune roduri frumoase şi coapte, virtuţile, ca: 
cuminţenia cunoscătoare potrivnică neştiinţei şi superstiţiei, bărbăţia potrivnică 
laşităţii şi obrăzniciei îndrăzneţe, curăţia potrivnică desfrînării şi prostiei; 
dreptatea potrivnică nedreptăţii, adică lăcomiei şi zgîrceniei. Ne înarmăm cu 
smerita cugetare împotriva mîndriei; cu pogorămîntul potrivnic îngîmfării; cu 
modestia potrivnică închipuirii de sine; cu îndelunga răbdare potrivnică 
descurajării; cu linişte şi cu blîndeţe faţă de toţi. Ne arătăm dărnicia veselă faţă de 
cei în nevoi. Stăruim cu osteneală în iubirea de străini, în iubirea de fraţi şi în 
iubirea de oameni. Urmărim pacea şi iubirea în care se adună şi se păzesc toate 
bunătăţile dăruite de Dumnezeu oamenilor. 

Acestea, binecuvîntatul meu stăpîn, se sileşte să le facă şi să le păzească cu 
toată puterea tot cel ce iubeşte împărăţia cerurilor şi se străduieşte să scape de 
pedepsele veşnice ce ameninţă pe toţi cei ce păcătuiesc, avînd ca ajutor al păzirii 
acestora gîndul neuitat al morţii şi al nesiguranţei clipei ei şi al pustiirii sufletului 
de după ieşire, care nu duce cu sine nimic, afară de conştiinţa împunsă de cele 
făcute rău de el; şi gîndul cercetării lui înfricoşătoare ce se va face în văzduhul 
acesta 83 de către duhurile rele; şi gîndul la încuierea amară şi neluminată a 
sufletului în iad îndată după aceea, şi la pedepsele aşteptate ce ameninţă pe cei ce 
au păcătuit, împreună cu ruşinea arătării celor ascunse de către dreptul Judecător, 
şi de către Puterile cereşti. Acestea ţi le-am scris după putere şi nu voi înceta a 
scrie încă şi mai multe iubitului meu stăpîn, avînd iubirea faţă de el ca îndemn la 
izvorîrea unor astfel de cuvinte. 

Dar să stăm treji şi să priveghem, binecuvîntate, în paza de noi înşine, ca nu 
83. Cercetarea sufletului o vor face duhurile rele nu în planul transcendent unde e 
Hristos Dumnezeu, ci în planul legat încă de existenţa pămîntească a lui. Căci duhurile 
acestea sînt căzute în planul de jos al existenţei, care înconjoară viaţa noastră pe pămînt. Ele 
vor să oprească înălţarea spre Dumnezeu a sufletelor, înălţare pe care sufletele celor ce au 
făcut rău nu o pot nici prin ele realiza. Cei din iad sînt departe de Dumnezeu şi de lumina 
Lui. Sînt mai departe chiar decît în timpul vieţii pămînteşti. 



cumva să fim şi mai mult osîndiţi ca unii ce am grăit şi auzit în zadar cele 
dumnezeieşti. Căci şi pentru aceste cuvinte vom da socoteală lui Dumnezeu în 
ziua judecăţii (Rom. 14,12) eu care le grăiesc acestea şi cei ce le aud, de le vom 
lăsa neîmplinite şi fără rod 84 . Deci fie ca noi toţi să ne dăruim tuturor cuvintele 
dumnezeieşti şi să ne arătăm împlinitori ai voilor dumnezeieşti şi mîntuitoare din 
ele prin rugăciunile şi mijlocirile Prea Slăvitei şi Prea Sfintei Stăpînei noastre de 
Dumnezeu Născătoare şi Pururea Fecioarei Măria şi ale tuturor sfinţilor. Amin. 

6. A aceluiaşi către Prea Sfinţitul şi Prea 

Fericitul Arhiepiscop Ioan 85 , despre faptul 

că sufletul este netrupesc 

Primind cinstita scrisoare a desăvârşirii voastre în virtuţi, înfrumuseţată de o 
mare modestie, m-am mirat şi în acelaşi timp m-am mîhnit vă-zînd cît vă sînteţi 
asemenea vouă: nici neapropiat prin înălţare, nici cu putinţă de dispreţuit prin 
smerenie. Căci întregindu-vă chipul virtuţii în mod înţelept prin amîndouă, face 
să se vadă în mod paradoxal în smerenie înălţimea şi în înălţime iarăşi smerenia. 
De aceea, slujitorule al lui Dumnezeu, primesc fără reţinere porunca voastră care 
îmi cere să dovedesc în chip mai natural, fără mărturii din Scriptură şi Părinţi, de 
este sufletul creatură netrupească. Căci mă încred în învăţătura voastră, care cu 
puterea ei critică va răcori fierbinţeala neştiinţei mele. 

Cine sînt cei ce susţin că nici o creatură nu e netrupească? Şi cine sînt cei ce 
prin asemenea năluciri se împotrivesc adevărului raţionamentelor voastre? Şi 
cum, dacă nu sînt mai porniţi spre sfadă decît se cuvine, nu se înclină în faţa 
argumentării voastre, care e departe de orice raţionament contrar? Deci pentru ca 
argumentarea mea în această chestiune să procedeze metodic, voi face însăşi 
înţeleaptă voastră argumentare, susţinătoare de nerăsturnat a adevărului, 
începutul celor ale mele, lăudîn-du-mă cu întăririle ce le iau de la voi: 

1. Dacă trupul e nemişcat prin firea lui 86 , iar sufletul e şi el trup, deşi foarte 
subţire, cum zic ei, ca trup nu se va mişca. Dar dacă este aşa, de unde ne este 

84. Cei ce grăiesc cuvinte de îndemn la bine, dar nu le împlinesc, şi ei înşişi vor fl 
osîndiţi ca unii ce şi-au dat seama de trebuinţa împlinirii lor şi grăindu-le în zadar au con- 
tribuit la golirea de putere a cuvintelor menite să ridice nivelul spiritual al oamenilor, deci la 
dispreţuirea lor şi la folosirea lor mincinoasă. 

85. Ioan, Episcop al Cyzicului, căruia îi sînt adresate răspunsurile din «Ambigua», 
partea a doua. 

86. în vremea Sf. Maxim nu se ştia că materia este energetică şi ca atare într-o mişcare 
supusă unor legi. Dar el se gîndeşte probabil la mişcarea omului dintr-un loc în altul. E 
adevărat că şi animalele se mişcă. Dar ele se mişcă prin instinct. Numai omul alege mişcările 
exterioare ale trupului prin libertate, deci printr-un factor spiritual. 

mişcarea? Nu va merge aceasta la nesfîrşit, neputîndu-se ajunge la vreo creatură 
necorporală? Iar dacă vor spune că noi sîntem mişcaţi de Dumnezeu ca prima 
raţiune, dat fiind că ştiu că cele mai multe mişcări ale noastre sînt fără rost şi 
urîte, vor deduce desigur în mod necesar că Dumnezeu e şi cauza acestora. 

2. Alt raţionament. Şi iarăşi, dacă toată, şi orice fel de existenţă tru- 
pească, după raţiunea adevărată, împărţită în cantitate şi calitate, îşi limi- 
tează vederea cu privire la ea, la volum, la chip, la formă, ea e cuprinsă în 



graniţele necesare. Căci nu-şi poate închipui ceva în afară de acestea cel 
ce o cercetează pe aceasta. 

Dacă deci sufletul e şi el trup, va fi şi el fie din acestea, fie acestea, fie unele 
din acestea, fie ceva din acestea şi va fi circumscris de acestea sau de unele din 
ele sau de vreuna din ele. Dar el nu e nici din acestea, nici acestea, nici unele din 
ele, nici ceva din ele, nici circumscris de ele, sau de unele din ele, nici de vreuna 
din ele. Deci sufletul nu e trup. 

3. Alt raţionament. Dacă deci nu e nici o îndoială că sufletul nu e din 
acestea, nefiind nimic din cele ce ştie cugetarea că trupurile sînt din ele sau ele, 
nu culoare, nu figură, nu duritate, nu greutate, nu calitate, nu una din cele trei 
dimensiuni, ci simplu nimic din cele ce se cunosc despre firea corporală, sau nici 
una din acestea, cum a arătat cuvîntul, în mod sigur el e necorporal, dacă este. 

4. Alt raţionament. Iarăşi, dacă toată contractarea şi dilatarea şi tăierea e a 
trupurilor, iar ceea ce e liber de orice contractare şi dilatare şi tăiere e în mod 
sigur necorporal, sufletul e prin urmare necorporal ca unul ce nu primeşte 
nicidecum nici una din acestea. 

5. Alt raţionament. Dacă toată substanţa corporală se împarte în însufleţită şi 
neînsufleţită, iar sufletul e şi el corp, va fi desigur şi el însufleţit sau neînsufleţit. 
Dar dacă e însufleţit, va fi însufleţit numaidecît sau printr-o substanţă, sau printr- 
o putere, adică printr-un accident însu-fleţitor. însă a spune că sufletul e însufleţit, 
e un lucru cu totul de rîs 87 , ca şi a spune că lumina e luminată, sau focul încălzit. 
Şi dacă vom spune că ceea ce însufleţeşte sufletul e o substanţă, vom spune iarăşi 
sau că aceea e corporală sau necorporală. Şi dacă e corp, cuvîntul despre ea va 
trece de la o afirmare absurdă la alte afirmări absurde pînă ce va mărturisi că 
sufletul e necorporal. Iar dacă se va spune că ceea ce însufleţeşte sufletul e o 
putere sau o calitate, ceea ce face vie şi mişcătoare substanţa, va fi ceea ce nu e 
substanţă şi suport. Pe lîngă aceea că se introduce o deosebire contrară firii între 
ceea ce conduce şi e condus, dacă sufletul a fost 



87. Dacă sufletul e şi el corp, atunci nu mai e o deosebire între suflet şi corp. Şi în acest 
caz are şi sufletul nevoie asemenea corpului să fie însufleţit de o altă substanţă însu-fleţitoare 
şi aşa mai departe la nesfîrşit, ceea ce e o afirmaţie absurdă. 

creat să conducă prin fire ca substanţă necorporală trupul, iar după ei trupul e 
condus de ceea ce nu este după fiinţă o substanţă deci şi ceea ce există şi subzistă 
e condus de puterea care e calitate. Iar dacă vom declara sufletul trup, el va fi 
fără simţire şi fără imaginaţie, neraţional şi necugetător. Dar toate cele contrare 
se văd că sînt şi se văd ţinînd de suflet şi în suflet. Deci sufletul nu e trup. Că 
sufletul are acest trup de altă substanţă, nu refuzăm să o spunem, odată ce o ştim 
aceasta prea bine. Dar refuzăm cu desăvîrşire să spunem că sufletul e trup, ca pe 
un lucru prea îndrăzneţ şi lipsit de înţelepciune. Căci ştim că e mare deosebire 
între a fi şi a avea 88 . 

Iar dacă din cauză că declară pe Dumnezeu necorporal, stăpîniţi de o frică 
fără temei, nu primesc să spună că sufletul e şi el necorporal ca să nu-1 facă egal 
cu Dumnezeu, să înlăture şi celelalte ale noastre ca să le fie deplină lupta 
nebunească. Să înlăture toate numirile prin care,partici-pind la Dumnezeu, am 
fost numiţi sau noi din Dumnezeu, ca unul ce e Lucrător, sau Dătător, sau 
Transmiţător al acestora, sau S-a numit Dumnezeu de la noi. Şi care sînt acestea? 
A fi, a lumina, a fi bun, a înţelege, a cugeta; unele pentru substanţă, altele pentru 
mişcare, sau pentru hotărîrea liberă şi pentru dispoziţie. Căci ne numim existenţi 
şi vieţuitori şi luminători şi buni şi înţelegători şi raţionali. Iar pe Dumnezeu, de 
asemenea, îl numim existent şi viu şi lumină şi bun şi minte şi raţiune. Căci nu ni 
se dau aceste numiri pentru că sîntem cauzaţi de El, iar lui Dumnezeu le atribuim 
pentru că le lucrează El în noi. 

Care este deci motivul pentru care aceştia spun că toate acestea, pe lingă 
multe altele, sînt şi se numesc suflet, dar nu necorporal, pentru că aşa e numai 
Dumnezeu? E de trebuinţă sau să nu ni le atribuim acestea, pentru că înfăţişează 
pe Dumnezeu, sau să numim pe Dumnezeu acestea, pentru că le avem şi noi? 
Dar de fapt sîntem acestea şi ne numim nu ca unii ce sîntem aceiaşi cu 
Dumnezeu, ci pentru relaţia cauzatului cu cauza, sau a celui părtaş de ceea ce se 
dă spre împărtăşire, sau a existenţei cu cauza ei. Nici pentru că sînt asemenea şi 
sinonime, ca cele de aceeaşi fiinţă, ci pentru că au acelaşi nume pentru 
participare, sufletul şi Dumnezeu fiind distanţate între ele prin fire la nesfîrşit, 
pentru cel care doreşte să spună că Dumnezeu este cu adevărat mai presus de fire 
şi de existenţa . 



88. A avea sufletul trup implică însăşi o trebuinţă de a-1 avea. Aceasta face din suflet şi 
trup o unică natură umană. Sufletul nu se poate manifesta fără trup şi trupul nu e trup fără 
a avea sufletul în el. 

89. Există şi în planul spiritual, sau între suflet şi însuşirile lui şi Dumnezeu,o deosebire 
infinită. Ba e mai drept să se spună că Dumnezeu e dincolo de tot ce se poate cugeta de noi ca 
fire şi existenţă. Avem aci un ecou din teologia negativă a lui Dionisie Areopagi-lul şi o 
respingere a origenismului. Deci faptul că Dumnezeu e necorporal nu ne poate împiedica să 
socotim şi sufletul necorporal. Nu trebuie să cugetăm că tot ce e necorporal e numaidecît 
parte din Dumnezeire, sau Dumnezeu. 

4 - Sfîntul Maxim Mărturisitorul 

în ce s-ar mai păstra, după ei, sensul «după chipul Lui» în noi, dacă s-ar 
admite că sufletul e corp, sau dacă nu mai spunem că sufletul are prin toate 
asemănarea cu arhetipul (cu modelul originar)? Dar precum Cel înţelegător are ca 
chip pe cel înţelegător; şi Cel nemuritor, nestrică-cios şi nevăzut pe cel cunoscut 
în acestea, la fel numind chip al Celui netrupesc pe cel netrupesc, ca unul ce e 
lipsit de orice volum şi la fel de orice măsurare şi dimensiune, declarăm sufletul 
ca chip, totuşi altceva decît Acela după proprietatea firii. Fiindcă altfel n-ar mai fi 
chip, ci identic cu Acela,fără nici o deosebire. Desigur cele ce se văd în firea 
necreată şi neschimbată, fără de început, se văd şi în firea creată raţională. Dar nu 
socotim că se văd clar în acelaşi mod, ci ca glasul cuvîntului în ultimele lui 
ecouri. 

Şi precum mintea prea înţeleaptă, trecîndu-şi prin cele ce se săvîr-şesc 
potrivit ordinei universului puterile sale la puritatea nematerială a înţelesurilor, 
deosebeşte de cele mişcate pe Cel ce mişcă ca pe Unul şi singur şi simplu 
existînd însuşi de Sine şi înţelegîndu-L ca fiind la fel şi cauza făcătoare şi unică 
în identitate, îl cunoaşte ca inaccesibil după fire celorlalţi, neschimbat pentru că e 
nemişcat (căci nu are spre ce să se mişte Cel ce face şi împlineşte cele ce sînt şi le 
cuprinde ca Creator 90 şi cunoaşte toate înainte de facerea lor prin infinitatea 
puterii). 

Dar prin acelaşi mod al contemplării şi prin felurita şi armonioasa mişcare a 
mădularelor lumii mici, adică a omului, cugetînd ea la cauza mişcării, cunoaşte 
că sufletul e altceva după fiinţă decît existenţa organică a trupului şi nu ca un trup 
în trup, cum socotesc noii înţelepţi şi dog-matiştii celor ce nu pot fi dovedite, ci îl 
contemplă ca simplu şi unitar în cele împărţite şi nehotărnicit în cele contractate 
şi schimbător ca schimbător, iar mişcător ca avînd spre ce se mişca . Iar drept 
cauză a schimbării prin mişcare nu cunoaşte firea lui, ci judecata, chiar dacă 

90. Dumnezeu e nemişcat.dar le face şi le umple pe toate. Aristotel spusese şi el că e 
nemişcat, dar le mişcă pe toate. El nu spusese însă clar că Dumnezeu e Creator. Aceasta 
punea sub îndoială putinţa ca Dumnezeu să le mişte singur pe toate, sau ca mişcarea tuturor 
să depindă de Dumnezeu. Iar ca Cel ce nu le mişcă în mod absolut, nu e nici nemişcat în mod 
absolut de altă putere. O nemişcare absolută şi calitatea de a le mişca pe toate implică pe de o 
parte libertatea personală a lui Dumnezeu, pe de alta.capacitatea de Creator. Şi iarăşi pe de 
altă parte Sf. Maxim vede calitatea de nemişcat a lui Dumnezeu în faptul de a nu avea unde 
se mişca, dată fiind infinitatea şi desăvîrşirea Lui, pe cînd Aristotel nu dăduse aceste motive. 

91. în hotărnicie, schimbabilitate şi în trebuinţa de a se mişca vede Sf. Maxim deose- 
birea între suflet şi Dumnezeu, după ce afirmă că sufletul e asemenea cu Dumnezeu în 
simplitate şi unitate şi în capacitatea de a mişca trupul în varietatea organelor lui. Deci mişcă 
şi sufletul trupul şi prin el şi lucrurile externe, dar nu numai el, cum mişcă Dumnezeu toate, 
dat fiind caracterul energetic al materiei descoperit de ştiinţă în secolele din urmă. Sfîntul 
Maxim vede trebuinţa de a se mişca a sufletului în faptul că are spre ce se mişca, are deci 
ţinte, între care e şi ţinta desăvîrşirii. în general însă sufletul se poate mişca pentru că se 
poate schimba, deci atît spre desăvîrşire.cît şi în sens contrar. Sufletul e 

aceasta poate fi şi greşită 92 . 

Deci schimbarea nu se referă, cum socotesc, la însăşi fiinţa sufletului, 
fiindcă altfel schimbîndu-se la nesfîrşit n-ar rămîne el însuşi după fiinţă, ci la 
mişcarea care atîrnă de noi şi prin care se afirmă voinţa noastră stă-pînitoare. De 
aceea, ceea ce spun şi afirmă adversarii că însăşi mişcarea nesfîrşită a sufletului 
în jurul lui Dumnezeu are sensul schimbării, nu mi se pare părerea unora ce spun 
adevărul, ci a unora ce caută cu fală să spună lucruri subtile şi nu ceea ce este 
drept. Fiindcă cine, părtaş fiind raţiunii şi nelipsit de iubirea de virtute, nu ştie că 
mişcarea nesfîrşită a sufletului în jurul binelui nu e nimic altceva decît o lucrare 
(energie) naturală pentru care a şi fost făcut în calitate de cauză. Iar schimbarea 
este mişcarea contrară firii, care vădeşte eşecul acestei cauze. Căci schimbarea, 
ca să spun în cuvinte proprii, nu e nimic altceva decît slăbirea şi decăderea 
lucrărilor naturale 93 . 

Vă rog deci să spuneţi acelor grăitori în deşert: să nu mai îndrăzniţi să 

şi mişcat de Dumnezeu şi se şi mişcă şi mişcă ceea ce vrea prin libertate. în mişcarea lui de 
către Dumnezeu şi în mişcarea lui spre Dumnezeu (amîndouă combinate), se arată o atracţie 
a Absolutului ca model şi putere desăvîrşitoare. Dar sufletul se poate mişca şi spre 
Dumnezeu şi se poate mişca şi contra Lui. Sufletul are o libertate chiar faţă de Dumnezeu, 
cum nu afirmase clar Aristotel, nerecunoscînd de aceea şi sufletului capacitatea de a se 
mişca, ci încadrîndu-1 între toate cele mişcate exclusiv de Dumnezeu. în posibilitatea de a se 
mişca a sufletului şi de a nu fi numai mişcat, SI'. Maxim vede o superioritate faţă de materia 
trupului, care chiar dacă se şi mişcă, nu se mişcă prin libertate spre desăvârşire. Influenţa lui 
Aristotel asupra Sf. Maxim, de care s-a vorbit uneori, e asociată cu o serioasă modificare din 
partea celui din urmă a gîndirii celui dintîi. Sfîntul Maxim aduce o remarcabilă înţelegere a 
realităţii spirituale, prin caracterul de persoană recunoscut lui Dumnezeu şi omului. 

92. în aceeaşi propoziţie Sf. Maxim introduce ceea ce am semnalat la nota anterioară. 
Sufletul nu se mişcă şi nu mişcă trupul numai prin fire, ci şi prin judecată sau prin libertate. 
Dar aci Sf. Maxim accentuează cu deosebire faptul că schimbarea sufletului prin mişcare nu 
se produce prin fire şi nu alterează firea, ci prin judecată şi libertate. 

93. Mişcarea, după Sf. Maxim Mărturisitorul, nu schimbă firea sufletului, ci întăreşte 
sau slăbeşte energiile (lucrările) lui. Poate că aceasta înseamnă şi o întărire sau o slăbire a 
firii, dar nicidecum o scoatere a ei din hotarele proprii. Omul rămîne om oricît de bun sau de 
rău s-ar face. Prin aceasta e afirmată identitatea eternă a naturii umane, dar şi a persoanei 
umane, de care e legată responsabilitatea eternă a omuluipentru dezvoltarea greşită, sau 
bucuria eternă pentru dezvoltarea cea bună. Dumnezeu însuşi îi acordă astfel persoanei 
umane o însemnătate eternă. Aceasta rămîne eternă în unicitatea ei. Omul rămîne etern om, 
şi anume omul cutare, ceea ce înseamnă că rămîne etern conştient de eternitatea sa şi poartă 
etern imprimate în sine urmările faptelor sale, în care intră şi căinţa pentru greşelile sale, 
ceea ce îl poate înnoi, dar îl lasă pe el însuşi în această înnoire. Omul e făcut pentru o 
«pururea mişcare», pentru o mişcare care nu se epuizează, care e mereu nouă, dar şi mereu 
umană şi într-o unicitate personală. Şi în aceasta se arată că e făcut ca persoană unică pentru 
eternitate şi infinitate. E făcut aşa pentru că e mereu în tensiune spre infinitate şi niciodată 
nu se identifică cu ea. în aceasta stă umanitatea sa. E pentru infinitate, dar nu e infinit în 
sine. Dumnezeu n-are unde se mişca, pentru că e infinitul: omul are unde se mişca şi se mişcă 
etern pentru că e făcut pentru infinit, dar nu e infinitul în sine. Aceste două note 
caracterizează pe om. El se mişcă în sus în îndumnezei-rea fără sfîrşit, sau în jos la 
demonizarea fără sfîrşit, dar tot om rămîne şi tot persoana 

comparaţi pe Dumnezeu cu creatura. Fiindcă Dumnezeu propriu-zis nu e nici 
corp, nici necorporal, nici substanţă (fiinţă), nici ceva din cele înţelese sau 
exprimabile,ca să nu mai înşir toate cele ce urmează. Ci El rămâne chiar înţeles, 
necuprins, şi chiar exprimat, negrăit. 

Acestea le-am spus pe temei de gîndire, nu în chip dogmatic. Şi dacă sînt 
destule pentru această temă, ţinînd seama de cîte se pot spune într-o scurtă 
scrisoare şi nu rămîn mult departe de înălţimea gîndirii voastre, aceasta se 
datoreşte lui Dumnezeu şi vouă care ne-aţi îndemnat la ele. Iar de voiţi, dacă cei 
ce se opun nu se lasă convinşi şi e de trebuinţă şi să ne luptăm cu ei şi mai mult, 
sîntem gata, cu harul lui Dumnezeu, să trimitem asupra lor norul de martori şi 
mărturii ce ne înconjoară (Evr. 12, 1), ca lepădînd toată povara obositoare a 
cugetării referitoare la aceasta şi cearta de cuvinte uşor de învîrtit a celor iubitori 
de sfadă, să ţinem netulburaţi cunoştinţa adevărată despre Dumnezeu şi despre 
făpturile Lui. Iar dacă cele înfăţişate de mine sînt neîndestulătoare (ceea ce 
pătimim cu necesitate) şi nedeplin reuşite, din neînţelegere şi neînvăţătură şi 
slăbiciune, iertaţi-mă, prea iubite, căci numai din ascultare am îndrăznit să le 
grăiesc şi acestea, cum o ştie Dumnezeu, Cercetătorul inimii,şi îndreptaţi cu 
îngăduinţă pe cel ce nu cu voia a fost în neştiinţa a ceva din cele de folos. Şi 
călăuziţi cu compătimire pe cel ce a dorit să păşească în chip drept. 

7. A aceluiaşi către Ioan presbiterul, 

despre faptul că şi după moarte 
sufletul are lucrarea înţelegătoare şi 

nu iese nicidecum din puterea lui 
naturală 

în ziua a doua a indictionului prim al lunii în curs August, prietenul nostru 
comun ne-a predat cinstita scrisoare a sfinţiei voastre. Citind-o, am fost mîngîiat 
de ştirea că voi, sfinţitul meu stăpîn şi după Dumnezeu pricinuitorul tuturor 
virtuţilor mele, sînteţi sănătos. Căci aşa de mult S-a unit Duhul Cel Sfînt al lui 
Dumnezeu cu voi, că, chiar lipsind voi şi văzîn-du-vă numai cu ochii minţii, îmi 
trăiesc în stare normală viaţa şi raţiunea după puterea ce-mi este dată, încît îl văd 
şi-L simt cu frică şi cu iubire pe Dumnezeu însuşi, Care îmi vine în amintire prin 
voi. 

Dar am fost nu puţin îndurerat de părerea (de dogma) despre suflet a unora 
care, precum aţi scris, predică acolo cu îndrăzneală, înţelegînd eu cîtă putere şi 
îndrăzneală are şi acolo un astfel de rău. Iar ceea ce mă umple de şi mai multă 
tristeţe aici şi intră cu greutatea unui nor în cugetarea mea este părerea nouă 
despre înviere, propovăduită acum aproape de toţi părinţii fruntaşi dintre monahi. 
E o părere atît de greşită încît cel ce o crede şi o afirmă nu trebuie socotit nici 
măcar că pregăteşte numai venirea lui antihrist, ci mai degrabă că o gîndeşte 
participînd la prezenţa aceluia, avînd în cele spuse prin ea mărturia unui astfel de 
rău. 

Căci spun cei ce-şi ascut limba fără reţinere pentru toate şi nu socotesc 
înfricoşător nimic din cele ce se fac sau se grăiesc în chip necredincios, că 
trupurile vor fi susţinute în viaţă după înviere iarăşi prin flegmă şi sînge, prin 
fiere galbenă şi neagră, prin inspirare de aer şi prin hrană materială, neapărînd 

prin înviere nimic străin de viaţa prezentă, afară de neputinţa de a muri iarăşi. Nu 
ştiu cum îşi pot înfunda cu voia auzul faţă de toate cele propovăduite în Sfînta 
Scriptură despre suflet şi despre învierea morţilor prin prooroci şi Apostoli şi prin 
însuşi Cuvîntul lui Dumnezeu, Care a grăit prin trup, şi mai ales faţă de cele 
scrise corinteni-lor în chip deosebit despre înviere de dumnezeiescul Pavel. Nu 
ştiu cum işi închid ochii sufletului fără teamă faţă de înţelesul acestor învăţături, 
care sînt şi se dau spre auzire atît de clar şi n-au nevoie de nici un tîlcui-tor spre a 
fi cunoscute, ba au şi firea însăşi a lucrurilor nu mai puţin decît cele spuse de 
Dumnezeu ca învăţătoare a lor, în aşa măsură că poate să-i aducă şi pe barbari la 
cunoştinţa adevărului, impunîndu-se în mod vădit ca dovadă a lor 93b . 

Căci cine nu ştie, dacă nu e lipsit cu totul de harul raţiunii 94 , că întreaga fire 
umană se deosebeşte în mod esenţial în însuşirea ei şi prin aceasta arată modul 
existenţei ei proprii şi deosebirea prin care se distinge în chip neamestecat de alte 
firi. Căci dacă e golită de însuşirile care o susţin, sau nu mai e deloc, sau a 
devenit ceea ce nu era, dacă după desfiinţarea însuşirilor ei se mai poate spune cu 
indulgenţă că este. Căci oare se mai poate spune că este? Căci se mai poate spune 
că va fi boul, sau calul, sau leul şi cele asemenea nemaiexistînd însuşirile proprii 
fiecărei firi. prin care se susţin şi în care se cuprind acestea? Căci nu înţeleg cine 
va îndrăzni să mai spună că mai sînt acestea fără acelea, dacă nu e nebun. 

Dacă deci e adevărat că nimic din cele ce sînt nu poate fi sau nu poate fi cunoscut 

cutare, pentru că este el însuşi în amîndouă mişcările şi pentru că e mereu conştk iL că n-a 
ajuns la capătul lor. în orice stare a ajuns, el este şi se simte om,şi anume omui cutare. El 
rămîne conştient etern de sine însuşi şi simte că va dura etern: etern în fericirea trăită 
printr-o iubire de care nu se satură, sau etern în nefericirea la a cărei limită nu ajunge. 93 b. 
Aci se vede influenţa lui Dionisie Areopagitul. 

94. Harul conform raţiunii. Raţiunea e şi ea un har, sau un dar al lui Dumnezeu. Dar 
omul poate face uz rău de el. Căci raţiunea e însoţită cu libertatea. Omul nu poate ieşi din 
nici una din ele. Dar le poate combina în mod greşit, contrar rostului lor şi al firii. Omul 
rămîne om, adică fiinţa înzestrată cu raţiune şi libertate, darpoate deveni un om strîmbat, 
sucit, desfigurat, în relaţie cu toate, dar în relaţie pervertită. In cazul că foloseşte râu raţiu- 
nea, el n-o mai socoteşte un har şi de fapt ea încetează să fie un adevărat har, adică folosi- 
toare pentru el, dar totuşi e un dar de la Creator. 

fără cele ce- 1 caracterizează în chip natural sau propriu, cei ce golesc sufletul de 
ceea ce-i este natural după fiinţă, adică de puterea raţională şi înţelegătoare, prin 
care este şi lucrează pururea, înţelegînd şi judecind, e vădit că îl golesc şi de 
existenţă, chiar dacă nu o spun. Şi va fi, după ei, supus coruperii şi morţii, 
nemaiavînd existenţă după moarte. Iar o afirmaţie mai absurdă ca aceasta nu 
există. 

Iar dacă admit că există măcar prin cuvînt şi nu în realitate, temîn-du-se de 
mustrarea tuturor, desigur că el se şi mişcă. Căci toată viaţa celor făcute se arată 
în mişcare. Iar dacă se mişcă, numaidecît şi lucrează. Căci toată mişcarea se arată 
prin lucrare 95 . Iar dacă lucrează, va lucra numaidecît mişcîndu-se prin fire şi nu 
prin impunere din afară, sau prin accident. Căci nu se mişcă în cerc sau prin 
mutare de la un loc la altul, sau, spunînd pe scurt, ca un corp, ci prin înţelegere şi 
judecată raţională 96 . 

Iar dacă vieţuieşte şi se mişcă şi lucrează în chip înţelegător şi raţional, 
desigur raţionează şi înţelege şi cunoaşte. Iar dacă nu cunoaşte şi nu raţionează, 
nici nu lucrează, nici nu se mişcă, nici nu vieţuieşte. Căci nu poate fi viaţă fără 
mişcare înnăscută, nici nu se poate arăta o mişcare naturală, lipsind o lucrare 

95. Orice mişcare e cu un scop, tinde spre ceva, vrea să realizeze ceva. Nici o mişcare nu 
e fără rost. Şi aceasta nu depinde de om. Se vede că un Creator superior 1-a făcut pe om aşa. 
Totul are o finalitate în mişcarea lucrurilor, deci o raţionalitate, un rost. Chiar materia are 
caracter energetic şi finalist, sau raţional. 

96. Sufletul are mişcarea în el însuşi prin înţelegere şi raţionament. El nu e mişcat din 
afară, sau în mod accidental, din cînd în cînd. Desigur, ştiinţa a aflat în timpurile mai noi că 
şi corpurile au o mişcare interioară. Dar aceasta e totuşi o mişcare materială, vizibilă 
(radioscopic), măsurabilă. Mişcarea înţelegătoare şi raţională a sufletului e interioară în sens 
spiritual. Ea nu e însoţită de o corupere a compoziţiei corpului, cu atît mai puţin a sufletului. 
Pentru că nu e o absorbire şi o eliminare de molecule materiale. Sufletul se mişcă fără să se 
consume, fără să se altereze. Iar mişcarea lui e conştientă. Şi urmăreşte prin ea dezvoltarea la 
infinit, înaintarea în infinitul de care e însetat. De aceea ea nu poartă semnele unei durate 
limitate ca mişcările corpului. Corpurile pur materiale nu urmăresc în mod conştient scopuri 
prin mişcările lor, deşi aceste scopuri există. Dar ele sînt scopuri închise în imediat şi în 
acelaşi timp înseamnă un pas mai departe în procesul descompunerii, însă sufletul îşi 
urmăreşte scopurile lui nesfîrşite prin.trup. De aceea el îşi va recăpăta trupul prin înviere. 

Căci în trupul omenesc se întîlneşte spiritualul cu materia, ridicînd materia din legile 
pur materiale. Deschiderea ochiului nu e numai o mişcare a materiei, ci în primul rînd a 
sufletului. Dar ea rămîne şi a materiei, însă ridicată peste legea pur materială. Prin materia 
ochiului vede sufletul. In general lucrarea sufletului în trup ridică materia de sub legile 
exclusive ale materiei şi realizează prin materie scopuri care depăşesc scopurile exclusive ale 
materiei. în trup are loc o unire «nedespărţită» între suflet şi materie. Totuşi ele nu se 
«amestecă» într-o singură substanţă. Dovada o face faptul că trupul se poate descompune la 
moarte, dar sufletul nu. însă nedespărţirea nu e numai întîlnirea pe o graniţă care le alipeşte, 
ci o interpenetrare. Materia e într-un anumit fel spiritualizată. Aceasta ne ajută să înţelegem 
cum în Hristos se întîlnesc în mod «nedespărţit», dar «neamestecat» Dumnezeirea cu 
umanitatea, deşi Dumnezeirea şi umanitatea nu constituie o «natură», cum constituie în om 
unirea sufletului cu trupul. 

corespunzătoare naturii (firii). Pe lîngă aceea sufletul e raţional şi înţelegător sau 
prin sine, sau prin trup. Iar dacă e prin sine, sau prin fiinţa sa raţională şi 
înţelegătoare, e numaidecît şi de sine subzistent (ipostas) 97 . Iar dacă e de sine 
subzistent, va lucra datorită sieşi şi firii sale, prin sine şi cu trupul, înţelegînd şi 
judecind prin fire neîncetat, prin puterile înţelegătoare care îi aparţin în chip 
natural. Iar cele ce aparţin prin fire celui ce există în oarecare fel rămîn nesmulse 
din el pînă ce este şi subzistă. Sufletul deci fiind pururea de cînd a fost creat şi 
subzistînd datorită lui Dumnezeu care 1 -a creat, el cugetă şi judecă şi cunoaşte 
pururea şi în sine şi cu trupul, datorită sieşi şi firii sale. Deci nu se va afla nici un 
motiv care să-1 poată înstrăina de însuşirile ce-i aparţin prin fire şi nu pentru 
trup, după despărţirea acestuia. 

Iar dacă sufletul este raţional şi înţelegător din pricina trupului, întîi trupul e 
mai de preţ decît sufletul care s-a făcut pentru el. Apoi sufletul va avea de la trup 
puterea înţelegătoare şi raţională, ca unul ce s-a făcut pentru trup. Căci dacă 
sufletul nu poate înţelege şi judeca fără trup, va avea desigur de la acesta 
înţelegerea şi judecata 98 . Iar dacă sufletul a cîşti-gat puterea înţelegerii şi 
judecăţii de la trup, sufletul întrucît nu le poate avea acestea, după cei ce zic aşa, 

fără trup, nu va fi desigur subzistent prin sine. Căci cum ar fi subzistent prin sine, 
dacă nu are fără trup ceea ce-1 caracterizează? Iar dacă sufletul nu e de sine 
subzistent, e vădit că nu e nici substanţă (ouată). Iar nefiind substanţă de sine 
subzistentă, va fi un accident, existînd în mod natural numai în trupul care 
subzistă; iar după desfacerea acestuia nu mai poate fi nimic. Şi nu va mai fi nimic 
pentru cei ce cugetă atît de fără minte, că tăgăduiesc mişcarea, fapt care e propriu 
şi deşartei gîndiri a lui Epicur şi Aristotel , cu care aceştia se laudă, conglă-suind 
cu ei. Atît despre aceasta. 

Iar cel ce, îngrijindu-se de dreapta credinţă şi de virtute, aude ceea ce spun ei 
despre înviere, nu va uni în sine nepătimirea cu pătimirea, adică cu indignarea? 
Căci dacă trupul va învia, cum zic ei,după chipul vieţii prezente, umplut întocmai 
ca el cu sucurile ce luptă între ele, şi se va hrăni ca el în ziua înfricoşătoare a 
venirii Domnului, după sfîrşitul acestei lumi, socotesc că ei nu propovăduiesc 
altceva prin acestea - ca să spun pe scurt, lăsînd cele multe cîte se pot spune - 

97. Sufletul nu e încadrat în altceva creat, ci se are pe sine ca suport, subzistă în sine; 
deci nu-i vine din altceva gîndirea şi înţelegerea. Dar are ca suport transcendent pe 
Dumnezeu. 

98. Desigur sufletul pe pămînt nu înţelege şi nu judecă fără trup, dar nu-i vine de la 
trup puterea înţelegerii şi judecăţii. El se foloseşte de trup ca de un organ de care la moarte 
se poate dispensa. Totuşi rămîne cu întipăririle lăsate de înţelegerile şi judecăţile in trup, 
ceea ce face ca omul să redevină la integritatea sa prin învierea în trupul care într-un anumit 
fel e propriu fiecărui suflet. 

99. Combefls, în nota j din P.G. 91, 437-8, neagă că Aristotel n-ar fl admis nemurirea 
sufletului. 

decît moartea eternă şi coruperea fără sfîrşit. Fiindcă dacă moartea e stricarea 
trupurilor care se constituie mereu, iar trupul care se constituie mereu prin 
primirea mîncări-lor se strică evaporîndu-se prin curgere, din pricina luptei 
sucurilor din el, din care s-a şi constituit, ei vestesc că moartea durează veşnic 
datorită sucurilor prin care susţin că se constituie trupul după înviere. Dar trebuie 
crezut că, deşi se scoală însuşi acest trup după fiinţă şi chip, el e nestrică-cios 
(incoruptibil) şi nemuritor şi, grăind cu Apostolul, în loc de «firesc e 
duhovnicesc» (I Cor. 15, 44) neavînd nimic din însuşirea constitutivă 
schimbăcioasă prin corupere, precum o ştie aceasta Dumnezeu, Care-1 preface în 
trup nepătimitor şi cinstit. Mai mult nu trebuie iscodit. 

Văzîndu-i pe cei mulţi bucurîndu-se şi îndulcindu-se de acestea, «amuţit-am 
şi m-am smerit şi n-am grăit despre bunătăţi» (Ps. 38, 3), judecind că e mai de 
folos celui înţelept tăcerea decît cuvîntul. Şi umblu plîngîndu-mă pe mine, cu 
întristare, cugetînd cît de mult aceste cuvinte neluate în seamă, împrăştiate 
pretutindeni ca nişte scîntei, lucrează moartea sufletului, şi nu e nimeni care să 
poată sau să voiască să se apere de cuvîntul pricinuitor de primejdie, din cauza 
răutăţii stăpînitoare a vremii. De aceea sufăr şi mai mult de despărţirea de voi, 
neavînd atotîntări-toarea supraveghere a sfinţeniei voastre părinteşti, care să mă 
păzească din apropiere şi să mă scoată din greutăţile vătămătoare şi să mă 
sprijine mai des în lunecările prin cuvînt. 

8. Acelaşi către acelaşi 

Iubirea trupească se veştejeşte cu vremea, părăsindu-i pe cei despărţiţi 
parţial, care sînt legaţi unii cu alţii prin ea. Căci ea e susţinută prin simţuri şi de 
aceea nu poate lega pe cineva de cei ce nu sînt prezenţi. Dar iubirea 
duhovnicească îi are pururea împreună prezenţi spiritual pe cei uniţi prin ea, chiar 
dacă se despart trupeşte unii de alţii, neputînd fi circumscrisă de timp sau de loc. 
Căci îşi are existenţa în minte, care nu se desparte niciodată împreună cu 
trupurile ce se despart sau se închid în ele. 

Această iubire fiind învrednicit să o am de la început faţă de sfinţia voastră, 
îmi pare că vă văd pururea de faţă şi că vă simt convorbirea cu mine. Şi nu este 
vreme sau loc care să mă poată despărţi de amintirea voastră, care vă arată 
pururea prezent duhovniceşte şi alungă din mine toate gîndurile rău mirositoare 
care nu suportă buna mireasmă a harului din voi. Dar sînt convins că amintirea 
sfinţiei voastre nu aduce în minte numai chipul vostru, ci vă simt cu adevărat 
prezent, această amintire producîndu-mi încredinţarea faptului însuşi al prezenţei 
voastre. Căci puterea lucrătoare a lui Dumnezeu în voi prin har alungind din 
amintire demonii care mă tulbură, îmi procură arătarea cea mai clară a prezenţei 
voastre. Şi nu-i nici o mirare dacă Dumnezeul semnelor şi al minunilor îi face pe 
cei absenţi trupeşte să-şi fie de faţă spiritual, precum singur El ştie şi cei ce le 
lucrează acestea în chip dumnezeiesc prin puterea Lui, chiar mai mult decît cînd 
trupurile sînt prezente spaţial unele altora. Şi dacă chiar numai amintindu-mi de 
voi, cinstite părinte, mustraţi atît de mult gîndurile mele necinstite, venind 
nevăzut cu duhul, cu cît mai mult nu o faceţi cînd sînteţi prezent în faţa ochilor 
mei şi sfinţiţi auzul meu cu cuvintele dumnezeieşti prin viu grai şi mă învăţaţi 
virtutea în chip strălucitor prin purtările voastre? 

Pentru aceasta umblu plîngînd şi întristat, dorindu-vă şi cerîndu-vă pe voi, 
bunul păstor şi învăţător, care ştiţi să mă sălăşluiţi în loc cu verdeaţă (Ps. 22, 2), 
pe mine, oaia cea rătăcitoare, adică în deprinderea virtuţii care a lepădat prin 
făptuire arşiţa patimilor; şi puteţi adăpa cu apa odihnei, adică puteţi uda prin 
contemplaţie cu harul cunoştinţei mintea, intorcîndu-mi sufletul de la răutate la 
virtute prin cuvinte şi pilde; şi mă călăuziţi pe cărările dreptăţii, care arată 
purtările mîntuitoare ale dreptei credinţe; şi mă mîngîiaţi cu toiagul şi cu nuiaua 
în mod înţelept, adică cu amintirea chinurilor veşnice, abătîndu-mă ca cu un toiag 
de la răutate ca pe un începător şi sprijinindu-mă cu îndemnul bunătăţilor veşnice 
ca cu o nuia spre virtute, pe cel ce înaintează prin nădejde. E ceea ce a dat de 
înţeles în mod simbolic, precum socotesc, şi Domnul şi Mîntuitorul, tur-nînd 
peste ranele celui căzut între tîlhari vin şi untdelemn. Căci ameste-cindu-se dorul 
de împărăţia cerurilor cu frica de focul cel veşnic al gheenei, păstrează nevătămat 
sufletul, aducîndu-1 la iubirea de Ziditorul, storcîndu-1 prin strînsoare de orice 
dispoziţie pătimaşă. 

Dar acum umple, cinstite părinte, de duhul dumnezeiesc al învăţăturii nuiaua 
şi cheamă cu iubire păstorească de oameni pe cel ce rătăceşte fără păstor pe 
munţii neştiinţei şi pe culmile păcatului şi adu-1 sub dreapta ta şi leagă cu milă 
pe cel sfîşiat de multele rele muşcături ale lupilor Arabiei (Avac. 1, 8), adică ale 
Apusului (căci numele Arabiei tălmăcit in limba greacă arată Apusul). Iar prin 
Arabia înţeleg - şi poate nu în mod greşit - în înţeles spiritual trupul acesta care 
asupreşte în cei ca mine legile dumnezeieşti ale Duhului 100 ; care hrăneşte cu 
adevărat lupi cruzi şi neruşinaţi; care s-a făcut şi se numeşte cu adevărat Apus din 
pricina păcatului. «Peste care s-a suit», ca un bun şi de oameni iubitor, Păstorul 
cel bun, Dumnezeu Care păstoreşte pe Israil şi Cuvîntul lui Dumnezeu Care sade 

100. Viaţa duhovnicească are şi ea legile ei. Ele sînt legi ale libertăţii, pentru că sînt legi 
ale iubirii.Şi iubirea nu se obţine cu sila. Legile trupului se impun însă cu sila omului slab 
spiritual. între unele şi altele sînt legile naturii. Acestea pot fi mlădiate de legile iubirii, dar 
pînă la un loc trebuie să se ţină seama de ele. Dar cînd devin mai rigide de cum sînt in 
realitate, e semn că s-au făcut legi ale trupului. 

pe heruvimi (Ps. 79, 2), luînd aminte, adică şi privind la pericolul în care ne 
aflăm; şi pentru aceasta S-a arătat pe Sine şi a aşezat stăpî-nirea Sa şi a venit în 
trup ca să mîntuiască pe cei pierduţi şi să omoare fiarele cele rele ce se hrănesc 
din el; şi să-1 facă loc al păcii şi păşune a oilor cuvîntătoare, călăuzite prin fapte 
spre Dumnezeu 101 . Peste legea acestui trup eu încă n-am trecut nevătămat prin 
contemplarea duhovnicească (ca Israil muntele Seir - Deut. 1,2); n-am străbătut 
nici prin poftele lui în chip nepătimitor prin făptuire cunoscătoare printre fiii lui 
Esau, care locuiesc în Arabia, ca Moise şi fraţii lui, care-şi coboară neamul din 
Iacob. Ci locuiesc încă în Arabia ca fiii lui Esau, sau în Apus, adică în trup, 
neaşteptînd după viaţa prezentă cu plăcerile ei trupeşti o alta. Orice Israil 
adevărat însă, care văzînd pe Dumnezeu, nu primeşte să locuiască în trup, se 
grăbeşte să iasă prin virtute din trup (I Cor. 5, 6) şi doreşte să ajungă la Domnul 
prin cunoştinţă 10113 care se numeşte pămîntul adevărat al făgăduinţei bunătăţilor 
negrăite, din care curge lapte şi miere (leş. 3, 17 ş. u.). Căci Domnul hrăneşte pe 
cei ce sînt prunci în El şi veseleşte pe cei ce au ajuns la bărbăţie în El, ca Unul ce 
hrăneşte cu virtuţi prin făptuire, ca şi cu un lapte, pe cei ce se tem de El şi 
îndulceşte cu cunoştinţe de taină ca şi cu o miere, prin contemplaţie 
duhovnicească,pe cei ce-L iubesc. 



EPISTOLELE 53 



Aşadar să nu încetezi, cinstite părinte, a mă păstori prin cuvintele adevărului 
pe mine, cel prins de fiare, şi să mă eliberezi de patimile din trup şi de duhurile 

101. Avem aci înţelesul ontologic-duhovnicesc al operei mîntuitoare a lui Hristos. El S-a 
întrupat şi S-a jertfit pentru a ridica trupul la eliberarea de patimi (afecte). Aceasta se 
conciliază cu ridicarea umanului la relaţia iubitoare cu Dumnezeu ca supremă existenţă în 
acelaşi timp personală şi spirituală. Toate învăţăturile de credinţă creştină sînt izvoare ale 
vieţii spirituale şi interpersonale superioare. Spiritualitatea şi deplina şi curata comuniune 
interpersonală ţin împreună. în aceasta stă fericirea personală. Din această valenţă 
duhovnicească a învăţăturilor dogmatice decurge şi interpretarea simbolică a faptelor lui 
Dumnezeu faţă de om. Această interpretare e propriu-zis punerea în relief a valenţelor 
spirituale ale actelor văzute. Urcarea lui Hristos pe muntele Sinai, sau pe Tabor, înseamnă 
un urcuş al sufletului spre Dumnezeu. Opera mîntuitoare a lui Hristos înţeleasă ca ridicare 
spirituală a umanului spre Dumnezeu începe chiar cu conceperea Lui ca om. Umanul 
începînd să se formeze în ipostasul divin nu mai activează voinţajui ca o socotinţă posibilă să 
se opună lui Dumnezeu, ci e activată de Fiul lui Dumnezeu însuşi în conformitate cu voinţa 
Sa divină şi aceasta sub forţa spirituală deosebită a ipostasului divin. Chiar în preajma 
morţii pe cruce, în vremea patimilor, cînd umanul se teme de moarte, El nu face decît să 
manifeste pornirea naturii umane de a se menţine în viaţă, care ţine, după Sf. Maxim, de 
voinţa naturală umană. Dar aceasta se conformează voinţei divine a ipostasului divin. 
Teologia occidentală nu a primit această explicare simbolică a Scripturii, pentru că nu 
cunoaşte conţinutul spiritual al învăţăturilor creştine şi al mîntuirii. 

101b. Pînă ce omul e stăpînit de patimi nu poate cunoaşte pe Dumnezeu. Ele îi tulbură 
vederea, sau i-o închid în cele trupeşti. Numai curăţindu-se de patimi prin virtuţi, ca tot 
atîtea forme ale curăţiei sale şi ale iubirii celor prin care depăşeşte egoismul trupesc, are 
simţirea şi intuiţia prezenţei lui Dumnezeu. 

răutăţii ce le aprind pe ele, care mă rod şi consumă omul meu dinlăuntru, ci mă 
cheamă la tine şi mă aşază sub aripile tale, dacă cu adevărat lipseşte orice teamă 
de barbarii văzuţi din cauza cărora am venit,trecînd peste mari distanţe ale mării, 
din iubirea de viaţă 101 c . Pentru aceasta rog pe atotsfmţenia voastră ca odată cu 
arătarea dorită a tăriei preastrălucitoare după Dumnezeu, să-mi daţi prin scrisoare 
şi o ştire mai exactă despre toată starea de acolo. Căci fiind slab cu gîndul şi lipsit 
de vigoare şi de abia putînd să stărui în puţină pace şi să-mi adun mintea foarte 
împrăştiată din pricina fricii, voiesc să fac călătoria pe mare în siguranţă. Pentru 
că, fiind nedesăvîrşit cu mintea şi neputînd pătrunde raţiunile Providenţei, care 
toate le chiverniseşte, mă tem ca nu cumva să mi se încovoaie cugetarea în 
neştiinţă şi să slăbesc în lupta răbdării din slăbiciune şi prin aceasta să mă 
păgubesc de cununa de pe urma ei, ca unul ce m-am moleşit în suportarea celor 
de trebuinţă. 

îmbrăţişez prin scrisoare ca şi cum aş fi prezent pe Sfinţenia Voastră şi pe 
toţi cei împreună cu voi,cerîndu-vă să mă înfăţişaţi lui Hristos, Dumnezeul şi 
Mîntuitorul tuturor, prin sfintele şi bine primitele voastre rugăciuni. 

9. A aceluiaşi către presbiterul şi 
egumenul Talasie 

Trei sînt, precum se spune, cele ce conduc cele ale omului, sau mai bine zis 
spre care se mişcă omul prin voire şi liberă socotinţă şi alegere: Dumnezeu, firea 

şi lumea. Şi fiecare din acestea atrăgîndu- 1 , îl scoate din celelalte două, 
înstrăinîndu- 1 de ele pe cel atras spre sine şi făcîndu-1 pe om prin lucrare (Oeoei) 
ceea ce se cunoaşte că este prin fire, care-1 atrage fără să-1 scoată din fire. Iar 
aceasta îl păzeşte pe om ca ceea ce este. 

Astfel dacă îl atrage pe om Dumnezeu, îl face dumnezeu prin lucrare 
(ueoei), dăruind ca Bun celui atras îndumnezeirea mai presus de fire. Şi-1 
desparte în chip curat de celelalte două, adică de lume şi de fire. 

Iar dacă cea care-1 atrage pe om e firea, ea îl arată pe om fiind prin fire ceea 
ce este în sine. Căci fiind ea la mijloc între Dumnezeu şi lume, îl arată pe om 
neparticipînd la nici una din acestea prin alegere proprie (xccta Y v( *V T r)- I &r 
dacă cea care-1 atrage e lumea, îl face pe omul atras animal, sau numai trup, 
sădind în el împătimirea prin amăgire, prin care depărtîndu-1 de Dumnezeu şi de 
fire, îl învaţă să facă toate cele contrare firii. 

Deci extremele, adică Dumnezeu şi lumea, îl rup pe om fiecare de cealaltă, 
101c. Sfîntul Maxim a plecat în Africa de Nord fugind de năvălirea perşilor la 626, 

trecînd poate puţin prin Cipru şi Creta (Hans Urs von Balthasar, op. cit. 67). Deci scrisoarea 

aceasta trebuie să dateze din timpul imediat după 626. 

dar şi de ceea ce e la mijloc, adică de fire. Iar ceea ce e la mijloc, fiind între 
graniţele lor, dacă-1 face pe om să privească numai la ea, îl desparte de asemenea 
de extreme, neîngăduindu-i să urce nici spre Dumnezeu, dar şi ruşinîndu- 1 să se 
lase să cadă spre lume. Deci îndată ce se mişcă omul lăuntric prin libera socotinţă 
spre una din acestea, şi-a schimbat spre aceea şi lucrarea şi şi-a schimbat şi 
numirea, numindu-se trupesc, sau sufletesc, sau duhovnicesc. 

E faptă şi trăsătură a celui trupesc să nu ştie să facă decît răul. Dar e faptă şi 
trăsătură a acelui sufletesc nici să nu voiască, nici să nu sufere vreodată răul. în 
sfîrşit, e faptă şi trăsătură a celui duhovnicesc, să voiască să facă numai binele şi 
să primească cu toată inima să pătimească în înţeles bun pentru virtute, dacă e 
cazul. Dacă deci doreşti, binecuvântate, să fii călăuzit de Duhul lui Dumnezeu, 
precum de fapt doreşti, taie de la tine lumea şi firea. Mai bine zis taie-te pe tine 
împrejur de la acestea şi să nu refuzi să fii nedreptăţit. Nu te feri să suporţi luări 
în ris şi înjurături şi, ca să spun pe scurt, pătimind răul de pe urma facerii de bine 
celor ce-ţi fac rău, să nu încetezi vreodată să ierţi toate cele ce le suferi pentru 
ceea ce ai făcut bine pentru Dumnezeu şi pentru virtute, potrivit celui ce a zis: 
«De voieşte cineva să se judece cu tine şi să-ţi ia haina, lasă-i şi cămaşa» (Matei 
5, 40); şi iarăşi potrivit fericitului Apostol care zice: «Ocăriţi fiind, binecuvîntaţi; 
prigoniţi, răbdaţi; huliţi, mîngîiati» (I Cor. 4, 12 şi 14). 

Deci de voieşti, slujitorule al lui Dumnezeu, să-mi dai crezămînt, răspunde 
cu mulţumire celor ce te necăjesc şi nu te feri să primeşti toate adaosurile la 
păgubire din partea lor, dacă o cere trebuinţa. Iar ocărit fiind, mai degrabă 
binecuviritează; şi prigonit, rabdă; şi hulit, mîngîie, ca să nu fii trupesc ca unul ce 
ştii şi voieşti numai să nedreptăţeşti; sau sufletesc, ca unul ce nu rabzi să fii 
nedreptăţit, ci mai degrabă duhovnicesc, ca unul ce ştii şi te nevoieşti să faci de 

bună voie numai bine şi să pătimeşti răul cu toată inima din pricina virtuţii, de la 
cei ce voiesc (să ţi- 1 facă), privind la Iisus, Căpetenia mîntuirii noastre (Evr. 7, 
2), Care în schimbul tuturor bunătăţilor, pe care nu le-a putut cuprinde vreodată 
cineva, a suportat cu îndelungă răbdare toate pătimirile cumplite pe care nu le-a 
răbdat nimeni de la păcătoşi şi pentru păcătoşi. 

Căci scopul Dătătorului poruncilor a fost să elibereze pe om de lume şi de 
fire. Şi de aceea va fi osîndit cel ce nu ascultă. Şi de aceea în zadar dau părinţii pe 
copiii şi pe nepoţii lor şi întîi stătătorii obştilor celor ce se nevoiesc în viaţa 
monahală, ca îndemn binecuvîntat, poruncile nu numai acelora, ci şi lor înşişi 
spre împlinire. Dacă am face aceasta s-ar dovedi că Domnul n-a scris legea 
mîntuirii pentru nimeni 101d . 

Iar sufletesc a numit, precum socotesc, cuvîntul Scripturii sau legea, pe omul 
natural, fiindcă însuşirea firii obişnuieşte să privească numai la cele însufleţite şi 
simplu la cele supuse naşterii şi stricăciunii. 

Acestea vi le-am scris, stăpîne, fiindcă v-am văzut îngrijorat de cititorul 
scrisorii voastre. Dar roagă-te cu putere, cinstite părinte, ca unul ce are putere la 
Cel ce poate să ierte păcatele, pentru Maxim, robul şi ucenicul tău. 

1 1. A aceluiaşi către o stareţă, despre o călugăriţă 
care a ieşit din mînăstire şi apoi s-a pocăit 

Cei ce s-au făcut propovăduitori ai adevărului şi liturghisitori ai harului, care 
de la început şi pînă la noi, fiecare în timpul lui, ne-au lămurit nouă voia lui 
Dumnezeu, spun că nimic nu e atît de iubit şi de plăcut lui Dumnezeu ca 
întoarcerea oamenilor spre El cu pocăinţă adevărată. Voind să arate că acest lucru 
este mai dumnezeiesc decît celelalte, mai bine zis semnul prim şi unic al bunătăţii 
nesfîrşite, Cuvîntul dumnezeiesc şi începător al lui Dumnezeu şi Tatăl, printr-un 
mod negrăit al coborîrii la noi. a binevoit să vieţuiască cu noi prin trup, lucrînd, 
pătimind şi grăind acelea prin care voia ca pe noi, deveniţi vrăjmaşi şi duşmani ai 
Lui, să ne împace cu Dumnezeu şi Tatăl şi, înstrăinaţi de viaţa fericită, să ne 
readucă iarăşi la ea. 

Căci n-a vindecat numai prin minuni bolile noastre şi însuşindu-Şi prin 
pătimire slăbiciunile şi plătind prin moarte Cel fără de moarte ca un datornic 
datoria noastră, ne-a eliberat pe noi de multele şi înfricoşătoarele vini, ci şi 
învăţîndu-ne în multe feluri, ne-a sfătuit să ne facem cu voia asemenea Lui prin 
deprinderea de oameni iubitoare şi prin desăvîr-şita iubire a unora faţă de alţii 1016 . 
De aceea a zis: «N-am venit să chempe cei drepţi, ci pe cei păcătoşi la pocăinţă» 
(Matei 9, 13), şi: «Nu au trebuinţă cei sănătoşi de doctor, ci cei bolnavi» (Matei 
9, 12), şi că a venit 

10 ld. Dacă nu s-ar respecta poruncile s-ar arăta că nu se crede că ele sînt date de Dumnezeu, 
sau că sînt date degeaba. In general, omul trebuie să se înalţe peste fire, spre Dumnezeu ca să se 
poată mîntui. 

101e. Sfîntul Maxim vede în purtarea slăbiciunilor şi în primirea morţii noastre de către Fiul 
lui Dumnezeu făcut om şi o plată a datoriei noastre de ascultare, neachitată de noi. lui Dumnezeu. 
Dar chiar această suportare a slăbiciunilor şi a morţii noastre de către El întăreşte totodată firea 
noastră. Astfel prin pătimirile şi moartea lui Hristos se împlinesc cele două sensuri ale mîntuirii: se 
arată iubirea reînnoită a omului faţă de Dumnezeu şi se restaurează firea lui. Iar prin învăţătura şi 
plida Sa, Hristos ne ajută şi pe noi să revenim la viaţa adevărată a omului, în acelaşi timp 
bineplăcută lui Dumnezeu, adică ajută la împlinirea aceloraşi două scopuri, care în fond sînt unul, 
dat fiind că lui Dumnezeu Ii place tocmai o viaţă omenească împlinită conform potentelor puse de 
Dumnezeu în ea. 

«să caute şi să mîntuiască pe cei pierduţi» (Luca 15, 4), şi că «a fost trimis spre 
oile cele pierdute ale casei lui Israil» (Matei 10, 6), şi prin parabola drahmei a 
dat de înţeles că a venit să refacă chipul împărătesc (al omului), murdărit de 
patimi (Luca 15, 8), şi: «Amin, amin, zic vouă, că bucurie este în cer şi pe pămînt 
pentru un păcătos care se pocăieşte» (Luca 15, 7). 

De aceea pe cel căzut între tîlhari şi dezbrăcat de toată îmbrăcămintea şi 
ajuns aproape mort prin răni, 1-a întărit din nou cu vin şi untdelemn şi cu fîşii; şi 
urcîndu-1 pe animalul lui îl aduce în casa de oaspeţi. Şi dînd cele datorate pentru 
îngrijirea lui, făgăduieşte că, întorcîndu-se, va da şi cheltuielile ce se vor mai 
adăuga (Luca 10, 30 ş. u.). De aceea îl arată şi pe Tatăl Cel prea bun, bucurîndu- 
Se de întoarcerea fiului risipitor şi îmbră-ţîşîndu- 1 pe cel ce aleargă la El prin 
pocăinţă şi poruncind să fie împodobit iarăşi în frumuseţea slavei părinteşti, 
nefăcîndu-i nici o mustrare pentru faptele de mai înainte (Luca 15, 20 urm.). De 
aceea pe oaia cea răzleţită de suta dumnezeiască, aflînd-o rătăcind pe munţi şi 
culmi, nu o alungă, nici nu o readuce în turmă bătînd-o şi împingînd-o, ci luînd-o 
pe umerii Săi o scapă cu compătimire, aducînd-o la soaţele ei (Luca 15, 20). De 
aceea a zis: «Veniţi la Mine toţi cei osteniţi şi împovăraţi în inimă şi Eu vă voi 
odihni pe voi» (Matei 11, 28). Apoi: «Luaţi jugul Meu peste voi», înţelegînd prin 
el poruncile sau viaţa îndreptată evanghelic, unită cu pocăinţa ce pare o povară. 
Dar adaugă că: «Jugul Meu este blînd şi sarcina Mea uşoară» (Matei 11, 29-30). 
Şi iarăşi învăţîndu-i dreptatea şi bunătatea dumnezeiască, porunceşte zicînd: 
«Faceţi-vă sfinţi, faceţi- vă desăvîrşiţi, fiţi milostivi, fiţi îndurători ca Tatăl vostru 
cel ceresc» (Lev. 11,41; Matei 5, 48; Luca 6, 30; Matei 5, 7). Şi iarăşi: «Iertaţi şi 
vi se va ierta vouă» şi «Toate cîte voiţi să vă facă vouă oamenii, faceţi şi voi lor 
asemenea» (Matei 7, 12). Şi cele asemenea. Şi simplu, ca să nu lungesc 
scrisoarea spunîndu-le toate pe rînd, de aceea iartă pe desfrînate, primeşte pe 
vameşii ce se îndreptează şi îi face propovăduitori ai Evangheliei (Matei 9, 9; 21, 
31). De aceea împacă pe tîlharii ce-L mărturisesc şi-şi cumpără mîntuirea prin 
moarte, cu ajutorul fricii, şi-i duce cu Sine în rai, asigurîndu-le făgăduinţele 
bunătăţilor viitoare (Luca 23, 43). De aceea cuminţeşte pe prigonitorii înfuriaţi 
şi-i hirotoneşte apostoli ai neamurilor în locul Lui, pentru rîvna lor (Fapte 9, 1). 
Acestea toate le face, ca să cunoaştem iubirea Lui de oameni şi blîndeţea Lui şi 
să nu ne pierdem nădejdea cu uşurinţă cu privire la noi cînd păcătuim. Iar faţă de 
cei ce păcătuiesc să nu rămînem iară milă şi învîrtoşaţi, odată ce avem pe Dum- 
nezeu făcut pilda noastră. 

Acestea le-am învăţat ca adevărate şi prin ele ni se aminteşte că e voia lui 
Dumnezeu: «să mîntuiască pe toţi oamenii şi la cunoştinţa adevărului să vină» (I 
Tim. 2, 4) şi că pricina şi unicul temei al minunatei Sale veniri prin trup este 
singură mîntuirea noastră. De aceea îndrăznind, vin cu rugăminte la sfinţenia 
voastră, înfăţişîndu-vă în locul cererii mele inseşi patimile de viaţă făcătoare ale 
Mîntuitorului nostru Hristos, prin care am fost mîntuiţi de puterea întunericului. 
Căci cred că eşti o adevărată ucenică a Fiului lui Dumnezeu, purtînd prin toată 
vieţuirea ta, în sinea proprie, viu şi lucrător pe învăţătorul, ca una ce ai venit în 
întregime din copilărie la El. De aceea te rog să cinsteşti, ţinînd seama şi de 
mijlocirea mea, a smeritului şi păcătosului şi golitului de tot ce e vrednic de 
virtutea ta, umilirea (chenoza) Lui de oameni iubitoare pentru noi şi să primeşti 
pe această soră care se pocăieşte şi s-a topit de lacrimi. Căci mare şi negrăită e 
zdrobirea inimii ei şi smerirea duhului pentru păcatul ce 1 -a săvîrşit şi pătimirea 
ei pentru despărţirea de voi. 

Nu dispreţui, deci, binecuvântată slujitoare a lui Dumnezeu, inima zdrobită 
şi umilită (Ps. 50, 19), pe care Dumnezeu nu a dispreţuit-o. Ci indură-te şi, 
miluindu-te, înduioşează-te de ea şi arată-i compătimirea ta, imitînd pe Cel ce a 
primit de bunăvoie să moară din iubire de oameni pentru noi. Şi primeşte-o şi 
învredniceşte-o de îmbrăţişarea ta şi întăreş-te-ţi iubirea faţă de ea. Sprijin-o cu 
cuvinte şi fapte ale iubirii de oameni şi ale blîndeţii, smulge-o din mîinile 
tiranilor, leagă cu milă rănile făcute ei (Ps. 146, 3). Aceasta, pentru ca nu cumva 
împovărată de întristare (LI Cor. 2, 7) să fie copleşită de ghimpele deznădejdii şi 
să ceară de la noi singele sufletului ei, pe care l-am dispreţuit, sau, mai drept 
grăind, pe care l-am predat vrăjmaşului vieţii noastre ca să-1 ducă unde voieşte, 
cînd trebuia să vieţuiască prin îndelunga răbdare şi blîndeţea noastră, şi ca să nu 
fim învinuiţi cu dreptate ca unii ce am nesocotit voile şi pătimirile dumnezeieşti. 

Căci deşi e aspru, dar e adevărat cuvîntul că tot aşa de mult necinstesc voia 
cea bună a lui Dumnezeu şi umilirea Lui (chenoza) de oameni iubitoare pentru 
noi, cei ce nu voiesc să se pocăiască de cele rele ale lor şi cei ce nu primesc pe 
cei ce se pocăiesc 102 . Fiindcă trebuind să ne facem toţi proprii greutăţile celorlalţi 
pentru egala cinstire a firii, nu trebuie să nesocotim nici bunătatea lui Dumnezeu, 
dacă nu vrem să ne arătăm imitînd altceva ca pildă a unităţii noastre de fiinţă 103 . 

Deci cunoscînd, binecuvîntată slujitoare a lui Dumnezeu, că simţirea 

102. Şi unii şi alţii fac zadarnică jertfa lui Hristos pentru noi. Atît cei ce nu se pocăiesc 
nu se eliberează de păcatele lor, cît şi cei care nu iau în seamă pocăinţa altora nu socotesc că 
jertfa lui Hristos le poate aduce iertarea. 

103. Dacă noi sîntem datori să ne purtăm greutăţile unii altora, văzînd în aceasta o 
iubire sădită în unitatea noastră după fire, de ce n-am vedea în aceasta că sîntem după chipul 
lui Dumnezeu, Care deci şi El ne iubeşte? De ce n-am vedea în iubirea dintre noi o imitare a 
iubirii lui Dumnezeu faţă de noi, ca pricină a creării noastre? Dacă nu înţelegem iubirea 
dintre noi ca imitînd iubirea lui Dumnezeu, vom fi împinşi să o vedem imitînd altceva 
inferior şi avîndu-şi originea în acel ceva inferior. Dar ce putere ar fi în stare să primească 
iubirea nostră, care are nevoie de întărire de la ceva inferior? 

sufletelor noastre ţine să se conformeze cu dreptatea lui Dumnezeu şi să ne-o 
facem aşa de mult proprie, încît să ne facem unii ai altora şi să ne facă pe 

Dumnezeu aşa de mult al nostru încît sâ ne simţim pe noi înşine una cu cei ce 
pătimesc, nu amîna să o primeşti cu braţele deschise pe rugătoarea şi roaba ta, ci, 
fără întîrziere, imitînd pe Dumnezeu cu toată rîvna, pune oaia pe umerii tăi şi du- 
o la stîna asigurată şi păzeşte-o în viitor ferită de lupi ca să te bucuri şi tu de 
aceasta din partea Iubitorului de oameni Dumnezeu şi Mîntuitorul Hristos şi 
dreptului Judecător al tuturor, spre a-ţi da la înfricoşătoarea şi cea mai presus de 
slavă arătare rodurile veşnice ale faptelor pe care le-ai semănat. De a Cărui milă 
fie să avem şi noi parte din harul şi cu iubirea Lui de oameni, prin rugăciunile şi 
mijlocirile Stăpînei noastre împreună slăvitei de Dumnezeu Născătoare şi ale 
tuturor sfinţilor. 

12. A aceluiaşi către Ioan Cubicularul: despre 

dreptele dogme ale lui Dumnezeu şi împotriva 

ereticului Sever 

Am socotit că e bine, de Dumnezeu păzitule, ca din cele venite la mine 
despre voi să nu reţin nimic, ci să vă anunţ totul. Căci aceasta o porunceşte legea 
iubirii noastre şi Dătătorul legii ei şi însăşi iubirea, Hristos, Care ne învaţă să ne 
facem unii ai altora. De aceea am întocmit această scrisoare către tine, ca să vă 
arăt că în luna noiembrie a indictio-nului al cincisprezecelea, a venit aici un 
anume Teodor cu titlul de cancelar, om de neam bun cu adevărat şi nu lipsit de o 
libertate în purtări, cum am putut să presupun din cele văzute, aducînd o scrisoare 
scrisă, cum zicea, de stăpîna noastră comună Patrichia către binecuvîntatul rob al 
lui Dumnezeu, eparhul (prefectul de aici), ca să slobozească pe călugăriţele ce 
locuiesc aici, în mînăstirea maicii Ioana din Alexandria şi în aşa numita mînăstire 
a lui Sacerdot, aparţinătoare ereziei lui Sever care s-a folosit de atîta furie şi de 
atîta belşug de minciună împotriva adevărului, că a ajuns să tulbure pînă azi 
sfînta lui Dumnezeu Biserică. Dar n-a adus nici unul altuia de la nici unul din 
senatorii ce slujesc acolo păzitei de Dumnezeu Patrichia, nici măcar o simplă 
silabă 104 . De aceea m-am mirat şi eu împreună cu mulţi alţii, întrebîndu-mă care 
să fie motivul pentru care păzitul de Dumnezeu stăpîn al meu nu m-a învrednicit 
să-mi comunice nimic prin el. Ca urmare această scrisoare a pricinuit, cum era 
firesc să se întîmple, cum ştiţi, în asemenea cazuri, multă murmurare printre 
mirenii credincioşi, şi respectul faţă de stăpîna noastră, prea cinstita Patrichia, s-a 
micşorat puţin în Biserica universală (catolică) a lui Dumnezeu. Şi pe toţi cei ce 

104. Era unul din actele prin care curtea imperială din Bizanţ voia să realizeze împăcarea cu 
monofiziţii pe baza formulei de compromis a unei unice voinţe şi lucrări în Hristos. Călugăriţele se 
aflau în acele mînăstiri. 

locuiesc în ţara africanilor stăpîniţi înainte de păreri bune despre ea, i-ar fi 
clătinat dacă prea ilustrul prefect amintit, folosind metoda potrivită înţelepciunii 
lui, n-ar fi răspîndit pretutindeni ştirea că scrisoarea este mincinoasă şi falsă şi nu 
şi-ar fi îndreptat indignarea împotriva cancelarului şi nu s-ar fi folosit de 

scrisoarea aceasta ca de un pretext răspîndit de eretiqi din Alexandria şi Siria, 
pedepsindu-i pe unii cu închisoare, pe alţii cu bătăi şi cerîndu-le să nu defăimeze 
credinţa stăpînei noastre Patrichia. Căci aceia afirmau fără ruşine, sprijinin-du-se, 
cum spuneau, pe scrisoare, că ea se bucură de dogmele lor. Şi nu se fereau să 
spună aceasta tuturor, minţind. 

Unul dintre cei ce se refereau la ea cu mare libertate şi se declarau cinstiţi de 
ea era şi aşa-zisul episcop Toma, fapt care a tulburat şi scandalizat cel mai mult 
pe toţi. De aceea şi eu fiind chemat, a trebuit să merg la ei şi să resping faţă către 
faţă pe cei ce îndrăzneau să spună aceasta şi să-i conving pe ascultători că, cu 
harul lui Hristos, nici ea, nici soţul ei trecut între sfinţi nu a pătimit nicidecum de 
dogmele eretice. La fel şi alţi mulţi dintre binecredincioşii monahi înstrăinaţi aici 
şi mai ales dintre binecuvîntaţii robi ai lui Dumnezeu şi părinţi ai noştri cu 
numele Eucra-tazi. spunînd aceleaşi, i-au făcut pe cei mulţi să iasă din această 
falsă bănuială. 

Şi simplu spunînd, amintitul, prea ilustrul bărbat (prefect) a izbutit în tot 
chipul să o dovedească pe stăpîna noastră curată de orice pată, înfăţi-şind-o 
tuturor ca credincioasă lui Dumnezeu şi întru totul cinstită. 

Dar eu, cel ce mi-am însuşit cel mai mult cele ale voastre, care sînt atît de 
mic şi nu sînt vrednic de nici unul din cei mari care s-au învrednicit de harul 
dumnezeiesc, n-am scăpat de toată îndoiala şi 'sînt încă întristat de această 
afacere şi nu pot să mă pronunţ în chestiunea ei pe temeiul unei judecăţi sigure. 
Ştiind pe stăpîna noastră comună, pe prea ilustra Patrichia, stînd din strămoşi pe 
piatra nesfărîmată a credinţei, ca una care n-a fost învăţată să respire nimic 
altceva decît dreapta credinţă în Dumnezeu, propovăduită de Biserica universală 
a lui Dumnezeu, nu pot crede că scrisoarea este a ei. Dar iarăşi văzînd pe numitul 
cancelar întărind prin jurăminte înfricoşătoare şi pe lîngă aceasta asigurînd că el 
singur a fost trimis de ea, socotesc că e un lucru a nu- 1 crede. Astfel mă găsesc 
stînd la mijloc între două gînduri, neputînd să-1 aflu pe cel care poate birui şi 
care poate atrage la el consimţirea sufletului. Deci, binecuvântate stăpîne al meu, 
ca să-ţi spun adevărul, voi mărturisi tot ce am putut să judec şi primiţi-mă, dacă 
din marea durere a sufletului îndrăznesc să vă rog din iubirea faţă de voi, să-mi 
spuneţi dacă cu adevărat cu voi şi cu socotinţa voastră, celor de Dumnezeu păziţi, 
s-a întocmit scrisoarea de ea pentru amintitele femei eretice. E un lucru pe care 
nu-1 pot admite şi m-ar mira, căci aceasta m-ar face să mărturisesc că nu sînteţi 
în afara unei poveri. Căci aud Scriptura care învaţă că Iosafat, acel evlavios şi 
credincios rege al Iudeii, aliindu-se cu regele Ahab al lui Israil, întinat de multe 
pete ale idolatriei, care a pornit război împotriva Siriei, şi-a atras nemulţumirea şi 
învinuirea din partea lui Dumnezeu, Care a grăit către el prin proorocul: «Pentru 
ce ajuţi omului urît de Mine? Pentru ce ajuţi celui ce e duşman al Domnului 
Dumnezeului tău?» (II Cron. 19, 2). Iar dacă a făcut aceasta, poate convinsă de 
alţii care au sfătuit-o, nu consimt nici în acest caz cu fapta făcută, aducîndu-mi 
aminte de Roboam, fiul marelui Solomon, care, pentru că a preţuit mai mult 

sfatul tinerilor decît al celor bătrîni, s-a văzut păgubit de cea mai mare parte a 
împărăţiei sale (III Regi 12, 13). Cunosc apoi că trebuie să fie ocolite faptele 
oprite canonic, mai ales de femei, cărora canonul le-a poruncit că e mai potrivit 
să tacă decît să vorbească. 

Deci nu trebuie să ajutaţi ereticii cu nici un chip, chiar dacă s-ar îngădui 
tuturor toate. Aceasta pentru pricina arătată, ca să nu supărăm pe Dumnezeu fără 
să ne dăm seama. Şi nu e bine să le îngăduim să se fălească cu minciuna lor şi să 
clatine sufletele în privinţa dreptei credinţe, ca, arătîndu-se, să poată, asemenea 
şarpelui, să clatine din temelia sigură a credinţei pe vreunii din cei mai simpli 
prin muşcăturile înşelăciunii şi să ne aflăm şi noi, precum nu voim, părtaşi de 
judecata ce-i ameninţă pe ei. 

Căci aşa folosindu-se la început prea ilustrul prefect de obişnuita 
compătimire şi faţă de ele, le-a dăruit spre locuinţă o casă foarte scumpă, 
împreună cu celelalte ajutoare de trebuinţă. Dar cînd le-a văzut umflate de trufie, 
şi-a întors sufletul de la ele. Căci îndată, ca la o poruncă, au început să adune şi 
să atragă fiice ale unor credincioşi şi să le ascundă şi să tăgăduiască aceasta 
părinţilor care le căutau de multă vreme; ba să şi îndrăznească a le face să se 
pocăiască şi să se boteze din nou. Şi venind de multe ori cu multe apeluri la ele, 
după ce a aflat acestea şi îndemnîn-du-le să înceteze de la astfel de lucruri şi să se 
unească cu sfînta lui Dumnezeu Biserică, dar neobţinînd nimic, la sfîrşit, cînd a 
văzut că răul a crescut şi a ajuns de neînfrînat, iar mulţimea de credincioşi şoptea 
despre cele ce se petrec, temîndu-se să nu se ajungă la vreo dezordine împotriva 
lor, înfierbîntîndu-se poporul credincios al romanilor de mînie faţă de ele, întrucît 
nu suportă nici măcar numele simplu al ereticilor, socotind că e cuvenit şi legiuit 
să se procedeze în chestiunea aceasta potrivit voii şi socotinţei împărăteşti, le-a 
înfăţişat printr-un raport toate Prea sfinţitului Arhiepiscop, Prea slăviţilor 
consilieri de aici, prea binecredinciosului nostru împărat şi Prea sfinţiţilor 
Patriarhi din Roma şi Constantinopol. 

Şi primind ilustra scrisoare a prea bine credinciosului nostru împărat şi sfinţita 
scrisoare a Prea fericiţilor Patriarhi, care porunceau să fie alungaţi din ţară toţi 
ereticii care stăruie în credinţa lor greşită, iar numitele femei să vină în sfînta şi 
neprihănita şi de viaţă făcătoare comuniune a Bisericii universale şi să aibă 
propriile chinovii neatacabile, dar în realitate nu voiesc să se supună adevărului şi 
hotărîrii împărăteşti, să fie împărţite cîte una pentru o vieţuire continuă în 
mînăstirile ortodoxe, iar bunurile lor, primite de la cei pe care ele i-au amăgit, să 
fie predate vistieriei publice, făcu toate cu sîrguinţă aşa cum i s-a poruncit. Pe toţi 
ereticii din Siria, Egipt, Alexandria şi Libia i-a convins să vină în sfînta lui Dum- 
nezeu Biserică, iar dintre femeile amintite, pe cele din mînăstirea Sacerdotului, 
care se împotriveau dintr-o mîndrie stăruitoare în mod nebunesc poruncii 
binecredinciosului stăpîn, le-a împărţit în sfintele mînăstiri ale ortodocşilor 
pentru îndeplinirea celor poruncite cu bună credincioşie, şi. pe unele prin îndemn, 
pe altele prin smerenie, făcîndu-se tuturor toate pentru Dumnezeu, le-a convins 

pînă la urmă împreună cu alte multe locuitoare ale mînăstirilor de obşte, după 
răzgîndirea lor, să se unească cu Biserica universală a lui Dumnezeu. Iar celor ale 
maicii Ioana, care pentru adevărul dogmelor bisericeşti ce le strălucea, au revenit 
la fel cu mare cuminţenie, le-a restituit cu toată bucuria tuturor, mînăstirile 
proprii. Astfel a aflat o răsplată vrednică a măreţiei lui sufleteşti în cele 
dumnezeieşti, prin faptul că s-a împodobit cu harismele apostolice şi s-a făcut 
gură adevărată a lui Dumnezeu, după cuvîntul dumnezeiesc care spune: «De vei 
despărţi pe cel cinstit de cel necinstit, ca gura Mea vei fi» (Ier. 15, 19). Mai bine 
zis, prin acest mare şi minunat ajutor şi-a cîştigat începutul răsplătirii ce-1 
aşteaptă şi arvuna cea mai sigură a slavei lui Hristos. Dar nu scriu acestea vrînd 
să fie necăjiţi ereticii, sau bucurîn-du-ne de necăjirea lor, ci mai curînd şi 
împreună veselindu-mă de întoarcerea lor. Căci ce e mai plăcut celor credincioşi 
"decît să vadă copiii risipiţi ai lui Dumnezeu adunaţi împreună? Nu le scriu nici 
îndemnîndu-vă să preferaţi asprimea iubirii de oameni. N-aş putea să fiu atît de 
sălbatic, ci rugîndu-vă să faceţi şi să lucraţi cele bune tuturor oamenilor cu luare 
aminte şi cu multă cercare şi făcîndu-vă tuturor toate, după cum are nevoie 
fiecare de voi. Numai un lucru îl voiesc de la voi şi vă rog să fiţi aspri şi 
neînduraţi faţă de orice ar putea să ajute la menţinerea credinţei lor nebuneşti. 
Căci socotesc ură de oameni şi despărţire de dragostea dumnezeiască încercarea 
de a da tărie spre mai multă stricăciune celor cuprinşi de ea. 

a) Expunerea dreptei mărturisiri. înainte de toate şi în toate să stăm treji şi să 
priveghem şi să luăm seama la năvălirile celor ascunşi, ca să nu fim jefuiţi de ei 
uitînd de noi. Să păzim marele şi primul nostru leac, adică 

moştenirea cea bună a credinţei, mărturisind cu sufletul şi cu gura cu toată 
îndrăzneala cum ne-au învăţat Părinţii următori ei înşişi ai văzătorilor de la 
început ai Cuvîntului (Luca 1, 2): pe Unul din Sfînta şi de o fiinţă şi neprihănita 
şi fericita Treime, Fiul lui Dumnezeu, Dumnezeu Cuvîntul 105 , strălucirea slavei şi 
chipul ipostasului părintesc (Evr. 1, 3), 'pe Făcătorul întregii zidiri văzute şi 
nevăzute, pe Cel nesfîrşit şi de nedefinit, pe Cel nevăzut şi necuprins, pe Cel 
neînţeles, pe Cel ce le-a făcut şi le susţine toate numai cu înclinarea voinţei Lui, 
pe Cel nemăsurat în bunătate, de Care au spus că S-a făcut om pentru noi şi S-a 
întrupat din Sfînta, preaslăvita pururea Fecioara Măria, Născătoare de Dumnezeu 
în înţeles propriu şi cu adevărat; că Şi-a unit Lui după ipostas trupul luat din Ea, 
de o fiinţă cu noi, însufleţit de suflet raţional şi înţelegător, nici într-o clipită a 
ochiului nepreexistînd ca ipostas, ci'primind şi faptul de a fi, şi faptul de a 
subzista (xo vuocmîvai) în însuşi Cuvîntul lui Dumnezeu 106 ; pe Cel ce, fiind El 
Dumnezeu desăvîrşit,Se face om desă-vîrşit 107 , nelipsindu-I nici existenţa ca 
Dumnezeu prin faptul că S-a făcut om, şi nefiind nici împiedicat de a Se face 
ceea ce nu era, adică om, de faptul de a fi rămas ceea ce era, adică Dumnezeu, ci 
fiind aceasta Se face şi aceea, adeverind spre crezare amîndouă împreună, 
dumnezeirea şi 

umanitatea 108 , prin minunile dumnezeieşti şi prin patimile omeneşti după firea şi 
fiinţa pe care o are, una cu a Tatălui, mărturisindu-L necreat, nevăzut, nescris 

105. Acesta e fundamentul credinţei noastre: Iisus Hristos e Unul din Treime. în 
aceasta se cuprinde atît mărturisirea Dumnezeirii Lui,cît şi a Sfintei Treimi. Dacă Iisus nu e 
Fiul lui Dumnezeu, nu există Treimea; dacă nu există Treimea, Iisus nu e Fiul lui Dumnezeu, 
în acest caz Iisus Hristos n-a putut birui moartea, deci nu vom avea parte de viaţa de veci în 
identitatea integrală a persoanei proprii. începînd cu această mărturisire Sfîntul Maxim 
Mărturisitorul porneşte de la formula călugărilor sciţi sau daco-romani (din Dobrogea de 
azi) de la 519, care în vremea împăratului Justinian s-a introdus în Liturghia ortodoxă. Unele 
denominaţiuni ferindu-se să numească pe Iisus Fiul lui Dumnezeu au recăzut în Vechiul 
Testament, socotind pe Iisus un simplu prooroc, chiar dacă pe cel mai mare şi ultimul dintre 
ei. lM0ft£efccen6l-*cttnteefifolttoie«eh)doN8ledeHfleteibi noke cixttesnoOofnitâcs^iiaBiestatianăe 
IAupn»inKv.Uuln([aiiw<ii«iL/ttiicnt*M6wnHmă lvMil*riilnisJXiiiii*»iAiiNir»;islhitiiutlmtii(iiilti\tiii:illclrtUii 
ÎJiipiV<iisMi# t«Sl£jl«ei«Ui,NBlie(ftttSlsaîlvtlâ-4i Ctre(ptiBWk4>tUiaDtn»ireÎM»Ri«ttic9 flbiţăfcgiflluwti 
P£gJ8nosbaiibfe]98 StftliliălMiKMt«cl>»Sscă4»We«teiIJ>k»i(tiiîeae\tiţ(iilf flrlUWVligkdeeirSlespre unirea 
diviniiQt. Miciumtiţiftă 8B'dcl»lll9iuţ»utiluiililrislS8i(t'iatolaMi ÎMlienedic{^oa«TiexsJfci(îîiiiii|«(<airi* 
d*iîneia'eaţipa^ttf^aadteJ>Be-;»BkMatlcia5UiiiM^ 

sieficuBil după 4hip(tlsltfi»eRtBtu\Vl*riapaatH kaimislttt in» amiţft «MlsiotăşUMiiinj tfh «teasf awfc ii 
MnWtws gaificdeoSl jtai-steifleeiîhisansi «iestitaijjKiJ taufturaiitfzduaiDAcÂiDMine^Rdană^itaiitipa 
ulriiţil d-sie«Jie«hdDf»» FWptriilDujnhBtfeuşflă aflat d«i!ttiy iCm&flipftWeîţiŞiMii fOTieteafeSctiilBiSărte 
pBBprtg cttncprtftltrfi i»ofl*eiîllijE filjipaih* e&fttdelăufeirede Hdtottt&eflrearenieneaKenI flirpă 
cnnd«bals<Siiw, Cn.«MurM<<miih (MWfto(nw^i^e»(iaiu«jiM3i ctoa&iinjă duşiefodBiejp&toÎHjiiittnţă 
chiţ-fi sfieqr<s>;Hlu<3.s(ijhi»r, în iţtte|hs.(Seeft(Pnwi«iăcîiiot»pKiit(ii»il feslîntt aeuroitij amirti «bl^iiei» 
miffltai<9imsMfoJtâ[$;^finittiiBmcbwtiflM «li»iaefiatciC<j*Btoiiiti dâcţidacăstttaQfinM$Me.CÎH 
tiilit;niuiiipiultnintliu*i |1iiai:irni((hi(iMl p.rihil^ttu>nM>istfiiţfl ahînraGVearfmuiiiittiilttal&asebiCăede 
aMrte.şiîitultJMjJui S'Juieapînăitai&rpilimaMaxioi i'ăistesflăo aiintktttfccîWtiS«mipitttt>» sţxunfireă 
doirimizebăptâ Săuiits^rtsiiDidnneiieBeiSeciuUai-tefaiiilr-aăissiiunrifiiSBhs {ntiSindeţnctalitata de 
(MKWlulHiriwufUWufHnl Wlupuliiii H)os»avutnlrt;>«M să şi desăvîrşească chipul Său, ducîndu-Lcît 
mai a|>0Qa^e flfteSblft d^ăMiş^pi^taFtAdFfmilhj]|[tildMu;likn^mîmlSţ^n^iLaipjl(>i»ittdtA> 
&iuiEoiilî4ooaţ*is«ireaMMt«k$pMnii[»sm8lltJkii&H(iii(teite[JW^ilfetee(iftio CÎt mai desa- 

virşită a prezenţei Sale? De ce n-ar căuta să o facă să Se vadă cît mai deplin pe Sine în ea, 
făcându-Se purtătorul personal al firii umane şi îndumnezeind-o? Taina înomenirii Sale şi 
a indumnezeirii umanului e o treaptă consecventă a creaţiei. 

109. Dacă Dumnezeu şi omul ar fi rămas numai un altul şi altul, oricît ar fi înaintat în 
reiaţia de parteneri ai dialogului dintre ei, Dumnezeu n-ar fi mers pînă la capăt în cinstirea 
chipului Său uman. Dialogul Lui cu omul ar fi rămas mereu ca între străini. Omul n-ar fi 
văzut pe Dumnezeu devenit Sine a sa, dar totuşi ca pe Absolutul care-1 urcă pînă la Sine şi 
Dumnezeu nu Şi-ar fi însuşit cu toată iubirea umanitatea urcînd-o pînă la treapta de parte 
a Persoanei Sale absolute. Identificarea omului cu Dumnezeu de către Dumnezeu ar fi fost 
egală cu nimicirea ei dispreţuitoare. Rămînerea Lui ca Persoană separată ar fi pus şi ea o 
limită iubirii Sale fată de om. 

împrejur, neschimbat, nealterat, nepătimitor, nestricăcios, nemuritor, creator al 
tuturor, iar după firea trupului Lui şi a noastră, pe acelaşi creat, pâtimitor, 
circumscris, încăput, muritor; pe ace-iaşi.dar nu după aceeaşi, pentru cele din 
care şi în care are existenţa, de o fiinţă cu Dumnezeu şi Tatăl şi după dumnezeire 
şi pe Acelaşi de o fiinţă cu noi după umanitate; îndoit în fire, sau în fiinţă. Căci 
fiind mijlocitor intre Dumnezeu şi oameni (I Tes. 2, 5) trebuie să păstreze 
unitatea naturală cu cele între care mijloceşte, fiind amîndouă. Aceasta pentru ca 
unind cu adevărat în Sine şi prin Sine cele pămînteşti cu cele cereşti, să aducă 
firea materială a oamenilor, războită de păcat, lui Dumnezeu şi Tatăl, mîntuită, 
împăcată şi îndumnezeită, nu prin identitatea fiinţei, ci prin puterea negrăită a 
înomenirii, spre a ne face şi pe noi părtaşi firii dumnezeieşti (II Petru 1, 4) prin 
sfîntul Lui trup ca pîrgă. De aceea Acelaşi e cunoscut ca fiind deodată Dumnezeu 
şi om 109 , în realitate şi nu numai cu numele. Dar nu îndoit după ipostas, sau ca 
persoană, pentru că a fost Unul şi Acelaşi şi înainte de trup şi a rămas şi după 
trup şi din întruparea Cuvîntului n-a avut nici un adaos al Sfintei Treimi, nici 
vreo micşorare a Ei 110 . Căci Acelaşi a pătimit cu trupul pentru noi 111 , fiind şi 
rămî-nînd pururea Acelaşi nepătimitor cu dumnezeirea, ca să fie şi mîntuirea 
noastră în moartea Fiului Unuia Născut al lui Dumnezeu (O, ce taină minunată - 
paradoxală - şi negrăită!) şi să rămînă şi slava şi identitatea dumnezeiască a 
fiinţei Lui una cu a Tatălui,să rămînă nemicşorată. 

b) Despre deosebire; şi cum trebuie mărturisite două firi în Hristos după 
unire. Acestea fiind propovăduite atît de înţelept, potrivit înţelegerii sfinţilor 
învăţători ai Bisericii, e cu totul binecredincios ca urmînd şi noi lor să mărturisim 
că sînt două firi neasemenea după fiinţă, care s-au adunat într-o unire negrăită; 
dar să credem că acestea au rămas neamestecate şi după ce s-au unit. Insă a spune 
că au rămas neamestecate nu înseamnă să introducem vreo împărţire oarecare. Să 
nu fie! Ci înseamnă că deosebirea rămîne neschimbată 112 . Nici nu e acelaşi lucru 
deosebirea cu împărţirea. Deosebirea e raţiunea după care se deosebesc 
suporturile şi arată cum este ceva, adică cum că trupul este prin fire şi fiinţă ceea 

110. Fiul lui Dumnezeu întrupîndu-Se rămîne Unul din cele trei ipostasuri ale Sfintei 
Treimi, nici sporit, nici micşorat. Deci Treimea însăşi nu primeşte nici un adaos, nici o 
micşorare. Dar Cel ce e în mod plenar Unul din cele trei ipostasuri ale Sfintei Treimi trăieşte 
totodată cele omeneşti, fără să piardă ceva din plenitudinea Sa, sau să adauge ceva la Ea; 
fără să Se coboare din înălţimea Sa ca ipostas al Sfintei Treimi. Coborîrea constă doar în 
primirea umanităţii în ipostasul Său. Aşa cum Treimea nu-Şi adaugă ceva şi nu Se 
micşorează în Ea însăşi creînd şi folosindu-Şi puterea în conservarea şi cîrmuirea lumii, aşa 
nu-Şi adaugă ceva şi nu Se micşorează nici unindu-Se cu creatura umană înăl-ţînd-o la 
maximum. Treimea e infinit mai presus de cele ale creaţiei şi ale omului chiar înălţîndu-le pe 
acestea cît mai mult posibil. Pe lîngă aceea Fiul lui Dumnezeu, trăind cele omeneşti la nivelul 
cel mai înalt, trăieşte ale ei ca pe nişte potente ale dumnezeirii Sale în forma umană. 

111. Avem aci completarea formulei călugărilor sciţi, care spune: Unul din Treime a 
pătimit cu trupul. Aceasta se poate înţelege în sensul celor spuse la nota anterioară: chiar 
pătimirile sînt date ca posibilităţi în firea umană, ca mijloc de ridicare din plăceri inferioare, 
ca actualizare a unor potente aflate în Dumnezeu, dar care nu pot fi actualizate decît de firea 
umană creată, sau prin ea, ca potente transpuse pe plan creat, în care se activează ca puteri 
umane corespunzătoare unor potente divine. 

112. «Neamestecate» nu înseamnă că firile rămîn lîngăolaltă la o linie la care se întîl- 
nesc exterior. Căci ele se străbat interior. «Neamestecate» înseamnă numai că nici una nu se 
schimbă din ceea ce este, ca să aibă ca rezultat o singură fire. Omenescul e plin de dum- 
nezeiesc, dar rămîne omenesc. Şi invers. E aşa cum se întîmplă cu trupul şi cu sufletul. 
Trupul e plin de suflet şi invers. Ba fiecare se imprimă în celălalt. Mişcarea materială a 
ochiului e penetrată de mişcarea văzătoare a sufletului. Totuşi nu se preface nici una în 
cealaltă. Mîna lui Hristos care atinge ochii orbilor e plină de puterea dumnezeiască, dar 
întinderea mîinii e deosebită de puterea dumnezeiască. 

ce este; şi iarăşi că Dumnezeu Cuvîntul este prin fire şi fiinţă ceea ce este. Iar 
împărţirea este tăiere deplină, sau taie cu totul suporturile şi le pune să subziste 
ca părţi de sine şi despărţite între ele. Dacă deci raţiunea aceasta se păstrează şi 
după unire, arată şi pe Cuvîntul că nu S-a schimbat în trup şi trupul neieşit din 
definiţia (din hotarul) cea după fire, ci pe fiecare adeverit ca rămas după fiinţă 
ceea ce este prin fire, deşi s-a făcut unirea între ele, cum nu e drept să mărturisim 
că deosebirea firilor care s-au unit împreună se păstrează şi după unire? Iar dacă 
acest fapt nu e pus la îndoială, avînd ca martor credincios adevărul însuşi, e arătat 
şi vădit tuturor că nici Dumnezeirea nu S-a schimbat în trup, nici trupul nu s-a 
strămutat în Dumnezeire. Deci ce motiv a mai rămas (dacă toţi oamenii sînt 
conduşi de frica de Dumnezeu şi voim să avem adevărul însuşi ca regulă a 
dogmelor dumnezeieşti şi nu greşita noastră presupunere), care să ne poată 
convinge că nu e lucru binecuvîntat să mărturisim cele păstrate? 

c) Altfel despre aceleaşi. Pe lîngă acestea toate, Părinţii învăţîn-du-ne 
pururea raţiunile celor adunate împreună, ne arată că înseşi cele adunate au 
concurat amîndouă într-o Persoană şi într-un ipostas al Fiului. Iar dacă e aşa, cum 
nu e necesar ca, iarăşi după Părinţi, odată ce ştim păstrate raţiunile, să afirmăm şi 
deosebirea lor şi că după unire se păstrează în proprietatea cea după fire fiecare 
din cele adunate; iar mărturisind că amîndouă sînt o Persoană unică şi un ipostas 
unic al Fiului, să cunoaştem cu exactitate că acestea sînt neîmpărţite 113 ? 

Ca dovadă că deosebirea celor ce s-au adunat şi înseşi cele ce s-au adunat se 
păstrează după unire, în afară de orice schimbare şi amestecare, vor ajunge cele 
spuse de însuşi prea sfîntul luminător al Bisericii, Ciril, căruia se prefac cu 
exagerare că i se alipesc cei ce se războiesc în zadar cu sfînta Biserică a lui 

113. Dacă după unire, firile sînt o singură Persoană, ele sînt şi deosebite şi neîmpăr-ute 
(nedespărţite). Căci cum ar fi amîndouă Persoană dacă nu s-ar păstra amîndouă şi dacă în 
acelaşi timp nu ar fi strict unite? Persoana e în acelaşi timp o realitate complexă sau 
compusă, cum spune adeseori Sf. Maxim, urmînd călugărilor sciţi şi lui Leonţiu de Bizanţ) şi 
unitară. O experiem aceasta şi în persoana umană. Nu există persoană fără complexitate, dar 
nici fără unitate. Ea este unitatea care tinde să cuprindă totul. Hristos este în realitate 
unitatea conştientă atotcuprinzătoare. Dar aşa cum în complexitatea persoanei umane există 
o bază, care e sufletul - pentru că el poate continua ca persoană şi după ce trupul se desparte 
-, aşa există şi în Hristos o bază şi ea este ipostasul divin. Firea umană este însă aşa de intim 
încadrată în ipostasul divin, precum e trupul în sufletul persoanei umane; şi atît de 
îndumnezeită,pe cît e de însufleţit trupul de către suflet. Deosebirea e că sufletul nu se poate 
manifesta cît e pe pămînt fără trup. E făcut pentru trup şi odată cu trupul, pentru materia pe 
care sufletul o face un trup acomodat lui în mod unic. Dar ipostasul divin poate exista fără 
firea umană şi aceasta nu e făcută pentru a se manifesta ipostasul divin prin ea, deşi poate 
servi ca un astfel de mijloc. Mişcările materiei pot £ folosite de mişcările sufletului care se 
întipăresc materiei, făcîndu-le mişcări ale trupului unui anumit suflet. La fel mişcările firii 
umane - gîndirea, simţirea, vorbirea - pot fi folosite ca mijloace de manifestare ale actelor 
divine, care le înalţă la această slujire, fără să le anuleze ca mişcări ale firii umane. La urma 
urmelor în unitatea sufletului sînt date potenţial toate valenţele care se pot ramifica în 
lucrările variate cărora le corespund mişcările trupului şi cu care se îmbină mişcările 
sufletului. La fel în unitatea firii dumnezeieşti sînt date unitar toate valenţele mişcărilor 
sufletului şi ale trupului, toată compoziţia creaţiei avîndu-şi la urma urmelor originea în 
unitatea firii dumnezeieşti. Toate sînt unite şi toate distincte în diferite grade în toată 
existenta. 

Dumnezeu. Căci acela mărturiseşte în al doilea tom împotriva blasfemiilor lui 
Nestorie: «Privind la taina lui Hristos, raţiunea unirii nu ignoră deosebirea, dar 
înlătură împărţirea; nu confundă sau amestecă firile, ci Cuvîntul lui Dumnezeu 
împărtăşindu-Se de trup şi sînge Se cugetă şi Se înţelege şi Se numeşte totuşi 
acelaşi Fiu». 

Iar în Apologia către Andrei, care critica al treilea dintre capitole, zice: «E în 
afară de orice reproş a şti că trupul este altul după firea sa decît Cuvîntul născut 
din Dumnezeu Tatăl. Şi iarăşi altul după raţiunea firii proprii, Unul Născut. Dar 
a şti acestea nu înseamnă totuşi a despărţi firile după unire» . Iată înfăţişat clar 
şi corect credincioşilor de către marele Ciril înţelesul celor cugetate şi spuse de 
el. Căci pentru a dovedi că nu se vatămă nicidecum raţiunea celor unite prin 
unire, arată şi aceea că nu se amestecă una cu alta prin faptul că amîndouă sînt 
unite după ipostas, ci mai degrabă rămîn în ceea ce este fiecare prin fiinţă. 
Aceasta ştiind-o şi înţeleptul Ciril, zice limpede: «Nici nu se amestecă firile între 
ele, prin faptul că constituie un ipostas al Fiului, nici nu se împart (se despart) 
între ele prin faptul că sînt şi rămîn şi se cugetă una şi alta (evident după fiinţă) 
după unire». Fiecare rămîne cu proprietatea şi deosebirea ei naturală. Prin 
aceasta Cuvîntul este Dumnezeu după fire şi nu trup, deşi Şi-a făcut trupul 
propriu în chip iconomic 315 , iar trupul nu este după fire Dumnezeu, deşi a devenit 
propriu al Cuvîntului după unire. 

Cum nu e deci necesar, corect şi cuvenit şi conform cu învăţătura Părinţilor, 
care spun că se păstrează deosebirea după unire, să credem că sînt şi se păstrează 
şi în Hristos Cel Unul cele două firi, a cărora este deosebirea, şi din care este 
El 116 , cunoscîndu-le pe cele asumate în unirea de nedescompus, în sensul că nu 
primesc nici o schimbare sau prefacere a uneia în alta? Căci e cu totul necesar să 
existe toată deosebirea între cele ce sînt diferite; şi unde e posibil să se cugete o 
deosebire, acolo există şi cele ce se deosebesc. Căci acestea se implică una pe 
alta în oarecare mod precum cauzele şi efectele, care sînt cugetate în aceeaşi 
esenţă 117 . Căci dacă diversitatea de fiinţă a celor din care constă Hristos produce 

114. După nota lui Combefls din P.G. 91, 471-2 se pare că e vorba de apologia capi- 
tolelor proprii adresate de Ciril lui Teodoret, de care Sf. Ciril spune, în Epistola către 
Evloghie, că a fost adresată Episcopilor Andrei şi Teodoret. 

115. «în chip iconomic», adică prin întrupare, pentru că înfăptuindu-se prin trup, nu-1 
anulează, ci-1 uneşte cu Dumnezeu. 

116. Cîtă vreme la Calcedon se formulase că Hristos este «în două firi»,la Sinodul V 
ecumenic (anul 553) se adăugase şi că e «din două firi», ceea ce era un pas spre reconcilierea 
cu monofiziţii. Sf. Maxim foloseşte şi el această expresie. 

117. Unde este o deosebire, trebuie să fie şi entitatea care stă la baza ei. Deci dacă e o 
deosebire a celor existente în Hristos, trebuie să fie şi firile care implică deosebirea lor. 
Sfîntul Maxim răspunde în acest capitol monofiziţilor care mai ales de la Sever (patriarh 
monofizit al Antiohiei de la încep. sec. VI) admiteau că este o deosebire între uman şi divin în 
Hristos, dar nu admiteau să se deducă de aci că această deosebire implică şi existenţa a două 
firi. 

deosebirea lor în calitate de cauză, desigur că şi deosebirea indică în calitate de 
cauzată diversitatea naturală a celor unite drept cauză a ei. Fiindcă acestea se 
implică, cum s-a spus. Şi spunîndu-se una, e numaidecît necesar să se 

mărturisească şi cealaltă 118 . Şi desfiinţîndu-se una, urmează că nu mai trebuie 
afirmată nici cealaltă. Deci trebuie să se spună două (firi) ca să nu afirmăm 
numai deosebirea simplă. Şi numai pentru aceasta se foloseşte numărul: pentru a 
arăta că a rămas deosebirea celor ce s-au adunat la un loc ca a unora ce s-au 
păstrat după unire şi nu s-au împărţit (despărţit) 119 . Pe lingă aceea, e mai uşor şi 
mai adevărat să se arate prin rostirea lucrurilor deosebirea lor, decît a se adeveri 
numai prin cuvînt că lucrurile sînt diferite. 

d) Numărul nici nu împarte, nici nu se împarte, nici nu introduce prin 
raţiunea sa vreo împărţire în cele cărora se aplică. Iar dacă unii, preferind opinia 
lor adevărului, spun că numărul împarte sau se împarte, sau introduce o împărţire 
şi de aceea, temîndu-se de ceea ce nu trebuie să se teamă, se feresc să spună că 
cele două firi ce se adună împreună în Hristos se păstrează după unire, ca să nu 
introducă vreo tăietură sau vreo împărţire în taina înomenirii, nu văd care-i 
raţiunea acestei cugetări a lor. Căci sau se declară pe ei mai înţelepţi în aceasta 
decît sfinţii Părinţi care s-au folosit de această expresie şi n-au bănuit prin aceasta 
nici o împărţire (despărţire), amăgindu-se că pot introduce ceva mai duhovnicesc 
al lor în cele dumnezeieşti, sau cugetînd raţiunile lucrurilor după ei înşişi, 
îngîmfaţi de închipuirea unei gîndiri proprii, n-au cunoscut înţelesul ascuns în 
ele. Căci cine din cei deprinşi cît de puţin în dumne-zeieştile învăţături ale 
Părinţilor nu ştie că tot numărul, după marele şi de Dumnezeu purtătorul părinte 
Grigorie 120 , este indicatorul cîtimii suporturilor, dar nu al împărţirii (despărţirii) 
lor, cum li se pare acestora 121 ? Căci i-aş întreba bucuros, cum s-ar putea împărţi 
(despărţi) cele ce nu subzistă după fiinţă? Fiindcă e propriu fiinţei care subzistă 
să poată face ceva referitor la altceva 122 . Apoi cum s-ar şi împărţi ceea ce nu 
poate pătimi după raţiunea sa? Cei pricepuţi în acestea au declarat că aceasta este 
propriu accidentului, sau calităţii de care spun că sînt în suport (în ceea ce 
subzistă). Iar dacă numărul nu poate împărţi (despărţi), nici nu poate fi împărţit 
(despărţit) după raţiunea lui 123 . Nu poate nici face ceva prin fire, căci aceasta 
aparţine fiinţei, nici pătimi, căci aceasta aparţine accidentului. Nici nu poate 

introduce prin el vreo împărţire (despărţire) a lucrurilor, acestea rămînînd ferme, 

118.Afirmîndu-se deosebirea în Hristos, trebuie să se afirme şi firile de care ţine 
deosebirea. 

119.Numărul doi sau două în Hristos nu se foloseşte pentru a se exprima o dualitate 
despărţită, ci numai pentru a arăta că amîndouă firile sînt reale. 

120.Cuv. 56, sau 4 teol. 

121-Numărul în Hristos arată cîte firi sînt, dar nu împărţirea (despărţirea) lor, aşa 
cum numărul celulelor din trup arată cîte celule sînt, dar nu despărţirea între ele. 

122. Orice fiinţă are o lucrare îndreptată spre altceva. 

şi după ce sînt numărate, ceea ce sînt după fiinţă şi poziţie şi relaţie înainte de 
numărare, nesuferind nici o schimbare din pricina numărului 124 . Zicînd, de pildă, 
zece oameni, sau altceva din cele ce subzistă în ele înseşi şi indicînd o cîtime 
împărţită, nu aflăm că primesc să existe în ele şi că sînt împărţite în ipostasuri 
prin număr, ci existînd aşa din pricina lor înseşi, nu din pricina numărului, nu le- 

am indicat ca fiind atîtea prin număr şi nu prin împărţire, ci prin număr am 
indicat cîtimea existentă. 

Şi iarăşi, indicînd o piatră bicoloră sau încincit colorată şi alte cîte sînt o 
cantitate continuă, nu împărţim piatra cea una în două sau cinci pietre; nici nu 
tăiem culorile din ea, ci le indicăm ca fiind atîtea legate de ea, sau în ea, 
neproducîndu-se sau neputîndu-se ivi în piatră nici o tăiere sau împărţire din 
numărarea cîtimii continue a culorilor ei, precum nu se produce nici o contopire 
sau confundare a culorilor ce aparţin pietrei, ca un singur suport. Căci unitatea ce 
o are piatra ca suport indică şi cîtimea neîmpărţită ce o are în ea 125 . La fel şi 
culorile aceleiaşi pietre, ca deosebite între ele, avînd cîtimea multiplă, ţinînd de o 
singură piatră, au o unitate neamestecată, deşi piatra este una şi aceeaşi. Astfel 
nici piatra nu e împărţită prin cîtimea culorilor, nici culorile nu sînt confundate 
prin unitatea suportului. Existenţa ei avînd raţiuni diferite, după una din ele pri- 

123. între doi sau trei aflaţi la un loc nu e o totală despărţire. Toate lucrurile care se 
numără au o anumită legătură între ele. între «doi oameni» nu e o despărţire totală, 
pentru că amîndoi sînt oameni, sau de o fire. între cele «două firi» ale lui Hristos nu este o 
despărţire, pentru că sînt ale unei unice Persoane. Totdeauna cînd zic doi sau mai mulţi 
vorbind de o grupă, e o legătură între ei. Numai cînd se zice «unul» şi «unul» e despărţire. 
Orice număr plural indică un trup ale cărui componente nu sînt total despărţite. Universul 
întreg, dacă i-am putea număra componentele prin număr, nu l-am despărţi total între 
ele. 

Mai menţionăm aci că Sf. Maxim, urmînd Sfîntului Ciril din Alexandria, foloseşte 
termenul «neîmpărţit» (ââiaipEtoţ) şi în sensul de nedespărţit ((IX&pwToc,), care a fost folosit şi 
el în definiţia de la Calcedon. Pentru Sf. Maxim firile în Hristos sînt aşa de unite, că se poate 
vorbi nu numai de o nedespărţire a lor, ci chiar şi de o neîmpărţire. Aşa cum de suflet şi de 
trup se poate spune nu numai că nu pot fi despărţite, ci şi că unitatea lor poate fi socotită 
chiar neîmpărţită. Noi am pus totuşi (uneori) şi termenul «nedespărţit». 

124. Sfinliil Maxim arată că numărul de două firi în Hristos nu înseamnă nici despăr- 
ţirea lor, nici schimbarea (contopirea) lor. 

125. Numărul plural nu indică numaidecît o împărţire a ceea ce se indică, ci doar dife- 
renţierea unor calităţi ale unui suport: o piatră în cinci culori, trei dimensiuni ale oricărui 
corp. Numărul nu indică totdeauna suporturi diferite, ci calităţi diferite ale aceluiaşi suport. 
Dar chiar cînd indică suporturi diferite, nu indică şi o despărţire a lor. Acelea pot fi şi unite 
din alt punct de vedere. De ex. cele două firi în Hristos. Monofiziţii nu admiteau cu nici un 
preţ să se folosească numărul despre Hristos, sau să se vorbească de două firi în El, pe motiv 
că aceasta ar însemna o împărţire (sau o despărţire) a lor. 

meşte numărul (plural), după alta nu-1 primeşte. 

Deci orice număr indică nu însăşi relaţia lucrurilor, adică împărţirea şi 
continuitatea, ci cîtimea celor la care se referă, arătînd raţiunea faptului dtimii, nu 
felul ei. Căci cum ar putea s-o producă prin el relaţiile lucrurilor care pot fi 
cunoscute şi înainte de el şi fără el, numărul neavînd în sine nimic comun cu ele, 
pe care trebuie să-1 exprime, ci indicînd numai câtimea lor? Căci existând o 
mulţime de oameni, sau de cai, sau de boi şi câte altele ca acestea, îi cunoaştem 
fiind aceasta existând prin ei înşişi şi împărţin-du-se fiecare în mod propriu după 
ipostasuri, fără contribuţia numărului, precum am spus înainte. Dar folosindu-ne 
de număr spre indicarea calităţii acestora, nu-1 facem niciodată cauza relaţiei, 
fiindcă nici nu avem nevoie de el pentru a o cunoaşte. Şi iarăşi privind fie o 

piatră, fie o floare, fie un animal în multe culori şi cele asemenea, nu recurgem 
nicidecum la număr spre a şti că prin el s-au colorat în mod diferit. Dar dacă 
vrem să cunoaştem cîtimea culorilor lor, nu refuzăm să ne folosim de el. 

e) Cum se ia în chip binecredincios numărul în ajutor spre indicarea 
deosebirii. Deci indicîndu-se cîtimea, nu se produce cîtimea, sau nu se introduce 
împărţirea (despărţirea). Ci se arată cîtimea şi se indică deosebirea. Căci întrucît 
toată deosebirea este indicatoare a unei cîtimi oarecare ce primeşte numărul, se 
introduce raţiunea (motivul) lui cum este. Fiindcă precum ceea ce nu este cîtimea 
este lipsit de orice deosebire, fiind simplu prin fiinţă şi calitate, aşa şi tot numărul 
cîtimii unor lucruri distincte este indicatorul raţiunii felului cum este sau cum 
subzistă deosebirea suporturilor, şi nu introduce o relaţie. Iar că acestea sînt aşa 
într-adevăr, şi că tot numărul este arătător al deosebirii şi nu al împărţirii 
(despărţirii) o mărturiseşte sfîntul Ciril în Epistola către Evloghie, scriind astfel 
cuvînt cu cuvînt: «Aşa şi Nestorie, chiar dacă spune două firi, indicând 
deosebirea trupului şi a lui Dumnezeu Cuvîntul, nu mai mărturiseşte şi unirea lor 
împreună cu noi. Iar noi unindu-le acestea, mărturisim un Hristos, un Fiu, un 
Domn şi deci o fire a Cuvântului întrupată». E ca şi când ar zice: Noi privind 
iconomia prea înţeleaptă a tainei, cînd voim să arătăm că s-a păstrat deosebirea 
celor ce s-au adunat împreună, după unire, afirmăm cele două firi numai pentru 
aceasta, folosindu-ne de număr numai în teorie (prin contemplare, prin gîndire) 
spre indicarea deosebirii; iar cînd precizăm modul negrăit al unirii, zicem: «o fire 
a lui Dumnezeu Cuvîntul întrupată» 126 . Aceasta socotesc că voieşte el s-o 

arate, zicînd: «Iar noi, unindu-le pe acestea, mărturisim un Hristos, un Fiu, un 
Domn, şi deci o fire a Cuvîntului întrupată. Adică noi mărturisind unirea şi 

126. Sfîntul Maxim justificând expresia Sfîntului Ciril: «O fire întrupată a Cuvîntu-1- 
oi-. afirmă că şi expresia «două firi» se fofoseşte numai pentru a arăta că s-a păstrat deo- 
sebirea între ele în Hristos după unire. Căci unirea lor este aşa de mare, că ele nu pot fi 

văzute ca fiind în mod separat două. A se vedea dezbaterea mai veche şi mai nouă între 
ortodocşi şi monofiziţi în jurul «numărului» firilor în articolul nostru: «Posibilitatea 
reconcilierii dogmatice între Biserica Ortodoxă şi Vechile Biserici orientale» în Rev. 
«Ortodoxia», 1965, nr. 1, p. 5-28. în special de la Sever, Patriarhul monofizit al Antiohiei de 
la începutul sec. V, s-a discutat problema din punct de vedere al «numărului», întrucît acela 
afirma şi el divinul şi umanul în Hristos, dar refuza numărul «două firi». 

Cele două firi în Hristos nu mai sînt văzute separat în Hristos după unire. Ele sînt mai 
mult gîndite în mod abstract existînd ca două. Căci în concret firea umană e atît de penetrată 
de cea dumnezeiască, încît nu se mai vede ca distinctă. 

127. Dacă am spune numai că firile în Hristos sînt deosebite, n-am arăta că sînt unite 
cu adevărat. Dar spunînd că ele sînt unite «neamestecat» se indică atît că cele două firi sînt 
unite, cît şi că ele nu sînt contopite. 

128. Sfîntul Maxim arată că Sf. Ciril n-a înţeles prin expresia «o fire a lui Dumnezeu 
Cuvîntul întrupată» o singură fire în Hristos,cum susţineau monofiziţii. Căci Sf. Ciril adaugă 
această expresie după ce spune de Nestorie că recunoaşte «cu noi două firi în Hristos, dar nu 
mai recunoaşte unirea lor împreună cu noi». 

129. Sfîntul Maxim îl dovedeşte pe Sf. Ciril afirmînd existenţa celor două firi în Hristos 
după unire atît din faptul că nu împiedică să se spună două firi după unire,cît şi din faptul că 
nu afirmă desfiinţarea deosebirilor după unire. 

Lars Thunberg, op. cit. p. 43-44, expune pe larg că în formula Sfîntului Ciril «o natură 
a lui Dumnezeu Cuvîntul întrupată» se afirmă existenţa celor două firi în Hristos. «Maxim 
arată că natura umană este văzută de Ciril ca intactă şi perfectă şi după unire». (Ep. XII; 
P.G. 91, 498 C). Prin expresia «întrupată» Ciril a notat de fapt natura umană, pentru că 
omul constă din trup şi din suflet inteligibil (ibid.). «în acord cu Ciril, Maxim argumentează 
că întruparea este unirea între Logos şi un trup care poartă un suflet înţelegător şi raţional şi 
astfel expresia «Cuvîntul întrupat» arată într-o formulă simplă «substanţa naturii noastre» 
(Ep. XIII; P.G. 525 A). «Interesul neocalcedonian de a păstra expresia lui Ciril ca o formulă 
alternativă primeşte aci într-un mod caracteristic lui 

explicînd exact şi binecredincios modul ei, nu ne folosim de cuvîntul cu sensul de 
«deosebire» pentru a indica unirea, ci. afirmînd în mod cuvenit atît deosebirea, 
cît şi unirea, păstrăm sensul «neschimbat» al celor indicate» 127 . De aci e vădit că 
el (Sf. Ciril) avea comun cu Nestorie a spune două firi prin faptul că le cunoştea 
deosebirea. Dar nu avea comun cu acela faptul de a mărturisi şi unirea, spunînd: 
«Un Hristos, un Fiu, un Domn şi o fire a Cuvîntului întrupată», ceea ce Nestorie 
nu primea să spună. Căci spunînd: «Aşa şi Nestorie, chiar dacă spune două firi, 
indicînd deosebirea trupului şi a lui Dumnezeu Cuvîntul, nu mărturiseşte şi 
unirea lor împreună cu noi», nu voieşte să indice altceva decît că Nestorie 
mărturiseşte deosebirea împreună cu noi, spunînd două firi, dar nu mai 
mărturiseşte şi unirea împreună cu noi, întrucît nu spune: «Un Hristos, un Fiu, un 
Domn şi o fire a Cuvîntului întrupată» 128 . Şi a făcut lucrul acesta clar celor 
cinstiţi şi rîvnitori să iubească adevărul, prin faptul că învăţătorul nu se arată 
nicăieri, fie împiedicînd să se spună două firi după unire, ci numai să se despartă 
firile după unire, fie învăţînd desfiinţarea deosebirii celor unite după unire. 
Aceasta se poate afla din numeroasele lui scrieri 129 . 

Dacă deci unirea a rămas pururea, dar rămîn şi cele unite pururea 
neamestecate, se păstrează şi deosebirea celor unite, motiv pentru care a fost 
folosit numărul de Părinţi 130 , cum nu e necesar, dacă există şi rămîne şi se 
păstrează pururea şi unirea şi cele unite şi deosebirea lor, să se spună în chip 
binecredincios şi două firi spre indicarea celor unite, şi iarăşi să se mărturisească 
«o fire a lui Dumnezeu Cuvîntul întrupată» spre arătarea unirii celei după ipostas, 
dat fiind că nici una dintre aceste expresii nu se desfiinţează prin cealaltă, cum 
pare unora care-şi fac din neînţelepciune argument al înţelepciunii? Căci ocolind 

Maxim o interpretare precisă care e în acelaşi timp strict calcedoniană. Şi în acelaşi timp 
inia) (una) referită la (uîa) (fire), pare a fi identificată la Maxim, într-un mod care reamin- 
teşte de Ciril însuşi, cu (\xia vnoamait;) (un ipostas)». 

Taina cea mare a lui Hristos e «unirea» celor două firi într-o Persoană fără confun- 
darea lor: sau unitatea lor ipostatică. Toată existenţa se manifestă atît în distincţia cît şi în 
unirea de diferite grade a celor distincte. în Hristos avem această unire supremă a firii 
dumnezeieşti şi umane fără contopire într-o Persoană. Aceasta arată că există în toate cele 
create, dar şi între ele şi Dumnezeu, sau cu deosebire între Dumnezeu şi umanitate ceva care 
face posibilă unirea lor. Dumnezeu în calitate de Creator a făcut umanitatea capabilă să 
poată fi unită cu El într-o Persoană. Nici o fiinţă conştientă, deci nici cea umană, nu există 
decît în unităţi distincte personale, adică în centre care se mişcă liber şi conştient din ele 
însele. Firea umană îşi poate avea ca un astfel de centru şi pe Fiul lui Dumnezeu. Ea se poate 
realiza şi prin centrul divin. Sau centrul personal al Fiului lui Dumnezeu se face şi centrul 
uneia din înfăptuirile concrete ale firii umane. Aceasta pentru câ in El sînt date şi valenţele 
ce se pot actualiza prin formele naturii umane. Ipostasul Cuvintului poate fi şi ipostasul firii 
umane. Nu-şi face valenţele Sale proprii forme umane de activitate, dar ele se pot uni cu 
aceste forme, sau El poate fi Subiectul lor, dar implicit al firii umane înseşi. Această 
posibilitate e dată în baza unei corespondenţe între valenţele divine şi formele umane. Sîntem 
obişnuiţi să vedem existenţa sau ca o unitate panteistă, sau strict despărţită între 
Dumnezeirea necreată şi realitatea creată. Hristos ne dă putinţa să vedem cele două părţi 
într-o anumită unitate, însă neamestecate. Necreatul e unit cu creatul prin puteri care sînt 
necreate sau au în ele ceea ce susţine creatul şi cărora creatul ie corespunde. 

130. Numai în sensul acesta a fost păstrat numărul celor două firi, dar nu pentru des- 
părţirea lor. 

131. Expresia «două firi». 

132. Dacă nu s-ar admite expresia «o fire a lui Dumnezeu Cuvîntul întrupată», lip- 
sind unirea, s-ar afirma împărţirea. Desigur nu firea dumnezeiască în Sine se întrupează. 
Dar ipostasul Fiului nu există fără firea dumnezeiască. Putinţa Lui de a se întrupa vine 
din faptul că El e purtătorul firii dumnezeieşti. Chiar în aceasta sînt date valenţele care se 
lasă manifestate prin firea omenească a lui Hristos, mai bine zis în unire cu ele. Ipostasul 
care încadrează firea omenească nu e fără firea dumnezeiască. 

133. Cele două firi nefiind identice, nici unirea lor nu produce o singură fire. 

expresia care indică în mod potrivit deosebirea 131 , dăm putinţa să se afirme 
amestecarea: iar neafirmînd expresia care indică unirea, nu vedem cum am înlă- 
tura împărţirea (despărţirea) 132 . Ci în Acelaşi Hristos se află şi se spun pururea 
amîndouă în chip binecredincios, dar nu devenind aceleaşi, pentru că nici cele 
indicate nu sînt identice între ele 133 . Căci nu e acelaşi lucru deosebirea şi unirea, 
deşi se spun despre Acelaşi şi sînt ale Aceluiaşi. Şi fiecare din acestea îşi are o 
expresie deosebită de cealaltă, întrucît nu poate indica întreaga taină, neavînd pe 
cealaltă împreună exprimată cu sine şi de aceea se arată fiecare în ea suspectă: 
una de împărţire, din pricina lui Nestorie care a negat unirea după ipostas şi n-a 
primit să mărturisească că Cel nescris împrejur a binevoit să încapă în trup pentru 
noi; cealaltă, de amestecare, din pricina lui Apolinarie şi Eutihie, care tăgăduiau 
deosebirea celor ce s-au adunat împreună, după unire, ruşi-nîndu-se să admită că 
Cel nevăzut a putut să cadă sub simţirea noastră din pricina proprietăţii naturale a 
sfintului Său trup luat din noi 134 . 

Deci, precum s-a spus, cei ce voiesc să fie cu adevărat binecredin-cioşi, 
trebuie să mărturisească şi «o fire a lui Dumnezeu Cuvîntul întrupată», ca să arate 
prin aceasta unirea extremă (culminantă) 135 şi să spună iarăşi două firi, ca să se 
arate deosebirea celor adunate împreună şi păstrate neamestecat după unire, şi nu 
pentru aceasta şi numai pentru aceasta să se folosească de număr. Căci Părinţii în 
chip cuvenit n-au obişnuit să arate prin altă expresie deosebirea. Iar dacă cineva 
s-ar încrede în sine şi ar găsi o altă expresie mai potrivită pentru arătarea acestei 
deosebiri, să nu ne pizmuiască pe noi şi nici noi nu-i vom pizmui priceperea, ca 
să nu zic îndrăzneala lui. 

f) Cum trebuie să se înţeleagă expresia aflată în Epistola către Suc-cens a 
Sfintului Ciril şi că nu trebuie să se respingă expresia «în două firi» de cei ce 
spun: «O fire a lui Dumnezeu Cuvîntul întrupată», dacă nu e înţeleasă în chip 
neevlavios, cum o înţelegea Nestorie. Iar dacă ar spune şi ei, luptînd mai puţin 

134. Monofiziţii socoteau ca şi nestorienii cu neputinţă ca Dumnezeu să Se arate prin 
trupul nostru real. Nestorienii îl despărţeau pe acesta de Dumnezeu, monofiziţii îl declarau o 
simplă aparenţă. Ambele erezii negau caracterul paradoxal al realităţii. De fapt, spiritul e 
prezent în trupul material şi se manifestă prin el, ridicîndu-1 la un nivel superior simplei 
materii. De ce n-ar putea-o face aceasta şi Spiritul dumnezeiesc, Creatorul tuturor? Cum n- 
ar putea realiza o unitate neamestecată cu creaţia Cel ce a făcut-o, cînd şi spiritul uman o 
poate face aceasta în grade şi în dimensiuni mai reduse? Este ireal să se afirme o despărţire 
între părţile creaţiei şi între ea şi Dumnezeu. E absurd să fie închis Dumnezeu în El însuşi şi 
spiritul omenesc la fel. 

135. încadrarea firii umane în ipostasul divin e unirea culminantă (f| âxpa evooic) între 
Dumnezeu şi creaţie. Dumnezeu e unit în diferite grade cu creaţia. Dar treapta supremă a 
unirii cu ea, fără să o topească în sine, e asumarea firii umane în Persoana Fiului lui 
Dumnezeu. Dacă s-ar fi unit ca Persoană cu o persoană umană, ar fi rămas în planul unirilor 
de mai înainte (cu proorocii), sau o unire mai deosebită cu un singur om (ca în formaţiunile 
neoprotestante). în Hristos, Fiul lui Dumnezeu Se face El însuşi om. Prin aceasta Se uneşte la 
maximum nu numai cu firea omenească, ci şi cu toţi oamenii, făcîndu-Se unul dintre ei. El 
trăieşte umanul ca al Său propriu. Prin aceasta comunică cu oamenii cum comunică ei, deşi 
le comunică prin aceasta şi puterea dumnezeiască la maximum. Dumnezeu duce prin aceasta 
la vîrful cel mai înalt dragostea Sa pentru creaţiune prin unirea cu umanul. în El S-a arătat 
ca un Dumnezeu al dragostei extinsă în afara naturii Sale, dar a arătat şi libertatea şi puterea 
Lui, unindu-Se cu o lume pe care El a creat-o. Altfel ar fi rămas un Dumnezeu închis în Sine. 
în acest caz n-ar fi fost Dumnezeu adevărat. Dar dragostea şi libertatea aceasta sînt duse la 
capăt în întruparea ca om pentru veci. în Hristos avem dovada celei mai desăvîrşite iubiri a 
lui Dumnezeu. Unde nu e întruparea, creaţia se arată fără un rost deplin, sau nici nu e creaţie 
şi în ambele cazuri Dumnezeu nu e Dumnezeu deplin, adică atotputernic, iubitor şi liber. 

împotriva celor ce afirmă două firi unite în chip nedespărţit după unire, împreună 
cu cei ce spun o fire a lui Dumnezeu Cuvîntul întrupată, cum propune Sf. Ciril în 
scrierea memorială către Succens, e vădit că aceasta e o afirmare proprie celor ce 
nu cunosc sensul sau folosesc în chip viclean expresiile Părinţilor şi socotesc că e 
mai de folos să se lupte împotriva adevărului decît să se pună de acord cu el. Dar 
ar trebui să ştie că vom da socoteală Dreptului nostru Judecător chiar şi pentru 
simpla înţelegere, trebuind să citim cu grijă şi cu frică de Dumnezeu scrierile 
Părinţilor, negrăbindu-ne să facem temei de luptă şi dezbinare cuvintele ce ne 
învaţă pacea şi unitatea în cugetare. Căci cui nu-i este vădit, dacă cugetă cît de 
cît, că fericitul Ciril nu se arată numai ferindu-se de această expresie, ci o 
foloseşte împotriva relei cugetări a lui Nestorie, care spunea că s-a făcut numai o 
unire prin relaţie. însuşi fericitul Ciril se arată mărturisindu-şi sieşi la sfîrşitul 
aceleiaşi Epistole şi face vădit celor iubitori de sfadă scopul lui, zicînd: «Iar 
adaosul neîmpărţit nouă ni se pare că exprimă dreapta credinţă. Iar aceia nu 
socotesc aşa. Căci expresia neîmpărţit se înţelege la ei în alt mod, conform cu 
înnoirile lui Nestorie. Ei spun că neîmpărţit înseamnă cinstea egală, identitatea 
voirii şi autoritatea ce o are omul cu Dumnezeu Cuvîntul, Care locuieşte in el. 
Deci nu exprimă simplu cuvintele, ci cu o anumită viclenie şi rea intenţie». Iată 
cît de clar a înfăţişat acest minunat învăţător înţelesul dublu al expresiei 
neîmpărţit: unul este unirea după ipostas, pe care imbrăţişmdu- 1 , spune că e 
înţelesul dreptei credinţe; iar celălalt este numai legătura relaţiei 136 , pe care-1 
respinge şi-i îndeamnă pe credincioşi să facă la fel, dat fiind că prin aceeaşi 
expresie poate pătrunde adeseori veninul greşitei credinţe a ereticilor în cei mai 
simpli, fără să bage de seamă. Astfel el, adăugind la expresiile celor două 
expresia «în chip neîmpărţtt», o foloseşte în înţeles ortodox. Dar cei ce o 
pronunţă conform cu Nestorie fac expresia «în chip neîmpărţit» suspectă, întrucît 
socotesc că unirea s-a făcut numai printr-o legătură de relaţie. 

Deci după Părinţi unirea după ipostas este adunarea celor de altă fiinţă într- 
un ipostas, fiecare din Cele ce s-au compus 137 în El păstrînd nealterată şi 
nedespărţită proprietatea ei naturală faţă de cealaltă. Iar unirea prin relaţie este, 
după ei, mişcarea egală a voinţei celor ce subzistă in mod distinct în unităţi 
unitare personale, în identitatea neschimbată a liberului arbitru 138 . Deci cel ce 
mărturiseşte unirea după ipostas, chiar dacă spune două firi după unire, unite în 

136. Nestorie dădea relaţiei între omul Iisus şi Dumnezeu un sens special de unire 
culminantă între persoane. 

137. «Compunerea» ar putea indica modul special al unirii firilor într-un ipostas. Ea e 
mai mult decît relaţie. Ea dă o unitate a părţilor fără să le confunde. 

138. Nestorienii explicau expresia «neîmpărţit» în sensul că omul rămîne prin voinţa 
liberă nedespărţit de Dumnezeu, Care locuieşte în el. Dar aceasta făcea dependentă uni- 

mod neîmpărţit, adică în unirea cea după ipostas, nu se abate de la adevăr. Căci 

mărturiseşte că cele din care se compune Hristos au rămas neamestecate, după 

Părinţi, datorită deosebirii păstrate după unire. Căci Cel Unul după ipostas nu 

poate face nicidecum pe cele deosebite întreolaltă prin raţiunea naturii lor să fie 
afară de El şi să fie cunoscute fără El în oarecare mod 139 . Dar cel ce pro- 
povăduieşte unirea prin relaţie, chiar dacă ar rosti de,zeci de mii de ori expresia 
«în chip neîmpărţit», are în ea ceva reprobabil. Deşi spune că s-au unit după 
oarecare co-dispoziţie iubitoare şi spune că cele indicate au în ele nedespărţirea, 
nu poate spune că Dumnezeu Cuvîntul este un ipostas împreună cu propriul lui 
trup însufleţit şi întipărit de minte, luat din noi 140 : Căci e cu neputinţă ca din două 
ipostasuri proprii, despărţite prin raţiunea proprie în indivizii de fire deosebită, să 
se facă un ipostas. Deci sfîntul nostru Părinte Ciril nu mustră şi nu opreşte să se 
spună simplu două firi unite în mod neîmpărţit după unire, ci pe cei ce se folosesc 
de înţelesul exprimat de această expresie în sens rău. 

Dacă deci s-a arătat, fie şi nedeplin, dar după părerea mea îndestulător, pe cît 
era cu putinţă să se exprime, din sfinţii Părinţi şi din înlănţuirea ideilor comune, 
că numărul nu poate nici produce, nici pătimi, nici introduce vreo împărţire, ci 
arată simplu cîtimile, iar de relaţiile lor, oricare ar fi, nu se atinge 141 , ce bănuială 
de despărţire, sau de împărţire le mai poate rămîne celor ce, răzvrătindu-se 

rea omului cu Dumnezeu de voia omului. Era o unire a unei persoane omeneşti cu Dumnezeu 
prin voia sa, dar rămînînd persoană deosebită. 

139. Nici una din componentele ipostasului nu poate ii văzută în afara Lui. 

140. Taina unificatoare este ipostasul, e persoana. în ea sînt adunate toate, în afară 
de ipostas nu e nimic. Ele nu pot fi decît obiectele unei cugetări abstracte. Dar ipostasul nu 
poate fi singur. Deci toate sînt în ipostasurile aflate în comuniune. Aşa e în Dumnezeu. Aşa 
e în oameni. Iisus Hristos singur e un ipostas care n-are alăturea de Sine o singură catego- 
rie de ipostasuri asemenea Lui. Dar El are, asemenea Lui ca Dumnezeu ipostasurile dum- 
nezeieşti, iar ca om pe cele omeneşti. Prin aceasta El uneşte cu Sine atît ipostasurile dum- 
nezeieşti cît şi cele omeneşti; uneşte cele două planuri ale ipostasurilor şi le uneşte pe cele 
umane mai strîns cu cele dumnezeieşti. El e «Mijlocitorul», El e conştiinţa şi dragostea în 
care se întîlnesc toate persoanele umane cu cele dumnezeieşti. El iubeşte şi cuprinde la fel 
toate ipostasurile divine şi pe cele umane. Şi în El se întîlnesc şi se iubesc unele pe altele. 
Ca atare El nu scoate nici o persoană din fiinţa ei şi nici firea dumnezeiască, nici pe cea 
omenească, ci le îmbrăţişează pe amîndouă şi o promovează pe cea omenească prin cea 
dumnezeiască şi o umanizează pe cea dumnezeiască prin cea omenească, dar lăsînd pe cea 
omenească, omenească şi pe cea dumnezeiască, dumnezeiască. 

Dar cum se înţelege unitatea cuprinzătoare a ipostasului compus? în Dumnezeu 
Cuvîntul sînt modelele tuturor. După ce apar prin creaţie chipurile lor ramificate, în ele sau 
între ele este o legătură prin unitatea fiinţei şi prin prelungirea prezenţei Cuvântului în toate. 
Un caz analog avem în persoana umană. în sufletul uman sînt neramificate toate puterile lui 
şi ele realizează o legătură între ele şi funcţiile trupului şi între acestea din urmă. Iar în toate 
e şi sufletul unitar, dar cu varietatea lui potenţială. întreaga existenţă e compusă, dar în 
acelaşi timp în toate este o unitate. Trebuie să depăşim ideea de compus şi unitar în ideea de 
unitar virtualmente compus şi de compus unitar în rădăcinile lui. 

141. Numărul arată entităţile, dar nu exprimă relaţiile sau diferitele feluri de legături 
dintre ele. 

împotriva sfintei Biserici a lui Dumnezeu şi separîndu-se pe ei în zadar de trupul 
comun şi mai bine zis producînd această tăiere, sau pătimind-o prin despărţirea 
jalnică de ea, omorindu-se şi corupîndu-se şi pregătindu-şi lor osînda pentru 
necinstirea trupului lui Hristos, au refuzat, din cauza aceasta, să mărturisească 
dreapta credinţă? Nu le rămîne decît să nu mai îmbrăţişeze, sub masca 
binecredincioasă că nu voiesc să taie unitatea (lui Hristos), amestecarea, 



EPISTOLELE 73 



prefâcîndu-se cu viclenie că nu voiesc să se desfacă această unitate din cauza 
credinţei greşite. 

g) Deosebirea în Hristos este a fiinţelor, nu a calităţilor; şi toată deosebirea 
introduce cu necesitate prin ea cîtimea, a cărora se spune că este; iar cîtimea 
introduce numărul care o indică, fie că e într-o continuitate, fie că e împărţită. 
Ar fi trebuit ca ei, dacă n-ar fi fost adevărat aceasta 142 , să nu afirme vreo 
deosebire nici măcar prin rostirea singură şi simplă, ca să-şi bată joc de cei naivi, 
amăgindu-i, dat fiind că ea nu se întemeiază pe nimic. Iar dacă o fac, să nu se 
ferească a spune care şi cîte sînt cele ce se deosebesc sau a căror deosebire o 
mărturisesc. Căci dacă cred că s-au păstrat după unire cele din care s-a făcut 
unirea, ar trebui să mărturisească numaidecît că cele ce s-au păstrat sînt două. 
Fiindcă nici cele ce se adună într-o unitate nedespărţită nu primesc din unire nici 
o schimbare, sau amestecare, sau micşorare, sau vreo contractare, sau vreo 
prefacere a uneia în alta 143 . Dar ei necrezînd aceasta, ca unii ce tăgăduiesc că 
firile s-au păstrat după unire, s-au făcut vrednici de mustrare chiar dacă nu 
voiesc, spunînd că deosebirea s-a păstrat numai în calităţi lipsite de bazele lor. 
Dar aceasta este evident propriu celor ce-şi bat joc de realitate şi socotesc că a nu 
rîde de ea ar fi spre osînda lor. Ei golesc în mod sigur Evanghelia, legiuind că pot 
fi însuşiri fără substanţe şi presupunînd că se poate cunoaşte deosebirea fără 
cîtime 144 . Au ignorat, prea înţelepţii, că toată calitatea este a unei fiinţe ce stă la 
bază, în legătură cu care se vede şi se spune, neavînd nicidecum existenţa de sine; 
şi că toată deosebirea fiind indicatoarea neasemănării şi a diversităţii, după 

raţiunea existenţei unora faţă de altele, introduce (implică) prin ea cîtimea 

142. Dacă n-ar fi nişte firi deosebite (o cîtime) în Hristos, monofiziţii ar trebui să nu 
afirme nici vreo deosebire simplă în El, neîntemeindu-se pe aceste firi. O fac aceasta ca să 
amăgească pe naivi că ei cred că Hristos are umanitate reală. 

143. E o mare taină, dar mereu întîlnită că două sau mai multe substanţe se adună intr- 
o unitate fără să se schimbe. 

144. Mai ales de la Sever monofiziţii afirmau că în Iisus sînt însuşiri şi simţiri dumne- 
zeieşti şi omeneşti, dar ele nu au ca bază două naturi (o cîtime) ci una singură amestecată, 
dar manifestîndu-se atît în însuşiri şi simţiri dumnezeieşti cît şi omeneşti. De ex. Iisus a 
flămînzit, dar n-a avut o natură omenească deosebită de cea dumnezeiască. Prin aceasta 
lunecau spre identificarea umanului cu divinul în sens panteist, adică spre o esenţă care are 
în ea atît cele tari, cît şi cele slabe, manifestîndu-le cînd pe unele, cînd pe altele. Credinţa 
ortodoxă păstrînd natura umană nealterată în Hristos, afirmă menţinerea fermă a creaturii 
de către Dumnezeu.Care a creat-o. Nu proiectează o îndoială asupra actului creator al lui 
Dumnezeu, deci asupra atotputerniciei şi libertăţii Lui implicate în acest act. Ideea distincţiei 
între Dumnezeu şi lume se clătina pentru ei. «, 

lucrurilor deosebite, fie că sînt substanţe, fie calităţi, fie însuşiri. Şi simplu, ca să 
spun pe scurt, cei ce spun că deosebirea este a fiecărui alt lucru din cele ce 
observă că se deosebesc între ele, privind cele deosebite ca o cîtime, au cunoscut 
deosebirea fie prin simţire, fie prin înţelegere. Căci e de nead-mis că se poate 
confirma indicarea vreunei deosebiri fără cîtime. Fiindcă cele ce nu sînt între ele 
întru totul aceleaşi, nu primesc nicidecum una şi aceeaşi raţiune a existenţei. Căci 
nu putem spune niciodată că raţiunea modului cum este al unei fiinţe faţă de al 

altei fiinţe, sau al unei calităţi faţă de al altei calităţi, sau al unei însuşiri faţă de al 
altei însuşiri, sau al altora care nu sînt întru totul aceleaşi, este una şi aceeaşi, 
cum e al celor întru totul identice între ele şi neprimitoare de nici o deosebire 145 . 
Iar a nu putea privi una şi aceeaşi raţiune în toate care sînt în acelaşi timp 
deosebite, înseamnă a nu fi una şi aceeaşi întreolaltă acelea a căror raţiune nu 
poate să nu fie diferită şi identică. Dar spunînd de unul că e deosebit de altul şi de 
unele că sînt deosebite de altele, indicăm multe, sau cel puţin două, şi nu un 
singur lucru, deşi altfel şi după alt mod putem spune că deosebirile sînt ale unuia, 
ca de ex. de calităţile şi proprietăţile corpului că sînt ale unui singur foc. 

La fel sînt ale unui Hristos firile din care şi în care se cunoaşte con-stînd 146 ; 
şi ale unui om cele din care s-a compus şi în care se cunoaşte existînd. Căci e 
unul în ipostas atît Hristos cît şi omul cel ca noi, sau în întregul care constă din 
acelea ca din părţi şi care primeşte cu adevărat ca depline amîndouă raţiunile 
deosebite ale existenţei părţilor 147 , dar aces 

145. înainte (în Ep. XIII, f) Sf. Maxim afirmase că deosebirea în Hristos este a Arilor, 
nu a calităţilor. Aci afirmă că în general sînt deosebite şi calităţile. El nu se contrazice. Nu 
sînt deosebiri între calităţile divine şi umane ale lui Hristos dacă nu au ca bază deosebirea 
firilor. Dar sînt şi între calităţile unei firi deosebiri. Sînt şi deosebiri între calităţile pur 
umane ale omului de rînd sau ale lui Dumnezeu. Dar altele sînt deosebirile între calităţile 
umane şi divine ale lui Hristos. însă acestea nu există dacă nu e o deosebire între firea Lui 
dumnezeiască şi cea omenească. 

146. Lars Thunberg, Microcosm and Mediator, The theological antropologie of Maximus 
the Confssor, Lund, 1965, observă că Sf. Maxim nu insistă asupra expresiei «din două firi» 
pr •; mult, pentru că el ţine să afirme şi faptul că cele două firi s-au păstrat în Hristos (p. 46). 

147. Sfîntul Maxim nu foloseşte prea des expresia lui Leonte de Bizanţ despre primirea 
firii omeneşti în ipostasul Cuvântului, ci foloseşte mai mult formula de la Calcedon, 
completată cu cea a Sinodului V ecumenic, că Hristos e un ipostas «compus» sau constatator 
în sau din două firi. Hristos menţine neschimbate raţiunile firilor Sale. El vede o asemănare 
între felul cum e compus ipostasul lui Hristos din firea dumnezeiască şi cea omenească şi cel 
uman din suflet şi trup. Dar menţionează şi deosebirea. Cele două componente umane 
formează nu numai un ipostas, ci şi «o fiinţă» umană, pe cînd în Hristos fiinţa umană şi cea 
divină nu formează o singură fiinţă. Ipostasul uman e prin aceasta un exem- 

tea nu sînt una prin fire sau fiinţă, pentru că nici părţile nu primesc una de la alta 
raţiunea existenţei, nici noi nu putem cunoaşte aceeaşi raţiune a existenţei în 
amîndouă 148 . Fiindcă nu e aceeaşi raţiune a Dumnezeirii şi a firii omeneşti, 

plar al fiinţei sau al speciei umane, care apare prin actul natural al naşterii, pe cînd Uristos e 
unic, născîndu-Se ca om în mod mai presus de fire. Aceasta implică şi o mare deosebire între 
cele două firi în Hristos, decît cea dintre suflet şi trup în om. în Hristos e unit necreatul sau 
Creatorul cu creatul, pe cînd în omul de rînd sînt unite două părţi ale creatului. Dar unitatea 
de ipostas face ca şi Hristos să fie un singur Eu, ca şi omul, sau să-Şi trăiască ambele părţi ca 
proprii cum şi le trăieşte omul. Hristos Şi-a însuşit aşa de intim omenescul, că trăieşte toate 
cele omeneşti ca ale Sale. 

Unitatea de fiinţă între sufletul şi trupul uman provine din faptul că materia devine 
trup prin suflet. Varietatea funcţiilor sufleteşti organizează şi produce varietatea complexă a 
organelor şi componentelor trupeşti. Trupul nu e numai simplă materie pînă e trup. Funcţiile 
trupeşti sînt trăite de om sufleteşte. El vede conştient prin ochii trupului ce se deschid. Omul 
simte sufleteşte durerea loviturilor în trup, spălîndu-şi trupul omul spune: «eu mă spăl». Eul 
e în toate. Hristos e şi El un Eu care trăieşte nu numai cele dumnezeieşti, ci şi cele omeneşti, 
în organele şi funcţiile trupului e prezent nu numai un eu uman, ci un Eu care se simte în 
acelaşi timp Eu uman şi Eu divin. Căci trupul Lui e organizat şi trăit în complexitatea lui nu 
numai de sufletul uman, ci şi de Cuvîntul dumnezeisc, care de altfel, într-un grad mai redus, 
e prezent şi în lucrarea sufletului de organizare a materiei în trupul unui om simplu. 

Pe tema faptului că sufletul şi trupul eompun, după Sf. Maxim, o fiinţă în omul obiş- 
nuit, iar în Hristos firea dumnezeiască şi omenească compun un ipostas, dar Sf. Maxim 
admite că şi în om sufletul şi trupul compun ipostasul, s-a născut o discuţie între Sher-wood 
şi Lars Thunberg. Primul a văzut în aceasta o inconsecvenţă a Sfîntului Maxim. Lars 
Thunberg vede în aceste două moduri ale compoziţiei la Sf. Maxim un sens mai neutral al ei. 
Nu e totuşi nici el de acord cu Leonte, care, după aceşti teologi şi alţi teologi occidentali, 
atribuind în unitatea de ipostas a omului un rol principal sufletului, care asumă trupul cum 
asumă Cuvîntul trupul nostru, lunecă într-un fel de origenism (Thunberg op. cit. p. 108-110). 
Socotim că în această egalizare de către teologia occidentală a trupului cu sufletul în om şi 
deci şi a Dumnezeirii cu umanitatea în Hristos, se manifestă un fel de nes-torianism al 
creştinismului occidental, înrudit cu dualismul origenist. Faptul că trupul e asumat de suflet 
nu duce, după părerea noastră, spre origenism. Căci în suflet sînt puterile care organizează 
materia în trup. Sufletul omenesc nu poate fi fără un trup organizat conform identităţii unice 
a fiecărui suflet. Thunberg afirmă că Sf. Maxim declară trupul «co-ipostasiat» cu sufletul şi 
nu «enipostasiat» în suflet (op. cit. p. 111). Dar textul din Sf. Maxim la care se referă nu are 
acest termen ci numai că sufletul şi trupul sînt unite după ipostas (Op. theol. P.G. 91, 152 A). 
în general, deşi materia are în ea virtualitatea de a fi făcută trup de către suflet, posibilităţile 
active pentru aceasta sînt în suflet, nu în materie. Sufletul înalţă materia la treapta de trup 
cu funcţiuni conştiente, nu materia materializează sufletul. Sufletul face din materie un trup 
ca instrument al actelor liber decise ale lui, nu materia supune repetiţiei complete a legilor ei 
sufletul. Trupul e «însufleţit de sufletul raţional şi înţelegător», nu sufletul e materializat, 
după Sf. Maxim. De aceea nu trupul simte viaţa sufletului, ci sufletul simte cele ale trupului. 
Deci putem spune că şi Dumnezeirea în Hristos simte trupul prin suflet. 

în ce priveşte pe Hristos, Thunberg recunoaşte că «omul ca persoană nu poate fi izolat 
de faptul că natura umană are, în viziunea Sfîntului Maxim, ipostasul ei în Logos. Şi astfel 
este ea însăşi «enipostasiată» (op. cit., p. 112). 

148. Raţiunile lucrurilor sau fiinţelor, avîndu-şi modelele în Dumnezeu Cuvîntul, rămîn 
nedesfiinţate, sau eterne în ipostasurile în care îşi iau existenţa concretă şi multiplă. De altfel 
şi persoanele umane în care ia existenţă concretă fiinţa umană, rămîn eterne ca expresii ale 
ei. în Hristos cele două esenţe: cea dumnezeiască, ca esenţă fundamentală, şi cea omenească, 
ca esenţă principală şi cea mai cuprinzătoare a creaţiei (spirit şi materie) se adună într-un 
ipostas unic, iar prin aceasta se adună în Hristos care Se face şi om, tot ce 



precum nici a sufletului şi a trupului, cum e vădit tuturor. De aceea cuvîntul 

adevărului nu a definit niciodată că Hristos e Unul prin fire sau o unică fire, în 
mod simplu, sau o fire compusă. De aceea nici numele Hristos nu e indicator al 
fiinţei, sau firii, ca specie, care ia caracterul multor indivizi, ca ipostase diferit 
categorisite. Aceasta o spune fericitul Ciril în Scolii 149 : «Numele Hristos nu are 
nici înţelesul definiţiei (limitative) şi nu indică nici fiinţa cuiva 150 , ci a ipostasului 
Cuvîntului înţeles ca Cel ce a luat trupul care are un suflet înţelegător» 151 . Dar 
nici omul nu e înţeles ca o unică fire constînd din suflet şi trup în sensul că trupul 
ar fi de aceeaşi substanţă (usia) cu sufletul, ci pe cea dintr-o specie, despărţită de 
alte şi alte specii prin distincţia care o constituie dar care e categorisită în mod 
egal în indivizii de sub aceeaşi specie şi cuprinşi în ea. Şi prin faptul că sufletul şi 
trupul sînt ca suflet şi trup după raţiunea fiinţială două, şi fiecare e altul după 
raţiunea existenţei, nu s-au trecut sub tăcere cele din care şi în care este omul. 

h) Este contrar binecredincioşiei şi adevărului a spune că Hristos este o fire 
compusă 152 . Orice fire compusă din componentele ei prin însăşi naşterea în 
acelaşi timp a părţilor ei şi prin venirea lor la existenţă din ceea ce nu este şi spre 
împlinirea armdhiei tuturor, de la puterea ce dă existenţă întregului şi susţine în 
existenţă cele produse, are cu necesitate părţile ei cuprinse unele în altele 153 . Aşa 
e cazul cu omul şi cu celelalte cîte au primit o natură compusă. Astfel sufletul 
cuprinde fără voie trupul şi e cuprins de trup şi dă trupului viaţă fără vreo liberă 
hotărîre, prin însuşi faptul că există; şi participă în mod natural la pătimirea şi 
durerea lui pentru capacitatea de acestea care se află în el 154 . Desigur sînt şi unii 
din cei ce se abat de la dogmele adevărului despre suflet ale Bisericii, născocesc 

149. Combefls spune că nu există o scriere a Sfîntului Ciril cu acest titlu. Dar sînt 
asemenea declaraţii în cele două Epistole către Succens. 

Aci Sf. Maxim arată deosebirea între ipostasurile umane care sînt multe de aceeaşi 
specie şi ipostasul unic al lui Hristos. Se vede de aci că Sf. Maxim, ca şi Sf. Ciril, nu vede pe 
oameni numai ca o specie unică, ci şi ca ipostasuri multe. Unitatea de fiinţă sau de specie a 
umanităţii nu e în contrazicere cu multiplicitatea ei în ipostasuri. 

150. Nu are nici sensul unui ipostas între alte multe, nici al unei unice fiinţe, ca în cazul 
omului. 

151. Aci se vede exprimată clar ideea Sfîntului Ciril că Hristos nu este o «fire» nei- 
postatică întrupată, ci «ipostasul Cuvîntului», care asumă firea omenească. Iar în aceasta 
este implicată ideea enipostasierii firii omeneşti în ipostasul Cuvîntului. 

152. De o «fire compusă» vorbea monofizitul Sever. 

153. Toate cele create sînt compuse în diferite grade, pentru că nici una nu ar avea 
totul cînd ar fi o unitate pură. Toate au nevoie de toate. 

154. Hans Urs von Balthasar, traducînd în germană ultima propoziţie, vede în aceasta 
întregirea reciprocă a sufletului şi a trupului ca componentele fiinţei umane, fapt observat în 
întregul univers. Vede în aceasta unitatea de specie a naturii umane conformă naturii 
metafizice supreme, spre deosebire de Leonte de Bizanţ de care spune că vede unitatea 
speciei mai mult ca «o expresie logică a asemănării indivizilor», întrucît vede sufletul şi 
trupul ca două entităţi independente în sens origenist. Prin aceasta Leonte ar 

după elini că sufletul preexistă trupului propriu sau, după iudei, că vine la 
existenţă după trupul propriu, iar alţii presupun că şi-a primit un început bun şi 
plăcut lui Dumnezeu înainte de creaţia celor văzute. Toate aceste afirmări sînt 
contrare învăţăturii Bisericii. Dar nefiind propriu acestui moment şi neţinînd de 

acest cuvînt respingerea acestor teorii deşarte neîntemeiate, noi vom reveni la 
ceea ce ne-am propus. 

Astfel deci, precum s-a spus înainte, toată firea fiind compusă, n-ar îndrăzni 
cineva vreodată din cei ce ştiu să cugete binecredincios, să spună că Hristos este 
o singură fire compusă, ca nu cumva după ce s-au hotărît să spună acestea din 
necesitatea unei înlănţuiri naturale şi unei consecvenţe, să deducă mai departe că 
e întreg creat şi din cele ce nu sînt şi circumscris şi pătimitor şi nu de o fiinţă cu 
Tatăl, şi că, sau trupul e împreună etern cu Cuvîntul, sau Cuvîntul e de aceeaşi 

explica uşor uniunea ipostatică a celor două firi în Hristos, văzînd în unirea Dumnezeirii cu 
firea omenească ceva analog cu unirea dintre suflet şi trup, deosebirea fiind doar că, Cuvîntul 
ia trupul pentru a-1 mîntui, pe cînd sufletul e trimis în trup ca pedeapsă. 

Credem însă că nici Hans Urs von Balthasar nu arată suficient faptul că sufletul şi 
trupul neexistînd niciodată separat, nu se poate vorbi de specia umană existînd în afara şi 
anterior persoanelor. Iar persoanele sînt nu numai exemplare identice ale speciei, ci fiecare 
aduce ceva propriu, care se şi dezvoltă prin libertate. Oamenii nu există decît ca persoane 
compuse, pentru că au toţi o natură compusă, dar într-o existenţă concretă ca persoane 
fiecare aduce nişte trăsături proprii, care însă nu le scot din comunitatea naturii. Hristos însă 
e un ipostas compus, avînd două firi, dar nu două ipostasuri, pentru că firile ce sînt unite în 
El există în mod distinct şi înainte de unire, odată ce Cuvîntul uneşte cu firea Sa cea 
dumnezeiască pe cea omenească, căreia însă chiar prin aceasta îi dă o nouă existenţă în Sine 
(deosebită de existenţa ce o are în ceilalţi oameni). Libertatea de care se bucură omul ca 
persoană în cadrul speciei, sau pe care i-o dă natura umană, o face aptă pentru libertatea 
desăvîrşită la care ajunge în Dumnezeu Cuvîntul. Ea nu e închisă libertăţii cu care intră 
Dumnezeu Cuvîntul în umanitate. Libertatea îl face pe fiecare om unic în cadrul naturii 
umane. Aceasta dă putinţa şi Cuvîntului dumnezeiesc să se realizeze ca om cu desăvîrşire 
unic, sau să ridice la treapta spiritualizată supremă natura umană. Faptul că nici o persoană 
umană nu e copleşită sau cu totul uniformizată de natura comună, ci aceasta e numai condiţie 
pentru comunicarea între persoanele umane, pentru a se întregi fie în rău, fie a realiza 
împreună, prin comuniune, fericirea lor, a putut duce la suprema împlinire umanitatea în 
Hristos. 

Fiecare suflet avînd în el de la început libertatea dar şi unicitatea lui, deci şi un mod 
propriu de organizare a naturii în trup, face ca persoana ce vine pe lume să fie unică în 
sufletul şi trupul ei şi deci de o valoare eternă. Sufletul nu vine în trup ca ceva gata format, 
putând să se asocieze cu indiferent care trup. El apare de la început purtînd în el o anumită 
formă potenţială exclusiv proprie a trupului. El e de la prima apariţie unit cu forma poten- 
ţială a trupului coKespunzătoare celei a lui. Deci sufletul nu poate fi închis în sens origenist în 
alte şi alte trupuri. 

Hans Urs von Balthasar menţionează concluzia trasă de Sherwood din afirmarea 
Sfîntului Maxim că sufletul aduce cu sine puterea de a participa la durerea trupului: dacă 
sufletul este pasiv (pătimitor) deja prin compoziţia sa corporal-sufletească, sensibilitatea 
pătimitoare nu mai e unită cu vina (la H.U.v. Balthasar, Kosmische Liturgie, ed. II, p. 240, 
nota 2). Noi am sublinia însă în mod deosebit ceea ce spune Sf. Maxim, anume că sufletul e 
atît de unit cu trupul că simte în felul lui loviturile din trup. Şi oare aceasta nu ne dă o 
înţelegere a faptuluică însuşi Cuvîntul întrupat simţind durerile trupului în sufletul Său 
omenesc, le simte El însuşi ca ipostas dumnezeiesc al sufletului? Şi oare această simţire a 
durerii pătimitoare de către suflet nu vine din faptul că omul întreg suferă urmările căderii, 
deci are şi sufletul o vină pentru ele? 

vîrstă cu trupul 155 . Căci aceasta e raţiunea oricărei firi compuse. Cel ce cugetă aşa 
se va face vinovat de pedepsele cele mai înfricoşătoare. Căci cel ce e de o fire 
compusă, e vădit că e compus şi după fire. Iar cel ce e compus după fire, el nu va 
fi niciodată de o fire şi de o fiinţă cu Cel simplu. 

Deci nu e îngăduit celor binecredincioşi să spună că Hristos e o fire 
compusă, nu numai pentru absurditatea ce rezultă dintr-o astfel de expresie, ci şi 
pentru că nu S-a arătat El spunînd vreodată aceasta. Ci mai degrabă să 
mărturisească un ipostas compus şi două firi ale lui Hristos, ca să se cunoască şi 
de o fire cu Tatăl după Dumnezeire, şi Acelaşi şi de o fiinţă şi de o fire cu noi 
după trup; şi Unul şi Acelaşi să se creadă Unul unit cu Tatăl şi cu noi, ca Cel ce e 
Mijlocitor între Dumnezeu şi oameni. 

i) Despre ipostasul compus. Iar dacă pentru că orice ipostas compus se arată 
ca avînd părţile sale în sine şi între ele" de o vîrstă, iar noi nu refuzăm a spune de 
Hristos că e un ipostas compus, contrarii noştri vor spune că nici noi nu ne putem 
elibera de acest reproş, arătîndu-ne învinovăţiţi chiar de cuvintele noastre, 
răspundem că aşa ar fi cu adevărat, dacă am spune că e compus ca unul ce stă sub 
specia sa de o anumită categorie 156 . Dar nespunînd noi aceasta, nu vom fi supuşi 
nicidecum vreunui reproş, cunoscînd clar că tot ipostasul compus care stă sub o 
specie nu e compus din pricina lui, ci pentru firea care, fiind compusă, cuprinde 
şi specia de o anumită categorie sub care se află el, ca particularul sau singularul 

155. Toate cele create fiind compuse şi avînd componentele lor de o vîrstă, cei ce afirmă 
că Hristos are o singură fire compusă din Dumnezeire şi umanitate, îl fac şi pe El creat. Sau 
dată fiind neputinţa adăugării ulterioare a ceva la firea compusă prin ea însăşi, aceia sau 
consideră umanitatea Lui de o vîrstă cu Dumnezeirea, sau viceversa. Dar în toate aceste 
cazuri ei socotesc că nu există altă realitate decît cea a lumii acesteia în sens panteist. Deci 
toate sînt firi compuse. Numai Hristos are într-o Persoană două firi, nu una compusă. Numai 
în El e unită creaţia cu Creatorul transcendent ei fără să se facă o fire cu El. Numai Hristos 
Se trăieşte ca Eu absolut, dar şi ca Eu dependent de Sine însuşi ca Eul absolut. Hristos nu e 
închis în legea celor create. El uneşte într-o Persoană creatul şi necreatul în mod neconfundat 
şi neamestecat. Dă valoare umanului trăindu-lca atare. El însuşi ca Dumnezeu Se trăieşte ca 
existînd în veci şi ca Cel ce Şi-a produs El însuşi o fire omenească în timp, unită cu firea 
omenească a tuturor oamenilor, ca Cel ce e nepătimitor dar şi ca Cel ce Şi-a însuşit durerea 
trăită de sufletul Lui, cu originea în trup. E Unul în trăirile Sale de două feluri, avînd unite 
într-un Eu şi interpenetrate nu numai varietatea trăirilor concrete ale omului, ci şi vieţuirea 
Sa divină, radical deosebită de cea a omului. 

156. Omul de rînd se deosebeşte de Hristos nu numai pentru că e o singură fire com- 
pusă, pe cînd Hristos este în două firi, ci şi pentru că Hristos este un ipostas compus din două 
firi, şi nu al unei firi compuse ca omul. Unitatea Lui compusă nu e una din unităţile naturale 
ale unei specii compuse, ci unitatea unică mereu voită a două firi care nu sînt unite în mod 
general şi natural. Unitatea compusă a lui Hristos e o unitate produsă de puterea mai presus 
de fire a lui Dumnezeu şi cuprinde componente cu mult mai distante între ele. Este o unitate 
care se explică însă din faptul că firea umană creată îşi are originea în puterea Celui ce Se 
uneşte cu ea în libertate, în gradul suprem posibil, ca cu cea care-şi are modelul în El. 

care are în sine totul întreg, sau comunul şi generalul deplin 157 , netransmiţînd 
nimic din raţiunea sa particulară, generalului 158 . E ceea ce n-a spus despre Hristos 
nicidecum nimeni din cei ce au fost de la început şi pînă la noi tîlcuitori ai dreptei 
credinţe. Căci la El nu va putea afla nimeni nici gen, nici specie, ca supunînd pe 
Hristos vreunei categorisiri generale. Fiindcă n-a venit la noi prin trup Cuvîntul 
atotdumnezeiese datorită raţiunii firii 159 , ci, unind prin modul iconomiei cu Sine 
după ipostas firea noastră fără nici o lipsă, a înnoit-o 160 . 

Deci nimic n-au cîştigat din multa lor răsucire speculativă, ca să amintim de 
argumentarea lor expusă cu puţin mai înainte, ci trebuie să se întoarcă iarăşi la 
cîtimea de care au fugit 161 , însăşi înţelepciunea întorcîn-du-se în ei, că să nu poată 
să afirme nici deosebirea în calitate fără cîtime. Căci e cu totul necesar să fie, 
precum s-a spus, multe, sau cel puţin două componentele a căror deosebire să o 
primească. Căci o singură componentă, care e neamestecată cu alta, n-ar putea 
spune cineva, avînd minte, că se deosebeşte de ea însăşi 162 . 

Deci rămîne sau să renunţe şi la simpla deosebire, aflînd că ea este 

157. Ipostasul are în particularitatea sa tot ceea ce aparţine speciei generale, deci toate 
componentele ei. El nu-şi ia existenţa pentru sine şi prin sine, ci pentru firea proprie a unei 
specii, realizată în alte persoane anterioare, deci şi dintr-o libertate a acelora şi din voia lui 
Dumnezeu, datorită căreia primeşte şi nişte note deosebite de cele ale speciei generale şi este 
înzestrat cu libertate. Hristos însă Se realizează ca ipostas compus pentru Sine, sau Se are 
exclusiv pe Sine drept cauză. Apariţia Lui nu este impusă de o lege generală, în cazul Lui 
lucrează libertatea Lui mai presus de legea unei specii. Desigur şi în naşterea unei noi 
persoane umane sînt în lucrare şi libertăţile altor două persoane şi într-o anumită măsură 
Dumnezeu. Dar în cazul ei acele libertăţi se încadrează unei legi generale a speciei stabilită de 
Creatorul. 

158. Fiecare ipostas are ceva unic, din care nu pierde nimic în favoarea generalului, în 
acest caz s-ar slăbi el însuşi în ceea ce este unic. Dar nici generalul nu se împuţinează în 
unicitatea ipostasului. 

159. Fiul lui Dumnezeu nu S-a făcut om silit de firea Lui dumnezeiască. El n-ar mai fi în 
acest caz cu adevărat Dumnezeu. Numai persoana umană vine la existenţă în mod principal 
în temeiul firii ei, care numai aşa poate veni la altă şi altă existenţă concretă. 

160. în raţiune se arată ceea ce rămîne la fel în fire; în mod se arată mişcarea liberă a 
ipostasului. Dumnezeu Cuvîntul S-a făcut om prin actul întrupării ales liber de El, nesilit de 
firea Lui dumnezeiască şi fără schimbarea aceleia. El a unit prin întrupare firea noastră cu 
Sine «după ipostas», sau într-un ipostas, nu după fire, deci neamestecînd firea noastră cu 
firea Lui dumnezeiască într-o unică fire, dar înnoind-o totuşi pe a noastră, fără să o modifice. 
S-ar putea spune că «înnoirea» firii noastre a constat în mod principal în ridicarea în planul 
libertăţii depline, cîtă vreme în ipostasul omului obişnuit, ea e părtaşă de libertate numai în 
cadrul legilor speciei. 

Sfîntul Maxim afirmă aci în fond ideea încadrării firii noastre în ipostasul absolut liber 
al Cuvîntului, idee afirmată de Leonte de Bizanţ, dar nefolosind termenul lui de «eni- 
postasiere». Dacă ar fi spus numai: «unind-o după ipostas», nu «unind-o cu Sine după 
ipostas», s-ar fi putut spune că nu se gândeşte la enipostasierea ei în El. 

161. Trebuie să se întoarcă totuşi la recunoaşterea a două firi (cîtime). de care au fugit. 

162. Adversarii recunosc o deosebire între ipostasul lui Hristos şi al omului obişnuit. 
Dar chiar aceasta îi obligă să admită în El o cîtime de firi, cum nu e în omul de rînd. 

numaidecît indicatoare a unor componente ce se deosebesc, sau să primească cu 
noi mărturisirea adevărului şi să se folosească chiar şi numai pentru raţiunea 
deosebirii în mod binecredincios, asemenea Părinţilor, de număr spre a arăta că 
cele unite în Hristos au rămas neamestecate. Altfel aş dori, din iubire, să-mi 
spună, dacă au ei un cuvînt înţelept şi nelipsit de cuviinţă, cum afirmînd că sînt 
două cele ce se adună spre unire, netăgăduind că ele au rămas şi după unire 
neamestecate, întrucît nu este nici una din definiţia şi din raţiunea cea după fire, 
dacă alcătuiesc amîndouă o Persoană şi un ipostas al Fiului, nu mărturisesc, dacă 
spun, cum zic ei, adevărul, că sînt două cele ce, după ei, se păstrează totuşi 163 . Şi 
care le e raţiunea (motivul) micşorării celor unite? Şi cum cele două firi s-au 

făcut una? Sau dacă unirea a rămas curată de micşorare, care e motivul de a nu le 
numi pe cele păstrate în mod nemicşorat, ci ni se cere să ne bucurăm auzind de 
absenţa uneia şi să ne mirăm de mărimea evidenţei lor, care ni se prezintă ca 
singuri capabili de cunoştinţa celor negrăite? Dar nu vor putea niciodată să ne 
înfăţişeze raţiunea care să ne convingă de aceasta. 

1) Scurtă respingere a obiecţiei lui Sever privind expresia «în două». Ei 
recurg în cea mai mare măsură, ca la ultimul temei, la goala şi deşartă născocire a 
lui Sever, răspîndită şi lăudată pretutindeni ca ceva înţelept, spunînd că e lucru de 
rîs a zice că din unirea a două firi au rezultat iarăşi două, şi pretinzînd că trag 
concluzia cuvenită din ceea ce afirmăm noi. Dar pe cine au auzit dintre cei 
învăţaţi în dogmele dumnezeieşti ale Bisericii, că unirea din două firi a alcătuit 
două firi? Nu vor putea auzi aceasta nicidecum de se vor îngriji să cunoască 
adevărul. Noi zicem că din două firi a rezultat unirea, dar din ele s-a constituit 
ipostasul compus cel unul al lui Hristos, care păstrează şi păzeşte acele firi, din 
care S-a compus El, fără nici o lipsă,ca un întreg părţile sale cu însuşirile lor 

163. Aşa îşi formula cu subtilitate monofizitismul său Sever al Antiohiei: dumnezeiescul 
şi omenescul s-au păstrat neamestecate şi neschimbate în Hristos. Dar ele totuşi nu pot fi 
numite două, mai precis două firi. Dacă nu mai sînt două cele ce se unesc în Hristos, s-a 
îngustat unitatea Lui reducîndu-se cuprinsul ei, ca şi cele ce şi-au pierdut prin amestecare 
din plenitudinea lor. Hristos însuşi e micşorat în acest caz atît în Dumnezeirea, cît şi în 
umanitatea Lui. El e străin şi de noi şi de Dumnezeu. El nu mai e nici Dumnezeu nici om în 
plinătatea şi autenticitatea Dumnezeirii sau umanităţii. El nu ne poate îmbogăţi şi întări din 
plinătatea Dumnezeirii Lui şi nu ne poate ridica la ea precum nu ne-o poate nici revela cu 
adevărat. El nu e nici om în apropiere de noi, putînd sluji ca mediind comunicarea şi 
revelarea Dumnezeirii. Nu e aproape de noi şi nu ne poate comunica Dumnezeirea 
adevărată. Un Hristos cugetat în mod monofizit nu ne face cunoscut şi comunicabil nici pe 
Dumnezeu şi n-avem în El nici umanitatea adevărată ca pilduitoare pentru noi. Rămîne o 
bizarerie exterioară nouă. Şi aşa ne rămîne toată existenţa concepută în sens panteist. Ea nu 
ne face cunoscută şi simţită nici o existenţă cu adevărat dumnezeiască, nici una autentic 
omenească. Şi ne înstrăinează pe noi înşine atît de umanitatea noastră cît şi de o realitate 
superioară, rămînînd într-o ambiguitate lipsită de sens. 

naturale şi care se păstrează şi se păzeşte în ele ca un întreg în părţi 184 . 

Deci nu spunem că Hristos e'două firi, ci un ipostas compus din două firi, 
cuprinzîndu-le pe acestea ca părţi ale Lui şi avîndu-le pe acestea ca părţi ale Lui 
ce se întregesc; fiind şi cunoscîndu-se în ele ca părţi ale Lui. Căci pînă ce se 
crede că cele adunate au rămas neamestecate şi rămîn pururea neamestecate, e cu 
neputinţă să nu fie după fire cele două ceea ce e fiecare după fiinţă, precum e cu 
neputinţă şi să nu fie acestea unul prin raţiunea ipostasului, pînă ce există unire. 
Iar aceasta durează pururea după binecredincioasa mărturisire a credinţei. 

De aceea zicînd despre Acelaşi că e şi unul şi două, nu o spunem despre 
amîndouă în unul şi acelaşi sens, ci în altul şi altul. Astfel, spunem două în sensul 
de firi, din care este alcătuită unirea. Căci nu după fire cunoaştem pe Dumnezeu 
Cuvîntul ca Acelaşi cu trupul propriu. Dar după raţiunea ipostasului îi spune 
Unul, căci ştim pe Dumnezeu Cuvîntul Acelaşi după ipostas cu trupul propriu 165 . 
Fiindcă nici nu contopim prosteşte firile într-o singură fire, spunînd că în Hristos 
s-a desfiinţat deosebirea naturală (deosebirea firilor), ca să nu introducem o 
alterare a Cuvîntului şi a trupului; nici nu-L împărţim nebuneşte în două firi de 
sine subzistente, afirmînd o deosebire după raţiunea ipostasului, ca să nu 
tăgăduim însăşi mîntuirea noastră 166 . Aşa au făcut cei ce şi-au împărţit între ei 
necredincioşia, Apolinarie împreună cu Eutihie şi cu Nestorie, cel dintîi 

164. Se semnalează aci taina întregului ce se manifestă în părţi. Părţile nu r'ămîn 
separate, ci este în ele ceva ce le leagă într-un întreg, deşi rămîn nealterate. Ipostasul este 
unitatea largă şi completă, firile sînt părţile care nu există separat, ci una în alta, fiecare 
plină de conţinutul celeilalte, fără să devină de necunoscut. Divinul trăieşte omenescul, 
dar dumnezeieşte, umanul trăieşte divinul, dar omeneşte. Această unitate nu s-ar putea 
explica altfel decît prin posibilităţile existente în ipostasul Cuvîntului dumnezeisc de a 
organiza din trupul Fecioarei un trup însufleţit propriu, după asemănarea posibilităţilor 
din sufletul omenesc. Marea deosebire e că, pe cînd sufletul începe să existe din momentul 
în care începe să-şi formeze trupul, ipostasul Cuvîntului există din veci, avînd în Sine 
puterile creării fiecărui om, deci şi ipostasuri omeneşti de sine stătătoare după modelele 
din Sine, dar şi o fire purtată de ipostasul Său. 

Monofiziţii nu lucrau cu ideea de ipostas. Ei nu cunoşteau ipostasul ca deosebit de fire. 
Ignorau taina persoanei. înlocuiau ipostasul cu firea compusă. Dar prin aceasta nesocoteau 
deosebirea dintre Fiinţa divină şi ipostasurile Ei. Reduceau toate la esenţe în sens panteist. 
Anulau taina persoanei descoperită de creştinism reîntorcîndu-se la filosofia greacă 
precreştină. Dar prin aceasta nu păstrau nici esenţele în identitatea lor. 

165. în trupul propriu lucrează Acelaşi ipostas. E prezent Acelaşi ipostas. E Acelaşi 
care nu e numai om, dar pătimeşte omeneşte în trupul Său. 

166. Dacă ar fi două ipostasuri sau Persoane în Hristos, nu ar fi Dumnezeu Cuvîntul 
însuşi, Care ridică umanitatea, ca proprie Lui, din moarte şi Care ne comunică şi nouă ca un 
om dintre noi cele dumnezeieşti, dar şi puterea de a învia şi noi cu trupul. Numai în Persoana 
cea una dar atît dumnezeiască cît şi omenească stă mîntuirea noastră. în Persoana cea una 
care cuprinde amîndouă firile şi se manifestă prin amîndouă îl avem pe Dumnezeu în relaţie 
cu noi ca om. Pentru nestorieni nu poate exista această relaţie directă a lui Dumnezeu 
Cuvîntul ca om cu noi. Dar nici pentru monofiziţi, pentru care Hristos nu mai are comună cu 
noi firea omenească, dar nici cu Tatăl pe cea dumnezeiască. Aceştia ne lasă undeva la mijloc, 
desfiinţînd identitatea umană. 

necunoscînd deosebirea naturală (de naturi) în Hristos, cel de al doilea (Nestorie) 
adăugind la aceasta şi deosebirea personală (de persoane), prin ceea ce au căzut şi 
primii şi ultimul din adevăr. Dar noi ştiind să unim în unitatea după ipostas 
proprietăţile naturale neschimbate evităm amestecarea şi împărţirea, nefăcînd nici 
unirea amestecare, ca unii ce n-am mai cunoaşte deosebirea, nici deosebirea 
împărţire (despărţire), ca unii ce am cunoaşte cele deosebite ca stînd în mod 
divizat. 

Aceasta socotesc că se arată învăţînd-o şi marele Grigorie Teologul în marea 
Cuvîntare apologetică, spunînd: «Unul din amîndouă şi prin Unul amîndouă» 167 . 
E ca şi cînd ar zice: Precum e Unul din două, adică în două firi Unul, ca Unul 
constituit din părţi după raţiunea ipostasului, la fel prin Unul după ipostas, ca 

întreg, sînt amîndouă părţile după raţiunea firii, adică cele două firi. E ceea ce 
spune şi în a doua Cuvîntare despre Fiul, dezvoltînd-o mai clar: «Căci amîndouă 
sînt Unul, dar nu prin fire, ci prin adunarea împreună». 

Tot aceasta se arată cugetînd-o şi fericitul Ciril în Epistola către Suc-cens, în 
care, bazîndu-se pe exemplul omului, zice: «Deci cele două nu mai sînt dbuă, ci 
prin amîndouă se constituie un vieţuitor». Numai că nu strigă limpede: cele din 
care se face compoziţia în omul cel ca noi, din suflet şi trup, iar în taina lui 
Hristos din dumnezeire şi umanitate, nu încetează de a fi două după raţiunea 
fiinţială, deşi nu mai rămîn fiinţe despărţite 168 . Dar învăţătura binecredincioasă nu 
primeşte nicidecum că ele se află de sine stătătoare într-o unitate şi în alta, ca să 
nu împărţim pe omul sau vieţuitorul cel unul în doi oameni sau vieţuitori; şi pe 
Hristos Cel Unul în doi Hristoşi, sau în doi fii. 

Dacă n-ar fi ştiut să o înţeleagă, să o cugete şi să o înveţe aceasta bine 
pretutindeni, fericitul Ciril n-ar fi spus că nu trebuie desfiinţată deosebirea firilor 
din pricina unirii şi nici n-ar fi învăţat că Hristos Cel Unul e altceva şi altceva, şi 
altul şi alta şi aceasta şi aceea şi amîndouă, şi că firile au rămas neamestecate. N- 
ar fi învăţat că Cuvîntul nu a trecut în firea trupului, sau trupul nu s-a prefăcut în 
firea Cuvîntului. N-ar fi cunoscut expresiile evanghelice şi apostolice despre 
Domnul şi pe dumnezeieştii propovăduitori, socotindu-le pe unele comune, ca ale 
unei persoane, pe altele împărţindu-le între două firi. Nu s-ar fi ferit să spună că 
întregul Hristos e o singură fire, dacă ar fi ştiut că aceasta corespunde dreptei 
credinţe. Nu ar fi definit că firea omenească nu e nimic altceva decît trupul 

Credinţa ortodoxă afirmă marea valoare a umanului, socotindu-1 capabil să fie trăit de 
Dumnezeu însuşi. Umanul este al Său, dar la nivel dumnezeiesc. Dumnezeu poate trăi 
umanul şi umanul poate trăi dumnezeiescul fără o alterare reciprocă. 

167. Cuv. 30, 4: Despre teologie. 

168. ETepoouoia trebuie să însemne aci: de un ipostas diferit. 

însufleţit mintal, întărind prin aceasta că în Hristos este firea umanităţii deplină. 
Nu ar fi folosit adaosul «întrupată», ca să arate fiinţa cea ca a noastră. N-ar fi 
folosit ca indicatoare a dreptei credinţe spusa «două firi unite neîmpărţit», ca să 
nu se rostească cuvîntul cu vicleşug după cum voia Nestorie. Şi nu numai 
acestea, ci şi zeci de mii de alte expresii s-au arătat spunînd, cum le este vădit 
celor ce cercetează cu osteneală scrierile lui. 

Deci de unde şi din care învăţători spun aceştia credincioşilor că nu e 
binecredincios să se mărturisească că s-au păstrat în Hristos şi după unire, 
conform acelora, cele două firi, din care este El? Căci nu se află nici unul din 
învăţătorii probaţi care să fi rînduit acestea. Dimpotrivă, toţi au spus şi au învăţat 
prin cuvintele lor şi pe credincioşi să o spună aceasta. Dar aceştia născocesc din 
cugetul lor cele ce le convin ca să prezinte născocirea lor celor mai simpli, prin 
amăgire, ca a unuia din Părinţi. Dar unii, precum se vede, socotind drept ruşine 
ascultarea şi alegînd alipirea de oamenii care i-au amăgit de la început în locul 
iubirii dumnezeieşti şi preţuind sfada în locul binecredincioşiei şi cinstirea lor ca 
preoţi de către oamenii pe care-i amăgesc, îi mint pe aceştia împotriva noastră şi-i 

îndeamnă să rămînă cu răul de pe urma răului, adică cu plata celor stricăcioase de 
pe urma amăgirii. Şi aşa punînd primirea credinţei de la Dumnezeu şi cinstirea ei 
mai prejos, nu încetează să-i facă pe cît mai mulţi să se împotrivească adevărului 
şi să se despartă de el. 

De aceea vă rog, eu cel prea mic, pe voi care sînteţi fii pămînteşti ai sfintei 
Biserici apostolice, în care v-aţi învrednicit ca, luminaţi prin dumnezeiasca baie a 
naşterii din nou, să fiţi înfiaţi de Dumnezeu în Duhul, să vă retrageţi de la unii ca 
aceştia, amintindu-vă de Sfîntul Apostol Pavel care scrie romanilor acestea: «Vă 
îndemn fraţilor, să vă feriţi de cei ce aduc dezbinări şi sminteli împotriva 
învăţăturii pe care aţi primit-o şi să vă depărtaţi de la ei. Căci unii ca aceştia nu 
slujesc Domnului nostru Iisus Hristos, ci pîntecelui lor, şi prin vorbele lor 
frumoase şi măgulitoare înşală inimile celor simpli» (Rom. 16, 13-18). Şi iarăşi 
tot despre aceştia, care obişnuiesc să stîrnească tulburări în Biserica lui 
Dumnezeu, scrie corintenilor acestea: «Coci unii ca aceştia sînt apostoli 
mincinoşi, lucrători vicleni, care iau chip de apostoli ai lui Hristos. Şi nu e de 
mirare. Căci însuşi satana ia chip de înger al luminii. Nu e deci lucru mare, dacă 
şi slujitorii lui iau chip de slujitori ai dreptăţii. Sfîrşitul lor va fi după faptele 
lor» (II Cor. 11, 13-15). Viclenia voinţei şi purtarea înşelătoare a acestora a dat-o 
de înţeles şi Domnul în Evanghelii, zicînd spre a feri pe credincioşi: «Feriţi-t>d 
de proorocii mincinoşi, care vin la voi îmbrăcaţi în haine de oi, iar pe 
dinlăwfttru sînt lupi răpitori. Din roadele lor îi veţi cunoaşte pe ei» (Matei 7,15- 
16). Tot despre aceştia zice în întîia lui Epistolă Sfîntul Apostol Ioan, făcîndu-i 
pe binecredincioşi mai treji: «Iubiţilor, nu credeţi oricărui duh. Ci cercaţi 
duhurile de sînt ale lui Dumnezeu. Că mulţi prooroci mincinoşi au ieşit în lume. 
în aceasta cunoaşteţi în Duhul lui Dumnezeu: că tot duhul care mărturiseşte pe 
Iisus Hristos venit în trup este din Dumnezeu. Şi tot duhul care nu mărturiseşte 
pe Domnul Iisus Hristos venit în trup nu este al lui Dumnezeu, ci este duhul lui 
antihrist, despre care aţi auzit că vine şi acum este în lume» (I Ioan 4, 1-3) . 
Rugîndu-vă, binecuvântate, să vă amintiţi de aceste cuvinte ale dreptei credinţe, 
decît care nu e nimic mai de folos oamenilor spre a-i împăca cu Dumnezeu, 
voiesc să ţineţi cu toată luarea aminte şi grija, să respingeţi cu toată puterea pe cei 
ce nu primesc bine-credincioasele şi mîntuitoarele dogme ale Bisericii şi să aflaţi 
că sînt mai degrabă propovăduitori ai învăţăturii lui antihrist cei ce nu 
mărturisesc pe Domnul şi Dumnezeul nostru Iisus Hristos în trup, cum strigă 
limpede marele evanghelist Ioan. E ceea ce propovăduiesc în mod vădit cei ce 
războiesc Biserica lui Dumnezeu, tăgăduind firea trupului, prin aceea că nu 
voiesc a mărturisi că ea s-a păstrat şi este în Hristos; şi nu se cutremură de lucruri 
şi mai vrednice de plîns, sau mai cutezătoare, ca să spun mai propriu, de a se 
înfăţişa pe ei drept propovăduitori ai unei învăţături potrivnice lui Dumnezeu. 
Dar aceştia, însuşindu-şi o astfel de pornire contrară credinţei, vor culege ca 
roadă vrednică de nebunia lor, osînda lor uşor de cunoscut de către toţi. 

2) Scurta înfăţişare a înţelesului expresiilor dreptei credinţe mărturisite în 
Biserica universală despre Hristos. Noi însă cei ce ne adăpăm, ca să spunem cu 

Dumnezeu, cu băutura dumnezeiască şi curată a învăţăturii bisericeşti, avînd 
curăţită frumuseţea binecredincioşiei, mărturisim cu curaj înaintea lui Dumnezeu 
şi a oamenilor toate binecredincioasele ziceri ale Părinţilor despre Hristos, 
înţelegînd-o pe fiecare în înţelesul ei binecredincios şi cu raţiunea cuvenită, aşa 
cum le-a primit de la început prin cuvîntul mîntuitor al credinţei, propovăduit de 
cei ce s-au făcut slujitorii harului. 

Deci mărturisim pe Domnul nostru Iisus Hristos compus «din două firi» ca 
compus din Dumnezeire şi umanitate; şi «în două firi», ca cei ce-L cunoaştem 
fiind în Dumnezeire şi umanitate 170 . Căci precum spunînd din două firi, credem 
că El e din Dumnezeire şi umanitate, aşa spunînd şi în două firi, îl arătăm pe El, 
cum se cuvine, existînd în Dumnezeire şi umanitate, ca nedespărţit după unire de 

169. Aceasta e ceea ce despart sectele de credinţa creştină. Ele nu socotesc pe Iisus 
Hristos Fiul lui Dumnezeu şi pe Maica Lui Născătoare de Dumnezeu. 

170. Remarcăm aci un înţeles important al expresiei «în Dumnezeire şi umanitate». 
Hristos nu numai că le are pe acestea, ci şi este ca ipostas în ele: e adîncit în Dumnezeirea 
infinită şi în simţirea omenească. 

nici una din cele două firi din care S-a constituit, ci ca existînd şi fiind cunoscut 

în ele, din care şi este pururea 171 . 

De aceea îl mărturisim pe El iarăşi «două firi» unite în mod neîmpărţit după 
ipostas ca fiind Acelaşi Dumnezeu adevărat şi om, crezînd că sînt adeverite 
numele acestea chiar prin lucruri. Căci precum îl credem fiind şi numit Fiu şi 
Dumnezeu prin fire şi în adevăr, pentru identitatea fiinţei cu Dumnezeu şi Tatăl, 
aşa zicem că este şi Se numeşte Acelaşi şi Fiu al Omului şi făcut om prin fire şi 
în adevăr pentru înrudirea naturală (după fire) cu cea care L-a născut pe El după 
trup. Fiindcă dacă nu-L vom mărturisi pe El două firi, ca Dumnezeu şi totodată 
om, vom fi vădiţi ca spunînd că S-a compus din simple numiri şi nu din realităţi 
şi că nu este cu adevărat ceea ce e indicat că este prin numiri. Astfel după ei 
nimic nu-1 poate împiedica pe cel ce se hotărăşte să hulească, spunînd că Cel 
închinat de noi nu e nimic, lucru care întrece orice impietate. 

De aceea păzindu-ne de acestea, ca să nu cădem sub vina blasfemiei, nu vom 
înceta să mărturisim, precum s-a spus, pe Hristos din două firi, ca fiind din 
Dumnezeire şi umanitate; şi în două firi, ca fiind în Dumnezeire şi umanitate; şi 
două firi, crezîndu-L pe Acelaşi ca fiind Dumnezeu şi totodată Acelaşi fiind om. 
Căci nu e numai din acestea, ci şi acestea; şi nu numai acestea, ci şi în acestea, 
cunoscîndu-L ca fiind întreg din părţi şi un întreg în părţi şi un întreg prin părţi. 
Căci dacă El, dînd existenţa celor ce sînt, le-a dăruit şi puterea duratei, spre a nu 

171. Pe cînd Sinodul IV din Calcedon declara pe Iisus «în două firi», Sinodul V a 
adăugat şi «din două firi», expresie la care ţineau monofiziţii, dar n-a renunţat la expresia -in 
două firi» ca să arate că după unitatea Lui realizată din două firi n-a încetat să fie în două 
firi, cum pretindeau monofiziţii. Omenescul nu e alterat de dumnezeiesc după ce e unit cu 
acela. Dimpotrivă, el e dus la cea mai deplină împlinire. Chiar învierea şi «schimbarea la 
faţă» a omenescului nu e decît desăvârşirea la care a fost destinat să ajungă. Aceasta 
înseamnă că omenescul a fost făcut să se împlinească prin unirea cu divinul. EI e făcut să 
devină un mediu tot mai desăvîrşit al divinului. Aşa cum omul e o singură persoană in suflet 
şi trup, nedespărţit în trăirea sufletului şi a trupului, aşa e Hristos 6 singură Persoană în 
Dumnezeire şi umanitate, nedesfiinţîndu-se în trăirea Lui divinul şi omenescul. 

172. Dacă cele create de Dumnezeu sînt păstrate de puterea Lui în ceea ce sînt, dar nu 
într-o nemişcare înţepenită, ci putîndu-se mişca în cadrul fiinţei proprii spre desăvîr-şire, cu 
atît mai mult va păstra Creatorul şi susţinătorul lor în Sine, în fiinţa Lui umană, chiar dacă o 
ajută în mişcarea ei spre desăvârşirea maximă. Dumnezeu îşi arată puterea Lui şi în calitatea 
de Atotţiitor a ceea ce prin Sine nu poate dura, fiind creată din nimic. Un Dumnezeu care n- 
ar crea o realitate din nimic şi n-ar putea-o susţine, nu şi-ar arăta atît de mult atotputernicia, 
deci n-ar fi cu adevărat Dumnezeu. 



EPISTOLELE 85 



se amesteca speciile între ele şi a se preface unele în altele, ci spre a rămîne toate 
conform raţiunii după care au fost făcute de El, ca, din fermitatea tuturor în 
identitatea lor naturală, privitorii atenţi ai celor dumnezeieşti să vadă, pe cît e cu 
putinţă, pe Creatorul şi Orînduitorul universului, cu atît mai mult va adeveri în 
Sine nesfîrşita Lui putere de a rămîne ceea ce era şi de a se face ceea ce nu era, 
existînd fără nici o lipsă şi neschimbat amîndouă 172 . 

Şi spunem în mod corect «o fire a lui Dumnezeu Cuvîntul întrupată», adică 
unită cu un trup care are un suflet înţelegător şi raţional, introdu-cînd prin 
adaosul «întrupată» indicarea fiinţei noastre. Căci expresia este o frază 
cuprinzătoare, arătînd prin ea printr-un nume şi definire (îngustare într-un cadru), 
că cele două firi sînt unite. Prin nume, întrucît expresia «o fire a Cuvîntului» 
exprimă fiinţa comună împreună cu ipostasul propriu; prin definire, firea 
omenească. Căci însuşi învăţătorul spune: «Ce este firea umanităţii altceva decît 
trupul însufleţit mintal?» Deci cel ce zice «o fire a lui Dumnezeu Cuvîntul 
întrupată», arată că Dumnezeu Cuvîntul este împreună cu trupul însufleţit. 
Ucenicul adevărat şi sincer al dreptei credinţe înţelege că trupul este altceva după 
fiinţă decît Dumnezeu Cuvîntul. Şi cei ce afirmăm unirea după ipostas, înţelegem 
şi mărturisim că unirea firilor s-a făcut într-un ipostas, întrucît nici una nu este, 
sau nu se înţelege în sine, ci împreună cu cea care este compusă sau coexistentă; 
nici, iarăşi, amestecată după raţiunea fiinţială cu cealaltă, sau pătimind în 
oarecare fel o micşorare a deplinătăţii ei de natură din pricina 

unim . 

Şi iarăşi mărturisim unirea naturală în loc de adevărată, cum însuşi Sfîntul 
Ciril a spus şi a explicat aceste ziceri; nu spre desfiinţarea celor două firi, din care 
este Hristos după unire, sau a uneia din ele, cum au învăţat Apolinarie, Eutihie şi 
Sever, urmînd lui Simon Magul, Valentin şi Manes, cum pot vedea uşor cei ce 
voiesc din scrierile lui Sever identitatea dogmelor lui pînă şi în identitatea 
cuvintelor, cu ale celor abătuţi de la dreapta credinţă. 

La fel declarăm ale Unuia şi Aceluiaşi Hristos că cele două firi, cea dinainte 
de veci din Tatăl şi cea făcută pentru noi în timpurile din urmă din Sfînta 
Fecioară şi credem, de asemenea, ale Lui atît minunile cît şi patimile. Mărturisim 
şi pe Sfînta, Preaslăvita Fecioară în înţeles propriu şi cu adevărat Născătoare de 
Dumnezeu ca una ce nu s-a făcut Maică a unui om simplu, care ar fi fost plăsmuit 
măcar cu o clipire de ochi înainte şi în afara unirii cu Cuvîntul şi s-ar fi 
îndumnezeit din propăşirea în fapte şi în virtutea culminantă, ci cu adevărat a 
însuşi Cuvîntului lui Dumnezeu 

Dar Dumnezeu Cuvîntul îşi trăieşte ca proprie umanitatea pe care o susţine ca dis- 
tinctă, sau ca creată din nimic. E cel mai minunat semn de putere al lui Dumnezeu să-Şi 
uneasdă Sieşi chiar şi ceea ce a creat din nimic. 

însăşi persistenţa umanităţii în Cuvîntul dumnezeiesc Cel întrupat ne arată că ea a fost 
creată pentru a persista veşnic. Sau Fiul lui Dumnezeu confirmă şi prin înomenirea Sa că 
umanitatea a fost creată pentru veşnicie, în asumarea ei de către El. 

173. Nu se micşorează prin unire nici o fire. Nici Dumnezeirea, nici umanitatea. 
Dumnezeirea însă nu se poate manifesta întreagă prin umanitate, sau are loc o creştere a 
umanităţii în capacitatea de mediu de manifestare al Dumnezeirii, dar nu iese din firea ei. Pe 
de altă parte umanitatea nu scade ca umanitate prin aceasta, ci-şi arată tot mai actualizate 
potentele ei. în aceasta se arată tot mai mult conformitatea umanului cu divinul. Minunată 
creaţie a realizat Dumnezeu! 

Cel Unul din Treime 174 , Care S-a întrupat din Ea printr-o zămislire negrăită şi S-a 
făcut om deplin 175 . 

Aceste expresii le-a încredinţat sfînta lui Dumnezeu Biserică fiilor ei să le 
spună şi să le gîndească în mod binecredincios şi să le păzească cu lumina 
dumnezeiască şi strălucitoare a cunoştinţei, îndemnîndu-i prin prooroci şi 
apostoli, şi întăriţi şi zidiţi de Hristos însuşi prin Patimile Lui, să-şi însuşească o 
viaţă potrivită şi vrednică de marea solie a credinţei «luînd aminte la voia lui 
Dumnezeu cea bună, bineplăcută şi desăvîr-şită» (Rom. 12, 2) şi la împlinirea ei. 
Nu mai puţin am fost învăţaţi să ne folosim de dreapta credinţă spre cea mai bună 
vieţuire, ca să dobîndim viaţa de veci, ca nu cumva zidind pe temelia credinţei, 
prin purtări rele, cele ce nu se cuvin, ca unii ce ne dispreţuim chemarea şi harul 
înfierii, să dobîndim în locul bucuriei şi slavei, focul cel veşnic. 

Văzînd deci, binecuvântaţilor şi înţelepţilor iubitori ai fericitei frumuseţi a 
lui Hristos, multele căi ale virtuţilor dăruite de Domnul tuturor oamenilor, care au 
un singur scop şi duc toate spre unica ţintă a mîntuirii, să nu fim fără grijă de 
mîntuirea noastră, nici să nu pierdem timpul dat nouă spre mîntuire, ştiut fiind că 
nu-1 mai putem dobîndi iarăşi. «Ci, precum zice marele Iov, înainte de a ajunge 
acolo de unde nu ne vom mai întoarce, în loc întunecos şi înnegurat, în pămîntul 
întunericului veşnic, unde nu este lumină, nici nu se vede viaţa oamenilor, să ne 
silim să ni-L facem pe Dumnezeu îndurător, fiecare după puterea lui» (Iov 10, 
21-22). Căci după felurimea şi deosebirea stărilor sufletelor noastre a rânduit, ca 
un Bun, în mod cuvenit, să fie multe şi căile ce duc spre sălaşurile veşnice pe cei 
ce călătoresc fără prihană spre ele, ca alegînd fiecare pe cea potrivită lui şi 
făcîndu-şi drumul vieţii pe ea, să-şi primească locul prea slăvit ce-1 aşteaptă în 
ceruri, potrivit nădejdii. 

Deci să ne alipim de datoriile noastre prin puterea ce o avem cu împreuna- 
lucrare şi harul lui Hristos. Să uşurăm cu milă mizeria săracului şi să nu neglijăm 
să-i împuţinăm lipsurile. Să nu întîrziem să acoperim goliciunea celor goi, 
cinstind haina nestricăciunii noastre. Să suferim de durere împreună cu cei 

174. E expresia «călugărilor sciţi» de la anul 519. 

175. De aci se vede că umanitatea a fost formată de ipostasul Cuvîntului ca a Lui pro- 
prie, deci ea s-a «enipostasiat» în El. Nici o clipă umanitatea lui Hristos n-a stat de Sine, ca 
ipostas propriu. Dacă ar fi fost asumată ca atare în ipostasul Cuvîntuluf, ar fi fost anulată o 
persoană omenească, o existenţă concretă a umanităţii. Nici o persoană, ca o astfel de 
existenţă concretă unică, nu e anulată. Ea se realizează însă de astădată în El, arătîndu-se că 
umanul îşi poate găsi existenţa personală chiar în Persoana lui Dumnezeu Cuvîntul, sau 
poate fi ridicat la viaţa personală unică, împreună cu El. Dumnezeu Cuvîntul poate trăi o 
viaţă personală dumnezeiască şi omenească şi umanitatea poate fi ridicată la această viaţă 
personală unitară cu Dumnezeu Cuvîntul. Dumnezeirea şi umanitatea se pot întîlni într-o 
Persoană unitară. în aceasta se arată marea înălţime de care s-a învrednicit umanitatea. 
Umanul e trăit de Dumnezeu ca propriu, în propria Persoană. 

sfârşiţi de asprimea închisorii şi de boala trupului şi cu cei apăsaţi de povara 
înstrăinării şi să ne străduim să ne însuşim greutăţile altora, ca urmînd «Celui ce 
a luat neputinţele noastre şi a purtat boalele noastre» (Matei 8,17; Isaia 53, 4) 
faţă de cei de un neam cu noi şi cinstind prin fapte smerirea Lui cea iubitoare de 

oameni pentru noi, să ne putem face şi noi vrednici văzători şi părtaşi ai slavei 
Lui 176 . Să nu facem acestea pentru slava de la oameni, din care nu mai rămîne 
nimic după viaţa prezentă, ci făcîndu-ne, cu adevărat, ai lui Dumnezeu întreg şi, 
prin iubirea de oameni întreolaltă, slujindu-L pe El care Se face şi este tuturor 
toate 177 , să zicem şi să facem toate, prin care îi vom mulţumi Lui. Căci aşa, prin 
înaintările treptate în virtute, vom putea deprinde, cum se cuvine, cu Dumnezeu, 
dumnezeiasca filosofie 178 , şi ne vom însuşi viaţa de sus, dispreţuind toate cele de 
pe pământ şi socotind lucru mai bun şi mai de cinste să avem o treaptă mai înaltă 
de la Dumnezeu decît să primim cinstiri pămînteşti de la împăratul de jos 179 . Prin 
această filosofie, înce-pînd să ne cunoaştem pe noi şi simţirile sufletului 
obişnuindu-le să privească în linişte şi cu înţelepciune zidirea, vom dobîndi drept 
câştigul cel mai mare să trecem bine prin tulburarea şi nestatornicia celor văzute 
spre cele statornice şi netulburate, dar nesuportînd să rămînem aici în ele. Astfel, 
urând cele aflate în neorîmiuială şi dorind temelia, vom chema abisul prin abis, 
înţelegînd din măreţia celor văzute, pe cît e cu putinţă oamenilor, raţiunile celor 
inteligibile (spirituale) 180 . 

Şi aşa privind în mod simplu, prin tăcere, în abisul celor nepătrunse, vom 
cunoaşte puţinătatea noastră, fiind învăţaţi în chip tainic prin cuvintele Duhului, 
cum fiind «pămînt şi cenuşă» (Fac. 18, 27), sîntem făcuţi părtaşi ai slavei 
dumnezeieşti prin harul Celui ce a binevoit, şi puţinătatea noastră vrednică de 
dispreţuit prin fire se preface în mare fericire. Şi aşa uimiţi de vederile Celui 
nesfîrşit, culegem puternica păzitoare a virtuţilor, adică smerenia, întîiul şi cel 
mai mare dar al lui Dumnezeu, care e rodul adevăratei filosofii. Iar prin aceasta 
omorând pricinile patimilor, adică simţurile împreună cu familiaritatea lor cu cele 

176. Dacă nu S-ar fi coborît Dumnezeu Cuvîntul însuşi la purtarea slăbiciunilor firii 
noastre, înălţînd-o la slava Sa, n-am avea un model atît de impresionant pentru coborîrea 
noastră la cei flămînzi, goi, săraci. Un Hristos care ar fi fost un simplu prooroc, n-ar fi fost 
un asemenea model, ci mai degrabă un miluit de Dumnezeu în neputinţele lui omeneşti. 

177. Iubind pe ceilalţi, îl slujim pe Hristos, Care este în ei şi Care îi iubeşte pe ei; în tot 
binele ce-1 facem altora este lucrător El, Care Se face tuturor toate; Care este El însuşi Cel 
Care în noi face prin noi tot binele. îl avem pe Hristos în relaţia iubitoare dintre noi. El nu 
este izolat în Sine şi deci nici noi în noi înşine. 

178. Viaţa după voia lui Dumnezeu, cu adevărat înţeleaptă. , 

179. Se vede că Ioan Cubicularul era slujitor apropiat al împăratului de la care voia să 
obţină alte şi alte cinstiri. 

180. Ceea ce-i statornic în cele nestatornice, sau legile armoniei universale, sînt un abis 
care ne duce în abisul raţiunilor celor spirituale. 

sensibile, înrudite 

cu ele, ne despărţim cu totul de lume, încît putem privi cu ochiul netulbu- 
rat al sufletului cele inteligibile (spirituale), din care şi după care sufletul 
străbătut cu adevărat de smerenie şi ajuns în stare să primească chipul 
arătării dumnezeieşti, e cucerit de dumnezeiasca dragoste, care ne face în 
loc de robi prieteni, ridicîndu-ne la vîrful legii: «Să iubeşti pe Domnul 
Dumnezeul tău din toată inima ta şi din tot sufletul tău» şi cele urmă- 
toare (Matei 22, 37), încît nu mai îngăduim nici uneia din puterile 

noastre spirituale să mai tindă spre altceva, decît spre Dumnezeu, cu 
toată bărbăţia 7 ". ( 

Să ne luptăm deci cit avem vreme (Gal. 6, 10) să ajungem de fapt la scopul 
făgăduit nouă de dreapta credinţă creştină şi pus înaintea noastră de Dumnezeu. 
Căci «nu ne este lupta noastră cu sîngele şi cu trupul, ci cu începător iile, 
stăpîniile şi cu stăpînitorii lumeşti ai întunericului veacului acestuia» (Efes. 6, 
2), cu nevăzuţii tirani şi vrăjmaşi, care nu poartă lupta cu noi în planul văzut, ci 
în planul ascuns al inimii. De aceea, cum ne îndeamnă dumnezeiescul Apostol 
«să luăm toate armele lui Dumnezeu ca să putem sta împotrivă în ziua cea rea şi 
să stăm toate împlinindu-le. Să ne încingem mijlocul cu adevărul, să ne 
îmbrăcăm cu platoşa dreptăţii, in care se vor stinge toate săgeţile aprinse ale celui 
viclean» (Efes. 6, 15-16). «Sd stăruim în toată luarea aminte şi în rugăciune şi 
să primim sabia Duhului, care este cuvîntul lui Dumnezeu» (Efes. 6, 17), care, ca 
să spun pe scurt, desparte cele rele de cele bune şi învaţă pe binecredincioşi 
vieţuirea cuvenită creştinilor. Iar aceasta este lucrarea desăvîrşitei dreptei 
socoteli, privirea trează a ochilor, înfrînarea limbii, strunirea trupului, cugetul 
smerit, curăţia înţelegerii, stingerea mîniei, cum zice undeva marele Vasilie 182 , 
zborul minţii la Dumnezeu. La acestea să adăugăm a ne sili să luptăm împotriva 
ispitelor pentru păzirea celor cinstite, a nu ne judeca cînd ni se ia ceva, a 
răspunde urii cu iubire, a face egală răbdarea cu prigonirile, rugăciunea cu 
ocările, a muri păcatului, a ne răstigni împreună cu Hristos şi a ne muta spre 
Dumnezeu toată iubirea noastră fără nici o reţinere 183 . 

Le-am scris acestea, , binecuvântatul meu stăpîn, nu ca unul ce nu cunosc 
tăria credinţei voastre în Hristos şi marea cuviinţă în care aţi trecut în El prin 

181. Iubirea de Dumnezeu e vîrful cel mai înalt la care e chemat să ajungă suîletul. 
Dar ea e una cu tendinţa tuturor puterilor lui spre Dumnezeu, deci cu cea mai înaltă 
cunoaştere a Lui. 

182. îndemn la Botez. 

183. Toate acestea să ni le însuşim, răstignindu~ne împreună cu Hristos. Deci crucea 
Lui nu are un rost juridic ca în creştinismul apusean, ci unul de transformare a vieţii 
noastre prin har şi asceză. Orice învăţătură dogmatică este un izvor de viaţă nouă duhov- 
nicească. Acesta e chipul credinţei creştine păstrat de Ortodoxie. 

poruncile Lui, ci voind să ştiţi ce fel şi cîtă luptă îmi ţine aprinsă inima prin grija 
de voi. De aceea vă rog să observaţi cu mai multă trezvie pe luptătorii pentru 
erezii, ca nu cumva vreunul dintre ei, amă-gindu-vă prin aparenţa de adevăr a 
minciunii, să vă poată tulbura unda străvezie şi vie a credinţei cu petele dogmelor 
lor rău credincioase. Să nu fie! Căci li s-a făcut limba sabie cu două tăişuri şi 
brici ascuţit care sfîşie sufletele şi le trimite în închisoarea iadului şi în prăpastia 
întunericului şi le goleşte de Hristos prin învăţătura lor rătăcită despre Hristos. 
însuşi Domnul şi Dumnezeul nostru Iisus Hristos, Fiul Unul Născut şi Cuvîntul 
lui Dumnezeu şi Tatăl, Făcătorul a toată zidirea văzută şi nevăzută, Cel ce a 
primit pentru noi, din negrăita lui iubire de oameni, după cum a binevoit, moartea 
şi ne-a izbăvit pe noi cu sîngele Său de sub stăpînirea întunericului, să ţină mîna 

voastră cea dreaptă şi să vă călăuzească în frica de El şi să vă umple de 
cunoştinţa voii Lui, întru înţelepciunea şi înţelegerea duhovnicească şi să vă 
convingă să umblaţi în chip vrednic de El, rodind tot lucrul bun şi crescând în 
cunoaşterea adevărului Lui; să vă întărească întru toată tăria din puterea slavei 
Lui spre toată zidirea şi îndelunga răbdare. Şi întărindu-vă, să luptaţi pentru 
Evanghelia harului cu bucurie şi mulţumire, să vă învrednicească de partea 
hărăzită sfinţilor în lumină, prin rugăciunile şi cererile Prea Slăvitei Stăpînei 
noastră de Dumnezeu Născătoare şi pururea Fecioara Măria şi ale tuturor 
sfinţilor. Amin. 



13. Al aceluiaşi către Petru Ilustrul 184 , scurt 
cuvînt împotriva dogmelor lui Sever 

Binecuvîntatul meu stăpîn mi-a arătat cu adevărat că absenţa trupească nu 
poate micşora întru nimic dragostea duhovnicească a celor articulaţi spiritual 
între ei prin dragostea cea după Dumnezeu, întrucît n-a socotit lucru nevrednic să 
mă cerceteze prin cinstitele lui cuvinte scrise despre mine, smeritul şi păcătosul, 
care nu am nimic vrednic de iubirea lui. Primindu-le pe acestea le-am îmbrăţişat, 
sărutîndu-le cu bucurie ca pe el însuşi prezent cu duhul. Şi am mulţumit ca de 
obicei unicului Dumnezeu şi Mîntuitorul tuturor, Hristos, cunoscând că El a 
deschis prin străpungere calea umedă 'a mîntuirii. Căci cu adevărat dulce este 
binecuvîntatul meu stăpîn şi prezent nu mai puţin şi când e absent şi nu mai puţin 
iubit de toţi cînd e absent decît cînd e de faţă, pentru harul sărăciei cu duhul 
(Matei 5, 5) ce străluceşte din el. Căci datorită acesteia se face locaş sfînt al lui 
Dumnezeu în Duh, tot cel ce şi-o însuşeşte sincer pe aceasta ca pe o virtute a lui 
Dumnezeu, Care S-a smerit pe Sine pînă la chipul de rob 185 şi a arătat-o 
oamenilor întru Sine cu fapta şi cu cuvîntul. Lui urmîndu-i binecuvîntatul meu 

184. Titlul unor dregători împărăteşti, care fac parte dintre senatori (vezi nota lui 
Combefls din P.G. 91, col 409-410). 

stăpîn, a dobîndit şi el înlăuntrul său blîndeţea şi smerenia. Blîndeţea, ca stingînd 

mişcările pătimaşe ale iuţi-mii şi poftei să se fa A ă om bineplăcut lui Dumnezeu şi 

oamenilor (înţ. Sol. 4, 10), căci blîndeţea nu e nimic altceva decît totala 

nemişcare a iuţimii şi poftei spre cele contrare firii, nemişcare în care se 

împlineşte în cei ce o au voia lui Dumnezeu 186 . Căci zice marele David într-un 

psalm: «Călăuzi-va pe cei blînzi în judecată; învăţa-vape cei blînzi căile Sale» 

(Ps. 24, 9). Iar smerenia, ca, tăind asprimile mîndriei, să se facă mulţumitor lui 

Dumnezeu şi uşor de apropiat tuturor oamenilor 187 . Căci smerenia este 

cunoaşterea de sine a fiecăruia în comparaţie cu Dumnezeu, care e cauza 

făcătoare şi stăpînitoare a tuturor şi din care răsare afecţiunea oamenilor 

întreolaltă şi'iertarea greşelilor celor ce ne-au greşit. Căci spune acelaşi mare 

David: «Vezi smerenia mea şi osteneala mea şi iartă toate greşelile mele» (Ps. 

14,18). 

Ducînd o astfel de viaţă binecuvîntatul meu stăpîn, mă-rog să fie păzit în 
tăria neclintită a credinţei în Hristos, potrivit numelui bun ce-1 are şi mai presus 
de orice fidrtună eretică, ca fiu sincer al sfintei Biserici universale a lui 
Dumnezeu, întemeiat pe mărturisirea binecredincioasă împotriva căreia nu pot 
face nimic gurile viclene ale ereticilor, deschise ca nişte porţi ale iadului. Căci 
despre uleiul fals şi vărsat cu falsitate din măslinul sălbatic în uleiul cel bun am 
ştiut şi înainte de a-mi scrie voi, binecuvîntatule. Fiindcă după cuvîntul 
proorocesc: «Ca dinele la vărsătura lui» (Prov. 26,19) se întorc aceia la răul 
miros al credinţei lor greşite, alegînd, ca alţi Simoni (Fapte 8,18) şi Dimanşi şi 
Hermogheni (II Tim. 4, 9 şi I Tim. 1, 5), minciuna în locul adevărului. Şi de 
aceea nu văd nici un rău în a acuza de apostazie pe propovăduitorii dreptei 
credinţe şi nu se simt vătămaţi de lipsa harului, fără să se poată bucura nici de 
veacul acesta, pentru care s-au despărţit de adevăr, veac nestatornic şi repede 
schimbător şi pururea scăpîndu-le celor ce socotesc să-1 poată ţine. 

Căci neplăcut cu adevărat şi plin de miros urît şi gol de orice har este tot 
cuvîntul care nu propovăduieşte să se păstreze după fire în Hristos cel Unul cele 
din care este Hristos, după unirea cea negrăită, ci neagă întreaga iconomie a lui 

185. Sărăcia cu duhul Şi-a însuşit-o Dumnezeu însuşi făcîndu-Se om. Se arată prin 
aceasta că fapta (dogma) întrupării Fiului lui Dumnezeu e şi model şi izvor de putere pentru 
înduhovnicîrea noastră prin aplecarea smerită la oameni. 

186. E o nemişcare spre rău care e produsul unui efort, dar după ce e dobîndită are în 
sine ca rezultat o statornicie liniştită în bine, o stăpînire de sine, asemenea celei a lui Dum- 
nezeu, în aceştia e puterea lui Dumnezeu însuşi, neatrasă spre rău. 

187. Cel mîndru este neaccesibil oamenilor. Nici oamenii mise pot apropia de el, nici el 
de oameni. El se închide tot mai mult în iadul singurătăţii, în răceala nefericirii, în 
înţepeneala inumanităţii. Nu poţi fi om decît în comuniunea liberă cu oamenii. Umanitatea e 
fluiditatea spirituală şi bogăţia de conţinut care nu are loc decît în comuniunea între om şi 
om, care e împiedicată de mîndrie. Umanitatea şi mîndria sînt două stări contradictorii. 

Dumnezeu cu privire la om şi desparte de la Cuvîntul lui Dumnezeu trupul 
raţional, însufleţit şi luat de El din neprihănita şi sfînta Prea slăvită Fecioară şi 
cu adevărat de Dumnezeu Născătoare. Căci îl desparte cu adevărat, chiar dacă 
pare a-L mărturisi cu gura spre amăgirea ascultătorilor; şi neagă cu desăvîrşire 
întruparea cel ce după unire nu zice că este, se păstrează şi se spune unită firea 
trupului în chip neamestecat şi neîmpărţit cu Dumnezeu Cuvîntul după ipostas, 
pe motiv, chipurile, de evlavie, ca să nu pară că taie unirea prin număr, ci că o 
afirmă în mod propriu. De fapt prin aceasta tăgăduieşte în mod clar după unire 
toată existenta firilor din care este Hristos. 

a) Explicarea mai tainică a numărului. Aceasta o pătimesc, precum se vede, 
din faptul că nu ştiu că nici un număr nici nu împarte, după raţiunea lui, nici nu 
e împărţit; şi nu 6 cîtuşi de puţin nici făcătorul împărţirii, nici al unirii. Nu e 
propriu lui nici să facă, nici să pătimească ceva. nefiind nici fiinţă (substanţă), 
nici accident, cărora le e propriu să facă şi să pătimească. El este numai 
indicator al cîtimii lucrurilor care sînt suporturi (baze), oricum ar fi după relaţia 
lor, fie unite, fie distincte 188 . Astfel, ca să îndrăznesc să spun ceva, numele 
indică existenţa unei cîtimi fără relaţia ce o implică. Căci numărul nu produce 
cu necesitate nici distincţia naturală a lucrurilor sau cîtimea lor; nici nu 
înfăptuieşte prin sine legătura celor unite în aceeaşi specie 189 , dar nici nu 
produce trăsăturile caracteristice deosebitoare ale indivizilor din aceeaşi specie, 
care se disting între ei prin accidente. Căci acestea nu se pot face decît prin 
înţelepciunea şi puterea dumnezeiască, care a întemeiat totul şi păstrează pe fie- 
care neamestecat prin distincţiile celor existente imprimate după fire totului 190 . 
Deci numărul (plural) indică, cum am spus. numai cîtimea simplă, fiind legat de 
un nume potrivit ei, nu cum sînt exemplarele ei 191 . 



188. Numărul nu adaugă nimic la cele existente. El n-are caracter ontologic. El arată cîtimea 
celor ce sînt, indiferent în ce relaţie sînt: unite sau distincte într-un grad mai mare sau mai mic. 
Putem împărţi şi noi lucrurile, înmulţindu-le. Dar numărul nu face decit să exprime cele înmulţite. 

189. Numărul la plural arată cîţi oameni sînt într-o împrejurare, dar la singular arată că sînt 
de aceeaşi specie. De ex. că suferă umanitatea lor într-o anumită împrejurare. Dar nici numărul la 
plural nu produce cîtimea acelor oameni, nici numărul la singular XX LI produce specia lor 
unică. 

190. Numai numărul la singular poate indica individualul care se distinge de alţii din aceeaşi 
specie, precum tot numai numărul la singular indică specia. Numărul la plural nu indică decît 
cîtimea de exemplare în uniformitatea generală ce le-o dă specia. Aceasta arată că numărul singular 
implică numărul plural şi invers, aşa cum realitatea e şi plurală şi unitară. Prin aceasta realitatea 
arată că e opera unei Puteri superioare unice, dar capabilă să gîndească distincţii multiple în ea, 
indicînd bogăţia ei. Toţi sînt adunaţi într-o unitate, fără să fie anulaţi. Pluralul menţine unitatea prin 
legătura între ei, şi unitatea menţine pluralitatea. 

191. Prin numărul plural zicem, de ex., zece oameni, indicînd numele unei cîtimi, dar nu 
indicăm pe fiecare cum este în mod deosebit. Pentru aceasta folosim numărul singular. 

b) Mai precis despre deosebire şi cîtime şi despre mărturisirea ortodoxă a 
lor. Dacă, deci, după Părinţi, numărul este indicatorul câtimii lucrurilor, dar nu al 
relaţiei, iar toată câtimea e văzută în diversitatea ei naturală, ea e legată 
numaidecât de o deosebire. Despre o deosebire naturală în Hristos după unire 
vorbesc şi cei ce se luptă împotriva adevărului. Dar întrucît fără câtimea celor ce 
se deosebesc, nu se poate vorbi de deosebire, este necesar să vorbească şi de 
câtimea celor ce se deosebesc după unire şi de numărul lor, dacă voiesc şă se 
dovedească fideli raţiunii dogmei lor, cu o consecvenţă ordonată. Iar dacă neagă 
câtimea firilor păstrate în Hristos după unire, să nu îndrăznească să vorbească 
nici de deosebirea firilor, cunoscând că tot ce are o deosebire oarecare nu poate fi 
şau mai bine zis renunţăm la numărare propriu zis. Deci prin numărul plural arătăm mai 
mult legătura dintre lucruri. 

Dar legăturile sînt de mai mdlte feluri şi unele mai strînse, altele mai largi, pînă la 
legătura cea mai generală, care le cuprinde pe toate. 

Dar şi cînd indicăm un singur lucru cu caracteristicile lui speciale, nu putem să nu 
gtadim la legăturile lui; cînd zic bărbat, nu pot să nu mă gîndesc şi la femeie. Apoi orice 
exemplar unic e produs de altul sau de altele din aceeaşi specie. Astfel unităţile se înmul- 
ţesc mereu, pentru că şi dispar cele existente. Din sămînţa plantei răsar multe exemplare 
ale ei. Animalele şi oamenii produc exemplare noi prin unirea între mascul şi femelă. La 
oameni aceasta e cea mai strînsă unire între un exemplar şi altul. Al treilea provine numai 
din doimea bărbat şi femeie. Se realizează o unire de gradul al doilea cu părinţii după legă- 
tura dintre ei. între fraţi se realizează o legătură de al treilea grad. Dar numai existînd 
exemplarele singulare, concrete, care la oameni sînt persoanele, se nasc alte exemplare. 
Lumea e deci de la început făcută în exemplare concrete. La oameni în înmulţire are un rol 
şi iubirea între bărbat şi femeie. Pe treptele mai înalte ale existenţei apariţia a noi exem- 
plare e-fddul iubirii. Exemplarele mai noi se nasc din iubire spre iubire. Toate sînt făcute 
de Puterea supremă pentru a se menţine împreună, iar pe planul uman, ca să se menţină 
şi să se înmulţească într-o unitate a iubirii. Unde exemplarele noi sînt făcute exclusiv de 
oameni (maşini, piese), ele n-au viaţă şi nu se înmulţesc prin ele. Aceasta ne face să cuge- 
tăm la o supremă iubire între Dumnezeu însuşi şi creaţia Lui prin cea mai curată iubire şi 
prin revărsarea iubirii în lume. însuşi Fiul lui Dumnezeu Se uneşte cu firea omenească 
pentru a realiza o maximă unire iubitoare cu ea şi prin aceasta cu toată umanitatea. Nu Se 
uneşte Dumnezeu cu fiecare om, căci aceasta ar însemna că fiecare se satisface pe sine 
însuşi. Făcîndu-Se El însuşi om, Se face ca atare cel mai intim partener al iubirii cu fiecare 
om, adică cu ei toţi, deci şi a lor întreolaltă. Numărul tuturor e adunat astfel într-unui, dar 
care nu anulează pe nici unul din toţi cei numiţi prin numărul singular. Ei sînt depăşiţi 
intr-o unitate, dar într-o unitate a iubirii care nu-i anulează. * 

O unire specială se realizează şi se continuă din rînduiala Creatorului între suflet şi 
materie în om. Creatorul a voit prin aceasta să realizeze şi să menţină o unitate între 
extremele existenţei create: spirit şi materie. Este o unitate realizată în multe persoane şi 
prin aceasta şi între ele, odată ce sînt de aceeaşi specie care are ca componentă şi spiritul 
comunicativ. Această ca să îmbrăţişeze toate împreună cosmosul material, dar să se 
îmbrăţişeze şi între ele. De ce n-ar voi atunci Creatorul să realizeze pentru veci şi o unire 
maximă între Sine însuşi şi toată creaţia prin mijlocirea unirii cu umanul? 

Dar pe cînd unitatea între spiritul creat şi universul creat se realizează în om şi prin om 
şi în mulţimea de persoane şi între ele în parte fără voia lor, priri voia supremă a Crea- 
torului, unirea între El şi creaţia Lui prin mijlocirea umanului nu se poate realiza în mod 
involuntar - sau în parte involuntar - în baza unei legi a speciei. De aceea unirea între firea 
creată şi firea umană în Hristos nu se face conform unei legi, ci prin voia exclusivă a Lui şi 
numai în El singur, fără să se dispenseze însă cu totul de legea umanului. Această unire nu 
poate deveni o unire generală cu fiecare om în baza unei legi; şi cele două firi ale Lui nu pot 
deveni o fire unică, cum este cea umană. Cele două firi rămîn două ca să se vadă marea 
deosebire între firea necreată şi creată. 

una după raţiune şi mod. Iar ceea ce nu poate fi una după toată raţiunea şi modul, 

e vădit că există cel puţin două după raţiune şi mod, sau mai multe. Deci spunînd 
ei că în Hristos e deosebire după unire, nu pot spune că Hristos este după unire 
una după toată raţiunea şi modul. Iar dacă nu e după unire una după toată raţiunea 
şi modul, e vădit că Hristos este două după unire, după o oarecare raţiune şi mod 
pentru deosebirea firilor din care şi în care este - cum a arătat cuvîntul -, e vădit 
că sînt într-o abatere' deşartă de la credinţă cei ce afirmă după unire deosebirea 
firilor din care este Hristos, dar desfiinţează în mod evident, prin tăcere, după 
unire firile a căror deosebire o recunosc. Căci negarea celor ce sînt şi se păstrează 
este cu adevărat o" desfiinţare a lor. ' 

Căci sau nu s-au desfiinţat, după ei, firile după unire, ci sînt şi se păstrează şi 
e drept să fie mărturisite ca păstrate după unire, sau, dacă nu e drept să fie 
mărturisite după unire şi nu trebuie să se spună nici că sînt, nici că se păstrează 
ele în Hristos, e drept după ei că ele s-au şi desfiinţat. Căci ceea ce nu e drept să 
se numească cu mult mai mult şi mai drept este să se spună că nici nu există. Sau 
să ne convingă prin cuvînt, cum e drept, să nu se mărturisească în Hristos cele 
din care este Hristos ca existente şi păstrate după unire, fără nici o schimbare şi 
alterare şi fără prefacerea uneia în alta după raţiunea fiinţei. Şi vom aproba cu 
plăcere renunţarea la mărturisirea celor ce se păstrează şi sînt în Hristos. 

Precum Hristos nu e după unire una după toată raţiunea şi modul, aşa nu e 
după toată raţiunea şi modul două după unire. Iar dacă Hristos nu e, după toată 
raţiunea şi modul, două după unire, desigur e una după oarecare raţiune şi mod, 
din pricina identităţii ipostatice, adică după ipostasul cel unul, care nu poate avea 
vreo deosebire 192 . Fiindcă deci Acelaşi este una şi două după altă şi altă raţiune şi 
după alt şi alt mod, e necesar să privim după care şi care raţiune Acelaşi este una 
şi două. 

c) E o blasfemie a spune că Hristos e o singură fire în mod simplu. Dacă 
aceia spun că după raţiunea firii Hristos este una, e vădit că după ei El va fi întreg 
în mod simplu o singură fire fără nici un fel de deosebire. Iar dacă le vom îngădui 
să spună aceasta, Hristos nu va fi nici Dumnezeu, nici om; nici cu desăvîrşire 
creatură, nici Creator. Căci dacă e o fire în. mod simplu, ea nu are înţelesul nici 
unuia din acestea 193 . Iar dacă, evitînd această absurditate, am spune că Hristos 
este o singură fire, dar compusă, ar ignora cu adevărat cum întunericul credinţei 

192. Dacă ar fi o deosebire în Hristos după ipostas, ar fi două ipostasuri în El. 

193. Cei ce nu precizează ce fel de fire este firea unică pe care I-o atribuie lui Hristos se 
plasează într-un plan nedeterminat, nici creat, nici necreat. 

greşite îi împinge în ultima rătăcire. 

d) Cuvînt mai precis despre firea compusă şi despre sensul ei şi despre 
impietatea celor ce spun că Hristos este o fire compusă. Căci toată firea compusă 
e adusă la unirea întreblaltă a părţilor prin compoziţie, fără o hotărîre a voinţei. 

Apoi părţile sînt de o vîrstă între ele şi cu ea, venind la existenţă împreună, 
nici o parte nepreexistîrid temporal celeilalte. ' 

Pe lîngă aceasta, fiecare parte se cunoaşte că a fost făcută spre completarea 
întregului care în chip frumos înfăţişează totul 194 . 

Nici una din acestea nu se vede în Hristos, de către cei ce voiesc să fie 
binecredincioşi. Fiindcă nu voim să facem unirea Cuvîntului cu trupul produsă 
fără voie şi fără o hotărîre liberă, nici pe Dumnezeu Cuvîntul de o vîrstă cu trupul 
în venirea la existenţă, sau trupul coetern cu Cuvîntul prin existenţa fără de 
început, precum nu-L definim pe Hristos nici ca neavînd în El nimic mai mult 
decît celelalte specii, văzute, după firea lor generală, ca părţi spre completarea 
totului conform celorlalte specii, produse de puterea care a întemeiat toate 195 . 
Căci aceasta este definiţia şi raţiunea şi legea oricărei firi compuse, precum 
puterea adevărului şi trebuinţa consecvenţei îndrumează să spună pe cei ce 
cugetă lucrurile cu înţelegere. Şi cum va mai putea face cineva parte dintre cei 
binecredincioşi, cugetînd astfel despre Dumnezeu şi Cuvîntul, Care există 
dinainte de toţi vecii, ba, vorbind mai propriu, e Făcătorul veacurilor şi Şi-a făcut 
coborîrea (chenoza) la noi oamenii cu voia şi prin libera hotărîre şi S-a întrupat 
spre îndreptarea şi înnoirea, dar nu spre completarea întregului 196 ? Căci Cuvîntul 
lui Dumnezeu a venit în chip negrăit prin trup la oameni prin modul iconomiei, 
nu prin legea firii 197 . Deci Hristos nu e fire compusă, după inovaţia celor ce 

194. Orice unitate în lume e un tot compus din părţi ce se întregesc. 

195. în Hristos nu se vede nici o unire realizată involuntar prin natură; nici firea 
dumnezeiască venită la existenţă deodată cu trupul, sau trupul unit din eternitate cu 
Cuvîntul; nici Cuvîntul întregind ca o parte trupul, sau invers. Acestea A înt proprii firii 
compuse. Căci o fire compusă nu e întreagă decît primind existenţa deodată în toate părţile 
ei, în mod natural, deci fără voie, în acelaşi timp, şi fiecare întregindu-se prin alta. Nu se 
poate cugeta despre firea omenească din Hristos nici una din acestea. Ar însemna să se pună 
Cuvîntul pe acelaşi plan creat cu trupul, sau umanul pe acelaşi plan necreat, în sens panteist. 
N-ar mai fi o deosebire esenţială între Dumnezeire şi umanitate. Dumnezeirea ar fi numai cu 
numele, Dumnezeirea avînd şi ea nevoie de completare prin trup. 

196. Se arată aci cele trei motive pentru care Dumnezeirea n-a putut alcătui o fire 
compusă cu firea omenească a lui Hristos: a) după Dumnezeire, Hristos este etern şi făcător 
al firii omeneşti; b) Dumnezeu Cuvîntul S-a unit nu prin necesitatea firii Lui dumnezeieşti, ci 
în mod liber cu firea omenească; c) nu Şi-a unit firea dumnezeiască cu firea omenească 
pentru a completa firea omenească sau lumea, sau pe Sine însuşi, ci pentru a o înnoi. 

Fiul lui Dumnezeu S-a făcut om din libertate. Altfel n-ar fi Dumnezeu; ca orice om ar 
impune Dnmnezeirii o unire cu Sine. Hristos e singurul Care S-a făcut om de la Sine, prin 
libertate deplină. Orice alt om e adus în existenţă fără voia lui şi aceasta îi impune o înda- 
torire a ascultării. Dar în scopul acesta el e înzestrat în cadrul firii lui pe care nu el şi-o dă 

golesc Evanghelia. Căci El e cu desăvîr-şire nerobit legii firii compuse, după 
modul venirii la existenţă 198 . Ci este un ipostas compus neavînd o fire compusă, 
supusă categoriei speciei ei. Desigur e un fapt minunat a vedea un ipostas 
compus fără o fire compusă supusă categoriei speciei ei 199 . 

Dar dacă după ei Hristos este o fire compusă (vîrful uimitor al cuvintelor lui 
Sever), ea e desigur sau generală, sau singulară. A cugeta vreo alta la mijloc e cu 
neputinţă. Dacă Hristos este o fire generală, e vădit că va fi în mulţi şi deosebiţi 
indivizi ca număr, supuşi categoriei ei. Şi va fi cunoscută numai prin cugetare în 
cei ce-şi are existenţa. Şi nu se va cunoaşte în sine în vreun ipostas propriu, fără 
accidentele văzute în indivizii aflaţi sub ea 200 . Căci aceasta este definiţia şi 
raţiunea fiecărei firi generale. Şi aşa s-au introdus o mulţime de hristoşi în loc 

în mod liber cu o anumită libertate. Dumnezeu Cuvîntul însă Se face om în mod liber. Deci 
nu întregindu-Şi Dumnezeirea Sa şi nu întregind umanitatea Sa prin întrupare. Dacă 
Dumnezeirea s-ar întregi prin umanitate, El n-ar fi Dumnezeu. Deci El n-are o «fire com- 
pusă», căci o fire compusă e întreagă numai avînd toate părţile ei. Dacă Dumnezeirea ar 
întregi umanitatea sau lumea, n-ar fi creat lumea sau umanitatea ca un întreg, fiindcă n-ar fi 
putut-o. Şi în acest caz n-ar putea-o întregi nici prin întrupare, căci şi El ar avea nevoie să Se 
întregească cu ea, deci ar avea o insuficienţă în Sine. Toate cele făcute de Dumnezeu au fost 
«bune foarte». Dar au fost «bune foarte» întrucît au fost capabile să ajungă la deplina unire 
cu Dumnezeu, contribuind şi cu voia lor. însă neurmînd acest drum s-au slăbit prin voia lor. 
Şi Creatorul lor a venit să le înnoiască şi să le ducă la deplina înnoire cu El. 

197. Avem aci o nouă precizare a noţiunii de «mod» a Sfîntului Maxim. El e deosebit 
nu numai de raţiunea fiinţei, fiind o aplicare variată, largă a acesteia, ci şi de legea 
repetiţiei. 

întruparea Cuvîntului s-a făcut conform unui mod liber ales de El, nu unei legi gene- 
rale. Modul în acest caz e un act personal unic şi liber, nu este o aplicare care rămîne totuşi 
în cadrul firii. El nu vine la existenţă ca omul supus speciei. El nu se uneşte cu firea ome- 
nească conform legii generale a unei specii. Căci firea dumnezeiască şi cea omenească nu se 
formează deodată condiţionîndu-se reciproc. Firea omenească ar fi în acest caz necesară celei 
dumnezeieşti. 

în faptul de a nu veni prin sine la existenţă, poate intra şi un mod al aducerii omului la 
existenţă de către Dumnezeu cînd voieşte şi ţinînd seama de nişte antecedente date în creaţie. 
Omul e pus şi într-o dependenţă de natură atît în aducerea lui la existenţă de către 
Dumnezeu, cît şi în dezvoltarea lui cea bună cu ajutorul lui Dumnezeu, sau în strîmbarea lui 
prin slăbirea legăturii cu Dumnezeu. 

. Cu totul altfel se întîmplă cu Hristos. El Se aduce ca om la existenţă în mod liber şi 
rămîne ca om în acord deplin cu voia dumnezeiască prin tăria ce o primeşte de la Sine ca 
Dumnezeu. 

198. Dacă Hristos ar fi o fire compusă, ar fi exemplarul unei specii care se repetă 
conform unei legi, completîndu-se în fiecare exemplar firea omenească cu cea dumnezeiască. 
Evanghelia nu L-ar mai descrie ca pe o Persoană unică. 

199. Se pune întrebarea: dacă Iisus nu-i o fire compusă, ci două firi, cum pot da ele un 
ipostas compus? Acesta e un fapt minunat. Sfîntul Maxim admite ipostasul compus al lui 
Hristos, pentru că ipostasul în unicitatea Iui nti e supus legilor repetiţiei. O fire compusă 
trebuie să fie a mai multor ipostasuri. Ea intră sub imperiul unor legi ale repetiţiei. Ipostasul 
lui Hristos e unic prin Sine chiar dacă e compus. Ipostasul lui Hristos e o compoziţie voită de 
El însuşi şi deci unică. 

200. Dacă Hristos ar fi o fire compusă generală, nu s-ar vedea stînd de Sine un unic 
Hristos, ci o mulţime de hristoşi, avînd fiecare firea lui compusă, ca fire generală, distin- 
gîndu-se doar prin nişte proprietăţi personale. 

deijnul, ne-avînd în nici un mod vreo identitate cu Dumnezeu sau cu oamenii 201 . 
Aceasta datorită furiei debordante şi nestăpînite a lui Sever. 

Iar dacă spune că Hristos e o fire singulară, va trebui să trecem peste 
faptul că nu există nicidecum vreo fire circumscrisă într-o unică per- 
soană, chiar dacă unii propun invenţia mitologică a păsării Phoenix, ca 
pe un exemplu mare şi de necontestat pentru întemeierea ultimă a opi- 

niei aceluia. Dar despre aceasta mă şi tem să discut, ca nu cumva să mă 
văd luat în rîs de oamenii cuminţi ca un lipsit de minte, întrucît mă silesc 
să dovedesc că mitul e adevărat. Căci dacă Phoenixul este animal, e 
numaidecât şi general. Deci dacă e animal, măi întîi nu e ca animal cu totul 
singular. Apoi dacă e animal, e şi trup însufleţit senzorial 202 . Iar dacă 
Phoenixul e trup însufleţit sensibil, e vădit că e supus şi naşterii şi coru- 
perii, îi vom întreba deci pe înţelepţii cunoscători ai naturii, dacă e cu 
putinţă ca vreunul din trupurile însufleţite şi sensibile, supuse naşterii şi 
coruperii, să fie al unei firi singulare după ipostas, odată ce e o trăsătură 
evidentă şi o definiţie a existenţei trupurilor succesiunea unora din altele 
în cadrul speciei. E ceea ce mărturiseşte şi dumnezeiasca Scriptură, dînd 
ca temei al acestei învăţături, cînd înfăţişează pe Dumnezeu poruncind 
marelui Noe acestea. Căci a spus Dumnezeu lui Noe: «Intră tu şi toată 
casa ta în corabie, căci ie-am văzut pe tine drept înaintea Mea în neamul 
acesta. Şi ia cu tine din toate dobitoacele cele curate cîte şapte, parte băr- 
bătescă şi femeiască. Iar din dobitoacele care nu sînt curate,, cîte două, 
parte bărbătească şi femeiască. Şi din toate păsările cerului cele curata, 
cîte şapte, parte bărbătească şi femeiască. Şi din toate păsările cerului 
cele necurate, cîte două, parte bărbătească şi femeiască, ca să se păstreze 
sămînţa pe tot pămîntul» (Fac. 7, 1-3). Dacă între acestea se numără şi 
Phoenixul ca pasăre, nu este de o fire singulară după ipostas, potrivit 
poruncii dumnezeieşti, pe care nu vrem să o mai repetăm. Căci nu ne 
place să ne luptăm pentru cele ce nu e nevoie. * 

E vădit apoi tuturor că dafcă Hristos e o fire unică, nu e nici de o fiinţă cu 
Dumnezeu şi Tatăl, nici cu oamenii. Iar dacă după ei Hristos e după fire străin cu 
totul de toate cele ce sînt, cum a arătat cuvîntul nostru, îi vom îndemna şi pe 
aceşti noi dogmatişti să spună ce este după fire Hristos în Care cred şi pentru care 

201. O mulţime de hristoşi cu o fire compusă în mod identic, deci nici pur dumne- 
zeiască, nici pur omenească, ci amestecată, ar constitui o specie nouă, care nu este identică 
nici cu specia umană, nici cu Dumnezeu, Care are o fire pur dumnezeiască. Aceşti hristoşi 
n-ar avea prin urmare nici un rol mijlocitor ,_adică mîntuitor pentru oameni, neavînd nimic 
comun nici cu Dumnezeu, nici cu oamenii. în firea lui amestecată s-ar dovedi însăşi firea 
dumnezeiască alterată prin unirea cu cea omenească; şi avînd nevoie de cea omenească 
pentru a-şi completa insuficienţa ei. 

202. Părinţii admiteau şi în animale un suflet simţitor, nu raţional şi mintal. 

motiv îl slăvesc pe El, Care e hulit de ei ca nefiind nimic după presupunerile 
cuvintelor lor 203 . 

Dacă deci, potrivit puterii dăruite raţiunii, rezultă în mod necesar o mare şi 
înfricoşătoare primejdie, pentru cei ce afirmă că Hristos este una după fire, sau o 
singură fire, fie numită simplă, fie compusă, şi pe aceasta fie generală sau 
compusă, fie singulară sau particulară, să ne păstrăm cu toată paza inimile de o 
astfel de părere, ca să ne eliberăm şi de ameninţarea cuprinsă în ea. Şi să 
mărturisim în mod binecredincios pe de o parte o doime în Hristos după raţiunea 
diversităţii firilor, sau a deosebirii firilor din care El este, păstrate şi după unire ca 
nişte părţi în întreg, în care părţile nu coincid niciodată întreolaltă în mod natural 
(într-o măsură), în sensul că fiecare îşi păstrează nealterată raţiunea proprie a firii 
faţă de cealaltă 204 ; pe de alta, să-L mărturisim Unul după raţiunea identităţii 
ipostatice, după care Hristos nu primeşte nicidecum nici o deosebire sau 
împărţire în Sine ca întreg, din pricina deosebirii firilor, în aşa măsură că e crezut 
ca fiind un singur ipostas şi înainte de trup, şi după întrupare; şi e închinat de 
către noi şi slăvit ca Unul din Sfînta şi împărăteasca Treime. Căci ipostasul lui 
Hristos e unul, ca întreg, neîmpărţindu-se prin nici o raţiune în proprietatea Lui 
caracteristică, de către cele extreme, proprietate prin care se distinge de ele 205 . Iar 
prin cele extreme înţeleg pe Dumnezeu şi Tatăl, din Care S-a născut 
dumnezeieşte Hristos înainte de veacuri, şi pe Sfînta Preaslăvită Fecioară şi 
Maică, din care Acelaşi S-a născut omeneşte pentru noi, păstrînd prin unitatea 
părţilor Sale cu amîndouă extremele în chip nemicşorat identitatea cu ele după 
fiinţă. Dar prin aceste părţi Hristos primind raţiunea deosebirii nu iese din 
ipostasul unic al Său. Căci, orice întreg şi mai ales cel născut prin compoziţie, 
văzut ca alcătuit din părţi deosebite, păzindu-şi în chip singular identitatea pro- 
priului ipostas, are şi deosebirea întreolaltă a părţilor proprii neamestecată şi prin 
ea păstrează nefalsificată raţiunea după fiinţă a fiecărei părţi faţă de cealaltă. 
Asemenea şi părţile, păstrînd prin compoziţia între ele neştirbită şi nemicşorată 
raţiunea firii, păstrează identitatea unică, neîmpărţită a întregului propriu, prin 

203. întrucît nu există fire compusă, adică nici dumnezeiască, nici omenească, Hristos 
Căruia I se atribuie o astfel de fire nu există de fapt. 

204. Sfîntul Maxim respinge ideea că firea dumnezeiască şi cea omenească sînt «părţi» 
ale unei firi amestecate, sau compuse, dar nu şi ideea că ele sînt «părţi» ale unui întreg 
ipostas, în care ele se păstrează neschimbate şi neamestecate. 

205. Ipostasul e unul, fiind Acelaşi înainte de întrupare şi după întrupare. El nu e 
împărţit de firi, deşi ele se păstrează în El. El are ceva propriu al Lui. Şi acest ceva propriu 
nu poate fi împărţit de către firile Lui. Ci El le ţine în unitatea Lui fără să le confunde. E 
taina identităţii unice şi de nepierdut a fiecărei persoane, oricît de mult s-ar îmbogăţi în 
conţinutul ei. Ipostasul e forţa unificatoare a tuturor facultăţilor, funcţiilor şi conţinuturi-lor 
lui. Ele nu se confundă, dar ipostasul le trăieşte pe toate unite ca un eu unitar. El nu se repetă 
identic, cum se repetă firea în flecare ipostas. Fiecare ipostas e unic, căci toate ipos-tasurile 
folosesc o natură comună în mod propriu. Ipostasul Cuvîntului e nu numai unic între multe 
ipostasuri unice ale aceleiaşi naturi, ci unic şi în sensul că nu are numai o natură comună cu 
celelalte, ci şi natura divină unită cu ea, ca nici un altutf 

care păzesc în chip singular raţiunea cea după ipostas cu desăvârşire neîmpărţită. 

Deci, precum a arătat cu adevărat cuvîntul în fugă, e cu totul contrar 
binecredincioşiei a afirma ca Hristos e una în raţiunea cea după fire, ca şi doi în 

raţiunea cea după ipostas, prima afirmare fiind proprie răuhji miros al Iui 
Apolinarie, care contopeşte şi amestecă firile într-o fire şi face de necunoscut 
întruparea, nemaiafirmînd nici o fire propriu-zisă după unire, - căci o neagă pe 
fiecare ca ceea ce este, trecându-le şi mutîn-du-le una în alta -, iar nebunia 
iudaică a lui Nestorie împarte ipostasul cel unul în două şi neagă întreaga 
întrupare (iconomie), refuzînd să spună că Dumnezeu Cuvîntul S-a unit fiinţial cu 
trupul după ipostas 206 . Contrar lor, noi, folosindu-ne în chip drept şi cuvenit de 
cuvînt, mutăm spre dreapta întrebuinţare expresiile celor ce le strîmbă. Şi 
cuvintul două îl întrebuinţăm pentru deosebirea diversităţii naturilor, iar unui 
pentru exprimarea ipostasului. Aceasta ca să se păstreze şi deosebirea firilor din 
care este Hristos, în Hristos după unire, dar ca să se menţină şi identitatea şi 
unitatea ipostasului Cuvîntului lui Dumnezeu Cel întrupat neînmulţită. Căci 
afirmarea şi mărturisirea contrară a acestora, cum cugetă ereticii, produce 
desfiinţarea lor. Căci adevărul nu rabdă să se îngăduie să se schimbe între ele 
numirile lucrurilor. De aceea mărturisim, precum am zis, pe Hristos în două firi, 
păstrîndu-se raţiunea deosebirii firilor din care este El şi după unirea în El, ca în 
Unul ce este Acelaşi şi Dumnezeu, şi om după unire. 

e) Cel ce declară pe Hristos Dumnezeu şi om după unire mărturiseşte 
deodată cu numirile în chip necesar firile după unire, alegînd dreapta credinţă. 
Dacă Hristos este, după mărturisirea de obşte, Dumnezeu şi om după unire, e 
vădit că sîntem adeveriţi ca afirmînd prin cuvînt lucrurile înseşi după unire. Căci 
lucrurile sînt cugetate înaintea numirilor lor şi n-ar putea fi vreodată o numire 
fără lucrul care dă prin sine confirmarea numirii şi primeşte în schimb de la ea 
indicarea. Iar dacă lucrurile ale cărora sînt numirile, nu le are Hristos după unire, 
se va deduce ca avînd, după ei, numirile simple, neavînd ele nimic la bază şi fiind 
goale de lucruri şi va fi, după ei, Hristos Dumnezeu şi om numai cu numele, şi nu 
în realitate. Dar ce ar fi mai contrar lui Dumnezeu ca aceasta? Iar dacă se feresc 
de o aşa de mare nebunie, să spună că numirile nu sînt în Hristos goale de lucruri 
după unire. Precum nu se feresc să dea cele două numiri (Dumnezeu şi om) lui 
Hristos după unire, aşa să spună şi cele două firi din care şi în care constă şi ale 

206. învăţătura lui Nestorie o vedem la formaţiile neoprotestante de astăzi, care nu văd 
pe Iisus ca Fiul lui Dumnezeu Cel întrupat şi nici pe Maica Lui ca Născătoare de Dumnezeu. 

cărora sînt numirile, dacă mărturisesc cu adevărat în chip credincios că s-au 
păstrat în mod real, după fire, cele unite, după unire. 

f) Despre expresia «în două» şi despre dreapta mărturisire de către 
Părinţi a expresiei «o fire a Cuvîntului întrupată» şi negarea «unei firi 
chmpuse». Şi iarăşi îl credem pe Acelaşi fiind în chip neîmpărţit în două 
firi, în Dumnezeire şi umanitate. Căci precum afirmînd pe Hristos din 
două firi, îl înţelegem ea fiind din Dumnezeire şi umanitate, ca un întreg 
din părţi, aşa afirmîndu-L în două firi după unire, îl credem fiind în Dum- 

nezeire şi umanitate ca un întreg în părţi 207 . Iar părţi ale lui Hristos sînt 
Dumnezeirea şi umanitatea în care şi din care subzistă. > 

Şi iarăşi am fost învăţaţi să credem, să spunem şi să propovăduim, după 
sfîntul Ciril, «o fire a lui Dumnezeu Cuvîntul întrupată» în trup ce are suflet, 
înţelegînd prin «întrupată» că a primit fiinţa firii noastre. Şi iarăşi, că sînt ale 
Aceluiaşi şi unic Hristos atît minunile cît şi patimile şi că ale Aceluiaşi sînt cele 
două naşteri, cea netrupească dinainte de veci din Tatăl şi cea în timp săvîrşită 
din Maica Sa Fecioara trupeşte pentru noi. De aceea foarte mult şi cu adevărat 
propriu o mărturisim pe Ea Născătoare de Dumnezeu, ca pe una ce a născut pe 
Dumnezeu Cuvîntul, Care S-a născut dinainte de toţi vecii din Tatăl, iar în 
timpurile din urmă S-a întrupat din Ea. 

Dar refuzăm cu desăvîrşire să numim pe Hristos o fire compusă, nu numai 
pentru cauzele amintite, ci şi pentru că nimeni dintre Părinţi h-a folosit pînă 
astăzi această expresie şi pentru că ea este produsul vădit al ereticului Apolinarie 
şi al discipolilor lui, a căror eroare primind-o Sever se A împodobeşte cum se 
cuvine şi cu expresiile ei. Căci Hristos nu este o unitate naturală (de natură) prin 
compoziţie, cum afirmă Apolinarie şi Sever, odată ce păstrează după unire 
diversitatea firilor din care este, neatinsă şi neamestecată. Nu e nici o doime 
ipostatică, cum susţine Nestorie, odată ce cele ce s-au adunat (unit) nu subzistă în 
ele înseşi şi distincte întreolaltă şi odată ce Dumnezeu Cuvîntul cel întrupat este 
Unul şi cftipă întrupare şi a luat trupul însufleţit mintal şi raţional unit cu El, care 
preexistă (ipostatic) prin raţiunea proprie a firii (Lui) 208 , ci este după Părinţi un 
ipostas compus, întrucît este Acelaşi întreg Dumnezeu şi Unul din Sfînta şi Prea 
Slăvită Treime cu umanitatea datorită Dumnezeirii, şi Acelaşi întreg şi Unul 
dintre oameni cu Dumnezeirea pentru umanitate 209 . 



207. Ipostasul e o unitate. Firile sînt părţile Lui necontopite. E un eu unic al ambelor. 

208. Natura omenească există concret ca ipostasuri, prin însăşi raţiunea sau structura 
ei. în Hristos această stare concretă de sine a naturii umane e una cu starea de sine concretă 
a firii dumnezeieşti în Cuvîntul dumnezeiesc întrupat. Ea primeşte existenţa concretă în El. 

g) Explicare mai naturală a ipostasului compus; şi dovedire mai exactă că 
cei ce mărturisesc pe Hristos un ipostas compus nu cad în aceleaşi absurdităţi ca 
cei ce îl afirmă o fire compusă. Iar dacă cineva ar socoti că cei ce afirmă că 
Hristos este un unic ipostas compus cad în aceeaşi absurditate, pentru că tot 
ipostasul compus îşi are părţile de aceeaşi vîrstă între ele, unul ca acesta înţelege 
greşit judecata mea. Căci nu simplu orice ipostas compus îşi are părţile de aceeaşi 
vîrstă între ele, prin venirea împreună la existenţă, ci numai cel ce stă sub o fire 
compusă şi face parte dintr-o specie categorisită de ea, ca fiind categorisit de ceea 
ce e comun fiinţei sau firii e o adunare ce are împletite nişte proprietăţi legate de 
el, adică o fire cu proprietăţi. Dacă deci e compusă firea sub care se află, dar şi 
specia categorisită de ea, e necesar ca numaidecît să fie şi ipostasul compus, şi să 
aibă părţile de o vîrstă între ele, pentru fiinţa sau firea lui care-1 caracterizează, 
odată ce există ca unul ce e acelaşi cu specia, afară de trăsăturile ce-1 disting pe 
el. Căci precum definind ipostasul simplu spus, zicem că el e de o fiinţă oarecare 
cu însuşirile proprii (distincte), sau o fiinţă oarecare cuprinzînd în 
individualitatea proprie toate însuşirile proprii, la fel, definind ipostasul în mod 
determinat, deci nu simplu spus, spunem că ipostasul compus este o fiinţă 
oarecare compusă cu însuşirile .proprii sau o fiinţă oarecare compusă cuprinzîncl 
distinct toate însuşirile proprii în individualitatea sa 210 . Căci cele văzute în mod 
comun în indivizii de sub aceeaşi specie caracterizează în primul rînd ceea ce e în 
general fiinţa sau firea în indivizii ce se află sub ea. Iar comun tuturor indivizilor 
de sub o specie compusă este compoziţia. Deci compoziţia în indivizii de sub o 

209. Deşi are umanitatea unită cu Sine, Hristos este Unul din Treime prin faptul că e 
Dumnezeu; şi deşi umanitatea Lui este unită cu Dumnezeirea, El este unul dintre oameni 
prin faptul că e Acelaşi şi om. Posedarea umanităţii nu-I micşorează calitatea de Dumnezeu; 
posedarea Dumnezeirii nu-I micşorează calitatea de om. Acelaşi e omul care lucrează prin 
Dumnezeirea Lui şi Acelaşi Dumnezeu care lucrează prin umanitatea Lui. E ca om subiectul 
minunilor dumnezeieşti şi Acelaşi, ca Dumnezeu, subiectul pătimirilor omeneşti. Dar se simte 
că e Dumnezeu în pătimiri şi că e om în minuni. Trăieşte dumnezeieşte pătimirile noastre şi 
omeneşte, înălţimea faptelor minunate. 

210. Ipostasul sau persoana nu e numai firea sau fiinţa generală existînd concret, deci 
în sine, ci firea plus nişte proprietăţi specifice fiecărui ipostas. Aceasta îl face unic pe fiecare 
ipostas. Proprietatea are aci sensul de ceea ce e propriu fiecărui ipostas în unicitatea lui. De 
unde vine această unicitate? Din multe împrejurări: născut la o anumită dată şi într-un 
anumit loc, conceput din anumiţi părinţi în altă şi altă împrejurare a vieţii lor, trăind în alte 
şi alte relaţii etc. Dar şi din anumite daruri specifice fiecăruia. Aceasta ne face să credem că 
Dumnezeu face ca natura comună să imprime în fiecare existenţă concretă alte şi alte din 
resursele aflate în ea. Natura umană e de o bogăţie potenţială inepuizabilă. Dumnezeu îşi 
manifestă mereu în alte şi alte moduri puterea imaginaţiei Lui creatoare. Creaţiunea nu 
rămîne nici o clipă monotonă, sau închisă în ea însăşi, în esenţe monotone impersonale. 
Dumnezeu Şi-a lăsat «un spaţiu de manevră» în ea. Dar aceasta nu înseamnă că nu e şi 
natura umană ceva corespunzător cu imicităţile personale pe care Dumnezeu le actualizează 
cu libertatea Lui. Dar «proprietăţile» multiple ce-i sînt proprii fiecărui ipostas, dau o 
complexitate fiecăruia, şi anume o altă şi altă complexitate. Dar dacă firile s-ar compune,' il- 
ar exista unitate-varietate în creaţie, nici n-ar fi prin ipostasuri mereu nouă în această 
varietate. Ar fi o unitate generală haotică, nearmonioasă. D aceea firea rămîne aceeaşi chiar 
cînd e alcătuită din suflet şi trup, ca la om. Dar ipo> 

rile sînt toate de o altă şi altă complexitate în cadrul firii. Poate aceasta vine din : 

fire caracterizează în primul rînd firea lor compusă, nu ipostasul 211 . De aceea din 

cele comune şi generale e toată definiţia indivizilor ce se află sub ele şi din cele 
generale îşi au în mod natural originea propriului cuprins cele de sub ele. în 
aceasta se arată clar ce este propriu-zis şi în mod principal ceea ce se defineşte. 
Iar dacă acesta este adevărul, precum este de fapt, e vădit că cel ce vorbeşte de 
ipostasul compus, aflat sub fire, a arătat în individualitatea ipostasului existenţa 
lui în ceea ce e comun în mod general fiinţei, împreună cu însuşirile proprii ce-1 
caracterizează în mod propriu. Deci cel ce a numit un ipostas oarecare aflat sub o 
fire, n-a numit nimic altceva decît o fire sau o fiinţă compusă cu proprietăţi 
distincte. Dacă deci, precum s-a arătat, toată firea compusă îşi are întîlnirea 
părţilor sale una cu alta, printr-o compoziţie fără o proprie hotărîre, şi-şi are 
părţile de o vîrstă între ele şi fiecare din ele s-a ivit spre completarea întregului 
văzut ca totul în cele ce sînt conform speciilor singulare, e vădit că şi fiecare 
ipostas are cum se cuvine aceeaşi constituţie a existenţei într-o conformitate cu 
genul şi cu specia proprie.' 

Să arate deci ipostasul compus al lui Hristos aflîndu-se sub aceeaşi fire 
compusă şi să adauge că părţile ei sînt de aceeaşi vîrstă şi apoi să ne pună, cu 
dreptate, sub aceeaşi mustrare. Dar întrucît nu pot face aceasta îşi întemeiază pe 
nisip dogmele lor. Căci cel ce se sileşte fără pricepere să supună pe Hristos 
amintitelor absurdităţi, pentru că este mărturisit de noi în chip binecredincios 
ipostas compus, s-a rătăcit mult de la calea ce duce spre adevăr, ba, grăind mai 
propriu, de la adevărul însuşi. Căci această mare şi sfînta taină a lui Hristos nu 
are nici ca un individ îndeobşte o natură generală categorisită ca specie, nici nu e 
un gen sau o specie a indivizilor de sub ea, stînd sub categoria ei, ca să poată fi 
supusă vreuneia din regulile amintite. Ca atare, Cuvîntul lui Dumnezeu nu are cu 
trupul nici o întîlnire egală şi asemenea celor compuse prin unirea din-treolaltă, 

combinaţii ale bogatelor resurse ale firii. Dar unicitatea nerepetată a fiecărui ipostas, chiar 
dacă ar fi miliarde şi miliarde, trimite şi la o lucrare a lui Dumnezeu şi a imaginaţiei Lui 
creatoare. 

Dar dacă, precum s-a spus în diverse note anterioare, orice ipostas sau existenţă 
concretă de sine a unei naturi îşi are raţiunea în respectiva natură (dar nu fără un adaos al 
lucrării dumnezeieşti), dacă natura umană e compusă, compus va fi şi ipostasul ei. E ceea ce 
dezvoltă în continuare Sf. Maxim. Dar în natura umană compusă este o unitate. De aceea şi 
ipostasul în care se realizează, deşi e compus, are o unitate. E o unitate în cele compuse, mai 
ales în natura umană şi în ipostasurile ei, mai presus de înţelegerea noastră.' 

211. Orice om în general e compus prin specia lui, care e compusă din suflet şi trup. 
Aceasta îl caracterizează pe orice om. Dar la aceasta se adaugă însuşirile lui proprii ca per- 
soană distinctă. 

spre a realiza o compoziţie ca acelea 212 . 

h) Singură unirea Cuvîntului cu trupul s-a făcut prin asumare, fiind a Unuia 
ce preexistă şi a voit să Se micşoreze spre unire. în toate cele compuse în general 
după fire, nu se înfăptuieşte continuarea speciei, ca a unui întreg din părţi, prin 
asumarea uneia de către alta, ci venirea deodată a părţilor din ceea ce nu este la 
existenţă, într-o întîlnire între ele odată cu împreuna venire la existenţă, produce 
compoziţia întregului 21215 . Dar taina Domnului şi Dumnezeului şi Mîntuitorului 
nostru Iisus Hristos nu s-a săvîrşit în modul acesta, ci existînd ca Dumnezeu prin 
fire şi ca Fiul lui Dumnezeu simplu şi netrupesc după fire şi coetern cu Tatăl şi 
Creatorul tuturor veacurilor, S-a făcut om, voind-o aceasta potrivit sfatului Său 
de oameni iubitor 2120 . Şi pentru noi, fiind simplu după fire şi netrupesc, S-a făcut 
din noi în chip iconomic (prin întrupare voită) compus după ipostas şi întrupat, 
cum zice dumnezeieşte sfîntul şi marele Dionisie Areopăgitul în primul capitol al 

212. Sfîntul Maxim nu mai prezintă ca definiţie principală a ipostasului starea de sine a 
unei naturi, ci natura cu nişte proprietăţi specifice. De fapt lucrul din urmă se neglija cînd se 
definea ipostasul numai ca stare de sine a naturii. Aceasta nu remarca noutatea adusă de 
fiecare ipostas generalităţii firii. Proprietăţile înfăţişează unicitatea ipostasului sau per- 
soanei. Desigur nici proprietăţile ipostasului nu sînt lipsite de o legătură oi firea generală a 
ipostasului. Dar ele îl individualizează, fără să-1 separe de celelalte. în firea generală însăşi 
sînt implicate ca potente relaţiile actualizate în proprietăţile distincte ale ipostasuri-lor. care 
prin aceasta îşi manifestă nevoia unul după altul. Nu există natură în mod concret decît în 
ipostasuri, dar în ipostasuri imprimate de alte şi alte proprietăţi, care impun şi ele relaţiilor 
între ele, prin întregirea ce şi-o aduc. Astfel ipostasurile dezvoltă comuniunea atit pe baza 
unităţii lor de natură, cît şi a nevoii de întregire prin proprietăţile caracteristice ale fiecăruia. 

212 b. Ipostasul lui Hristos, deşi compus, nu e compus ca ipostasurile umane, care sînt 
compuse prin faptul că părţile lor sînt de aceeaşi vîrstă, că ele sînt adunate fără voie şi una o 
completează pe cealaltă. 

212 c. Ipostasul lui Hristos nu se compune fără voia Lui, prin venirea la existenţă 
deodată a părţilor Lui, ci Fiul lui Dumnezeu, existînd din veci, Se face ipostas compus în 
timp, prin voia Lui. Ipostasul Lui compus e opera libertăţii Lui. Compoziţia Lui ipostatică e 
de altă natură. Nu este o întregire necesară a Dumnezeirii prin umanitate şi invers. Acum 
intră între oameni un Subiect cu desăvîrşire liber. Hristos e singurul om făcut de El însuşi cu 
voia Sa. Toţi oamenii vin la existenţă fără voia lor. Adică flecare om e adus la existenţă în 
parte prin voia părinţilor, dar nu numai prin a lor. Alţii dispun în parte de aducerea lui la 
existenţă. Iar odată adus la existenţă, poate dispune de existenţa sa pămîn-tească şi a altora, 
dar nu şi-o poate nimici nici pe a sa cu totul, nici pe a altora. Faptul însă că la aducerea 
oamenilor la existenţă şi la menţinerea ei are un rol şi o libertate umană implică trebuinţa ca 
undeva să existe un izvor desăvîrşit al libertăţii, de care depinde în mod fundamental 
existenţa lor. Acela trebuie să existe el însuşi total liber. La baza întregii existenţe trebuie să 
stea o existenţă care nu depinde de nimeni şi care le aduce pe toate la existenţă. E o existenţă 
personală, nu o esenţă. Căci esenţa nu aduce nimic nou la existenţă, sau deosebit de ea. Ea e 
supusă unei legi în existenţa ei, identică. 

Existenţa în general n-a putut începe. Ea trebuie să fie din veci, dar trebuie să fie ca 
existenţă prin sine, sau liberă, căci altfel ar avea o altă putere superioară ei care o aduce la 
existenţă, şi aşa la infinit. 

O Persoană divină care există prin Sine şi aduce toate la existenţă din libertate, Se face 
şi pe Sine om în mod total liber. El însă ia asupra Sa unele din pasivităţile omului. Dar le 
suportă de bună voie, pentru a le învinge prin aceasta. Şi le ia numai pe cele ireproşabile: 
foamea, oboseala, durerea, moartea. Dar suportîndu-le, le învinge. 

scrierii «Despre numirile dumnezeieşti», unde zice despre dumnezeiasca 
întrupare: «în chip deosebit, din iubirea de oameni, căci S-a făcut părtaş de ale 
noastre cu adevărat în mod integral într-unui din ipostasurile Lui, readucînd la 

Sine însuşi şi refacînd micimea omenească din care S-a compus (în chip negrăit) 
Iisus cel simplu; şi Cel etern a luat prelungire temporală şi S-a făcut interior firii 
noastre Cel ce în chip-suprafiinţial e în afara întregii rînduieli a firii». 

Dacă decinu după legea şi rînduiala firii celor compuse, ci în alt mod decît al 
firii celor compuse - căci Cuvîntul lui Dumnezeu S-a compus în chip negrăit, prin 
asumare, cu trupul spre compunere 213 , nu primind existenţa prin naştere odată cu 
trupul spre compunerea şi spre completarea unui întreg dintr-o specie, precum 
spune clar tuturor cuvîntul adevărului - în zadar încearcă cei nepricepuţi în mod 
necuvenit să supună rînduielii firii compoziţia care depăşeşte tot hotarul (toată 
definiţia) şi toată raţiunea firii 214 . De aceea cel ce spune că întruparea s-a făcut 
prin asumarea trupului salvează şi existenţa dinainte de veci a lui Dumnezeu 
Cuvîntul, şi mărturiseşte în chip binecredincios şi întruparea Lui voită şi liber 
hotărîtă în timp, precum păzeşte şi deosebirea neamestecată a Cuvîntului 
asumator şi a umanităţii asumate, şi după unire 215 . 

Cel ce nu mărturiseşte că Cuvîntul lui Dumnezeu S-a întrupat în mod 

Acea Persoană Se face om în mod liber, nu din capriciu, ci din iubire. Existenţa deplină 
este una cu existenţa iubitoare. Ea face totul din iubire. Ea vrea să elibereze şi pe oameni de 
patimi pentru a-i face capabili de iubire. Libertatea desăvîrşită, care coincide cu existenţa 
desăvîrşită, coincide totodată cu iubirea. în iubire sînt şi vreau să fiu fără să strîmtorez pe 
nimeni. Iubirea reprezintă existenţa ca o lege superioară oricărei legi, ca o lege care menţine 
armonia tuturor în mod desăvîrşit prin libertate, nu prin silă. Iubirea e una cu existenţa şi cu 
libertatea. Ea n-a început pentru câ n-a fost ceva înaintea ei superior ei. Iar din ceva inferior 
nu poate ieşi ceva superior. 

213. Asumarea firii omeneşti de către Cuvîntul implică preexistenta Celui ce a asumat- 
o. Deci Se face om în chip liber Cel ce exista de mai înainte ca Dumnezeu, nu e făcut om 
nefind nimic înainte, cum sînt făcuţi ceilalţi oameni. «S-a făcut» deci om, n-a fost făcut. 
Sfîntul Maxim repetă mereu că această asumare a trupului, sau unirea Cuvîntului cu trupul 
s-a făcut în mod negrăit, minunat. între Dumnezeu Cuvîntul, Creatorul umanităţii după 
chipul Lui, şi această umanitate există totuşi o anumjtă conformitate. Cuvîntul dumnezeiesc 
se poate folosi de cuvîntul omenesc. Gîndirea dumnezeiască se poate comunica prin gîndirea 
omenească. Simţirea omenească nu e cu totul incapabilă să comunice simţirea plină de milă a 
Dumnezeirii. 

214. Compoziţia umanului cu divinul în ipostasul lui Hristos depăşeşte toate compo- 
ziţiile naturale ale creaţiei, pentru că Necreatul şi Creatorul nu e supus în mod necesar unirii 
într-o Persoană cu cele create, sau în nici un caz unirii obişnuite între ele şi nevrute de ele. El 
are o unire cu ele, dar nu Se încadrează în firea generală a creaţiei şi nu e în afara voii Lui. 
Toate cele supuse unor legi, implicînd limitarea lor în putere, presupun o existenţă mai 
presus de ele, mai presus de orice limită, care le închide pe toate înlăuntrul ei. 

215. Asumarea firii omeneşti de către Dumnezeu-Cuvîntul e un act al libertăţii Lui. 
Dar ea implică şi existenţa dinainte de veci a Celui ce o asumă şi puterea Lui absolută asupra 
ei, exprimată prin creaţie. Căci dacă ar fi fost adus şi El cumva la existenţă de altei- 

neschimbat prin asumarea trupului nu va putea mărturisi cu adevărat nici 
una din cele spuse în nici un fel. Căci dacă n-ar fi preexistat fără de început, 
cum ar fi luat (asumat) prin voinţă trupul deosebit după fiinţă Cuvîntul în 
care, precum socotesc, se zice că s-a săvîrşit în mod propriu unirea cu ceea 
ce e de altă fiinţă prin asumare 216 ? De aceea numai El a asumat în mod unic 
fără pasivitate şi cu adevărat ceea ce e de altă fiinţă şi S-a păzit pe Sine 
neschimbat în tot sensul şi modul şi nemultiplicabil, iar ceea ce a asumat a 

păstrat de asemenea neschimbat. E ceea ce e cu neputinţă să se întâmple cu 
firea creată, în care toată compoziţia se săvârşeşte odată cu apariţia părţilor, 
spre împlinirea unui oarecare întreg supus unei specii, prin unirea unora cu 
altele. £ o compoziţie care păstrează în mod egal corespondenţa părţilor 
întreolaltă în întreg. Aşa este în noi şi în toate cele ce au o fire compusă 
precizată ca specie. Căci în noi sufletul îşi are puterile naturale ale trupului 
corespunzătoare cu lucrările proprii, trupul fiind prin fire capabil de ele, 
pentru faptul că sufletul vine la existenţă împreună şi deodată cu trupul 217 . 

Dar Cuvîntul lui Dumnezeu neavînd în nici un sens şi mod corespun- 
zătoare puterile firii asumate de El cu lucrările proprii după fire - căci nu se 
măsoară cu firea cele mai presus de fire -, nici existând peste tot ceva din 
cele create capabil prin fire de El, S-a făcut absolut cu voia, în chip negrăit, 
ca prin asumarea trupului raţional şi mintal însufleţit, ca Unul ce este şi 
preexistă şi toate le poate, înnoind într-un mod mai presus de fire firile ca să 

neva, n-ar putea asuma în mod complet liber firea omenească, ci în baza unei necesităţi 
impuse Lui de cel ce 1-a adus la existenţă mai înainte. în cazul acela şi creaţia ar fi ceva ce I 
s-a impus de o forţă superioară. Asumarea trupului de către un suflet preexistent, conform 
teoriei lui Origen, nu-i un act total liber, pentru că acel suflet e produs şi el de o substanţă 
anterioară. Şi asumarea trupuluîde un astfel de suflet nu e spre mîntuirea trupului, ci spre 
pedeapsa şi curăţirea sufletului. în Iisus e dat Subiectul supremei libertăţi manifestat şi ca 
om. E Subiectul supremei libertăţi şi deci şi al iubirii desăvîrşite, fără de care nu se poate 
explica existenţa. La treapta de parteneri ai lui Dumnezeu, deci la participarea la libertatea 
Lui în iubire, sînt chemaţi toţi oamenii. în scopul acesta trebuie să se păstreze în Hristos 
neamestecată şi neschimbată atît Dumnezeirea desăvîrşit liberă ca să se poată împărtăşi de 
ea şi oamenii prin comuniune cu El, cît şi umanitatea, prin care Hristos le comunică fraţilor 
Săi în umanitate această iubire desăvîrşită în libertate desăvîrşită. 

216. Ideea de «asumare» a trupului este ideea cheie, care asigură învăţătura despre 
preexistenta veşnică a Cuvîntului şi despre libertatea actului de întrupare a Lui. Altfel, ar fi 
fost şi Hristos un om constituit fără voia Lui în temeiulunei legi a firii. Asumarea implică 
deosebirea de fiinţă a Cuvîntului asumător şi a firii asumate. Ea explică unirea lor nu printr- 
o lege a firii, ci prin voia Cuvîntului asumător. Sau chiar asumarea arată că între Cuvîntul şi 
trupul asumat e o deosebire de fiinţă. Căci omul nu se constituie prin asumarea liberă a unei 
părţi a lui de către altă parte, ceea ce arată că părţile lui sînt deofiinţă. 

217. Corespondenţa aceasta vine din faptul că sufletul şi trupul vin deodată la existenţă, 
nu paralel, ci într-o împreunare oarecare. Sufletul are în sine o corespondenţă cu trupul 
chiar de la apariţie. 

mîntuiască pe om 218 . Această credinţă am învăţat-o eu; şi m-au învăţat sfinţii 
şi fericiţii Părinţi care au plecat înainte de noi şi cei ce mai vieţuiesc şi acum, 
cărora li s-a încredinţat cîrma sfintei Biserici universale a lui Dumnezeu şi 
care au cârmuit-o în chip drept spre limanul voii lui Dumnezeu. Cu aceasta 
voi şi pleca, prin rugăciunile lor, când voi părăsi viaţa prezentă, oferind lui 
Dumnezeu, în loc de orice vrednicie, mărturisirea neprihănită şi nepătată şi 
mai presus de toată tulburarea eretică. Căci nu mă pot lăuda cu o viaţă 
înfrumuseţată de fapte, eu care am fost în toată viaţa mea de aici un călcător 
arbitrar al legilor dumnezeieşti. 

Acestea vi le-am scris, pe cât s-a putut mai scurt, vouă, domnul meu 
binecuvîntat, ca să cunoaşteţi, dacă e ceva de folos în cele scrise, cum să 
alungaţi măcar în parte pe cei îmbrăcaţi în piele de oaie, care sperie cu 
lătrăturile lor oile dumnezeieşti şi blînde ale sfintei turme a lui Hristos şi să 
nu vă lăsaţi atraşi de minciună, care făţăreşte cu viclenie adevărul. 
Expresiile Părinţilor apărătoare ale credinţei bisericeşti nu le-am putut da în 
scrisoare, din pricina marii lipse de cărţi. Dar aveţi acolo pe binecuvîntatul 
meu stăpîn, părinte şi învăţător, domnul Avă Sofronie, cu adevărat cuminte 
(ooxppova) şi înţelept susţinător al adevărului şi nebiruit apărător al 
dumnezeieştilor dogme, în stare să lupte cu fapta şi cu cuvîntul împotriva a 
toată erezia, îmbogăţit în toate celelalte virtuţi şi în mulţime de cărţi, gata să 
îmbogăţească pe cei ce voiesc să înveţe cele dumnezeieşti. Vizitîndu-1, des pe 
el, ştiu că veţi dobîndi toată cunoştinţa cea dreaptă şi fără greşeală a 
dreptelor şi mîntuitoarelor dogme. Vă doresc sănătate 219 . 

14. Epistola dogmatică a 

218. Nimic din cele create nu e capabil să se unească prin firea sa cu Creatorul şi să-L 
exprime pe El, cum e capabil de aceasta trupul pentru suflet. Numai puterea lui Dumnezeu 
poate da această capacitate vreunei creaturi. Dar o poate da în mod deosebit umanului 
întrucît pe de o parte El 1-a creat, iar pe de alta, 1-a creat după chipul Său. însă de aci şi pînă 
a face ca simţirile, gîndurile, cuvintele umane să se facă simţiri, gînduri şi cuvinte directe ale 
Subiectului divin, depăşindu-se orice paralelism, e o negrăită distanţă. Aceasta o poate face 
în mod negrăit Dumnezeu-Cuvîntul. Actul de asumare a umanului ca mijloc de manifestare a 
Subiectului divin ridică umanul mult peste puterile lui, dar totuşi nu-1 modifică: «asumarea» 
are sensul de ridicare a umanului la calitate de parte a Persoanei divine. Aceasta e înnoirea 
firii umane şi prin ea a tuturor firilor create; o înnoire care nu e scoatere din raţiunea ei, ci o 
ridicare în planul funcţional cel mai înalt, în planul de expresie directă a Persoanei 
dumnezeieşti. E o ridicare a firii peste fire, dar fără să i se anuleze firea. Deşi Hristos e 
Cuvîntul Car§ coboară la treapta de Subiect al firii umane, nu coboară din pedeapsă, ca 
sufletul în trup în concepţia lui Origen, ci pentru a înălţa firea umană, pentru a o mîntui. De 
aceea Cuvîntul nu e silit să intre în trup, ci îl asumă liber pe acesta din iubire de oameni. 
«Coborîrea» Cuvîntului e înălţarea firii umane. Acesta e sensul «asumării». Ea se va termina 
în «înviere» şi «înălţare» şi în «şederea Lui ca om la dreapta Tatălui». 

219. Plecat la 626 din mînăstirea Sf. Gheorghe din Cyzic, după o trecere prin Cipru şi 
Creta, la 632 Sf. Maxim se afla la Cartagina. Dar înainte se oprise în mînăstirea Eucratas din 
apropierea Alexandriei, unde era stareţ Sofronie, ajuns la 634 patriarh al Ierusalimului. 
Acesta e primul care a început lupta împotriva monoteliţilor, o formulă de compromis între 
mondfiziţi şi ortodocşi, pentru care fusese câştigat de împăratul Heraclie mai întîi 

aceluiaşi către acelaşi 

Dumnezeu fiind bun prin fire, nimic din ce face nu e rău. Dar omul care se 
face bun prin sîrguinţa voită, se arată bucurîndu-se pururea de cele ce le face 
Dumnezeu. Căci omul nu are altă normă de cunoaştere a ceea ce e bun decît 
plăcuta consimţire (ai)v5iâueoiv) cu ceea ce face Dumnezeu. Fiindcă e propriu 
lui Dumnezeu să facă cele bune, iar omului să consimtă cu ele. Căci virtutea 
omului este să arate că îmbrăţişează prin consimţirea voinţei ceea ce e făcut de 
Dumnezeu. Deci dacă e bun tot ce are pe Dumnezeu drept cauză a facerii sale, 
bun cu adevărat şi cel mai mare bun este unirea prin credinţă a celor despărţite, 

căci aceasta este o operă vădită a lui Dumnezeu. Iar dacă acest lucru este, fără 
îndoială, adevărat, ştiu că vă bucuraţi văzînd pe cei împrăştiaţi adunîndu-se 
împreună, pentru că sînteţi bun prin consimţirea voastră cu cele bune. 

Vă rog, deci, pe voi cel păzit de Dumnezeu, ca pe unul ce sînteţi bun, să 
primiţi pe domnul de Dumnezeu păzitul diacon Cosma, care aduce această 
modestă scrisoare a mea, bărbat bun şi cuminte şi înfrumuseţat cu moravurile 
plăcute lui Dumnezeu, şi să-1 socotiţi între prietenii voştri. Şi dacă e de trebuinţă, 
să adresaţi rugăminţile pentru el către cinstitul Papă 219b , ca să nu se opună să 
primească acelaşi grad al diaconiei în biserica în care a fost instituit. 

Căci a primit în mod sincer învăţătura binecredincioasă a dumnezeieştilor 
dogme ale Bisericii în aşa măsură, că şi luptă pentru ea cu înfocare şi cunoaşte 
drept definiţie şi normă a dreptei credinţe să nu tăgăduiască să cugete nimic din 
cele ce este Hristos după unirea neschimbată 21915 : că este deodată Acelaşi şi 
Dumnezeu, şi om. Căci n-a lepădat ceea ce era, făcîndu-Se cu adevărat ceea ce 
nu era; fiindcă e de oameni iubitor 220 . Ci e întreg amîndouă în mod natural după 
ipostas 221 , ca 

episcopul ortodox Cyrus de Phasis, făcut la 630 patriarh de Alexandria. Scrisoarea aceasta 
trebuie să fi fost scrisă înainte de 630 cînd ajunge Cyrus patriarh în Alexandria. Dar nu mult 
înainte de acea dată, cînd începuse presiunea împăratului asupra unor oameni ai Bisericii ca 
să-i atragă la monotelism. Din scrisoarea următoare (14) se pare că e scrisă nu mult după 
626, cînd a fugit Sf. Maxim în Africa din cauza incursiunii perşilor, la care se face aluzie. Se 
vede că destinatarul scrisorii se afla în Alexandria, în apropiere de care se afla mînăstirea 
unde era stareţ Sofronie. 

219 b. E vorba de patriarhul Alexandriei, care se numea şi el pe atunci papă. Căci 
scrisoarea se adresează aceluiaşi demnitar împărătesc din Alexandria, căruia îi fusese 
adresată şi cea anterioară. Se vede că e vorba de un diacon care-şi pierduse postul pentru că 
aderase la erezia monofizită, iar acum revenise la dreapta credinţă. Aceasta se vede şi din 
epistola următoare (13). 

220. Dacă ar fi alterat unitatea, Cuvîntul nu s-ar fi dovedit de oameni iubitor. Dar şi 
dacă n-ar fi rămas Dumnezeu, s-ar fi dovedit că nu poate sau nu vrea să rămînă Dumnezeu 
în unirea maximă în care se aşază cu umanitatea. Omul e mîntuit, e înălţat pînă la 

Unul din amîndouă şi salvînd prin Sinea Sa unică (8i'ev6<; eautou) pe amîndouă, 
fără schimbare şi micşorare, ca fiind acestea cu adevărat prin unirea cea după 
ipostas. Căci unirea după ipostas fiind opusă împărţirii (şi despărţirii), dar nu 
deosebirii naturale a celor unite în El, desfiinţează cu desăvîrşire împărţirea (şi 
despărţirea), dar păstrează neclintită deosebirea, pe care o arată numărul. Fiindcă 
nu ar putea cugeta cineva (unirea după ipostas) cu totul nepărtaşă de cîtime, chiar 
dacă ar fi foarte înţelept şi de nebiruit în cuvinte. Căci cîtă vreme se păstrează în 
compoziţia întregului fără amestecare părţile din care se constituie întregul, nu se 
poate ignora deosebirea naturală a părţilor întregului păstrate în unire. Iar pînă ce 
rămîne păstrată în întreg raţiunea deosebirii după fiinţa părţilor, e cu neputinţă a 
nu se cunoaşte cîtimea părţilor întregului, ce se deosebesc după fiinţă între ele. Şi 
această cîtime o indică numărul, dar nu împărţirea (şi despărţirea), pentru că 
numărul nu e indicatorul relaţiei lucrurilor, adică al unirii sau al împărţirii, ci 
numai simplu al dtimii, nu al unui mod al rîtimii 222 . 

Iar dacă numărul indică o cîtime, dar nu o relaţie, cel ce se foloseşte de 
număr spre indicarea binecredincioasă a deosebirii firilor păstrate în Hristos, din 
care este El după unire, nu împarte nicidecum unitatea, ci cunoaşte numai că au 
rămas neamestecate după unire firile din care este Hristos şi Domnul şi Fiul 
întrupat şi Care S-a întrupat desăvîrşit 223 . De aceea propovăduieşte «o fire a lui 
Dumnezeu Cuvîntul întrupată» după unirea cu trupul ce are un suflet înţelegător 
şi raţional, neignorînd deosebirea, dar exclude şi elimină împărţirea 224 , ca prin 

Dumnezeire, e primit în comuniunea maximă cu Dumnezeu, fără să înceteze de a fi om. Omul 
e cinstit ca atare şi e făcut capabil de aceasta ca atare. Nu există o incompatibilitate între 
Dumnezeu şi om de aşa fel, ca întâlnirea între ei să schimbe sau pe Dumnezeu, sau pe om. 
Omul e făcut de Dumnezeu ca creatură care poate fi ridicată la treapta de conţinut al 
Persoanei dumnezeieşti a Cuvîntului. Nu e de esenţă divină, dar e făcut capabil de a fi con- 
ţinut al vieţii personale a lui Dumnezeu şi prin aceasta toţi oamenii sînt capabili de a fi par- 
teneri ai lui Dumnezeu, deci ridicaţi prin har la nivelul Lui. îl pot trăi pe Dumnezeu ca om şi 
Dumnezeu mă poate trăi în calitatea de Dumnezeu pe mine ca om. Sînt ridicat în lărgimea 
nesfîrşită a iubirii între mine şi El. 

221. Are în Persoana Sa şi firea dumnezeiască, şi cea omenească. în acest sens El este în 
amîndouă în mod natural sau prin fire, fără să Se facă o singură fire. Trăieşte pe om în firea 
lui omenească, şi pe Dumnezeu în firea Lui dumnezeiască. Dacă nu s-ar fi păstrat în El 
ambele firi, n-ar fi mîntuit Dumnezeu pe om şi nu l-ar fi ridicat la înălţimea de dumnezeu 
prin har. 

222. Sufletul şi trupul unite într-un om nu se numără, cum nu se numără nici sufletul şi 
trupul cînd se despart prin moarte. Amîndouă situaţiile implică o referire a unuia la altul. 
Dar se numără doi oameni, însă nu se numără un om şi un cal. 

223. Dacă numărul (plural) nu indică decît cîtimea simplă, nu relaţia despărţitoare sau 
unificatoare, numărul două aplicat firilor în Hristos nu indică decît existenţa Lui reală. De 
fapt în Hristos cele două firi sînt într-o relaţie, dar relaţia între ele nu e impusă de firea lor, 
ca cea între suflet şi trup sau chiar între diferite lucruri create. Ele sînt prin fire în gradul 
suprem deosebite, una fiind necreată, alta creată. Şi nu şi-a pierdut nici una acest caracter. 
Acest lucru îl accentuează învăţătura creştină despre Hristos. Nu există între ele în Hristos 
nici amestecare, nici despărţire. Aceasta nu ne-ar mai aduce mîntuirea. 

aceste expresii să alunge din aula dumnezeiască amestecarea lui Apolinarie şi 
împărţirea lui Nestorie (1), cele două rele diametral opuse şi să se facă 
închinătorul curat al tainei, mărturisind pe Acelaşi născut de sus din Tatăl înainte 
de toţi vecii şi pe Acelaşi născut de jos pentru noi, prin asumarea trupului raţional 
şi mintal însufleţit din Maica, în timpurile din urmă. Şi de aceea crede că Sfînta 
Fecioară este cu adevărat Născătoare de Dumnezeu, pentru că, concepîndu-L pe 
însuşi Cuvîntul în loc de sămînţă (avxt cmopac,) L-a purtat în pîntece şi L-a 
născut întrupat din Ea. Pe Acelaşi (îl crede) lucrînd minunat şi pe Acelaşi răbdînd 
cu voia încercările patimilor omeneşti; pe Acelaşi răstignit, îngropat, înviat a 
treia zi după Scripturi şi înălţat cu trupul la ceruri, de unde a venit la noi fără 
trup, cum singur ştie, Cel care nu are ca Dumnezeu după fire nici o mutare din 
locuri în locuri. Căci e prin fire nesfîrşit şi de aceea nu e cuprins în nici un mod 
de cele ce sînt (create), ca Cel ce e liber de orice circumscriere; dar fiind prin fire 
de oameni iubitor, a răbdat cu voia naşterea noastră trupească şi S-a încăput în 
ale noastre 225 , pe Acelaşi avînd să vină cu slavă să judece viii şi morţii şi să dea 
fiecăruia după vrednicie dreapta răsplată a celor săvârşite. 

îmbrăţişînd cu iubire această mărturisire amintitul prea iubitor de Dumnezeu 
domnul Cosma, l-am îmbrăţişat şi eu cu bucurie şi l-am preţuit mai mult decît 
sufletul meu, cunoscând iubirea lui simplă pentru Hristos. Şi la capitolele 
dogmatice despre care m-a întrebat, i-am dat în scris un răspuns scurt, care e 
potrivit să fie primit şi cunoscut şi de voi, prea păziţilor de Dumnezeu. Căci îl 
veţi folosi pe el prin buna voastră tîlcuire a textului, completînd înţelesul ce le 
lipseşte din pricina scurtimii. Vă aduc aminte vouă, de Dumnezeu păziţilor, să 
vegheaţi şi să vă rugaţi după porunca Domnului (Matei 26, 41), ca să nu fim 
prinşi în cursele ispitelor ce ne împresoară de toate părţile. Căci de vom veghea şi 
vom sta treji, ştiu că vom fi păziţi de demoni; şi de ne vom ruga, ne vom atrage 
spre ajutorul nostru harul lui Dumnezeu, care luptă împreună cu noi şi ne face 
biruitori asupra a toată puterea potrivnică şi ne izbăveşte de toată rătăcirea şi 
neştiinţa. 

Trebuie să o facem aceasta mai ales acum cînd şi fără poruncă ni se face 
firea însăşi învăţătoare în privinţa lui Dumnezeu, luînd ca sfătuitoare 
strâmtorarea de faţă. Căci ce ne poate strîmtora mai mult decît relele care au 
cuprins acum lumea? Ce e mai cumplit pentru cei ce au simţire decît cele ce se 
întîmplă acum? Ce e mai jalnic şi mai înfricoşător 

224. E vorba de diaconul Cosma, a cărui revenire la dreapta credinţă o arată Sf. 
Maxim. 

225. Iubirea îl face încăput în ale noastre pe Cel neîncăput prin fire. Iubirea face încă- 
put în oameni pe Cel infinit. Iubirea împacă infinitatea cu putinţa de a se face încăpută. 

(decît acestea) pentru cei ce le pătimesc? Să vezi un neam din ţinuturi pustii şi 
barbare străbătînd ţara străină ca pe a sa şi viaţa liniştită a ei tulburată de nişte 
fiare sălbatice şi crude, care n-au decît numai chipul oamenilor. E un popor 
iudaic ce se bucură de la începuturile lui de sîngele omenesc şi nu cunoaşte ca 
lucru plăcut lui Dumnezeu decît uciderea făpturii şi de aceea e mai pornit în 
nebunia de a se face mai vestit în bogăţia vicleniei decît toţi cei vestiţi în răutate. 
Sînt oameni de care Se scârbeşte Dumnezeu, pe Care cred că-L slujesc. Căci e 
poporul cel mai necredincios decît toate popoarele de pe pămînt şi de aceea în 
stare să slujească oricărei puteri vrăjmaşe, precedînd prin toată puterea şi 
pornirea venirea celui rău, căci prin cele ce face vesteşte venirea lui antihrist, 
fiindcă n-a cunoscut pe Mântuitorul adevărat. E neamul răuvoitor şi nelegiuit, 
urîtor de oameni şi urîtor de Dumnezeu, cu atît mai urîtor de oameni cu cît e mai 
urîtor de Dumnezeu. Afundîndu-se în plăcerea de înjurăturile împotriva sfinţilor, 
el arată că e aproape răzbunarea, făcând totul ca să le fie pedeapsa cît mai 
dreaptă, căci îşi arată prin fapte în mod deplin tirania împotriva lui Dumnezeu şi 
revolta împotriva Lui. E susţinătorul minciunii, autorul uciderilor şi duşmanul 
adevărului, amarnicul prigonitor al credinţei mele, prin care s-a desfiinţat 
rătăcirea politeistă şi s-au alungat cetele demonilor 226 , prin care «toate popoarele 
au plesnit cu mîinile (după proorocie) şi au strigat lui Dumnezeu cu glas de 
bucurie. Că Domnul este prea înalt, înfricoşător, împărat mare peste tot 
pămîntul» (Ps. 46, 1-2). Căci s-a făcut cunoscut lor că a venit prin trup Fiul Unul 

Născut: ca Domn celor ce s-au supus Lui prin fapte; ca Prea înalt dăruitor al 
cunoştinţei adevărate celor ce se grăbesc din dorinţa de înţelepciune spre 
înţelegere, prin contemplare a tainelor neacoperite de simboluri; înfricoşător, ca 
Judecător şi răzbunător al neascultătorilor; ca împărat, ca Cel ce împarte fiecăruia 
cele pregătite după vrednicie; iar mare, ca Cel ce face mai presus de fire prin cele 
contrarii cele contrare; ca Cel ce produce prin pătimire nepătimirea şi prin 
moarte, viaţa şi dăruieşte firii cu o putere minunată (paradoxală), prin lipsurile 
trupeşti deprinderile neschimbate în cele bune. 

Dar nici aşa nu se ruşinează poporul cel fără de minte şi nu încetează să 
prigonească credinţa şi virtutea, pe care le prigoneşte din pizmă, ca unul ce a 
căzut din amîndouă şi nu ştie că a căzut, «şchiopătînd din amîndouă gleznele» 
(III Regi 18, 21). Şi neputîndu-se ridica deloc din căderea necredincioşiei, sau 
nevrînd, ca să spunem mai potrivit; ca unul ce trădează pururea credinţa şi 
virtutea din pricina mîndriei şi a plăcerii, ca un popor apostat şi nebun şi ca un 
neam neînvătat. Căci împărtindu-şi viata 

-— % 

226. S-ar părea că e vorba de arabi, care sînt şi ei de neam iudaic (semit), stîrniţi din 
pustiurile lor de Mahomed. 

sa între acestea, apostatul şi încărcatul de fărădelegi îşi face pe una maică a 
apostasiei (despărţirii de Dumnezeu), iar pe cealaltă, pricinuitoare urii de oameni, 
ca să fie înjurate de el şi Dumnezeu şi zidirea, Dumnezeu fiind dispreţuit, iar 
zidirea stricată (coruptă) prin faptele lui rău mirositoare. 

Ce e mai înfricoşător decît acestea, precum am spus, ochilor sau urechilor 
creştinilor? Să vezi un neam crud şi nebun adunîndu-se ca să-şi întindă duşmănia 
numai împotriva moştenirii dumnezeieşti. Dar acestea le-a făcut să vină asupra 
noastră mulţimea păcatelor noastre. Căci n-am vieţuit în chip vrednic de 
Evanghelia lui Hristos. Toţi am păcătuit, toţi am săvîrşit fărădelegi, toţi am 
părăsit calea poruncilor care zice: «Eu sînt calea» (Ioan 14, 6). Ne-am făcut fiare 
altora, nemaicunoscînd harul iubirii de oameni şi taina patimilor lui Dumnezeu 
Cel întrupat pentru noi. «Şi am umblat pe cărări neumblate» (înţ. Sol. 5, 7), 
întărind adică în dispoziţia voii noastre afecţiunile patimilor de ocară (Rom. 1, 
26). Deci să veghem şi să ne rugăm «ca nu cumva să se îngreuneze inimile 
noastre şi mai mult de saturare şi beţie» (Luca 21, 34). Saturarea este îndoiala de 
cuvîntul credinţei în timpuri de prigonire; iar beţia, lepădarea gîndurilor celor 
după fire, prin care se produce de obicei cunoaşterea celor ce sînt, cînd prin 
moleşeală sufletul e doborît de năvala ispitelor şi întunecat, e tulburat, cum am 
spus, de cuvîntul credinţei. Căci de ne vom ruga şi vom veghea, vom păstra mai 
întărită credinţa în Domnul şi Dumnezeul nostru Iisus Hristos, contemplînd şi 
făcînd experienţa sfîrşitului celor pe care le-a prezis. Să nu ne înstrăinăm deloc şi 
să nu răbdăm în suflet vreo şovăială, nici să nu pătimim vreo îndoială contrară 
făgăduinţei, ci să păstrăm întărită credinţa, văzînd ca împlinite prin lucruri cele 
prezise de Domnul. Iar dacă împlinirea celor prezise face sigură credinţa, să 
facem şi noi prin cele ce săvîrşim mai sigură credinţa noastră, aflînd că e adevă- 



227. Tot ce a dăruit umanităţii Sale ne va dărui şi nouă. Prin însăşi înălţimea la care a 
ridicat umanitatea noastră, a dat mărturie că şi noi vom ajunge.la bunătăţile ei. 

228. Aşa a făcut Sf. Maxim. A fugit de năvălirea perşilor, dar a primit, cînd a venit 
timpul, mucenicia pentru dreapta credinţă. 

rat Cel ce le-a grăit. Şi să-L mărturisim pe El ca Dumnezeu înaintea oamenilor, 
ca unii ce nu mai ştim nicidecum de moarte, ca să dea şi El mărturie pentru noi în 
faţa Tatălui (Luca 12, 8) şi să-i ducă (la El) mîntuiţi prin buna mărturisire pe care 
El a început-o făcîndu-Se pe Sine model al virtuţilor noastre 227 . Căci «a 
mărturisit înaintea lui Pilot din Pont mărturisirea cea bună» (I Tim. 6, 13). Pe 
aceasta fie să ne învrednicim şi noi să o imităm prin harul Lui cînd timpul ne-o 
va cere, nesărind grăbiţi în primejdii pentru cauza dreptei credinţe, ci ocolind pe 
cît putem încercările, din cruţarea prigonitorilor şi din cunoştinţa prin încercarea 
slăbiciunii noastre. Şi aşa să-i învăţăm pe cei încă prunci duhovniceşti şi să aştep- 
tăm Cuvîntul care ne cheamă 228 , Care venind nevăzut în cei ce primesc luptele 
după lege pentru dreapta credinţă, face în ei drumul mărturiei, ca singurul care 
poate birui simţirea şi firea. Fiindcă victoria asupra simţirii şi firii o dă în mod 
clar mărturia 229 . Prin ea biruie mintea şi raţiunea pătimirea, întărind dorul de 
Dumnezeu, care convinge pe iubitorii Lui să treacă spre Cel dorit. Fie ca şi noi să 
ne învrednicim să ne înfăţişăm înaintea Lui strălucind prin mărturisirile 
(mărturiile) noastre, pe care să le aducem împreună cu noi plecând de aici şi 
mutîndu-ne în lumea fără sfîrşit, prin rugăciunile şi mijlocirile Prea Sfintei 
Stăpînei noastre de Dumnezeu Născătoare şi Pururea Fecioara Măria şi ale 
tuturor sfinţilor. Amin 230 . 



Scolie 

Cel ce se foloseşte, zice, de expresia «două firi» numai spre arătarea deosebirii în Hristos, se 
luptă cu Apolinarie; şi cel ce foloseşte iarăşi expresia «o fire a lui Dumnezeu Cuvîntul 
întrupată» înlătură împărţirea lui Nestorie. Şi amîndouă expresiile le afirmă cel ce refuză 
deopotrivă credinţa greşită a ambilor. 

15. A aceluiaşi către prea iubitorul de Dumnezeu 

Cosma, diaconul din Alexandria, despre ceea ce e 

comun şi propriu, adică despre fiinţă şi ipostas. 

Prea iubitorului domn diacon Cosma, smeritul Maxim, bucurie. 

Avînd o lungă convorbire despre dumnezeiasca întrupare, în care referindu- 
te la dogmele cele mai subţiri ale dreptei credinţe, ai luat prilej să ceri smereniei 
mele să spun, omule al lui Dumnezeu, ce este comun şi universal şi ce este 
particular şi propriu, ca să ni se facă clar întreg înţelesul unirii, nu voi spune 
nimic de la mine. Ci spun ceea ce am învăţat de la Părinţi, neschimbînd nimic din 
învăţătura lor. 

Deci comun şi universal, sau general, este, după Părinţi, fiinţa (substanţa) şi 
firea. Căci ei spun că acestea sînt identice între ele. Iar propriu şi particular'este 
ipostasul şi persoana. Căci şi acestea sînt, după ei, identice între ele. Fiindcă 
spune marele Vasile, scriind lui Terentie: «Iar de trebuie să spunem şi noi pe 
scurt ceea ce socotim, vom zice că ceea ce deosebeşte comunul de propriu, aceea 
deosebeşte fiinţa de ipostas. Căci fiecare din noi participă atît la raţiunea comună 



229. Mărturia pentru Hristos aducea în primele secole creştine mucenicia. De aceea 
martorul era martir. 

230. Pledoaria aceasta pentru mucenicie credem că o făcea actuală începutul incur- 
siunii arabilor fanatizaţi de Mahomed. De aceea se pare că cele spuse mai înainte în această 
epistolă a Sfîntului Maxim se referă la ei. 

de a fi a fiinţei, cît şi la proprietăţile particulare referitoare la ea, prin care este 
cutare cutare». 

Şi iarăşi acelaşi spune către Amfilohie, zicînd despre aceleaşi: «Fiinţa şi ipostasul 
au deosebirea pe care o are comunul faţă de fiecare. De exemplu cea pe care o 
are animalul faţă de cutare om» 231 . Şi după altele: «Cei ce spun că fiinţa este 
aceeaşi cu ipostasul sînt siliţi să mărturisească numai persoane diferite». Şi iarăşi, 
învăţînd pe cineva o normă, a scris, tîlcuind sensul cuvîntului «de o fiinţă»: 
«Această expresie îndreptează şi răul lui Sabelie. Căci desfiinţează identitatea 
ipostasurilor şi introduce noţiunea deplină a persoanei 23113 . Căci nu e ceva de o 
fiinţă cu sine, ci altul e una cu altul. De aceea distinge bine şi binecredincios 
proprietatea ipostasurilor şi prezintă asemănarea neştirbită a firii (Epist. 500). Şi 
iarăşi în a doua Epistolă către cei din Neocezareea (Epist. 64), învaţă zicînd: «De 
fapt trebuie să ştie că precum cel ce nu mărturiseşte comunul fiinţei cade în 
politeism, aşa cel ce nu admite cele proprii ipostasurilor e dus în iudaism». Şi 
iarăşi în cele ce l-au făcut pe Eustatie Armeanul să subscrie, se arată scriind clar: 
«Se cuvine deci a mărturisi clar că cred potrivit cuvintelor expuse de Părinţii 
noştri la Niceea şi potrivit înţelesului sănătos al acestor cuvinte. Căci sînt unii 
care şi în această credinţă înţeleg cu vicleşug cuvîntul adevărului şi trag înţelesul 
cuvintelor din ea spre părerea lor. Aşa a îndrăznit şi Marcel, necrezînd în 
ipostasul Domnului nostru Iisus Hristos. Căci socotindu-L cuvînt simplu şi 
pretextînd că Şi-a luat începuturile din El însuşi, a explicat greşit înţelesul 
expresiei «de o fiinţă». Iar unii dintre cei ce au preluat din impietatea lui Sabelie, 
cel din Libia, părerea că ipostasul şi fiinţa sînt acelaşi lucru, trag de aci prilejul 
pentru construirea blasfemiei lor, din faptul că s-a scris în credinţa (de la Niceea): 
«lor daco cineva zice că Fiul lui Dumnezeu e din altă fiinţă sau ipostas, pe acela 
îl supune anatemei Biserica sfînta şi catolică»-. Dar dacă expresiile ar indica 
unul şi acelaşi înţeles, ce trebuinţă ar fi fost de amîndouă? Deci e vădit că unii 
negînd că e din aceeaşi fiinţă, iar alţii spunînd că e din alt ipostas, Părinţii au 
declarat amîndouă expresiile ca străine învăţăturii bisericeşti 232 . Căci arătînd 
gîndul lor, au spus că Fiul este din fiinţa Tatălui, nemaiadăugînd «din ipostas». 
Primul lucru îl spun despre desfiinţarea opiniei celei rele, iar al doilea spre 
arătarea dogmei mîntuitoare 233 . 

231. Se pare că aceasta e lămurirea dată lui Cosma în scris, de care vorbeşte Sf. 
Maxim în epistola precedentă. 

231 b. 6|j.oî)oiog — de o fiinţă indică şi deosebirea persoanelor şi identitatea de fiinţă. 
Căci nu e cineva «de o fiinţă» cu sine, ci cu altul. 

232. Trebuinţa explicării lui Dumnezeu în Treime a făcut pe Părinţi să ajungă la clari- 
ficarea raportului între persoanele distincte şi firea comună. Ei au remarcat două ele- 
mente ale persoanei: starea concretă de sine a firii şi anumite trăsături distinctive ale fie- 
cărei persoane de alta. Dar firea lor comună le dă, ca un al treilea element, nevoia fiecărei 
persoane de altă persoană. Părinţii au clarificat aceste elemente mai mult ontologic şi mai 
puţin psihologic şi spiritual. 

Bazîndu-ne pe gîndirea mai nouă, putem spune azi că persoana umană este o sine 
conştientă de unicitatea ei nerepetată ca izvor unitar al actelor, cugetărilor şi simţirilor sale 
multiple şi în mare măsură conştientă de aceasta şi de aceea responsabilă de toate mişcările 
ei fizice şi spirituale. Această responsabilitate conştientă e o alta din trăsăturile 

în acord cu aceasta şi Grigorie Teologul în «întîiul cuvînt teologic» 234 , se 
arată zicînd: «Cînd spun mijlocia, spun adevărul. Numai privind la ea e bine, 
respingînd şi urîta contractare şi împărţirea şi mai absurdă. Nu contractăm 
Cuvîntul nici într-un ipostas de teama politeismului, înţele-gînd ca nume simple 
pe Tatăl, pe Fiul şi pe Sfîntul Duh». Şi după puţin, iarăşi: «Deoarece trebuie să 
menţinem pe Dumnezeu cel Unul şi să mărturisim şi cele trei ipostasuri, adică 
trei Persoane şi fiecare cu ceea ce e propriu Ei, să spună după cuvîntul meu că e 
un Dumnezeu referind la o singură cauză pe Fiul şi pe Duhul, nu compunîndu-L, 
nici contractîndu-I. Iar cele trei ipostasuri (ce le mărturisim), fără să cugetăm pe 
nici unul contopit sau despărţit sau amestecat, ca să nu se desfiinţeze totul. Căci 
prin ele se laudă unitatea şi mai mult, sau Se arată Dumnezeu ca bun 234b . Prin 
aceasta înţelegem că Dumnezeu cel Unul şi Acelaşi, ca să-L numesc aşa, are 
mişcare şi voinţă, dar şi identitatea de fiinţă». Iar în «Cuvîntul de rămas bun» 
zice iarăşi: «Credem în Tatăl şi în Fiul şi în Sfîntul Duh de o fiinţă şi de o slavă, 
în Care îşi are şi botezul desăvârşirea 235 . Ştii tu, care te-ai iniţiat (te-ai botezat), 
cn <! (Botezul) este negarea necredinţei şi mărturisirea Dumnezeirii? Şi aşa ne 
desăvârşim, cunoscând pe de o parte pe Unul în fiinţă şi articulîndu-ne şi 
închinîndu-ne Celui neîmpărţit, pe de alta cunoscând şi articulîndu-ne în cele trei 
ipostasuri sau Persoane» 236 . 

distinctive ale persoanei. Dar persoana este conştientă totodată că e înrudită cu alte persoane, 
că are un conţinut în mare parte în esenţă comun cu ele şi că e condiţionată şi responsabilă în 
mare măsură şi de ele. Aceasta traduce identitatea de fire a persoanelor umane distincte. 

în Sfînta Treime Sinea personală e întreită. Şi între fiecare este o unitate maximă. 
Persoanele umane pot deveni adeseori nesolidare şi duşmănoase între ele. Persoanele 
treimice au o unitate desăvîrşită în iubire. 

Iisus Hristos e o Sine divină şi umană în acelaşi timp. în general chiar sinea omului 
obişnuit e în acelaşi timp unitară şi complexă. Omul se ştie izvor unic al actelor sale multiple 
ale trupului şi ale sufletului în mod nedespărţit şi trăieşte uneori sinea uitînd de mul- 
tiplicitatea actelor sale, dar o trăieşte şi specificată în fiecare act. Iisus trăieşte de asemenea 
Sinea Sa ca una, dar o trăieşte şi specificată ca pe cea existentă din veci şi ca dependentă de 
aceea şi în general de Dumnezeu, supremul izvor al existenţei, fără să Se simtă despărţit ca 
Sine dependentă de Sinea veşnică. Se trăieşte ca Sine unitară în amîndouă formele şi în 
fiecare din actele Sale. Şi Se trăieşte în maximă legătură şi cu Tatăl şi cu oamenii şi 
responsabil şi ca Fiul Tatălui şi ca om de oameni. 

233. Sinodul de la Niceea, şi după el Sf. Vasile, a dezaprobat pe cei ce spuneau că Fiul 
e «din altă fiinţă», sau «din alt ipostas» decît al Tatălui. 

234. Cuv. 29: Despre dogma. 

234 b. Unul care e cauza celorlalţi doi îşi arată mai mult importanţa prin fecunditatea 
lui, decît unul steril. El se arată bun, nu ca unul steril şi rece. Aceasta o spune Sf. Grigorie şi 
în continuare. 

235. Dacă n-ar veni în noi la Botez Treimea, n-ar veni iubirea supremă, sau izvorul 
iubirii. 

Dar şi în «Cuvîntul la sărbătoarea luminilor» spune acelaşi: «Cînd zic 
Dumnezeu vă luminez de o lumină, dar şi de trei. De trei, după proprietăţi sau 
ipostasuri, dacă-i place cuiva să le numească aşa, sau Persoane. Căci nu ne vom 
lupta pentru cuvinte atîta vreme cît cuvintele diferite ne duc la acelaşi înţeles. Dar 
de una, după raţiunea fiinţei, sau a Dumnezeirii». 

Cu totul desăvîrşită au înfăţişat de Dumnezeu cuvîntătorii Vasile şi Grigorie, 
atît de clar, simfonia dogmelor noastre, spunînd că e acelaşi lucru firea cu fiinţa, 
ca ceea ce e comun şi universal, iar persoana cu ipostasul, ca ceva propriu şi 
particular, neamestecând nicidecum înţelesul celor spuse, prin schimbarea şi 
amestecarea lor întreolaltă. Căci insuflaţi de unul şi acelaşi Duh, au transmis 
popoarelor dreapta mărturisire a credinţei. Iar în acord cu aceştia îi vei afla şi pe 
toţi cărora s-a încredinţat prin harul Duhului cârma Bisericii, propovăduind drept 
cuvîntul binecre-dincios şi neabătîndu-se întru nimic de la această înţelegere. 

a) întemeiere mai naturală, care arată că nici una din făpturi nu e aceeaşi 
cu alta după fiinţă şi ipostas; ci că cele identice după fiinţă sînt diferite după 
ipostas; iar cele identice după ipostas sînt diferite după fiinţă. Iar dacă fiinţa şi 
firea sînt acelaşi lucru, precum acelaşi lucru sînt persoana şi ipostasul, e vădit că 
cele de aceeaşi fire şi fiinţă între ele sînt diferite între ele ca ipostasuri. Căci nici 
una nu e identică cu alta în amîndouă, adică în fire şi ipostas. Pentru că cele unite 
între ele în una şi aceeaşi fire sau fiinţă nu se vor uni niciodată în unul şi acelaşi 
ipostas 237 , adică nu se vor putea avea una şi aceeaşi persoană sau ipostas. Şi cele 
unite în unul şi acelaşi ipostas sau persoană, nu s-ar putea uni niciodată în una şi 
aceeaşi fiinţă sau fire, adică nu s-ar putea arăta fiind sau făcîn-du-se de aceeaşi 
fiinţă şi lire 238 . Ci cele unite în una şi aceeaşi fire sau fiinţă, adică cele ce sînt de 
una şi aceeaşi fire sau fiinţă, se disting între ele ca ipostasuri sau ca persoane, 
cum e cazul cu îngerii şi cu oamenii şi cu toate creaturile ce se contemplă în 
specie şi gen. Căci îngerul se deosebeşte de îngeri şi omul,de om şi boul,de bou şi 
cîinele.de câine după ipostas, dar nu după fire şi fiinţă. 

Dar cuvîntul nostru va îndrăzni un lucru şi mai mare: că nici în cauza primă, 
fără de început şi făcătoare a lucrurilor, nu vedem fiind aceleaşi între ele firea şi 

236. Primind în Botez Treimea, ne facem toţi una în Dumnezeu Cel Unul, dar ne 
însuşim iubirea Celor trei Persoane ale Lui, ca iubirea între noi. Căci nu vine în noi unitatea 
abstractă a Lui, ci unitatea iubitoare a celor trei Persoane deofiinţă, transmiţîndu-ne şi nouă, 
persoane de aceeaşi fiinţă, iubirea dintre Ele, sau întărind iubirea noastră între noi ca 
persoane de aceeaşi fiinţă. 

237. Nu sînt două făpturi identice şi după fire şi după ipostas. în acest caz ele nu mai 
sînt două, ci una. 

238. Cele ce sînt un singur ipostas, nu pot fi socotite ca două ipostasuri de 
aceeaşi fire. 

ipostasul, dacă cunoaştem o fiinţă şi o fire a Dumnezeirii existînd în trei 
ipostasuri deosebite între ele prin proprietăţi (prin ceea ce le e propriu); şi trei 
ipostasuri în una şi aceeaşi fiinţă şi fire a Dumnezeirii. Căci noi ne închinăm 
unităţii în Treime şi Treimii în unitate; Tatăl şi Fiul şi Duhul Sfînt sînt un 
Dumnezeu, nici Fiul nefiind Tatăl, dar fiind ceea ce e Tatăl, nici Duhul nefiind 
Fiul, dar fiind ceea ce e Fiul 239 . Căci toate cîte este Tatăl este şi Fiul,afară de 
nenaştere (căci Fiul e născut),şi toate cîte este Fiul este şi Duhul Sfînfafară de 
naştere (căci Duhul e purces). Nenaşterea şi naşterea şi purcederea nu taie în trei 
fiinţe şi firi inegale firea şi puterea cea una a negrăitei Dumnezeiri, dar 



114 SFÎNTUL MAXIM MĂRTURISITORUL 



caracterizează persoanele sau ipostasurile în care sau care este Dumnezeirea sau 
fiinţa şi firea cea una 240 . Şi cele unite în unul şi acelaşi ipostas, sau persoană, 
adică cele ce se completează într-un ipostas sau persoană, se deosebesc prin 
raţiunea fiinţei sau firii, cum e cu sufletul omenesc şi cu trupul şi cu toate care se 
întîlnesc întreolaltă în ipostas. Căci acestea nu sînt de o fiinţă între ele 241 . 

Deci cele unite după una şi aceeaşi fiinţă, adică cele ce sînt de una şi aceeaşi 
fiinţă şi fire, sînt numaidecît de o fiinţă între ele şi de ipostasuri diferite. De o 
fiinţă prin raţiunea fiinţei comune (comunităţi fiinţiale), văzută neschimbat în ei 
în identitatea firii, raţiune după care nu este unul mai mult ca altul ceea ce este şi 
se numeşte. Căci toţi primesc una şi aceeaşi definiţie şi raţiune a fiinţei (1). Dar 
sînt de ipostasuri diferite, prin raţiunea diversităţii personale care le deosebeşte, 
raţiune după care unul se deosebeşte de altul, fără să coincidă între ei prin 
proprietăţile caracteristice ipostatice (2). Căci fiecare poartă prin adunarea de 
proprietăţi raţiunea cu totul particulară a ipostasului propriii, după care nu are 
comunitatea cu cele de o fire şi de o fiinţă (nu are ceea ce e comun cu acelea). Iar 
cele unite în unul şi acelaşi ipostas sau persoană, adică cele ce se completează 
prin unire în unul şi acelaşi ipostas, sînt de acelaşi ipostas 

(omoipostatice) întreolaltă, dar de fiinţă deosebită 242 . Sînt de acelaşi ipostas prin 

239. Fiul nu e Tatăl şi nici Duhul ca ipostas, dar e ca fiinţă ceea ce e Tatăl şi Duhul şi de 
aceea sînt un Dumnezeu. 

240. Toată fiinţa e trăită de Tatăl ca avînd-o din veci şi comunicînd-o prin naştere 
Fiului şi prin purcedere Duhului Sfînt şi ca primită de Fiul şi de Duhul de la Tatăl, de Primul 
prin naştere, de al Doilea prin purcedere. Tatăl trăieştepe Fiul ca Cel ce are aceeaşi fiinţă cu 
El, primită de la El; şi. Fiul, pe Tatăl ca pe Cel Care îi comunică şi de la Care primeşte 
aceeaşi fiinţă. Trăiesc astfel împreună aceeaşi fiinţă într-o continuă comunicare iubitoare, în 
care fiecare ipostas are propria poziţie şi tocmai în aceasta stînd iubirea între ele. 

241. Aci e vorba, precum se vede, de omul care este alcătuit ca ipostas din două sub- 
stanţe: din suflet şi trup, care se deosebesc ca atare. 

raţiunea unităţii personale neîmpărţite, completată prin unirea între ele, raţiune 
după care cele ce împart între ele proprietăţile comunităţii propriei fiinţe primesc 
prin întîlnirea între ele în existenţă concretă trăsăturile caracteristice ale unui 
ipostas completat de ele 243 , în care se vede identitatea lor întreolaltă neprimind 
nici o destinaţie, cum e cazul cu sufletul şi cu trupul omenesc (3). Căci însuşirile 
care disting trupul cuiva de celelalte trupuri şi sufletul cuiva de celelalte suflete, 
concurgînd prin unire caracterizează şi totodată despart de ceilalţi oameni 
ipostasul completat de ele, să zicem pe cel al lui Petru şi Pavel, dar nu sufletul lui 
Petru şi al lui Pavel de trupul propriu. Căci sufletul şi trupul fiecăruia au o 
identitate prin raţiunea ipostasului cel unul completat de ele prin unire, pentru că 
nici unul din acestea nu a stat de sine,despărţit de celălalt înainte de compunerea 
lor în actul aducerii la existenţă a (ipostasului) speciei 244 . Căci compoziţia e 
deodată cu apariţia lor şi e deodată şi împlinirea speciei din compoziţia lor. 

Dar cele de altă fiinţă sînt aşa prin raţiunea diversităţii naturale între ele, 
datorită căreia nu-şi transmit nicidecum între ele definiţiile şi raţiunile lor, ci 
fiecare face pe cealaltă prin raţiunea sa ireconciliabilă cu sine. Prin aceasta, 
păstrînd deosebirea fiinţială între suflet şi trup, nu amestecăm ipostasul completat 
de ele, prin preschimbarea şi prefacerea părţilor sau firilor din care s-a compus 
fără să le desfiinţeze pe ele. 

242. Este iarăşi vorba de suflet şi trup, sau de firea dumnezeiască şi omenească, unite 
într-un ipostas, sau de un ipostas, dar diferite ca substanţe. 

243. Ipostasul împarte o fire, ca, unind astfel partea împărţită a unei firi cu partea 
împărţită a altei firi, să dea un ipostas. De ex. în ipostasul omenesc e un trup şi un suflet 
despărţite de alte trupuri şi suflete, dar unite între ele. 

244. Se subliniază unitatea ce se formează din suflet şi trup prin întipărirea reciprocă a 
fiecăruia de către celălalt. Sufletele a doi oameni sînt despărţite şi formează mai puţin o 
identitate decît sufletul fiecăruia unit cu trupul lui. Omul este un întreg unic format din 
sufletul şi trupul caracterizate în fiecare în mod deosebit şi reciproc întipărite în ceea ce au 
caracteristic sau corespunzător unul cu altul ca persoană. E o afirmare a unităţii de neînlocuit 
a fiecărei persoane, constituite dintr-un suflet şi trup ce-şi corespund, sau dintr-un suflet care 
imprimă specificul lui în trupul lui şi care face pe flecare ipostas de neînlocuit, contrar 
origenismului şi teoriei reîncarnărilor. Ipostasul realizează o unitate mai mare între substanţe 
diferite, decît părţile aceleiaşi substanţe între ele, repartizate în persoane diferite. Sfîntul 
Maxim accentuează unitatea personală ce se realizează între substanţe diferite, pentru a 
explica unitatea ipostatică ce se înfăptuieşte între firea dumnezeiască şi cea omenească în 
Persoana lui Iisus Hristos. Dar el se mulţumeşte să vadă în aceasta o taină. însă pînă la un loc 
această unitate personală între suflet şi trup s-ar putea explica din faptul că sufletul are în el 
posibilităţile organizării materiei într-un trup propriu şi ale manifestării lor prin trupul 
propriu organizat din materie, în unitatea ipostatică dintre firea dumnezeiască şi omenească, 
dintr-o conformitate dată de Creator firii omeneşti cu firea dumnezeiască. Dumnezeu ca 
Creator are putinţa să Se unească în diferite grade cu creaţia Sa. Deci şi în gradul cel mai 
înalt, în Hristos, fără să anuleze creaţia Sa. Căci e firesc ca Creatorul să Se poată manifesta 
prin creatura Sa. Şi e firesc ca Creatorul firii omeneşti 

/să-i fi dat acesteia putinţa să se organizeze în ipostasuri diferite cum este şi fiinţa Lui în El ca 
Creator, pentru a se activa iubirea sădită de El în umanitate după chipul Lui. 

Iar dacă cineva se alcătuieşte ca om concurgînd deodată sufletul şi trupul la 
formarea speciei, prin raţiunea comunităţii părţilor proprii sal-vînd deofiinţimea 
cu alţi oameni, iar prin raţiunea particularităţii lor păs-trînd heterogenitatea faţă 
de alţi oameni, e unit prin comunitatea după fire a părţilor sale cu alţi oameni, 
întrucît poartă cu ei aceeaşi fire după specie, dar rămînînd despărţit prin 
particularităţile părţilor de ceilalţi oameni, faţă de care este o altă şi diferită 
persoană după ipostas 245 . Căci prin raţiunea de persoană se distinge de alţi 
oameni, dar păstrează unitatea monadei neîmpărţite a persoanei sale cu 
desăvîrşire nedeosebită în ea 246 . însă tot prin aceeaşi raţiune e una cu alţi oameni, 
salvînd deosebirea diversităţii fiinţiale a părţilor sale neamestecată. Prin aceasta 
ni se face clară şi posibil de înţeles învăţătura despre întrupare, sau înomenirea 
lui Dumnezeu Cuvîntul al Sfintei şi Celei de o fiinţă şi închinatei Treimi. 

b) Hristos, unit prin comunitatea după fiinţă a părţilor Sale (prin cele 
comune ale Lor) cu cele extreme, a păstrat deosebirea părţilor între ele; iar prin 
proprietăţile particulare ale părţilor a arătat comunitatea ambelor după 
ipostas 247 . Această învăţătură spunîndu-ne în mod clar că Cuvîntul lui Dumnezeu 
desăvîrşit după fire şi fiinţă, după care e Acelaşi şi de o fiinţă cu Tatăl şi cu 
Duhul, arată că, după persoană şi ipostas, după care e altul decît Tatăl şi Duhul, 
păstrînd neamestecată deosebirea, întru 

245. Am spus la nota anterioară că, după Sf. Maxim, e 9 mai mare unitate între sufle- 
tul şi trupul unui om, deşi sînt substanţe diferite, decît între sufletele sau trupurile a doi 
oameni, deşi sînt de aceeaşi substanţă. Pe de altă parte, persoana umană nu poate vieţui 
normal în afara legăturii cu alte persoane, care au sufletul şi trupul ca părţi ale aceleiaşi 
naturi. Amîndouă unităţile sînt necesare omului. Unitatea lui nu se naşte şi nu se dezvoltă 
în afara unităţii şi comunicării de natură cu alte peroane. Omul nu se poate dezvolta con- 
form firii,în dezbinare de alţi purtători ai firii. 

Iisus Hristos e Persoana care e în comuniune de fiinţă şi cu Dumnezeu şi cu oamenii. 
Sau a restabilit şi întărit în Sine comunitatea între Sine ca om şi celelalte persoane umane, 
pentru că Persoana în care se concentrează această comuniune e Dumnezeu însuşi, unifi- 
catorul prin excelenţă. De aceea El nu este un ipostas uman deosebit de Gel divin, ca celelalte 
persoane umane. 

Existenţa oamenilor a fost deci astfel orînduită ca să poată pe de o parte actualiza 
umanitatea în modul personal multiplu, pe de alta, ca să se actualizeze în comunitatea iubirii 
interpersonale pe baza naturii comune. Dar şi pentru ca, în cazul ieşirii din legătura cu 
Dumnezeu, infinitul conţinutului spiritual al umanului să poată fi readunat în El însuşi în 
mod ferm, prin comunitatea de natură în care El intră cu ei, ca ipostas divino-uman, care nu 
anulează ipostasurile umane. 

246. Avînd comun cu Dumnezeu fiinţa dumnezeiască şi cu oamenii fiinţa omenească, Şi- 
a arătat prin aceasta unirea cu extrema divină şi umană, sau a unit în Sine aceste două 
extreme. Iar prin ceea ce avea particular, întipărit în amîndouă în mod unitar, a arătat 
comunul amîndurora în calitatea Lui de ipostas ca întreg. Comunul lor e sinea personală în 
care âatticutiplatanîfilimăeâeileS-E fAcBiaşhiGistHiisadiihaiH'unlă vniHiiiJuaîridarttă, Naparifhînddds 
IdetriMttiaţuuiolestnMilârăSÂwiaafcsIfal l(liiNl(i»Buinitii()tkiavl*i îii(iu«ilil<iUi)iiimiiiilill(lLiici luiiiKlţii 
Peiimtiaeifjrearşi aubzistepţateonnrap3utanîrpo9tBiidaînuBbţxaî)npc(p«iilis' xh»TţbilelodnroinU 
ŞootnandialMrfireă dimanne dHaseW*|)al»lă)BicMpratt«ag^,pd<Be<rfakJâ^lBnteairtteTe&paMnli[l 
Nhipimiilfiisiiiii Jiii [mnuwmislaldspfiairpnlhiiitlăM ipostasul în Dumnezeu-Cuvîntul, spre deo- 
sebire2tfS. Eeaitţeetfe iBreancfrwuiMikpţiniuiiillriftlBK «tuiljnlstoşiaAoâniepiiBţjusui fihi^hdidtihclle 
Iaţâaaiiiaiitfcttetpiiilaşlkiă[ni'niiloiiii ipostas deosebit în Hristos, deosebit de ipostasul Lui divin, 
sau o stare de Sine. Dar credem că Sf. Maxim vrea să spună că firea omenească, primind 
existenţa concretă în Fiul lui Dumnezeu, Care are în Sine într-un grad maxim existenţa de 
Sine, şi aceasta poate fi un temei pentru existenţa oricărui om, are cu atît mai mult în El un 
temei al existenţei ei. 

249. în Dumnezeu-Cuvîntul sînt seminţele spirituale ale tuturor creaturilor, cu atît mai 
mult a umanităţii Sale. Seminţele spirituale pun în mişcare, cînd vrea Purtătorul lor divin, şi 
procesul naşterii persoanelor umane din trupuri. 

250. Rămîne mereu nepătrunsa taină a ipostasului lui Hristos. El e «compus», dar nu 
are «deosebiri» în Sine, cum spune în două locuri anterioare Sf. Maxim. Adică nu se poate 
spune că sînt în Persoana Lui două unităţi altfel caracterizate. Ci poartă întreagă aceleaşi 
caracteristici personale. Dar cum se poate explica această unitate? Se pare că aci se aduce o 
nouă contribuţie la această explicare. Ipostasul uneşte (leagă, depăşeşte = ouvcottojv) «în Sine» 
distanţa extremelor. Acest «Sine» care uneşte părţile trebuie să fie altceva decît părţile care-1 
compun, dar totuşi este în ele ceva ce concură în ipostas. Căci cine le adună sau le leagă? 
Credem că nu putem înţelege prin acest Sine decît ipostasul etern al Cuvîntului. Dar El are în 
Sine puterea prin care-Şi formează firea umană şi căreia îi corespunde ceva din ea. El are 
puterea de a Se face om, deci de a Se face compus, datorită virtualităţii firii umane ce o are în 
El şi pe care o actualizează prin puterea Lui, pe de alta, prin puterea formării umanităţii Sale 
din Fecioara Măria. Cuvîntul întrupat e şi compus prin părţile Sale, dar şi mai presus de 
compunere prin faptul că El îşi formează, pe lîngă Dumnezeirea ce o are, şi umanitatea, 
răspunzînd şi unei tendinţe din ea. Un subiect uman e şi compus prin toate facultăţile, 
mădularele şi experienţele sale, dar şi unitar ca cel ce se arată prin toate şi e caracterizat prin 
toate. 

251. «Prin fire», căci a luat cu adevărat firea omenească, dar «după iconommie», adică 
nu supunîndu-Se unei legi, ci asumînd de bună voie umanitatea pentru a o mîntui. 

pîndu-Se din Duhul Sfînt şi din Sfînta Născătoare de Dumnezeu şi Pururea 
Fecioară Măria, S-a înomenit desăvârşit, adică S-a făcut om desăvârşit prin 
asumarea trupului care are suflet înţelegător şi raţional şi a luat în El firea şi 
ipostasul omenesc, adică existenţa şi subzistenţa, prin însăşi zămislirea 
Cuvîntului 248 . Fiindcă însuşi Cuvîntul a fost cu voia în loc de sămînţă, sau mai 
bine zis sămînţa întrupării 249 şi S-a făcut compus după ipostas Cel prin fire 
simplu şi necompus, căci Unul şi Acelaşi rămînînd în persistenţa părţilor din care 
S-a constituit neschimbat, neîmpărţit şi neamestecat ca să fie după ipostas 
Mijlocitorul între părţile din care S-a compus, a depăşit în Sine distanţa părţilor 
sau extremelor «jăcînd pace şi împăcînd cu Dumnezeu şi Tatăl» (Efes. 2, 16) 
prin Duhul firea omenească, ca Unul ce e Dumnezeu cu adevărat, după fiinţă şi 
S-a făcut om cu adevărat prin fire după icoriomie 251 . Căci nici nu S-a împărţit 
prin deosebirea între părţile Sale, nici nu S-a amestecat prin unitatea lor după 
ipostas. Ci unit fiind după fire cu Tatăl şi cu Maica Sa prin raţiunea comunităţii 
de fiinţă a părţilor din care S-a compus, S-a arătat salvând deosebirea părţilor din 
care S-a compus. Iar distingîndu-Se de extreme, adică de Tatăl şi de Maica Sa, 
prin raţiunea particularităţii după ipostas a părţilor Sale, S-a arătat păstrînd 
unicitatea ipostasului Său cu totul nediferenţiată, unind pentru totdeauna părţile 
Sale unele cu altele în identitatea personală extremă. Căci comunitatea extremă 
după fiinţă a ambelor părţi, păstrînd în unitatea ipostasului cel Unul neamestecată 
deosebirea fiecărei firi, n-a dat binecredincioşilor (prilej) să cunoască ca una cele 
două firi din unire, ca naşterea prin compoziţie din ele a întregului să nu fie o 
desfiinţare după fiinţă a părţilor şi naşterea unei singure firi. Căci printr-o astfel 
de fire nu ar mai fi putut păstra comunitatea naturală cu părţile extreme 252 , 
nepăzind după unire deosebirea după fiinţă întreolal-tă a părţilor din care S-a 
compus. Ci le-a dat să cunoască un unic ipostas compus din părţi, păstrat prin 
existenţa după fire a părţilor din care S-a compus (1). 

Iar proprietatea particulară după ipostas a ambelor părţi ale lui Hristos în 
compoziţia întregului Hristos, înţeleasă împreună cu comunitatea lor după fiinţă 
(cu Tatăl şi cu Maica Sa, n.n.) a constituit trăsătura comună a părţilor ce 
caracterizează ipostasul cel unul completat din ele 252b . Căci spunem că s-a făcut 
comun ipostasul cel unul, completat, al lui Hristos din trup şi Dumnezeire prin 
unirea cea negrăită, înfăptuită prin convergenţa lor într-o unire naturală, sau 

252. Comunitatea extremă a firii omeneşti a Mîntuitorului cu a Maicii Sale şi a celei 
dumnezeieştii cu a Tatălui Său s-a păstrat neamestecată în unitatea ipostasului Său, încît 
binecredincioşii nu le-au cunoscut ca una, ci prin ele L-au cunoscut în comuniune cu 
oamenii şi cu Tatăl. Unitatea de ipostas în două firi face astfel posibilă comuniunea Unuia 
şi Aceluiaşi Mîntuitor atît cu Dumnezeu Tatăl, cît şi cu oamenii şi prin aceasta face pe Unul 
şi Acelaşi mijlocitor între Dumnezeu şi oameni. 

252 b. Apare mereu taina uniunii ipostasului cel unul format din părţi fiinţiale deo- 
sebite. Cum se naşte ea, în ce constă ea? Cum se împreună ele de o particularitate, comună, 
deosebită de însuşirile fiinţiale ale părţilor (i&iâirnţ)? Ar fi greu de înţeles fără ipostasul 
divin preexistent asumării firii umane, cum ar fi greu de înţeles identitatea unică a fiecărui 
ipostas uman fără pecetea imprimată de Dumnezeu-Cuvîntul pe fiecare suflet, prin modelul 
Lui gîndit mai dinainte de El, pentru un dialog deosebit, neidentic, cu fiecare. 

253. Aci Sf. Maxim confirmă ceea ce am spus la nota anterioară, că ipostasul cel unul 
al lui Hristos se explică din ipostasul cel unul al Cuvîntului, Care fiind din veci a rămas 
Acelaşi şi după asumarea firii omeneşti. El a pus o pecete particulară şi pe firea umană 
asumată de El. El nu pune pe ea pecetea Sa ipostatică, filială, pe cînd pe alţi oameni pune 
pecetea modelelor lor aflate în El, filiale şi ele, dar nu în unire personală cu El, ca a Lui. 
Pecetea ipostasului Său pusă pe firea Sa umană e cu atît mai deplin filială cu cît ea este 
adusă la existenţă ca umanitate personală a Lui. El Se arată şi în umanitatea Sa ca Fiul 
Tatălui, făcîndu-Se totodată pe lîngă Fiul lui Dumnezeu şi Fiul Omului, însuşindu-Şi însă 
ca Fiul lui Dumnezeu toate simţirile omului adevărat fată de Dumnezeu Tatăl. 

adevărată şi reală (2). îi spunem comun, fiindcă S-a arătat ca Unul şi acelaşi 
ipostas atotparticular al părţilor prin unirea lor; mai bine zis ca fiind ipostasul cel 
unul şi acelaşi al Cuvîntului acum şi înainte 253 , dar înainte fără cauză, simplu şi 
necompus, iar pe urmă datorită cauzei, prin asumarea trupului însufleţit mintal, 
devenit în mod neschimbat compus cu adevărat 254 . în această calitate dis- 
tingîndu-Se de cele extreme, adică de Tatăl şi de Maică, S-a unit în Sine însuşi, 
neavînd nici un fel de distincţie (în Sine) 255 . Aceasta, pentru ca deosebirea de 
origine a părţilor din El să nu desfiinţeze deplina identitate după ipostas a 
părţilor 256 , desfăcînd într-o doime de persoane unirea lor într-un ipostas. Căci n- 
ar avea cum să arate salvată identitatea personală a părţilor întreolaltă, dacă S-ar 
împărţi prin deosebirea după ipostas într-o doime de persoane. 

c) Cele comune ale părţilor ipostasului disting întregul sau pe Hristos de 
cele extreme. Iar cele după fiinţă ale părţilor cu cele extreme unesc în mod 
fiinţialpe Hristos ca întreg cu cele extreme . Căci nu prin 



254. E acelaşi ipostas, înainte de întrupare simplu, după întrupare compus. Dar 
întrucît cel simplu nu s-a schimbat devenind compus, faptul acesta trebuie să-1 înţelegem în 
sensul că, calitatea Lui de ipostas simplu se păstrează în compoziţia ce şi-o însuşeşte. Eu sînt 
acelaşi eu unitar în toată bogăţia de experienţă ce o cîştig şi în tot mai marea varietate de acte 
pe care le săvîrşesc şi de simţiri pe care le trăiesc. 

255. Precizînd ceea ce a spus înainte şi am menţionat noi la nota 20, deşi a devenit 
compus, ipostasul lui Hristos are în Sine o unitate proprie care-L fereşte de orice separaţie şi 
chiar distincţie lăuntrică. El nu ştie în Sinea Sa de o distincţie. E Unul şi Acelaşi. Dar fiind o 
Sine unitară şi în acelaşi timp totuşi compusă din divin şi uman, El e deosebit de Tatăl, Care e 
numai Dumnezeu, şi de Maica Sa, care e numai om. E o Sine unitară care se ştie şi veşnică şi 
necauzată, dar şi cauzată prin asumarea umanului în ea; cauzată de Sinea Sa proprie. 

256. Unitatea ipostasului pune o pecete de identitate pe părţile ce-L compun. Nici 
această identitate nu e desfiinţată prin diversitatea componentelor iposasului, nici unitatea 
ipostasului. Chiar o persoană umană, oricît de compusă ar fi din suflet şi trup şi din 
varietatea gîndurilor şi actelor ei, pune pe toate pecetea unităţii sale caraceristice, a cărei 

şi umană, era şi distinct de extreme, dar şi mijlocitor între ele, sau realizator al comuniunii 
între ele. Numai aşa a putut uni pe veci Fiul lui Dumnezeu pe Dumnezeu şi oameni. Religiile 
strict monoteiste ţineau despărţit pe Dumnezeu de oameni, cele panteiste le confundau. Spre 
cele dintîi înclina nestorianismul, spre cele de al doilea, panteismul. Nici una nu asigura 
mîntuirea eternă a persoanei umane. Creştinismul unind într-o Persoană Dumnezeirea şi 
umanitatea fără să le confunde, este unica religie personalistă, sau a personalismului 
comunitar. 



EPISTOLELE 119 



proprietăţile deosebite prin care se distinge trupul (Lui) de al celorlalţi oameni, se 
menţine şi deosebirea de Cuvîntul. Nici iarăşi prin proprietăţile prin care se 
distinge de Cuvîntul, se distinge şi de noi. Ci prin cele prin care trupul Lui se 
distinge de noi, prin aceleaşi salvează unirea după ipostas sau identitatea cu 
Cuvîntul 258 , precum prin cele prin care e unit cu noi în chip natural, prin acelea a 
păstrat deosebirea fiinţială de Cuvîntul. Dar şi Cuvîntul prin proprietăţile prin 
care S-a deosebit de ceea ce e comun Dumnezeirii, ca Fiul şi Cuvîntul, prin 
acelea a salvat unirea cu trupul sau identitatea după ipostas cu El 259 . Şi prin cele 
prin care ca Dumnezeu a păstrat deosebirea naturală faţă de trup, prin acelea, unit 
cu Tatăl şi cu Duhul după fiinţă, a înlăturat deosebirea Sa faţă de Sine şi de cele 
extreme şi identitatea Sa 260 . Căci unit prin cele comune ale părţilor după fire cu 
cele extreme, prin cele particulare ale aceloraşi părţi, Se distinge după ipostas de 
cele extreme. în identitatea după ipostas a părţilor proprii, arată păstrată în Sine 
deosebirea părţilor; iar în diversitatea după fiinţă a părţilor arată identitatea 
naturală cu extremele. Iar dacă prin comunităţile părţilor (prin legătura lor cu cele 
comune) era unit cu extremele, prin particularităţile părţilor Se distinge de 
extreme 261 . 

E vădit deci că prin cele prin care S-a unit cu extremele, a păstrat deosebirea 
între ele a părţilor 262 , iar prin cele prin care Se distingea de extreme, păstra 
identitatea după ipostas a părţilor deosebite 263 . 

Deci Hristos a păstrat şi comunul şi particularul fiecărei părţi din care S-a 
compus (4). Comunul,în raţiunea identităţii după fiinţă a părţilor lui cu cele 
extreme, după care avea şi după unirea părţilor între ele, deosebirea. Iar 
particularul, în raţiunea identităţii după ipostas a părţilor, prin care Se distingea 
de extreme, păstrînd neamestecată distincţia faţă de ele 264 . Căci adevărata unire 
după ipostas a fiecăreia din părţile ce se adună întreolaltă în compoziţia unui 
întreg oarecare, prin convergenţa în naşterea deodată a întregului, luînd împreună 
ceea ce e comun şi proprietatea care o distinge pe fiecare de comunitatea după 

262. Dacă nu s-ar fi păstrat în Hristos deosebirea de natură a părţilor, El n-ar fi unit pe 
Dumnezeu cu oamenii fără să-i confunde. 

263. Dar păstrînd unirea între extreme, nu le confundă, întrucît păstrează distincte 
părţile în ipostas. Persoana este factorul care uneşte părţile deosebite, fără să le confunde. 

264. Hristos are două identităţi. Una prin părţile sau prin firile Lui cu cele din care au 
fost luate, identitate care îl ţine într-o comuniune cu acelea, reprezentînd ceea ce are El 
comun cu acelea. Alta este identitatea unităţii după ipostas a firilor Lui, prin care se păs- 
trează distinct de extreme, dar prin care este de asemenea Mijlocitorul între ele, întrucît le 
are unite în acelaşi ipostas. Lipsa uneia dintre ele nu L-ar fi făcut Mijlocitor între ele. 

265. Cînd sînt adunate două părţi într-un ipostas, primind împreună cu ceea ce e 
comun acelor părţi cu natura din care fac parte şi ceva particular, nu formează nici una un 
ipostas, ci fiecare e primită într-un ipostas (sau enipostasiată). Aci Sf. Maxim pare să vor- 
bească nu de enipostasierea în Hristos, unde numai firea omenească este enipostasiată în 
ipostasul Cuvîntului, ci de suflet şi trup, care vin deodată la existenţă şi formează împreună 
un ipostas. El accentuează poziţia antiorigenistă, vorbind de realizarea împreună a persoanei 
umane prin suflet şi trup. Deci nu pare să se despartă de Leonte de Bizanţ. 

266. Sînt trei trăsături indicate aci ale ipostasului: a) ceea ce se constituie de sine, b) 
fiinţa comună întipărită de nişte însuşiri particulare şi c)ceea ce introduce numărul în ceea ce 
este de acelaşi gen, sau specie, sau natură. Genul, sau specia, sau natura este una. Ipos- 
tasurile sînt multe. Fiinţa sau specia, sau natura nu se epuizează într-un singur ipostas. Chiar 
Iisus Hristos, deşi este un ipostas cu totul special, nefăcînd parte dintr-o specie, este pe de o 
parte Unul din ipostasurile divine, pe de alta, Unul din ipostasurile umane. Ipostasul implică, 
prin faptul că e unul din cele mai multe ale unei naturi (în cazul lui Hristos a două naturi), 
iubirea între El şi celelalte ipostasuri ale naturii Sale, în cazul lui Hristos ale naturilor Sale. 

fiinţă, o arată enipostaziată, dar nu ipostas. Fiindcă nici una nu ia existenţa de 
sine în mod deosebit, despărţindu-se de cele de acelaşi. gen, sau de ceea ce sub- 
zistă împreună prin unirea cu cealaltă spre naşterea unui întreg oarecare care este 
propriu ipostasului 265 . Căci ipostasul este ceea ce se constituie în mod distinct de 
sine, dacă ipostasul spun (Părinţii) că este fiinţa cu proprietăţi (cu însuşiri 
personale deosebite), deosebindu-se prin număr de cele de acelaşi gen 266 . Iar 
enipostatul (sau enipostasiatul) este ceea ce nu subzistă nicidecum de sine, ci e 
văzut în altele, ca specia în indivizii de sub ea, sau ceea ce se compune cu altceva 
deosebit după fiinţă, spre a da naş 

tere unui oarecare întreg , care pe cît se deosebeşte prin proprietăţile care-1 
disting de cele de acelaşi gen după fiinţă, pe atîta se uneşte cu ceea ce se 
compune cu el după ipostas, cîştigîndu-şi propria identitate 268 . Căci cele ce-1 
disting de cele de un gen nu-1 fac să se despartă de ceea ce are compus cu el prin 
unire şi realizează o împreună existenţă, ci tocmai prin proprietăţile deosebite 
care-1 disting de cele de o fiinţă menţine, prin unire cu ceea ce se compune, 
identitatea ipostasului, păstrat în totala unicitate a persoanei pe care în iconomia 
dumnezeiască sau în întrupare o arată şi o vesteşte Cuvîntul adevărat 269 . Căci prin 

267. Ipostasul uman introduce numărul şi prin faptul că el e compoziţia părţii unei 
naturi cu a alteia (sufletul cu trupul). Dar numai ipostasul există ca un întreg real. Specia sau 
natura nu există decît în ipostasuri, deşi pe de altă parte ipostasurile cad sub specie, sau 
natură. 

268. Deşi definiţiile acestea au într-o oarecare măsură un caracter aplicabil întregii 
realităţi, ele se aplică în mod mai deplin omului. Ipostasul uman, unind o parte a realităţii 
spirituale cu cea materială, cuprinde întreaga existenţă reală cum nu o cuprind «ipostasu- 
rile» animalelor şi plantelor, sau cele neorganice, inclusiv cele produse de mîna omului. 
Sufletul omenesc cu cît se deosebeşte mai mult prin anumite proprietăţi personale de spirit în 
general, cu atît se uneşte mai mult, ca parte a realităţii materiale, cu aceasta, constituind un 
trup întipărit de proprietăţile particulare ale sufletului propriu. Şi cu atît devine mai unit şi 
mai cuprinzător în mod conştient al întregii realităţi spirituale şi materiale, făcînd eficientă 
pentru întreaga realitate deschiderea şi înţelegerea Sa pentru infinitatea spirituală, inclusiv 
cea divină, ca şi pentru planul material. Omul devine cu atît mai realizat ca persoană umană, 
cu cît înaintează în bogăţia spirituală infinită şi în comuniunea cu toate ipostasurile umane şi 
cu cele îngereşti şi divine, nesfîrşind niciodată această îmbogăţire şi realizare de sine ca 
identitate unică. ' 

Toată realitatea există astfel în vederea personalizării, sau ca destinată a deveni natură 
ipostasiată în curs de nesfîrşită îmbogăţire. Avem aci afirmată unirea întregii realităţi. Cu cît 
spiritul uman se distinge mai mult de cel îngeresc, cu atît se uneşte mai mult cu materia, 
realizînd trupul ca organ corespunzător, legat cu toată realitatea materială. Aceasta nu se 
poate explica decît din faptul că spiritul uman e făcut de Dumnezeu cu nişte tendinţe de 
organizare a materiei în trup. Şi fiecare suflet uman e făcut pentru a se uni cu un trup 
propriu mai mult decît de a rămîne într-o unitate cu alte suflete. Aşa se realizează iubirea 
între oameni - prin diferenţierea între ei - şi înălţarea în comun a umanului spre Dumnezeu. 
E marea simfonie progresivă a existenţei în urcuşul ei în Dumnezeu. Aşa se conciliază 
unitatea persoanei cu universalitatea comuniunii. 

în persoana umană, fiinţa nu rămîne în ea însăşi, ci se uneşte cu altă fiinţă (cu materia) 
şi prin aceasta îmbrăţişează un orizont cu mult mai larg. Aceasta se petrece în mod 
culminant în ipostasul lui Hristos, care se realizează ca ipostas unind cu fiinţa dumnezeiască 
întreaga realitate, pentru a o înălţa întreagă în Dumnezeu. Căci numai în persoană se 
efectuează dinamica realităţii, se iese din monotonia ei. în Hristos, viaţa Dumnezeirii adună 
în ea şi viaţa creaţiei şi o înalţă în Dumnezeu. 

în aceasta se arată importanţa persoanei, care în unitatea ei e chemată să cuprindă un 
orizont tot mai larg şi o complexitate tot mai bogată. Această eficienţă a persoanei îşi atinge 
culmea maximă în ipostasul divino-uman al lui Hristos. 

269. Unicitatea la culme şi universalitatea în cuprinderea tuturor şi în comuniune cu 
toate, de la Tatăl pînă lacea mai de jos treaptă a creaţiei, e realizată în Cuvîntul întrupat. 
Prin El s-au făcut toate. în El se readună toate cînd s-a slăbit unitatea lor. El e unica şi cea 
mai cuprinzătoare Persoană. 

270. Cuvîntul a imprimat trupului Său anumite trăsături particulare prin care acest 
trup s-a putut uni cu El: conceperea fără de sămînţă, fără păcatul strămoşesc. 

proprietăţile prin care se deosebeşte trupul Lui de noi, prin acelea a primit 
identitatea cu Cuvîntul după ipostas 270 . Şi prin proprietăţile prin care Se 
deosebeşte Cuvîntul de Tatăl şi de Duhul, ca Fiu distinct, prin acestea a realizat şi 
păstrat unicitatea după ipostas cu trupul, neîmpărţindu-Se prin nici o raţiune 271 . 

Deci trupul Cuvîntului lui Dumnezeu s-a făcut ipostas. Căci niciodată n-a 
subzistat în sine, determinat prin însuşirile proprii care-1 disting de trupurile de 
un gen, nici măcar cît durează iuţimea unui singur gînd, avînd o existenţă proprie 
separată de Cuvîntul cu care era compus după ipostas şi neavîndu-L pe Acesta în 
comun, ci a fost enipostasiat 272 ,ca Unul ce Şi-a luat în El şi prin El venirea la 
existenţă şi S-a făcut prin unire trupul Lui şi a fost unit cu El după ipostas, prin 
raţiunea unei particularităţi care-1 distinge de al celorlalţi oameni. Ba, pentru a 
spune mai clar, Şi-a făcut propriu după ipostas ceea ce era al Cuvîntului, precum 
s-a făcut şi fiinţă comună a Celui căruia I s-a făcut cu adevărat trup prin unire. 

d) Hristos fiind Dumnezeu desăvîrşit şi Acelaşi om desăvîrşit are şi ceea ce 
e comun şi ceea ce e particular celor din care este, prin care îşi însuşeşte şi 
unirea şi distincţia de cele extreme. Prin unirea cu Sine a celor extreme adeverea 
păstrate în Sine cele două firi din care S-a compus, iar prin deosebirea de Sine a 
celor extreme, înfăţişa unicitatea ipostasului Său. Dacă Cuvîntul care era prin 
fire Dumnezeu, prin asumarea trupului mintal însufleţit, S-a făcut om fără 
schimbare, e vădit că se adeverea din amîndouă Unul şi prin Unul Se adeverea pe 
Sine cu adevărat amîndouă. Şi prin aceasta Acelaşi avea şi ceea ce e comun, şi 
ceea ce e propriu fiecăreia din cele două. Prin acestea avea şi unirea cu şi 
distincţia de cele extreme 273 . Prin deosebirea naturală (după fire) a părţilor Sale 
era unit după fiinţă cu cele extreme; prin identitatea aceloraşi părţi după ipostas, 
Se distingea de cele extreme 273b . Iar dacă El avea şi deosebirea şi identitatea, e 
vădit că era Acelaşi şi Unul şi două 274 . Era Unul prin raţiunea monadei Sale 

271. Dacă n-ar fi fost Fiu al Tatălui după Dumnezeire, nu S-ar fi putut face Fiu al Lui 
. şi după umanitate, făcîndu-i şi pe cei alipiţi de El fii după har ai Tatălui. Ca Fiul Unul Năs- 
cut din veci din Tatăl a imprimat calitatea filială în umanitatea Sa. Relaţia şi simţirea de 
Fiu e o valoare eternă. Ca atare trebuie să fie trăită etern de o Persoană. Şi tot ca atare 
prin ea se dă tuturor oamenilor. E o infinitate definită, trăită într-un anumit fel. O infini- 
tate indefinită, impersonală, nu e o infinitate trăită cu toată intensitatea. 

272. Aci Sf. Maxim foloseşte direct expresia «enipostasiei» a lui Leonte de Bizanţ («vutioo 

Tocrogţ. 

273. Avea şi ceea ce avea comun cu Dumnezeu şi ceea ce avea comun cu oamenii, dar şi 
ceea ce avea propriu fiecare din aceste fiinţe în El: cea dumnezeiască, naşterea din Tatăl, cea 
omenească, naşterea fără de sămînţă şi fără de păcat. Prin cele ce le avea comune cu ambele 
extreme, avea legătura sau comuniunea cu ele; prin cele ce le avea propriu în fiecare, £e 
distingea de ambele extreme: Se distingea de Tatăl, căci era născut, Se distingea de oameni, 
căci nu era conceput ca ei.-' 

273b. Cele două firi care se deosebeau în El, îl uneau cu Tatăl şi cu oamenii. Ceea ce 
unea cele două firi între ele prin particularitatea ipostatică întipărită în ele, ca Fiu al Tatălui 
şi ca umanitate asumată fără de sămînţă, îl distinge şi de Tatăl şi de oameni. Dar tocmai prin 
aceasta aduce contribuţia Lui personală unică, de neînlocuit şi fără asemănare, în unirea lui 
Dumnezeu cu oamenii şi mijlocirea între Dumnezeu şi oameni. Prin firi era unit 

neîmpărţite după ipostas. Era două prin raţiunea hete-rogenităţii după fiinţa 

părţilor Sale şi după unire. Căci deosebirea este raţiunea după care se salvează 
heterogenitatea celor indicate şi indică cum este ceva. Iar identitatea este 
neschimbarea prin care raţiunea lucrului indicat îşi are totala sa unicitate, 
necunoscîndu-se în el nici un fel de deosebire 275 . 

e) Scurtă prezentare a deosebirii, prin care se arată salvată cîtimea după 
fiinţă a celor unite. Dacă deci se salvează după unirea în Hristos a părţilor din 
care El S-a compus deosebirea întreolaltă a lor după fiinţă, aceasta e pentru 
binecredincioşi o dovadă clară că a rămas nemicşorată cîtimea după fiinţă a celor 
unite după unire, întrucît a păstrat neschimbată definiţia şi raţiunea fiinţei fiecărei 
părţi faţă de cealaltă în întregul compus din ele. Iar dacă se păstrează şi 
identitatea întregului faţă de părţile sale, sau, mai clar spus, identitatea ipostatică 
a părţilor întreolaltă, realizată prin compoziţia întregului din ele, e vădit că în nici 
un mod părţile nu se deosebesc total întreolală în ipostasul completat din ele 276 . 
Şi deci nu e nici o raţiune care să poată arăta fie ceea ce e deosebit ca fiinţă 
amestecat, fie unicitatea ipostasului împărţită 277 . 

f) Dovedire mai extinsă şi mai naturală a deosebirii şi cîtimii şi a numărului 
ce le indică. Deci dacă recunoaştem o deosebire în Hristos după unire, iar prin 
toată deosebirea se introduce, cu necesitate, în mod sigur, cîtimea, al cărei 
indicator spunem că e numărul, folosind în mod cuvenit numărul pentru a indica 

cu Dumnezeu şi cu oamenii. Dar dacă ele n-ar li lost unite prin ceva ce le era propriu, unirea 
Lui cu cele două părţi extreme n-ar li unit acele părţi extreme între ele. Hristos a fost prin 
ipostasul Său, în care unea cele două părţi, puntea unificatoare între Dumnezeu şi umanitate. 

274. Dacă ar fi fost numai Dumnezeu sau om , n-ar fi putut uni părţile. Dacă ar fi fost 
numai două (Dumnezeu şi om despărţiţi), iar nu le-ar fi putut uni. Numai fiind Acelaşi şi 
Unul şi Două, a putut uni pe cei doi în Sine. Aci se arată din nou importanţa ipostasului Său 
compus, dar totuşi Unul. 

275. în persoana umană nu cunosc nimic ce ar putea scăpa din unitatea şi identitatea ei. 

276. Privite în unitatea ipostasului, nici o parte nu mai poate fi văzută ca ieşită din 
această unitate, ca avînd ceva deosebit de ceea ce caracterizează ipostasul ca întreg, sau ca 
putînd fi părăsită de acest ipostas fără să nu mai fie El însuşi. Deşi rămîn toate în compoziţia 
lor ipostatică, nu se poate vorbi de o deosebire de caracter ipostatic între ele. Toate sînt ţinute 
în unitatea ipostasului, toate poartă pecetea Lui, şi toate îi sînt necesare pentru realizarea 
mîntuirii (dar nu de o necesitate impusă de nevoia lui Dumnezeu). în acest sens Hristos e 
Unul şi Acelaşi şi Dumnezeu şi om. Tot ce e omenesc în El poartă trăsăturile Dumnezeirii şi 
tot ce e dumnezeiesc e trăit omeneşte. Şi fiecare are locul necesar în unitatea Lui în vederea 
mîntuirii. Şi tocmai de aceea nimic din ceea ce e omenesc sau dumnezeiesc nu se alterează. 
Acelaşi unic ipostas e şi Dumnezeu desăvîrşit, şi om desăvîrşit. 

277. Ceea ce e dumnezeiesc se păstrează neschimbat, dar nu separat de ceea ce e 
omenesc, ci în omenesc, mai bine zis în omenescul transfigurat sau ridicat la suprema 
înălţime, dar la o înălţime care are şi o capacitate de nesfîrşită smerenie şi jertfelnicie, ară- 
tîndu-se prin ele dumnezeiescul, fără ca dumnezeiescul să-şi piardă ceva din puterea lui. 



numai deosebirea celor ce se deosebesc după unire, nu împărţim (şi nu 
despărţim) prin număr nicidecum cele indicate, ci arătăm păstrată existenţa celor 
unite. Pentru că tot numărul este numai indicator al cîtimii, nu împărţitor (sau 
despărţitor). Căci ceea ce nu lucrează şi pătimeşte, cum ar fi stăpîn al indiferent 

cărei relaţii? 278 Fiindcă e propriu numai fiinţei (substanţei) a face, precum a suferi 
(a pătimi) este propriu accidentului sau calităţii. De la acestea şi din acestea 
provin relaţiile, cum spun cei deprinşi în astfel de raţiuni. Sau, dacă privim mai 
exact, relaţiile nu sînt proprii nici acestora, adică fiinţei şi accidentului, ci cauzei 
şi puterii care face toate şi sădeşte în fiecare din cele făcute raţiunea constitutivă 
a existenţei lor şi le face să se unească sau să rămînă străine în mod natural între 
ele. Iar dacă relaţiile nu au în mod principal substanţa drept cauză făcătoare a lor, 
nu au nici numărul, care, , întrucît nu e substanţă, nu poate să lucreze, iar întrucît 
nu este accident şi calitate, nu poate pătimi (vreo lucrare). Iar dacă numărul nu 
poate nici lucra, nici pătimi, el e semn indicat al cîtimii, neproducînd nici o 
schimbare de relaţie în cîtimea indicată. Aceasta fiindcă nu e nici gen sub a cărui 
categorie să cadă şi altele. Ci e, cum am zis, semn arătător al genului sub a cărui 
categorie stau şi altele. 

Iar dacă numărul nu are nici puterea de a lucra, nici de a pătimi, e vădit că 
întrucît nu lucrează nu este indicatorul nici unei relaţii, adică al unirii sau 
împărţirii. Căci aceasta îşi are o altă raţiune. Iar întrucît nu pătimeşte, nu se 
împarte; căci prin sine orice număr este indivizibil, nefiind capabil de mişcarea 
vreunei schimbări, care e proprie calităţii; nici de vreo contractare sau dilatare, 
care e proprie substanţei; nici de vreo creştere sau micşorare, care e proprie 
cîtimii. Iar dacă e proprie cîtimii, iar nu relaţiei, numărul e indicator numai al 
cîtimii simple, nu al cîtimii de care se spune cum este 279 . Deci e vădit că numărul 
nu poate produce nici împărţirea, nici unirea, ci indică numai cîtimea, ca să ştim 
de existenţa acesteia. Căci, cum am spus, e propriu substanţei a face şi 
accidentului sau calităţii a suporta, iar numărul nu e nici una din acestea. Căci 
dacă ar fi substanţă, ar fi şi de sine subzistent (stătător), nefiind nevoie de nimic 
altceva pentru a exista. Iar dacă ar fi accident sau calitate, sau ar produce în mod 
propriu deosebire, ar introduce odată cu genul şi implicată în el specia şi 

278. Numărul nu e nici activ, nici pasiv. El numai prezintă pe cele ce lucrează sau 
suferă vreo lucrare exercitată asupra lor. Acelea în fapt se unesc, dînd naştere numărului 
prin ceea ce fac sau suportă. Ele sînt într-o relaţie. Şi numărul exprimă ceea ce rezultă 
dintr-o lucrare sau suportare în relaţie, nefiind într-o singurătate totală. O fiinţă poate 
produce prin lucrare diferite stări accidentale în altele care suportă lucrarea celei dintîi. Şi 
acestea pot fi exprimate iarăşi prin număr. 

279. Am văzut la o notă anterioară că nici un număr nu desparte total cele enume- 
rate. Acum Sf. Maxim observă că numărul nu ne spune nimic despre calităţile celor numă- 
rate. Matematica este o ştiinţă cu totul abstractă. 

definirea a ceea ce are ca bază, nu numai cîtimea; sau ar indica unită cu specia şi 

deosebirea în general; şi ar arăta şi deosebirea unui individ faţă de altul din cele 

ce aparţin aceleiaşi specii; sau ar indica deosebirea cu nume particular din 

mulţimea tuturor însuşirilor aflate în individ; şi nu ar indica numai pe unul 

deosebit de altul, ci ar arăta şi ceea ce are altfel cel indicat prin el. Iar dacă 

nimeni nu cuprinde şi numărul în definiţiile lucrurilor, numărul nu este nici 

substanţă, nici calitate. Iar dacă numărul nu e nimic din acestea, e vădit că nici nu 

poate lucra, nici pătimi. Iar dacă numărul nu are puterea de a face ceva, nici de a 



124 SFÎNTUL MAXIM MĂRTURISITORUL 



suferi, urmează că nici nu uneşte, nici nu împarte ca unul care face ceva, nici nu 
poate fi împărţit ca unul care pătimeşte, ci, indicînd numai cîtimea lucrurilor, nu 
se atinge de relaţia lor 280 . 

Iar dacă numărul indică numai cîtimea, dar nu şi vreo relaţie gîndită despre 
ea, el este mai degrabă o expresie, ca să spun aşa, corespunzătoare cîtimii. Deci 
cel ce indică o deosebire în Hristos după unire gîn-deşte odată cu deosebirea şi 
cîtimea celor deosebite. Căci ceea ce e cu deosebire simplu nu primeşte nici 
deosebirea, fiindcă e cu totul acelaşi cu sine şi unic şi întreg şi deplin în afara 
relaţiei, care nu stă sub categoria genului ca cîtimea (7). Şi de aceea nu se 
numără 281 . Dar cel ce cugetă odată cu deosebirea cîtimea (căci e cu neputinţă a se 
cunoaşte o deosebire fără cîtime), acela folosindu-se de număr numai spre 
indicarea, dar nu spre împărţirea cîtimii împreună cugetată cu deosebirea, nu iese 
din adevăr, indicînd prin număr, cu necesitate, cîtimea împreună c\igetată. 
Fiindcă, precum am zis, împreună cu orice deosebire indicată în oarecare mod, e 
cugetată şi cîtimea al căreia am învăţat că numărul e prin fire indicator, dar nu 
împărţitor 282 . 

Iar dacă se îngrijeşte mai mult de adevăr, cel ce indică în mod necesar prin 
număr, odată cu deosebirea, cîtimea împreună cugetată, spre menţinerea tainei, ca 
să nu propovăduiască amestecarea celor unite, cum nu e drept ca, potrivit opiniei 
unora, să trebuiască pentru aceasta să mărturisească drept cauză a păstrării 

280. Dintre formele cuvintelor, substantivul, pronumele, adjectivul şi verbul au 
semnificaţie ontologică, primele două arătînd substanţele, al treilea calităţile, al patrulea 
acţiunea unor substanţe asupra altora şi suportarea lor de către acelea, care produc în acelea 
calităţi corespunzătoare adjectivelor. Adverbul e o calitate a acţiunii sau a pătimirii. 
Prepoziţia exprimă anumite circumstanţe în care se află substanţele şi în care se produc 
acţiunile şi pătimirile, iar conjuncţia, legătura între substanţe şi acţiuni. Numărul nu indică 
nimic nou în existenţă. El nu are nici un suport ontologic. 

281. Relaţiile sint extrem de variate şi mereu unice şi fluide. De aceea nu sînt realităţi 
statornice care să se poată indica prin numere fixe. 

282. Pare o contrazicere între afirmarea aceasta, că numărul aplicat unei acţiuni por- 
neşte de la constatarea unor deosebiri, şi cea anterioară, că numărul indică în mod abstract 
cîtimea, fără deosebirile din cadrul ei. De fapt, nici indicarea unei cîtimi pe baza unor 
deosebiri constatate nu specifică acele deosebiri în număr, ci numai simpla lor existenţă. 

neamestecate a celor din Hristos după unire cîtimea lor după fiinţă, odată ce 
numărul indică, precum a arătat cuvîntul pe larg, deosebirea, dar nu împărţirea. 
Dacă deci raţiunea după fiinţă a fiecăreia din cele unite a rămas după unire, 
fiindcă definiţia fiinţei nici uneia n-a trecut în definiţia fiinţei celeilalte, e evident 
că Dumnezeirea lui Hristos a rămas Dumnezeire după fiinţă, neschimbîndu-se în 
fiinţa trupului; şi umanitatea Lui iarăşi a rămas umanitate după fiinţă, nepătimind 
o prefacere în firea Dumnezeirii. Iar dacă nici Dumnezeirea lui Hristos, nici 
umanitatea n-au trecut una în alta pentru unirea lor după ipostas, ci firile au 
rămas, după marele Ciril, neamestecate, e clar că după unire s-a menţinut 
deosebirea firilor păstrate în Hristos. Şi nici o raţiune nu va contrazice aceasta. 
Iar dacă deosebirea este a celor păstrate neamestecate în Hristos după unire, iar a 
cunoaşte o deosebire cu totul separată a unei cîtimi e cu neputinţă, să se 

numească spre indicarea deosebirii cîtimea celor ce se deosebesc, ca să nu fim 
bănuiţi că propovăduim o deosebire simplă şi neadevărată. Căci raţiunea ştie ca 
simplă orice deosebire, care nu are ca suport existent adevărul lucrurilor a căror 
deosebire o cunoaşte. 

Deci noi, nespunînd niciodată că ipostasul şi firea sînt (8) propriu-zis acelaşi 
lucru, cum a arătat şi cuvîntul mai înainte, propovăduim în chip binecredincios în 
Hristos atît identitatea, cît şi deosebirea. Primul lucru, pentru ipostasul cel unul, 
pentru care mărturisim pe Dumnezeu Cuvîntul Acelaşi cu trupul Său, ca să nu 
primească prealăudata Treime un adaos personal, devenind pătrime 283 . Iar al 
doilea, din cauza diversităţii de fiinţă a celor din care este El, datorită căreia 
părţile lui Hristos nu trec cîtuşi de puţin una în alta. Căci nu se fac vreodată 
aceeaşi după fiinţă dumnezeirea şi umanitatea, ca să nu fie nimic creat de o fire şi 
de o fiinţă cu Dumnezeirea prin unire. Fiindcă a spune că o fire este de o fiinţă cu 
altă fire ştim că e propriu unei cugetări nesănătoase. Căci nu e vreodată o fire de 
o fire şi de o fiinţă cu altă fire. Fiindcă de o fire şi de o fiinţă nu se poate spune că 
sînt decît indivizii ce aparţin prin aceeaşi specie unei singure fiinţe 284 . 

g) Cel ce nu spune că firea şi ipostasul sînt acelaşi lucru vorbeşte 
binecredincios despre unitatea şi deosebirea existente în Hristos, întru- 

283. Dacă umanul lui Hristos ar fi un ipostas deosebit, dar tot al Lui, s-ar adăuga 
Treimii un al patrulea ipostas, pentru că Hristos ar adăuga la ipostasul Lui încă unul. De 
aceea nu se poate spune că umanul lui Hristos are o anumită separaţie de ipostasul dum- 
nezeiesc al lui Hristos. El e încadrat în ipostasul cel Unul al lui Hristos. în umanul Lui şi în 
toate actele Lui umane şi în toate calităţile Lui, ca şi în firile Lui, e prezent acelaşi unic 
ipostas dumnezeisc. E aşa cum în om nu se poate separa ceva în care să nu fie prezent acelaşi 
unic ipostas. 

284. Mereu ne întîlnim cu taina persoanei ca unitate manifestată în complexitate. E o 
taină pe care au constatat-o şi afirmat-o Părinţii. Dar ea rămîne mereu neînţeleasă. Nu se 
poate spune că această unitate e dincolo de toate componentele prin care se manifestă. S-ar 
introduce ceva ontologic în plus la fiinţe, ceea ce Părinţii au negat. Nu putem spune că e o 
sine ontologic deosebită de fiinţă sau de fiinţe. Dar e greu şi să înţelegem o unitate for- 

cît de cea dintîi crede că e după ipostas, iar de cea de a doua, că e după 
fire. Avînd şi această mărturisire, nu negăm nici deosebirea firilor după 
unire, din care S-a compus Hristos cel Unul, crezînd că firile au rămas 
neamestecate, şi nu ignorăm nici unirea lor după ipostas, mărturisind pe 
Hristos ca Unul din Sfînta cea de o fiinţă şi închinată Treime. Dar facem 
prin număr vădită şi deosebirea celor din care este Hristos, ca păstrate în 
El cu adevărat după unire,- fără despărţire şi amestecare, înlăturînd 
amestecarea lui Apolinarie şi Eutichie. Şi fiindcă cunoaştem şi unirea 
după ipostas, primim şi expresia clară «firea cea una a lui Dumnezeu 
Cuvîntul întrupată» în trupul ce are sufletul mintal, împotriva împărţirii 
lui Nestorie. Deci evităm atît amestecarea lui Apolinarie, care neagă deo- 
sebirea de natură (naturală) a celor unite după unire şi susţine că trupul 
este acelaşi după fire cu Cuvîntul, cît şi împărţirea lui Nestorie, care sus- 

ţine o deosebire de ipostasuri (ipostatică) în Hristos şi taie identitatea 
(unitatea) după ipostas a trupului cu Cuvîntul. 

h) Sever, spunînd că firea şi ipostasul sînt acelaşi lucru, face din 
unire o amestecare, şi din deosebire, o împărţire. Prin acestea se arată 
lărgind sensul Treimii într-o pătrime de persoane şi tăind taina unităţii 
într-o doime de Dumnezeire şi negînd- lui Hristos cu blasfemie toată 
existenţa fiinţială. Iar Sever, spunînd că fiinţa şi ipostasul, firea şi per- 
soana sînt propriu-zis acelaşi lucru în întruparea dumnezeiască (în Dum- 
nezeu Cel întrupat), nu recunoaşte nici unirea neamestecată, chiar dacă 
se preface că o afirmă, nici deosebirea neîmpărţită (şi nedespărţită), chiar 
dacă se laudă că o susţine. Ci preface unirea în amestecare, asemenea lui 
Apolinarie, iar deosebirea în înstrăinare, asemenea lui Nestorie. Căci 
dacă ipostasul şi firea sînt acelaşi lucru, în nici un chip nu va fi, după el, 
trupul acelaşi cu Cuvîntul, sau ceva deosebit de El 285 . Căci afirmînd că 

mată din elementele unei flinte, ca la om, sau din două fiinţe, ca în Hristos. E misterul cel mai 
mare al existenţei. Dar fără el totul ar fl fără sens. Poate că e ceva în părţile componente care 
face posibilă convergenţa şi unitatea lor, fără desfiinţarea lor. Dar aceasta nu se poate aplica 
persoanei îngerului. Unitatea aceasta misterioasă a persoanei umane nu poate avea temeiul 
decît în unitatea Persoanei dumnezeieşti, care e în comunitate de fiinţă cu alte două Persoane 
distincte. Unitatea persoanei depăşeşte planul formelor de existenţă ale naturii investigabile 
ştiinţific. Se pare că cibernetica de azi a ajuns la aceeaşi concluzie a unităţii duale. Astfel, 
Bruce England, un teoretician al ciberneticii de azi, conchide că «pasul important apropiat 
pentru cibernetician este să recunoască modelul dualitatea-unitatea». El consideră că teoria 
ciberneticii «trebuie să integreze experienţa dualităţii cu experienţa unităţii». CV. Negoiţă, 
semnalînd acest fapt într-o recenzie a lucrării noastre, Spiritualitatea ortodoxă, referindu-se la 
Sf. Maxim, spune că el a făcut prima încercare de a înţelege cibernetica (în revista: «Human 
systems-management» 4 (1984), pp. 296-298). 

285. Pentru nestorieni firea omenească (trupul) nu e partea Cuvîntului întrupat (acelaşi 
cu Cuvîntul). Pentru Sever trupul nu e deosebit de El. Pentru ortodocşi se pot spune 
amîndouă lucrurile. 

deosebirea în Hristos după unire e ca cea în calitatea naturală (între calităţile unei 
naturi), se va afla şi el împărţind împreună unirea 286 , introdu-cînd deosebirea 
după ipostas a trupului faţă de Cuvîntul după unire, întrucît după el nu se poate 
cugeta altfel deosebirea decît ca deosebire în calitatea naturală (în calitatea de 
natură de sine stătătoare) sau ca deosebire în calitatea ipostatică, ca să arate că 
ipostasul e acelaşi lucru cu firea. 

Iar dacă nu afirmă o deosebire după ipostas după unire, temîndu-se de 
împărţirea (Lui), să nu afirme nici deosebirea naturală după unire, dacă vrea să 
fie în acord cu sine şi se străduieşte să păzească regulile pe care el însuşi şi le-a 
rînduit, odată ce a declarat că firea şi ipostasul sînt aceleaşi întreolaltă prin 
definiţie şi raţiune. Iar dacă trupul n-are nici o deosebire după nici una, adică nici 
după fire, nici după ipostas faţă de Cuvîntul, cum socoteşte Sever, el va fi în mod 
clar şi de o fiinţă cu el după aiureala lui Apolinarie. Şi dacă trupul este de o fiinţă 
cu Cuvîntul, va fi şi cu Tatăl, şi cu Duhul 287 . Şi Treimea va deveni pătrime, 
fiindcă cele de o fiinţă nu se pot uni între ele într-un ipostas 288 . Iar dacă trupul e 

de un ipostas cu Cuvîntul, va fi ca unul ce e de o altă fiinţă. Căci cele de un ipos- 
tas au raţiunea fiinţei cu totul deosebită între" ele. în sfirşit, dacă trupul, fiind de 
un ipostas cu Cuvîntul după unire, este de altă fiinţă, Hristos se va afla tăiat în 
două firi după unire, dacă după el (după Sever) număr are sensul împărţirii 289 . 
Astfel tot ce se luptă cu adevărul se contrazice cu uşurinţă pe sine însuşi şi cade 
repede de la ceea ce susţine. 

Iar dacă afirmînd o unică fire compusă în Hristos după unire, socoteşte să-i 
atribuie o deosebire, ca uneia aflate în calitatea ei naturală 290 , întîi ca fire 
compusă Hristos nu va fi de o, fiinţă cu nici una din cele ce sînt 

286. Dacă Sever nu admitea în Hristos o deosebire între cele două firi, ci numai între 
calităţile aceleiaşi firi compuse, el desparte pe Cuvîntul cu firea Lui dumnezeiască de 
umanitate, ca şi Nestorie, ca să nu admită două firi în ipostasul Lui, atunci deosebirea pe 
care o vede el în calităţile firii celei unice a lui Hristos, e o deosebire între calităţile Lui 
ipostatice, sau o deosebire între cele două ipostasuri pe care trebuie să le afirme odată cu cele 
două firi în Hristos. 

287. Firea şi ipostasul sînt după Sever acelaşi lucru. Aceasta e de fapt concluzia care 
derivă din ideea unităţii de fiinţă egală cu unitatea de ipostas a umanului cu divinul în 
Hristos. E concluzia panteistă care anulează nu numai deosebirea între divin şi uman, ci şi 
realitatea persoanelor. 

288. Dacă trupul şi Cuvîntul, fiind de o fiinţă, formează două persoane, Treimea devine 
pătrime. 

289. Umanul poate constitui cu divinul un ipostas al lui Hristos numai dacă sînt deo- 
sebite după fiinţă, dar nedespărţite. Dacă după Sever nu sînt deosebite, ele nu pot forma un 
ipostas, ca unitate duală. Dar Sever voieşte să le aplice numărul, de teamă că numărul le-ar 
împărţi. 

Nici monofiziţii, nici nestorienii nu recunoşteau caracterul paradoxal al realităţii în 
general sau al persoanei în special, caracter care conciliază unitatea cu dualitatea, sau cu 
compoziţia. Şi unii şi alţii practicau un raţionalism simplist, abstract, străin de realitate. 

290. Monofiziţii afirmînd o fire compusă în Hristos cunoşteau calităţile naturale ale 
divinului şi umanului unite într-o singură fire. 

(din cele create), dacă El este unul şi singur după fiinţă şi fire. Căci, precum s-a 
spus, o fire nu va fi vreodată de o fiinţă cu altă fire. Iar nefiind de o fiinţă cu 
vreuna dintre cele ce sînt (cu cele create), El nu va fi nici Dumnezeu, nici om 291 , 
sau dacă va fi Dumnezeu, cel ce-L propovăduieşte astfel va fi politeist, întrucît va 
spune de Tatăl şi de Duhul Sfînt că sînt de o fire necompusă, deci simplă, iar de 
Hristos, cel de o fire compusă, că e tot Dumnezeu, deşi fiind compus după fire nu 
e de o fire simplă. Va arăta astfel ca vestind două Dumnezeiri: una simplă şi una 
compusă. 

Apoi declarînd deosebirea ca fiind o calitate naturală, dacă spun că la baza 
diferitelor calităţi sînt firile ale căror calităţi sînt, se va arăta şi el recunoscînd 
două firi după unire, deci făcîndu-se fără voie apărător al celor ce le combătea. 
Iar dacă spune că deosebirea e a unor simple calităţi, fără nişte realităţi de bază, 
să spună că şi unirea este a acestora. Căci a cărora este deosebirea după unire, e 
vădit că a lor este şi unirea. Şi aşa, prin puţine cuvinte, a introdus automatismul 
lui Epicur 292 şi nălucirea amăgitoare a lui Manes, pentru care Hristos nu e cu 
adevărat între realităţi, ci între calităţile fără conţinut; Hristos va fi astfel 
Dumnezeu numai 

prin calitate, nu în realitate. E adevărat că nemurirea şi mortalitatea, de a căror 
deosebire vorbeşte după unire, sînt ale firilor, dar nu sînt firi. Dar cum ar fi 
mortalitatea, dacă n-ar fi cel ce moare, sau nemurirea, dacă n-ar fi firea de care 
nu se atinge moartea? Deci viclenia lui e cu adevărat necugetată şi aparenţa că e 
înţelept i s-a făcut pricina unei mari nebunii. De aceea e mai bine pentru cei 
cuminţi să îmbrăţişeze faţă de unii ca aceştia tăcerea, decît să-i combată, dînd 
impresia că nici ei nu respectă taina. De fapt Sever, vorbind astfel despre Hristos, 
a murit împreună cu dogmele sale. 

i) Scurtă expunere a unei drepte apărări a mărturisirii adevărate a 
Părinţilor. Dar noi nu cugetăm aşa, nu credem aşa. «Mei nu-i aceasta partea lui 
Iacob, zice cel ce spune» (Ier. 10, 6). Ci mărturisind pe Unul Hristos sau 
ipostasul cel unul al Lui, compus din două firi desăvîrşite, adică din Dumnezeire 
şi umanitate, credem că firile au rămas neamestecate şi fără nici o împărţire 
(despărţire) după unire. Căci crezînd că Hristos este unul după ipostas, am 
mărturisit că firile din care S-a compus s-au păstrat după unire. Şi pentru aceasta 
vestim o deosebire naturală (de natură) în El, luînd în considerare părţile din care 
S-a compus, pentru că nu e acelaşi lucru Dumnezeirea după fiinţă cu umanitatea; 

291. Dacă Hristos ar avea o fire compusă nu ar fi de o fire nici cu Dumnezeu care e fire 
dumnezeiască, nici cu oamenii, care au fire omenească. Căci El ar fi de o altă fire şi în raport 
cu Dumnezeu, şi cu oamenii. Hristos avînd o fire deosebită de orice fire, sau oricare fire fiind 
alta decît a Lui, El nu poate fi de o fiinţă cu nimeni. 

292. După nota lui Combefîs din P.G. 91, 569, e vorba aci de teoria lui Epicur care 
socotea că trupurile se unesc şi se topesc unele în altele şi prin aceasta dispar. Sever ar gîndi 
la fel despre firile lui Hristos care se topesc una în alta. 

dar o identitate ipostatică, căci e vădit că trupul e acelaşi după ipostas cu 

Cuvîntul 293 . Deci cunoscînd după unire deosebirea reală a firilor din care S-a 

compus Hristos, nu ignorăm identitatea Lui după ipostas, dacă părţile lui Hristos, 

ce se deosebesc întreolaltă în chip natural (prin natură), nu se deosebesc după 

ipostas ca unele ce aparţin, ca unui întreg, Celui ce S-a compus din ele 294 . Căci 

părţile întregitoarea ale întregului nu se pot deosebi întreolaltă nicidecum, 

datorită raţiunii întregului 295 . 

Deci mărturisindu-L pe El două firi, L-am cunoscut pe Acelaşi ca fiind 
deodată Dumnezeu şi om, dacă nu rostim numirile Lui simple şi stînd de sine. Iar 
crezîndu-L ca fiind după unire în două firi în mod neîmpărţit şi neamestecat, 
vestim pe Acelaşi desăvîrşit în Dumnezeire şi pe Acelaşi desăvîrşit în umanitate, 
ca pe un întreg în părţi 296 . Căci se cunoaşte ca întreg după unire în părţile din care 
s-a compus. Fiindcă un Hristos nu Se arată prin altceva ca fiind, păstrîndu-Se şi 
numindu-Se în mod propriu, decît prin durata după unire în existenţa naturală a 
părţilor din care S-a compus. Căci Hristos nu este numai din acestea, ci şi în 
acestea şi, mai propriu zis, acestea 297 . Şi numărăm pe cele din care este Hris 

tos nu împărţindu-L (să nu fie!), ci numai arătînd deosebirea lor păstrată după 

293. Hristos trăieşte, simte şi manifestă în trup toată persoana Sa. 

294. Se deosebesc după natură, dar ca părţi ale aceluiaşi ipostas compus din ele nu se 
deosebesc. Firea sau natura umană n-ar putea înainta la infinit dacă nu s-ar actualiza în 
persoane în relaţie între ele. Firea dumnezeiască n-ar putea îmbrăţişa finitul deschizîn-du-i 
drumul de înaintare în el, dacă n-ar fi actualizată în ipostasul şi în special în ipostasul Fiului. 
Ipostasul dumnezeiesc îşi poate uni finitul creat fără să-1 anuleze, cum nu o poate face firea 
dumnezeiască. Esenţa nu poate ieşi din sine. Numai prin persoană poate ieşi, îmbrăţişînd altă 
fire fără să o anuleze. Ipostasul se trăieşte în amîndouă părţile ca acelaşi. Sau fiecare parte e 
trăită prin ipostasul Cel unul, ca ipostas întreg. Fiecare e trăită nedespărţit şi neîmpărţit de 
cealaltă. Hristos e şi om definit, dar nedespărţit de orizontul infinit în care Se trăieşte şi de 
care e plin ca om, dar cu care nu Se confundă. Avînd conştiinţa de Dumnezeu, nu pierde 
conştiinţa ca om. De altfel toată creatura mărginită se ştie avînd ca temelie a sa, nedespărţită 
de ea, nemărginirea divină în care se află. 

295. Fiecare parte a unui întreg simte întregul în ea însăşi. Şi de fapt întregul este în 
fiecare. Taina cea mare este însă cum se constituie întregul din părţi? 

296. întregul reprezintă unitatea persoanei, părţile, compoziţia ei. Dar în compoziţie e 
prezent întregul ca unitate. Componentele nu se confundă, dar nici nu se împart, datorită 
întregului ce se află în ele, dar care n-ar fi întreg fără părţile componente. 

297. Hristos ca ipostas divino-uman nu adaugă ontologic nimic firilor, aşa cum nici 

omul nu adaugă ca persoană ontologic nimic nou sufletului şi trupului. Dar aceasta înseamnă 

că e ceva în ele, care face posibilă unirea lor în ipostas. Dar pentru aceasta primesc o 

niciodată în mod real la infinit, pentru că nu putem ajunge la marginea creaţiei, deşi ştim că 
e mărginită. Numai Dumnezeu este infinit. Dar numai în Hristos infinitatea Dumnezeirii 
unită cu creaţia mărginită arată că prima nu o face pe a doua nemărginită, nici ea nu se face 
mărginită, ci o menţine pe a doua, dar îi ţine deschisă perspectiva şi putinţa înaintării în 
infinitatea Dumnezeirii. Căci în general creatul nu poate fi fără a avea ca bază susţinătoare 
infinitul dumnezeisc şi ca aspiraţie desăvârşirea în Dumnezeu. 

» 299. Ar fi putut să nu pătimească, pentru că ar fi putut copleşi durerile prin Dumne- 
zeirea Lui. Nu era atăpînit de ele fără voia Lui, cu sila. Ci rămînea mereu stăpîn asupra lor. 
Dar totuşi le suporta în toată intensitatea lor. Căci firea Sa omenească avea capacitatea 
sensibilităţii pentru durere. Deasupra ei s-a ridicat numai prin înviere. 

300. «A Lui e crucea şi moartea». Tot ce se întîmplă în componentele Lui sînt ale Lui. 
Sînt trăite de El. Trăiesc cu sufletul înţepătura din trupul meu. Sufletul îi dă caracterul 
durerii. Dacă ar fi numai materia trupului, ea n-ar simţi durerea. înţepătura din materie se 
repercutează ca durere spirituală, dar de origine materială, în suflet. într-un fel, ipostasul 
dumnezeisc simte înţepătura piroanelor din trupul Lui. Dacă n-aş simţi durerea din trupul 
material fără sufletul aflat în el, n-aş simţi-o în suflet nici fără materia trupului. Omului i s-a 
dat materia trupului ca să simtă prin ea durerea în suflet. Poate de aceea a luat şi Fiul lui 
Dumnezeu un trup material. 

301. Cel ce iubeşte e chiar prin aceasta mai prezent prin trupul său altora. Fiul lui 
Dumnezeu la culme de oameni iubitor, nu numai că S-a putut întrupa din iubire şi a putut 
pătimi, luînd trupul, ci a putut să-Şi arate prin trup iubirea mai mult ca orice om. 

unire 298 . Dar mărturisim adunarea lor prin unirea naturală (a firilor) sau adevărată 
şi reală, după Sf. Ciril. De aceea propovăduim şi pe Prea Sfînta Fecioară 
Născătoare de Dumnezeu în sens propriu şi cu adevărat, nu folosind acest cuvînt 
în mod simplu, ci cugetînd-o ca pe cea care L-a conceput cu adevărat şi L-a 
născut negrăit, întrupat din, ea pe însuşi Dumnezeu Cuvîntul care S-a născut în 
chip nepovestit înainte de toţi vecii din Dumnezeu şi Tatăl. Şi declarăm ale Lui şi 
minunile şi pătimirile, ca ale Celui Care e Unul, adică ale lui Hristos, Care lucra 
şi cele dumnezeieşti, şi cele omeneşti: cele dumnezeieşti, trupeşte, pentru că 
săvîrşea minunile prin trupul nelipsit de lucrarea lui naturală, iar pe cele ome- 
neşti, dumnezeieşte, pentru că primea fără sila firii, cu voia şi prin stăpînire, 
experienţa patimilor omeneşti 299 . Şi a Lui e crucea şi moartea şi mormîntul 300 şi 
învierea şi înălţarea la ceruri, din care coborînd fără trup, nu S-a strămutat 
schimbînd locurile Cel ce nu e încăput de cele create prin nici o raţiune; căci e 
liber de orice circumscriere. Ci S-a arătat prin trup ca Cel prin fire de oameni 
iubitor, făcîndu-Se încăput, prin naşterea adevărată din femeie, precum a voit, în 
cele ale noastre 301 . De aceea îi aducem Lui şi ca Celui întrupat o singură 
închinare împreună cu Tatăl şi cu Duhul. 

Dacă deci numim cu sufletul şi cu gura în mod propriu pe Sfînta Fecioară 
Născătoare de Dumnezeu şi mărturisim unirea cea după ipostas, şi spunem că s-a 
făcut o compoziţie prin unirea naturală (a naturilor) şi propovăduim un Domn şi 
un Hristos şi un Fiu şi o fire a lui Dumnezeu Cuvîntul întrupată şi credem că 
Hristos e Unul din Sfînta Treime, împreună închinat şi împreună numărat cu 
Tatăl şi cu Duhul, cum sîntem bîrfîţi, de cei fără teamă şi care îndrăznesc să 
spună toate minciunile, că sîntem împărţitori ai lui Hristos prin simpla folosire a 
numărului spre singura indicare de către noi - cum am spus de multe ori - a 
deosebirii păstrate a firilor după unire? Dacă numărul produce în mod sigur 
împărţirea cîtimii lucrurilor, s-o arate cineva aceasta şi vom primi obiecţia ca 
adevărată. Dar dacă defăimează numai pe cei ce propovăduiesc adevărata 
credinţă în taina lui Hristos, pentru iubirea de slava de care bolesc, vor da 
socoteală lui Dumnezeu în ziua judecăţii, cum zice dumnezeiescul Apostol (Rom. 
14,12), pentru cei pe care i-au atras Ia rătăcire, cei ce şi-au împlinit cursul vieţii 
de faţă; iar cei ce sînt încă în viaţă să-L aibă pe Dumnezeu ca pe Cel ce-i schimbă 
şi-i călăuzeşte, pe El împotriva Căruia luptă acum. Căci aşa se cuvine să zicem, 
pentru porunca ce ne cere să ne rugăm pentru cei ce ne ocărăsc. 

Eu deci acestea ţi le-am înfăţişat ţie pe scurt, despre cele ce m-ai întrebat, 
sluga Domnului, pentru informarea ta, nesunînd în suflet într-un fel şi vorbind 
celor cu care mă întîlnesc altfel, cum răspîndesc unii ce se bucură de cele ale lui 
Sever. Să nu crezi aceasta, ci, cum am învăţat şi cuget şi cred şi am primit de la 
Părinţi, aşa vorbesc. Ba vorbind şi mai propriu, această gîndire o rostesc întrupată 
în cuvinte. Iar dacă e mincinos cuvîntul, să nu am parte de fericirea de acolo, ci 
să culeg ca rod al minciunii înstrăinarea de bunătăţile făgăduite. Iar tu 
învredniceşte-mă pentru buna mea ascultare cu răsplătirea rugăciunii tale, ca 

Hristos, Dumnezeul nostru, mîntuirea celor ce se tem de El, să vindece rănile 
sufletului meu cu puterea tainei de viaţă făcătoarelor Lui patimi pentru noi; El, 
Care e singurul slăvit împreună cu Tatăl şi cu Sfîntul Duh. Amin. 

Scolii 

1. în definiţie se vede, zice, comunitatea celor identice după fiinţă. 

2. Proprietăţile care caracterizează ipostasul compus spune că sînt comune părţilor lui. 

3. Definiţia exactă a ipostasului. 

4. Definiţia sau descrierea a ceea ce e în ipostas. 

5. Definiţia generală a deosebirii. , 

6. Definiţia generală a identităţii. 

7. Gen se numeşte cîtimea, al cărei indicator este numărul. 

8. A spus «propriu», pentru că nu se prefac în ele definiţiile sale. Căci cele a căror definiţie e 

una au şi raţiunea una; iar cele a căror definiţie nu e una au şi modul existenţei diferit. Iar 
cele al căror mod de existenţă e diferit au toate o altă identitate. Deci nu e aceeaşi firea şi 
ipostasul, pentru că modul şi raţiunea şi definiţia existenţei lor nu e propriu-zis unul. Deci 
se va numi ipostas în mod abuziv şi întîmplător, dar nu în sens propriu. 

16. A aceluiaşi către acelaşi . 

Sfinţita ta scrisoare, cuviqase părinte, pe care am primit-o, m-a încurajat pe 
mine cel chinuit de multele biciuiri ale întristării pentru cele întîmplate din 
defăimările celor ce nu se tem de Domnul, împotriva vajnicului păzitor al virtuţii, 
domnului Gheorghe. Pe de o parte pentru că ne-a adus vestea cea bună despre 
sănătatea ta cea dorită de noi; pe de alta, pentru că ne-a făcut cunoscută tăria 
dreptei mărturisiri în Domnul Iisus Hristos, Adevăratul nostru Dumnezeu. 
Această tărie, probată cu încercările pătimirilor, ţi s-a prefăcut în statornicie 
neschimbată, nemaidînd dînd nici o atenţie greutăţilor vieţii prezente, a cărei 
bună propăşire din trecut o dispreţuiai, îndreptîndu-ţi toată dorinţa sufletului 
numai spre cele nădăjduite. E o dorinţă ale cărei trăsături sînt credinţa şi buna 
conştiinţă. Cea dintîi păzeşte învăţătura binecredincioasă, nepătată de nici un fel 
de păreri mincinoase; iar a doua produce o viaţă plăcută lui Dumnezeu, dobîndită 
prin păzirea poruncilor. Căci de amîndouă, adică de învăţătură şi viaţă, are 
trebuinţă cel ce se sileşte să preţuiască mai mult decît toate convieţuirea 
înţeleaptă, ca să vestim cu binecredincioşie şi taina coborîrii neschimbate pentru 
noi prin trup a Dumnezeului tuturor, mărturisind deodată pe Hristos cu adevărat 
Dumnezeu şi om: Dumnezeu fiind în mod necauzat pentru Sine 303 , iar om 
făcîndu-Se pentru noi mai pe urmă. N-a părăsit ceea ce era pentru ceea ce S-a 

302. Către acelaşi Cosma, diacon din Alexandria. 

303. Hristos ca Dumnezeu e necauzat şi pentru Sine. Căci naşterea din Tatăl nu 
înseamnă că e cauza, ca toate cele create din nimic de o putere superioară lor. El e 
împreună cu Tatăl din veci. Tatăl nu a fost niciodată fără Fiul. Fiul ţine de Tatăl. Existenţa 
din veci a Tatălui înseamnă existenţa din veci a Fiului. Este existenţa plenară ca iubire 
fecundă, care nu poate fi decît a unei Persoane pentru altă Persoană. întrucît existenţa n-a 
început vreodată, existenţa din veci nu poate fi decît desăvîrşită, plenară. Şi această exis- 
tenţă e una cu iubirea fecundă. Iar iubirea e a unei Persoane faţă de altă Persoană. Unde 
nu este iubire, existenţa se veştejeşte. Deci existenţa cea fără început e existenţa perso- 
nală treimică. 

Omul ca creatură există pentru Dumnezeu. Dumnezeu e prin Sine şi pentru Sine. Nu e 
nici o cauză şi nici un scop în afară de Dumnezeu, pentru care ar exista El. El nu-Şi are 
existenţa din altceva şi nu există ca mijloc pentru altceva nici ca să-Şi ajungă desă-vîrşirea 
înaintînd spre altceva. El are în Sine desăvârşirea actualizată ca existenţă deplin iubitoare. 

făcut, căci e neschimbat; nici n-a negat ceea ce S-a făcut pentru ceea ce era, căci 
era de 

oameni iubitor. Pentru că numai Lui, Care este propriu-zis, îi era cu putinţă din 
belşugul de putere să Se facă fără schimbare în mod neamestecat ceea ce nu 
era 304 şi să rămînă propriu ceea ce era şi ceea ce S-a făcut. Căci unitatea extremă 
a monadei Sale ipostatice n-a primit nici o împărţire din cauza deosebirii păstrate 
în mod natural (între naturi) în El după unirea celor din care S-a compus. Fiindcă 
unit cu trupul însufleţit mintal, S-a arătat prin minuni rămînînd neschimbat ceea 
ce era, iar prin pătimiri S-a arătat păstrînd în mod nealterat ceea ce S-a făcut. Şi 
prin amîndouă, adică prin minuni şi pătimiri, ne-a dăruit desfiinţarea păcatului şi 
harul îndumnezeirii 305 . 

Să cinstim deci prin vieţuire, făcută strălucitoare prin porunci, chemarea 

304. Cuvîntul prin care toate s-au făcut, făcîndu-Se om fără să Se schimbe.îşi arată 
chiar în chenoza belşugul Său de putere. A Se putea coborî, arătînd mărimea puterii Sale, e 
tot un semn de putere. El S-a făcut om pentru noi pe urmă, nu pentru că avea nevoie de noi. 
în acest caz ar fi trebuit să fie om din veci. S-a făcut om nu pentru nevoia Lui, ci a noastră. El 
a putut exista şi fără a Se face om. Deci S-a făcut om din iubire. El S-a micşorat (a acceptat 
chenoza) din iubire. Aceasta este o altă formă a înălţimii Lui spirituale. El Se micşorează 
pentru cei mici, ca ei să poată suporta apropierea Lui, ca să simtă iubirea Lui, deci şi ca să se 
poată înălţa prin ea. Chenoza e o relaţie benevolă a Iui Dumnezeu cu cei mai mici decît El, 
care, fiind creaţi într-o altă formă de existenţă, nu pot fi ca El prin fire, dar pot fi înălţaţi la 
nesfîrşit în El. Chenoza e o micşorare a lui Dumnezeu în cadrul măririi Lui. E forma 
iubitoare faţă de cei mici a măririi Lui. Ea arată libertatea lui Dumnezeu în formele măririi 
Sale. Şi aceasta se vede în faptul că, făcîndu-Se om, n-a încetat să fie Dumnezeu. 

Omul nu vine la existenţă prin voia proprie. El poate dispune de existenţa sa într-un 
anumit fel după ce o primeşte. Dar Cuvîntul îşi dă singur existenţa ca om în mod liber. El e 
deci deplin liber şi ca om, pentru că e Dumnezeu. Chiar trăindu-Şi umanitatea Sa Se simte 
totodată Dumnezeu liber faţă de ea. Omul de rînd nu vine de bunăvoie la existenţă din iubire 
pentru alţii. Cuvîntul Se face şi rămîne în mod liber om pentru oameni, în veci. La baza 
umanităţii Sale este exclusiv iubirea divină, devenită şi iubire umană. în aceasta se arată de 
asemenea Dumnezeirea. Chiar şi în aceasta se vede că El, fiind om, e totodată şi Dumnezeu. 
Dacă n-ar fi şi Dumnezeu nu s-ar vedea libertatea Lui la baza existenţei Sale ca om. Dacă n- 
ar fi tot El şi om prin libertate, nu s-ar vedea în altă formă iubirea şi puterea dumnezeiască 
în toată mărirea ei pentru oameni. Chiar făcîndu-Se în mod liber om, Se arată pe Sine însuşi 
iubind la maximum pe om. Dacă S-ar fi făcut om fără voie, umanitatea Lui ar fi produsul 
unei evoluţii a unei esenţe, nu al puterii şi iubirii. Şi fiecare om ar fi un astfel de produs. 
Omul nu s-ar mai distinge de esenţă printr-o libertate reală. Deci n-ar mai exista între 
oameni nici o iubire reală, lipsind libertatea. 

Numai nefiind în esenţă una cu Dumnezeirea, omul e înzestrat cu o negrăită valoare şi 
cu libertate. Numai aşa e chemat la un dialog al iubirii eterne şi libere cu Dumnezeu şi unul 
cu altul. Divinitatea nu e nici una în esenţă cu umanitatea şi nu e nici a unui Dumnezeu care 
nu se poate uni prin iubire în mod neconfundat cu omul. Nici religiile panteiste, nici cele de 
un monoteism monopersonal nu cunosc valoarea omului şi libertatea lui Dumnezeu unită cu 
iubirea şi cu atotputernicia. Numai în Hristos S-a arătat adevăratul Dumnezeu. Dar în 
Hristos, în Care Dumnezeirea şi umanitatea nu sînt despărţite în două persoane (în sens 
iudaic-nestorian-neoprotestant), nici confundate în sensul panteist al religiilor naturiste. Nici 
una din acestea nu cunoaşte pe Dumnezeu şi pe om ca cele mai înalte valori: pe Dumnezeu în 
stare de atîta iubire faţă de om, încît să Se facă El însuşi om, şi pe om atît de preţios pentru 
Dumnezeu, încît să nu-1 anuleze Dumnezeu în unirea cu El. Un Dumnezeu care ar anula pe 
om prin apropierea de el, S-ar anula şi pe Sine şi n-ar mai fi Dumnezeu atotputernic şi 
iubitor. Un Dumnezeu care ar rămîne cu firea Sa despărţită de firea omului ar fi un 
dumnezeu limitat în iubire şi putere. Numai în creştinism se salvează 

harului, nelăsîndu-ne tulburaţi de nici o plăcere sau de nici un fel de durere; ci să 
arătăm prin cele ce le facem sau le pătimim, că nu ne dăruim decît lui Dumnezeu, 
Care «S-a dat pe Sine preţ de răscumpărare» (I Tim. 2, 6) şi schimb, 
încredinţîndu-I Lui toată viaţa noastră prezentă şi viitoare, ca existînd din El prin 
raţiunea creării, trăind prin El prin modul vieţuirii noastre şi avînd să sfîrşim în 
El prin taina cea după' har a îndumnezeirii nădăjduite (Rom. 11, 36). Şi să 
primim veşnica existenţă bună, prin existenţa de acum ce ne apare plină de 
greutăţi, arătîn-du-ne prin cele ce le pătimim alipirea ascunsă de Dumnezeu, 
neslăbită de nici un fel de întîmplări dureroase ce ne întîmpină. 

Deci să nu slăbim în necazuri (Efes. 3, 13), cinstite părinte, ştiind că 
«necazul lucrează răbdare, iar răbdarea, încercare, iar încercarea, nădejde, iar 
nădejdea nu ruşinează» (Rom. 5, 3-5), avînd asigurată bunătatea pentru care 
pătimim. Ci să suportăm cu bărbăţie cele ce ni se întîmplă, «privind spre Iisus, 
Căpetenia mîntuirii noastre» (Evr. 2, 10), Care fiind Dumnezeu adevărat, a 
primit cu voia moartea pentru noi, ca pătimind, să ne bucurăm şi sădindu-ne în El 
prin moarte, să dospim în noi învierea vieţii netrecătoare (Rom. 6, 5). Căci a fost 
voia legii dumnezeieşti să ne îmbunătăţim prin pătimirea nedreaptă ca nişte 
ucenici ai lui Hristos spre osîndirea păcatului 306 , pe care şarpele cel gîndit 1-a 
introdus, înduplecînd pe om prin înşelăciune să calce porunca dumnezeiască şi să 
preţuiască cele vremelnice mai mult decît cele veşnice. Pe acesta am luat putere 
să-1 călcăm, păzind harul care ne păzeşte şi întăreşte prin păzirea poruncilor. D A r 
aceasta o pot face numai cei ce iubesc pe Domnul prin neplăcuta pătimire cu voia 
şi fără de voie şi printr-o înţeleaptă judecată. De Acesta alipindu-ţi, cuvioase 

libertatea lui Dumnezeu şi a omului. Numai în creştinism nu e numai natura oarbă socotită 
ca singura realitate,fără sens, ci un Dumnezeu liber şi iubitor, un Dumnezeu adevărat. 

Fiul lui Dumnezeu făcîndu-Se om «pentru oameni» realizează omul adevărat, omul 
desăvîrşit, omul iubirii. Căci omul pentru sine nu e om adevărat. Iar ceea ce e şi mai uimitor, 
e că însuşi Dumnezeu Se face «om pentru oameni» pentru veci, ca să aibă pe om ridicat la 
toată bogăţia spirituală a Sa. Creştinismul nu afirmă un Dumnezeu egoist, care Se teme de 
om sau vrea ca omul să fie numai pentru lauda Lui. Acesta n-ar mai fi Dumnezeu adevărat. 
Ci afirmă un Dumnezeu care Se face chiar El om pentru oameni. Prin aceasta îi 
îndumnezeieşte pe toţi care voiesc. Aceasta e măreţia chenozei Lui. E o măreţie prin care Se 
face om fără să Se schimbe, putînd ridica prin aceasta pe om la treapta îndumnezeirii. 
Aceasta îi aduce adevărata laudă. 

305. A desfiinţat păcatul în special prin pătimire, topind pornirile spre plăcere prin 
care se săvîrşeşte păcatul, dar harul îndumnezeirii 1-a dăruit firii noastre în special prin 
minuni, arătînd în ele lucrarea Dumnezeirii. Dar aceasta nu putea primi acest har dacă ar 
fi rămas păcătoasă. Păcatul îngroaşă trupul şi toată sensibilitatea spirituală. 

306. Pătimind pe nedrept, se osîndeşte şi se topeşte păcatul în noi. în aceasta urmăm 
lui Hristos, Care, pătimind pe nedrept, a osîndit eliminînd din firea Lui slăbiciunile şi 
moartea de pe urma păcatului. Sf. Maxim, ca toţi Părinţii, trage din hristologie concluzii de 
înduhovnicire, pentru că însăşi pătimirea Lui a avut sensul ontologic de ridicarea firii 
omeneşti din slăbiciunea şi din moartea de pe urma păcatului, ca să ne eliberăm şi noi de 
aceste slăbiciuni. 

părinte, dorinţa, nu vei simţi necazurile, avînd ca biruitoare a necazului prezent 
bucuria celor nădăjduite, de care fie să ne împărtăşim toţi de la Hristos, marele 
nostru Dumnezeu şi Mîn-tuitor, Care ni le dăruieşte acestea precum singur El 

ştie, fiecăruia după credinţa lui, prin mijlocirea Prea Curatei şi Prea Sfintei Lui 
Maici şi Pururea Fecioarei şi ale tuturor sfinţilor. 



17. A aceluiaşi către Iulian Scolasticul Alexandrinul, despre dogma 
bisericească a întrupării Domnului 

De mare bucurie şi veselie duhovnicească m-a umplut pe mine smeritul şi 
păcătosul şi împreună cu mine pe toată, ca să spun aşa, sfînta şi universala 
Biserică a lui Dumnezeu, cinstita scrisoare a de Dumnezeu păzitului meu stăpîn, 
care ne-a adus vestea cea "bună a opiniei ferme şi neclătinate a lui şi împreună cu 
a lui a stăpînului meu de Dumnezeu trimisul şi preaînţeleptul scolastic, privitoare 
la mărturisirea dreaptă, bine-credincioasă şi mântuitoare a credinţei în Hristos, 
adevăpatul nostru Dumnezeu, Care S-a făcut om ca să adune la Sine firea 
omenească 307 ; şi să o oprească să fie purtată în chip rău spre ea însăşi, mai bine 
zis să se sfîşie şi să se împartă împotriva ei 308 ; să o oprească de a nu mai avea nici 
o stabilitate din pricina mişcării nestatornice a voinţei spre orice lucru. 

De aceea toţi mulţumind pentru voi lui Dumnezeu, preacinstiţilor, înălţăm 
neîncetat rugăciuni, deşi sîntem păcătoşi, ca să păstraţi neclintit în tot timpul 
mărturisirea mîntuitoare a credinţei; şi să credeţi că Fiul şi Cuvîntul lui 
Dumnezeu şi Tatăl, făcîndu-Se om cu adevărat din oameni, pentru oameni, cu 
oamenii, fără de păcat, nu S-a schimbat de a fi Dumnezeu făcîndu-Se om, nici nu 
S-a micşorat în a fi om cu adevărat, rămî-nînd ceea ce era şi este şi va fi, adică 
Dumnezeu după fire; dar fiind pentru Sine Dumnezeu după fiinţă şi fire, S-a făcut 
în mod neschimbat, prin iconomie, pentru noi cu adevărat om, prin asumarea 
trupului care are suflet mintal şi raţional. De aceea este Acelaşi şi Dumnezeu prin 

307. Chiar întruparea are în gîndirea Părinţilor răsăriteni un rost mîntuitor, nu numai 
jertfa lui Hristos. Căci prin întrupare ridică firea noastră din păcat şi intră în relaţie strînsă 
cu noi toţi ca om şi în acelaşi timp ca Dumnezeu. 

308. Inşii întorşi în mod egoist numai spre ei înşişi sfîşie firea şi aceasta o simt ca un 
rău ei înşişi, căci se luptă unii împotriva altora şi suferă din lipsa de comuniune. Firea umană 
se realizează în persoane neuniforme, îmbogăţindu-se unele pe altele şi îmbogăţind firea 
comună prin ceea ce aduce fiecare. Dar dacă ele se rup unele de altele, rămîn în sărăcia lor 
unilaterală, ba chiar se împiedică în dezvoltare şi suferă fiecare de nepăsarea tuturor. 
Hristos a venit ca să adune pe toţi întreolaltă în Sine. 

fire şi cu adevărat Acelaşi şi om prin fire, fiind Acelaşi şi aceasta şi aceea cu 

adevărat fără nici o lipsă, prin taina întrupării Lui desăvîrşite, prin care a adunat 

în unitatea Sa după ipostas firile Lui, nici una neanulîndu-se din pricina unirii, ci 

păstrînd raţiunea şi definiţia ei, sau particularitatea naturală neamestecată şi 

neprefăcută în cealaltă după unire. Căci unirea nu desfiinţează deosebirea celor 

adunate într-un ipostas, dar înlătură şi împărţirea (şi despărţirea) lor. 

Păstrîndu-se deci şi după unire în mod nemicşorat în Hristos după fire cele 

din care este Hristos, cum nu e drept să se mărturisească cele din care este 

Hristos şi după unire? Aceasta e socotinţa unora care nu văd că e greşit şi 

periculos şi cu totul păgubitor pentru suflet a lupta împotriva celor evidente şi a 
tăgădui adevărul văzut. Aceasta e propriu numai celor care nu aşteaptă învierea şi 
judecata. Căci cui nu-i este limpede şi vădită învăţătura adevărului, care e simplă 
şi n-are nimic de prisos şi contrazicător în ea? Pentru că dacă Hristos este după 
unire în mod real şi cu adevărat şi nu se poate spune că e numai cu numele şi cu 
titlul Dumnezeu şi om, e vădit că cel ce zice şi cugetă că Hristos e deodată 
Dumnezeu şi om după unire, a mărturisit prin aceasta 'cu adevărat, odată cu 
numirile, şi firile ale căror numiri sînt, dacă nu gîndeşte că în Hristos nu sînt decît 
nişte simple numiri cu totul goale de conţinut. Ce absurditate a afirmat sfînta 
Biserică universală a lui Dumnezeu spunînd că cele din care este Hristos s-au 
păstrat în mod neîmpărţit şi neamestecat şi după unire? Şi ce a cugetat străin de 
învăţătura Sfinţilor Părinţi dacă crede şi învaţă poporul să cugete şi să spună că 
nici firea Cuvîntului nu s-a prefăcut în firea trupului şi nici firea trupului nu s-a 
preschimbat în firea Cuvîntului din pricina unirii? Nu întăreşte mai degrabă 
tradiţia Părinţilor învăţînd să se cugete aşa şi mărturisind pe Acelaşi un Domn şi 
un Hristos şi un Fiu şi o fire a Cuvîntului întrupată în trupul care are sufletul 
raţional şi mintal, potrivit explicaţiei sfîntului şi fericitului părintelui nostru Ciril, 
dată acestei expresii? Căci el prin cuvîntul «întrupată» înţelege indicarea fiinţei 
noastre, nu negarea firii trupului din pricina unirii. Căci cele păstrate după fire în 
mod neamestecat şi neschimbat şi neîmpărţit prin unirea lor nedespărţită în 
Hristos şi după unire, fără nici un fel de micşorare, desigur că e cu totul cuvenit şi 
drept să se mărturisească după unire. Şi e propriu adevăratei credinţe să 
mărturisim ceea ce am fost învăţaţi să gîndim. Dacă deci se păstrează după fire 
cele din care este Hristos, după unire, e drept să fie şi cugetate acestea în Hristos 
după unire. Iar dacă e drept să se cugete că s-au păstrat după unire cele din care 
este Hristos, cu atît mai mult e foarte drept şi cu totul cuvenit să le şi 
mărturisească cei ce se îngrijesc de mîntuire, dacă mărturisirea neştirbită a 
credinţei este un semn al credinţei adevărate. Atît despre acestea. Căci nu e de 
trebuinţă să spunem mai multe, cuvîntul fiind adresat către voi şi către cei ce prin 
har nu sînt lipsiţi de nici una din cele ce ţin de dreapta credinţă în Hristos. 

18. A aceluiaşi din partea lui Gheorghe, prea lăudatul 

prefect al Africii,către călugăriţele ce s-au despărţit de 

sfînta Biserică universală din Alexandria 

Eu socoteam că sînteţi bine întărite în adevăr şi că aveţi temeliile sufletului 
neclintite de la binecredincioasa mărturisire şi din nădejdea dreptei credinţe 
nepătate şi fără greşeală a lui Hristos, din respectul pentru harul lui Dumnezeu, 
care v-a chemat pe voi şi v-a unit cu trupul viu şi întreg şi nepătat al sfintei 
Biserici universale şi apostolice şi v-a întărit cînd vă veştejea boala răcirii şi a 
neştiinţei, făcîndu-vă mădulare ale trupului de obşte al Bisericii. Căci prin acest 

309. Din expresia «S-a întrupat pentru noi oamenii» din Simbolul niceo-constanti- 
nopolitan, Sf. Maxim a dedus paralela: pentru Sine este pururea Dumnezeu. El nu e Dum- 
nezeu pentru noi. Aceasta ar însemna că umanitatea e cauza lui Dumnezeu, că ea există 
virtual sau actual înainte de Dumnezeu, în sens panteist. Dumnezeu există din veci în Sine şi 
pentru Sine, independent de orice altceva. 

310. Dacă ar fl fost un singur ipostas simplu după fire, Dumnezeirea s-ar fi contopit cu 
umanitatea. Aceasta s-ar fi făcut în baza unei legi implicate în amîndouă în sens pateist. 
Hristos nu s-ar fi făcut atunci om din iubirea de oameni. Nici Dumnezeu n-ar fi atotputernic, 
nici omul o valoare în ochii lui Dumnezeu. Deci ipostasul trebuie să fie compus din două firi. 
Aceasta salvează libertatea Persoanei divine, face ca să rămînă şi umană. 

har se vesteşte cuvîntul puternic şi binecredincios şi drept şi adevărat al mîntuirii, 
care a făcut al Său tot pămîntul de sub cer şi a adus şi a adăugat la ceea ce a fost 
dobîndit ceea ce mai lipseşte şi a arătat că unul este sufletul şi una limba tuturor 
de la o margine a pămîntului la alta prin Duhul, în unitatea de cuget şi de grai a 
credinţei. Acest cuvînt ne învaţă pe noi oamenii să mărturisim şi să îmbrăţişăm 
credinţa că, Cuvîntul făcîndu-Se om cu adevărat prin asumarea negrăită din 
oameni, pentru oameni, ca oameni a trupului nostru înzestrat cu suflet raţional şi 
mintal, fără de păcat, ne-a învăţat să nu negăm nici o fire a Lui după unire, adică 
după întrupare, nici pe cea dumnezeiască, după care e pururea pentru Sine 
Dumnezeu şi de o fiinţă cu Tatăl, nici pe cea omenească, după care Acelaşi S-a 
făcut cu adevărat, ca un iubitor de oameni, om pentru noi şi e de o fiinţă cu noi 309 . 
Căci nu S-a schimbat nici a fi Dumnezeu, Care era şi este şi va fi pururea, şi nici 
a fi om, care S-a făcut prin unire nedespărţită cu trupul însufleţit după fire, fiind 
Acelaşi, e şi Dumnezeu şi om. Căci nu e numai prin unire şi titlu Dumnezeu şi 
om, ci este în mod propriu, în realitate şi în adevăr şi Se numeşte cu adevărat 
Dumnezeu şi om, avînd din unire unitatea şi unicitatea după ipostas, dar nu după 
fire 310 . Aşa au învăţat Părinţii, zicînd: 

«Căci dacă amîndouă sînt una, nu sînt prin fire, ci prin convergenţă 311 , căci prin 
aceasta a primit în chip iconomic 312 pentru noi, ca un Bun, să Se facă compus Cel 
simplu prin firea, după care este şi rămîne de o fire şi de o fiinţă cu Tatăl, păzind- 
o pe aceasta neştirbită şi după întrupare, pentru că nu e acelaşi lucru 
Dumnezeirea şi umanitatea. Căci deşi S-a făcut Cuvîntul lui Dumnezeu om, S-a 
făcut om prin asumarea trupului unit mintal cu El după ipostas în mod 
nedespărţit 313 . De aceea este Acelaşi în mod propriu şi Dumnezeu şi om, ca Unul 
ce e Aceea şi S-a făcut aceasta; şi este şi aceasta şi Aceea fără ştirbire. în felul 
acesta nici nu se amestecă cîtimea din cauza unicităţii ipostatice, ceea ce ar 
depărta orice deosebire; nici nu se împarte (şi desparte) pentru diversitatea 
neslăbită a firilor din care s-a constituit, motiv pentru care nu se desfiinţează 
nicidecum raţiunea deosebirii din pricina unirii.» 

Deci păstrîndu-se şi după unire în mod neamestecat deosebirea firilor din 
care este Hristos, nu va fi cineva, precum socotesc, şi nici o raţiune care să poată 
dovedi că e drept să nu se mărturisească cîtimea celor ce se deosebesc în mod 
natural şi să nu se păstreze printr-o unire nedespărţită în Hristos. Pentru că toată 
deosebirea implică în ea cîtimea unora care se deosebesc prin ceva între ele. Căci 
nu va putea spune cineva vreodată că există vreo deosebire fără cîtime, fie el cît 
de isteţ şi de dibaci, dacă cugetă bine şi are măcar o cît de mică înţelegere a 
adevărului. Căci va şti clar că orice deosebire este proprie diversităţii după fiinţă 
a unora, sau a neasemănării lor în calitate şi însuşire, pe care o produce cîtimea 
unor suporturi, fie că sînt unite, fie că sînt în afara unirii. Căci în cele ce nu se 
vede în tot modul una şi aceeaşi raţiune, se arată o cîtime, căreia îi este proprie 
deosebirea. 

Dacă deci în Hristos unirii firilor îi urmează, după toată raţiunea, unitatea 
ipostasului, cum învaţă Părinţii, deosebirea firilor din care este Hristos, păstrate 
în mod neamestecat şi neîmpărţit (şi nedespărţit) şi după unire, urmează, precum 

311. Sf. Grigorie de Nazianz, Cuv. 36. 

312. Nu prin lege, ci de bunăvoie, pentru mîntuirea noastră. 

313. Sînt nişte precizări interesante ale motivelor pentru care nu s-a schimbat prin 
întrupare Dumnezeirea Cuvîntului: a) El S-a făcut om, asumînd (de bunăvoie) umanita- 
tea, nu născîndu-Se ca atare în virtutea legii generale. Deci El are ca Dumnezeu o libertate 
faţă de umanitatea asumată; b) S-a făcut om, unindu-Şi trupul cu Sine în mod mintal (înţe- 
legător), deci printr-un act de gîndire liberă, dar eficientă; sau Şi-a unit Dumnezeirea cu 
firea umană prin mintea acesteia, întipărindu-Se Cuvîntul în mintea acesteia şi prin ea în 
trupul ce Şi-1 formează prin ea. Desigur că mintea trupului a început să se formeze deo- 
dată cu trupul ei, în Fecioara, prin lucrarea Cuvîntului. Ca Dumnezeu existînd din veci, iar 
ca om Se face pe Sine însuşi în timp. El Se ştie ca Dumnezeu Făcătorul Său ca om. Orice 
om se ştie făcut de o putere superioară. Hristos Se ştie ca om făcut de El însuşi. Umanita- 
tea Lui stă în puterea Lui. El are în Sine ca om transparenţa Sa ca Dumnezeu. El Se ştie pe 
Sine ca Dumnezeu Creator identic cu Sinea Sa ca om, creată de Sinea Sa ca Dumnezeu. 

e potrivit să se afirme, cîtimii. Deci e vădit că, precum cei ce nu spune de Hristos 
pentru unirea cea după ipostas că e firea cea una a lui Dumnezeu Cuvîntul 
întrupată, înţeleasă corect după tîlcuirea prea sfîntului nostru părinte Ciril, nu 
crede că s-a făcut unirea, la fel şi cel ce nu mărturiseşte cele două firi, din care 
este Hristos, după unire, nu poate spune că se păstrează deosebirea. Căci 
deosebirea după unire este a diversităţii naturale a celor din care este Hristos, nu 
numai a neasemănării după calitate, fără firile ce stau la baza calităţilor. Căci fără 
firi e cu neputinţă să existe niscai calităţi prin ele însele 314 . în acest caz 
introducem o deosebire simplă, sau mai propriu zis, o deosebire mincinoasă şi 
ireală. 

Convins că voi ţineţi întocmai, potrivit Părinţilor, această mărturisire a lor, 
n-am pregetat să scriu tuturor Patriarhilor şi episcopilor şi conducătorilor de 
pretutindeni şi chiar binecredincioşilor şi prea iubiţilor noştri împăraţi din harul 
lui Dumnezeu, făcîndu-le tuturor cunoscută întoarcerea şi credinţa voastră sinceră 
la Hristos. Şi n-am socotit niciodată, precum am spus, că veţi părăsi aşa de 
repede chemarea voastră mîntuitoare. Dar pentru păcatele mele, vicleanul care a 
atras de la început prin amăgire la nimicire şi pieire neamul omenesc, a izbutit să 
vă convingă şi pe voi să preţuiţi mai mult minciuna decît adevărul, şi prin oameni 
înşelători, care din pricina relei obişnuinţe au fost învăţaţi să se dăruiască mai 
mult morţii decît lui Dumnezeu şi bunătăţilor rînduite sfinţilor, a putut să vă 
întoarcă, vorbind prooroceşte (Prov. 26,11), spre vărsătura proprie, ca pe nişte 
cîini. Dar vă asigur că de veţi voi să rămîneţi astfel nevindecate şi să continuaţi să 
respingeţi pînă la sfîrşit harul lui Hristos, vă veţi pierde, vă voi cere să daţi 
darurile făcute de mine vouă omului meu Teopemt, trimis de mine numai spre 
aceasta, cu porunca scrisă, ca să nu mai aveţi nici o îndoială despre aceasta. Şi 
dacă se va raporta ceva prea binecredincioşilor şi de Hristos iubitorilor paşnicilor 
împăraţi ai noştri şi preafericiţilor Patriarhi, voi judeca că va fi bine să mă prezint 
înaintea lor să le fac cunoscute cu ajutorul lui Dumnezeu toate ale voastre despre 

314. Monofiziţii lui Sever erau dispuşi să accepte nişte calităţi dumnezeieşti şi omeneşti 
în firea cea devenită una prin amestecare a lui Hristos. Erau dispuşi să spună că e şi 
mărginită şi nemărginită. Dar aceasta însemna un panteism, în care esenţa cea una are 
însuşirile contrare pe care le vedem în lume, considerată ca esenţa panteistă unică. Sfîntul 
Maxim afirmă cu insistenţă că numai nişte firi deosebite pot avea însuşiri deosebite. El făcea 
prin aceasta distincţia reală între Dumnezeire şi umanitate, între Dumnezeu şi lumea creată. 

apostasia voastră şi despre o atît de mare viclenie şi nerecunoştinţa. Dar dacă, 
ţinînd în minte înfricoşătoarea judecată a lui Hristos, la care se va aproba 
judecata mea comunicată vouă despre acestea, in prezenţa îngerilor şi 
arhanghelilor şi a toată mulţimea oştilor cereşti şi a toată mulţimea omenească 315 , 
vă veţi căi şi veţi reveni iarăşi la Dumnezeu care vă cheamă prin har, voi hotărî 
să ţineţi proprietăţile dăruite vouă de mine şi nu voi înceta pînă ce Providenţa îmi 
va dărui viaţa pămîntească şi trecătoare, să cuget la modul de o şi mai mare 
ajutorare a voastră. Ba nu voi înceta să mă dau pe mine însumi răscumpărare 
pentru sufletele voastre, dacă timpul va aduce trebuinţa să o fac aceasta. Şi mă 
voi da cu toată inima dacă Dumnezeu mă va chema la aceasta prin harul Său. 
Numai să vă redaţi pe voi iarăşi lui Hristos Dumnezeu şi să vindecaţi prin 
întoarcere tăierea şi despărţirea pricinuită de voi trupului Lui. 

19. A aceluiaşi către Pyrrhus, prea cuviosul presbiter 
şi egumen 

Citind sfinţita ta scrisoare, de Dumnezeu sfinţite părinte, am cunoscut toată 
mintea ta umplută de Duhul. Şi am cunoscut-o atît de mult ridicată din priceperea 
naturală, pe cît de mult am înţeles-o cucerită de înţelepciunea dumnezeiască mai 
presus de fire. Mi s-a părut că văd însăşi mintea ta de Dumnezeu înţelepţită 
prezentă prin scrisoarea ta, fulgerînd din ea numai razele curate ale Duhului, prin 
Care ai fost schimbat spre un chip mai dumnezeiesc, ca unul ce ai fost învrednicit 
să fii înfiat de Părintele tuturor. Prin aceasta mintea ta m-a eliberat atît de mult de 
neştiinţa în dogmele dumnezeieşti, pe cît de mult păream înainte opus 
cunoştinţei. De aceea minunîndu-mă de ascuţita ta pricepere în toate, n-am scos 
decît acel strigăt pe care 1-a îndreptat o femeie oarecare către Domnul, uimită de 
puterea cuvintelor Lui: «Fericit este pîntecele care Te-a purtat şi sinul pe care L- 
ai supt» (Luca 1 1, 27). 

Dar nu numai pe cea care te-a născut o fericesc, cinstite părinte, ca 
învrednicită să fie maica unui astfel de bărbat, ci şi mintea care zămisleşte şi 
formează în ea neîncetat şi naşte binecredinciosul cuvînt, ca un pîntece care se 
arată încăpător al Cuvîntului mai presus de fire, pentru iubirea inimii faţă de 
Cuvîntul însuşi. Căci de fapt prin deprinderile tale statornice pornite din inimă, 
hrăneşti ca prin nişte sîni, prin făptuire şi contemplaţie, cuvîntul, crescut din 
dăruirea cugetărilor şi purtărilor dreptcre-dincioase, care, grăind în mod 
paradoxal, hrăneşte îndumnezeirea minţii, care hrăneşte creşterea 16 . Căci ce 
putem spune altceva către tine, sfinţite părinte, care, îndumnezeit fiind, te-ai făcut 

315. Astăzi mulţi dintre teologii şi membrii Bisericii Ortodoxe se chinuiesc cu între- 
barea dacă se vor mîntui şi cei ce nu fac parte din sînul ei. Pentru Sfinţii Părinţi e lucru sigur 
că cei ce sfîşie trupul lui Hristos, prin abaterea de la credinţa ei cea dreaptă, nu se vor 
mîntui. 

316. E o sinergie cu efect reciproc între Dumnezeu şi om. Omul silindu-se cu ajutorul 
lui Dumnezeu să facă pe Dumnezeu cît mai lucrător în sine, trăieşte el însuşi efectele acestei 
lucrări sporite a lui Dumnezeu în sine. E un fenomen care se constată şi în relaţiile 

născătorul unor astfel de cuvinte, prin care ca din înălţimea unui munte al 
cunoştinţei ai vestit hotărîrea (tyficpov) despre dumnezeieştile dogme, ca pe nişte 
table de Dumnezeu întipărite şi aduse printr-un nou mijlocitor, ca printr-un alt 
Moise din timpul nostru, care e preotul preoţilor şi căpetenia Bisericii din toată 
lumea, hotărîre pe care Sfînta şi închinata Treime a dictat-o ca printr-un organ 
prin arhiereul amintit şi prin care a unit Bisericile şi mai mult în unitatea de 
cuget, nedînd nici un preţ înnoirii care s-a ivit în cetatea Alexandriei cu privire la 
credinţa pe care o primesc mulţi 317 . 

Această înţelegere a păstrat în întregime hotărîrea dată, potrivit căreia ne-au 
predat purtătorii de Dumnezeu Părinţi ai noştri să credem, declarînd pe Unul şi 
Acelaşi Dumnezeu Cuvîntul şi înainte de trup şi cu trupul, pe care, însufleţit 
mintal, El 1-a unit cu Sine după ipostas, luîndu-1 din Sfînta de Dumnezeu 
Născătoare şi Pururea Fecioara Măria. Căci a binevoit să Se facă El însuşi 
sămînţa întrupării Sale, ca să Se facă şi om cu adevărat şi să arate, prin zămislirea 
fără de sămînţă şi prin naşterea nestricăcioasă şi firea înnoită, dar nepătimind prin 
înnoire nici o micşorare 318 . Căci taina aceasta a fost o coborîre (chenoza) de bună 
voie a lui 



dintre oameni. Părinţii care se silesc să-şi facă copiii mai harnici, devin ei înşişi mai harnici, 
prin pilda ce se silesc să le-o dea, sau arătîndu-le mai multă iubire simt întoarsă spre ei mai 
multă iubire din partea copiilor. 

317. Făcîndu-Se El însuşi ca Putere spirituală supremă cauza zămislirii şi naşterii 
trupului Său din trupul Fecioarei, a copleşit din acel moment modul stricăcios prin care se 
zămisleşte şi se naşte trupul nostru, fără să desfiinţeze zămislirea, formarea şi naşterea 
trupului Său din trupul Fecioarei. Deplin va copleşi procesul de corupere a trupului Său la 
înviere, ca la învierea de obşte să întindă această copleşire şi în trupurile noastre şi în materie 
în general. Legile coruperii nu sînt numaidecît legi legate de materie şi trup. Poate exista o 
viaţă în trup şi o comunicare între trupuri şi între materia universală şi fără corupere. 

Spiritul „dumnezeiesc va întreţine în .trupuri si în. materie ,o. mişcare, deplin spiritualizată, 

Pătimea cele omeneşti dumnezeieşte, pentru ca nu era supus lor lara voie, ci cu voie, 

fiind într-un fel stăpîn peste ele. Toate erau paradoxale în El. Accepta cu voia pătimirile şi 

simţea că le-ar putea înlătura, dar totuşi le suporta în toată intensitatea lor. Suferea foa- 

mea,cînd putea să nu o sufere. Numai aşa a putut întări firea omenească. Căci pătimea cele 

omeneşti, dar le pătimea cu voia omenească întărită de cea dumnezeiască, însă numai atîta cît 

să le suporte, nu ca să nu le simtă. 

322. Le pătimea real, dar pentru că le accepta cu voia în mod liber El a ridicat la liber- 
tate deplină firea noastră. 

323. Nu făcea şi nu suferea cele omeneşti- numai cu puterea trupului. Căci nu ar fi 
putut face cele ce le făcea, nici suferi cele ce le suferea numai cu puterea unui trup lipsit de 
puterea dumnezeiască. 

324. Era o minune chiar suportarea pătimirilor. 

Dumnezeu la oameni pentru bunătatea Lui. Dar această coborîre de bună voie 
prin trup n-a fost o cădere a Dumnezeirii (din dumnezeire) 319 . Căci a rămas ceea 
ce era, deşi S-a făcut ceea ce nu era. Căci era neschim-babil. Şi a păstrat ceea ce 
S-a făcut, rămînînd însă ceea ce era. Fiindcă era de oameni iubitor 320 . Prin cele 
prin care lucra în chip dumnezeiesc se arăta păstrînd în chip neschimbat ceea ce 
S-a făcut. Şi prin cele prin care pătimea în chip omenesc, Se adeverea neschimbat 
ca ceea ce era. Căci lucra cele dumnezeieşti trupeşte, pentru că le lucra prin 
trupul nelipsit de lucrarea naturală. Şi cele omeneşti, dumnezeieşte, pentru că le 
făcea cu voia în chip stăpînitor (liber) 321 , nu primea expeAenţa pătimirilor 
omeneşti prin vreo silă 322 . Căci nu lucra cele dumnezeieşti dumnezeieşte, pentru 
că nu era Dumnezeu gol; nici cele omeneşti, trupeşte, pentru că nu era simplu 
om 323 . De aceea minunile nu erau fără pătimire; şi pătimirile nu erau fără minune. 
Ci cele dintîi, ca să spun ceva adevărat, nu erau pătimite; iar cele de al doilea 
erau minunate 324 . Şi amîndouă erau paradoxale (uneau contrariile), pentru că erau 
şi dumnezeieşti şi omeneşti, ca provenind din unul şi acelaşi Dumnezeu Cuvîntul 
întrupat, adeverind prin amîndouă adevărul celor din care şi care era 325 . Căci ceea 
ce se alcătuieşte prin unirea unora în chip neamestecat şi prin convergenţa natu- 
rală păzeşte şi firile din care s-a compus neschimbate şi păstrează şi puterile lor 
nemicşorate, spre completarea unei singure fapte, fie că ceea ce se săvîrşea era 
patimă, fie că era minune după chipul minunat al pildei folosite de tine, părinte, 
corespunzătoare tainei dumnezeieştii întrupări, adică al pildei săbiei aprinse, al 
cărei ascuţiş îl ştim arzător şi a cărei ardere o cunoaştem tăietoare. Căci s-a 
produs întîlnirea focului şi a fierului într-un ipostas, nici unul neieşind din 
puterea după fire pentru unirea cu celălalt, nici avînd-o pe aceasta după unire 
desfăcută şi despărţită de cea a Celui compus şi împreună subzistent. 

Această exactitate a dumnezeieştilor dogme am aflat-o eu ţesută în 
scrisoarea voastră. Şi cunoscând înţelesul şi după puterea mea de înţelegere, m- 
am rugat să fiu în stare să o păzesc şi să o ţin în cugetare neatinsă de mărginirea 
vreunei uitări. Iar tu, de Dumnezeu cinstite părinte, ai milă de robul tău, să-mi dai 
ca un iubitor de oameni iertarea necesară mie, celui ce n-am puterea să pornesc la 
cele poruncite. Şi să nu-mi osîndeşti neascultarea, ci mai degrabă primeşte-mă pe 
mine, cel ce mă silesc să-mi recunosc propria-mi neştiinţă. Căci e vrednică de 
urât ca primul făt al neştiinţei îndrăzneala, prin care obişnuieşte să apară boala 
mîndriei ce produce necredinţă în cei cuprinşi de ea. Şi întăreşte-mi renunţarea 
curată la orice patimi. Şi nu mă opri să spun cuvintele pe care le-a spus în 
asemenea ocazii întîi Moise, apoi Ieremia. Căci cel dintîi a zis: «Rogu-mă, 
Doamne, nu sînt mai vrednic ca mai înainte de ieri, nici ca mai înainte de 
alaltăieri, nici ca de cînd ai început să grăieşti cu mine; sînt slab la glas şi greoi 
la limbă»- (leş. 4, 10). Iar celălalt a zis: «Stăpîne Doamne, nu ştiu grăi că sînt 
tînăr» (Ier. 1, 6). Cu adevărat sînt slab la glas şi greoi la limbă şi lipsit de 
priceperea de a grăi cele bune. N-am nici minte pentru a înţelege cele 
dumnezeieşti, nici cuvîntul grăitor în stare să slujească mărimii celor cercetate. 



325. Adeverea şi prin minuni şi prin pătimiri deodată atît Dumnezeirea, cît şi umani- 
tatea. Făcea minuni pentru că era şi Dumnezeu şi om Acelaşi; şi pătimea aşa cum numai El a 
pătimit (absolut liber, dar real), pentru că era şi om şi Dumnezeu. 

Căci sînt încă viguros în patimi şi-mi este răscoala trupului mai tare ca legea 
Duhului. Chiar dacă am admite, prin presupunere, că nimic nu-mi lipseşte din 
puterea în acestea, cine este atît de cutezător şi de îndrăzneţ să pună cea mai 
presus de cele rânduite în mod ierarhic, Conform hotărârii dumnezeieşti? Te rog 
mai degrabă să-mi lămureşti, definindu-mi prin cinstita ta scrisoare care e şi cum 
e lucrarea şi ce este, pe lîngă aceasta, efectul lucrării (evepyrnia) şi care spunem 
că e deosebirea faţă de lucru şi faptă, ca să pot cunoaşte înţelesul celor scrise 326 . 
Căci încă n-am putut înţelege întocmai care e şi cum trebuie să înţelegem 
lucrarea cea spusă şi gîndită una 326b . Căci nu rostim simplu cuvinte fără înţeles, ci 
prin cuvinte exprimăm înţelesuri. Pentru aceasta adeseori am aflat pe Părinţii de 
Dumnezeu cuvîntători fiind îngăduitori cu cuvintele, dar nicidecum cu 
înţelesurile, pentru că nu în litere, ci în înţelesuri şi lucruri stă taina mîntuirii 
noastre. Primul lucru îl făceau îngrijindu-se de pace, al doilea ,răzemînd sufletul 
pe adevăr. Atîta despre acestea. 

Dar rog, cinstite părinte, pe sfinţia ta, să primeşti cu bunăvoinţă pe părinţii 
care aduc această modestă scrisoare, primind pentru trebuinţa de folos a tagmei 
comune a monahilor să facă această călătorie pe mare. Şi să primeşti să le faci lor 
toate cîte voieşte cuvîntul exact al poruncii să le facă cei ce doresc cele 
dumnezeieşti şi au ca pildă în viaţa lor numai pe Cuvîntul întrupat. Căci sînt 
vrednici de grija voastră în această privinţă, pentru că îşi poartă fără pată jugul 
virtuţii şi al cunoştinţei. Dar mă tem, scriind acestea, să nu-mi atrag osînda unei 
îndrăzneli necuvenite şi a unei nedelicateţe de la cei ce nu te cunosc pe tine, 
părinte, şi n-au cercată îngăduinţa ta; să nu se spună şi despre mine, cu dreptate, 
ceea ce a spus careva dintre înţelepţii din afară în cele ale cuvîntului omenesc, 
văzînd mîndrindu-se pe vreunul din cei nedeiicaţi: «cînd vede pe prost pornit 
spre înjurături, înţeleptul zîmbeşte». Iartă deci pentru toate, sfinţite părinte, pe 
robul tău şi fă-mi îndurător prin rugăciunile tale pe Hristos, Dumnezeu, pe Care îl 
slujeşti prin curăţia inimii şi prin viaţa neprihănită. 

20. A aceluiaşi către Marin monahul 327 

Cunoscîndu-mi mulţimea greşelilor mele şi văzînd osînda ce-mi va veni 
după lipsirea de viaţa aceasta şi înţelegînd ce mare judecată mi-am adunat în 
suflet şi ce răsplată vom lua fiecare cu dreptate pentru cele ce am făcut, am 
cugetat să am tăcerea ca împreună locuitoare, păzindu-mă cu totul pe cît pot de 
atingerea de cuvintele dumnezeieşti, ca nu cumva să fiu judecat mai mult şi mai 
cu dreptate, ca unul ce am cuvintele dumnezeieşti omorîte de mine prin 

326. Aci se vede înclinarea lui Pyrrhus spre monoenergism şi voinţa de a cîştiga pe 
Sf. Maxim pentru această idee. Aceasta 1-a dus la scaunul de patriarh. 

326b. Cu aceasta a început erezia monotelită: cu recunoaşterea de către Cyrus din 
Phasis, făcut la 630 patriarh de Alexandria, şi de către Sergie, patriarhul de Constantinopol, 
că în Hristos e o singură lucrare. Pyrrhus înclina să aprobe această afirmare şi cerea lui Sf. 
Maxim părerea. Sfîntul Maxim nu aprobă simplu această afirmare, ci cere să i se spună cum 
trebuie înţeleasă. Dar lupta lui începe de-abia după publicarea la 638 a lui Ecthesis, în care se 
cerea să nu se mai vorbească nici de două voinţe în Hristos, nici de una. 

327. Acest Marin e cel ce ajunge mai tîrziu presbiter în Cipru şi căruia Sf. Maxim îi 
adresează scrieri importante contra monotelitismului şi căruia îi atribuie mari merite în 
apărarea dreptei credinţe. 

neîmplinirea faptelor bune şi de aceea sînt neputincioase să dăruiască 
ascultătorilor viaţa cea întru har, întrucît nu pot să primească din vieţuirea mea, a 
celui ce rostesc, chipurile virtuţilor; şi astfel să mă fac supus viitoarei răsplătiri, 
ca unul ce nu numai în mine am dispreţuit prin purtările mele rele de viaţă 
făcătoarele cuvinte ale lui Dumnezeu, ci înfăţişez şi ascultătorilor toată vieţuirea 
mea cea rea ca un chip viu şi vădit al dispreţuirii lor. Deci eu, cum am spus, 
ştiindu-le acestea şi temîndu-mă de ele, am scuturat de la mine pornirea de a grăi 
şi de a scrie cuvintele dumnezeieşti a căror lucrare nu o am, judecind că e cea 
mai mare nedreptate şi pagubă de a-mi atrage laude deşarte de la cei ce le ascultă. 

Dar deoarece prea înţeleptul şi întru totul cinstitul de mine egumen a biruit 
prin multele puteri ale cugetărilor dumnezeieşti hotărîrea mea de a tăcea, nu am 
putut rezista, pentru prea respectata frumuseţe a virtuţilor lui, întreţinută de 
dumnezeiasca înţelegere şi m-a silit să scriu această modestă scrisoare către 
cuvioşia ta, istorisind unele părţi din isprăvile tale, ca să mă folosesc cît se poate 
de mult din aceasta. Căci am socotit că trebuie să spun pe scurt acelea cîte sînt 
spre folos şi spre mîntuire şi ţie şi mie şi tuturor celor ce voiesc să asculte. 

David, marele prooroc şi împărat, arătînd celor ce şi A au propus să iubească 
pe Dumnezeu şi alegînd în locul tuturor celor pămînteşti mîntuirea 
dumnezeiască, calea cu adevărat cunoscătoare a virtuţilor dumnezeieşti şi 
deschizînd uşa făptuitoare a cunoştinţei, zice: «începutul înţelepciunii este frica 
de Domnul şi înţelegerea bună este ea tuturor celor ce o au pe ea» (Ps. 110, 10). 
Adică dacă începutul înţelepciunii este frica, sfîrşitul ei este înţelegerea cea bună 
pentru cei ce o au pe ea. Iar dacă acestea sînt aşa, trebuie să ne sîrguim cu toată 
puterea să dobîndim frica de Dumnezeu şi înţelegerea cea bună. Frica, pentru ca 
să scăpăm de petele păcatului ştergîndu-le de pe suflet prin aşteptarea chinurilor 
veşnice; înţelegerea, ca să ne dovedim împlinitori pricepuţi ai tuturor voilor 
dumnezeieşti. Căci cel ce se teme de pedepsele pentru călcările poruncilor 
dumnezeieşti nu se lasă prins de patimile care-i întinează sufletul. Şi cel ce are 
înlăuntru înţelegerea cea bună, care deosebeşte cu cuvenita raţiune cele 
vremelnice de cele veşnice, se împodobeşte cu toate virtuţile dumnezeieşti, 
făcînd să se arate din el cunoştinţa prin toate purtările. Căci precum frica 
desfiinţează în cei ce se tem cu adevărat de Dumnezeu patimile necurate, aşa şi 
înţelegerea celor cu adevărat înţelegători se face izvorul tuturor virtuţilor. Deci să 
ne temem de Dumnezeu şi să nu facem nimic ce nu voieşte El. Şi să iubim 
înţelegerea Lui şi să nu neglijăm nimic din cele ce voieşte El să facem, căci cel 
ce se teme de Dumnezeu urăşte toată nelegiuirea şi ce-1 ce şi-a însuşit înţelegerea 
iubeşte toată dreptatea. Fiindcă aşa cum ura nelegiuirii caracterizează pe cel ce se 
teme de Dumnezeu, tot aşa dragostea de dreptate face vădit pe cel înţelegător. 

Deci să nu ne dăm numai chipul fricii prin înfăţişări de tristeţe, nici să nu ne 
înfăţişăm numai o evlavie arătată în purtări din afară, ci să o arătăm în dispoziţia 
sufletului şi în smerenia inimii care a greşit, prin dese suspine din adînc şi prin 
biciuirea amintirii păcatelor de mai înainte, ţinute nevăzut în conştiinţă şi de 
aceea prin adunarea în noi înşine, nesuferind să vadă nicidecum păcatele altora. 

Coci cel ce făţăreşte frica de Dumnezeu numai prin înfăţişări văzute nu se 
deosebeşte întru nimic de maimuţă, care imită purtările şi înfăţişările omului. 
Căci acest animal dintre patrupede fiind departe prin fire de firea omenească pare 
celor ce-1 privesc prin imitarea înfăţişărilor că e om, dar prin fire nu are nimic 
omenesc. Tot aşa şi cel ce imită spre înşelarea celor ce-1 privesc înfăţişările celor 
ce se tem cu adevărat de Domnul, neavînd'dispoziţia voinţei pătrunsă în mod egal 
cu a acelora de frică dumnezeiască, este şi se numeşte un fel de alt saducheu şi 
cărturar salvînd chipul evlaviei într-o frumuseţe exterioară, dar în realitate 
lipsindu-i aceasta pentru necurata iubire de patimi aflată în adîncul sufletului. 

Nici să nu arătăm cunoştinţa dumnezeiască numai prin rostirea cuvintelor ca 
înşirare spre podoabă, nici să nu socotim buna înţelegere mergînd numai pînă la 
simplă grăire, fără a face, ci ca dispoziţie a sufletului pătrunsă de virtuţi prin 
fapte şi de aceea ca cunoştinţa ce-şi răspîn-deşte lumina prin fapte, iar prin 
cunoştinţă luminînd puterea conştiinţei. Aceasta pentru că frica de Dumnezeu 
întîlnindu-se prin fapte cu dorinţa de Dumnezeu arătată în buna înţelegere, să 
producă în noi desăvîrşită înţelepciune, care începe cu înfrînarea de la rele prin 
frica de Dumnezeu şi se desăvîrşeşte în împlinirea poruncilor prin buna 
înţelegere. Căci cel ce defineşte înţelegerea ca ştiind numai în simpla rostire a 
cuvintelor dumnezeieşti se aseamănă cu papagalul care imită cuvintele omeneşti. 
Căci acest mic animal dintre cele înaripate care redă prin deprindere cuvintele 
omeneşti nu are nimic omenesc după fire, precum şi cel ce imită cuvintele cu 
adevărat înţelegător numai prin simpla rostire spre uimirea celor ce-1 aud, dar nu 
are deprinderea cunoştinţei unită cu făptuirea virtuţilor e şi se numeşte cu 
adevărat un alt fariseu, sau un preot mincinos, făţărind înţelegerea numai prin 
rostirea cuvintelor, dar fiind lipsit cu totul de înţelepciunea adevărată care-şi are 
existenţa în fapte, şi de aceea se umflă potrivnic cuvîntului adevărului din pricina 
trufiei care-i hrăneşte peste măsură mintea. El nu ştie, cum se cuvine, că 
cunoştinţa fără fapte a celor ce se umflă din cauza ei de iubirea de slavă este o 
teologie a demonilor, pe care o pedepseşte în mod sigur Iisus pe Care, chipurile, 
îl teologhiseşte, deşi unul ca acesta este stăpînit de patimi fără să se simtă. De 
aceea să ne temem cu frica de Dumnezeu şi să ne eliberăm de toată întinăciunea 
trupului şi a duhului, neîngăduind legii trupului să se răzvrătească împotriva legii 
duhului prin omorîrea cea lăudată a mădularelor 328 , nici să nu mărginim mărimea 
fricii de Dumnezeu prin purtările arătoase la înfăţişare. Ci să facem din înfrînarea 
la înfăţişare o vestitoare a dispoziţiei celei bune, ca să scăpăm de ameninţarea 
focului viitor. Şi să împodobim buna înţelegere cu făptuirea poruncilor, ca să nu 
purtăm ca nişte iubitori de slavă deşartă cuvinte moarte lipsite de viaţa ce vine 
din împlinirea poruncilor. Ci să facem cuvintele dumnezeieşti făptuitoare, 
urmărind pacea şi iubirea faţă de toţi, îngrijindu-ne de bunătate şi blîn-deţe, de 
îndelungă răbdare şi de răbdarea faţă de toţi, purtînd cu răbdare şi cu mulţumire 
cele ce ni se întîmplă şi primind neclintiţi ca daruri dumnezeieşti toate 
necazurile 329 . Să nu opunem nimic raţiunilor Providenţei, Care conduce prin ele 
în chip folositor viaţa noastră, ca să dobîn-dim viaţa veşnică cu toţi sfinţii, 

desfătîndu-ne de bunătăţile viitoare în statornicia fericirii veşnice, auzind pe 
Dumnezeu care zice către noi: «Veniţi, binecuvîntaţii Părintelui Meu, de 
moşteniţi împărăţia gătită vouă de la întemeierea lumii» (Matei 25, 34), în care 
să ne veselim, împărtăşindu-ne de bunătăţile negrăite, «pe care ochii nu le-au 
văzut şi urechea nu le-a auzit şi la inima omului nu s-au suit, pe care le-a 
pregătit Dumnezeu celor ce-L iubesc pe El» (I Cor. 2, 9). 

21. A aceluiaşi către Prea 
Sfinţitul Episcop al Cydbniei 

De Dumnezeu păzitul meu stăpîn cunoaşte prin binecredincioasa cercetare a 
tainei iconomiei celei pentru noi pe Dumnezeu egal cu Sine în înălţime şi 
adîncime şi se minunează cum definitul şi indefinitul, contrare şi neamestecate, 
unite în El, se arată una prin alta. El cunoaşte infinitatea restrîngîndu-se în chip 
negrăit împreună cu definitul, iar definitul lărgindu-se în chip mai presus de fire 
împreună cu infinitatea. îl cunoaşte pe El Acelaşi cu Sine în amîndouă acestea, 
nelăsînd nimic din infinitatea Sa ca fiind prin fire dincolo de indefinit, iar după 
iconomie fiind şi cunos-cîndu-se ca necuprins. îl cunoaşte avînd înălţimea slavei 
dumnezeieşti neînţeleasă şi adîncimea pogorîrii iconomice necuprinsă 330 . 
Cunoscîn-du-L astfel S-a făcut pe Sine asemenea cu ceara, supunîndu-Se lui 
Dumnezeu în chip maleabil, ca unei peceţi, pe care primind-o cu totul întipărită 

328. Cei ce se ostenesc cu predicarea cuvîntului numai pentru slava deşartă îşi mortifică 
mădularele trupului. Dar aceasta e tot un mijloc prin care trupul se răzvrăteşte împotriva 
duhului. 

329. De remarcat această înţelegere a necazurilor. Dumnezeu încearcă pe cel pe care-l 
iubeşte. 

330. în infinitatea lui Dumnezeu înălţimea şi adîncimea sînt una. Adîncimea Lui e 
înălţime şi înălţimea Lui e adîncime neînţeleasă şi necuprinsă. Dumnezeu e indefinibil şi 

în adîncul Său, S-a făcut pe Sine o imitare clară a fericirii dumnezeieşti, căci 

primind în Sine în mod clar modurile dumnezeieşti, a întipărit prin virtute în 

smerenia firii înălţimea vredniciei, iar în înălţimea vredniciei a cunoscut prin 

cercare smerenia firii şi a făcut să se vadă în mod paradoxal (în unirea 

contrariilor) una în cealaltă. Şi în amîndouă fiind acelaşi cu Sine şi necăzînd cu 

nimic din demnitatea nici uneia S-a păstrat pe Sine însuşi, arătînd limpede prin 

amîndouă imitaţia adevărată a lui Dumnezeu, sau faptul că Dumnezeu L-a 

hirotonit în preoţie pe pămîht în locul Lui, ca să fie văzut şi trupeşte, dar să nu 

lipsească nici tainele Lui celor ce pot să le vadă 331 . 

De aceea purtînd stăpînul meu în chip dumnezeiesc purtările unite cu 

cuvîntul, mi-a pricinuit multă mîntuire. Căci precum Domnul a îndemnat pe 

oameni să se împace cu Dumnezeu şi Tatăl, socotindu-i ca pe unii ce au fost mai 

degrabă făcuţi păcătoşi decît au păcătuit, cum zice mărturisind dumnezeiescul 

Pavel: «Propovăduim în numele lui Hristos ca şi cum. Dumnezeu v-ar îndemna 

prin noi. Rugămu-vă, deci, în numele lui Hristos, împăcaţi-vă cu Dumnezeu» (II 

Cor. 5, 20), ca să vă ruşineze prin mărimea binefacerii să veniţi la simţirea 

proprie, aşa şi stăpînul meu, prin coborîre de bunăvoie, prinzîndu-mă cu 
înţelegere, mi-a arătat că voieşte să înveţe de la mine, prin epistolă, cele ce mi-a 
dat să învăţ mai înainte de la înălţimea lui, chiar dacă după aceea s-a recunoscut 
ca neştiutor. Aduc de aceea mulţumire stăpînului meu şi sînt mîngîiat de modul 
prin care a alungat de la mine cu atîta pricepere norul mîndriei. Şi- 1 rog să nu 
înceteze să mă înveţe mai departe prin astfel de cuvinte şi purtări. 

22. A aceluiaşi către Auxentie 

Dacă îndrăznind în Duhul ce aveţi, aveţi iubirea ca pe o cingătoare de 
nedezlegat, neavînd nici o trebuinţă de o înnoire a ei, aţi socotit cu dreptate că 
puteţi neglija să scrieţi prietenilor, laud legea după care v-aţi călăuzit şi vă 
socotesc crezînd Aceluia de la care începe şi la care ajunge la odihnă comoara 

definibil, căci definibilul Lui cuprinde indefinibilul. Şi invers. Cînd spun că Dumnezeu e 
supremul bine, L-am definit, deosebindu-L de rău, dar în această definiţie nu ajung la vreo 
margine. E neînţeles în firea Lui, dar şi în întruparea Lui. 

Dar cel ce se uneşte cu Dumnezeu cuprinde şi el infinitul, dar în finitudinea lui. Omul 
însuşi e finit, dar un finit în aspiraţia activă şi neterminată spre infinit. Ca atare e înţeles şi 
neînţeles. 

331. Dumnezeu a făcut pe om pe pămînt preot văzut în locul Lui, comunicînd prin el 
tainele, adică puterile Lui. Omul poate fi tot mai plin de puterile dumnezeieşti. El nu e des- 
părţit de Dumnezeu, ci-I comunică în mod voit. Dumnezeu Se arată prin om, dar Se arată că 
e o taină. 

iubirii 332 . Iar dacă aţi neglijat datoria prietenească, ocolind să scrieţi, ca să nu mă 

obosiţi, nu voi înceta să fac contrariul eu, care nu ştiu să cruţ pe prieteni pentru 

mărimea îndeletnicirilor în care sînt prinşi de lume. Iar dacă nici una din cele 

două n-a fost pricina de a nu-mi fi scris, primiţi întîlnirea cu cei absenţi şi daţi-o 

celor absenţi prin scrisoarea lor, cum ne-a învăţat firea, mai bine zis cum a 

îndemnat Dumnezeu firea înţelepţind-o. Căci cuvîntul care ia chip în scrisoare 

împunge amintirea care s-a liniştit şi o trezeşte pe cea aţipită spre vederea şi 

închipuirea feţelor celor iubiţi, prin care focul stins al dorului se înviorează iarăşi 

ca dintr-o mică scînteie. 



23. A aceluiaşi către presbiterul Ştefan 

E propriu iubirii duhovniceşti nu numai să facă bine celor ce au nevoie,cînd 
sînt de faţă, ci să-i mîngîie şi cînd nu sînt de faţă. Şi să nu îngăduie trupurilor să 
despartă împreună cu ele sufletele; nici să circumscrie în spaţiu puterea 
cuvîntului, prin care sufletul poartă chipul Creatorului 333 , şi fie să vorbească 
despre cele cuvenite cu cei iubiţi cînd sînt de faţă, prin glas, fie să-i 
agrăiască,cînd sînt departe, prin scrisoare. Acest mod 1-a inventat firea prin harul 
lui Dumnezeu spre unirea nedistanţată a celor despărţiţi trupeşte şi spaţial prin 
mare distanţă 334 . Astfel cuvîntul, răsunînd des prin glas şi scrisoare, susţine în 
suflet o amintire de neşters, pentru a vedea totdeauna pe cei pururea prezenţi 
duhului şi pentru a-i îmbrăţişa cu dragoste şi a-i ridica din toate întristările. Deci 

332. Scrisorile acestea, deşi mici, sînt adevărate perle.de cugetări duhovniceşti. Aci 
avem menţionat pe Dumnezeu ca izvor al iubirii noastre şi ca ţintă în care ajunge la 
odihnă, nemaiavînd spre cine altcineva să tindă. Dacă existenţa nu are început, ea trebuie 
să fie fără început în plenitudinea ei. Căci dacă ar fi devenit perfectă în cursul drumului ei 
ulterior, ar trebui să gîndim că a putut fi şi cîndva cînd a lipsit cu totul. Şi atunci din ce ar fi 
început? Iar existenţa plenară este existenţa fericită prin iubire. Existenţa plenară fără de 
început nu poate fi decît una cu iubirea. în măsura în care e lipsită de iubire, aduce nemul- 
ţumirea, scăderea în conţinutul existenţei, vestejirea acesteia. Iar iubirea implică o Per- 
soană care iubeşte şi alta care e iubită şi de care e iubită. 

Creştinismul, ţinînd seama de realitatea spirituală, mai ştie şi de a treia Persoană, care 
se bucură de cele ce iubesc şi se simt iubite, completînd bucuria lor. Existenţa plenară fără de 
început nu poate fi decît tripersonală. Ea explică aducerea la fiinţă a unei existenţe care nu 
are în sine plenitudinea, dar înaintează spre ea prin ajutorul ei, ea este o altă formă a 
existenţei capabilă de fericire. Şi existenţa trebuie să aibă şi această formă. 

333. E remarcabilă această identificare a chipului dumnezeiesc al omului cu cuvîntul. 
Prin cuvînt omul gîndeşte, dar e şi legat de semenul său. Iar această legătură e însufleţită în 
forma ei cea mai înaltă de iubire. Omul se extinde prin cuvînt la nesfîrşit. Cuvîntul dă în 
toate felurile sens existenţei, aducînd unitate în ea. Şi toate aceste sensuri se află desăvîrşit în 
Dumnezeu. 

334. Cuvîntul uneşte pe oameni chiar cînd sînt distanţaţi trupeşte nu numai prin faptul 
că poate fi trimis prin intermediari în lanţ, ci şi pentru că ia forma scrisorii ce poate fi 
trimisă, tot prin intermediari, la distanţă, Dacă n-ar putea vorbi, omul n-ar putea şi n-ar 
avea nici ce să-şi scrie. Scrisul stă în slujba cuvîntului. 

Sfîntul Maxim vede cuvîntul şi cuvîntul scris atît în firea omului, cît şi în harul lui 
Dumnezeu. Dumnezeu a făcut firea capabilă de cuvînt, pentru căi-a făcut pe om raţional şi 
comunicabil la nesfîrşit. 

nu mă uitaţi, sfinţite părinte, pe mine, fiul şi ucenicul vostru, ci ca unul ce sînteţi 
şi ucenic şi învăţător, hrăniţi cu cuvîntul virtuţilor înfometatul meu suflet. Şi 
luminaţi mintea mea pătată de întunericul neştiinţei, privind la plata ce vă 
aşteaptă pentru aceasta în ceruri, chiar dacă acest lucru vă răpeşte puţin de la 
îndeletnicirile voastre mai înalte şi mai de cinste. Căci ştiu că nu e de valoare 
egală a vorbi în mod nemijlocit cu Dumnezeu şi a avea grijă din compătimire de 
cei mai mici. Totuşi nici acest lucru nu e străin de cele ce sînt rînduite de 
Dumnezeu 335 . 



24. A aceluiaşi către Constantin Sachelarul 

Mi-a sosit cu pace cinstita scrisoare a de Dumnezeu păzitului meu stăpîn, 
făcîndu-mi-1 văzut pe el însuşi cu toate purtările lui. Căci în frumuseţea 
cuvintelor mi s-a arătat şi sfinţenia sufletului lui cu dulceaţa modului său de 
purtare. Şi am simţit că îl am de faţă şi — 1 primesc pe însuşi stăpînul meu şi l-am 
îmbrăţişat cu duhul şi m-am odihnit cuprinzîndu- 1 întreg în încăperea inimii. Şi 1- 
am lăudat pe Hristos, Dumnezeul nostru, Care a sădit cu înţelepciune în oameni 
legea iubirii, potrivit căreia cei ce ştiu să îngrijească cum se cuvine sămînţă 
iubirii nu-şi pot fi absenţi unii altora, chiar dacă sînt despărţiţi trupeşte unii de 
alţii prin distanţa spaţială. 

Deci fiindcă scrisoarea mi-a adus aminte bunele vestiri ale păcii şi ea mi-a 
schimbat întristarea sufletului în bucurie, se cuvine să fiu recunoscător pentru ea 
lui Dumnezeu care mi-a dăruit-o, ca să nu ne arătăm, nemulţumitori pentru 
binefacerea Lui, răsplătind cu rău pe binefăcător. Să fim în tot cazul 
recunoscători, folosindu-ne cum se cuvine de pace şi să renunţăm la prietenia cea 
rea a noastră cu lumea şi cu stăpînitorul lumii; şi să desfiinţăm măcar şi mai tîrziu 
războiul întreţinut prin patimi împotriva lui Dumnezeu, încheind cu El o pace de 
nedesfăcut, prin stricarea trupului (păcatului) (Rom. 6, 6), punînd capăt 
vrăjmăşiei faţă de El. Căci e cu neputinţă să ne împrietenim cu Dumnezeu cîtă 
vreme ne răzvrătim împotriva Lui prin patimi şi primind să plătim prin păcat 
dajdie răului tiran şi diavolului ucigător al sufletelor, chiar fără să fim războiţi 
mai întîi de cel viclean. Căci sîntem vrăjmaşi ai lui Dumnezeu şi ne răz-boim 

335. Fără cuvînt oamenii n-ar putea fi uniţi spiritual, chiar cînd sînt la distanţă, căci 
fără el omul n-ar putea susţine nici amintirea sa în altul şi a altuia în sine, mai ales cu aju- 
torul scrisului. Prin cuvînt omul depăşeşte timpul şi spaţiul, arătînd că el aspiră spre eter- 
nitate şi atotprezenţă spirituală şi e făcut pentru o astfel de existenţă. Aceasta însă n-are sens 
şi nu e posibilă fără comuniune. Căci iubirea e cea care face pe om să vrea să aibă pururea pe 
cei iubiţi lîngă sine, biruind timpul şi spaţiul. Astfel cuvîntul stă în slujba iubirii. 

împotriva Lui, chiar dacă ne-am inventa nume de credincioşi, pînă ce voim să 
slujim patimilor de ocară. Şi nu vom avea nici un folos din pacea cu lumea, pînă 
ce sufletul nostru rămâne alipit răului şi e răzvrătit împotriva Făcătorului său şi 
nu primeşte să se supună împărăţiei Lui, aflîndu-se încă vîndut zecilor de mii de 
stăpînitori cruzi care-1 atrag spre păcat şi — 1 fac să aleagă prin amăgire mai 
degrabă calea ce duce la pieire în locul celei mîntuitoare. 

Dar cînd ne trezim din beţia patimilor şi ne eliberăm de împărăţia rea şi 
tiranică a diavolului şi lepădăm jugul lui prea amar şi vedem cît ne-a stricat 
prietenia cu el, atunci primim prezenţa paşnică a paşnicului şi blîndului împărat 
Hristos, venită la noi în chip nevăzut. Şi luînd jugul Lui, care ne supune legilor 
Lui şi ne modelează viaţa prin ele şi primind de bunăvoie să vieţuim în prietenie 
cu El, plătindu-I de bunăvoie tributul şi datoriile noastre, să ducem prin 
împlinirea poruncilor la desăvîrşire roadele virtuţilor dreptăţii din noi. Iar El, 
bucurîndu-Se de ele pentru mîntuirea noastră, căci singur El n-are nevoie de 
nimic, ne va dărui în chip nemincinos toate cîte ni le-a făgăduit. Iar acestea sînt 

«cele ce ochiul nu le-a văzut şi urechea nu le-a auzit şi la inima omului nu s-au 
suit» (I Cor. 2,5). Căci spre aceasta ne-a şi făcut, ca «să ne facem părtaşi dumne- 
zeieştei firi» (II Petru 1, 4) şi ai veşniciei Lui şi să ne arătăm asemenea Lui prin 
îndumnezeirea cea din har, pentru care este toată existenţa şi durata celor ce sînt 
şi aducerea la fiinţă şi naşterea celor ce nu sînt. 

Să ne facem deci vrednici de pace, binecuvîntatul meu stăpîn, tăind de la noi 
patimile ce se răzvrătesc împotriva lui Dumnezeu. Să topim cu toată puterea 
mustul trupului, care, cînd se înfierbîntă cu prea mare putere, se face uşă de 
intrare a diavolului la suflet. Să oprim, prin citiri dumnezeieşti, mintea rătăcitoare 
şi s-o aducem'iarăşi la Dumnezeu. Să stăpînim cu trezvie pofta prin tăria 
înfrinării şi a privegherii. Să potolim cu înţelepciune iuţimea (mînia) aprinsă şi 
agitată, prin rugăciuni şi milostenii. Să odihnim prin frica lui Dumnezeu şi prin 
gîndul la ameninţarea celor viitoare simţurile ce se mişcă şi lucrează în chip 
neînfrînat. în toate şi înainte de toate să ne amintim de moarte şi de ieşirea 
înfricoşată a sufletului din trup. Să ne gîndim cum îl vor întîmpina în văzduhul 
acesta începătoriile, stăpîniile şi puterile întunericului 336 , toate trăgîndu-1 spre ele 
şi separîndu-1 de toţi 336b , pe măsura relei familiarităţi pe care au cîştigat-o prin 
relaţia cu el, prin mijlocirea vreunei patimi. Să ne gîndim la amara durere din iad, 
ce se va sălăşlui în suflet prin conştiinţă, de amintirea celor rău făcute de el prin 

336. Duhurile rele au şi o anumită putere de tulburare şi întunecare a atmosferei, care 
vor speria şi ele sufletul la plecarea din trup. Cele spirituale nu sînt cu totul separate de cele 
materiale. 

336b. Sufletul care a căutat ale trupului s-a despărţit de comuniunea cu Dumnezeu şi 
cu semenii. S-a închis în materie. La moarte această separare e dusă la extrem. Sufletul e 
înfundat într-o singurătate metafizică, căzînd într-o totală necomunicare şi cu Dumnezeu 

trup. Să ne gîndim la sfîrşitul cel mai de pe urmă al întregii lumi, cînd prin focul 

cel mare şi fără măsură va arde tot universul acesta, stihiile se vor clătina de 

arderea ce le va topi, cerul prin înfăşurare şi frică se va retrage din faţa focului, 

care va curaţi mai înainte zidirea pentru arătarea Celui curat, marea va dispărea, 

pămîntul va fierbe şi din sînul lui va scoate la arătare în chip nemicşorat 

nesfîrşitele miliarde de trupuri omeneşti. Să ne gîndim la ceasul înfricoşat al 

răspunsului ce va trebui dat în faţa înfricoşătorului şi temutului scaun al lui Hris- 

tos, cînd toată puterea cerurilor şi toată mulţimea oamenilor începînd de la 

întemeierea veacului va privi toate ale fiecăruia, pînă la gîndul simplu, cînd pe 

unii îi va primi pentru strălucirea faptelor în lumina negrăită a Sfintei şi 

strălucitoarei Treimi, Care va străluci mai limpede celor ce O pot privi şi primi, 

pentru curăţia sufletului; iar pe alţii pentru faptele necuvenite îi va primi 

întunericul cel mai dinafară şi viermele neadormit şi focul nestins al gheenei şi, 

ceea ce e mai grav, ruşinea fără sfîrşit a conştiinţei 337 . 

Să ne amintim de toate acestea, ca de unele să ne facem vrednici, iar la 
trăirea altora să nu fim osîndiţi. Şi să ne facem ai noştri înşine şi ai lui 
Dumnezeu, mai bine-zis numai ai lui Dumnezeu şi ai Lui întreg şi întregi, 
nepurtînd nimic pămînesc în noi, ca să ne apropiem de El şi să ne facem 
dumnezei, după har, luînd de la Dumnezeu puterea de a fi dumnezei 338 . Căci aşa 

se cinstesc darurile lui Dumnezeu şi se primeşte cu bucurie venirea păcii 
dumnezeieşti. 

Atît despre acestea. Iar Dumnezeul păcii, Care ne-a împăcat cu Sine prin 
cruce şi ne-a răscumpărat prin sîngele Său din stăpînirea întunericului (Col. 1, 
15), să dăruiască pacea Lui, care covîrşeşte toată mintea (Filip. 4,7), 
binecuvântatului meu stăpîn şi să-1 învrednicească de împărăţia Lui cea cerească, 
unde e locaşul tuturor celor ce se veselesc (Ps. 86, 7) şi ceata celor ce împreună 
prăznuiesc (Ps. 41,5). 

şi cu semenii, nemaiputînd comunica nici măcar prin poftele trupeşti cu alţii. Rugăciunea ne e 
necesară pentru a păstra o comuniune cu Dumnezeu, a scăpa de singurătatea totală. Iar prin 
aceasta se uşurează şi o adevărată comuniune de la suflet la suflet. Dar nu orice comunicare e 
şi comuniune. Există o comunicare a urii şi o comunicare făţarnică, care mai mult 
însingurează pe om. Poate o astfel de comunicare se conciliază şi cu însingurarea din iad. 

337. Bunătatea, întipărită prin fapte în suflete, va străluci din ele, avînd unită cu ea ** 
strălucirea Sfintei Treimi, Celei atotiubitoare. Iar închiderea în întunericul răutăţii a celor ce 
s-au întărit în aceasta, va ajunge la ultimul grad de întuneric al singurătăţii. Iar mustrarea 
conştiinţei pentru relele făcute va roade pe om ca un vierme, dar nu-1 va face bun. 

338. Devine stăpîn pe sine şi om adevărat cel ce se deschide prin iubire lui Dumnezeu şi 
semenilor săi. La omul adevărat nu se ajunge prin închiderea cuiva în sine, ci în ambianţa 
reciprocei deschideri, din marele izvor al iubirii şi comuniunii care este Sfînta Treime. Omul a 
devenit omul deplin cînd s-a îndumnezeit, iradiind din el, ca a lui, iubirea dumnezeiască a 
supremei comuniuni treimice. 

25. A aceluiaşi către preotul şi 
egumenul Conon 

Cred, precum am primit şi am fost învăţat, că Dumnezeu este iubire (I Ioan 
4, 16); şi că precum El este Unul, neîncetînd niciodată să fie Unul, aşa pe cei ce 
vieţuiesc potrivit iubirii Lui, îi face una şi le dăruieşte o inimă şi un suflet (Fapte 
4, 32), chiar dacă sînt mulţi 339 . Aceasta, pentru că avînd un suflet, să-şi cunoască 
unii altora inimile şi să nu pregete din neştiinţă să cerceteze cele nearătate, trăind 
fiecare în sine simţirea aproapelui. De aceea, crezînd, sfinte părinte, prin harul lui 
Hristos care se mişcă în tine, că nu-ţi este necunoscut nimic din inima mea, 
precum poate, ca să vorbesc cu îndrăzneală, nici mie din cele din tine, cutez în 
prezent să renunţ la venirea la voi, ştiind că credeţi că nu din neascultare renunţ, 
ci silit de boala trupului, care mă împiedică de la acest drum şi nu-mi îngăduie să 
trec în faptă dorinţa mea. 

Dar chiar lipsind cu trupul, prin scrisoarea prezentă, eu, cel ce sînt pururea 
prezent cu duhul şi niciodată despărţit de voi cu sufletul, vă îmbrăţişez pe voi, 
care sînteţi părintele şi ocrotitorul meu după Dumnezeu şi îngrijitorul mîntuirii 
mele, împreună cu turma vostră sfînta şi vrednică de împărăţia lui Hristos. Şi vă 
rog să faceţi rugăciuni pentru mine către Domnul, ca să dobîndesc o credinţă vie 
şi lucrătoare în El, neomo-rîtă de patimi, ci avînd puterea crucii şi a morţii şi a 
înmormîntării şi a învierii Lui. A crucii, prin nelucrarea păcatului, a morţii, prin 
lepădarea cea mai deplină a răutăţii, a mormîntului, prin renunţarea la 
închipuirile produse în suflet de lucrurile supuse simţurilor, a învierii, prin 

339. Unde este iubire este unitate. Din Hristos izvorăşte iubirea, căci e Unul din 
Treimea supremei comuniuni. Deci din Hristos izvorăşte puterea unificării noastre în El. 

340. Toate aceste fapte mîntuitoare ale lui Hristos trebuie să devină puteri în noi. 
Dogmele creştine sînt toate izvoare directe de viaţă, căci avîndu-L prin credinţă pe Hristos în 
noi, El ne imprimă puterea faptelor Sale mîntuitoare, imprimate în El însuşi, ca stări 
iradiind de iubire. Dogma nu e o teorie depărtată de viaţa duhovnicească, ci e puterea 
izvorîtoare a acesteia. 

bogăţia virtuţilor şi a belşugului cunoştinţei adevărului Lui şi prin ridicarea cuge- 
tării de la cele stricăcioase Ia înălţime, ca să devin de un trup şi de un suflet cu El 
(Col. 1, 13) 340 . Şi simplu vorbind, potrivit făgăduinţei Lui, ca să mă fac în toate 
asemenea Lui, afară de identitatea după fire, ca nu cumva, omorînd viaţa dată 
mie de El prin cele spuse, să primesc cu dreptate prin faptele de ocară osînda 
celor ce şi-au omorît viaţa lor dată de Domnul nostru Iisus Hristos. Căci e cu 
adevărat lucru înfricoşător şi dincolo de orice osîndă a omorî cu voia viaţa dată 
nouă de Dumnezeu prin darul Duhului Sfînt, prin iubirea faţă de cele stricăcioase. 
Această frică o cunosc cei ce s-au îngrijit să preţuiască mai mult adevărul decît 
iubirea de sine. 

26. A aceluiaşi către Ioan Cubicularul 

Cei ce sînt legaţi unii cu alţii printr-o iubire lumească au nevoie să-şi fie 
prezenţi trupeşte, pentru păstrarea ei. Căci din pricina uitării slăbeşte în mod 
natural orice iubire ce se îndreaptă numai spre trupuri, stingîn-du-|Se odată cu ea 
amintirea celor ce sînt într-o astfel de legătură unii cu alţii. Ba cîte odată chiar şi 
această prezenţă ce pare să întreţină afecţiunea lumească a unora faţă de alţii 
aduce o plictiseală care desfiinţează toată afecţiunea de mai înainte. Şi de multe 
ori lipsa vreuneia din împrejurările care o susţin, sau chiar un pretext ce se iveşte, 
aduce o prefacere rapidă a iubirii de felul acesta în ură. 

Dar cei legaţi unii cu alţii în mod de nedesfăcut prin legătura iubirii celei 
după Dumnezeu, fie că sînt împreună, fie că sînt absenţi, întăresc tot mai mult 
legătura ei. Aceasta fiindcă au în ei pe Dumnezeu, Care e iubire şi poate să ofere 
şi celor vrednici puterea de a se iubi. Şi aceasta pe drept cuvînt. Căci odată cu 
lucrurile curgătoare prin fire, curge şi simţirea celor ce sînt legaţi unii cu alţii prin 
ele. Dar odată cu cele statornice şi mereu aceleaşi, rămîne neclintită şi 
neschimbată şi simţirea celor legaţi unii cu alţii prin ele, şi dragostea dintre cei 
legaţi prin ele se prelungeşte atît de mult între ei la indefinit, pe cît de mult 
Dumnezeu, Cauzatorul acestei afecţiuni, atrage spre Sine pe cei articulaţi între ei 
prin Duhul. 

Iubindu-te deci pe tine, prea iubite, în acest mod, te am pentru totdeauna unit 
nedespărţit cu mine în suflet, întipărit prin Duh în adîncul lui. Şi deşi e mare 
lungimea timpului şi distanţa între locurile dintre noi, nu încetez niciodată să te 
văd şi să te îmbrăţişez cu gîndul. Datorită acestui fapt, crezînd că şi eu sînt iubit 
la fel, dacă nu şi mai mult, nu preget să-ţi scriu despre cele de trebuinţă, 
cunoscând că sufletul nostru al amîn-durora s-a făcut unul prin Duhul. Şi ştiu că 
nu te crezi ocărit auzind aceasta, luînd seama la înfricoşata şi mai presus de minte 
şi de raţiune coborâre a lui Dumnezeu Ia oameni 341 . 

Primeşte deci, cu bunăvoinţă, pe cel ce-ţi aduce această modestă scrisoare şi 
fă-te lui toate cîte e legiuit oamenilor să se împărtăşească unii de greutăţile altora 
şi să-şi facă pe aproapele atît de familiar, încît să nu socotească pe acela ca altul, 
ci să-şi facă simţirea comună prin trecerea ei de la unul la altul. Căci cuvîntul 



341. Nu te crezi ocărit că te socotesc coborît la unirea în suflet cu mine, cînd ştii că 
Dumnezeu însuşi S-a coborît de la înălţimea Sa la oameni. 

dumnezeiesc nu porunceşte numai să ne bucurăm cu cei ce se bucură, ci şi să 
plîngem cu cei ce plîng (Rom. 12,15); şi nu numai simplu să iubim pe aproapele, 
ci să-1 iubim ca pe noi înşine (Matei 19, 19), ca să nu mai amintesc de porunca 
cea nouă, care ne cere să ne dăm, din iubire, cînd e timp de suferinţă, şi sufletele 
unii pentru alţii 

(I Ioan 3, 16), poruncă pe care Domnul, Care a dat-o, a împlinit-o cu fapta, 
nepregetînd să-Şi pună pentru noi sufletul Său (Ioan 10, 15). Ba ne-a dat şi pilda 
desăvârşitei vieţuiri bineplăcute lui Dumnezeu, prin care se stinge în mod liniştit 
legea iubirii de sine, care ne-a rupt la început prin plăcere în chip înşelător de la 
Dumnezeu şi unii de alţii şi, în loc de un singur Dumnezeu, învăţîndu-ne să 
socotim că sînt mulţi sau nici unul, a sfî-şiat puterea raţiunii din noi, atrăgînd-o 
spre trup, şi a tăiat în multe părţi firea cea una. Şi astfel a sălbăticit facultatea 
iuţimii din noi, făcîndu-ne să o pornim, de dragul plăcerii, unii împotriva altora. 
Fă-te deci, precum am spus, toate celui ce are nevoie de ajutorul tău, ca să afli 
făcîndu-ţi-Se şi ţie astfel Dumnezeu, Care a primit să Se facă tuturor toate pentru 
iubirea de oameni. 

28. A aceluiaşi către Episcopul Chirisichie 

Primind, cinstite părinte, a te face pe pămînt imitator al bunătăţii 
dumnezeieşti, prin harul arhieriei dat ţie, n-ai lăsat neîmplinit nici unul din 
modurile ce o caracterizează. Şi avîndu-le pe toate concurând între ele, te-ai silit 
să înfrumuseţezi taina arhieriei prin veşmîntul virtuţilor ţesut de sus, veşmînt pe 
care nu-1 pot sfîşia niciodată demonii ce te răstignesc prin mulţimea de încercări. 

Străduieşte-te să aduni la un loc copiii împrăştiaţi ai lui Dumnezeu, căci şi 
aceasta e o trăsătură a bunătăţii dumnezeieşti. Ajuns căpetenia cinstitului trup al 
sfintei Biserici a lui Dumnezeu, articulează între ele mădularele lui prin lucrarea 
ziditoare a Duhului. Şi cheamă cu glas mare, ca unul ce ai fost făcut 
propovăduitor al învăţăturilor dumnezeieşti, pe cei de departe şi pe cei de 
aproape; şi leagă-i cu tine prin legătura de nedezlegat a iubirii Duhului 342 . Căci 
prin aceasta e depărtată şi făcută să înceteze aşteptarea duşmanului. Prin aceasta 
îţi va fi îngăduit şi ţie să spui în chip vrednic de Hristos: «Iată eu şi copiii pe care 
mi i-a dat Dumnezeu» (Fac. 33, 5). Dar învredniceşte şi pe smeritul şi 
nevrednicul tău rob şi rugător în această privinţă de scrisoarea ta, cinstite părinte, 
şi nu-1 socoti nevrednic să aduci lui Dumnezeu pentru el, prin rugăciunile tale, 
jertfă de laudă. 

29. A aceluiaşi către acelaşi 

342. Aproape de cîte ori vorbeşte de unirea credincioşilor între ei în Hristos, adică de 
articularea lor în Biserică, Sf. Maxim o atribuie Duhului Sfînt. Duhului Sfînt îi e propriu în 
mod special să lucreze unirea unuia cu altul. El Se mişcă între cei doi, sau între mai mulţi. El 
aduce iubirea lui Dumnezeu între oameni. Cu cît sînt mai mulţi cei ce se iubesc, cu atît se 
arată că e mai prezentă acolo lucrarea Duhului Sfînt. Cei ce se strîng în grupuri prea mici nu 
dau semn că au pe Duhul Sfînt lucrător în ei. Duhul Sfînt lipseşte cu totul în cel ce caută 
numai ale sale. 

Dumnezeu căutînd oaia, a coborît din cer şi, iubind-o, a îmbrăcat-o. Şi aşa, 
rătăcită fiind, mîntuind-o, a pus-o pe umeri şi a adus-o, plin de milă, în turmă. Iar 
tu, Prea sfinţite părinte şi păstor, folosind numai toiagul învăţăturii Duhului, ai 
adus la tine turma oilor cuvântătoare, plecată fără voie din patria ei, iar cu voia 
revenită, îndemnată fiind de glasul bunului şi priceputului păstor, a primit 
desăvîrşită cunoştinţă şi ceea ce îi este de folos 343 . Căci n-a străbătut, rătăcind, 
întinsele mări, lipsită de păşunea dumnezeiască. Ci pentru siguranţa mîntuirii şi-a 
ales dumne-zeieştile daruri ale sufletului. Dar primeşte turma care nu numai că n- 
a rămas necălcată de lupi, ci care s-a făcut şi nimicitoarea lupilor şi îmbogăţită de 
multe comori sufleteşti. «încordează-ţi arcul, propăşeşte şi împărăteşte pentru 
adevăr şi blîndeţe şi dreptate» (Ps. 44, 5). Ca un învăţător binecredincios al 
dogmelor dumnezeieşti şi ca o pildă a vieţii curate şi a vieţii cinstite şi ca un 
legiuitor pe seama tuturor, plin de dreaptă socoteală, ai luat lingă tine, pe lîngă 
sfinţita turmă amintită, şi pe sfîntul Ava Gheorghe, presbiterul, om sfînt ce are 
viaţa legată cu Cuvîntul şi e nimicitor prin amîndouă al puterii viclene. Iar fiindcă 
am fost copleşit de mare întristare, nesuportînd despărţirea de el, luaţi-mă şi pe 
mine şi mă odihniţi sub aripile voastre, sau sprijiniţi-mă prin rugăciuni, spre a 
purta cu bărbăţie durerea pentru despărţirea de cei prea iubiţi. 

30. A aceluiaşi către Episcopul Ioan 344 

Spun cei ce cugetă în chip raţional firea lucrurilor că puterea focului atrage 
orice lucru. Comparînd cu el în chip simbolic pe Dumnezeu, tîlcui-torii tainelor 
dumnezeieşti spun că şi El atrage pe toţi cei ce voiesc să asculte legile Lui şi 
primesc să îmbrăţişeze o vieţuire cuvioasă. Ei spun că preoţia e faţă de El ca o 
imitaţie minunată bine desemnată, afirmînd că şi ea atrage prin puterea egală a 
harului prea milostiv pe toţi cei ce se află sub aceeaşi lege. Acest chip al lui 
Dumnezeu primindu-1 şi tu pe pămînt, sfinţite părinte, cheamă-i şi tu spre tine 

343. Erau monofiziţii fugiţi din părţile orientale din faţa navalei perşilor şi mahome- 
danilor în Egipt şi în Africa de Nord. îndemnaţi de Episcopul Chirsichie mulţi revin la 
locurile de unde plecaseră. Sfîntul Maxim plecase cu ei, dar nu s-a mai întors, cum se vede 
din scrisoarea următoare. 

344. în nota 99 din P.G. 91, 624, se spune că acesta este episcopul Cyzicului, către care 
a scris Sf. Maxim partea a doua a operei Ambigua. Unii creştini şi monahi, împreună cu Sf. 
Maxim, fugiseră de frica năvălirii perşilor din acel oraş din Asia Mică. Acum, după 
retragerea perşilor, vor să se întoarcă. Sfîntul Maxim îl roagă pe episcop să-i primească, 
scuzîndu-le fuga cu cuvîntul Domnului: «Cînd vă vor alunga dintr-o cetate, fugiţi în alta». 
Sfîntul Maxim însuşi nu se va mai întoarce. 

prin purtările şi cuvintele pline de compătimire pe cei ce voiesc să se întoarcă la 
tine şi doresc să fie păstoriţi de tine. Şi-i încredinţează de adevărul făgăduinţelor 
tale prin cinstitele tale scrisori despre grija ta, împreună cu a lui Dumnezeu, 
pentru toate, odată ce nu-i mai aşteaptă nimic de la vrăjmaşii de care au fugit atîta 
cei ce au socotit că e mai bine să se asigure urmînd legile lui Dumnezeu care 
strigă clar: «De vă vor alunga din cetatea aceasta, fugiţi în alta» (Matei 10, 25). 

Căci ei au preferat frica vrednică de laudă îndrăznelii ca, crezînd după Dumnezeu 
cuvintelor tale, să-şi facă lucrarea fără frică şi să afle, în ostenelile pentru virtute 
pe care le-au primit şi în ascultarea de Dumnezeu, Care le porunceşte să fugă de 
prigonitori în această străinătate înfricoşătoare, odihna în adunarea lîngă tine, cel 
milostiv în toate. Nu socoti deci nevrednic, sfinte părinte, pe rugătorul tău slujitor 
care te roagă să-1 primeşti, ci cinsteşte- 1 cu scrisoarea ta, ca un prea cinstit ce 
eşti, pe cel ce nu e vrednic de nici o cinste şi recomandă- 1 lui Hristos, Singurul 
cinstit, Care a cinstit prin Sine pe omul necinstit, cu multă cinste. Căci imitîndu-L 
pe Acela în toate, ca Stăpîn şi Domn, te-ai făcut pe tine un alt Acela (ăkXov 
'Exeîvov), prin harul Duhului, celor ce te văd. 



31. A aceluiaşi către acelaşi 

Precum raza atrage cu blîndeţe prin fire privirea sănătoasă bucu-rînd-o cu 
lumina ei şi împărtăşindu-i propria strălucire, aşa preoţia adevărată, fiind prin 
toate un chip al fericitei dumnezeiri, atrage la sine tot sufletul celor de pe pămînt, 
care prin deprindere este iubitor de Dumnezeu şi dumnezeiesc; şi împărtăşeşte 
din cunoştinţă pacea şi iubirea sa, ca ducînd spre capătul lucrării sale fiecare 
putere a sufletului, să-i înfăţişeze lui Dumnezeu îndumnezeiţi pe cei călăuziţi 
tainic de ea 345 . 

Căci sfîrşitul lucrării raţionale a sufletului este cunoştinţa adevărată; a celei 
poftitoare, iubirea; iar a celei a iuţimii este pacea, precum a preoţiei adevărate 
este a se îndumnezei şi a îndumnezei prin ele. Căci avem prin fire raţiunea pentru 
a căuta pe Dumnezeu, am primit pofta pentru a-L dori numai pe El şi ni s-a dat 
iuţimea pentru a lupta numai pentru El. 

Iar sfîrşitul (ţinta) căutării este cunoştinţa adevărată, al dorinţei este iubirea 
continuă şi înfocată, iar al luptelor dumnezeieşti este pacea care covîrşeşte toată 
mintea. Cunoscîndu-vă pe voi lucrătorii şi învăţătorii prea sfinţi şi prea fericiţi ai 

345. livaxayoiyovpievovc; =iniţiaţi în tainele lui Dumnezeu. Orice înaintare în cunoaşterea 
lui Dumnezeu este o înaintare în tainele Lui. Explicarea Liturghiei însăşi este pentru Sf. 
Maxim o iniţiere în tainele lui Dumnezeu. Dumnezeu nu este o realitate cunoscibilă printr-o 
raţiune care împarte şi adună secţiunile ei. Ea este o realitate de taină. Ea se cunoaşte prin 
trăirea mai presus de analize raţionale, mai presus de o cuprindere cu pretenţia de a o 
epuiza. 

acestor bunătăţi culminante, Evdochia adevărata slujitoare şi fiică a lui 

Dumnezeu şi maică zăvorită, cu sfînta ei turmă, a revenit la voi, arătîndu-vă pe 

voi cei ce imitaţi pe Dumnezeu biruitor al tuturor celor ce vor s-o aibă pe ea la ei. 

E cu adevărat slujitoarea lui Dumnezeu, ca una ce e împlinitoare a poruncilor 

dumnezeieşti; fiică, avînd în toate, prin deprindere, asemănarea neştirbită cu 

Dumnezeu; maică, ca una ce e născătoare şi altora în deprinderea virtuţii. 

Deci bucuraţi-vă şi vă veseliţi că aţi primit din nou cea mai de cinste parte a 

turmei voastre. Şi mai ales ca unul ce aţi primit şi pe sfîntul meu domn 

Gheorghe, presbiterul, agricultorul adevărat dumnezeiesc al sufletelor, cel mai 

încercat imitator al dumnezeiescului şi marelui Gheorghe, vrednic cultivator 
înaintea lui Dumnezeu a întregului popor, prin faptă şi cuvînt, prin ştiinţa lui de 
cultivator de suflete şi de aceea iubit de toţi cei ce iubesc pe Domnul. Dar fiindcă 
eu am rămas încă pe jumătate mort şi pe jumătate tăiat şi rupt de obştea lor 
folositoare,, sau primiţi-mă şi pe mine ca mădular bolnav şi mă vindecaţi, sau 
întăriţi-mă prin rugăciuni şi mă convingeţi să-mi port fără pătimire 
despărţirea. Căci şi aceasta este proprie dumnezeieştii şi adevăratei preoţii. 

32. A aceluiaşi către Ava Polhroniu 

Fiindcă ne pregătim să prăznuim îngroparea lui Hristos, Care a murit şi S-a 
îngropat pentru noi după trup, şi învierea Lui, să luăm seama dacă şi noi am 
murit şi ne-am îngropat după omul cel vechi, care se strică după poftele 
înşelătoare, şi am înviat după omul cel nou, care se înnoieşte după chipul 
Ziditorului (Efes. 22-24). Iar semn al morţii celui dintîi este eliberarea totală de 
patimi, iar al învierii celui de al doilea, îndrăznirea nepătată şi adevărată a 
conştiinţei şi luminarea minţii prin cunoştinţă. Dacă acestea s-au săvârşit în noi, 
să prăznuim împreună cu Hristos Dumnezeu. Iar dacă nu, să luptăm ca măcar să 
nu predăm patimilor pe Cuvîntul ca Iuda, sau să nu-L făgăduim ca Petru, ca nu 
cumva să nu izbutim să ne pocăim şi să regretăm ca unii ce ne-am lăsat ispitiţi 
fără nici un cîştig. Sau să plîngem cu amar şi să spălăm împunsăturile tăgădui- 
rilor. Cdei e o tăgăduire a Cuvîntului refuzul de a face binele, din frică. Şi o 
trădare a Lui, pornirea hotărîtă spre păcat. Fie ca noi să nu facem experienţa 
nici uneia. 

33. A aceluiaşi către acelaşi 

După marele biruitor al ispitelor, Iov: «Viaţa oamenilor este ispita» (Iov 7, 
1) şi «Lumea zace în cel viclean» (I Ioan 5, 19), cum a spus Domnul. Şi: «Multe 
sînt necazurile celor drepţi», cum afirma marele David 

(Ps. 33, 20). Deci şi noi trebuie să avem numaidecât încercări şi luptă fie cu 
oamenii, fie cu demonii, după dreapta judecată a lui Dumnezeu. De aceea, după 
sfîntul Apostol, să rugăm pe Dumnezeu să ne dea răbdare ca să putem să ne 
smulgem din noroiul patimilor şi să stăm tari pe piatra neclintită, adică pe 
nepătimirea prin har în Hristos, omorâte fiind în noi viaţa ispititoare, lumea 
înviclenită, oamenii şi demonii, adică viaţa împătimită, amăgirea plăcerii prin 
simţuri, patimile trupeşti şi mişcările pătimaşe sufleteşti şi atracţiile fără voie ale 
acestora, care s-au numit necazuri. Să răbdăm ca să ne mîntuim. Că «cel ce 
rabdă pînă la sfîrşit se va mîntui» (Marcu 13, 13). Pacea lui Hristos să fie cu voi. 
Amin. 

34. A aceluiaşi către acelaşi 

Mergînd spre patima Sa, Domnul ne-a lăsat pacea. Şi înviind din morţi, 
iarăşi ne-a dat pacea. Ce a înţeles prin aceasta? Că trebuie să purtăm timpurile ce 
ne sînt potrivnice fără patimă, necăzînd sub împrejurările supărătoare, întăriţi de 
o nădejde mai bună, nici lăsîndu-ne purtaţi de lucrurile plăcute spre respingerea 
gîndului care ne învaţă cele bune. Şi să fim aceiaşi, fie pătimind, fie aflîndu-ne în 
cele plăcute. Dar aceasta nu se îhtîmplă dacă nu călcăm mai întîi peste aspidă şi 
vasilisc (Ps. 90,13), adică dacă nu ne ridicăm peste neascultarea de cuvinte 
dumnezeieşti şi peste primirea gîndurilor rele; şi dacă nu călcăm peste leu şi 
peste balaur (Ps. 90, 16), adică peste mînie şi poftă, care, mistuindurse, vom avea 
toată pacea, nemaiputîndu-ne mişca spre ceva din cele ce sînt aici. Să ne stăpî- 
nim mînia şi pofta şi să surpăm toată casa celor de alt neam împreună cu cele din 
ea, omorând viaţa şi purtarea pătimaşă împreună cu patimile. 

35. A aceluiaşi către acelaşi 

Dacă după acea mare şi înfricoşătoare pustie, poporul Israil intră în pămîntul 
odihnei şi, ceea ce-i mai uimitor de auzit decît toate, Cel ce fiind Dumnezeu şi 
Domnul tuturor S-a făcut om pentru noi şi intră prin cruce şi moarte în slava Lui, 
nefiindu-I rânduit alt mod spre aceasta, precum s-a scris: «Oare nu trebuia să 
pătimească Hristos acestea şi să intre întru slava Lui?» (Luca 22, 26), să nu ne 
descurajăm, slăbind în pătimiri, ci «să privim la Căpetenia mîntuirii noastre şi la 
Desăvîrşitorul Iisus** (Evr. 7, 2) şi să răbdăm cele ce ni se întîmplă cu bărbăţie. 
Căci sfîrşitul oricărui necaz este bucuria şi al oricărei osteneli este odihna; şi al 
ocării, slava. Şi simplu grăind, sfîrşitul tuturor durerilor pentru virtute este 
bucuria de a fi cu Dumnezeu pentru totdeauna şi de a ne împărtăşi de odihna 
veşnică şi fără sflrşit. Dar roagă-te, părinte, ca să ajungem la ea cu bine, trecînd 
marea vieţii cu tălpile spirituale ale sufletului neudate de apa ei sărată. 

36. A aceluiaşi către acelaşi 

Binecuvântat este stăpînul nostru de Domnul şi binecuvântată grădina inimii 
lui pe care a sădit-o Iisus, adevăratul Grădinar, şi a umplut-o de plantele dreptăţii 
nemuritoare, de care ne-am împărtăşit şi noi, sătu-rîndu-ne de rodurile ei 
duhovniceşti. Cu acestea ştia şi marele Apostol să hrănească pe cei slăbiţi, prin 
privirea nemijlocită a celor dumnezeieşti. Căci îi hrănea ca şi cu nişte legume cu 
privirea naturală a celor văzute şi îi călăuzea prin măreţia celor arătate spre 
Ziditorul lor. Acestuia urmîndu-i şi binecuvîntatul nostru părinte şi învăţător, ne- 
a înţelepţit cu iubire, aju-tîndu-ne să înţelegem zidirea în chip simbolic. Dar 
dăruieşte-ne şi hrană tare şi mişcă sufletul nostru slăbit de plăceri şi nedoritor de 
cele dumnezeieşti, trezindu-i dorinţa de ele printr-o mai subţire înţelegere a 
Providenţei şi a judecăţii. Astfel nu-i hrăni pe ucenicii tăi numai cu legume, 
învăţîndu-i numai raţiunile celor ce se fac şi se desfac, ci întăreşte-i şi cu grâu, cu 
vin, cu untdelemn, sau cu raţiunile celor veşnice, dîndu-le ca pe o pîine tare 
raţiunea susţinătoare a virtuţilor şi încălzindu-le inima, ca cu un vin, cu raţiunea 

cunoştinţei neuitate, ca să le fie ucenicilor tăi spre un extaz îndumnezeitor 346 . Şi 
sădeşte în cei ce-ţi sînt apropiaţi deprinderea paşnică şi netulburată a blîndeţii, 
care hrăneşte şi păstrează nestins, ca un untdelemn, focul în ei. 

44. A aceluiaşi către Ioan Cubicularul, 
scrisoare de recomandare 

Dumnezeu ca un bun a poruncit odinioară în multe feluri prin lege şi 
prooroci iubirea între noi, iar la sfîrşitul timpurilor a împlinit-o pe aceasta ca un 
iubitor de oameni. Căci făcîndu-Se om, nu ne-a iubit pe noi numai ca pe Sine, ci 
mai presus de Sine, cum îi învaţă limpede înţelesul tainei pe cei ce au primit 
mărturisirea credinţei în El. Fiindcă dacă S-a supus pe Sine de bună voie ca un 
vinovat pentru noi, care eram datori să pătimim, patimii şi morţii, e vădit oricui 
care simte cît de puţin harul că ne-a iubit pe noi, pentru care S-a predat cu voia 
morţii, mai mult ca pe Sine. Şi deşi e îndrăzneţ cuvîntul, a ales pentru noi ocara 
necesară icono-miei (mîntuirii) ca mai de cinste decît slava. Căci a făcut din 
întoarcerea la El a celor rătăciţi o cinste covârşitoare şi o slavă prisositoare a lui 
Dumnezeu şi prin ea a scos la iveală şi a arătat şi mai mult slava cea firească a lui 
Dumnezeu şi nimic nii-i este mai propriu raţiunii slavei Lui decît mîntuirea 
oamenilor, pentru care e toată raţiunea şi toată taina 347 . Şi ceea ce-i mai tainic 

346. Numai depăşindu-se pe ei şi creaţia şi trecînd în Dumnezeu, cunoscut sau expe-riat 
ca mai presus de toate, oamenii dobîndesc îndumnezeirea. 

decît tainele e că însuşi Dumnezeu, făcîndu-Se din iubire om cu adevărat prin 
asumarea trupului mintal şi raţional însufleţit şi primind în Sine fără să Se 
schimbe patimile firii ca să mîntuiască pe om şi să ni Se dea nouă, oamenilor, pe 
Sine pildă de virtute şi chip viu al bunăvoirii şi iubirii faţă de El şi între noi, poate 
să-i înduplece pe toţi spre a răspunde la fel. 

Deci fiindcă e legea veche şi nouă a lui Dumnezeu să ne iubim unii pe alţii 
aşa de mult cît sîntem iubiţi şi să ne însuşim unii altora greutăţile aşa de mult 
încît să ne răspundem unii altora în mod reciproc, cu simţirile aceleiaşi afecţiuni 
iubitoare, după îndemnul «de a ne bucura cu cei ce se bucură şi de a plînge cu 
cei ce plîng» (Rom. 12,15), rog pe de Dumnezeu păzitul şi binecuvîntatul meu 
stăpîn al cărui unic şi singur scop este de a urma printr-o egală iubire de oameni 
lui Iisus, Care «a străbătut cerurile» (Evr. 4, 14), să nu se lase stăpînit de nici o 
legătură familiară cu această lume înşelătoare şi cu stăpînitorul ei. Căci e cu 
adevărat înşelătoare lumea prezentă şi pururea momeşte prin amăgire spre 
poftirea lucrurilor ce se strică şi strînge în robia celor materiale pe cei liberi prin 
fire şi moştenitori ai bunătăţilor cereşti, înşelîndu-i prin plăcere şi furîn-du-i pe 
cei ce rabdă să fie stăpîniţi de acestea. 

Cunoscînd deci, precum am spus, pe binecuvîntatul meu stăpîn, ca avînd ca 
unicul scop voinţa de a se mîntui, rog să primească pe cel ce-mi este, împreună 
cu el, stăpîn, pe domnul de Dumnezeu dăruitul şi măritul Ilustrie, care aduce 
această modestă scrisoare a mea, şi să i se facă lui toate în cele ce are nevoie de 
ajutorul lui, împreună cu al lui Dumnezeu, în toate cîte voim să ne fie nouă ajutor 
Dumnezeu şi aproapele nostru. Căci este cu adevărat om bun şi împlinitor al 
oricărei fapte drepte şi ocrotitor sincer împreună cu Dumnezeu al celor din jurul 
meu, mîngîietor plin de rîvnă în multe şi dese şi grele neputinţe. Şi simplu grăind, 
mi-a fost de ajutor şi mie şi multora după puterea lui. «Să-i dea lui Domnul să 
afle milă la El în ziua aceea» (II Tim. 1, 18), pentru că multora li se face odihnă 
şi mîngîiere. 

De aceea, dacă am aflat har în ochii binecuvântatului meu stăpîn şi mă are 

347. Cea mai înaltă raţiune se împlineşte în mîntuirea oamenilor, care este iubirea între 
ei şi Dumnezeu şi de aceea nu se poate înfăptui decît prin iubirea lui Dumnezeu care întrece 
orice iubire. Raţiunea nu e constatarea rece a unor legături între componentele unei lumi pe 
care egoismul nostru le-a împreunat cu dezbinarea şi cu multe suferinţe, ci e forţa spirituală 
care ridică aceste legături la înălţimea care bucură pe toţi. Raţiunea «ştiinţifică» ia ca 
realitate fatală o lume coborîtă de păcatul nostru la imprimarea de nenumărate neajunsuri, 
ca unica lume posibilă, ca lumea fatală. Dar noi putem prin spirit să ridicăm lumea din 
această stare. în felul acesta raţiunea şi taina nu sînt ireconciliabile. O iubire prin care cineva 
se jertfeşte pe sine pentru alţii e şi cea mai raţională, dar şi cea mai greu de înţeles pentru 
mentalitatea egoistă cu care ne-am obişnuit. 

asociat la cei iubiţi de el după Dumnezeu, să-i ajute lui cu toată sîr-guinţa, 
neîngăduind, după cît poate, să i se facă nici o nedreptate. Căci aceasta o 
porunceşte legea iubirii şi o voieşte taina venirii prea dumnezeieşti a lui 
Dumnezeu la oameni prin trup. Aceasta, ca să revină împreună cu Dumnezeu, 
povestindu-mi binefacerile binecuvântatului meu stăpîn şi sîrguinţa sinceră de a- 
1 ajuta. Şi eu voi primi un adaos de laudă, ca unul ce am primit de la Dumnezeu 
un astfel de stăpîn pe pămînt, gata de orice faptă bună şi de ocrotirea celor ce au 
nevoie. 

Dumnezeu, singurul bun şi de oameni iubitor, Care pentru a noastră mîntuire 
S-a iconomisit tuturor toate în chip mîntuitor, să ţină mîna ta cea dreaptă, stăpînul 
meu, şi să te călăuzească pe calea dreptăţii Lui; şi să te învrednicească de 
împărăţia cerească, prin buna folosire aici a darurilor dumnezeieşti. Dumnezeul 
tuturor şi Domnul nostru Iisus Hristos să păzească pe binecredincioşii şi blînzii 
noştri împăraţi şi să întărească stă-pînirea binecredincioasei lor împărăţii şi să 
grăiască în inimile lor despre noi, smeriţii lui supuşi, cele bune şi paşnice. Şi, ca 
să spun ceva îndrăzneţ (căci durerea mă face îndrăzneţ, dar şi aceasta e o 
rugăciune plăcută lui Dumnezeu), să le îngăduie ca pe prea luminatul prefect al 
provinciei acesteia, care luminează ca un sfeşnic în loc întunecos şi eliberează pe 
toţi de durerea de a nu vedea, să-1 primească, chiar dacă ar socoti pentru un 
moment să-1 revoce. Căci e om iubitor de Dumnezeu, credincios, evlavios, bun, 
înţelept, înfrânat, răbdător, blînd, compătimitor, milostiv, hrănitor al celor săraci, 
al celor străini, al orfanilor, al bolnavilor, al bătrânilor, ocrotitor al văduvelor, al 

monahilor, neiubitor de avuţie, iubitor al Bisericii; şi ca să spun pe scurt, iubitor 
al tuturor celor vii şi morţi: de cei vii îngrijindu-se prin toate felurile iubirii, pe 
cei morţi cinstindu-i prin frumuseţea monumentelor de pe morminte, cum Iosif 
din Arimateea a primit pe Domnul, Cel ce a murit pentru noi (Matei 27, 57). Şi, 
pe lîngă acestea, cinstitor fierbinte al dreptei învăţături, al credinţei apostolice şi 
vestitor al vieţii întru dreptate. Şi ca să spun pe scurt, s-a îngrijit de fiecare altfel, 
după dorinţa de pe pămînt a fiecăruia. A lui Gheorghe a fost silinţa să îngrijească 
şi să hrănească spitalele, azilele de bătrâni şi casele pentru străini, căminele de 
săraci, mînăstirile, mormintele străinilor şi toată mulţimea de case pentru 
familiile săracilor, ridicate în cetăţi. A fost fapta şi străduinţa lui să treacă 
hotarele Răsăritului şi Apusului, de la Miazănoapte şi Miazăzi cu razele iubirii 
lui de oameni. 

Acestea aşa fiind, cine din cei stăpîniţi de binecredincioşie nu cunoaşte cîtă 
bunăvoinţă nu şi-a atras din partea lui Dumnezeu pentru bunătatea unor astfel de 
fapte în toate privinţele, săvârşite mereu prin râvna proprie lui? 



EPISTOLELE 

De contrariul care s-ar fi întîmplat în lipsa lor nu voi vorbi, pentru urîţenia 
lui. Cine va putea măsura lacrimile vărsate ca dintr-un izvor de toţi ochii celor ce 
locuiesc pe acest pămînt pentru ieşirea lui, toţi înconju-rîndu- 1 şi toţi fiind atraşi 
de el şi nelăsînd în oarecare fel corabia să plece, stăpîniţi de vaiete, cerînd, după 
neam şi vîrstă, unii pe ajutătorul săracilor, alţii pe economul bunei stări, 
văduvele pe ocrotitor, orfanii pe tată, săracii pe iubitorul de săraci, străinii pe 
iubitorul de străini, fraţii pe iubitorul de fraţi, bolnavii pe doctor, cei din 
nenorociri pe mîngîietor, bătrî-neţea, toiagul; şi simplu grăind, toţi, pe cel ce s-a 
făcut tuturor toate, ca pe toţi să-i cîştige şi pentru toţi să cîştige pe Dumnezeu. 

De aceea, după harul dat ţie de la Dumnezeu, binecuvîntate stăpîn al meu, 
cunoaşte că, de vei putea, prin modurile şi persoanele ce ştii, să faci să se 
întoarcă iarăşi, vei fi adus o mare jertfă lui Dumnezeu, iar de Dumnezeu păziţilor 
noştri împăraţi le vei fi dat dovada unei sincere şi sigure bunăvoinţe. Căci 
nimenea nu e slujitor mai sincer al împărăţiei lor bine-credincioase. îţi doresc 
sănătate, prea iubite şi mai cinstite decît toţi slujitor adevărat al lui Dumnezeu. 



într-o a doua scrisoare către acelaşi,Sf. Maxim, lăudînd iarăşi pe eparhul 
Gheorghe, roagă pe Ioan Cubicularul să spună împăratului că cele şoptite lui de 
unii duşmani ai lui Gheorghe sînt simple calomnii. 



Partea a doua 

Sfîntul Maxim Mărturisitorul 

Scrieri despre cele două voinţe în 

Hristos 

Către Prea Cuviosul 
presbiter Marin 



Alegîndu-ţi, prea cinstite în Dumnezeu părinte, ca scop al vieţii creşterea în 
iubirea faţă de Dumnezeu, străbaţi calea spre ea cu o bună rîn-duială. Căci ca să 
dobîndeşti virtutea, cauţi să cunoşti prin raţiune natura lucrurilor 348 , iar ca să 
ajungi la unirea nerătăcitoare circumscrii cu mintea mişcarea a tot veacul şi 
timpul 349 . Iar odată cu acestea se iveşte în tine dorinţa tot mai fierbinte după 
Dumnezeu, care te îndeamnă să te întinzi spre Cel dorit pe măsura infinităţii Lui 
şi ţi se face necuprinsă pe măsura necuprinsului Celui dorit. Căci sfîrşitul ei este 
Dumnezeu, Care este împlinirea dorinţei celor vrednici, ca bucuria de sine 
existentă de toate bunătăţile 350 . 

Cuprinderea acestora nu o cunoaşte, după Scriptură, decît experienţa, care 

348. Prin virtute facem să domine în noi raţiunea care se află în toate lucrurile. 

349. Cunoştinţa deplină e cea care circumscrie mişcarea tuturor, cea care le vede pe 
toate în diversitatea lor unitară. Prin cunoştinţă şi virtute se întreţine dorul nesfîrşit de 
Dumnezeu. Vreau să fiu tot mai bun. Voiesc să cunosc tot mai mult. 

350. Dumnezeu este «bucuria de sine, autoipostatică a bunătăţii», întrucît pe de o parte 
nu le are pe acelea de nicăieri de altundeva, iar pe de alta, le trăieşte în mod personal, sau El 
este însăşi personificarea lor. Căci numai o persoană poate avea bucuria de ele. Avem un dor 
infinit, sau un dor de infinitate. Dar în acelaşi timp acest dor infinit ne e satisfăcut de 
Dumnezeu. El e dorul nostru satisfăcut. Bucuria Lui de bunătăţi devine bucuria noastră. în 
El ne saturăm setea de infinitate. Sfîntul Maxim consideră pe Dumnezeu ca Persoană, ca 
ipostas de infinite ori mai presus de infinitate. Infinitatea nu există decît în Persoana lui 
Dumnezeu (Capete gnostice II, 49). Ajunşi în El, am ajuns la capătul dorului. Dar în acest 
capăt aflăm totodată infinitul. Persoana lui Dumnezeu este izvorul infinitului veşnic viu. Nu 
infinitatea este izvorul Persoanei, ci invers. Căci infinitatea în afara Persoanei e monotonă, e 
o repetiţie inconştientă, supusă aceloraşi legi definite şi în număr finit, repetate la infinit. 

fiind în mod vădit o unire mai presus de înţelegere, întrece orice formulare a 
minţii. De aceea faţa raţiunii tale s-a făcut viaţa ta în trup, iar firea vieţii tale în 



trup, raţiunea ta 351 . Prin aceasta înfăţişezi pe omul cel nou, cel după Hristos, care 
poartă cu bună imitare chipul şi asemănarea lui Dumnezeu care 1-a creat. Iar 
acestea trebuie înţelese acum ca adevărul şi bunătatea; adevărul, ca ţinta 
contemplării, bunătatea, a făptuirii, primul fiind contrar minciunii, a doua fiind 

--- —352 

contrara rautaţn . 

De aceea tu ai unit împlinirea virtuţilor cu înţelegerea dogmelor 
dumnezeieşti, susţinută de bogăţia cunoaşterii şi de puterea dovedirii. Prin 
aceasta, cunoscînd învăţătura neadevărată propusă de unii despre cele două 
voinţe, ai respins afirmarea lor despre identitatea voinţei nedeterminate (îfikr\/i.a) 
cu Voinţa determinată (PouAnoic;), cu deliberarea (BouA/n.), cu alegerea 
(Tipoaipeoic;) şi cu socotinţa (alipirea lăuntrică la ceva = yvwut]), cu libertatea 
(ecjouoîa), cu opinia şi cu cugetarea prudentă ((ppovr|oic;) 353 , pe care aceia le 
socotesc deosebite numai după numiri. De asemenea ai respins afirmarea că 
Dumnezeu şi sfinţii vor avea o unică voinţă şi de aceea susţin că Hristos are o 
singură voinţă care alege (ev Ttpoaipetixov fteAriţia) 354 . Dar din sărăcia cu duhul 
ce o ai hrănită, nu te-ai mulţumit cu afirmarea bunei tale judecăţi, ci ai binevoit 
să ceri şi consimţămîntul meu, al celui crescut în nepricepere, în cele cunoscute 
de tine. Voi porni deci să fac ceea ce-mi ceri, în grabă, mişcat de răsplata 
ascultării. 

Voi face deci pe rînd o scurtă descriere a fiecăreia din acestea dîn-du-le un 
fel de definiţie, însă nu impunînd cuvintele mele (căci cum aş face-o eu, cel atît 
de mic în acestea), ci adunînd cele la care au ajuns cu osteneală alţii 355 . Căci 

351. Caracterul raţional al tău e imprimat în toată viaţa ta, iar firea vieţii tale s-a ară- 
tat că e raţiunea. Viaţa ta e raţiunea plasticizată a ta sau revenirea la dreapta raţiune. 
Aceasta se vede în virtuţile imprimate în viaţa ta. O viaţă virtuoasă e o viaţă bine ordonată 
raţional, nedezordonată, o viaţă în armonie cu toţi şi cu toate. 

352. Omul ca chip şi asemănare a lui Dumnezeu e chipul adevărului şi asemănării 
bunătăţii. Adevărul e ţinta finală a contemplaţiei (a cunoaşterii), bunătate a făptuirii. Omul e 
însetat după amîndouă, atît pentru a se înfăptui pe sine, cît şi pentru a cunoaşte şi a se uni cu 
Dumnezeu. Dar între chip şi asemănare e o strînsă legătură, pentru că e o strînsă legătură 
între adevăr şi bunătate, sau între cunoaştere şi făptuire. Cu cît sporeşti în bunătate, sporeşti 
în înfăptuirea omului adevărat, deci şi în cunoaşterea lui. Şi totodată te apropii de 
Dumnezeu, Care e adevărul desăvîrşit, întrucît e bunătatea desăvârşită. Răul e des- 
compunere, deci slăbire a existenţei şi a adevărului. 

353. Traducerea termenilor greceşti, cu excepţia ultimilor doi, o luăm după Lars 
Thunberg, Microcosm and Mediator, The theological anthropolqgy of Maximus the Con-fe'ssor, 
(Lund, 1965), p. 220 urm. Cei doi din urmă, după Fr. Combefis, P.G. 91, col. 11. 

354. Dacă Dumnezeu şi sfinţii ajunşi la desăvârşita unire cu Dumnezeu vor avea una şi 
aceeaşi voinţă cu Dumnezeu e firesc ca şi în Hristos să fie o singură voinţă, spuneau 
monoteliţii. Dar Sf. Maxim le spune,că prin această unică voinţă se înţelege obiectul voinţelor 
lor diferite. 

acestea se deosebesc în amîndouă privinţele: în numiri şi în realitate. 



1 . Despre voinţa naturală său despre voire 

Unii din aceia au spus că voinţa naturală sau voirea este o putere (o 
facultate) doritoare a ceea ce e propriu firii care doreşte 356 . Ea ţine împreună 
toate însuşirile ce aparţin fiinţial firii. Susţinută în mod natural de aceasta, fiinţa 
doreşte să fie şi să se mişte potrivit simţirii şi minţii, poftindu-se după existenţa 



ei naturală şi deplină. Căci firea a fost constituită ca una ce se voieşte pe sine şi 
toate cîte ţin de constituţia ei, fiind legată ca dorinţă de raţiunea existenţei după 
care s-a şi făcut. 

De aceea alţii, definind această voinţă naturală, au spus că ea este o dorinţă 
raţională şi vitală; iar alegerea, o dorinţă deliberată (op£ £tv povAeuTixfjv), a 
celor ce atîrnă de noi. Deci voinţa nu e alegere (7tpooupe6i<;), dacă voinţa e o 
simplă dorinţă raţională şi vitală, iar alegerea, unirea dorinţei, a deliberării şi a 
judecăţii. Căci dorind, mai întîi deliberăm (ne sfătuim cu noi înşine) şi după ce 
am deliberat, judecăm ce e de ales; şi după ce am judecat, alegem ceea ce se 
arată din judecată mai bun faţă de ceea ce e mai rău. .Voinţa atîrnă numai de cele 
ale naturii, iar alegerea numai de cele ce atîrnă de noi şi pot fi făcute prin noi. 
Alegerea (hotărîrea) 357 nu e deci una cu voinţa. 

2. Despre voirea a ceva determinat 

355. Combefis indică la subsolul traducerii sale latine dinP.G. 91 ca izvor al unor defi- 
niţii aje Sfîntului Maxim pe Aristotel (Epica) şi Nemesius (De natura hominis, P.G., 40). 

356. Voinţa e facultatea dorinţei generale a fiinţei de a fi. Ea încă nu şi-a ales în concret 
ce trebuie făcut în fiecare caz pentru a menţine şi promova existenţa proprie. Aceasta o face 
alegerea pe baza unei sfătuiri a omului cu sine, sau a deliberării lui (PouaeOok;) asupra celor ce 
atîrnă de el. Fiinţa umană nu e o simplă existenţă, ci o existenţă care se vrea să fie şi să fie ea 
însăşi, are în ea o tensiune, ca şi raţiunea care este prezentă în ea. Dar ea trebuie să-şi 
împlinească dorinţa aceasta generală de fiecare dată după împrejurările date, după 
posibilităţile mereu schimbate. Astfel în concret voinţa generală, sau a firii, ia diferite forme 
şi pînă la decizie trece prin diferite faze sau trepte. 

Textul ar putea fi tradus şi cu «puterea care doreşte pe Cel ce este prin fire», adică pe 
Dumnezeu. Aceasta ar fi- implicată în faptul că orice fiinţă umană nu are în ea toată puterea 
de a fi, deci în dorinţa de a fi e implicată dorinţa după Cel ce este cu adevărat prin fire. în 
orice caz în voinţă e implicată setea de eternitate. Căci niciodată fiinţa nu încetează să 
dorească de a fi şi de a fi tot mai deplin. Voinţa e o deschidere spre eternitate şi spre Cel ce 
este izvorul existenţei eterne. Vom vedea cum Sf. Maxim va conchide de aci că în Hristos 
voinţa omenească nu se opune voinţei dumnezeieşti. El trăieşte voinţa firii Sale umane ca 
voinţa prin care firea omenească vrea să-şi prelungească şi sporească existenţa prin cea 
dumnezeiască, iar pe cea dumnezeiască o trăieşte cu voinţa care vrea ca firea omenească să 
fie tot mai unită cu ea şi în deplin acord cu ea. Persoana dumnezeiască a lui Hristos poate 
prelua deci activitatea voinţei Sale omeneşti, voind atît ceea ce voieşte firea Sa omenească, 
adică acordul cu cea dumnezeiască şi existenţa fără sfîrşit în acord cu ea, cît şi ceea ce voieşte 
firea Sa dumnezeiască, ca să dobîndească voia firii Sale omeneşti. Omul are şi firea şi voinţa 
ei de la o puteresuperioară creatoare. Dar voia poate vrea existenţa prin amăgire altfel decît 
vrea firea. în Dumnezeu fiinţa şi voinţa sînt împreună din veci nedespărţite. Persoanele 
divine nu separă voia lor de fiinţa lor comună. Dumnezeu n-a început întîi să fie, apoi să vrea 
să fie, nici invers. 

(PouAnaic;) 

Dar alegerea (hotărîrea) nu e nici voirea a ceva determinat. Căci voirea 
determinată este dorirea fantezistă a celor ce atîrnă de noi şi a celor ce nu atîrnă 
de noi. Iar dorirea fantezistă este proprie doar facultăţii cugetătoare, fără raţiunea 
care deliberează asupra celor posibile; sau o voinţă naturală calificată în oarecare 
fel 358 . Alegerea însă e dorinţa bazată pe deliberarea asupra celor ce avem de făcut 
(pe dorinţa deliberată). 

Ar fi ajuns deci numai această descriere care arată deosebirea între ele, ca 
iubitorii de vorbe de prisos să oprească cearta asupra lor şi împotrivirea faţă de 
cele bine cunoscute (ca să o spun cu cuvinte bine grăitoare). Dar fiindcă cei 
doritori vor să cunoască prin întrebări mai multe despre cele cercetate, vom 



spune şi altfel. Spun cei ce s-au ocupat cu acestea: nu toţi care pot să dorească 
ceva determinat pot să şi aleagă aceasta. Căci spunem că voim sănătate, bogăţie 
şi nemurire. Dar nu spunem că alegem bogăţia, sănătatea şi nemurirea. Fiindcă 
voirea determinată se referă atît la cele cu putinţă, cît şi la cele cu neputinţă. Dar 
alegerea se referă numai la cele cu putinţă şi posibile de împlinit prin noi. Şi 
iarăşi, voirea determinată se referă la ţintă; iar alegerea, la cele ce duc spre ţintă. 
Ceea ce se voieşte e deci ţinta, de pildă sănătatea; iar ceea ce se deliberează este 
ceea ce duce la ţintă, de pildă modul în care se ajunge la sănătate. între ceea ce se 
voieşte determinat şi deliberat spun unii că e acelaşi raport ca între voire 
determinată şi alegere, dacă nu alegem (nu hotărîm) decît acelea care socotim că 
pot fi făcute prin noi, dar voim determinat şi cele ce nu se fac prin noi. S-a arătat 
deci că alegerea nu e nici voinţa determinată a ceva. Se va arăta însă că nu e nici 
deliberare sau sfătuire a omului cu sine (PouAeuâk; PouAfj). 

3 Despre sfătuirea omului cu sine (PouAf|), sau 
despre deliberare (PouAeuoig) 

Sfătuirea omului cu sine însuşi sau deliberarea spun aceia că este dorinţa 
care cercetează cele ce pot fi făcute de noi. Iar lucrul ales (hotărît) e cel întemeiat 
pe judecata ce rezultă din sfătuirea cu sine. De aci e vădit că deliberarea se referă 

357. în româneşte se poate traduce alegerea cu «hotărîrea», care vine de la hotar, de la 
despărţirea între ceva şi altceva; dar se poate traduce şi cu «decizia», care înseamnă eti- 
mologic tot «despărţire» între ceva şi altceva, adică între două sau mai multe fapte care se 
îmbie să fie făcute, sau între două căi care se deschid în faţa omului la un moment dat. 

358. Dacă voinţa în general este dorinţa neprecizată de a fi, dorirea a ceva este prima 
treaptă a voinţei precizate. Dâr aceasta nu e încă dorinţa decît de a fi ceva care poate să fie 
încă imposibil de atins, sau ceva posibil: de ex. dorinţa de a fi împărat, sau de a te îmbogăţi. 
Dar cea din urmă, deşi posibil de atins, e încă pur teoretică. Nu e încă o păşire concretă spre 
realizare. 

la cele ce sînt încă de cercetat, iar alegerea (hotărîrea), la cele asupra cărora s-a 

judecat mai înainte. Aceasta e vădit nu numai din definiţie, ci şi din etimologie. 

Căci se alege una din mai multe. Dar nimeni nu dă o judecată despre ceva înainte 

de a fi deliberat. Nici nu se alege ceva înainte de a se fi judecat. Deci alegerea nu 

este sfătuirea cu sine, adică deliberarea. 

4. Despre alegere (hotărîre) 359 

Alegerea (hotărîrea) spun că este dorirea deliberată a celor ce avem să 
facem. Alegerea e amestecată din multe, fiind compusă din dorire şi sfătuirea cu 
sine şi judecată. Ea nu e nici una din acestea privită în ea însăşi. Căci nu e nici 
numai dorirea în ea însăşi, nici sfătuirea cu sine, nici judecata, ci e amestecată 
din acestea, precum e amestecat omul cel ca noi din suflet şi trup. Fiindcă lucrul 
judecat înainte, pe baza sfătuirii omului cu sine, în vederea alegerii lui, devine 
lucru ales cînd alegerea şi-a însuşit dorirea lui. Deci în mod necesar alegerea 
dintre anumite fapte se face după judecata asupra acelor fapte asupra cărora a 
avut loc sfătuirea omului cu sine. Căci e alegerea dintre acelea despre care am 
deliberat. 



5. Care sînt cele despre care deliberăm? 

Deliberăm despre cele ce atîrnă de noi să se facă şi se pot face prin noi; şi al 
căror sfîrşit e nesigur. Se spune că atîrnă de «oi, pentru că nu deliberăm decît 
numai despre cele ce pot fi făcute; căci acestea atîrnă de noi. Nu se spune despre 
înţelepciunea de sine subzistentă. Căci nu se spune nici despre Dumnezeu. Dar 
nici despre cele ce se fac din necesitate şi mereu la fel, cum e mişcarea ciclică a 
timpului, nici despre cele ce nu sînt pururea dar se fac mereu la fel, ca răsăritul şi 
apusul soarelui; nici despre cele ce se fac prin fire, dar nu mereu la fel, ci de cele 
mai multe ori, ca despre cărunteţea celui în vîrstă de şaizeci ani sau despre 
vigoarea celui de douăzeci de ani; nici despre cele ce se fac prin fire, dar uneori 
altfel, la date nesigure, ca despre ploi, ceţuri şi grindină. 

De aceea s-a spus de unele că depind de noi, iar de altele că «se pot face 
prin noi», fiindcă nu deliberăm despre orice lucru. Dar nici despre toate cele ce 
depind de noi şi se fac prin noi. De aceea trebuie să se adauge şi: «al căror sfîrşit 

359. Precum se vede, Sf. Maxim, pe baza lui Aristotel şi Nemesie, cunoaşte patru 
momente pînă la hotărîrea omului de la voinţa lui fundamentală de a fi: a) dorinţa precizată 
teoretic şi uneori fantezist de a satisface voinţa sa de a fi; b) deliberarea asupra a ceea ce se 
poate şi trebuie făcut din cele ce se oferă dorinţei; c) socotinţa ca înclinare interioară spre 
ceva din cele deliberate; d) alegerea sau hotărîrea luată pe baza judecăţii şi a socotinţei în 
urma deliberării. 

e nesigur». Căci dacă sfîrşitul le-ar fi vădit şi cunoscut de toţi, n-am delibera 

despre ele, chiar dacă ar atîrnă de noi şi s-ar face prin noi. Dar s-a arătat că 

sfătuirea omului cu sine nu e nici despre sfîrşit, ci despre cele ce duc la sfîrşit. 

Căci nu deliberăm despre faptul de a ne îmbogăţi, ci despre cum şi prin ce 

mijloace să ne îmbogăţim. Şi grăind pe scurt, deliberăm numai despre cele a 

căror împlinire e contingenţă (posibilă, nesigură). Iar contingent e ceea ce se 

poate şi împlini, dar se poate şi să nu se împlinească, sau se poate întîmpla şi 

contrariul. Căci dacă nu s-ar putea 'întîmpla amîndouă, n-am delibera despre 

amîndouă 360 . Fiindcă despre cele sigure şi vădite, sau despre cele cu neputinţă şi 

necontingente, nu deliberează nimeni 361 . Căci dacă am putea (alege) numai pe cel 

contrar dintre cele opuse, numai acela ar fi recunoscut ca posibil, iar celălalt s-ar 

recunoaşte ca imposibil. De pildă, avînd în faţă pîinea şi piatra, nimeni nu 

deliberează despre întrebarea pe care din ele o va folosi ca hrană, cea dintîi fiind 

recunoscută ca atare, a doua fiind în mod clar imposibilă. Deci numai între 

acelea alegem care sînt la fel de contingente (de posibile). Şi numai despre acelea 

şi deliberăm. 



6. Despre socotinţă (dispoziţia spre ceva = Yvu)[j.r ) 

Dar alegerea nu e nici socotinţa (dispoziţia, părerea) de a face ceva, deşi 
mulţi consideră aceasta de sine înţeles. Ci alegerea e rezultatul ei, dacă, precum 
spun, ea e dorirea lăuntrică a ceva ce atîrnă de noi, din care 

360. Aceasta înseamnă că însăşi natura nu ni se impune cu necesitate în mod unilateral, 
ci ne lasă un spaţiu de libertate. 



361. Gîndirea omului este implicată în libertatea lui de a face un lucru sau altul. Fără 
libertatea lui în cadrul naturii cosmice, omul n-ar fi o fiinţă gînditoare. Cosmosul însuşi se 
vădeşte în aceasta pînă la un grad contingent, putînd fi organizat prin libertatea omului şi 
folosit într-un fel sau altul. El este o ambianţă maleabilă pentru omul ca fiinţă gînditoare şi 
liberă. Cine a făcut cosmosul contingent ca un cadru larg pentru libertatea omului? Omul nu 
1-a putut face. Dar nici cosmosul, care fără om e supus necesităţii şi repetiţiei, n-a putut 
produce pe om ca fiinţă liberă, conform căreia să ia şi el un caracter contingent. Numai o 
cauză superioară amîndurora, liberă în ea însăşi, a putut crea şi cosmosul şi pe om, şi anume 
cosmosul pentru om. Cum se împacă această contingenţă a naturii cu legile ei care rămîn 
totuşi în funcţiune este o chestiune de cercetat. E vădită o anumită putinţă de mlădiere a 
unora din ele prin factorul uman, sau o putinţă de copleşire a unora din ele prin puterea 
spiritului (de ex. prin post). Pe lîngă aceea omul poate face unele legi să oprească sau să 
modifice lucrarea altora, aşa cum chiar ele îşi opresc lucrarea, sau o modifică. Dar ele fac 
aceasta prin ele însele, nu prin lucrarea omului condusă de spiritul lui, care nu face parte din 
ele. în orice caz Sf. Maxim recunoaşte că nu toate legile din univers pot fi folosite în mod 
contingent, ci unele îşi desfăşoară lucrarea în mod uniform, de ex. răsăritul şi apusul 
soarelui. Valabilitatea legilor e necesară ca un cadru previzibil pentru conlucrarea oamenilor 
care sînt de aceeaşi fire în cugetarea şi simţirea lor, iar contingenţa corespunde varietăţii şi 
libertăţii lor personale în cadrul aceleiaşi naturi. Cine poate explica concilierea acestor două 
aspecte? Cosmosul e făcut nu numai pentru om în general, ci pentru oameni ca persoane 
variate. Deci trebuie să fie făcut de o Putere personală. 

rezultă alegerea; sau afecţiunea bucuroasă spre cele dorite de noi în chip 
deliberat. Căci trezindu-se din sfătuirea omului cu sine dorinţa celor judecate 
vrednice de ales, se naşte afecţiunea bucuroasă spre ele. Iar după ea, sau mai bine 
zis din ea, vine alegerea. Deci socotinţa ca dispoziţie spre ceva are faţă de 
alegere poziţia ce o are habitul (capacitatea, deprinderea) faţă de lucrare. 

7. Despre stăpînirea de sine sau libertatea voinţei 

Dar alegerea nu e nici libertate a voinţei. Căci alegerea, cum am spus de 
multe ori, este dorirea deliberată a celor ce pot fi făcute de noi, iar libertatea este 
luarea legitimă în stăpînire a celor ce pot fi făcute de noi, sau luarea în stăpînire a 
celor ce depind de noi; sau dorirea nerobită a celor ce depind de noi 362 . Deci 
libertatea (stăpînirea) şi alegerea nu sînt unul şi acelaşi lucru dacă prin stăpînire 

362. Stăpînirea peste altele e şi stăpînirea de sine. Aceasta e libertatea voinţei: stă- 
pînirea peste lucruri dar şi peste sine, sau săvîrşirea unor fapte fără a deveni robul lucru- 
rilor sau al unor fapte necesare. Precizînd voinţa ca dorire, Sf. Maxim pare a se contrazice 
afirmînd că libertatea voinţei este o manifestare a stăpînirii nerobite asupra faptelor. 
Depăşirea contradicţiilor pare a o da legătura ce o face între dorire şi raţiune. Alegînd 
ceea ce doreşte, omul se păstrează totodată în raţiunea care stăpîneşte în toate. El se 
ridică prin aceasta la libertatea lui. El e stăpîn prin raţiune peste cele supuse raţiunii. 
Chiar neraţionalul ales e justificat prin raţiune. Rămîne să înţelegem mai bine, din dezvol- 
tările ulterioare ale Sfîntului Maxim, taina libertăţii umane. Berdiaev spune că libertatea 
se naşte ea însăşi dintr-o prăpastie fără fundament. El reia în aceasta o idee a lui Jacob 
Bohme, care ţine seama că libertatea nu e supusă la nimic, deci nici nu se naşte din ceva. 
Sfîntul Maxim consideră voinţa,deci şi libertatea ei .legată de fiinţa umană, dar vede 
această fiinţă ca creată de Dumnezeu cu o capacitate de mişcare liberă, de sine stăpîni- 
toare, dar raţional justificată, asemenea Lui. Libertatea omului e semnul legăturii lui ne- 
obligatorii cu Dumnezeu, izvorul a toată mişcarea liberă şi raţională şi ţinta acestei mişcări 
a omului. Ea poartă în sine caracterul «non-existenţei» lui Dumnezeu, în sensul în care o 
înţelege pe aceasta Dionisie Areopagitul, ca ceva care nu poate fi definit ca existenţă 
cunoscută şi trăită de noi, proprie creaturii. Lucrînd pentru întărirea noastră în libertate 
prin bine, ne ridicăm în «non-existenţa» lui Dumnezeu, ca «supraexistenţă», nerobin- 
du-ne prin patimi căderii în «non-existenţă» ca «sub-existenţă», care însă nu e o totală 
neexistenţă. 

363. Nu alegerea este întîi şi apoi libertatea, ci invers. 

364. Sfîntul Maxim spunînd mai înainte că dorirea' e ceva nedeliberat, apoi că 
urmează deliberarea, judecata, alipirea la ceea ce s-a aprobat de judecată, alegerea, fapta 
liber aleasă, ca crescînd una din alta, a putut lăsa impresia că ar admite în treptele poste- 
rioare ceva ce n-ar fi în voinţa fundamentală. Acum precizează că toate treptele poste- 
rioare se află deja ca posibile într-un fel sau altul în toate cele anterioare. în voinţă e de la 
început libertatea, prin care se produc celelalte trepte. Dar aceasta nu înseamnă că în 



(prin libertate) alegem, dar nu stăpînim prin alegere 363 . Căci alegerea alege 
numai; iar stăpînirea (libertatea) se foloseşte de cele ce depind de noi şi de cele 
ce sînt spre folosirea acelora, adică de alegere, de judecată şi de deliberare. Căci 
deliberăm şi judecăm şi alegem şi pornim la împlinire şi ne folosim de cele ce 
depind de noi, prin libertate 364 . 

8. Despre opinie (rtepî 5di;r|c;) 

Dar alegerea nu e nici opinie. Căci opinia e raţională şi neraţională. Iar 
alegerea e schimbătoare. Despre opinia neraţională spun că e o cunoştinţă simplă 
şi la îndemîna imediată, cum se arată de pildă cînd cineva exprimă o opinie 
străină, necunoscînd cauza ei. Un exemplu îl avem cînd cineva spune că sufletul 
e nemuritor şi nu dă cauza doveditoare a nemuririi lui 365 . Iar opinie raţională 
spun că este cunoştinţa ce se constituie după pătrunderea (unei opinii) prin 
cugetare, ca de pildă cînd după ce a cugetat cineva la un lucru dă şi cauza lui în 
mod ştiutor. Căci cugetarea e cea care, străbătînd şi mişcîndu-se ca într-un 
spaţiu, ajunge începînd de la ceea ce şi-a propus pînă la concluzie. De pildă, 
cineva îşi propune să demonstreze că sufletul e nemuritor şi zice: fiindcă sufletul 
e de sine mişcător, este pururea mişcător, iar ceea ce e pururea mişcător e 
nemuritor. Deci sufletul e nemuritor 366 . Sau iarăşi: dacă sufletul e necompus, el 
nu poate fi descompus; iar ce nu se descompune e nemuritor. Deci sufletul e 
nemuritor. Căci e propriu cugetării a străbate un drum oarecare care duce spre 
cunoaşterea unui lucru. Şi ea călătoreşte de la cele propuse (premise) prin 
silogisme spre concluzii, construind opinia raţională. Şi iarăşi: opinia nu se referă 
numai la cele ce depind de noi, ci şi la cele ce nu atîrnă de noi. Dar alegerea se 
referă numai la cele ce depind de noi. Mai vorbim de opinie adevărată şi 
mincinoasă, dar nu vorbim de alegere adevărată şi mincinoasă, ci de alegere 
bună şi rea 367 . Apoi opinia se referă la cele generale; iar alegerea, la fiecare lucru 
în parte. Fiindcă alegerea se referă la cele ce sînt de făcut. Iar acestea sînt diferite 
lucruri în parte. 

Astfel s-a făcut, cum gîndesc, clar prin mai multe că alegerea nu e opinie. 
Căci dacă opinia, constituită prin străbaterea unui drum al cugetării, a devenit 
cunoştinţă, iar alegerea e dorirea deliberată a celor ce pot fi făcute de noi, 
alegerea nu e una cu opinia. 

libertate nu aduce ceva şi omul ca persoană în ceea ce este dat ca fiinţă. E o altă mare taină 
în raportul între ceea ce a dat Dumnezeu omului prin voinţă şi ce dă omul. Această deosebire 
va permite Sfîntului Maxim să admită în umanitatea lui Hristos o voinţă, da nu o alipire 
lăuntrică la ceva propriu în sens egoist, deşi pe de altă parte recunoaşte această umanitate ca 
nelipsită de nimic ce-i este propriu, afară de păcat, deci de ceea ce nu e în acord cu voinţa 
dumnezeiască. 

365. E ceea ce numeşte Heidegger părerile care circulă în mod comun (Mann), ne- 
aprofundate personal. 

366. Avem aci construcţia silogismului. Sfîntul Maxim se dovedeşte ca cel ce a introdus 
în creştinism structurile «logicii», de care a făcut atîta uz scolastica. Dar Sf. Maxim a folosit 
logica în actul deliberării prin care voinţa caută să cunoască ce e bine de ales pentru a 
împlini. Cugetarea e pentru creşterea fiinţei noastre prin lucrarea binelui, care ne întăreşte 
în libertate, nu este o preocupare pur teoretică. 

367. Nimeni nu spune că alege răul. 

9. Despre cugetarea cuminte 
sau cu grijă (prudenţă) 

Dar alegerea nu e nici cugetare sau prudenţă. Căci cugetarea cu prudenţă 
spun că e dorirea care contemplă învăţăturile raţionale şi cunoscătoare, sau e o 
deprindere contrară prostiei, sau prea marii deşteptâciuni, iar alegerea, cum a 
arătat cuvîntul în diferite feluri, e dorirea deliberată a celor ce depind de noi. Iar 
actul cugetării se săvîrşeşte în modul acesta: întîia mişcare a minţii o numesc 
înţelegere; iar rezultatul înţelegerii a ceva spun că e un înţeles. Acesta stăruind şi 
întipărind în suflet chipul -lucrului înţeles, se numeşte gîndul la lucrul înţeles. Iar 
acesta, rămînînd la fel şi cercetîndu-se pe sine, se numeşte cugetare cu grijă. Iar 
cugetarea aceasta prelungindu-se, alcătuieşte convorbirea (lăuntrică). Pe aceasta 
descriind-o unii, au spus că e o mişcare a sufletului care devine cu adevărat plină 
în convorbirea lăuntrică, fără să se rostească. Iar din ea spun că este cuvîntul 
rostit. 

Iar produsul cugetării spun că este cunoştinţa născută în minte din această 
cugetare cu grijă la vreun lucru cugetat. Deci vorbesc de actul cugetării cu grijă, 
de lucrul cugetat, de mintea cugetătoare şi de produsul cugetării cu grijă. Actul 
cugetării cu grijă e o relaţie; lucrul cugetat e ceea ce se cugetă; mintea 
cugetătoare e ceea ce cugetă; iar produsul cugetării e cunoştinţa născută a 
lucrului cugetat în mintea cugetătoare. 

Dacă deci aceasta e aşa, iar alegerea nu e aşa, alegerea nu e cugetare 367b . 

S-a arătat, deci, precum socotesc, în mod clar, că cele propuse nu sînt 
identice între ele, cum le socotesc unii. Iar dacă ar spune că sînt identice, pentru 
că toate au ca gen categoria dorinţei, sau puterea doritoare a firii, să spună că sînt 
identice între ele şi toate speciile, cele de pe uscat, păsările şi cele din apă, pentru 
că toate au ca genul cel mai general categoria vieţii. Şi va dispărea podoaba 
universului, nemaiexistînd ipostasurile lucrurilor deosebite, ci doar o rostire de 
numiri simple. 

10. în nici un mod nu va fi după înviere o singură voinţă a sfinţilor 
întreolaltă şi a lor şi a lui Dumnezeu, chiar dacă în toţi este un 
singur lucru voit, cum spun unii 

Deci alegerea care îşi însuşeşte pornirea spre cele ce depind de noi şi spre 
folosirea lor este sfîrşitul mişcării raţionale din noi, purtată de 
dorinţă. Căci ceea ce e prin fire raţional are ca putere naturală dorinţa 

367 b. E vorba aci de cugetarea atentă cu care se face deliberarea asupra a ceea ce 
trebuie ales de către om pentru a fi împlinit de el. Voinţa omului angajează toate facultăţile 
fiinţei lui: dorinţa, cugetarea, ataşarea prin simţire, libertatea. Totul e pus în slujba dez- 
voltării fiinţei în bine, sau a realizării omului. 

naturală, pe care unii o numesc şi voinţa sufletului înţelegător 368 . El doreşte şi de 
aceea raţionează. Şi prin raţiune ajunge la voirea determinată. Căci voinţa 
determinată ( P ouAr|oiv) spun că nu e simplu voinţa naturală (a firii), ci o voinţă 
calificată, adică voirea a ceva 368b . Iar voind ceva determinat, caută. Şi căutînd, 
gîndeşte. Şi gîndind, .deliberează. Şi deliberînd, judecă. Şi judecind, alege 
(hotărăşte) şi alegînd, se porneşte. Şi pornindu-se, se foloseşte (de lucrul ales) şi 
folosindu-se, se opreşte din mişcarea doritoare spre acela. Căci nimeni nu se 
foloseşte de un lucru dacă nu s-a pornit mai întîi spre el. Şi nimeni nu se porneşte 
spre el dacă nu 1-a ales mai dinainte (dacă nu s-a.hotărît pentru el). Şi nimeni nu- 
1 alege, dacă nu 1-a judecat mai înainte (vrednic de ales). Şi nimeni nu-1 judecă 
(vrednic de ales), dacă n-a deliberat. Şi nimeni nu-1 deliberează dacă n-a început 
să gîndească. Şi nimeni nu gîndeşte dacă nu caută (dacă nu se-întreabă) şi nimeni 
nu caută, dacă nu voieşte mai înainte ceva determinat (ţtf| PouAriueig). Şi nimeni 
nu voieşte ceva determinat, dacă nu a raţionat mai înainte. Şi nimeni nu 
raţionează dacă nu doreşte 369 . Şi nimeni nu doreşte în chip raţional, dacă nu e 
raţional prin fire. Deci omul fiind prin fire un animal raţional (o fiinţă vie 
raţională) este prin aceasta doritor (poftitor) şi fiinţă ce raţionează, voitor a ceva 
determinat (pouAfiTixcog) şi întrebător şi cugetător (gînditor) şi alegător şi cu 
pornire spre cele alese şi spre folosirea lor 370 . 

Deci pe lîngă altele, omul este şi animal (fiinţă vie) care alege, iar alegerea e 
între cele care depind de noi să fie făcute şi pot fi făcute prin noi şi al căror sfîrşit 

368. Nu există raţiune fără dorinţă. Dar nu orice dorinţă e raţională. Raţiunea are în 
ea dinamismul dorinţei, iar dorinţa adevărată sau dorinţa care slujeşte cu adevărat bine- 
lui e raţională. Prin ea tinde firea umană spre împlinirea ei. 

368 b. Dorirea sau voinţa fundamentală nedeterminată (tiXr\au;) are în ea raţiunea 
prin care îşi stabileşte ce trebuie să voiască în concret (PouAnoig). 

369. Raţiunea e în slujba dorinţei, a voinţei. Ea face deosebire între gîndirea delibe- 
rativă ce vine mai tîrziu şi prima mişcare a raţiunii provocată de dorinţa sau voinţa nede- 
terminată, întîi mă întreb: ce doreşte firea mea? Apoi,după ce se precizează obiectul voin- 
ţei, vine gîndirea care se întreabă dacă e bun lucrul dorit. 

Nu avem în această deosebire între actul raţionării (a.oyîcetcu) şi al gîndirii (oxetittjtki) 
cunoscută anticipat deosebirea făcută de Kant între judecata analitică şi cea sintetică? De 
fapt în raţionamentul acesta raţiunea nu face decît să scoată la iveală în dorinţa de a fi a firii 
faptul că ea e dorinţa a ceva, ceea ce e una cu judecata analitică. Dimpotrivă, în gîndirea 
delibeîaliV&ÎHe 1 iB 1 îff cmflţfei^ WtS^FeVvAuWme^i^qutrffrPW eWiâr^fevaîtfofflMMa 
ţafeăiăcatfSrnHafl nu ă fiiS tp^e^HT Vad&e^e^ofinSi $$ t jîia^gă'ftr u Aiîft<5«fi' SHnţulP u «Hx8n 

ml^fmî^fi^ftfr^lPtotrfrţfarffftlg^Crl-ftiUfflHW atftedlifliHtf ■& jtiafeî n ^aWi& a nl- r a' l Ha¥ Sft 
R^n¥în^flt8,4n v a^mlS^%¥temifriMPsţffltifiiîfli. altă P arte - Un sfîfat nu te mai lasă sa te 
îndoie#j B d Sî y>j ffl efa£ âa u pPegjjefeîngît^g-J^ug ^a^ap^e^u^uJdfl^t^o^ăşHHtnip 

unita^.^^ttptfiÎBa^eairăjHBr^ftffânpftn «tuf^f aWflftl 'ferfJSnăsPŞţifltgp^^M. de^tt"*^ 

ffl? Bififa ii HPWB6 ww ftflo^is^ăCfl^îateffljftVQăflF m-%? m? &fm&f •s\efi a « a c s a ă i<a u s8 i tl 

&p¥mM e p4 a ţăal mu Mi a e a tMP în f Wroai'te a ^ , &&I»te r 8e n pHfte Mrl^Weâpreîa^mflfiffW 
§âiP a .fiPf. es ftnjfeifi a isgi ^ffl n t8me sl «e¥!FaWePflâi ne iiF sa e~ InţffefiffeV» "VftîlHM f pW%«rfifi§ffl 
mtefffi* SStf fHflSOreiilfitfei-cE, ÎRSnffli l ¥ffi HJ^Î a »fHt* a ;iÎM^^a , ¥3r l ¥" i tee l HP 1 sfi s i8Pfflfi»Je 
B u aieff^rin 1< eil i tft t ţo«ePi« t înîglm%şţete M*prift W ( linplîfiiPP 1 c% •ătfe^e 1 flRfta 'oTOlu^rln 

âo»w m (¥Btoi) 1 ^8p*rffi a fâi¥wi» 1 H^ri %KPiPtea «ftfjwiuw mm^'^^^^^hm^mt^ 

nlrg? r m a J»&^b 1 S m ya , fflm , »^t&^%mta r s H, TO^ 

IVh te¥fi^?ft'DilttH\62eli? 111 ' poate pune pecetea libertăţii sale. El se poate robi ei, dar o poate 

şi elibera anticipînd starea descrisă în Rom. 8, 19-23. 

373. Nu va mai domni dorirea sau pofta trupului incapabilă să depăşească cele ce i le 
poate da lumea materială. Acum omul rămîne în mare parte închis în lumea proceselor 
necesare ale legilor materiei. * * 

374. Nici una din cele ce pot fi numărate nu are în ea totul. De aceea dorirea dmului a 
trebuit să treacă de la una la alta. Ajuns în Dumnezeu,în El are totul. De aceea nu mai 
trebuie să se mişte spre altceva. Mişcarea doritoare de infinitatea bunătăţii, ajunsă în ea se 

nu e vădit. Dacă e aşa, de noi depinde şi raţiunea virtuţilor, legea lucrătoare a 
puterilor firii, dar şi modul relei întrebuinţări a aceloraşi puteri, care dă o 
existenţă necuvenită patimilor contrare firii. Aceasta înseamnă că tot cel ce e 
capabil de alegere prin fire, se dovedeşte capabil de a alege prin judecată şi cele 
contrare. Căci dacă e capabil de a proba prin judecată cele contrare, e capabil 
desigur şi de alegerea celor contrare. Iar dacă e capabil de a alege între cele 
contrare, stînd în puterea lui mişcarea spre amîndouă, nu e neschimbător prin 
fire. Deci fiindcă ţine de prezenţa celor contrare sfătuirea cu noi înşine, judecata 
şi alegerea, cînd nu vor mai fi cele contrare, ci se va arăta tuturor adevărul vădit 
de sine subzistent (autoipostatic) nu va mai fi alegerea care să se mişte spre el 
prin lucrurile ce se află la mijloc şi stau în puterea noastră 371 . Aceasta pentru că 
nu va fi nici judecata care să facă o despărţire între cele contrare, dintre care să 
ne facem vrednici de ales pe cel bun în locul celui rău. Iar dacă atunci nu va mai 
fi alegere potrivit legii firii care stăpîneşte acum, fiind înlăturată orice putinţă de 
folosire îndoită a lucrurilor 372 , nu va mai fi în cei ce doresc cele potrivite firii 
lucrătoare decît dorinţa minţii (ope£iv voepd) 373 , cucerită în chip negrăit numai 
de prezenţa tainică a Celui vrednic de dorit prin fire şi de bucuria de El, prezenţă 
şi bucurie spre care şi-a avut mişcarea prin cele multe ce s-au numărat a cărei 
saturare este întinderea la nesfîrşit a însăşi doririi celor de care se bucură 374 . 

Fiecare se va împărtăşi în mod mai presus de fire cît a dorit şi se va afla într-o 
unire nemijlocită cu Cel dorit prin fire 375 . Iar împărtăşindu-se fiecare de Cel dorit, 
se va arăta prin raţiunea firii în toţi o unică voinţă, dar prin modul mişcării, o 
voinţă diferită. 

Iar dacă prin modul mişcării nu e una voinţa tuturor oamenilor, niciodată nu 
va fi una în tot modul voinţa lui Dumnezeu şi a celor ce se mîntuiesc, cum li s-a 
părut unora, chiar dacă ceea ce se voieşte de Dumnezeu şi de sfinţi e una: 
mîntuirea celor ce se mîntuiesc. Căci acesta e scopul dumnezeiesc, ca sfîrşit mai 
înainte cugetat de toţi vecii. în împlinirea acestui scop se va arăta întâlnirea prin 
voinţă a celor ce se mîntuiesc între ei şi Dumnezeu care-i mîntuieşte, Dumnezeu 
luînd loc în toţi îndeobşte şi în fiecare în parte. Căci El toate le umple după 
măsura harului (Efes. 1, 23) 378 şi toţi se umplu de El, ca nişte mădulare, pe 
măsura credinţei fiecăruia din cei uniţi cu El 377 . Căci dacă voinţa lui Dumnezeu e 
prin fire mîntuitoare 378 , iar a oamenilor e prin fire mîntuită (părtaşă la 
mîntuire) 379 , cea care mîntuieşte prin fire şi cea care e mmtuită prin fire nu pot fi 

odihneşte veşnic. Dar această odihnă nu este o încremenire, ci în acelaşi timp e întindere la 
nesfirşit a doririi celor pe care pe de altă parte le gustă. Cine are infinitul, pe de o sparte se 
odihneşte în el, pe de alta se întinde la nesfirşit în cuprinderea lui. Cuprinde totul şi în acelaşi 
timp e într-o continuă întindere a cuprinderii lui. Aceasta satură pe omul ajuns acolo: 
neputinţa de a ajunge la o margine a gustării, la un sfîrşit al ei. E o saturare prin nesăturare. 
Se respinge teoria origenistă despre saturarea care plictiseşte, despre saturarea de monotonie. 
E o teorie care n-a înţeles infinitatea lui Dumnezeu. 

375. Unirea (ouvavdbtpaai<;) nu-i o confundare, ci o prezenţă a fiecăruia în întregul 
dumnezeiesc şi invers. Iar Dumnezeu e dorit prin firea Lui, dar şi prin firea omului. Dum- 
nezeu atrage, omul e atras. Omul e făcut pentru infinit, fără a ajunge el însuşi infinit. 

376. Toţi dorindu-L pe Acelaşi infinit şi umplîndu-se de El, dorinţa lor se va arăta prin 
raţiunea, prin ţinta năzuită, prin setea, prin bucuria care satisface ca una, dar dacă unul s-a 
adîncit mai mult în gustarea acestei infinităţi decît altul, aceasta arată modul felurit al 
lucrării voinţei, sau dorinţei. Am zice că prin ceea ce doresc toţi voinţa e una, dar prin 
diferenţa de intensitate a doririi lor, voinţa e diferită. Nu se poate ajunge la unitate de Voinţă 
impunîndu-se una alteia. Atunci se naşte opoziţia între ele. Numai dînd şi primind unul 
altuia, voinţele pot devenfuna. Fiecare persoană are voinţa ei, dar ele se pot pune de acord 
fără să se confunde. Aceeaşi voinţă naturală purtată de fiecare persoană se poate dezbina în 
ea, sau se pune de acord prin consimţirea liberă a persoanelor. 

377. ocuxcp oi>m>ueîaw = uniţi cu El prin firea (cea omenească). Toţi sîntem uniţi cu 
Hristos prin firea omenească comună. Dar fiecare actualizează altfel această unire prin 
credinţă. 

378. Căci în Dumnezeu e prin fire viaţa care se poate da tuturor, scăpîndu-i de moarte, 
dar şi bunătatea prin care voieşte să Se dăruiască tuturor, să le facă parte tuturor de ea. 

379. Dacă voinţa e, după Sf. Maxim, expresia firii, dacă voinţa nu e una cu cea a lui 
Dumnezeu, însăşi fiinţa umană nu este identică cu cea divină. Iar dacă omul ar primi prin 
creare o voinţă ca socotinţă proprie, el s-ar opune în mod necesar creării lumii de către 
Dumnezeu, fiind făcut aşa de Dumnezeu. Deci Dumnezeu însuşi Şi-ar crea un opozant. Iar în 
caz că omenescul ar fi primit în Hristos cu o voinţă identică cu a lui Dumnezeu sau cu o 
voinţă înţeleasă ca socotinţă proprie a omului, Fiul lui Dumnezeu nu S-ar fi întrupat de fapt, 
sau S-ar fi întrupat de fapt, sau S-ar fi întrupat pentru a trăi putinţa unei opoziţii de 
nedepăşit în Sine. Amîndouă concluziile sînt implicate în panteism. 

niciodată identice, chiar dacă scopul amîndurora este unul: mîntuirea tuturor şi a 
fiecăruia în parte, pe care Dumnezeu o lucrează şi o îmbie, iar sfinţii o aleg. 

Căci dacă voinţa lui Dumnezeu şi a oamenilor ar fi identică şi una ca număr, 
cum zic cei ce gîndesc aşa, dat fiind că Dumnezeu a întemeiat toate veacurile 
prin voinţă, ar fi creatoare şi ceata sfinţilor prin aceeaşi voinţă, fie naturală, fie o 
socotinţă proprie (arbitrară) (YveoLnxtp) şi simplu, fie una de natură să facă pe 
oameni identici cu Dumnezeu. Dar acest lucru e nebunie şi, precum socotesc, e 
propriu numai unei cugetări aiurite. Căci întrucît nu sînt toţi creatori, ci numai 
apostoli, sau numai prooroci (I Cor. 12, 29), şi aceştia iarăşi fie numai Petru, sau 

numai Moise, şi întrucît nu e un singur sălaş al tuturor la Dumnezeu şi Tatăl 
(Ioan 12,2) voinţa omenească ce se mişcă prin imitare spre bine nu poate fi una 
cu voinţa cea bună prin fire în calitatea şi mărimea naturală (căci cum ar fi ceea 
ce se împărtăşeşte prin fire identic cu aceea la care participă prin fire?), ca să fie 
în tot modul o unică socotinţă a lui Dumnezeu şi celei a sfinţilor, chiar dacă, cum 
am spus, ceea ce se voieşte de Dumnezeu şi de sfinţi este acelaşi lucru: mîntuirea 
tuturor, înfăptuindu-se aceasta prin unirea voinţelor lor 380 . Dar aceia ignorînd, 
precum se vede, ce mare nebunie rezultă din cele ce spun, îşi lasă mintea sa fie 
dusă, fără să-şi dea seama, spre cele ce nu trebuie. Căci dacă nu există o voinţă, 
gîndită şi exprimată într-un oarecare fel în afara unei relaţii şi fără atributele 
genului căruia îi aparţine, ea este o calitate, nefiind dintre cele ce sînt de sine, ci 
fiind privită în altul 381 . Iar dacă voinţa e privită în altul (în altceva), e fără 
îndoială accident. Iar dacă e accident, este o trăsătură caracteristică şi a fiinţei şi a 
ipostasului. Căci nu e nimic la mijloc între acestea care să fie privit în sine, fie 
neparticipînd la nici una din ele, fie compus din 

• 

380. Dar deşi între voinţa umană şi dumnezeiască este o deosebire, între ele este 
totuşi o înrudire. Căci cea omenească participă la cea dumnezeiască. De aceea oamenii 
sfinţi pot avea un obiect al voinţei identic cu al voinţei lui Dumnezeu, deşi cele două voinţe 
sînt diferite după fire. Şi în aceasta cele două voinţe se pot uni. Dar voinţa omenească 
rămîne deosebită după fire de cea dumnezeiască, pentru că mîntuirea nu este impusă 
oamenilor cu sila, ci ea devine proprie omului dacă e primită de la Dumnezeu prin voia lui. 
Voinţele trebuie să se unească,rămînînd neconfundate. 

Ideea de participare a înţelegerii şi voinţei omeneşti la Dumnezeu, pe care Sf. Ata-nasie 
o însoţeşte cu ideea de creaţie, e dificil de definit. Ea nu înseamnă că ceva din fiinţa divină se 
primeşte de fiinţa creată omenească, ci e vorba de o putere divină care creează şi susţine 
făptura umană, făcînd să se resimtă aceasta în existenţa ei de putere a lui Dumnezeu. E ceva 
analog raportului între chipul din oglindă şi realitatea reflectată în el. Fără să aibă însăşi 
viaţa realităţii reflectate, chipul n-ar putea să se formeze şi să stăruie dacă nu s-ar proiecta pe 
suprafaţa oglinzii razele realităţii reflectate, organizatesîn modelul viu. Chipul e un fel de 
săritură dincolo de realitatea originară, dar rămîne totuşi într-o legătură inexprimabilă cu 
realitatea. 

381. Voinţa oamenilor de a se mîntui nu ar avea un suport propriu în om, ci în Dum- 
nezeu. 

amîndouă. Şi dacă este a fiinţei, vor atribui lui Dumnezeu şi sfinţilor o singură 
fire, toate suferind contractările într-o singură fiinţă prin voinţa cea una S2 . Căci 
ceea ce se atribuie în general unora la fel e indicatoare a fiinţei, sub care se află 
acelea. Iar dacă e a ipostasului, va fi un singur ipostas al tuturor, al lui Dumnezeu 
şi al sfinţilor, topindu-se toate întreolaltă. Căci ceea ce e propriu vreuneia ca 
ipostas, e văzut în altele la fel, îi amestecă pe toţi întreolaltă şi face cu totul de 
necunoscut raţiunea felului de a fi al fiecăruia. 



1 1 . Nu se poate spune că în Hristos este o singură voinţă, fie a firii, fie 
a alegerii, cum s-a părut unora 

Aşadar, dacă cuvîntul lor în privinţa acestora este fără sens, nu poate avea 
sens nici dacă e mutat la Domnul Dumnezeul nostru şi Mîntuitorul tuturor 
Hristos, încercîndu-se să se susţină în oarecare fel o singură voinţă în El. Căci 
dacă ar spune că această voinţă a lui Hristos e naturală (sau a firii) se vor dovedi 
bolnavi de nălucirea maniheică cei care vestesc că firea lui Hristos nu este şi nu 
va fi arătată printr-o voinţă corespunzătoare. Şi vor fi daţi pe faţă ca susţinînd cu 
rîvnă nebunia lui Apolinarie şi confuzia de fiinţe propusă de el, înstrăinînd pe 
Hristos după fiinţă atît de Dumnezeu şi Tatăl, cît şi de Maica Lui cea fără 
prihană 383 . Căci voia naturală (a firii) caracterizează firea. Nici un cuvînt nu va 
contrazice acest fapt. Iar dacă voinţa caracterizează firea, e vădit că cei ce spun 

382. Argumentarea împotriva celor ce nu admiteau decît o voinţă în Hristos (a mono- 
teliţilor) e foarte logică. Voinţa nu e de sine stătătoare, ci e însuşirea fiinţei, sau a ipostasu- 
lui. Dacă e a fiinţei, atribuind lui Hristos o singură voinţă, ei vor socoti inevitabil că fiinţa 
dumnezeiască şi omenească a lui Hristos sînt una. Căci unitatea voinţei aduce toate cele 
din Hristos la o singură fiinţă. 

Numind Sf. Maxim voinţa accident al fiinţei, nu fiinţă, nu înţelege prin aceasta că voinţa 
n-ar ţine, în mod necesar şi fiinţial (natural), de fiinţă, ci numai că voinţa nu stă de sine. Căci 
fără voinţă nu se cugetă fiinţa sau firea. Voinţele lui Hristos sînt esenţiale firii dumnezeieşti 
sau omeneşti ca o trăsătură caracteristică a lor. Fiinţa sau firea omenească e voluntară prin 
esenţă, prin fire. Fiinţa însăşi e o taină de nedefinit. în nici un caz nu trebuie înţeleasă ca 
golită de voinţă, de simţire, de cugetare. Prin termenul de accident, Sf. Maxim indică faptul 
voinţei de a nu sta de sine; indică misterul fiinţei ca stare de sine şi al celor ce ţin de cele ce 
stau de sine. Vom vedea că modul deplin al stării de sine este ipostas. în el stă de sine fiinţa. 
Fiinţa stă de sine prin însuşi faptul că există. Aceasta o arată şi numele ei în greceşte (oftată) 
şi în româneşte. Fiinţa vine de. la a fi. Ea e das Sein. Ea se mai deosebeşte de accident prin 
faptul că ultimul poate fi folosit într-un fel conform firii (xaxa (puoiv) sau contrar firii, dar 
tot numai avînd ca bază firea, sau fiinţa. Dar nici în cazul din urmă nu e distrusă firea sau 
fiinţa total. Omul nu-şi dă fiinţa şi nu o poate modifica sau altera. El o poate distruge doar 
parţial prin sinucidere. Omul nu poate produce alte fiinţe prin activitatea sa voluntară. Alte 
persoane care se nasc, nu se nasc din puterea lui. Aceasta ne arată că fiinţa e destinată unei 
existenţe eterne şi e creată de Dumnezeu, necreîndu-se prin sine, sau prin voia omului, şi 
neputînd fi schimbată de el. Fiinţa rămîne nealterată pentru că îşi are raţiunea ei în 
Dumnezeu; voinţa o poate folosi într-un fel sau altul, conform modului schimbător care este 
implicat în raţiunea ei, în care este implicată libertatea umană. 

383. Apolinarie susţinea realizarea unei singure fiinţe a lui Hristos, în care o parte e 
dumnezeiască şi alta omenească, ultima nefiind firea omenească întreagă, ci fiind întregită 
de cea dumnezeiască. Iar Arie socotea că dacă Hristos nu este de o fiinţă cu Tatăl a putut 

aceasta, II declară pe Hristos o singură fire. Iar dacă Hristos e o singură fire, nu e 
cu adevărat nici Dumnezeu prin fire, nici om prin fire, dacă Tatăl nu e prin fire cu 
adevărat ca Hristos, sau Maica cu adevărat prin fire ca Hristos. Iar dacă acest 
Hristos e prin fire Dumnezeu întrucît e prin fire Hristos, cel ce o spune aceasta e 
politeist 384 . Căci alta e firea Tatălui ca Dumnezeu, nefiind prin fire Hristos; şi alta 
e firea lui Hristos pe care îl vestesc ei ca fiind prin fire Dumnezeu. Şi sfîrşitul 
acestei nebunii a lor va fi osînda de politeişti. Iar dacă admit în Hristos o singură 
voinţă care alege şi pe care o numesc gnomică (socotinţa), ea va fi aşa după fire, 
avînd modul alegerii celor de făcut corespunzător în toate raţiunii firii şi astfel 
Hristos nu Se va dovedi nepătimitor, ci înfrînîndu-Se de la patimi şi astfel 
suportînd patimile şi progresînd în bine potrivit firii (căci în aceasta stă alegerea 
cea după fire a celor ce sînt de făcut de către cel ce alege: să-şi însuşească ceea ce 
e mai bun faţă de ceea ce e mai rău), sau va lucra contrar firii şi va arăta 
în.întrebuinţarea celor din el lucrîndu-se modul corupt al raţiunii firii 385 . Căci aşa 

e alegerea cea contrară firii a celor ce era să le facă cel ce alege: ea îşi însuşeşte 
ca lucru de ales ceea ce e rău în loc de ceea ce e bun. 

Căci sau e fidel, sau e contrar judecăţii drepte cel ce alege cele ce sînt de 
făcut de către el. Dar alegerea urmează în orice caz judecăţii. Sau se întăreşte prin 
aceasta «raţiunea» cea după fire a lui prin buna întrebuinţare, sau se întăreşte în 
modul contrar firii prin reaua întrebuinţare. Cea dintîi se face vestitorul alegerii 
după fire, cea de a doua, vestitorul alegerii contrare firii. 

Şi dacă alegerea acestui Hristos e după fire, nu numai că îi învinuim pe 
aceştia iarăşi de aceleaşi lucruri, ca pe unii ce introduc cu îndrăzneală o altă fire a 
lui Hristos, anume o fire medie între cea a Dumnezeirii şi a creaturii, ci vom şi 
rîde de ei ca de unii ce aiurează, făcîndu-L pe Hristos capabil prin fire de 
alegerea între cele contrare, ca pe un simplu om. Iar dacă alegerea Lui e contrară 
firii, trec sub tăcere blasfemia lor, ca nu cumva să-mi murdăreasc limba pornind 
la combaterea lor. Căci admiţînd o voie alegătoare în Hristos, au arătat că-L 
socotesc pe El ca pe un ipostas care se poate mişca şi după fire, şi contra firii. 
Fiindcă, după cum am spus înainte, aşa este alegerea. 



să contopescă ceea ce avea cu ceea ce a-luat de la oameni. Amîndoi construiau cu fantezie 
ceva ce credeau că este intermediar între Dumnezeu şi om prin fiinţă, dar care în fond nu era 
intermediar, ci o confuzie panteistă între firea dumnezeiască şi cea omenească, neîn-găduind 
omului întîlnirea reală cu Dumnezeu, căci în această întîlnire omul încetează să fie om, şi 
Dumnezeu, Dumnezeu. 

384. Hristos fiind o fire, nu e de o fire cu Tatăl, căci Tatăl neavînd pe un astfel de 
Hristos ca Fiu, e şi El de o fire deosebită. Dar acesta e politeism. 

385. Dacă în Hristos e o singură voie, avînd în ea şi voia omenească, ea va arăta exis- 
tenţa unei singure firi în Hristos, care va fi una amestecată din cea a Tatălui şi a Maicii Sale 
sau o fire dumnezeiască deosebită de a Tatălui în sens politeist. Iar dacă voia aceasta fiind 

Iar dacă această voie este trăsătura caracteristică a ipostasului lui Hristos, L- 
am despărţit prin această voie de Tatăl şi de Duhul, ca pe unul de altă voie şi 
socotinţă. Căci ceea ce se vede deosebit în Fiul ca ipostas nu e comun în nici un 
fel Lui şi Tatălui şi Duhului. De aceea cîţi dintre Sfinţii Părinţi au pomenit de 
voia alegătoare a umanităţii lui Hristos au înţeles prin ea puterea doritoare prin 
esenţă a firii, adică voinţa naturală (voinţa naturii) sau voia alegătoare a noastră, 
existentă în Dumnezeu cel întrupat prin însuşirea ei de către El 386 . 

Aceasta este ceea ce a gîndit sluga şi ucenicul tău în cele spuse către sfîntul 
meu stăpîn şi învăţător Talasie despre unele lucruri grele din Sfînta Scriptură, 
vorbind de voinţa care alege 387 , ştiind că dacă Făcătorul oamenilor S-a făcut om 
pentru noi, a făcut neschimbătoare şi voia noastră alegătoare, ca Creator al 
neschimbabilităţii. Căci primind în mod fiinţial cu libertatea stăpînitoare, prin 
cercare, înseşi patimile de pe urma pedepsirii noastre, deci însuşindu-Şi şi pe 
cele ale necinstei noastre cu iubire de oameni, S-a făcut neamului nostru cauza 
nepătimirii liberei alegeri, iar cercarea lor de către El i-a dăruit-o ca arvună 
sigură a viitoarei nestricăciuni 388 . Căci omenescul lui Dumnezeu nu se mişca prin 
libera alegere, ca al nostru, ajungînd prin sfătuirea cu Sine şi prin judecată la 
cunoaşterea celor contrare între ele, ca să nu se cugete putîndu-se schimba prin 
fire în alegere 389 . Ci luînd existenţa odată cu unirea cu Dumnezeu Cuvîntul 390 , a 

şi voia omenească se actualizează în voia electivă în mod liber şi arbitrar (voie gnomică), ea 
sau va arăta ca voia unui om ce se înfrînează progresînd treptat în bunătate şi în libertatea 
de patimi, sau ca voia unui om care alege cele rele, supunîndu-se tot mai mult patimilor şi 
corupînd astfel raţiunea adevărată a firii.«în ambele cazuri Hristos nu Se arată ca liber de 
patimi, deci ca fiind nu numai om, ci şi Dumnezeu. 

386. Sfîntul Maxim admite în Hristos, pe baza Părinţilor anteriori, o voie electivă, 
dar numai în înţelesul de voie nedeterminată în concret a firii noastre, ca voire actuali- 
zată a ceva sau altceva de către Dumnezeu Cuvîntul însuşi. De aceea ea nu poate fi o voie 
care ar fi putut alege şi răul, ci numai una care putea alege între două lucruri bune: a 
merge de ex. la Ierusalim sau a nu merge; sau a merge pe un drum sau pe altul. 

387. Răsp. către Talasie, 42 (Filoc. rom. III, p. 146). 

388. Hristos a primit esenţial, sau în firea omenească asumată, pătimirile noastre, 
intrate în firea noastră ca pedeapaă pentru păcat. Dar le-a primit nu fără voie ca noi, ci în 
mod liber. Iar aceasta înseamnă că a avut şi puterea de a le stăpîni. Cine primeşte ceva în 
mod liber nu se face robul a ceea ce primeşte. Dar chiar în aceasta s-a manifestat puterea 
de alegere a firii noastre. Căci nu numai că Dumnezeu le-a primit liber, ci a făcut şi firea 
luată să consimtă cu alegerea patimilor, făcută de El. Căci în El ca ipostas era şi voia 
noastră care persista în răbdarea patimilor alese de El, deci A se declara de acord cu alege- 
rea Lui ca Dumnezeu. Dar prin aceasta S-a arătat şi ca om mai tare ca ele, deci a dat firii 
noastre cauza puterii folosirii nepătimitoare şi liberei noastre alegeri. Căci nu se mai 
manifestă în alegerea noastră aplecarea pătimaşă spre rău. Dar în experienţa Lui birui- 
toare a patimilor, deci şi a morţii prin răbdare liberă, ne-a dat totodată arvuna viitoarei 
nemuriri şi nestricăciuni. Precum a biruit patimile ireproşabile, primindu-le în umanitatea 
Sa, pentru că în calitate de ipostas divin al voii noastre n-a avut în ea pornirea de alegere 
între bine şi rău. 

avut mişcarea nesupusă îndoielii, mai bine zis statornică, potrivit dorinţei 
naturale sau voinţei 391 , sau, ca să spunem mai propriu, şi-a avut stabilitatea 
nemişcată în El, potrivit venirii la o existenţă desăvîrşit curată şi îndumnezeită în 
Dumnezeu Cuvîntul 392 . Căci imprimînd-o şi mişcînd-o în mod natural, ca pe una 
proprie şi natu A rală a Sa şi a sufletului Său, a împlinit în mod real, şi nu fictiv, 
marea taină a întrupării Sale pentru noi 393 , neînlăturînd nimic din ceea ce era 
natural, afară de păcat, care nu are nici o raţiune semănată în nici una din cele ce 

Astfel deosebirea numelor (treptelor voinţei) făcîndu-ni-se vădită prin 
descrierea clară, potrivită fiecăreia, nu ne vom tulbura auzindu-i pe cei ce 
folosesc fără discernămînt numirile prin confundarea lucrurilor. Căci pentru noi 
adevărul stă în lucruri, nu în numiri. Nici nu vom socoti identice cele neidentice. 
Ci ţinînd dreapta credinţă, vom mărturisi pe Hristos Dumnezeu adevărat şi om 
desăvîrşit cu adevărat, pe Acela fiind în realitate, în sens propriu şi cu adevărat, 
amîndouă, şi nu numai spus aşa printr-o simplă numire; şi de aceea, ca avînd 
două firi, cărora le este ipostas, dacă nu-L declarăm netrupesc; şi două voinţe 

389. Fără să nege puterej alegerii în Hristos, Sf. Maxim declară că omenescul Lui nu se 
mişca prin libera alegere între cele bune şi cele rele. Căci El cunoştea cele bune şi nu le putea 
alege pe ele, nepătimind de vreo slăbiciune necesară. 

390. Nici o clipă umanitatea lui Hristos nu şi-a avut existenţa în afara Cuvîntului, deci 
în putinţa alegerii răului. 

391. Dumnezeu Cuvîntul n-a anulat voia omenească, ci a readus-o la mişcarea ei 
conformă cu firea care îşi găseşte şi satisfacerea, şi împlinirea în Dumnezeu. 

392. Firea omenească a primit substanţializare, sau a luat fiinţă în Dumnezeu Cuvîntul, 
fiind în acelaşi timp desăvîrşit îndumnezeită. în alţi oameni Dumnezeu Cuvîntul dă o 
substanţă în afară de Sine raţiunii omului din El. Aci îi dă substanţă sau fiinţă raţiunii 
umane din El în El însuşi, rămînînd El însuşi ipostasul ei. 

393. Firea omenească I s-a făcut Lui naturală, odată ce Şi-a însuşit-o ca una din cele 
două naturi ale Sale. I-a fost aşa de naturală cum ne este naturală şi nouă firea noastră. Dar 
nu necesară. N-a simţit-o străină de Sine, ci familiară Lui şi sufletului Său omenesc. Dar Cel 
ce o avea ca naturală şi proprie Lui, fiind şi Dumnezeu întipărit în ea, Şi-a mişcat-o ca 
Dumnezeu, umplînd-o de misterul prezenţei»şi lucrării Sale ca Dumnezeu Cel întrupat. 

394. Pe cît de mult a fost îndumnezeită firea noastră asumată de El, pe atît de mult a 
rămas ea în întregimea ei. întregul omenesc I-a devenit propriu. Numai păcatul I-a lipsit din 
omenesc, dar păcatul nu există prin vreo raţiune proprie vreuneia din făpturi, căci nu are o 
astfel de raţiune nici în Dumnezeu. De aceea de abia firea fără de păcat e readusă la starea 
de fire neştirbită, nestrîmbată, deplină. Această unire a umanului cu divinul într-o Persoană, 
această posibilitate a lui Dumnezeu de a Se întipări în uman şi de a Se manifesta astfel prin 
uman, de a-Şi face voia umanului voia Sa, arată o tainică conformitate a omenescului cu 
Dumnezeu şi o înrudire prin creaţie şi har cu El. Umanul se poate întîlni cu Dumnezeu în 
nepătimire, adică în libertatea de patimi, care e totodată eliberarea de îngustarea în 
orizontul închis al lumii materiale. Teologia protestantă vrea să apropie pe Dumnezeu de om 
atribuindu-I pătimirea. Părinţii răsăriteni aproprie pe om de Dumnezeu prin despătimire, 
întrucît El e nepătimitor. 

naturale, potrivit Părinţilor, dacă nu îndrăznim să spunem că e fără suflet şi fără 
minte. 395 Şi nu vom îndrăzni să folosim vreun cuvînt nou, neavînd pentru alerga- 
rea la el vreun temei în autoritatea Părinţilor. Căci celor ce se silesc să păstreze 
dreapta credinţă le e frică să vorbească de o singură voinţă naturală (sau 
gnomică) (electivă) a lui Hristos, nu numai pentru absurditatea arătată, ci şi 
pentru că nimeni dintre sfinţii învăţători n-au spus-o vreodată aceasta, ştiind cu 
adevărat că alegerea e proprie celor ce pot să se mişte spre amîndouă părţile, 
adică şi spre cele bune, şi spre cele rele, lucru care despre Hristos, fiinţa 
adevărată şi izvorul celor bune 396 , chiar a- 1 gîndi, cu atît mai puţin a- 1 spune, e 
plin de toată necredinţa. Atîta despre acestea. 

Iar înţelesul lucrării celei unice, afirmate în al zecelea capitol al expresiilor 
greu de înţeles ale marelui Grigorie 397 e clar. Descriind starea viitoare a sfinţilor, 
am spus că e una lucrarea sfinţilor şi a lui Dumnezeu, care va îndumnezei pe toţi 
sfinţii, pricinuindu-le fericirea nădăjduită. Ea fiind a lui Dumnezeu după fiinţă, 
se va face a sfinţilor după har, sau mai bine zis numai a lui Dumnezeu, cum am 
adăugat. Fiindcă îndumnezeirea după har a sfinţilor este efectul singurei lucrări a 
lui Dumnezeu, neavînd însămînţată în fire puterea ei. Iar dacă nu avem puterea 

unora, nu avem nici fapta, care e împlinirea puterii naturale. Căci fapta atîrnă de 
putere, iar puterea, de fiinţă (substanţă). Căci fapta e din putere, iar puterea e din 
fiinţă şi în fiinţă 398 . Deci aceste trei ţin împreună: ceea ce poate, puterea şi 
posibilul. Şi fiinţa e ceea ce poate; puterea e cea prin care avem mişcarea; şi 
posibilul e ceea ce poate să fie făcut de către noi prin putere. Iar dacă poate fi 
făcut de noi, poate fi făcut printr-o putere naturală a noastră. 

Dar îndumnezeirea nu e din cele ce pot fi făcute de noi prin puterea noastră, 
nefiind din r „le ce atîrnă de noi. Căci nu este în fire nici o raţiune a celor mai 
presus de fire. Deci îndumnezeirea nu e fapta puterii noastre. 

395. Dacă Hristos n-ar avea voinţă omenească, n-ar avea nici suflet, nici minte. Căci 
cum ar dori; ă fie şi să lucreze cel bune şi ca om, dacă.n-ar cugeta la ele şi n-ar simţi bucurie 
pentru ele? Am văzut că pentru Sf. Maxim raţiunea stă în slujba mişcării firii spre 
împlinirea celor dorite ca bune. 

396. Hristos ca ipostas sau Subiect dumnezeiesc al voii Sale omeneşti face imposibilă 
oscilarea în alegerea binelui. Binele i se deschide firii Lui omeneşti din ipostasul ei dum- 
nezeiesc atît de luminos, de convingător, că El nu mai poate sta la gînduri în alegerea lui prin 
ea. 

397. Despre iubirea de săraci Sf. Maxim trimite la o lucrare a sa despre acele lucruri. 
Probabil că e Ambigua. 

398. Avem aci exprimată concentrat învăţătura Sfîntului Grigorie Palama, dar Sf. 
Maxim o foloseşte pentru a întemeia învăţătura lui despre îndumnezeirea omului, pe cînd 
Sfîntul Grigorie Palama, pentru a susţine caracterul dumnezeiesc al luminii văzute de isi- 
haşti. Dar amîndoi o folosesc pentru explicarea experienţei întîlnirii omului sfînt cu Dum- 
nezeu. Pe lîngă aceasta Sf. Maxim foloseşte învăţătura despre puterea lui Dumnezeu, 
deosebită de fiinţă, şi pentru a explica lucrarea ei prin trupul lui Hristos. 

Căci puterea ei nu o avem după fire. Ci e numai fapta puterii dumnezeieşti, 
nefiind răsplata faptelor drepte dată sfmţilor(8), ci dovada îmbelşugatei dărnicii a 
Celui ce o pricinuieşte, care îi face pe iubitorii celor bune prin lucrare (6eoei) 
ceea ce se va arăta fiind El prin fire, potrivit unor raţiuni pe care numai El le 
cunoaşte. Aceasta, ca să fie cunoscut în chip desăvîrşit, dar să rămînă totodată cu 
desăvârşire necuprins 399 . N-am anulat deci lucrarea naturală a celor ce trăiesc 
aceasta, lucrare care se odihneşte cînd se împlinesc acestea, dar o înfăţişează 
pătimind numai bucuria de bunătăţile primite, arătînd că numai puterea cea mai 
presus de fiinţă lucrează îndumnezeirea şi se face prin har a celor îndum- 
nezeiti 400 . 

Şi nimeni să nu deducă din acestea că trebuie să se vestească numai o 
lucrare a lui Hristos. Căci nu declarăm pe Hristos om îndumnezeit, ci Dumnezeu 
în mod desăvîrşit înomenit, Care Şi-a făcut vădită, prin trupul mintal însufleţit şi 
prin fire lucrător, puterea nesflrşită de infinite ori în mod infinit suprainfinită a 
Dumnezeirii Sale negrăite 401 . îl vestim pe Acelaşi întreg Dumnezeu şi om cu 
adevărat, pe Acelaşi fiind desăvîrşit şi atotdeplin amîndouă acestea prin fire şi 
avînd fără nici o lipsă tot ce e propriu fiecăruia afară de păcat, care nu are nici o 
raţiune 402 . Căci fiind ipostas al firilor, a primit în mod natural şi raţiunile fiinţiale 
ale lor. Iar dacă a primit raţiunile fiinţiale ale firilor al căror ipostas a fost, a avut 
pe 

399. Un mare paradox: cei curaţi cu inima îl cunosc desăvîrşit pe Dumnezeu şi totuşi El 
le rămîne cu desăvîrşire neînţeles. E de altfel ceva ce se petrece şi între oamenii progresaţi 
duhovniceşte: cu cît unul cunoaşte mai bine pe celălalt, cu atît celălalt îi rămîne un mai mare 
mister. îi este cunoscut pentru că nu va avea nici o surpriză neaşteptată de la el. Dar îi rămîne 
neînţeles tocmai ca izvor personal de iubire nesflrşită. îl copleşeşte mereu altfel şi altfel cu 
iubirea lui. Se afirmă aci că Dumnezeu nu e cunoscut de o raţiune pur logică şi speculativă, 
care-L defineşte în cîteva propoziţii schematice. Cunoaşterea lui Dumnezeu e o experienţă a 
oamenilor curaţi cu inima, duhovniceşti, pe măsura curăţiei lor. 

400. Numai lucrarea dumnezeiască produce îndumnezeirea. Dar prin aceasta lucrarea 
naturii omeneşti nu e anulată. Ea rămîne însă într-o funcţie receptivă. Simţirea îndumnezeirii 
de către om e produsă şi ea de Dumnezeu, dar nu cu înlăturarea factorului uman. Nu Se 
simte Dumnezeu pe Sine însuşi, cum se afirmă uneori de teologii protestanţi. Aceasta ar 
reduce totul la ceva ce se petrece exclusiv în interiorul Dumnezeirii, făcînd din cele trăite în 
lume o simplă aparenţă. Am avea prin aceasta un monoflzitism modern sau un panteism, 
întruparea Cuvîntului confirmă creaţia. 

401. Trupul lui Hristos, purtător de suflet mintal, rămîne lucrător prin fire. Dar prin 
el, dar şi prin lucrarea lor, e lucrătoare totodată puterea infinită, ba de infinite ori infinit 
suprainfinită a Dumnezeirii, putere care în sfinţi nu se manifestă în această infinitate 
suprainfinită, căci nici trupul lor n-a devenit trupul ipostasului Fiului lui Dumnezeu. 
Minunea e că trupul omenesc însufleţit mintal poate deveni în Hristos - nu cu înlăturarea 
lucrării lui naturale - organ al lucrării puterii infinite a Dumnezeirii. Nu numai mintea, ci 
chiar trupul omenesc se deschide în Hristos lucrării infinite a lui Dumnezeu. în Hristos s-a 
făcut cunoscută o uluitoare capacitate cu care Dumnezeu a înzestrat la creaţie trupul ome- 
nesc, o capacitate de organ al lucrării întregii infinităţi a puterii dumnezeieşti. 

402. Păcatul ca rău practicat de om nu are nici o raţiune în Dumnezeu şi în sine însuşi. 
El nu produce decît dezordine în om şi în jurul lui. El face pe omul însuşi neraţional sau 
tulbură raţiunea lui. Hristos e şi ca om cel mai perfect raţional. 

drept cuvînt şi lucrarea naturală însufleţită a trupului a cărei raţiune fiin-ţială s-a 
semănat în fire 403 . Iar dacă a avut ca om o lucrare naturală, prin a cărei raţiune se 
susţine firea, e firesc că a avut şi ca Dumnezeu o lucrare naturală (a naturii 
dumnezeieşti), care revela Dumnezeirea mai presus de fiinţă. Căci fiind 
Dumnezeu desăvîrşit şi acelaşi om desăvîrşit, lucra în mod natural prin amîndouă 
cele cărora le era ipostas, neîmpărţin-du-Se 404 . Iar dacă lucra în mod natural 405 
prin fiecare din cele cărora le era ipostas, neîmpărţindu-Se, e vădit că împreună 
cu firile, al căror ipostas era, avea şi lucrările lor fiinţiale şi susţinătoare ale 
lor 406 , a căror unire era El însuşi 407 , lucrînd corespunzător Sieşi şi făcînd 
cunoscute prin cele ce le lucra adevărul celor din care, în care şi care era. 

Deci Unul e Hristos din două firi 408 , din Dumnezeire şi umanitate, Cuvîntul 
şi Fiul Unul Născut şi Domnul slavei, pe Care îl cunoaştem şi îl credem în ele cu 
adevărat, avînd şi două mişcări sau lucrări naturale şi generale şi indicatoare ale 
celor din care era, ale căror rezultate erau diferitele fapte săvîrşite în parte, care 
ieşeau din El şi se săvîrşeau de El fără o tăiere a celor din care era fără nici un fel 
de contopire. Căci nu suferea tăiere sau confundare Cel ce nu e supus niciodată 
prefacerilor şi dă tuturor celor ce sînt statornicia şi consistenţa existenţei şi a 
modului de existentă. 



403. Lucrarea are şi ea o raţiune, conformă raţiunii trupului însufleţit mintal. Nici o 
faptă nu e fără raţiune, fără un scop, fără o manifestare a raţionalităţii trupului într-un 
anumit fel. Lucrarea ca sumă a faptelor raţionale e şi ea raţională. De aceea Hristos îşi poate 
imprima în lucrarea raţională omenească lucrarea Sa dumnezeiască conformă lucrării 
raţionale a trupului. 

404. E de remarcat că pe cînd în sfinţii îndumnezeiţi Sf. Maxim vede lucrarea ome- 
nească redusă la o funcţie receptivă, în Hristos afirmă menţinerea activă a ei împreună cu 
lucrarea dumnezeiască. Fiul lui Dumnezeu S-a făcut om ca să restabilească în toate privinţele 
tot ce e propriu omului. El a venit să arate cît de total lucrarea omenească se poate face 
organ al lucrării dumnezeieşti. 

405. Lucra în mod natural (tyvoixwţ) prin fiecare fire Acelaşi unic ipostas, neîmpăr- 
ţindu-se ca să lucreze prin firea umană ca om, iar prin cea divină ca Dumnezeu, adică a 
acceptat să întindă mîna Cel ce era.în acelaşi timp om şi Dumnezeu, neschimbînd această 
lucrare a naturii omeneşti, fiindcă Cel ce săvîrşea acest gest era şi Dumnezeu. Săvîrşea şi 
pătimea cele omeneşti Dumnezeu însuşi pentru că era Acelaşi totodată om, şi săvîrşea cele 
dumnezeieşti Omul pentru că era şi Dumnezeu. Aceasta arată şi mai mult tainica con- 
formitate a omenescului cu dumnezeiescul, capacitatea primită de om prin creaţie de a se 
actualiza ca mediu sau organ al lucrării dumnezeieşti, fără a fi anulat omenescul, ci ară-tind, 
tocmai în calitate de omenesc, capacitatea de mediu şi organ al dumnezeiescului. 

406. Lucrarea ţine de fiinţă. Unde se vede lucrarea omenească, ea e dovada unei fiinţe 
omeneşti, sau arată că fiinţa nu poate fi fără o lucrare ce izvorăşte din ea, sau se face prin ea. 
De aceea într-un fel lucrarea menţine fiinţa, sau se arată constitutivă ei. Lucrarea omenească 
a lui Hristos arată că El are şi firea omenească. 

407. Ipostasul sau Persoana lui Hristos e unirea firilor şi a lucrărilor lor, fără să le 
confunde, cum e persoana umană unirea tuturor organelor trupeşti şi facultăţilor sufleteşti, 
fără să le confunde. 

408. Sfîntul Maxim foloseşte nu numai expresia de la Calcedon «în două firi», ci şi cea 
de la Sinodul V ecumenic «din două firi», singura acceptată de monofiziţi. 

Acestea fie spuse, datorită poruncii tale, sfinţite părinte, ca să ai, dacă aduc 
ceva folositor, cum să respingi flecăreala celor lacomi de vorbă multă, care îşi 
iau îndrăzneala din greutatea timpurilor. Şi să nu treci cu vederea pe sărmanul 
tău slujitor, ci îmbogăţeşte- 1 cu Duhul dumnezeiesc, răsplătindu-i buna ascultare 
cu rugăciunile tale pline de putere; şi să nu uiţi să mă pui în faţa lui Hristos, 
Marele Dumnezeu şi Făcătorul tuturor, închinat de toată zidirea, împreună cu 
Tatăl şi cu Sfîntul Duh în veci. Amin. 

Scolii 

1. Firea celor ce sînt (a celor create) se circumscrie psogresiv prin raţiune spre naşterea 
virtuţilor. Căci virtutea este o tăgăduire totală a firii. Iar prin fire se pune o margine 
mişcării întregului veac şi timp spre a se ajunge, prin urcuş, la unirea neînşelătoare, care 
e depăşirea celor în care se află firea, adică a spaţiului şi a timpului în care au lucrurile 
existenţă. Iar restabilirea prin har în Cel din Care sînt toate şi prin Care şi spre Care e 
sfîrşitul tuturor, se face prin înălţare, care este o pătimire (o experienţă pasivă) a celui ce 
e înălţat, dar o lucrare a Celui ce înalţă. 

2. Persoană sau ipostas; fire sau fiinţă. Căci fiinţa e după chipul sau raţiunea. Iar după 
asemănare e viaţa, sau ipostasul. Din amîndouă acestea se împlineşte virtutea. Căci 
virtutea e ipostasul (concretizarea) înţelepciunii. Căci spun că fiinţa virtuţii e înţelep- 
ciunea. De aceea modul nerătăcit al vieţuirii contemplative este arătarea neînşelătoare a 
înţelepciunii. Iar temelia virtuţii este raţiunea care contemplă cele ce sînt de făcut. Şi 
trăsătura a tot neînşelătoare a ambelor este aţintirea neclintită spre Cel ce este propriu- 
zis. 

3. Omul nu este neschimbabil prin fire. Şi cum? 

4. Voinţa e sau trăsătura fiinţei, sau a ipostasului. Iar la mijloc între acestea nu e nici ceva 
comun, nici ceva compus din amîndouă, nici ceva părtaş la amîndouă. 

5. Voinţa alegătoare în Hristos înseamnă voinţa naturală sau puterea doritoare a firii. 

6. Priveşte taina iconomiei (sau întrupării lui Hristos): 

7. La cuvintele: «Prin El vieţuim şi ne mişcăm şi sîntem» (Fapte 17, 28), sau despre 
• fiinţă, putere şi lucrare. 

8. Despre îndumnezeire. Auzi şi tu despre acestea, Nile. Şi cugetă cele ce le cugetă învă- 
ţătorii adevărului. 

A aceluiaşi către acelaşi Marin 1. Din scrierea 

despre lucrări şi voinţe, cap. 50 

Sever spune cu viclenie că ipostasul este identic cu firea, ca să întărească 
confundarea într-o singură fire 4 . Dar ca să scape de învinuirea că înţelege 
firea ca ipostas, introduce iarăşi împărţirea, vorbind de o unire a ipostasurilor. 
El crede astfel că se poate ascunde recunoscînd în loc de firi ipos tasuri. Şi iarăşi 

409. Identificînd ipostasul cu firea, Sever poate spune că în Hristos e o singură fire. dat 
fiind că e un singur ipostas. 

ca să se apere de învinuirea de nerecu-noaştere a firilor, pe care le înlocuieşte 
printr-o simplă deosebire de numiri, recurge la o simplă deosebire în calităţi 
naturale. Dar precum Nestorie, admiţînd o simplă unire (formală), a introdus o 

împărţire reală, aşa şi Sever, vorbind de o simplă (o formală) deosebire a firilor, 
susţine în realitate o confundare. 

Dar Sever, strîmtorat de aceste argumente şi nesuportînd chinul pricinuit lui 
de adevăr, îşi face iarăşi, ca de obicei, din minciună o aliată, spunînd că în 
întruparea din iconomie ipostasul e identic cu firea, şi deosebirea, în calităţile 
naturale, identică cu deosebirea reală după fire, întemeiat pe faptul că orice 
calitate se numeşte naturală şi e socotită că se arată în lucrare. Aceasta o face ca, 
demascat cu argumente că propovă-duieşte în mod clar nălucirea lui Manes şi 
contopirea susţinută de Apolinarie şi contragerea firilor după unire într-o singură 
fiinţă, schimbîndu-şi culoarea ca un cameleon, să schimbe cuvintele folosite de 
el, spunînd că prin fire a înţeles ipostasul. Iar dacă spunînd că unirea s-a făcut 
din ipostasuri sau persoane, s-ar demasca cugetînd împărţirea (ipostasurilor) 
învăţată de Ebion, Pavel de Samosata şi Nestorie şi prezenţa Cuvîntului (în 
Hristos), lucrarea o socoteşte după har ca într-un prooroc, să aibă iarăşi la 
dispoziţie minciuna spre apărare, declarînd că prin ipostasuri a înţeles firile. Iar 
dacă ar fi învinuit iarăşi, pe drept cuvînt, că admiţînd o deosebire simplă, 
dogmatizează neexistenţa firilor unite, să afle scăpare în deosebirea calităţilor 
naturale, vorbind de calităţi, dar nu de firi deosebite, sau de deosebirea fiinţelor 
în Hristos după unire 410 . Dar prin acest cuvînt prin care vrea să distingă, 
chipurile, cele contopite, adică prin deosebire, vicleanul sofist întăreşte şi mai 
mult contopirea. El nu foloseşte cele contrare pentru a le opune celor contrare, 
potrivit legii firii, ci pentru a le întări împotriva regulii şi legii firii 411 . Făcînd aşa, 
se foloseşte de cuvîntul «deosebire» spre înşelarea auditorilor, cum s-a arătat 
făcînd Nestorie cu cuvîntul «unire». 

410. Manes susţinea că Hristos n-a luat decît o fire părută, căci materia fiind prin 
esenţă rea.Dumnezeu n-a putut lua un trup real. Apolinarie socotea că Dumnezeu Cuvîntul 
(Logosul), înlqmiind mintea omenească cu Sine cu Cuvînt, a combinat din trupul nostru şi 
din Cuvîntul daRnezeiesc o singură fire. Eutihie spunea că după unire cele două firi au 
devenit în Hristos o singură fire. Nici unul din aceştia nu mai făcea posibilă mîntuirea 
umanului ca uman. Toate aceste teorii sufereau de un fel de panteism. Sever căuta să-şi 
mascheze ideea că în Hristos nu sînt două firi cu admiterea unor deosebiri în firea cea una, 
apoi şi prin ideea că firea e una cu ipostasul. El se putea apăra astfel, cînd era acuzat că nu 
admite decît o singură fire, cu afirmarea că el admite un singur ipostas. Iar cînd era acuzat 
de nestorianism, declara că înţelege prin cele două ipostasuri firile. Folosea în mod labil 
termenii ipostas şi fire, aci spunînd că sînt identici în înţeles, aci că sînt deosebiţi. Dar că nu 
recunoştea nici două firi, nici două ipostasuri, se vedea din faptul că prin ele nu înţelegea 
decît două feluri de calităţi, cărora le spunea în mod înşelător divine şi umane. Nu vedea în 
calităţile deosebite semnul apartenenţei lâ firi deosebite. 

411. Nu recurge la cuvîntul «deosebire» pentru a-1 opune «contopirii», ci pentru a o 
întări şi mai mult. 

Nestorie folosindu-se de unirea simplă (formală) a introdus de fapt 
despărţirea firilor, iar Sever, folosindu-se de deosebirea simplă (formală) după 
unire, cugetă existenţa celor deosebite ca o închipuire, susţi-nînd de fapt o 
contopire a lor. Căci dacă Nestorie n-ar fi cugetat că s-a făcut unirea numai ca 
numire simplă, ar fi admis că din unirea celor două firi a rezultat un ipostas 
compus. Iar Sever, dacă n-ar fi propovăduit o deosebire simplă (formală), n-ar fi 

refuzat să recunoască în Hristos după unire cîtimea netăiată şi nedespărţită a 
firilor deosebite, cunoscînd că în toată deosebirea e implicată o cîtime şi de orice 
cîtime e legat un număr care o indică. Căci nu se poate număra nici o deosebire 
fără cîtime, nici o cîtime fără un număr care o indică 4 llb . 

Nestorie, cunoscînd numai cîtimea firilor în Hristos, iar unitatea ipostasului 
ca compoziţie a celor două firi necunoscînd-o, ia ca acoperă-mînt al despărţirii 
firilor unirea simplă (formală). Sever, propovăduind numai unitatea cea după fire 
în locul celei după ipostas, dar nerecunos-cînd cîtimea cea după fire, ia ca 
acoperămînt al amestecării firilor deosebirea simplă (formală) a calităţilor 
naturale. Nestorie, propovăduind unirea numai în calitatea voinţei ca socotinţă 
(gnomice) a firilor, neagă ipostasul unic, nesuportînd să spună că s-a produs o 
unire (auvoâov) adevărată a firilor după fiinţă. Autoritatea, demnitatea şi voinţa 
determinată (omenească) pe care le vedea în unirea cu voia dumnezeiească sînt 
în mod clar ale socotinţei proprii (ale voinţei gnomice), nu ale firii 412 . Iar 
Sever, recunoscând după unire numai deosebirea simplă (formală) în calităţile 

411b. Nestorie vorbea numai de o unire cu numele, menţinînd despărţirea între cele de 
care spunea că sînt unite. Iar Sever, vorbind numai de o deosebire (simplă), întărea ideea lui 
despre contopirea Arilor. Printr-un termen ce părea contrar întărea flecare o idee contrară. 
Nici Nestorie nu cunoştea o unire reală a Arilor în Hristos, nici Sever o deosebire reală a lor, 
deşi cel dintîi vorbea despre unirea, iar al doilea despre deosebirea lor. «Unirea simplă» a 
Arilor, despre care vorbea Nestorie' era gradul cel mai redus al unirii. Căci sînt diferite 
grade de unire. E o unire între prieteni, dar ea este o «unire simplă», nu o unire care produce 
un fel de sinteză ca între soţ şi soţie, care devin un trup. Iar «deosebirea simplă», de care 
vorbea Sever, era şi ea gradul cel mai redus al deosebirii" ca de ex. între lungimea şi lăţimea 
aceluiaşi trup, pe care acea deosebire îl vede Chinul; nu e o deosebire ca între suAet şi trup, ca 
între două lucruri deosebite. Astfel «unirea simplă» a lui Nestorie lasă Arile neunite într-o 
persoană, iar «deosebirea simplă» a lui Sever nu presupune două Ari în Hristos. Nestorie 
susţinea o despărţire de nedepăşit în Hristos şi deci între Dumnezeu şi lume, iar Sever, ca toţi 
monofiziţii, un panteism care confunda pe Dumnezeu cu lumea şi persoana cu esenţa. 

412. Nestorie socotea că în Hristos e numai o voinţă omenească, avînd să primească 
mereu precizarea cu ajutorul ipostasului divin ca al altui ipostas. Voia umanităţii în Hristos 
se declara prin socotinţe şi hotărîri proprii de acord cu voia Lui dumnezeiască, Aind a altui 
ipostas, exact ca în oamenii obişnuiţi. Firea omenească îşi păstra în Hristos o independenţă şi 
o socotinţă proprie (o voinţă gnomică). Actele umane ale lui Hristos nu erau acte ale firii 
umane şi voinţei ei naturale conduse de ipostasul cel unul al lui Hristos, ci acte independente 
ale ei, proprii unui ipostas deosebit, acte ale unei voinţe ce se punea prin ea însăşi în acord cu 
voia dumnezeiască a altui ipostas. 

lor naturale, afirmă în mod vădit desfiinţarea firilor, negînd deosebirea 
heterogenităţii naturale după fiinţă a celor unite. Şi, ca să ne pronunţăm despre 
acestea pe scurt, Nestorie a născocit unirea calităţilor gnomice 413 spre despărţirea 
după fire a naturilor. Sever, dimpotrivă, a născocit deosebirea calităţilor naturale 
spre amestecarea (contopirea) naturilor. Cu adevărat o pereche de oameni 
nelegiuiţi, porniţi nebuneşte să sfîşie cu răutate prin cele contrare adevărul 
dreptelor dogme: Nestorie, susţinînd unirea calităţilor ca voinţe gnomice (ca 
socotinţe), afirmă despărţirea firilor, considerate de el nicidecum unite. Sever, 
susţinînd după unire numai deosebirea calităţilor naturale, afirmă schimbarea 
firilor (contopirea lor), după el, la fel, nicidecum unite 414 . Amîndoi se dovedesc 
ca neştiind ce zic. Căci dacă ar fi consecvenţi cu ei înşişi, Nestorie, care susţine 

că s-a produs unirea calităţilor ca voinţe gnomice (ca socotinţe), ar trebui să nu 
despartă firile, a căror unire nu o recunoaşte înfăptuită nicidecum nici la început, 
ci să recunoască după unire deosebirea firilor de a căror unire vorbeşte. Iar 
Sever, susţinînd deosebirea calităţilor naturale, ar trebui să nu amestece după 
unire firile, odată ce nu i se poate îngădui nici să le unească, ignorînd deosebirea 
lor după unire 415 . Căci după unire se vede deosebirea celor unite, chiar dacă s-ar 
înfuria Nestorie; şi tot după unire se vede unirea celor deosebite, chiar dacă se 
tulbură Sever şi stăruie în apărarea minciunii sale 416 . 

Dacă deci, după Nestorie, nu s-a înfăptuit decît unirea voinţelor gnomice (a 
socotinţelor proprii), să afirme şi după unire numai deosebirea lor, renunţînd să 
mai vorbească despre despărţirea naturilor, considerate de el ca nicidecum unite. 
Dar prin deosebirea voinţelor gnomice a introdus şi neasemănarea în socotinţe, 
prin care se arată nu numai deosebirea cea după fire, ci şi cea după ipostas. Iar 
această deosebire a voinţelor gnomice se arată în odihna în bine sau în întinderea 

413. Voinţa gnomică ca socotinţă proprie are ca bază voinţa firii, care poate lua o 
formă sau alta, fără să desfiinţeze firea. 

414. Dacă firea dumnezeiască şi omenească se contopesc, cum afirma Sever, nu mai 
poate fi vorba de o unire a lor. în acest caz în Hristos nu e nici firea dumnezeiască, nici cea 
omenească, unite fără desfiinţare. Omenescul nu mai e în acest caz,mîntuit ca atare, con- 
firmîndu-se valoarea lui, ci e desfiinţat. Am avea aci un fel de revoluţionism care schimbă 
substanţele, ca să nu mai vorbim de desfiinţarea persoanelor umane şi chiar a Persoanei 
divine. 

415. Dacă nu se cunoaşte deosebirea firilor unite, ele nici nu s-au unit cu adevărat, ci s- 
au amestecat. De unde se poate şti că s-au unit dacă nu se vede deosebirea lor? 

416. Nu s-ar vedea deosebirea celor unite, dacă n-ar fi unite. Nestorie nu admite o 
deosebire între cele unite, de aceea nu recunoaşte o unire a firilor în Hristos. El vede doar o 
unire simplă între ele, nu o unire prin sinteză. în Hristos nu se vede unirea celor deosebite 
decît datorită faptului că sînt unite, păstrîndu-se deosebite. Şi Nestorie şi Sever vedeau o 
contrazicere între unire şi deosebire. Cugetarea lor era simplistă, nu ţinea seama de 
caracterul paradoxal al realităţii. 

spre el. Şi ea face păcătos pe omul care e îndumnezeit prin progres de către 
Dumnezeu. Căci voinţa lui gnomică nu e după tot modul şi raţiunea aceeaşi cu a 
lui Dumnezeu. Iar deosebirea în voinţele gnomice introduce, precum am spus, 
neasemănarea în socotinţe. Iar neasemănarea în socotinţe introduce micşorarea 
binelui, sub care cel ce e ţinut în vreun fel oarecare nu s-a făcut încă nepăcătos în 
socotinţă 417 . 

Deci Nestorie, neprimind în Hristos unitatea după ipostas, produsă de unirea 
('ex Trie 6uv68a) firilor, a slăbit şi unirea voinţelor gnomice, neputînd spune ce 
este unitatea lui Hristos provenită din unirea voinţelor gnomice 418 . Căci nu poate 
spune că este o identitate în bunătate, deosebirea voinţelor gnomice arătînd clar 
diversitatea lor după unire, odihna în ele sau întinderea spre ele. Dar cele ce se 
unesc au şi o deosebire între ele. Deci în zadar a născocit Nestorie identitatea în 
deliberare, aceasta fiind potrivită pentru arătarea deosebirii persoanelor 419 . Căci 
identitatea deliberării este o unire a deliberării, care păstrează deosebirea celor 
unite prin ea, dacă odată cu ea se cugetă deosebirea neconfundată a persoanelor 
care deliberează. 

2. A aceluiaşi 
Din aceeaşi scriere, cap. 51: Părinţii spunînd două voinţe în Hristos 
au indicat legile naturale, nu două socotinţe proprii 

Dar nimeni să nu blameze cuvîntul care se opune doimii voinţelor gnomice, 
pentru faptul că pe aproape toţi învăţătorii îi vede recunoscând două voinţe. Nici 
să nu-şi pornească pentru aceasta mintea binecredin-cioasă, asemenea lui Sever, 
spre o singură voinţă, ca să nu facă un rău succesor al altui rău, adică contopirea 
succesoare a despărţirii. Căci dumnezeieştii Părinţi n-au vorbit de calitatea unor 
voinţe gnomice (voinţe 

417. O unire a voinţei gnomice cu a lui Dumnezeu nu este o unire propriu zisă. Căci în 
aceasta se afirmă mereu socotinţa deosebită a unei persoane deosebite. Spunînd Nestorie că 
în Hristos nu s-a realizat decît o unire a voinţei gnomice cu a lui Dumnezeu, de fapt neagă 
unitatea de ipostas a lui Hristos. în acest caz nu s-a înfăptuit nicăieri o unire a umanului cu 
Dumnezeu şi deci umanul n-a scăpat nicăieri de păcat şi de moarte. Numai o fire omenească 
neunită real cu cea dumnezeiască îşi păstrează voinţa gnomică, înaintînd, după Nestorie, 
prin socotinţă independentă spre bine, sau spre un fel de unire cu Dumnezeu. Dar oare se 
întîmplă aceasta în mod real? Dacă trăieşte mereu ispita răului faţă de care alege binele, oare 
înaintează ea în mod sigur treptat spre îndumnezeire, cum socoteşte Nestorie? 

418. Nestorie nu ştie să arate în ce constă «unitatea» lui Hristos, odată ce prin deosebire 
nu numai că a introdus voinţa gnomică şi despărţirea firilor, ci a desfiinţat şi unitatea 
ipostasului. între firile lui Hristos nu mai e deci nici o unitate reală. 

419. Ideea lui Nestorie despre identitatea deliberării e potrivită pentru a arăta diver- 
sitatea persoanelor, admisă de el, dar nu are o acoperire reală în Hristos, dacă El e o duali- 
tate de persoane. 

determinate, ca socotinţă proprie), ci a unora naturale, numind corect legile şi 

420. Voinţa e o lege şi o raţiune a naturii omeneşti, întrucît aceasta nu poate exista fără 
voinţă. Dar această lege şi raţiune e în acelaşi timp la dispoziţia libertăţii omului, intrucît 
aceasta îi determină obiectivele. Dar libertatea nu e despărţită de voinţă. Voinţa face uz de 
libertate precum voieşte. Voinţa însăşi are implicată în ea libertatea. Şi cum voinţa ţine de 
fiinţa omului, aceasta întreagă e într-o mişcare a voinţei libere. Omul se formează cum 
voieşte, în mod liber. Sau omul se face prin libera voinţă mai deplin ca om, sau mai puţin om. 
Omului îi e dată libertatea, dar la rîndul său el e produsul libertăţii. Se face prin ea el însuşi, 
dar totuşi ea îi e dată. Ea pare a fi scoasă de om din nimic, dar ea nu iese din fiinţa lui, însă 
precum voieşte el, formînd pe de altă parte ea însăşi pe om, sau omul formîndu-se prin ea. Ea 
ţine de fiinţa lui, dar fiinţa lui e formată într-un anumit grad şi fel de ea. în faptul că 
libertatea pe de o parte este dată omului, pe de altă parte îi este dată ca să o folosească cum 
voieşte, se arată răspunderea lui pentru felul cum o foloseşte. El nu trebuie să o folosească 
oricum, ci spre dreapta formare a fiinţei lui. Dar în Hristos, Cel ce foloseşte în mod liber 
voinţa umană, e ipostasul cel unul care e şi Dumnezeu. 

421. Cuvîntul e totodată Raţiunea supremă, Care are în Sine raţiunile tuturor oame- 
nilor. Deci întipărindu-Şi firea asumată, Raţiunea supremă o întipăreşte sau o modelează aşa 
cum ar fi modelat-o raţiunea unei persoane umane, dar nicidecum în eventual dezacord cu 
Sine însăşi ca Raţiune supremă. 

422. Sfîntul Maxim aduce aci o importantă contribuţie la definirea ipostasului ca 
deosebit de fire. Ipostasul sau persoana nu e numai starea de sine sau existenţa reală a firii, 
ci şi cel ce aduce inevitabil virtualităţile firii într-o actualitate proprie. Pot voi pururea prin 
fire, dar voiesc într-un anumit mod propriu mie ca ipostas. Ipostasul este deci şi existenţa 
diferenţiată a firii. Fără definiţia dogmei hristologice de la Calcedon, care făcea o deosebire 
între ipostasul lui Hristos ca unul şi firi ca două, nu s-ar fi putut clarifica acest sens propriu 
al ipostasului sau al persoanei. în Hristos unitatea ipostasului aduce la o unitate determinată 
de un singur obiectiv voinţele celor două firi. Astfel se realizează în Hristos. cu voia tuturor 
celor ce 1 se alipesc, o unitate umană multipersonală, un panhristism multipersonal. 

In voia omului spre transcenderea sa şi a lumii se arată că ea deschide calea spre 
Dumnezeu. Dar omul obişnuit, actualizînd voia sa într-o deliberare ca răspîntie între con- 
formarea cu voia lui Dumnezeu şi opoziţia faţă de El, nu se decide definitiv pentru prima 
alternativă. De abia în Hristos umanul s-a întîlnit deplin şi definitiv cu Dumnezeu şi ne-a dat 
şi nouă această putere. 

raţiunile fiinţiale şi naturale ale celor unite, voinţe 420 . De fapt ei au înţeles în mod 
clar prin voinţă dorinţa naturală a trupului însufleţit mintal, nu pe cea gnomică a 
unui anumit om purtată de mişcările minţii, ci pe cea care are puterea naturală a 
dorinţei de existenţă mişcată în chip natural şi întipărită (TUTtouLtevnv) de Cuvîntul 
spre împlinirea icono-miei 421 . Au înţeles voinţa fără de care nu poate exista firea 
omenească. Căci voinţa naturală este puterea care pofteşte prin fire să fie şi care 
susţine însuşirile ce aparţin în mod natural firii, putere prin care se află pururea 
în ceea ce doreşte prin fire capacitatea de a voi. Dar nu e acelaşi lucru 
capacitatea de a voi şi a voi de fapt, precum nici capacitatea de a grăi şi a grăi de 
fapt. Căci capacitatea de a grăi o are cineva pururea, dar nu grăieşte pururea. 
Fiindcă cea dintîi este proprie fiinţei, aflîndu-se in raţiunea firii. A doua însă ţine 
de sfătuirea omului cu sine (ttjc; PouAfjg), fiind întipărită de socotinţa (rţ) yv A Tl 
tuiiounevov) celui ce grăieşte. Deci e propriu firii a putea vorbi totdeauna; dar e 
propriu ipostasului cum se vorbeşte, precum şi putinţa de a voi şi de a voi de 
fapt 422 . 

Iar dacă capacitatea de a voi şi voirea de fapt nu este unul şi acelaşi lucru, 
căci primul lucru este, precum am spus, al fiinţei, iar al doilea al sfătuirii cu sine 
(al deliberării) a celui ce voieşte, Cuvîntul întrupat avea ca om capacitatea de a 
voi mişcată şi întipărită de voia Lui dumnezeiască 423 . «Voirea Aceluia nu avea 
nimic contrar lui Dumnezeu, fiind întreagă îndumnezeită», zice undeva marele 
Grigorie (Cuv. 30, sau A doua despre Fiul). Iar dacă S-a îndumnezeit, S-a 
îndumnezeit prin unirea fiinţei (ouupuîâ) Celui ce Se îndumnezeia (cu fiinţa 
Celui îndumnezeit). Ceea ce îndumnezeia şi ceea ce era îndumnezeit erau fără 
îndoială două, deci nu aceeaşi prin fire, dacă ceea ce îndumnezeia şi ceea ce era 
îndumnezeit erau într-o relaţie între ele. Dar cele ce sînt una, spre alta, sînt date 
împreună şi una e împreună cugetată cu cealaltă. Deci Mîntuito-rul putînd prin 
fire, se vădeşte voind ca om şi suferind frica trupească de moarte, voind să arate 
împreună cu celelalte patimi iconomia (întruparea) curată de nălucire şi 
răscumpărînd firea celor osîndiţi pentru păcatul patimilor ei 424 . Şi iarăşi, arată 
pornirea împotriva morţii, omorînd moartea cu moartea ca să mîntuie ceea ce se 

423. La aceasta se poate adăuga că întrucît ipostasul lui Hristos era constituit şi din 
firea Lui omenească, la actualizările concrete ale firii Lui omeneşti participa şi voia Lui 
omenească, dar totdeauna în acord cu voia Lui dumnezeiască, pentru că şi ipostasul le 
reprezenta pe amîndouă. Dar iniţiativa şi conducerea o avea acest ipostas în calitatea lui 
dumnezeiască. Ceea ce voim să deducem din aceasta e că voia omenească, deşi modelată 
de Dumnezeu Cuvîntul, nu era pusă în pasivitate ca voie omenească, ci oarecum se voia şi 
ea modelată astfel, sau se simţea în starea acestei modelări readusă la autenticitatea exis- 
tenţei în care «voieşte» să conlucreze cu voia dumnezeiască. Voia omenească modelată de 
cea dumnezeiască era totuşi o voie omenească. Cel ce voia să modeleze voia sa omenească 
era şi om. în înţelegerea acestui fapt trebuie luat în considerare că voia naturală ome- 
nească nu pofteşte numai să fie, ci, cum spune Sf. Maxim, se doreşte după transcenderea 
în plinătatea existenţei care e Dumnezeu. Omul nu se mulţumeşte cu nici o stare la care 
ajunge prin puterile sale şi în lume. Dar voia dumnezeiască se odihneşte în plinătatea 
existenţei şi voieşte să ducă şi pe om la această plinătate. Deci voieşte ceea ce voieşte şi 
voia omenească. Astfel Cuvîntul imprimă voia Sa în voia omenească, dar prin aceasta 
actualizează şi propria ei potentă. 

Realizîndu-se în Hristos unitatea de ipostas între uman şi divin, umanul e scăpat în El 
de putinţa de a alege ceva contrar lui Dumnezeu. Ceilalţi oameni ajung şi ei la aceasta, dar 
numai prin puterea primită de la Hristos prin umanitatea Lui. 

424. Dacă Hristos n-ar fi murit ca om, ar fi fost posibil ca să nu se creadă în întrupa- 
rea Lui reală şi să nu se vadă răscumpărarea noastră ca scop al întrupării. Dacă n-ar fi 
învins moartea acceptînd-o, nu s-ar vedea pentru ce-ar mai trebui să murim noi. Sau s-ar 
considera că murind noi nu facem cu El drumul spre înviere. Noi rămînem în afara Lui. 

afla în El prin fire ca om şi ca să arate şi marele şi negrăitul sfat al Tatălui 
împlinit de El ca Dumnezeu, împlinit trupeşte. Căci nu ca să pătimească, ci ca să 
mîntuiască S-a făcut în mod principal om: «Părinte, de e cu putinţă, treacă acest 
pahar de la Mine, dar să nu se facă voia Mea, ci voia Ta» (Matei 26, 30; Luca 
22, 42). El arată deci deodată cu ferirea de moarte, pornirea voii omului în unire 
naturală (ou ţipuîcc) cu cea dumnezeiască împotriva morţii, datorită împletirii 
raţiunii naturale a voii omeneşti cu modul iconomiei, prin imprimarea ei de voia 
dumnezeiască 42415 . Prin aceasta întruparea ni se face dovada clară a firii şi 
iconomiei, adică a raţiunii naturale a firilor unite şi a modului unirii după ipostas, 
cea dintîi adeverind firile, a doua înnoindu-le fără să le prefacă şi să le 
contopească; netrebuind ca aceeaşi să se desfiinţeze şi să se activeze prin voie. 
Căci aceasta ar fi absurd, dacă voia Fiului este prin fire a Tatălui. Deci 
Mîntuitorul avea ca om o voie naturală, întipărită de voia Lui dumnezeiască, nu 
opusă Lui. Căci nimic natural nu se opune voii lui Dumnezeu cînd nici voia 
gnomică (determinată ca socotinţă proprie) în care se vede şi despărţirea 
personală, dacă e aşa prin fire, nu e opusă Lui. Fiindcă altfel s-ar socoti ca 
pricină a dispreţuirii Sale ca unul ce a produs ceea ce s-ar lupta prin fire cu 
Sine 425 . • 

Dar cum S-ar fi făcut Cuvîntul întrupat om cu adevărat, dacă ar fi fost lipsit 
de ceea ce caracterizează firea raţională? Căci ceea ce e lipsit de mişcarea 
poftitoare prin dorinţă, ar fi lipsit şi de orice putere de viaţă 426 . Iar cel ce nu are 
puterea de viaţă din fire nu are nici suflet, fără de care nu poate subzista nici 
trupul. Deci ar fi produs numai o nălucire a iconomiei (a întrupării) printr-o 
simplă formă a trupului; n-ar fi fost împlinită aceasta prin firea trupului însufleţit 
mintal şi raţional, întrupîndu-Se Cuvîntul după ipostas, dacă El n-ar fi avut ca 
om voinţa naturală, cum zice Sever. Căci dacă ar fi fost un om lipsit în realitate 
de voinţa naturală, n-ar fi fost om deplin. Iar dacă nu s-a făcut cu adevărat om 
deplin, n-ar fi fost nici om peste tot. Căci ce existenţă de o fire nedeplină nu are 
raţiune? 

Deci scopul lui Sever şi al celor ce-1 urmează e să respingă prin această 
lipsă firea asumată printr-o unire negrăită. Iar al nălucirii lui Manes şi al 
amestecării lui Apolinarie şi al contopirii de fiinţe a lui Eutihie era să întărească 
urîciunea. Căci mi-aduc aminte că, trecînd prin insula Creta, au intrat în discuţie 
cu mine unii pseudo-episcopi din partida lui Sever, pe care i-am auzit spunînd: 
«Potrivit tomului lui Leo nu mărturisim două lucrări în Hristos. Aceasta, pentru 
voile ce urmează din acestea, care presupun în mod necesar două persoane. Dar 
nu se poate vedea nici o unică lucrare simplă. Ci o unică voie. Şi spunem că după 
Sever toată lucrarea dumnezeiască şi omenească provine din unul şi acelaşi 
Cuvînt al lui Dumnezeu». Faţă de aceştia ar putea cineva să aducă acea parte a 

424b. Voia omenească îşi arată existenţa reală ca voie de a fi a firii omeneşti prin faptul 
că se fereşte de moarte. Iar modelarea ei în ce priveşte felul cum poate realiza menţinerea 
firii ei în existenţă şi actualizarea ei în plinătatea vieţii prin unirea cu voia lui Dumnezeu se 
arată în faptul că se lasă modelată de voia dumnezeiască. 

425. Trebuinţa ca voia naturală să se actualizeze în voie electivă, sau într-o socotinţă 
proprie, nu e opusă lui Dumnezeu; <e opusă numai de manifestarea acestei socotinţe ca 
contrară lui Dumnezeu. Opoziţia faţă de Dumnezeu nu se iveşte în mod natural din voia 
naturală. Căci în acest caz s-ar socoti Dumnezeu drept cauză a ei. Prin fire se actualizează 
voia naturală numai ca voie electivă, sau ca socotinţă proprie în general. 

426. Voinţa e mişcarea firii de a se susţine în existenţă şi de a ajunge la împlinire. Fără 
aceasta firea ar fi lipsită de viaţă. Vpinţa e deci semnul vieţii. Hristos nu S-a făcut om cu 
adevărat, dacă n-a luat voia omenească prin care se manifestă viaţa omenească. 

mustrării proorocului: «O, fugiţi de la Miazănoapte; scăpaţi în Sion cei ce locuiţi 
în fiica BabilonuluU». Căci cugetarea lui Sever e cu adevărat un Miazănoapte, 
odată ce a ajuns un loc al întunericului şi al petrecerii lipsite de lumina 
dumnezeiască. Iar fiica Babilonului este învăţătura despre dogma născută în chip 
rău în ei din deprinderea vrednică de osîndă, învăţătură în care petrec cei ce s-au 
întors de la lumina cunoştinţei şi cei ce nu voiesc să scape în Sion, adică în 
Biserică, prin întoarcerea în ea. Căci cuvîntul pricinuitor de îndoieli al lui Sever 
atinge atît teologia (învăţătura despre Dumnezeu), cît şi iconomia 427 . Fiindcă 
dacă din lucrări se deduc voinţele, iar în voinţe sînt implicate persoanele, ca în 
efecte cauzele, ca să nu întreb: care e dovada, voi spune că, după ei, e vădit că, 
cu fiecare persoană e dată o voinţă. Iar aceasta aduce cu sine o lucrare 
corespunzătoare ei. Căci raţiunea celor ce sînt spre ceva ca relaţie de nedesfăcut 
ţine în mod consecvent, într-o reciprocitate egală, cele ce se află în relaţie. 

Deci fiindcă ceea ce se spune simplu are multe înţelesuri, dacă voinţele care 
se atribuie persoanelor în mod reciproc sînt naturale, fericita Treime va fi, după 
Sever, o Treime de firi. Iar de sînt gnomice (determinate ca socotinţe proprii), 
Treimea va fi sfîşiată în Ea însăşi, nefiind în deplin acord prin voinţe ca proprii 
persoanelor; sau dacă Treimea mai presus de fiinţă are o singură voinţă, 
Dumnezeirea va fi o singura persoană cu trei nume 428 . 

Şi iarăşi, dacă din lucrare rezultă, după opinia lui Sever, voinţa, iar în 
aceasta este implicată persoana, în mod necesar odată cu negarea lucrării se va 
nega şi voinţa ce rezultă din ea, şi persoana implicată în ea. Iar dacă prin negarea 
lucrării se neagă şi voinţa, iar prin negarea voinţei se neagă şi persoana, urmează 
că după Sever Hristos este neipostatic. Căci negînd el lucrarea lui Hristos neagă 
şi voinţa, iar prin negarea voinţei este negată şi persoana. 

Şi iarăşi, dacă din lucrări rezultă, după el, voinţele, iar în voinţe sînt 
implicate persoanele, din Unul şi Acelaşi Cuvînt al lui Dumnezeu întrupat 

427. Atît învăţătura despre Dumnezeu, cît şi cea despre întrupare şi mîntuire. 

428. Sever întemeia opinia că în Hristos e o singură voinţă pe ideea că unde e o sin- 
gură persoană e o singură voinţă şi deci şi o singură lucrare. Dar prin această generali- 
zare, altera învăţătura despre Sfinta Treime. Căci în Ea fiind trei Persoane, după Sever 
urma că, dacă voinţele ţin de fire, sînt trei firi, iar dacă ţin de persoane, cele trei Persoane 
nu sînt de o fiinţă, sau îşi sînt chiar contrare. După Sf. Maxim, dacă sînt trei voinţe natu- 
rale în Dumnezeu, trebuie să fie trei naturi care să lucreze una asupra alteia, dacă sînt trei 
voinţe gnomice, trebuie ca fiecare persoană să lucreze în mod deosebit asupra celorlalte. 
Dar tot din opinia lui Sever că unde e o singură voinţă, e o singură persoană, rezultă că 
Treimea e o singură Persoană, dacă se admite că în Treime nu e decît o singură voinţă 
naturală. 

provine toată lucrarea dumnezeiască şi omenească; şi toată voinţa, după el (adică 

cea dumnezeiască şi cea omenească), rezultînd din lucrări avînd implicat în ele 

un număr egal de persoane ce vdr ieşi la iveală din unul şi Acelaşi Cuvînt 

întrupat. Nici un cuvînt n-ar putea nega această concluzie. 

Deci prin desfiinţarea lucrărilor naturale Hristos va fi, după Sever, lipsit de 
fiinţă; pe cînd prin acceptarea uneia singure va fi fără voinţă şi neipostatică 429 . 

Iar prin înţelegerea ei ca toată lucrarea dumnezeiască şi omenească, va fi 
multivoitor şi multipersonal, sau, grăind mai propriu, un număr nesfirşit de 
persoane 430 . Căci cel ce zice «toată lucrarea» a indicat o cîtime nesfîrşită. 

Aşadar întorcîndu-şi opinia, cuvîntul lui Sever, căzut din adevărata 
învăţătură despre Dumnezeu, introduce politeismul arian, necredinţa sabeliană şi, 
după el, firea dumnezeiască se luptă cu ea însăşi în chip elinesc 431 . 

Dar cu opinia lui a falsificat în mod clar şi raţiunea iconomiei, propo- 
văduind pe Hristos fără fiinţă, fără voinţă, fără ipostas; şi totodată pe Acelaşi, cu 
infinite voinţe şi în nesfirşit număr de persoane. Şi ce e mai contrar credinţei ca 
aceasta? 

Vedeţi unde duce regula de credinţă a lui Sever pe cei ce-1 ascultă? Aceasta 
este învăţătura lui, care nu are adevărul ca temelie nebiruită. De susţii, o, prea 
cinstite, o singură voinţă în Hristos, cum şi care spui că este aceasta? Dacă spui 
că îi este în calitate de Hristos naturală, L-ai înstrăinat de Tatăl şi de Maica Lui, 
nefiind unit cu nici unul după fiinţă. Căci Hristos nu e ca nici unul din Ei prin 
fire. Şi cum vei scăpa, zicînd aceasta, de pericolul politeismului? Iar dacă spui că 
îi este gnomică 

429. Dacă se neagă, cum face Sever, lucrarea firii omeneşti, o va nega şi pe a firii 
dumnezeieşti. Dar prin aceasta se negau înseşi firile, dacă nu există fire fără voinţă naturală. 

430. Dimpotrivă, spunînd Sever că în Hristos e toată lucrarea dumnezeiască şi ome- 
nească, întrucît spune că într-o lucrare se manifestă o persoană, vorbind el de multe sau 
nesfîrşite lucrări, trebuie să admită multe sau infinite persoane ca voiri. Sever deducînd 
lucrarea şi voinţa din persoană, nu din fire, nu cunoştea decît o singură lucrare şi voinţă în 
Hristos şi aceasta amestecată, deci nici cu adevărat dumnezeiască, nici cu adevărat ome- 
nească. El renunţa la umanul şi la divinul autentic în unirea lor în Hristos. Uita că Dumnezeu 
care a creat umanul voieşte să-1 şi mîntuiască prin unirea lui cu Sine. El uita de valoarea ce a 
acordat-o Dumnezeu umanului creîndu-1. Nu înţelegea că Dumnezeu se poate uni cu umanul 
fără să-1 altereze şi fără să Se altereze. După Sever Hristos n-a sfinţit umanul autentic 
purtîndu-1 pentru veci. El n-a plîns ca om sfinţind plînsul nostru pentru alţii; nu S-a rugat ca 
om purificînd rugăciunea noastră, n-a fost milos ca om pentru semenii Săi, ridicând la 
supremul grad mila omenească. 

431. Politeismul arian, care cunoaşte un Tată mai mare după fiinţă şi un Fiu de fiinţă 
creată. Zeii elini luptă între ei. Aşa luptă elementele amestecate ale voinţei în Hristos, după 
Sever. 



(determinată ca socotinţă proprie), îl va caracteriza numai pe El ca ipostas. Căci 
voia gnomică defineşte persoana. în acest caz El Se va arăta, după tine, voind 
altceva decît Tatăl şi Duhul şi luptînd împotriva Lor. Şi de va fi numai a 
Dumnezeirii Lui, va fi o dumnezeire pătimaşă, poftitoare de mîncare şi băutură 
împotriva firii. Iar de va fi numai omenească, această voinţă nu va fi prin fire 
eficace. Căci cum va fi dacă e omenească? Şi manifestarea prin minuni va fi o 
manifestare monstruoasă. 

Iar de va fi o voinţă comună ambelor prin fire, cum va fi comună prin fire, 
celor a Căror fire e deosebită? Iar de va fi sinteză compusă ca a între-, gului (pe 
lîngă faptul că ar fi un mit şi o plăsmuire nouă, căci ce e compoziţia voinţei?), 
iarăşi L-au înstrăinat de Tatăl, odată ce prin voinţa sintetică ar fi caracterizat 

numai un ipostas sintetic 432 . Astfel deci, venind Cuvîntul, dezrădăcinează toată 
planta pe care a sădit-o Tatăl. Fiindcă nu poate să Cultive plante străine 433 . 

Dar, precum se vede, Sever a desfiinţat voia naturală a umanităţii lui 
Hristos, neştiind că însuşirea principală şi primă a toată firea raţională e mişcarea 
potrivită dorinţei ei. Pe aceasta avînd-o în vedere, Părinţii au mărturisit clar că în 
Hristos e o deosebire a voinţelor naturale, dar nu gnomice (nu ca socotinţe 
proprii). Ei n-ar fi vorbit niciodată de o deosebire a voinţelor gnomice în Hristos, 
ca să nu-L propovăduiască fiind îndoit în socotinţe şi voiri şi aşa zicînd luptînd 
cu Sine prin contradicţia gîndurilor, ei care cunoşteau că în viaţă nu se produce 
deosebirea voinţelor gnomice decît numai prin intrarea păcatului şi prin 
despărţirea noastră de Dumnezeu 434 . Căci în nimic altceva nu constă răul decît 
numai în diferenţierea voii noastre gnomice (arbitrare), de voia lui Dumnezeu. 
Pentru că odată cu aceasta se introduce cîtimea contradictorie şi numărul care o 
indică, arătîndu-ne dispoziţia contrară lui Dumnezeu a voinţei noastre gnomice 
(arbitrare). 

Deci unul este scopul rătăcitei credinţe a lui Nestorie şi a lui Sever, chiar 
dacă modul este diferit. Cel dintîi, ferindu-se din teama contopirii (firilor) de 
unirea lor după ipostas, face din deosebirea fiinţială (a lor) o despărţire. Al 
doilea, nerecunoscînd, din teama despărţirii fiinţiale (a firilor), deosebirea lor, 
face din unirea lor după ipostas o contopire a firilor. De fapt nu trebuie să se 
mărturisească în Hristos nici contopirea, nici despărţirea, ci unirea celor ce se 

432. Ipostasul compus al lui Hristos nu este echivalent cu contopirea Arilor şi voinţelor. 
Unirea lor într-un ipostas depăşeşte atît despărţirea, cît şi contopirea. Există şi o altfel de 
unire decît contopirea. Concepţia lui Sever anula atît umanul cît şi divinul prin contopirea 
lor în ceva deosebit şi de unul şi de altul. 

433. Fiul lui Dumnezeu a venit să cultive planta pe care a sădit-o Tatăl Său prin creaţie, 
adică omenescul. Căci aceasta e planta Lui. 

434. îndată ce ai ajuns la o socotinţă proprie, deosebită de voia lui Dumnezeu, ai închis 
uşa voinţei tale, care tinde prin fire spre transcenderea în Dumnezeu; ai închis uşa spre 
Dumnezeu, sau spre ceea ce e dincolo de tine şi de lume. 

deosebesc după fiinţă şi deosebirea celor unite după ipostas, ca să se vestească în 

chip binecredincios atît raţiunea fiinţelor, cît şi modul unirii. Amîndouă acestea 

desfăcîndu-le, unul primeşte numai unirea calităţilor gnomice, iar celălalt, numai 

deosebirea calităţilor naturale după unire 435 . Prin aceasta amîndoi au căzut din 

adevăr. Unul vesteşte cu îndrăzneală divizarea tainei, celălalt, contopirea ei 4 . 

3. A aceluiaşi către Gheorghe, prea cuviosul presbiter şi egumen 
care a întrebat printr-o epistolă despre taina lui Hristos 437 

întărindu-ţi mintea cu dorinţa dumnezeiască şi înălţîndu-ţi raţiunea de la 
materie şi de la cele privitoare la ea, prea cinstite părinte, nu te saturi de citirea 
Sfintelor Scripturi şi de luarea aminte cu>grijă la ele, arătând în aceasta o putere 
mai neobosită ca oricare altul. Găci nu-ţi prici-nuieşte supărare ceea ce e mai 
presus de simţire; nici vreo reţinere ceea ce e mai presus de înţelegere. Căci ceea 
ce e mai presus de simţire e mai presus de tot ce e curgător şi decade; iar ceea ce 
e mai presus de înţelegere e mai presus de orice chip şi formă 438 . Chipul face 
arătat ascunsul şi forma oferă atît cît e cu putinţă cuprinderea indefinitului şi tot 
ce e suficient spre răpirea minţii şi spre cunoaşterea Duhului Sfînt 439 . Căci pînă 
la aceasta şi pentru aceasta se produce prin arătări coborîrea Celui ce e mai 
presus de om, coborîre care îndumnezeieşte prin har pe cei ce urcă împreună cu 

435. Nestorie admite în Hristos numai unirea unor calităţi rezultate din acordul unor 
socotinţe proprii, deci a două persoane, ca între Dumnezeu şi un prooroc; Sever admite 
numai deosebirea calităţilor celor două naturi, dar nu două naturi. Nestorie nu admite o 
singură persoană A Sever nu admite două firi păstrate după unire, ci numai unele calităţi ale 
lor rămase după unire. Nestorie nu admitea unirea transcendentului cu omul; Sever 
considera că această unire topeşte transcendentul ca transcendent şi umanul ca uman. Nici 
unul nu vedea satisfăcîndu-se setea de transcendenţă a umanului fără să-1 anuleze, nici 
iubirea lui Dumnezeu de a Se uni cu umanul fără să-1 anuleze. Dualismul de nedepăşit, sau 
panteismul care toate le contopeşte au fost atunci şi în toate timpurile cele două soluţii 
simpliste ale tainei existenţei, nesatisfăcătoare ale setei omului de Absolutul transcendent în 
afara credinţei creştine. 

436. Taina constînd în unirea nedespărţită a Dumnezeirii şi umanităţii în Hristos, 
Nestorie o anulează prin despărţirea lor, iar Sever, prin contopirea lor. 

437. Se pare că e Gheorghe pe care Sf. Maxim îl recomandă printr-o scrisoare epis- 
copului Ioan al Cyzicului. 

438. înţelegerea noastră se realizează prinzînd ceea ce înţelegem într-un chip, într-o 
formă, într-o definiţie. Dar realitatea supremă e dincolo de acestea, deci de înţelegere. Insă ni 
se dă de ştiut că există. 

439. Cine are ochi să vadă e răpit chiar prin forma prin care ni se face cunoscut neîn- 
ţelesul la întîlnirea lui, dar şi la întîlnirea cu Duhul Sfînt care umple de adevărata viaţă acea 
realitate. Jaspers a vorbit despre cunoaşterea a ceea ce nu se poate cunoaşte, la graniţa 
cunoscibilului (Wir erkennen das Unerkennbaregibt). Creştinul simte venindu-i din acel plan 
Duhul Sfînt, lucrarea Lui de viaţă dătătoare. Căci planul transcendent e nu numai dorit de 
noi şi presupus de noi, ci se şi coboară el însuşi la noi, avînd caracter personal, cum se spune 
în text în continuare. 

El prin voinţa lor ce se determină ca socotinţă proprie (yvcduj)) 449 şi primesc, prin 
golirea (chenoza) Cuvîntului, plinătatea Lui, desăvîrşindu-se în lucrarea 
poruncilor 441 . 

Urcînd prin aceasta şi tu spre desăvârşirea în cuminţenie şi bărbăţie, 
primeşti cu înţelepciune ceea ce e aparent. Şi descoperi în chip drept ceea ce e 
ascuns. în cea dintîi arăţi mortificarea lui Iisus, care desfiinţează în întregime tot 
păcatul; iar în a doua scoţi la vedere viaţa care face vădită toată virtutea în chip 
mai presus de lume 442 . Iar prin ele dobîndind făptuirea sfinţită şi contemplarea, 
îţi cîştigi ca sfîrşit sfinţit mîntuirea. 

Pe aceasta voind să o transmiţi şi s-o faci cunoscută şi altora, ca pe o imitare 
a lui Dumnezeu, te-ai hotărît să te foloseşti faţă de mine, nevrednicul, smeritul şi 
nepriceputul, spre a mă folosi şi eu de cinstitele tale litere întîi ca să mă 
înţelepţeşti şi să mă faci înţelegător prin cuvînt, apoi ca să şi sfinţeşti prin harul 

care se află în tine, răspîndit tuturor pretutindeni, odată ce e necircumscris, ca 
unul ce are drept cauză pe Cuvîntul necauzat. 

Apoi şi spre a aduce în mod îndestulător la cunoştinţa tainei celei noi a 
plasticizării dumnezeieşti (uccmAcccma) în forma omului a Cuvîntului lui 
Dumnezeu, Care S-a întrupat pentru noi-şi S-a înomenit desăvîrşit. 

Deci prin întrebare nu voieşti să învăţ pe egumen, căci te afli cuprin-zînd 
toate bunătăţile, ci să conduci la o cunoştinţă mai desăvîrşită pe cel ce încă n-a 
primit ceea ce e mai puţin. Ţi-am admirat modul tău binecre 

440. în Hristos avem coborîrea transcendentului personal la uman şi unirea cu El, deci 
satisfacerea setei noastre de absolutul transcendent, fără să fie'anulat. De aceea coborîrii 
Aceluia îi răspunde şi deschiderea umanului prin hotărîre liberă (voinţa precizată ca 
socotinţă), dar şi prin atracţia şi ajutorul transcendentului. în aceasta constă îndumnezeirea 
omului prin har şi liberă voinţă, care-i dă umanului o calificare divină, dar lăsîndu-1 să o 
trăiască şi să o simtă ca uman. 

441. Cuvîntul S-a golit revărsîndu-Şi bogăţia în umanitatea asumată. Chiar între 
oameni, cu cît se dăruieşte unul mai mult altuia, smerindu-se pe sine, cu atît îl umple mai 
mult pe celălalt. Cine dă afirmîndu-se cu mîndrie nu reuşeşte să deschidă pe celălalt spre 
primirea a ceea ce dă. Sf. Maxim foloseşte aci pe Sf. Apostol Pavel (Efes. 2, 4-7; 4, 10, 13). 
Dumnezeu a făcut pe om ca un partener al Său, capabil să se afle cu El, şi prin aceasta şi 
omul cu semenii săi, într-o relaţie de vase comunicante. Omul se umple prin voirea lui 
Dumnezeu, dar oarecum şi prin golirea sa în favoarea lui Dumnezeu şi a altora. Şi această 
golire a sa pentru Dumnezeu o arată omul în împlinirea poruncilor Lui. Astfel are loc o 
comunicare prin smerire sau coborîre reciprocă. Hristos S-a smerit făcîndu-Se om, omul se 
smereşte împlinind poruncile Lui, care sînt normele prin care se conformează cu Hristos, Cel 
ce S-a smerit. 

442. Păcatele sporesc viaţa de aparenţă. Cel ce se opreşte de la ele fuge de aparenţe. Iar 
aceasta o face omul însuşindu-şi puterea de mortificare a lui Iisus. Virtuţile sînt, dim-ootrîvă, 
mijloace de sporire a vieţii adevărate. Prin ele întărim ceea ce e nearătos, neamă- 

tor, ceea ce este esenţial pentru noi şi în noi. în acest om lucrează Duhul lui Hristos, \plîndu-l 
de viaţa Lui. 

dincios şi de aceea ţi-am ascultat cuvîntul care spune că nu e altceva după fire 
umanul din Mîntuitorul şi altceva decît cel al nostru. Ci e acelaşi prin fiinţă în 
mod neschimbat dacă a fost luat din fiinţa noastră prin asumarea negrăită din 
sîngele Prea Sfintei şi Neprihănitei Născătoare de Dumnezeu, cu care unindu-Se 
Cuvîntul lui Dumnezeu ca o sămînţă, S-a făcut trup, neieşind din faptul de a fi 

443. Mîntuitorul era «prin fire» liber de păcat, pentru că fiind Subiectul firii omeneşti, 
era totodată Subiectul firii dumnezeieşti şi în calitatea aceasta era «prin fire» liber de putinţa 
de a Se hotărî prin voinţa Sa împotriva Lui însuşi. Fiind Acelaşi subiectul voii dumnezeieşti 
şi al celei omeneşti,nu se putea decide ca Subiect al celei din urmă împotriva Sa ca Subiect al 
celei dintîi. Trăind prin firea Sa dumnezeiască în plenitudinea nemărginită şi 
atotcuprinzătoare a binelui, nu Se putea hotărî El însuşi prin firea Sa omenească pentru ceea 
ce era contrar Lui ca purtător al firii şi voinţei dumnezeieşti. Ci îşi actualiza voinţa aceasta 
ca socotinţă în deplină conformitate cu voia Sa dumnezeiască. 

444. Alterăm firea noastră închizînd-o lui Dumnezeu, izvorul binelui, prin voinţa care 
în loc să se mişte, conform aspiraţiei ei şi a firii a cărei expresie este ca transcendere a hunii 
finite, spre Cel ce e viaţa ei absolută, i se împotriveşte firii, învîrtindu-se între cele ale lumii. 

445. Hristos rămîne legat prin umanitatea Lui eliberată de pornirea de împotrivire a 
voinţei omeneşti faţă de Dumnezeu, cu umanitatea noastră care nu s-a eliberat încă deplin de 
putinţa acestei împotriviri. E legat cu noi asemenea unei cumpene în legătură cu cealaltă 
cumpănă. Numai cînd va elibera şi umanitatea noastră de ceea ce o trage în jos, Se va arăta 
supus împreună cu noi deplin Tatălui. 

446. «A pătruns-o» = 7repixG>pf|aa<;. Dumnezeu Cuvîntul a intrat cu umanitatea Sa 
intr-o perihoreză, El mişcîndu-Se în ea şi învăluind-o, şi ea mişcîndu-se m El şi manifes- 
îindu-L. Sfîntul Maxim foloseşte şi pentru relaţia Dumnezeirii şi umanităţii în Hristos ter- 
menul «perihoreză», folosit şi pentru relaţia între Persoanele dumnezeieşti. Precum cele trei 
Persoane dumnezeieşti se mişcă una în alta fără să se confunde, aşa e şi cu cele două £ri în 
Hristos. 



CÂTRE PREA CUVIOSUL PRESBITER MARIN 1 92 



Dumnezeu după fiinţă. Şi S-a făcut om desăvîrşit ca noi, afară numai de păcat, 
pentru care noi de multe ori ne despărţim de Dumnezeu şi ne împotrivim Lui 
prin voinţă. Căci noi avem prin voinţă porniri spre amîndouă părţile, pe cînd El, 
fiind prin fire fără de păcat, ca Unul ce nu e om simplu, ci Dumnezeu făcut om, 
nu avea nimic contrar 443 , ci păstra firea noastră neprihănită şi cu totul nepătată în 
înţelesul cel mai propriu, precum El însuşi a spus: «Acum vine căpetenia lumii 
acesteia şi nu află întru Mine nimic» (Ioan 14, 30), adică nimic din acelea prin 
care alterăm firea, manifestîndu-ne împotrivirea voinţei 444 . Pentru aceasta se 
spune că şi Hristos încă nefiind supus nu ne va dezlega şi pe noi de aceasta prin 
puterea înomenirii Sale 445 . Şi El a confirmat adevărul acesteia, întrucît S-a făcut 
toate pentru noi, a lucrat de bună voie pentru noi, nearătînd în chip mincinos nici 
fiinţa noastră, nici vreuna din însuşirile ei ireproşabile şi naturale, deşi a 
îndumnezeit-o pe aceasta împreună cu toate acelea, fâcînd-o arzătoare asemenea 
unui fier şi ară-tind-o organ al lucrării dumnezeieşti, ca Unul ce a pătruns-o cu 
totul şi la culme prin unirea cu ea 446 în mod neamestecat, în unul şi acelaşi unic 
ipostas. 

De aceea omenescul Lui se deosebeşte de al nostru nu pentru raţiunea firii, 
ci pentru modul nou al naşterii, fiind Acelaşi ca noi, dar nu Acelaşi după naşterea 
fără sămînţă, deoarece nu e umanitatea simplă, ci cu adevărat a Celui ce S-a 
făcut om pentru noi 447 . Deci şi capacitatea Lui de a voi era adevărat naturală ca a 
noastră, dar era întipărită totodată dumnezeieşte într-un chip mai presus de noi. 
Căci e vădit că naşterea fără de sămînţă şi cea prin sămînţă nu taie firea (a Lui de 
a noastră), ci ele sînt deosebiri păstrînd aceleaşi firi, precum şi nenaşterea şi 

448 

naşterea . 

Fiindcă dacă s-ar fi întîmplat ca Cuvîntul să aibă ca om o fire deosebită de a 
noastră din pricina naşterii fără de sămînţă, ar fi, desigur, deosebit după fiinţă şi 
de Tatăl din pricina naşterii. Căci nu e acelaşi lucru nenaşterea şi naşterea. De 
aceea nici noi nu ne deosebim de vechiul Adam şi de Eva, care au fost creaţi fără 
de sămînţă, căci el (Adam) a fost creatura Creatorului, iar ea (Eva), o parte din 
creatură. Dar Fiul este Acelaşi cu Tatăl pentru Dumnezeire. Fiindcă e şi El 
Dumnezeu şi de o fiinţă cu El, precum sîntem şi noi cu Adam şi cu Eva şi cu 
însuşi Dumnezeu Cel întrupat pentru noi, înrudiţi şi de acelaşi neam şi de o fiinţă 
pentru umanitate. Căci precum nenaşterea şi naşterea nu e fiinţă a lui Dumnezeu 
(căci cine ar putea spune aceasta?), aşa nici sămînţă şi lipsa seminţei nu e în 
vreun fel oarecare firea umanităţii. 

Deci marele teolog Grigorie nu oferă nici un temei pentru a spune că altul 
este omenescul lui Hristos după fire, şi altul al nostru, chiar dacă li s-a părut 
unora aceasta din spusa lui: «Am putea spune un cuvînt valabil lespre om, dar nu 

447. Sflntul Maxim deosebeşte între raţiunea celor create şi mai ales a naturii umane 
şi modul de folosire a ei de către om, care poate fi foarte variată, dar fără să iasă din raţiu- 
nea lor. în aceasta se arată că Dumnezeu a făcut toate după raţiune, sau cu o structură sta- 
tornică, dar a lăsat loc libertăţii umane în folosirea acestei raţiuni. Astfel firea omenească 
şi lumea întreagă are un caracter flexibil, fiind făcută pentru creşterea spirituală a omului 
şi pentru manifestarea atenţiei dintre oameni în utilizarea lor. De ce n-am spune atunci că 
omul şi lumea nu sînt opera unui Creator liber şi El, Care urmăreşte cjreşterea omului în 
raporturile dintre el şi semenii săi şi cu cosmosul şi cu Sine însuşi? 

Dar pe lîngă modurile care stau în puterea omului de a le folosi liber, s-a arătat şi un 
mod care nu depinde de om, ci şi 1-a rezervat Dumnezeu. E modul naşterii fără de sămînţă a 
Fiului lui Dumnezeu ca om şi dintr-o Fecioară deschisă spiritului total lui Dumnezeu mai 
tare şi ea într-un anumit grad decît legile firii. Aci umanitatea nu s-a mai format conform 
legii generale întărită după căderea în păcat, ci într-un mod mai presus de ea. Căci în acest 
caz Dumnezeu însuşi S-a făcut om şi El nu Se putea supune modului naşterii ca om prin 
sămînţă bărbătească, adică legii înstăpînite în fire. Cum s-ar fi arătat în acest caz că omul ce 
s-a născut acum e totodată Dumnezeu, stăpînul legilor? Aci se arată o supremă libertate faţă 
de legi. Totuşi Cel ce Se naşte e în acelaşi timp şi om adevărat, format din sîngele umanităţii 
existente, pentru a putea folosi cu libertate supremă legile cărora e supus omul prin 
slăbiciuntfe sale şi cărora în parte e supus şi El, pe de o parte supunîndu-Se lor, pe de alta 
biruindu-le. Această libertate supremă îşi are originea în libertatea faţă de legi, manifestată 
în conceperea Sa. Fără Hristos umanitatea ar fi rămas închisă în legile lumii, cu toată 
relativa libertate a ei faţă de ele, în care se arată că e făcută pentru biruirea lor deplină. 

448. Precum în Dumnezeu nenaşterea Tatălui şi naşterea Fiului nu taie firea 
comună, ci Ei aparţin aceleiaşi firi, aşa şi naşterea din sămînţă a noastră şi cea fără 
sămînţă a Fiului, ca om, nu taie firea omenească a Lui de a noastră. 

înţeles despre Hristos. Căci voirea Lui nu are nimic xmtrar lui Dumnezeu, fiind 
întreagă îndumnezeită. Aceasta o are voirea noastră, întrucît voinţa omenească 
nu urmează cu totul celei dumnezeieşti, ci se opune şi se împotriveşte de cele 
mai multe ori» (Cuv. 56, citată înainte). Ea este şi se spune în mod propriu că e 
voinţa Lui nu ca una ce e a altei fiinţe, din altă fiinţă sau fire decît a noastră, ci 
pentru că s-a făcut pentru El şi în El a unuia şi aceluiaşi ipostas; şi pentru că nu a 
fost adusă la existenţă în sine şi pentru sine, ca noi. De aceea a şi avut pe 
Cuvîntul însuşi ca sămînţă proprie care a înnoit modul naşterii 449 , primind odată 
cu existenţa şi existenţa în chip dumnezeiesc în ipostasul Lui 4o °. Aceasta pentru 
ca să se întărească ceea ce este al nostru şi să se facă crezut ceea ce e mai presus 
de noi 451 . Căci trebuie să se păstreze în toate şi firea asumată de Cuvîntul lui 
Dumnezeu Cel întrupat şi înomenit în mod desăvîrşit pentru noi, împreună cu 
însuşirile naturale ale ei, fără de care nu e nici fire ceea ce a asumat, ci numai o 
nălucire goală; dar să se păzească şi unirea. Cea dinţii să se păstreze în 
deosebirea ei naturală, iar a doua să fie cunoscută în identitatea ipostatică. Şi aşa 
să se arate cu înţelepciune şi binecredincioşie raţiunea întreagă a iconomiei, în 
acelaşi timp neamestecată şi neîmpărţită. 

Vestinrl-o pe aceasta cu dreaptă credinţă, te vei arăta vestind, potrivit 
făgăduinţei şi bunătăţii tale, aici prin nădejde, iar acolo cu bucuria de ele prin 
trăire. De acestea roagă-te, sfinţite părinte, să mă împărtăşesc şi eu, ducîndu-mă 

prin rugăciunile tale la Cel ce cheamă şi mîntuieşte şi dăruieşte, ca răsplată a 
iubirii reciproce a celor de un neam, slăvirea împreună cu El şi la El. Căruia fie 
slava şi stăpînirea împreună cu Tatăl şi cu Duhul Lui de viaţă făcător în vecii 
vecilor. Amin. 

4. A aceluiaşi. Celor ce zic că trebuie să se vorbească de o singură 

lucrare a lui Hristos, pentru faptul că fiind mai plină de putere, cea 

dumnezeiească stăpîneşte pe cea omenească, trebuie să li se răspundă 

aşa: 

întîi, recunoaşteţi şi voi două lucrări: una stăpînitoare, adică pe cea 
dumnezeiască, şi una stăpînită, adică pe cea omenească. Iar aceasta înseamnă că 
sînt spre ceva. Dar cele ce sînt spre ceva numaidecît implică pe cele faţă de care 

449. Sfîntul Maxim arată aci că voinţa omenească în Hristos e numită voinţa Lui, şi nu 
a omului, nu pentru că ar fi dumnezeiască, ci pentru că este a ipostasului dumnezeiesc făcut 
om, născîndu-se cu firea omenească din sîngele Fecioarei; şi pentru că ea nu e folosită de 
Hristos pentru El, cum folosim noi voinţa noastră, ci pentru noi, cum Dumnezeu pune toate 
ale Lui la dispoziţia noastră. 

450. Alte motive pentru care voinţa omenească a lui Hristos se numeşte a Cuvîntului 
întrupat, fără a fi voinţă dumnezeiască. 

451. Voinţa noastră omenească devenind voinţa Cuvîntului întrupat se întăreşte. Dar 
această întărire a ei face să se creadă totodată că Cel ce a luat-o este Dumnezeu. în «această 
naştere a umanului fără de sămînţă în Hristos, s-a făcut străvezie Dumnezeirea. 

se deosebesc. Apoi, chiar dacă vorbiţi de o lucrare prin stăpînire, pe cea 
omenească socotind-o copleşită ca una ce e stăpî-nită, prin aceasta se introduce 
micşorarea ambelor. Căci cea care stăpîneşte e fără îndoială şi ea din cele ce 
pătimesc, pentru că şi ea e stăpînită de cea stăpînită. Căci deşi aceea e mai mică, 
totuşi (cea care stăpîneşte) e stăpînită, precum aurul pe de o parte stăpînind, e 
stăpînit pe de alta de argintul stăpînit de el sau de aramă, deşi e mai puţin după 
citimea cu care se amesteca . 

Către cei ce zic: precum în organ şi în cel ce-l mişcă e o singură lucrare, 
aşa e o singură lucrare şi în Dumnezeirea şi în umanitatea (lui Hristos). 

Dacă socotiţi organul natural, Cuvîntul va fi, după voi, cotemporal cu 
trupul, sau trupul coetern cu Cuvîntul. Căci tot ce se foloseşte de un organ 
natural îl are pe acesta cotemporal cu el, precum are sufletul, trupul. Şi iată-vă 
socotind firea dumnezeiască creatură, sau trupul necreat. Iar de vă gîndiţi la 
organul tehnic (la o unealtă construită), îl prezentaţi ca neînsufleţit şi separat în 
el însuşi şi nemişcat continuu, urmînd ca atunci cînd va socoti,cel ce lucrează să- 
1 ia în mînă şi să lucreze. Deci sau vă veţi dovedi de acelaşi cuget cu aiuritul 
Nestorie, care împarte şi separă cele două firi ale lui Hristos unite într-un ipostas 
şi o persoană, sau discipoli ai lui Apolinarie, declarînd trupul lui Hristos lipsit de 
minte şi de suflet 453 . 

Către cei ce vorbesc de o lucrare compusă a lui Hristos. 

Lucrarea compusă e numaidecît a unei firi compuse. Dar toată firea 
compusă îşi are un început cotemporal şi fără voie. Căci e creată şi circumscrisă 
de loc şi de lume şi cuprinde mulţi indivizi. Iată-vă deci pe voi 

452. Cel ce domină e silit să facă un efort pentru a ţine sub domnia lui pe cel dominat. 
Ceea ce modifică ceva, se modifică şi ea în direcţia a ceea ce modifică. 

453. Umanitatea lui Hristos nu e nici organ tehnic, nici organ natural al Cuvîntului. De 
aceea nu e nici unealtă pasivă fără o lucrare proprie, nici prelungirea firii dumnezeieşti 
avînd aceeaşi lucrare cu ea. Ea e unită cu firea dumnezeiască ca un organ viu, dar nu con- 
topită într-o singură fire. Dumnezeu lucrează prin umanitate, dar nu ca printr-un organ 
pasiv de aceeaşi fire cu El, ci avînd-o colaboratoare, iar în Hristos unită cu firea dumne- 
zeiască într-un unic ipostas, într-un unic Subiect care învredniceşte firea noastră să i se facă 
Subiect, după ce a făcut-o în stare de a-L avea ca subiect. Dogma unirii într-un ipostas sau 
într-o persoană a celor două firi pune teologiei spre aprofundare tema conformităţii firii 
omeneşti cu cea dumnezeiască, fără contopire. Pune spre aprofundare taina marii minuni a 
creaturii umane. Dumnezeu poate lucra prin lucrarea omenească, rămî-nînd Dumnezeu, 
făcîndu-Şi-o organ intim, nu unealtă exterioară; şi lucrarea omenească voluntară poate arăta 
pe Dumnezeu ca lucrător prin ea. Omul nu e făcut ca să fie în mod necesar despărţit în 
lucrarea lui de Dumnezeu, dar nici pentru a se confunda cu Dumnezeu. Lucrarea omenească 
îi poate fi lui Dumnezeu tot aşa de proprie ca şi omului, iar lucrarea dumnezeiască îi poate fi 
tot aşa de proprie omului ca şi lui Dumnezeu. Dar nici omul nu se confundă cu Dumnezeu 
folosind lucrarea lui Dumnezeu, nici Dumnezeu nu Se confundă cu omul folosind lucrarea 
omului. E taina persoanei care îşi poate însuşi lucrarea altei persoane, chiar cînd una e 
dumnezeiască şi alta omenească, fără a se confunda în ceea ce au. 

:are vorbiţi de o singură lucrare compusă a lui Hristos vorbind şi de o singură 
fire compusă, pe care ea o caracterizează ca avînd părţile ei atemporale şi 
unirea lor făcută fără voie şi în mod silit, ca a unei firi create şi circumscrise de 
lume şi de loc; deci vorbind şi de o mulţime de hristoşi, ale căror atribute le vin 
din acea fire. 



5. A aceluiaşi Despre cuvîntul: «Părinte, de este cu 
putinţă, să treacă de la Mine acest pahar» (Matei 26, 

39) 

Dacă cuvîntul: «Părinte, de este cu putinţă, să treacă de la Mine acest 
pahar», are aparenţa unei feriri, îl socoteşti ca al omului, dar nu ca al Celui care 
e totodată Mîntuitorul (căci voirea Aceluia nu are nimic contrar lui Dumnezeu, 
Care e întreg îndumnezeit), ci al celui ca al nostru, a cărui voinţă nu urmează 
numaidecît lui Dumnezeu, ci de cele mai multe ori îi rezistă şi I se 
împotriveşte, cum spune dumnezeiescul Grigorie (Cuv. 36). Ce socoteşti despre 
partea următoare a cererii: «Dar să nu se facă voia Mea, ci voia Ta»? Este ea o 
expresie a fricii, sau a bărbăţiei? A consimţirii depline, sau a dezacordului? 
Nimeni nu va nega că nu este o expresie a împotrivirii, nici a fricii, ci mai 
degrabă a acordului desăvîrşit şi al consimţirii. 

Iar dacă e a acordului desăvîrşit şi a consimţirii, de la cine socoteşti că 
vine acest acord? De la un om ca noi, sau de la cel înţeles în Mîntuitorul? Dacă 
de la unul ca noi, a greşit învăţătorul spunînd despre el: «a cărui voinţă nu 
urmează numaidecît voinţei dumnezeieşti, ci de cele mai multe ori îi rezistă şi I 

se împotriveşte». Căci dacă îi urmează, nu-i rezistă; şi dacă-i rezistă, nu-i 
urmează. Căci una se desfiinţează prin cealaltă şi e înlăturată ca contrară ei. Iar 
dacă cuvîntul: «Să nu se facă ceea ce voiesc Eu, ci voia Ta», îl socoteşti nu ca al 
omului asemenea nouă, ci ca al celui înţeles în Hristos, mărturiseşti consimţirea 
deplină a voinţei omeneşti cu voinţa Lui dumnezeiască şi părintească şi 
recunoşti că sînt două voinţele şi lucrările după fire ale Celui îndoit în fire, 
neavînd nici,una din ele nici o împotrivire, chiar dacă păstrează în toate 
deosebirea celor din care şi în care şi care era El după fire 454 . 

Iar dacă, forţat de aceste raţionamente, vei fi dus la gîndul să spui că 
cuvîntul: «Nu ceea ce voiesc Eu să se facă» nu e nici al omului ca noi, nici al 
celui înţeles în Mîntuitorul, ci trebuie referit prin negaţie (voii proprii) la 
Dumnezeirea fără de început a Unuia Născutului, arătîndu-L că nu 

454. Dacă monoteliţii referă la umanul din Hristos, nu la omul ca noi, expresia: «să nu 
fie voia Mea, ci voia Ta», ei recunosc implicit că umanul din Hristos are o voie deosebită de 
cea dumnezeiască, pe care El o are comună cu Tatăl. 

voieşte ca ceva propriu să-L despartă de Tatăl, vei referi în mod necesar şi ceea 
ce voieşte (adică ferirea de pahar) la aceeaşi Dumnezeire fără de început. Dar 
chiar dacă spui că negarea voirii înseamnă oprirea de la a voi ceva, totuşi ea nu 
înseamnă o înlăturare a ceea ce voieşte. Căci e cu neputinţă a referi negarea la 
amîndouă: şi la a voi Mîntuitorul ceva propriu faţă de Tatăl, şi la ceea ce se 
voieşte (la pahar) 455 . Fiindcă altfel voirea voii comune a Tatălui şi a Fiului ar fi 
desfiinţarea a ceea ce se voieşte de Dumnezeu, adică a mîntuirii noastre 456 . Dar 
aceasta este ceea ce e voit de El prin fire. Iar dacă nu e cu putinţă a referi negarea 
la amîndouă e vădit că dacă referă aceasta la voirea proprie, afirmînd tu voinţa 
comună, nu vei nega ceea ce se voieşte contrar; deci ferirea de pahar, faţă de care 
s-a arătat acordul prin negare, îi va fi atribuită Dumnezeirii comune şi fără de 
început 457 . Dar dacă aceasta nu trebuie nici măcar gîndită, e vădit că negarea: 
«Nu precum Eu voiesc», care arată împotrivirea înlăturată, prezintă acordul 
voinţei omeneşti a Mîntuitorului cu voinţa Lui dumnezeiască şi părintească, ca a 
Cuvîntului întrupat Care a dat fiinţă firii omeneşti şi a îndumnezeit-o prin faptul 
că i-a dat fiinţă 458 . De aceea, ca Unul ce S-a făcut pentru noi ca noi, a spus în 
chip potrivit omului către Dumnezeu şi Tatăl: «Să nu se facă voia Mea, ci a Ta», 

455. Hristos îşi manifestă voia omenească şi negarea negării voii Lui omeneşti şi în 
negarea refuzului paharului. 

456. Fiul oprindu-Se de la o voire contrară voii Tatălui Se opreşte şi de la refuzul 
paharului prin acordul cu Tatăl. Dar dacă voia Lui care se fereşte de pahar ar fi cea dum- 
nezeiască a Tatălui, ar fi o voinţă care nu ar ţine la mîntuirea noastră. Şi aşa ar fi cînd Hris- 
tos nu ar avea decît voia dumnezeiască. De fapt numai în negarea negării voii dumnezeieşti 
de către voia omenească se afirmă dorinţa de a nu se închide în aceasta. 

457. Dacă ar fi o singură voie compusă, ar fi o contrazicere între ferirea de pahar şi 
negarea feririi, chiar dacă pînă la urmă ajunge la acord; ar fi o contrazicere în această 
voinţă. 

458. Prin faptul covîrşirii că ipostasul întrupat nu refuză paharul, îşi pune voia ome- 
nească de acord cu cea dumnezeiască. Prin aceasta voia dumnezeiască însăşi se arată în 
Hristos manifestîndu-şi unitatea în ferirea de pahar, iar voia omenească se deschide 
Dumnezeirii. Dacă voia lui Hristos pe de o parte se opreşte de a voi ceva contrar voii dum- 
nezeieşti, dar pe de alta se fereşte de pahar, această ferire va fi şi a voii dumnezeieşti cu care 
este una. 

459. Prin amîndouă voile Hristos voia mîntuirea noastră: prin cea dumnezeiască, 
binevoind împreună cu Tatăl şi cu Duhul, iar prin cea omenească făcîndu-Se ascultător 
pentru noi Tatălui, ca, îndreptînd astfel firea noastră în Sine şi prin ea şi pe cea din noi, să 
deschidă uşa la Tatăl sau să o deschidă pe ea Tatălui (şi Sieşi ca Dumnezeu). Deschiderea 
aceasta prin voia omenească înseamnă de fapt punerea de acord a voii omeneşti a Lui cu voia 

ca avînd şi ca om, Cel prin fire Dumnezeu, voia să împlinească voinţa 
dumnezeiască. De aceea după amîndouă (firile) din care şi în care şi al căror 
ipostas era, Se făcea cunoscut ca fiind prin fire voitor al mîntuirii, printr-una, ca 
binevoind împreună cu Tatăl şi cu Duhul, iar prin alta «ascultător făcîndu-Se 
pînă la moarte, iar moartea pe cruce» (Filip. 2, 8) şi împlinind prin trup marea 
taină a mîntuirii 459 . 

Scolie 

Cei ce spun că cuvîntul: «Nu ceea ce voiesc Eu» se referă prin negare la Dumnezeirea fără de 
început a Unuia Născutului, însemnînd, cum zic ei, că El nu voieşte ceva contrar Tatălui, 
trebuie să refere şi ceea ce voieşte, adică ferirea de pahar, la Dumnezeirea cea fără de 
început; şi pentru că nu se poate referi negarea la amîndouă: la a nu voi Unul Născut 
ceva deosebit de Tatăl şi la a voi, o referă aceasta la a nu voi ceva deosebit, nu la a voi, 
adică la ferirea de pahar, sau la mîntuirea noastră. Dar ce poate fi mai absurd decît 
aceasta? Căci aceasta ar însemna că Dumnezeu voieşte să treacă peste ceea ce voieşte El 
prin fire. Fiindcă a Celui ce este: «Nu ceea ce voiesc Eu» este, fără îndoială, şi: «Treocă 
de la Mine paharul» 460 . 

6. Al aceluiaşi Tomul 

dogmatic trimis în Cipru 

diaconului Marin 

" Nu mă uimeşte mai mult podoaba marii tale evlavii decît mă umple de 
admiraţie marea rîvnă bărbătească a ta, prea sfinţite slujitor al lui Dumnezeu şi 
prea înţelepte cunoscător şi învăţător al tainelor Lui. Căci din sfinţita împletire a 
amîndurora ai dobîndit desăvîrşirea în toate bunătăţile 461 .' 

Prin cea dintîi, ajungînd cu totul întreg în Dumnezeu întreg, prin împlinirea 
dumnezeieştilor Lui porunci, te socoteşti, pentru copleşitoarea sărăcie prin 
alipirea sufletului de cele pămînteşti, între cei ca mine, întinaţi de noroiul 
patimilor necurate. Iar prin aceasta, îngrijindu-te cu raţiunea de întărirea ta (căci 
nu poate fi o temelie mai puternică spre împlîntarea şi păstrarea în suflet a zidirii 
bunătăţilor dumnezeieşti decît sărăcia de bună voie), te-ai făcut pricinuitor de 
mîntuire şi tuturor celorlalţi care se străduiesc pentru bine, călăuzindu-i mai mult 
prin pildă decît prin învăţătura grăită, pe cei ce-şi îndreaptă mintea şi viaţa în 
chip înţelegător spre tine. 

Iar prin cea de a doua, adică prin rîvnă, avînd toată dragostea Duhului şi 
dobîndind în pămîntul inimii focul pe care a venit să-1 arunce în el (Luca 12, 49) 
Cuvîntul de bine voitor şi de oameni iubitor, Care a tăiat 

sau Subiectul ambelor. însuşi Fiul lui Dumnezeu făcîndu-Se şi om a deschis firea noastră 
prin voia ei, al cărei Subiect S-a făcut, lui Dumnezeu. Fiul lui Dumnezeu a deschis în Sine 
Dumnezeirea umanului şi umanul lui Dumnezeu, prin voile lor. Subiectul voii dumnezeieşti 
făcîndu-se şi Subiect al voii omeneşti. El însuşi S-a făcut ca om ascultător Sieşi ca Dumnezeu 
şi, prin aceasta, şi Tatălui. El însuşi, supremul Subiect iubitor al Tatălui, în calitate de Fiu 
prin fire S-a făcut şi Subiect uman plin de aceeaşi iubire filială faţă de Tatăl. 

460. Dacă în Hristos este o singură voinţă, şi anume cea dumnezeiască, voinţa 
aceasta dumnezeiască vrea să şi treacă paharul, dar şi să nu se împlinească voia aceasta. 
Aceasta ar arăta o contrazicere în Dumnezeu. 

461. Adeseori Sf. Maxim numeşte virtuţile bunătăţii. 

toată reaua obişnuinţă şi mişcare a noastră, înflăcărezi pe cei ce din înşelăciune şi 
neînţelegere se înnebunesc după cele pămînteşti şi după flecăreli, prin fapte rele 
şi cuvinte murdare, arătîndu-le urîţenia şi deşertăciunea acestora, prin înălţarea 
sfeşnicului fericit ce arde nestins în tine prin cunoştinţa dumnezeiască şi prin 
virtute, şi încălzeşti pe cei îngheţaţi prin învîrtoşarea într-o învăţătură rece şi 
întunecoasă, cu raz'ele luminoase ale cuvintelor dumnezeieşti, depărtînd şi 
risipind cu totul negura şi le preschimbi frica în bărbăţie şi putere; şi luminezi 
din munţii veşnici, adică din cuvintele şi dogmele nepămînteşti ale Părinţilor ce 
depăşesc toată cunoştinţa şi puterea tuturor simţurilor, pe cei doritori de lumină, 
care în parte gustă, în parte îşi închipuie prin nădejde ceea ce e de dorit prin fire, 
şi aşa îi duci prin cercare spre prefacerea întreagă, sau le-o aduci aceasta în chip 
binecredinicos. Căci nimic nu înfăţişează lucrarea preoţiei tale ca rîvna ta 
neobosită pentru Dumnezeu, unită cu dreapta credinţă şi cuvîntul înflăcărat ce-1 
vădeşti în noi, cuvînt care ne pregăteşte să lucrăm şi să ne însuşim cu 
înţelepciune ceea ce Cuvîntul prin fire ne porunceşte pentru urcuşul nostru spre 
El 462 . Prin aceasta se înfăptuieşte desăvîrşită restabilire a noastră prin fapte 
cuviincioase şi dogme bune 463 ; şi depărtarea şi întoarcerea noastră de la cele ce 
ne fac să ne abatem de la sfinţitul urcuş. 

Şi ce slăbeşte şi face să înceteze mai mult acest urcuş sau călătoria spre 
Cuvîntul decît înfricoşătoarea trădare a Lui prin cele ce se sădesc acum în cei ce 

462. Fiul lui Dumnezeu e Cuvîntul sau Raţiunea prin lire, pe cînd cuvîntul şi raţiunea 
noastră, sau noi înşine ca cuvînt cuvîntător şi raţiunea ce raţionează, sîntem prin creaţie 
după chipul Aceluia sau Aceleia. Dar persoana omenească ca cuvînt creat nu e numai un 
chip de sine al Cuvîntului prin lire, ci între ele există şi o relaţie vie. Cuvîntul prin lire atrage 
persoana noastră spre El şi ea tinde Să fie într-o comuniune dialogală tot mai deplină cu El. 
Cuvîntul dumnezeiesc Se foloseşte în susţinerea tendinţei persoanei omeneşti spre El de 
cuvîntul pornit de la El şi primit de noi. Cuvîntul sau raţiunea ce ni-1 comunică sau ne-o 
comunică Cuvîntul personal, sau Raţiunea personală prin fire, sporeşte asemănarea noastră 
ca cuvînt cuvîntător şi lucrător creat, sau ca raţiune personală creată, cuvântătoare şi 
făptuitoare. Prin acestea devenim tot mai mult cuvînt cuvîntător sau raţiune personală 
apropiată de Cuvîntul prin fire. E rezumată aci toată doctrina Sf. Maxim despre Cuvîntul 
sau Raţiunea-Persoană dumnezeiască şi omenească şi despre relaţia vie între ele. Din faptul 
că cuvîntul e al persoanei rezultă că el are şi un conţinut, dar exprimă şi un apel şi un 
răspuns prin cuvinte şi fapte, un mod de comunicare reciprocă a acestui conţinut. La fel 
raţiunea exprimată prin cuvînt. Cuvintele sau raţiunile nu stau de sine, ci sînt conţinuturi ce 
şi le comunică persoanele. Fiecare persoană tinde să-şi adune de la altele cît mai multe 
conţinuturi, ceea ce le face să comunice, să se solicite şi să-şi răspundă. De aceea trebuie să fie 
o Persoană supremă care are prin fire toate conţinuturile sau raţiunile. Dar şi fiecare 
persoană creată e chemată la nemurire, căci numai o mulţime mare de persoane şi într-o 
mişcare eternă poate cuprinde conţinutul Cuvîntului dumnezeiesc, adică fiinţa Lui; sau 
chipurile Lui create, primind conţinutul Lui, îşi comunică într-un fel propriu acest conţinut 
continuu primit. Cuvîntul întrupat cuprinde atît fiinţa divină, cît şi firea umană şi lumea 
creată. Şi fiecare om e chemat să cuprindă în Hristos totul. Astfel prin toate ni se comunică 
Persoana Cuvîntului întrupat şi persoana umană unită cu El poate să se comunice prin toate. 

463. E ceea ce am arătat la nota anterioară. Dogmele nu sînt numai drepte, ci şi bune, 
pentru că în toate se exprimă bunătatea lui Dumnezeu şi prin toate sporim în bunătate sau în 
asemănarea cu Dumnezeu. 

călătoresc pe calea împărătească a dogmelor dumnezeieşti şi părinteşti, care nu 
au în ele nici o abatere, din cele ce duc din nefericire pe o parte sau pe alta în 
prăpăstiile amestecării şi gropile despărţirii 464 ? De aceasta sînt feriţi cei ce voiesc 

să cunoască pe acestea prin harul Simţului Duh ce-i conduce şi-i călăuzeşte cu 
înţelepciune, ca să-i ducă la desăvîrşita cunoaştere a marelui Dumnezeu şi 
Mîntuitor al tuturor pe cei ce se grăbesc spre aceasta. Căci e trădare schimbarea 
mărturisirii dreptei credinţe în El şi*în cele privitoare la El prin primirea 
mărturisirii etero-docşilor şi a învăţăturii trădătoare, "care desfiinţează prea 
sfîntul Lui trup luat din al nostru, mai bine zis răstoarnă toată iconomia 
(întruparea). E o trădare a ei în primul rînd, fiindcă, odată ce Cuvîntul a fost cu 
noi în trup, cunoştinţa Dumnezeirii Lui s-a făcut tuturor cu atît mai grea cu cît s- 
a făcut mai desăvîrşita şi cu cît adevărul umanităţii luate de El s-a făcut mai 
vădit, cuprinzînd marginile lumii prin propovăduirea plină de putere a Părinţilor 
ce au vestit-o. 

Căci se mărturiseşte pretutindeni de toţi în mod neclintit şi se crede în chip 
drept, pe temeiul propovăduirii lor, adică al învăţătorilor aleşi de Dumnezeu, că 
Unul din sfînta şi cea de o fiinţă Treime, Fiul Unul Născut, fiind Dumnezeu 
desăvîrşit după fire şi luînd cu adeyărat trupul cel de o fiinţă cu noi, însufleţit 
raţional şi mintal din Sfînta Maică a lui Dumnezeu şi Pururea Fecioara, unindu-1 
cu Sine în mod propriu şi nedespărţit după ipostas, este astfel Unul ca şi înainte, 
dar nu e compus după ipostas, măcar că e simplu după fire, ca Unul ce a rămas 
Dumnezeu şi de o fiinţă cu Tatăl şi în acelaşi timp îndoit ca Cel ce S-a făcut trup. 
Aceasta, pentru ca, prin cele două firi, să fie de acelaşi neam cu cele extreme 
după fiinţă şi să păstreze deosebirea naturală întreolaltă şi părţile Sale, iar prin 
unitatea persoanei, avînd între părţile Lui o deplină identitate, să aibă faţă de cele 
extreme şi o distincţie personală ca Unul ce e Unul şi Singur 465 şi, prin 
identitatea neslăbită naturală şi fiinţială ce o are eu amîndouă extremele, să fie 
desăvîrşit în amîndouă: ca Dumnezeu şi totodată AfâlâŞi Că om. Dimpotrivă, 
aceştia îl socotesc în chip rătăcit nedesăvîrşit şi suferind de o cădere din 
însuşirile Lui naturale. Căci dacă nu păstrează fără lipsuri identitatea fiecărei 
părţi, cu excepţia păcatului, cum spun dumnezeieştii Părinţi, cu cele din care şi 
în care este în mod propriu Cuvîntul întrupat şi după unire, va fi un dumnezeu 
cu lipsuri, dacă mai poate exista peste tot un dumnezeu nedesăvîrşit; de 
asemenea va fi şi om cu lipsuri, dacă peste tot mai poate fi om cel căruia îi 

464. Se vizează nestorianismul care despărţea cu totul firile în Hristos, sau monofizi- 
Usmul severian şi monotelit, care le amesteca. 

465.E1 e unul ca Persoană, dar e o persoană deosebită de toate celelalte, prin faptul că 
are două firi, deşi prin acestea e de acelaşi neam cu extremele. 

lipsesc unele însuşiri naturale 466 . 

Deci nu trebuie alterată existenţa lor, prin desfiinţarea voinţei naturale şi a 

lucrării fiinţiale pe motiv că altfel e păgubită unirea. 

Căci din aceasta urmează una din două: sau se va face din părţi un întreg 
oarecare şi se vor topi cele două voinţe fiinţiale şi lucrări naturale prin 
compoziţie într-o voinţă şi o lucrare şi se va extinde de la părţi alterarea asupra 
întregului, prefăcîndu-1 în ceva mitic (închipuit), care se va arăta cu totul străin 
de comuniunea cu Tatăl şi cu noi, neavînd nici Acela o voinţă sau o lucrare 
compusă prin fire, nici noi 4 * 66 . Căci nu se produce nici o compoziţie (sinteză) a 
celor aflătoare într-un suport, dar nici nu sînt văzute existînd în ele însele şi în 
afară de fiinţa suport a lor 466c . Şi apoi e absurd a cugeta că se împarte şi se taie o 
unică voinţă în ceva mai de sus şi ceva mai de jos. Aceasta cere înrudirea 
naturală cu amîndouă, pentru a se distinge în două jumătăţi (1), şi aceasta dată 
fiind unitatea nedespărţită după ipostas 467 . Sau (făcînd aşa) vom păstra 
nepăgubită voinţa naturală a firii Cuvîntului întrupat şi lucrarea ce-I aparţine 

466. Dacă firea omenească a fost creată de Dumnezeu, El poate sau se cuvine să o 
păstreze chiar şi în suprema unire cu ea, căei a creat-o ca să o iubească şi i-a dat toate 
însuşirile care o fac capabilă să-L manifeste. în întruparea Cuvîntului se vădeşte o tainică 
conformitate a omului creat cu Dumnezeu, Creatorul lui. Creştinismul nu e credinţa 
numai în Dumnezeu Cel neschimbat, ci şi în fiinţa şi valoarea omului dintr-o anumită 
corespondenţă cu Dumnezeu, Care-1 cheamă la dialogul etern cu El. Dar şi un Dumnezeu 
care trebuie să elimine, sau să preschimbe ceva din om cînd se uneşte cu el este şi el un 
dumnezeu imperfect. Un om imperfect ar fi mărturia unui dumnezeu imperfect. Creştinis- 
mul prezintă pe Dumnezeu Cel desăvîrşit numai prin faptul că El Se poate uni cu omul, 
creat pentru unirea cu El, fără să trebuiască să Se preschimbe, sau să piardă ceva din El. 
De aceea omul a fost creat ca o fiinţă în stare să fie îndumnezeită, să ajungă la toate ale lui 
Dumnezeu, dar nu prin sine, ci prin harul lui Dumnezeu. El e creatura destinată îndumne- 
zeirii. Prin sine e nimic, prin Dumnezeu se face şi el purtătorul puterilor dumnezeieşti. 
Deşi se face dumnezeu prin har, el are tocmai de aceea o capacitate pentru aceasta cum nu 
are animalul şi nici lumea materială. El e conştient şi liber ca şi Dumnezeu şi pentru Dum- 
nezeu. El poate cugeta şi experia în mod conştient pe Dumnezeu. El poate iubi pe Dumne- 
zeu. Dar prin libertate poate să şi deformeze aceste însuşiri. 

466 b. Nu poate exista o voinţă şi o lucrare compusă prin fire. Aşa ceva nu e nici în 
Dumnezeu, nici în om. O astfel de voinţă şi lucrare n-ar mai fi nici dumnezeiască, nici 
omenească. Ce ar fi atunci? Nu s-ar mîntui deci umanul, nici nu s-ar îndumnezei ca uman. 
Ar fi ceva asemenea centaurului: nici dumnezeu, nici om, ci o alterare a ambelor. Dar poate 
fi alterat Fiul lui Dumnezeu? Mai e un dumnezeu cel care poate fi alterat? 

466 c. însuşirile şi activităţile unui subiect nu se contopesc, dar nici nu au existenţă în 
ele înseşi, ci îşi au existenţa în subiect, în ipostas, care le uneşte fără să le contopească. 
Aceasta e concepţia generală a Sf. Maxim. Toate există în ipostasuri, dar nu se contopesc. 
Cele spirituale există în subiectul personal. E o cugetare profund personalistă. Ele ies dintr-o 
esenţă (fiinţă), iar aceasta nu e văzută decît în ipostasuri. în gradul lor suprem şi neprovenit 
de la altceva, ele există în fiinţa dumnezeiască, iar aceasta, în ipostasurile Sfintei Treimi. îşi 
poate forma Hristos o fiinţă nouă, deosebită de a Sfintei Treimi, poate fi suport al unei voinţe 
şi lucrări compuse, sau le poate lua dintr-o existenţă a lor de sine, sau din Dumnezeu şi om ca 
să le contopească? Aşa ceva e cu neputinţă. 

467. Dacă Hristos ar avea o singură voinţă, contopită din cea dumnezeiască şi cea 
omenească, cum se face apoi iarăşi că ea se împarte în două, arătîndu-se pe jumătate dum- 
nezeiască, pe jumătate omenească? 

fiinţial şi vom desfiinţa fiinţa omenească a Lui şi o vom înlătura şi, astfel, vom 
vătăma unirea cea mai presus de fire şi trupul înzestrat cu suflet raţional şi 
înţelegător, sau fiinţa şi firea noastră nu va mai avea trebuinţă de această unire 
după ipostas, neaflîndu-se nicidecum şi nemîntuindu-se în Cuvîntul. Căci unde şi 
ce fel de fire va mai fi acea fire care a căzut din cele ce-i aparţin după fire? 

Dacă deci Domnul a fost lipsit după trup de acestea sau de vreuna din aceste 
însuşiri, n-a fost nici om peste tot (sau să dovedească cei ce spun acestea că e om 
prin fire fără acestea, sau om peste tot); iar dacă nu a fost om peste tot, căci nu 
există ora lipsit prin fire de acestea sau de vreuna din ele, e vădit că Cuvîntul nu 
S-a făcut om. Căci cum S-ar fi făcut om, sau prin ce raţiune, odată ce firea nu e 
lipsită de nici una din acestea? Ci este altceva, străin cu totul de firea noastră şi 
necunoscut. în acest caz ceea ce spune că s-a făcut sau a avut fiinţă de la început 
împreună cu El s-a şi coborît de sus împreună cu El, şi atunci ce mai e coborîrea 
la noi, odată ce nu ne-am întîlnit nicidecum cu El printr-un trup neluat de la noi 
şi neunit cu El după ipostas? Sau totul e o nălucire şi un chip care ne amăgeşte 
simţurile, şi nu esenţa trupului. în acest caz nu e pîrga neamului nostru, sau 
frămîntâtura care ne uneşte prin har şi ne eliberează de toate cele ce ne despart 
(de Dumnezeu), a căror cauză s-a făcut neascultarea de la Adam cel vechi, pîrga 
pentru care a fost osîndită la moarte firea noastră. 

Pentru ce ne pizmuiesc deci mîntuirea şi mărturisirea desăvîrşita? Pentru ce 
aduc silogismele pretinse de neocolit şi spun că lucrărilor le urmează voinţele şi 
acestora le urmează iarăşi opoziţia din care deduc şi pe cei ce voiesc cele 
contrare 468 ? Trec peste respingerea acestora şi peste întrebarea de unde şi cum 
ajung la aceste mincinoase afirmaţii (sofisme)? Voiesc să ştiu şi să aflu numai: 
dacă ei, susţinînd acestea şi inventînd această nouă învăţătură, o fac fără voie şi 
cine e cel ce îi sileşte? Apoi după faptă, de unde au dobîndit voinţa pentru lucrul 
făcut, dacă n-a existat înainte? Şi cine a silit pe cel ce a făcut un lucru, ca să-1 
facă chiar fără voie şi să fie mulţumit cu lucrul făcut 469 ? 

Şi cum dacă însuşi Cuvîntul întrupat nu voia în mod natural ca om, dar lucra 
cele după fire 470 , de unde primea să voiască nesilit foamea şi setea, durerea şi 
osteneala şi somnul şi toate celelalte? Căci nu voia şi nu 

468. Monoteliţii respingeau două lucrări şi două voinţe în Hristos, spunînd că din 
acestea urmează doi voitori contrari. 

469. Prin aceste întrebări Sf. Maxim vrea să le arate chiar din ceea ce fac ei că nu pot 
spune că fac un lucru fără a-i premerge o voinţă, cum afirmau ei că se întîmpla în Hristos. 

470. Unii monoteliţi spuneau şi de Iisus că nu voia în mod natural ca om, dar lucra cele 
ale firii omeneşti, căci nu puteau contesta că lucra prin trup. 

lucra numai Cuvîntul acestea după fire, avînd firea cea mai presus de fiinţă şi 
suprainfinită împreună cu Tatăl şi cu Duhul, deşi «ca Dumnezeu dădea firii iarăşi 
în chip liber, cînd voia, vreme să lucreze ale ei» 471 , cum spune dumnezeiescul şi 
marele învăţător al Nyssenilor, Grigorie (Comentar la Ioan, cartea IV). Căci 
dacă ar fi voit acestea numai ca Dumnezeu nu Acelaşi şi ca om, sau ar fi fost El 
însuşi trup prin fire, sau schim-bîndu-Se după fiinţă S-ar fi făcut trup prin 
căderea Dumnezeirii Sale, sau trupul Lui n-ar fi fost însufleţit în chip raţional, ci 
el ar fi fost în trupul Său cu totul neînsufleţit şi neraţional 472 . Iar dacă trupul a 
fost însufleţit în chip raţional, avea şi voie naturală, căci tot ce e prin fire raţional 
e numaidecît şi voitor prin fire 473 . Şi dacă avea voinţa naturală ca om, voia desi- 
gur după fiinţă acelea pe care El ca Dumnezeu, creînd-o, le-a sădit în fire în chip 
natural, ca ţinînd de constituţia şi de menţinerea ei 474 . Căci n-a venit ca să strice 
firea, pe care El însuşi a făcut-o ca Dumnezeu şi Cuvîntul, ci a venit să 
îndumnezeiască cu totul firea pe care El însuşi a voit, cu bunăvoinţa Tatălui şi cu 
împreună lucrarea Duhului, să o unească cu Sine după ipostas împreună cu toate 
însuşirile ce-I aparţin în mod natural, afară de păcat. 

471. învăţătura cea dreaptă e că lisus nu numai lucra cele omeneşti prin firea ome- 
nească, ci le şi voia cu voia omenească, nu cu voia dumnezeiască. Totuşi avea şi voia dum- 
nezeiască în voirea omenească a acestora. Căci El îngăduia firii omeneşti să voiască, cînd era 
potrivit, cele ale ei: foamea, setea etc. Umanul nu era numai un instrument pasiv al voii 
dumnezeieşti. Căci cum ar fi biruit astfel cele ale slăbiciunii omeneşti? Legătura între voia 
omenească şi cea dumnezeiască era foarte subtilă în Hristos. Nu era nici o despărţire în ele şi 
nici o contopire. Voia omenească nu se mişca fără voia dumnezeiască, iar cea dumnezeiască 
nu o silea pe cea omenească, ci aceasta se mişca benevol simţind dorinţa voii dumnezeieşti. 
Fiecare din cele două voi îşi arată libertatea în lucrarea celeilalte. In oarecare măsură 
aceasta se întîmplă şi în orice om care vrea să se conformeze voii dumnezeieşti. Deosebirea 
cea mare stă poate în faptul că în Hristos voia omenească simţea mai clar dorinţa şi mişcarea 
voii dumnezeieşti. 

472. Dacă Hristos n-ar fi voit şi săvîrşit faptele Sale omeneşti şi cu voia Sa omenească, 
n-ar fi avut în existenţa Sa în trup, şi sufletul şi raţiunea omenească, căci a nu voi omeneşte 
înseamnă a nu avea suflet şi raţiune omenească. în acest-caz n-ar fi ridicată din folosirea 
pătimaşă contrară lui Dumnezeu raţiunea omenească şi în general sufletul omenesc. Şi atunci 
pentru ce ar mai fi luat trup Fiul lui Dumnezeu? Poate chiar trupul Lui ar fi fost o simplă 
apariţie, sau Dumnezeirea căzută la starea de trup în sens panteist, anulîn-du-se în acest caz 
lucrarea mîntuitoare a lui Dumnezeu. Numai asumînd umanitatea întreagă Fiul lui 
Dumnezeu a mîntuit-o, adică i-a asigurat viaţa fericită la sînul Lui pentru veci. 

473. Raţiunea fără voinţă e fără rost. De ce aş raţiona în împrejurările vieţii mele, dacă 
nu pot alege prin judecată felul de a mă comporta în ele, sau cu ce faptă am să le răspund? în 
raţiune este implicată voinţa şi conştiinţa că e de preferat să aleg binele. 

474. Dumnezeu Cuvîntul n-a venit să desfiinţeze firea pe care a creat-o, deci nici voia 
pe care a sădit-o în ea ca să fie în armonie cu voia Lui şi să sporească astfel în ceea ce îi este 
propriu prin comunicarea cu Dumnezeu, lucrînd conform voii Lui. Deci însuşindu-Şi firea 
noastră Şi-a însuşit şi voia ei în mişcarea ei dreaptă, deci în Dumnezeu, întrucît El a sădit în 
firea noastră această voie spre El. A venit să readucă voia firii noastre la conformitatea cu 
voia Sa, dar nu silind-o spre aceasta. S-a făcut El însuşi ca Dumnezeu Subiectul acestei voi a 
creaturii Sale, întărind libertatea pe care i-a dat-o ca să meargă pe calea proprie firii ei în 
conformitate cu voia Lui dumnezeiască.- în aceste rînduri Sf. Maxim afirmă în mod clar 
conformitatea firii noastre, şi deci a voii noastre, cu Dumnezeu ca bază a întrupării, 
întruparea duce la capăt opera creaţiunii, unind deplin creatura cu Creatorul şi o 
îndumnezeieşte după har. 

Deci ca Dumnezeu prin fire a voit cele dumnezeieşti şi părinteşti prin fire. 
Căci era împreună voitor cu Născătorul Lui. Iar ca om, voia iarăşi Acelaşi cele 

omeneşti prin fire, păzind iconomia (întruparea) curată de orice nălucire, 
neîmpotrivindu-Se nicidecum voii Tatălui. Căci nimic din cele naturale, precum 
nici însăşi firea, nu se împotriveşte vreodată cauzei firii 475 . Căci voinţa, ca 
socotinţă proprie (yv6)[ir\), şi cele ce sînt ale ei, e aceea care nu consimte uneori 
cu raţiunea firii. Deci dacă ar spune cineva că ceva din cele după fire se 
împotriveşte lui Dumnezeu, vina ar arunca-o mai degrabă asupra lui Dumnezeu 
decît asupra firii, ca asupra Unuia ce a sădit în cele create un război natural spre 
revolta şi lupta faţă de El şi întreolaltă. 

Iar că nimic natural nu se împotriveşte lui Dumnezeu, e vădit din faptul că 
cele naturale au fost create de Dumnezeu prin facere şi că nici una nu are ceva 
reproşabil în existenţa sa fiinţială, ci dimpotrivă sînt supuse învinuirilor pentru 
abaterea lor. Căci prin această abatere ne facem părtaşi de tot răul prin socotinţa 
noastră arbitrară, asemenea şarpelui începător al răului, dar prin fire sîntem 
făptură a A lui Dumnezeu şi zidire cinstită după fire. De aceea urmînd 
dumnezeieştilor Părinţi, nu admitem nici o micşorare nici a voinţelor naturale, 
nici a lucrărilor, precum nici a firilor însele în Acelaşi şi Unul Cuvînt al lui 
Dumnezeu întrupat. Ci îl credem pe Acelaşi în chip dreptcredincios întru toate 
Dumnezeu şi om desăvîrşit, pentru că are şi voieşte şi lucrează în chip desăvîrşit 
cele dumnezeieşti şi cele omeneşti şi deci are în mod propriu şi voinţa şi lucrarea 
dumnezeiască şi omenească. Crezînd aşa, nu dogmatizăm micşorarea firilor din 
care şi în care există, sau mai bine zis neexistenţa lor. 

Că a avut voie omenească după fire, precum şi dumnezeiască după fiinţă, 
arată în mod vădit însuşi Cuvîntul prin ferirea omenească icono-mică de moarte, 
manifestată de El. Aceasta L-a făcut să spună: «Părinte, de este cu putinţă, să 
treacă acest pahar de laMine», ca să arate slăbiciunea trupului Său şi că nu S-a 
făcut cunoscut celor ce-L vedeau prin nălu 

475. Dacă Hristos n-ar fi împlinit voia Tatălui, s-ar fi dovedit că nu e nici Fiul Lui 
adevărat şi n-a luat nici firea omenească adevărată. Deci întruparea, ridicarea din păcat şi 
mîntuirea ar fi fost o nălucire. Căci atît ca Fiul adevărat al lui Dumnezeu, cît şi ca Cel ce a 
luat firea omenească creată ca Dumnezeu, ridicată din păcat (singura cu care Se putea uni 
Fiul lui Dumnezeu), S-a dovedit prin împlinirea voii Lui de mîntuire a umanului. Sfîntul 
Maxim manifestă un mare optimism în înţelegerea firii omeneşti. Faptul că ea, voind ceea ce 
voieşte Dumnezeu, voieşte ceea ce o promovează cu adevărat, arată că e făcută să se deschidă 
prin voia sa adevăratului Dumnezeu. în faptul că omul închizîndu-se capricios în sine prin 
voia sa nu se simte bine în mod statornic şi nu creşte spiritual, se arată că el .a fost făcut să se 
depăşească, prin voia sa, pe sine, ca să se realizeze pe sine, că a fost făcut ca o fiinţă ce tinde 
spre desăvîrşirea în Creatorul ei. 

cire, înşelîndu-le simţirea; ci că a fost cu adevărat şi în mod propriu om, 
mărturisind-o aceasta voinţa Lui naturală, care s-a ferit de moarte prin 

• 476 

iconomie . 

Dar că iarăşi a fost îndumnezeită voinţa Lui omenească în întregime prin 
consimţire cu cea dumnezeiască, fiind mereu mişcată şi întipărită de ea, e vădit 
din faptul că împlinea în mod desăvîrşit numai judecata voii Tatălui, de care 
spunea ca om: «Să nu se facă voia Mea, ci a Ta». Ni S-a dat şi prin aceasta pe 
Sine model şi pildă spre nesocotirea voii noastre prin împlinirea deplină a celei 
dumnezeieşti, chiar dacă am vedea atîr-nînd prin aceasta moartea asupra 
noastră 477 . Căci dacă nu făcîndu-Se om şi însuşindu-Şi voia omenească naturală 
şi supunînd-o pe aceasta prin iconomie şi ridicînd-o spre unirea cu voia 
dumnezeiască, ar fi spus Tatălui: «Să nu se facă voia Mea, ci a Ta», ar fi vădit că 
a spus aceasta ca Dumnezeu prin fire şi prin aceasta ar fi arătat că nu are aceeaşi 
voie cu Tatăl şi egală cu a Lui, ci alta şi deosebită după fire, pe care supunîndu-I- 
o, cerea să se facă numai cea părintească. Şi dacă avea altă voinţă naturală decît 
cea a Tatălui, e vădit că avea şi o fiinţă deosebită. Căci «o singură fiinţă are şi o 
singură voinţă», după prea înţeleptul Ciril. Iar dacă voinţa naturală e deosebită, 
deosebită va fi numaidecît şi firea 477b . 

Deci una din două: sau avea ca om o voinţă naturală şi S-a ferit pentru noi, 
cu voia, în chip iconomie de moarte 478 ; dar iarăşi a pornit împotriva ei pentru 
desăvîrşita consimţire cu cea dumnezeiască; sau, neavînd ca om o voinţă 
naturală, a suferit ca Dumnezeu prin fire patimile trupului în fiinţa Sa, care se 
ferea în chip natural de moarte şi avea prin fiinţă altă voinţă naturală decît cea a 
Tatălui, cerîndu-I de aceea Acestuia şi rugîndu-L să nu se facă voia Sa. Dar ca 
Dumnezeu are frică de moarte prin fire şi cere de aceea să treacă paharul ei şi are 
altă voinţă naturală decît cea părintească? 

Să lepădăm deci din sufletele noastre şi o astfel de absurditate şi să ţinem 

476. Dacă nu S-ar fi ferit de moarte, nu ar fi fost om. Deci n-ar fi fost Dumnezeu 
întrupat şi nu ne-ar fi mîntuit. 

477. Trecem peste voia noastră, o călcăm, n-o împlinim, cînd împlinim voia dumne- 
zeiască, chiar dacă renunţînd la voia noastră renunţăm la apărarea vieţii noastre prin ea. Dar 
în această renunţare la voia noastră în favoarea celei dumnezeieşti, se manifestă în altfel voia 
noastră, mai bine zis voia no'astră cea adevărată. Şi prin ea asigurăm firii noastre adevărata 
viaţă, cea în Dumnezeu, sau din izvorul vieţii adevărate în locul unei vieţi trecătoare, mai 
mult aparente. Mai mult împlinim voia noastră cînd împlinim prin ea voia lui Dumnezeu, 
decît atunci cînd căutăm să o împlinim împotriva voii lui Dumnezeu. Slăbirea aceasta a voii a 
adus-o păcatul. 

477 b. Şi-a supus voia Sa omenească voii dumnezeieşti, pentru ca să se împlinească 
mîntuirea omului care nu se poate mîntui în afara comunicării cu Dumnezeu. Altfel ar fi 
rămas despărţit umanul de Dumnezeire. 

478. S-a ferit cu voia Sa omenească în chip iconomie de moarte, ca să arate că Dum- 
nezeu Cuvîntul a luat firea şi voia noastră adevărată, dar slăbită de păcat, şi ca atare a 
putut mîntui, întrucît S-a supus voii dumnezeieşti, cu toată slăbiciunea lor, cum se spune 
în continuare. 

binecredincioasa mărturisire a Părinţilor. Şi cînd zice: «Părinte, de este cu 
putinţă, să treacă paharul acesta» (cum zice marele Atanasie în «Cuvîntul 
despre întrupare şi Sfînta Treime»), «dar să nu se facă voia Mea, ci a Ta», căci 

«Duhul este rîvnitor, dar trupul slab», să înţelegem că aci ne arată cele două 
voinţe: pe cea omenească sau a trupului şi pe cea dumnezeiască. Cea omenească 
se fereşte de patimi pentru slăbiciunea trupului, iar cea dumnezeiască e gata să le 
primească. Aşa a învăţat şi marele Grigorie Teologul, în «Al doilea Cuvînt 
despre Fiul», zicînd în chip clar: «Voirea Aceluia nu avea «îimic potrivnic, fiind 
întreagă îndumnezeită». Deci îi era propriu să voiască omeneşte, după acest mare 
învăţător. Căci nu se întîmpla aceasta prin socotinţa proprie, ci prin voinţa 
naturală în sens propriu întipărită continuu de Dumnezeirea Lui după fiinţă şi 
mişcată spre împlinirea iconomiei (a mîntuirii) şi îndumnezeită prin consimţirea 
şi legătura cu cea părintească şi devenită şi numită şi dumnezeiască cu adevărat 
prin unirea în sens propriu cu aceea, dar nu prin fire. Căci nu a ieşit nicidecum, 
îndumnezeindu-se, din fire 479 . Căci spunînd «îndumnezeită întreagă», învăţătorul 
a înfăţişat unirea voinţei omeneşti din El cu voia dumnezeiască şi părintească a 
Lui, depărtînd deplin toată împotrivirea şi pe cei ce voiesc cele contrare tainei lui 
Hristos 480 . 

Iar spunînd «voirea Aceluia» a indicat mişcarea înnăscută a voii omeneşti 
din El şi deosebirea ei fiinţială şi naturală de cea dumnezeiască şi părintească a 
Lui, prin ceea ce a înlăturat deplin nălucirea contopirii 

479. îndumnezeirea nu înseamnă ieşirea firii noastre din ceea ce este ea. Aceasta 
înseamnă că e făcută pentru îndumnezeire; că în starea de îndumnezeire se realizează în mod 
deplin. Iarăşi apare conformitatea umanului cu divinul. Omul se cere după prezenţa 
transcendenţei dumnezeieşti în sine, cum se cere plămînul după aer. îndumnezeirea e 
desăvîrşirea bunătăţii în om, în care el simte în modul cel mai deplin şi neştirbit umanitatea 
lui. 

480. învăţăturile contrare tainei lui Hristqs se opun îndumnezeirii. Sfîntul Maxim vede 
îndumnezeirea concentrată în acordul deplin al voii omeneşti a lui Hristos cu voia Lui 
dumnezeiască. De voie atîrnă toată bunătatea, dar şi toată răutatea. Prin acordul voii 
omeneşti cu cea dumnezeiască se deschide Dumnezeirea omenescului şi omenescul Dum- 
nezeirii. Voia este uşa firii noastre care se poate închide şi deschide lui Dumnezeu, întîl-nind 
uşa închisă sau deschisă a lui Dumnezeu, reprezentată de voia Lui. Voinţa bună face întreg 
omul bun, căci e deschisă cu drag lui Dumnezeu şi semenilor. Voinţa bună se află în acord cu 
voia lui Dumnezeu prin care se revarsă bunătatea Lui nesfîrşită din izvorul ei. în unire cu 
voia lui Dumnezeu, omul trăieşte bunătatea sa în întîlnire cu cea dumnezeiască, fără să se 
confunde bunătatea sa cu cea dumnezeiască, întrucît pe a sa o simte provenind din cea 
dumnezeiască, iar pe cea dumnezeiască, izvor al bunătăţii sale. Cine ajunge în preajma unui 
om bun simte în acela bunătatea lui, dar şi pe cea a lui Dumnezeu ca izvor al bunătăţii lui. 
Simte persoana omului în întîlnirea ei cu Persoana cea bună a lui Dumnezeu sau cu Sfînta 
Treimfâl. Părinţii au susţinut faţă de contopirea firilor păstrarea lor în raţiunea naturală a 
fiecărPJăniavi&ţţiî (dBullegpăWice, asJwntjp t«i!ol«iinide<[isiţtnJ ja«teă) ifuriiuvunc deirealţzq&zătnţMAri 
île oaorduniilShc-ae^eJăvăiiiă^thi^eniiaţiiawpuiisturală, realizează iconomia sau întruparea şi 
mîntuirea. 

482. Datorită ipostasului cel Unul, cele două firi se află în Hristos într-o unire de 
nedespărţit. Este o unire greu de înţeles. Ea arată din nou putinţa firii omeneşti de a fi 
înarticulată într-o unitate personală cu cea dumnezeiască. Aceeaşi Persoană dumnezeiască se 
poate manifesta prin firea omenească ca prin firea proprie, precum prin trup se manifestă 
sufletul. 

483. Fiul lui Dumnezeu trăieşte odată cu plinătatea dumnezeiască şi plinătatea ome- 
nească asumată, fără confundarea lor. Dar le trăieşte totuşi ca Unul şi Acelaşi; Se simte 
Acelaşi în cele dumnezeieşti şi în cele omeneşti ale Sale. O asemănare oarecare am avea în 
trăirea de către persoana umană a mişcărilor sufletului şi ale trupului, sau în prezenţa celor 
dintîi în cele din urmă şi invers. Aceasta înseamnă pe de o parte că nu este o opoziţie între 
cele dumnezeieşti şi cele omeneşti, pe de alta că în cele omeneşti se află cele dumnezeieşti şi 
invers. 

484. Voia prin iconomie să treacă paharul, adică să arate că fiind Dumnezeu S-a făcut 
om cu adevărat, căruia îi este frică de moarte. 



206 SFÎNTUL MAXIM MĂRTURISITORUL 



lor. Căci combătînd pe cei ce prin aceasta şi prin despărţirea deopotrivă cinstită 
de ei cu ea (cea dumnezeiască) luptă împotriva iconomiei (a întrupării şi 
mîntuirii), acest dumnezeiesc Părinte şi sfinţii învăţători ai Bisericii universale au 
dogmatizat cu glas mare deosebirea şi unirea, împotriva celor două rătăciri: pe 
una (din voinţe) arătînd-o menţinută real şi desă-«vîrşit în raţiunea naturală, iar 
pe cealaltă, păstrată ferm şi ipostatic 481 . Prin aceasta se adeveresc firile aflate 
fiinţial în Unicul Hristos Dumnezeu în unire inseparabilă, ca şi toate însuşirile lor 
naturale 482 . Căci toţi au dogmatizat ca pe alta şi alta firea dumnezeiască şi 
omenească, sau o îndoită fire în Unul şi Acelaşi 483 . Astfel au propovăduit în mod 
clar tuturor şi o alta şi altă voinţă, adică dumnezeiască şi omenească, sau două 
voinţe; şi o alta şi altă lucrare, dumnezeiască şi omenească, deci o lucrare 
îndoită, adică două. Căci aşa au indicat fiinţele în mod vădit prin număr. Fiindcă 
Se arată Acelaşi ca om prin fire, deşi e după fire şi Dumnezeu, vrînd în mod 
iconomie să treacă paharul 484 , dar întipărind pînă acolo ceea ce e al nostru, cum 
ne-a învăţat înţeleptul Ciril, încît să alunge toată frica de moarte a firii noastre şi 
s-o întărească şi s-o ridice în pornirea bărbătească a înfruntării ei (înţeleg, a 
morţii). Şi Se arată iarăşi Acelaşi ca Dumnezeu, deşi e şi om după fiinţă, voind 
împreună cu Tatăl să îndeplinească iconomia şi să înfăptuiască mîntuirea noastră, 
a tuturor. Se arată ca om, deşi e prin fire Dumnezeu, trăind omeneşte de bună 
voie pentru noi încercarea patimilor; dar Se arată şi ca Dumnezeu, deşi e după 
fire om, lucrînd dumnezeieşte şi înfăţişînd în mod natural semnele Dumnezeirii, 
din care se cunoaşte că era Acelaşi Dumnezeu şi om, avînd voinţele şi lucrările 
în mod natural egale ca număr cu firile din care şi în care exista, spre adeverirea 
existenţei desăvîrşite a celor care erau în El în mod propriu. 

Iar dacă cineva aduce, spre respingerea şi negarea acestora, expresia 
«lucrare teandrică» a grăitorului de Dumnezeu Dionisie şi expresia «lucrarea ce 
se arată înrudită cu amîndouă» a prea înţeleptului Ciril, să ştie că nu se alege de 
aci cu nici un ajutor împotriva mărturisirii dreptei credinţe. Căci expresia 
«teandrică», folosită ca un termen potrivit de învăţător indică concomitent 
lucrarea îndoită după fire. El a propovăduit unindu-le, şi nu în mod simplu, 
lucrarea dumnezeiască şi omenească. De aceea nu le-a indicat prin număr, căci a 
învăţat în mod unitar unirea lucrărilor naturale, care nu se vatămă prin deosebirea 
lor naturală, precum nici unirea nedespărţită a firilor nu se vatămă prin indicarea 
lor deosebită. 

Fiindcă altfel, dacă potrivit celor ce spun că ar avea o singură lucrare şi 
aceasta teandrică, dacă ea i-ar fi naturală Cuvîntului întrupat, cum s-ar împărţi în 
două cea una după fire? Şi prin ce raţiune lucrarea cea una ar face să se constituie 
şi să se definească două naturi? Şi cum s-ar putea face ca să aibă lucrările la fel 
cu fiecare din cele de acelaşi neam (cu Dumnezeu şi cu omul) şi să fie iarăşi 
deosebite după fiinţă de cele de alt neam? Şi omit să spun că cel ce spune aceasta 
a căzut atît din înrudirea naturală cu Tatăl, cît şi din cea cu noi, întrucît nici 
Acela, nici noi nu avem lucrarea înnăscută şi fiinţială teandrică. Iar dacă ea ar fi 
ipostatică, pe lîngă faptul că aceasta e o opinie nouă - căci cine ar spune că există 

o lucrare teandrică? - şi acest cuvînt îl socoteşte pe El străin de Tatăl, după 
lucrare, dacă are o lucrare ipostatică deosebită de Tatăl, şi nu naturală. Căci în 
acest caz Cuvîntul e deosebit de Tatăl prin însuşirile ipostatice. Iar expresia 
«lucrarea se arată înrudită cu amîndouă» fericitul Ciril n-a spus-o spre 
desfiinţarea deosebirii fiinţiale după fire a lucrărilor celor din care şi în care 
există Unul şi Singurul Hristos Dumnezeu, ci spre afirmarea unirii culminante a 
acestora. Prin aceasta se arată imitînd pe grăitorul de Dumnezeu Dionisie prin 
alte cuvinte. Căci a spus-o aceasta ca să înveţe că Acesta nu e Dumnezeu gol, 
nici om simplu, nici Dumnezeu lucrînd deosebit prin cele netrupeşti, nici om 
lucrînd deosebit după socotinţa sa, ci Dumnezeu întrupat şi înomenit în mod 
desăvîrşit pentru noi, Acelaşi lucrînd deodată dumnezeieşte şi omeneşte. Căci nu 
Se afla Mîn-tuitorul lucrător numai prin cuvînt şi prin porunci dumnezeieşti în 
învierea morţilor şi vindecarea a toată boala şi neputinţa, ci luînd ca împreună 
lucrător la acestea sfîntul Lui trup. Făcea acestea pe de o parte prin dumnezeiasca 
Lui poruncă, dar era de viaţă făcător prin atingerea trupului unit cu El după 
ipostas, ca să-1 arate şi pe acesta putînd să dea viaţă prin lucrarea lui fiinţială, 
căreia îi slujea atingerea, glasul şi toate cele asemenea. Aşa Şi-a arătat lucrările 
Lui (ale lui Hristos Dumnezeu, compus din ambele), păstrate în mod desăvîrşit: 
pe cea a Dumnezeirii Lui prinporunca Lui a toate făcătoare şi pe cea a umanităţii 
Lui prin atingere, unite desăvîrşit prin legătura lăuntrică şi prin întrepătrundere 
(periho-reză) pînă a se arăta lucrarea Lui săvîrşindu-se prin unirea Cuvîntului şi a 
prea sfîntului Său trup, dar nu naturală, nici ipostatică. Căci nu a spus aşa ceva 
învăţătorul 48413 . Ci pentru că e înrudită cu amîndouă părţile, prin care, cum s-a 
spus, era Atoatefăcătorul prin poruncă şi Se arăta om prin atingere 485 . 

Deci s-a dovedit chiar din sfinţita învăţătură a învăţătorului (Ciril) că 
menţine şi deosebirea lucrărilor naturale, precum se arată păzind şi deosebirea 
firilor din care sînt lucrările şi după unire, deşi păstrează unirea. Deosebirea o 
arată zicînd: poruncă a tot făcătoare şi atingere; iar unirea, spunînd că lucrarea e 
una şi înrudită. Prin acestea înlătură atît împărţirea cît şi despărţirea tainei lui 
Hristos. Iar cei ce nu înţeleg aşa, ci înţeleg «lucrarea înrudită» ca fiind o singură 
lucrare a Cuvîntului şi a trupului, dogmatizează amestecarea într-o fiinţă, 
susţinută de Eutihie şi Apolinarie. Deci trebuie păstrată în toate nevătămată atît 
raţiunea nevătămată, cît trebuie păzit şi modul iconomiei nestricate 486 . Aceasta ca 
să nu pătrundă împotriva adevărului urîta pereche: despărţirea sau confundarea. 

în acest sens binecredincios trebuie înţelese şi alte expresii ale Sfinţilor 
Părinţi, care mai pot fi aflate la ei. Nici pe ele nu le vom înţelege ca contrare 
expresiilor sfinţilor, despre două lucrări, ştiind că cele din urmă exprimă 
deosebirea împotriva confundării, iar cele dintîi, unirea împotriva despărţirii. 

485. Se arătau cele două lucrări ca una pentru că realizau o conlucrare între firi, sau 
arătau firile capabile să-şi unească lucrările arătînd «înrudirea» firilor, care produce şi 
«unitatea lucrărilor» prin înrudire (auyYevf|). 

486. Trebuie păstrată nealterată raţiunea fiecărei firi, dar şi modul unirii lor mîntui- 
toare. Chiar în universul creat se arată în toată raţiunea fiecărui gen, sau componente, cît şi 
modul unirii lor care nu le confundă. La fel se menţin Dumnezeirea şi umanitatea în unirea 
lor. Dumnezeu n-a creat făpturile ca să le contopească între ele sau cu Sine prin unire. 
Modul unirii nu alterează raţiunile individuaţiunii lor, sau componentele. Nici iubirea între 
oameni nu desfiinţează persoanele lor. Se poate vedea valoarea şi durata eternă a 
persoanelor, ca cele mai ireductibile şi neînlocuibile unităţi. 

Deci să le îmbrăţişăm şi pe acestea şi pe acelea cu sufletul şi cu gura, plin de 
bucurie în chip dreptcredincios; şi prin ambele expresii ce par contrare să 
răsturnăm cu înţelepciune pe cei ce cugetă contrar lor, şi unii altora, şi 
adevărului 487 ; şi să-i scoatem cu bărbăţie din curtea noastră, sau din Biserica 
universală şi apostolică, şi să nu le oferim nici o călcare a credinţei drepte celor 
ce uneltesc să surpe hotarele ei, prin părăsirea armelor şi dogmelor 
binecredincioase prin care se produce nimicirea şi desfiinţarea acelora. 



Dar trebuie ştiut şi aceea că în privinţa firilor şi lucrărilor aflăm la Sfinţii 
Părinţi, pe lîngă expresiile duale, şi pe cele unitare, ca: «o fire a lui Dumnezeu 
Cuvîntul întrupată» şi «lucrarea teandrică» şi «lucrarea înrudită şi arătată 
prin amîndouă». Dar în privinţa voinţelor naturale (ale naturilor), nu se află nici 
o expresie unitară, pe cît ştiu eu, ci numai cele care prin înţelesul şi numărul şi 
deosebirea lor arată două voinţe. Deci cum şi pe ce temei vom primi măcar să 
cercetăm în general de trebuie să vorbim de una sau de două voinţe în Hristos 
Dumnezeu, odată ce legea şi învăţătura Părinţilor ne porunceşte să mărturisim şi 
să propovă-duim două voinţe naturale în EI, ca şi firile înseşi şi lucrările lor 
naturale, recunoscînd deosebirea între ele? 

Spunîndu-le acestea în treacăt către sfinţenia ta de Dumnezeu cinstită, te rog 
să ierţi şi să îndrepţi cele spuse de mine necorect sau cugetate în mod necuvenit, 
cu iubire şi bunătate părintească şi să mă încredinţezi lui Hristos Dumnezeu, 
Celui împreună slăvit cu Tatăl şi cu Duhul Sfînt în vecii vecilor. Amin. 

Scolii 

1. E absurd, zice, a se împărţi voinţa cea una. Căci aceasta e impusă de înrudirea naturală. 
Prin aceasta dă jumătate uneia, iar restul celeilalte firi nerecunoscute. Prin aceasta se 
înstrăinează Hristos de Dumnezeu şi de noi, ca de unii ce avem o singură voinţă naturală. 

2. Părinţii au dogmatizat deosebirea şi unirea împotriva confundării şi a despărţirii la fel de 
greşită. 

3. Nil. Este o lucrare ipostatică, dar în noi neraţională. Pentru că Dumnezeu S-a făcut om, ca 
să mîntuiască pe om. De aceasta s-au izbăvit toţi cîţi de frica morţii au fost în toată viaţa 
supuşi durerii, adică toţi cîţi, temîndu-se de durere, au ocoiit plăcerea, maica durerii şi 
pricinuitoarea stricăciunii, pricinuitoarea şi înainte vestitoare a morţii. 

7. Un exemplar al epistolei trimise către prea sfinţitul Episcop 

487. Afirmînd unitatea.lucrării, respingem pe cei ce sînt contrari unirii într-o persoană 
a lor; afirmînd deosebirea lucrărilor, respingem pe cei ce sînt contrari persistării 
neconfundate a lor în Hristos. 

488. Sfîntul Ciril din Alexandria, Epist. 2 către Succens. 

Nicandru de către cel întru sfinţi Maxim, despre cele două lucrări în 

Hristos 

Prea cinstite în Dumnezeu şi prea fericite părinte, ai dobîndit, cum o arată şi 
numele ce-1 porţi, odată cu bărbăţia, în mod ascuns sau arătat, şi prea sfinţita 
biruinţă împotriva tuturor duşmanilor care războiesc sfînta Biserică universală şi 
apostolică. Iar odată cu aceasta ai luat de pe acum de la Duhul, prin nădejde, 
cununa înfloritoare şi pururea neveştejită în darurile şi lucrările Duhului a luptei 
pentru El, avînd ca în mînă posesiunea fericită a ceea ce e dorit prin fire prin 
consimţirea desăvîrşita cu El. Dar deşi te desfătezi de Domnul însuşi, cauţi ca 
nimeni altul cum, cînd şi în ce mod să dobîndeşti aceasta prin cuvîntul 
descoperit, nevrînd să o procuri prin cinstitele şi fericitele tale scrisori mie, 
sărmanului şi fricosului, care n-am intrat încă în lupta pentru Dumnezeu şi n-am 
învăţat încă sfîntul război al Lui şi pentru El şi să mişc puterile făptuitoare ale 
minţii, sau gîndurile din suflet ca pe nişte degete şi prin aceasta să surp vitejeşte 
pe cei ce prin cuvinte şi păreri se ridică împotriva Domnului Atotţiitorul; şi 
alungă din pămîntul cel bun, care e însuşi Domnul şi Dumnezeul nostru, şi una 
cu credinţa ortodoxă, temeiul şi fiinţa fermă a dogmelor adevărate şi firea 
pururea roditoare a virtuţilor. 

Dar aceasta ai făcut-o urmînd lui Hristos, ca arătînd prin tine smerenia Lui 
iubitoare faţă de mine, cel ce sînt despărţit de El prin socotinţa mea arbitrară şi 
locuiesc într-o ţară a răutăţii depărtată de El şi hrănesc patimile de necinste prin 
lucrare ca pe nişte porci, şi punîndu-mi în vedere puterea virtuţilor tale 
dumnezeieşti, dobîndite prin mărimea consimţirii tale cu El, să mă mişc spre 
dorirea lor şi să mă pornesc spre o rîvnă sfînta şi fericită şi neclintită, aruncînd, 
după putinţă, de la mine povara mult urîtă a nepăsării care mă apasă mai mult ca 
pe toţi. Şi admi-rîndu-te pentru grija şi îndrumarea înţeleaptă faţă de mine, 
arătată mie ca un bun păstor şi părinte, în cursul multor ani şi prin virtuţi dumne- 
zeieşti, cu lacrimi am rugat stăruitor pe Domnul Dumnezeul nostru, măcar că 
sînt un păcătos, să mi te dăruiască mie şi tuturor, ca, avîndu-te pe tine în acest 
timp, să se impună ceea ce se poate vedea ca adevărul prin fire pe faţă ca adevăr 
la sfîrşitul celor ce se întîmpla acum, şi ca şi astfel, în necazul de acum, cum n-a 
fost altul de la începutul lumii, nici nu va mai fi, necaz care i-a cuprins pe toţi 
pretutindeni din pricina păcatelor, să ne întăreşti prin toiagul puternic al 
rugăciunilor tale ascultate de Dumnezeu şi să ne călăuzeşti şi să ne luminezi cum 
se cuvine, strîngîndu-ne cu învăţătura ta atotsfmţită; şi să ne conduci prin fapte 
la'locul înverzit al deprinderii pururea vii a virtuţilor şi să ne adapi prin 
cunoştinţa cu apa 

reînviorării pururea ţîşnitoare a sfintelor rîuri ale dogmelor; şi să ne dai privirea 
sigură în locul întărit şi în staulul înalt care e Biserica universală şi în Domnul 
care o ţine închegată cu voinţa Sa prin sîngele propriu de viaţă făcător, ca să fim 
eliberaţi de năvala vrăjmaşilor care, scăpaţi la vremea potrivită de toată 
tulburarea şi frămîntarea, uneltesc acum să tulbure marea şi negrăita taină a 
iconomiei mîntuitoare a lui Hristos Dumnezeu, care îmbrăţişează în mod 
dumnezeiesc toate veacurile şi timpurile şi pe toţi cei aflători în veacuri şi în 
timp. Ei o fac aceasta afirmînd că sfîntul trup mintal şi raţional însufleţit, luat de 
El, prin bunăvoirea Tatălui şi cu împreună lucrarea Sfmtului Duh, şi unit cu El 
într-unui şi acelaşi ipostas nu are după unire însuşirile ce-I aparţin prin fire, afară 
numai de păcat, care nu ţine de firea Lui; sau, mai bine zis, susţin că Cuvîntul 
întrupat care S-a făcut om nu a păstrat deplin ca noi cele ce caracterizează firea 
noastră în mod fiinţial, ci sau le-a preschimbat pe acestea în firea Sa 
dumnezeiască, şi prin aceasta a arătat o lipsă în Dumnezeirea Sa, avînd nevoie să 
i se intercaleze ceva pentru împlinirea fiinţei ei; sau le-a făcut să treacă în 
neexistenţă, ca pe unele ce"nu sînt bune şi le-a nimicit, deşi sînt operă a creaţiei 
Sale, ca pe unele pe care nu Ie-a făcut cu raţiune şi înţelepciune şi de aceea nu le- 
a unit cu Sine după ipostas 489 . Căci aceasta pune întrebarea: cum ceea ce s-a 
făcut cu raţiune şi cu înţelepciune nu se menţine prin Raţiunea (Cuvîntul) şi 
înţelepciunea, prin unire ipostatică nedespărţită cu Ea 490 ? Sau cum ceea ce e 
întîiul şi după unire nu se mărturiseşte odată cu cauza pentru care se menţine, ca 
prin mărturisire să se creadă că Cel ce e prin fire Dumnezeu S-a făcut om cu 
adevărat? Sau poate n-a asumat nici la început cele ce ţin de fire împreună cu 
firea, ci a asumat un trup neînsufleţit şi neraţional şi nu din noi sau de o fiinţă cu 
noi? Sau nici nu 1-a asumat, ci 1-a avut cu Sine, coborîndu-1 cu Sine şi de la 
început într-o unitate de fiinţă cu El şi astfel a arătat pentru noi şi între noi o 

489. Se acordă o mare valoare creaţiei şi omului prin asumarea lor în unitatea perso- 
nală a Cuvîntului dumnezeiesc. Se refuză uneori credinţa în Hristos, pentru că se socoteşte că 
Dumnezeu nu poate uni în unitatea personală cu Sine umanul. Dar pe de altă parte în toate 
filosofiile şi religiile, de obicei panteiste, omul se socoteşte una cu Dumnezeirea. De ce s-ar 
socoti atunci nevrednic pentru asumarea sa de către Dumnezeu? în această concepţie se ţine 
seama şi de valoarea omului, dar şi de trebuinţa ce o are el de Dumnezeu Cel transcendent, 
cîţă vreme în concepţiile panteiste sînt adunate cele două extreme: pe de o parte omul e 
socotit şi el însuşi de esenţă dumnezeiască, pe de altă parte nu i se recunoaşte o existenţă 
personală eternă şi nici libertatea, ci e văzut ca purtat de iegile inflexibile ale totului spre 
nefiinţa personală. Sînt concepţii care hu văd nici un sens in existenţă şi nu-i dau nici o 
explicare; sînt concepţii care nu pot explica imperfecţiunile existenţei şi nu văd nici o 
posibilitate de a le tămădui. Numai în înţelegerea lumii şi a omului ca creaţie a unui 
Dumnezeu atotperfect şi transcendent se poate explica existenţa Iui şi a ei şi în acelaşi timp 
imperfecţiunile ei şi putinţa de a fi vindecate- Numai ea dă un sens existenţei, aruncă o 
lumină asupra existenţei. Creaţia inevitabil mărginită ontologic in ea însăşi poate să 
sporească la nesfîrşit în perfecţiune prin împărtăşirea de Dumnezeu. Drumul acestei 
perfecţiuni infinite îi este deschis în Hristos. 

490. Dacă lumea e creată de Dumnezeu, cum arată mărginirile ei, şi e creată prin 
raţiunea şi înţelepciunea Lui, sau prin Cuvîntul, de ce n-ar putea a se şi mîntui de ele şi duce 
la perfecţiune prin El? în creaţiune e dată şi inferioritatea faţă de Dumnezeu, dar şi putinţa 
perfecţiunii ei prin Dumnezeu. 

întrupare nălucită, apropiindu-Se de noi în chip omenesc, dar n-a comunicat cu 

noi prin firea omenească, spre a mîntui tot neamul de vechiul păcat şi a-1 elibera 
de osînda pentru el. 

Acestea şi mai multe decît acestea le cugetă toţi cei ce nu mărturisesc în 
chip dreptcredincios, potrivit Sfinţilor Părinţi, că în Hristos Dumnezeu nu s-au 
păstrat deplin cele naturale, afară de păcat ca şi firile înseşi şi după unire. Căci nu 
vedem nici firea dumnezeiască şi necreată nesubzis-tînd cu adevărat şi fără 
voinţă şi fără lucrare în El; şi nu cunoaştem nici fiinţa creată cea ca a noastră şi 
omenească nesubzistînd şi fără voinţă şi fără lucrare 491 . Şi dacă pe nici una din 
acestea nu o ştim lipsită de subzistenţă şi de voinţă şi de lucrare, iar din acestea, 
adică din firea dumnezeiască şi omenească, şi în acestea şi al acestora îl vedem 
ca ipostas pe Unul şi Singurul Hristos şi Fiu, cum, fiind prin fire cu adevărat 
Dumnezeu şi Acelaşi prin fire şi cu adevărat om, nu avea şi voinţa şi lucrarea 
dumnezeiască prin fire şi cu adevărat şi o voinţă şi o lucrare omenească prin fire 
şi cu adevărat nefiind lipsit de nici una din acestea după fire? Şi cum nu se 
cunoştea prin ele adeverind numirile prin fapte şi faptele ade-verindu-le prin 
numiri şi avînd şi voind şi lucrările în chip natural cele dumnezeieşti şi cele 
omeneşti şi prin aceasta adeverind cele din care şi în care şi care era. Căci dacă s- 
ar fi desfiinţat voinţa naturală şi lucrarea fiin-ţială a fiinţei dumnezeieşti şi 
omeneşti a Celui ce este din acestea şi le păstrează pe acestea într-un ipostas, 
cum ar mai fi Dumnezeu şi om? Şi cum se va mai arăta fiind aceasta şi aceea, 
dacă nu s-ar fi păstrat fără lipsuri ceea ce e propriu fiecărei firi, afară numai de 
păcat? Căci ceea ce dispare din cele după fire, dispare şi din fiinţă nemaiavînd 
nici o subzistenţă 492 . Căci cum zice marele grăitor de Dumnezeu Sfîntul Dioni- 
sie: «Ceea ce nu are nici o mişcare, nici nu este, nici nu este ceva, nici nu se 
poate face peste tot vreo afirmare despre aceea» 493 . De aceea mărturisind noi 
firile lui Hristos Dumnezeu, adică pe cea dumnezeiască şi pe cea omenească, ca 
a noastră, spre întărirea sigură a subzistenţei lor 494 şi a adevărului mărturisirii 
noastre despre ele, trebuie să mărturisim numai decît şi voinţele lor de număr egal 
şi tot atîtea lucrări fiinţiale ale lor; şi să nu reducem sau să tăgăduim nimic din 
ele sub pretextul unirii lor dumnezeieşti după ipostas. Ci trebuie să ştim că unirea 
lor după ipostas nu vatămă nimic din cele naturale, precum nici firile înseşi, deşi 

491. avunapxTov = nesubzistentă în realitate. Iar subzistenţa are loc în ipostas. O fire 
nesubzistentă într-un ipostas e o abstracţiune. Dar subzistenţa reală a firii dumnezeieşti şi 
omeneşti înseamnă că ea se manifestă prin voinţă şi lucrare. Căci subzistenţa concretă are un 
caracter viu, dinamic. în Hristos amîndouă firile subzistă real într-un unic ipostas. 

492. iinap A iv. Dacă Hristos ar fi lipsit de vreo însuşire a firii omeneşti, aceasta n-ar mai 
avea subzistenţă în ipostasul cel Unul al Lui. 

493. Despre numirile dumnezeieşti, cap. VIII, 5. 

494. uTiâpţewq = a existenţei lor în ipostas. 

le face prin ea să fie una, datorită ipostasului cel unul, fără să le oprească însă 
nicidecum de a fi două prin raţiunea firii, cum nu o face nici cu proprietăţile lor 
naturale. Căci unindu-le şi pe acestea deplin prin compenetrare fiinţială (ou 
ţuputct) şi neîngăduind să se vadă nici una fără cealaltă, sau în afara comunicării 
uneia cu cealaltă, după veşnic pomenitul Papă al romanilor Leo 495 , nu slăbeşte 
nicidecum deosebirea lor fiinţială şi naturală, ci o păstrează în mod desăvîrşit. 

Căci păstrînd deosebirea lor, se păstrează ele însele. Fiindcă unirea lucrurilor 
merge evident pînă acolo pînă unde se păstrează deosebirea lor naturală. Căci 
încetînd aceasta, încetează desigur şi aceea, dispărînd cu totul prin contopire. 

Deci această unire nefiind vătămată prin păstrarea lucrurilor, nu e vătămată 
nici prin deosebirea lor, ci ea uneşte cele ţinute în ea în mod potrivit firii lor 
numai prin nume. De aceea cele deosebite prin fire se păstrează nemicşorat şi 
desăvîrşit în ea, nesuferind nici o schimbare sau amestecare: nici în fiinţele 
înseşi, nici în voinţe, nici în lucrări, nici în altceva ce ţine de fire. Deci cum 
folosesc unii unirea ca pretext pentru o dreaptă cugetare, (căci neştiind ce cuvînt 
mai bun să rostesc) declarînd pe Cuvîntul întrupat fără voinţă prin fire şi 
nelucrător prin ceea ce are ca noi, adică prin umanitate, odată ce fiinţa luată din 
noi ar fi fără suflet şi fără raţiune 496 ? Căci ceea ce e nelucrător, evident că e şi 
nemişcat şi fără suflet; şi ceea ce nu are o voinţă raţională e în mod sigur 
neraţional şi neînţelegător 497 . Şi dacă Cuvîntul întrupat ca noi ar fi fără acestea, 
cum s-ar mai crede că S-a făcut om? Cum nu se va arăta mai degrabă ca unul ce 
şi-a schimbat natura dumnezeiască şi a căzut prin ea sub patimile trupului 498 ? 

495. Epistola către Flaviu. 

496. Voinţa e unită cu acţiunea şi în general cu sufletul conştient. Animalul nu are 
voinţă. Dacă Hristos n-ar avea voinţă omenească, n-ar avea suflet şi raţiune omenească. Iar 
raţiunea omenească, avînd capacitatea să deducă din raţionalitatea celor create existenţa lui 
Dumnezeu ca Creator raţional al lor, are o anumită înrudire cu El, ca chip al Lui. Dar atunci 
şi voinţa omenească întemeiată pe raţiune are o conformitate cu Dumnezeu Cel raţional sau 
izvor al raţiunii şi Creator al lumii raţionale şi al omului ca subiect raţional şi conştient. Prin 
voinţă omul se poate pune de acord cu voia dumnezeiască şi deci poate inainta în unirea cu El 
fără să se confunde, căci în acest caz şi-ar pierde voinţa, precum s-ar pierde chipul lui 
Dumnezeu. 

497. Cel ce n-are voinţă nu are nici înţelegere, sau minte, care să aleagă dintre posi- 
bilităţile ce i se oferă. Căci voinţa nu se reazimă numai pe raţiunea distinctivă şi conjunctivă, 
ci şi pe înţelegerea celor create şi a celor mai presus de ele. E o altă capacitate a voinţei de a 
uni pe om cu Dumnezeu, odată ce ea uneşte şi pe om cu om. 

Cum S-ar uni Hristos ca om cu Dumnezeu şi cu cei deveniţi semeni ai Săi dacă n-ar 
avea voinţa omenească? Dar voinţa omenească stă şi la baza mişcării umanităţii lui Hristos 
prin învăţătură şi fapte spre oameni, ca şi prin ascultare spre Dumnezeu. Ea arată firea 
noastră în acest sens ca o fire dinamică. Şi cum ar aduce Hristos firea omenească a Sa spre 
biruirea afectelor şi a morţii fără să dea şi ea o contribuţie? 

Căci Arie şi Apolinarie au deschis invazia acestora asupra lui (Hristos) prin 
desfiinţarea celor naturale (a firilor). Căci unul din ei dog-matizîndu-L ca fără 
suflet, iar celălalt fără raţiune, ceea ce este egal cu fără lucrare şi fără voinţă, îi 
aduc de fapt hula de a-L socoti creatură şi făptură 499 . Căci fiecare din ei L-au 
declarat pe Unul Născut ca supus patimilor prin firea Dumnezeirii, nu prin firea 
trupului, deşi Apolinarie, sporind în necredinţă, a declarat şi prefacerea 
desăvîrşita în trup prin căderea şi schimbarea Dumnezeirii. 

Deci noi, care voim să rămînem dreptcredincioşi, trebuie să păstrăm 
mărturisirea aceasta şi să ţinem învăţătura Sfinţilor Părinţi: să mărturisim ca ei 
două voinţe şi două lucrări fiinţiale în Unul şi Acelaşi. Căci dacă vom recunoaşte 
în El o singură voinţă şi lucrare, sau îl vom dogmatiza ca nefiind prin fire şi om, 
ci numai Dumnezeu, sau numai om şi nu Dumnezeu, sau nici om nici 

Dumnezeu. Astfel dacă am socoti voinţa aceasta naturală, ea ar fi sau 
dumnezeiască sau omenească. Şi dacă ar fi dumnezeiască, Cuvîntul ar voi prin ea 
în mod natural cele dumnezeieşti, arătîn-du-Se pe Sine numai Dumnezeu prin 
fire şi împreună voitor cu Născătorul Său, nu şi om; căci nu se poate caracteriza 
ceea ce e omenesc prin fire prin ceea ce e dumnezeiesc prin fire, precum nu se 
cunoaşte nici ceea ce e dumnezeiesc după fiinţă prin ceea ce e omenesc prin fire. 
Iar dacă am spune că voinţa aceasta e omenească prin fire, ar rezulta ceea ce e 
propriu ei. Iar dacă am declara-o ipostatică, ea ar caracteriza numai ipostasul Lui 
şi n-ar avea ceva comun nici cu Dumnezeu, nici cu noi. Căci prin ipostas se 
distinge şi se desface de cele extreme 500 . Şi aceleaşi sînt de spus şi despre lucrări. 
Dar aceasta nu ne va face să negăm expresiile la singular ale purtătorilor de 
Dumnezeu Părinţi despre ele, adică despre lucrări, ca cea a Sfîntului Dionisie, 
grăitorul de Dumnezeu, care vorbeşte de «lucrarea tean-drică», şi ca cea a 
înţeleptului Ciril «lucrarea cea una şi înrudită, arătată prin amîndouă» 501 . Căci 
acestea s-au propovăduit de ei în chip binecre 

498. Dacă Hristos neavînd voinţă omenească raţională n-a mai avut nici natura ome- 
nească, pătimirile ce le-a suferit prin trup au fost ale firii dumnezeieşti, care s-a preschimbat 
astfel cu totul. Am avea şi în acest caz un panteism care vede esenţa cea unică a realită-s ţii 
trecînd prin stări opuse şi în neputinţa de a învinge răul. O hristologie în care nu se păstrează 
divinul şi umanul nevătămate duce fie la separaţia iremediabilă între divin şi uman, fie la 
confuzia lor panteistă. Nici una din ele nu aduce mîntuirea omului, nu dă vreun preţ 
persoanei omeneşti. 

499. Era o confuzie generală între Dumnezeu şi lume în sens panteist. 

500. Prin faptul că e om Se distinge că de o extremă de Dumnezeu, şi prin faptul că e 
Dumnezeu Se distinge ca de o extremă de om. 

501. oi>YY£vfj =înrudită. Nu putem şti pînă unde merge această «înrudire». în orice 
caz lucrarea omului pornită din voinţa lui şi rezemată pe raţiunea lui e înrudită, prin calitatea 
omului de chip al lui Dumnezeu, cu lucrarea lui Dumnezeu. Aceasta face cu putinţă 

dincios pentru unirea şi compenetrarea (ou ţKpuîqcv) lucrărilor naturale, ca şi cele 
duale, pentru deosebirea fiinţială. 

Termenul «lucrarea teandrică» e o îmbrăţişare deodată a lucrării 
dumnezeieşti şi omeneşti. învăţătorul a creat un termen corespunzător 
imbrăţişînd, cum am spus, în rostire pe amîndouă şi, exprimînd-o aceasta în chip 
unitar, a indicat concentrat lucrarea îndoită a Celui îndoit după fire. Căci după ce 
a spus mai înainte: «nelucrînd cele dumnezeieşti în modul lui Dumnezeu, căci nu 
era Dumnezeu simplu, dar lucrînd cele dumnezeieşti prin fire, căci era 
Dumnezeu după fire, însă prin trupul unit cu El după ipostas 502 , nici cele 
omeneşti, în modul omenesc, căci nu era om simplu, dar lucrînd în chip natural 
cele omeneşti, căci era om prin fire, dar cu stăpînirea dumnezeiască, nefiind dus 
de vreo nevoie şi prin sila naturală ca noi spre lucrarea lor» 503 , a împletit lucrarea 
Lui dumnezeiască şi omenească după fire, arătînd că nici una din ele nu era fără 
cealaltă, ci cunoscute una în alta şi una prin alta prin compenetrarea reciprocă 
(auu.<puto<;), pentru unirea lor nedesfăcută le-a exprimat pe amîndouă printr-un 
termen unitar în chip concentrat. Prin acest termen a arătat pe de o parte că lucra 
cele dumnezeieşti şi. cele omeneşti deşi nici în modul lui Dumnezeu, nici în cel 
al omului, căci, cum am spus, nu era Dumnezeu simplu, nici om simplu; totuşi, 
lucrîndu-le cu adevărat, adeverea deosebirea lucrărilor naturale. Pe de altă parte, 
cuprinzîndu-le pe acestea şi exprimîndu-le sinoptic prin termenul potrivit de 
lucrare teandrică, ne-a învăţat unirea lor de nedespărţit. 



acordul sau şi o anumită compenetrare (interioritate reciprocă) a'lor. în lucrarea mea e 
prezentă lucrarea lui Dumnezeu cînd mă silesc să împlinesc voia Lui. Aceasta îmi dă putinţa 
să văd ca una lucrarea mea şi a lui Dumnezeu în ea, deşi ele nu se confundă. E o unitate 
funcţională a lor. «înrudirea» într-o anumită privinţă stă în faptul că omul poate lucra în 
anumite limite asupra universului creat şi susţinut de Dumnezeu printr-o continuă lucrare a 
Lui; dar şi în faptul că poate primi în interiorul lucrării sale lucrarea lui Dumnezeu care 
poate produce efecte ce depăşesc pe cele care rezultă din folosirea puterilor naturale, dar nu 
le contrazic, ci folosesc şi ele omului. Aceasta face cu putinţă o interioritate reciprocă între 
lucrarea dumnezeiască şi cea omenească. Ea îşi are baza în inferioritatea reciprocă dintre 
Persoanele Sfintei Treimi, Aceasta stă la baza compenetrării sau interiorităţii reciproce a 
lucrărilor sufletului şi trupului omenesc, a lucrărilor oamenilor şi a forţelor creaţiei şi a celei 
dintre lucrările creaţiei. Compenetrarea sau interioritatea reciprocă dintre lucrarea 
sufletului şi a trupului persoanei umane ne este o pildă pentru interpenetrarea reciprocă 
dintre lucrarea dumnezeiasca şi omenească a lui Hristos. 

Omul are simţirea mişcărilor trupului în suflet şi cele ale sufletului se prelungesc în 
trup. O perihoreză universală le uneşte pe toate fără să le confunde. Ea se realizează în 
gradul suprem în Hristos. El e centrul şi focarul perihorezei tuturor şi mai ales al celei dintre 
toate persoanele. 

502. Lucra cele dumnezeieşti, dar nu ca Dumnezeu neîntrupat, ci ca Dumnezeu 
întrupat. Vindeca orbirea, dar nu în chip nevăzut, ci prin tina adusă la ochii orbului cu 
mina omenească, deci ca Dumnezeu întrupat. 

503. Epistola I către Gaius. 

Iar expresia înţeleptului Ciril «o unică şi înrudită lucrare arătată prin 
amîndouă»-, se arată marea înţelepciune a acestui mare Părinte. Căci ne învaţă 
prin ea compenetrarea (ou|Mpuîocv) şi unirea lucrărilor naturale (ale firilor). 
Pentru că vrînd şi acest prea vestit bărbat să arate că trupul s-a făcut Dumnezeu 
şi lucrarea Lui fiinţială s-a făcut dumnezeiască prin unirea în Cel ce era 
Dumnezeu Cuvîntul prin fire şi El lucra cele mai presus de om, fără să iasă din 
ceea ce era după fire; precum şi Cuvîntul însuşi S-a făcut om prin asumarea 
pentru noi a trupului de bunăvoie, lucrînd cele ale omului, deşi era prin fire 
Dumnezeu. Prin aceasta ne învaţă că nu vindeca şi nu da viaţă numai prin 
poruncă atotfâ-cătoare, deoarece nu era Dumnezeu simplu, ci- îşi lua spre aceasta 
ca împreună lucrător sfîntul Lui trup şi învia şi vindeca prin el şi prin atingerea şi 
glasul Lui, ca să-1 arate pe acesta putînd învia pentru faptul că S-a unit cu el şi că 
prin aceasta e trupul Celui ce dă viaţă tuturor, şi nu al altuia. De aceea arăta prin 
amîndouă ca una şi înrudită lucrarea Sa şi a sfîntului Său trup, una prin unire, dar 
înrudită prin părţi. Căci ca Dumnezeu Cuvîntul o vădea clar ca fiind aceeaşi în 
porunca atotfâcătoare cît şi în atingerea sfîntului Său trup, arătînd, prin faptul că 
dădea viaţă şi prin trupul Său, că şi trupul s-a făcut de viaţă făcător, precum focul 
arzînd prin fier arată şi fierul arzînd prin unirea cu el. Prin aceasta se arată că 
arderea nu e numai a focului după fire, ci şi a fierului din pricina unirii 504 ; şi că 
lucrarea dumnezeiască a Cuvîntului în minuni nu e numai a Lui din pricina firii, 
ci şi a sfîntului Său trup pentru unirea cu el după ipostas. 

Căci 1-a luat pe acesta ca împreună lucrător în cele dumnezeieşti, cum zice 
învăţătorul, cum îşi ia sufletul trupul propriu spre împlinirea faptelor sale. 
Această lucrare «una şi înrudită arătată prin amîndouă», indicînd unirea 

504. Fierul unit cu focul se face mediul unei lucrări înrudite (de aceeaşi natură) cu a 
focului. Acesta e unul din sensurile «înrudirii» lucrării focului şi a fierului, care permite să se 
vorbească de o unică lucrare a amîndurora. Dar în faptul că lucrarea arzătoare a fierului nu 
e proprie firii lui, ci îi vine de la foc, dar fierul e capabil să se facă arzător sub lucrarea 
focului, datorită unei mişcări actualizate în fier de lucrarea focului, se poate vorbi într-un alt 
sens de «înrudirea» lucrării focului şi a fierului, datorită căreia se produce o singură lucrare a 
focului şi a fierului. Dar înrudirea arderii fierului cu arderea focului se mai arată şi în faptul 
că n-ar arde în felul în care arde prin fier, dacă nu s-ar folosi de acesta. în aceste trei sensuri 
(sau poate şi în altele) se poate vorbi şi de o unică lucrare teandrică a lui Hristos, fără să se 
contopească ceea ce e dumnezeiesc şi omenesc în ea. 

Omul e făcut astfel pentru Dumnezeu ca mediu adecvat al lui Dumnezeu, dar şi ca 
chemat la îndumnezeire. S-ar putea spune că Dumnezeu are în om o* formă nouă de a-Şi 
arăta bunătatea, frumuseţea, spiritualitatea. Poate că termenul ouuipuîa al Sfîntului Maxim 
arată că în Hristos nu numai umanul, ci şi divinul se actualizează într-o formă nouă prin şi 
odată cu umanul. Aceasta nu înseamnă, desigur, că Dumnezeu e într-o dependenţă de uman 
în deplina Lui actualizare, căci El e Cel ce dă umanului, din multele Sale potente, şi această 
capacitate de a servi ca mediu al unei noi forme de actualizare a ceva din bogăţia 
spiritualităţii Sale, ci numai că valoarea omului e de neînlocuit. în aceasta constă lucrarea 
teandrică proprie lui Hristos şi ca Dumnezeu şi ca om. în aceasta se arată şi «înrudirea» 
lucrării Lui dumnezeieşti şi omeneşti. Dacă n-ar fi conştient de divin, omul nu s-ar îmbogăţi 
prin multele probleme ce i le pune Dumnezeu. Dar nici Dumnezeu nu Şi-ar fi dat o formă 
nouă de lucrare. Dar prin creare şi întrupare i-a dat şi omului putinţa unei lucrări înrudite în 
lume, sau a realizat o întîlnire între lucrarea Lui şi a omului ca mijloc de «înru-. dire». 

lucrărilor după fire, arată totodată deosebirea şi doimea lor după fire, precum 
arată prin ea şi lucrarea teandrică. Căci ele se referă la amîndouă părţile, din care 

şi în care Se cunoştea Cuvîntul întrupat ca Unul şi Singur şi Care era al 
amîndurora, arătîndu-se lucrarea Lui prin amîndouă, adică prin porunca 
atotfăcătoare şi prin atingerea sfîntului Său trup. 

Iar cuvîntul «înrudit» nu trebuie să ducă la bănuieli. Căci el a fost folosit de 
Sfinţii Părinţi atît pentru cele de o fiinţă, cît şi pentru cele de fiinţă deosebită. 
Mărturie e marele şi teologul Grigorie în «Cuvîntarea de la înmormântarea 
fratelui său Chesarie»: «Iar puţin după aceea reluîn-du-şi trupul înrudit, cu care 
s-a pregătit prin virtuţi pentru cele de acolo». Aci învăţătorul a numit trupul 
înrudit cu sufletul pentru unirea cu el, nu pentru fire 505 . 

Şi iarăşi zice în «Cuvîntarea la lumini» (la Florii), învăţînd despre Fiul Unul 
Născut: «Şi Cel mărturisit de Duhul înrudit». Acum e înfăţişată înrudirea pentru 
fire, nu pentru unire. Iar înţeleptul Ciril vorbeşte de înrudirea între cele de o 
fiinţă şi de ipostas deosebit. Căci zice, comentînd pe Evanghelistul Ioan, despre 
curăţirea prin dumnezeiescul Botez: «Căci avînd o înrudire cu amîndouă cele 
spuse, prin Duhul sfinţeşte duhul omului, iar prin apă, trupul» (la Ev. Ioan 3,5). 
Dar care şi ce înrudire are Duhul Sfînt şi apa, după fiinţă şi ipostas, cu duhul şi 
trupul nostru, deşi se unesc prin har cu noi şi cu părţile din care sîntem compuşi, 
pentru sfinţita naştere din nou? 

Dar şi numărul singular, cum e vădit tuturor, e folosit iarăşi de sfinţi pentru 
fiecare din firile celor de o fiinţă sau de o fiinţă deosebită. în cazul din urmă, 
privind la unire, zic de pildă: «unul din două şi amîndouă din unul»; şi: «Hristos 
şi o fire a lui Dumnezeu Cuvîntul întrupat»; şi: «Deşi amîndouă sînt una, dar 
nuprinfire, ci prin unire (ouv66cp)». Şi iarăşi privind la cele de o fiinţă, zic: «Şi 
era şi era şi era, dar era Unul lumină şi lumină şi lumină, dar o lumină». Şi: «Un 
Dumnezeu şi o fire, cea prea înaltă», zice Grigorie Teologul. 

Deci expresiile singulare sau înrudite, folosite de sfinţi pentru unire, nu 
trebuie înţelese ca desfiinţînd pe cele duale şi de fire deosebită, folosite de ei 

505. «înrudit» are aci un nou sens: omul are în fire capacitatea pentru o împreună 
lucrare. Deci există o «înrudire» între lucrarea omului şi a lui Dumnezeu. Sfîntul Grigorie 
socoteşte trupul înrudit cu sufletul pentru unirea lui cu sufletul, nu pentru firea lui. Dar 
unirea e pentru conlucrare în vederea unui scop comun. Deci trupul e capabil de această 
conlucrare cu sufletul, cum e omul capabil de unirea cu Dumnezeu pentru că e în stare să 
conlucreze cu Dumnezeu. Sufletul a «filosofat împreună» cu trupul în viaţa pămîntească 
pentru cele cereşti, adică a dus o viaţă care 1-a pregătit pentru cele cereşti. «Filosofia» era 
pentru Părinţi nevoinţa spre desăvîrşire. 

pentru a arăta deosebirea. Sau iarăşi pe acelea contra acestora. Căci cel ce cugetă 

aşa şi nu le îmbrăţişează pe amîndouă la fel şi nu le caracterizează în mod 

cuvenit pe unele prin unire, pe altele prin deosebirea naturală, cade sau în 

despărţirea, sau în confundarea lor. Mai bine zis, vorbind în mod propriu, se 

umple el însuşi de acelea şi iese din comuniunea şi mărturisirea adevărată a 

Părinţilor. Căci, deşi trupul s-a făcut una după ipostas cu Cuvîntul şi prin unire s- 

a îmbogăţit cu lucrarea Lui, n-a încetat de a fi creat după fiinţă, nici n-a suferit 

vreo ieşire din pătimirile naturale şi ireproşabile. 

Şi dacă este aşa, precum şi este, evident că are firea dar şi lucrarea naturală 

deosebită de a Cuvîntului. Dar avînd-o pe aceasta Cuvîntul întrupat ca om - căci 

era a Lui după fire - după ce S-a făcut părtaş nouă prin sînge şi trup, a avut 
Acelaşi două lucrări, precum şi două firi: pe cea dumnezeiască şi părintească şi 
pe cea omenească. Prin ele era Acelaşi om şi era crezut Dumnezeu. Fiindcă avea 
firile ale căror lucrări naturale le avea. Căci vindecînd şi dînd viaţă prin glasul şi 
atingerea sfintului Său trup Se arăta Dumnezeu, dar iarăşi Se făcea cunoscut ca 
fiind Acelaşi fiinţial om prin aceeaşi atingere a mîinii (Matei 8, 3). Şi la fel cînd 
Se încingea Cu un ştergar şi spăla picioarele ucenicilor şi frîngea pîinile şi le 
împărţea acestora şi cînd întingea cu bucăţica în blid (Ioan 13, 20) şi iarăşi prin 
glasul ce-Şi anunţa tristeţea aflătoare în Sine: «întristat e sufletul Meu pînă la 
moarte» (Matei 26, 38); şi: «Acum sufletul Meu s-a tulburat» (Ioan 12, 27); şi: 
«N-aţi putut priveghea cu Mine nici măcar un ceas» (Matei 26, 40) şi cîte le 
făcea ca acestea, nedesfiinţînd nicidecum cele ce erau proprii fiecărei firi, din 
care şi în care era El însuşi, ci adeverind firile prin lucrările naturale. 

Dar ca să ni se arate şi prin înţeleptul Ciril că trupul nu avea o unică lucrare 
prin fire cu Cuvîntul, cum nu avea nici o unică fire, deşi s-a făcut înrudită cu El 
prin faptul de a se fi îndumnezeit datorită unirii 506 , cînd tîl-cuind pe 
Evanghelistul Matei în Cartea a doua, mărturisind: «De aceea spune că lucrează 
în Duhul lui Dumnezeu. De fapt nu lucrarea naturală a trupului şi puterea 
umanităţii surpă pe satana şi biruieşte pe Belzebul. Căci oricine te va învăţa în 
treacăt, dacă voieşti, ce împiedică pe cei ce voiesc să-şi însuşească puterea 
împotriva necurăţiei duhurilor. Vezi dacă o lucrează aceasta trupul prin fire. Căci 

506. Un alt sens al înrudirii umanităţii lui Hristos cu Dumnezeirea Lui stă în îndum- 
nezeirea ei. Aşa cum flerul arzînd ca şi focul, prin prezenţa focului în el, se înrudeşte cu el 
prin participare la el, dar nu prin firea proprie, aşa se face şi umanitatea lui Hristos înrudită 
cu Dumnezeirea prin participarea la ea, sau prin lucrarea ei în ea. Se face «înrudită» sau «de 
un neam» cu Dumnezeirea (ovyyzvf\c,). Hristos Se trăieşte ca Dumnezeu şi prin omenescul 
Său. Dar ceea ce e şi mai minunat, Se trăieşte ca om şi în actele Sale dumnezeieşti. Căci le 
împlineşte prin umanitatea Sa. Dar şi în trăirea Sa ca Dumnezeu în actele Sale omeneşti şi ca 
om în cele dumnezeieşti, nu Se trăieşte numai ca Dumnezeu şi ca om, ci şi în unele şi în altele 
ca Dumnezeu înomenit sau ca umanitate purtată de ipostasul dumnezeiesc. 

toţi sîntem în trup şi una este raţiunea umanităţii în toţi. Dar nu e nici un lucru al 
trupului în parte, nici al omenescului să biruiască duhurile, odată ce nu toţi îi 
biruiesc. Ci aceasta se arată mai degrabă ca rezultat al lucrării Duhului». 

Drept a spus Părintele că întrucît trupul e cugetat ca om, biruinţa asupra 
demonilor a fost o faptă a Duhului, nu a trupului sau a umanităţii. Deci e 
neîndoielnic că trupul Domnului era sfînt şi avea toată puterea împotriva a toată 
boala, dar era şi este sfînt nu întrucît se cugetă în mod simplu trup, aflător numai 
în raţiunile sale, ci întrucît este templu al lui Dumnezeu Cuvîntul care locuieşte 
în el şi sfinţeşte trupul Său prin Duhul Său. 

Deci, cum spune acest bărbat dumnezeiesc, într-adevăr nu lucrarea naturală 
a trupului şi puterea omenească a lui surpă pe satana, nici n-o lucrează pe aceasta 
firea trupului, căci în acest caz toţi oamenii aflîndu-se în trup şi fiind unul după 
raţiunea omenească a lui, dacă ar hotărî să lucreze , ar avea putere asupra 
duhurilor. El o învaţă aceasta în mod clar, făcîndu-se tîlcuitorul propriilor 



218 SFÎNTUL MAXIM MĂRTURISITORUL 



cuvinte, cînd a arătat că trupul Lui e sfînt şi de viaţă făcător, avînd puterea 
împotriva a toată boala, prin locuirea în el (a Cuvîntului), ceea ce înseamnă că a 
fost umt după ipostas cu el, dar nu prin aceea că era trup aflător numai în 
raţiunile proprii 5 7 . Să păzim deci şi noi, potrivit expunerii sfinţilor, neştirbită 
raţiunea distincţiei, care păstrează firile însele şi însuşirile ce le aparţin deosebite 
prin fiinţă şi după unire; dar şi modul cu totul nedespărţit al iconomiei care 
conservă în unitate compenetrarea extremă a celor unite; şi să depărtăm toată 
diviziunea şi contopirea lor 508 . 

Iar de nu vom primi şi înţelege astfel, în chip binecredincios, expresiile la 
singular ale sfinţilor, adică «lucrarea teandrică» şi «lucrarea cea una şi înrudită» 
potrivit raţiunii unirii, ci o vom înţelege aceasta ca naturală şi ca ipostatică, vom 
dogmatiza pe Hristos în mod necesar o fire unică, nepărtaşă de nici una din cele 
din care constă, fiindcă Hristos nu.e 



507. Avînd ca ipostas Cuvîntul care era din veci ipostasul firii dumnezeieşti, deci 
avîndu-L pe El ca Subiect, Care punea în mişcare toate cele ale firii Sale omeneşti, firea 
omenească se resimţea de acest fapt, fără să se modifice ca fire. Toate cele omeneşti serveau 
ca mediu de manifestare a celor dumnezeieşti. Serveau ca atare în calitatea lor omenească. 
Omenescul era valorificat ca atare ca mediu al celor dumnezeieşti. Fierul poate servi ca 
mediu al focului fără să se dizolve. Prin ochii omeneşti ai lui Iisus se vedea şi privea 
Dumnezeirea Lui. în cuvintele omeneşti ale Lui se simţea puterea dumnezeiască. Există în 
cele omeneşti o capacitate de a comunica Dumnezeirea cu infinitatea ei. Omul e apt de a se 
deschide infinitului. Dar şi Dumnezeirea poate lua în manifestarea infinităţii formele definite 
ale umanului. Dumnezeirea poate coborî la formele smereniei omeneşti. Dar în această 
smerenie poate manifesta dulceaţa şi puterea «infinită. 

508. Traducerea latină din P.G. zice: «Toată diviziunea şi confuzia de la noi». Noi 
trăim o despărţire a omenescului de Dumnezeire. Sau cugetăm în mod panteist o contopire a 
lui Dumnezeu şi a lumii. Nici una din acestea nu cunoaşte nici pe Dumnezeu ca Dumnezeu 
adevărat (suprem în putere şi bunătate), nici pe om în marea lui destinaţie. 

nici una după fire 508b . Fiindcă nici o fire nu comunică prin fire cu altă fire 509 . Ci 
este nepărtaşă de oricare alta, fiind cu totul deosebită prin fiinţă. Această 
concluzie ar trebui să o tragem şi dacă am vorbi de o lucrare naturală 510 . Iar dacă 
am vorbi de o singură lucrare ipostatică, L-am înstrăina pe Hristos de Tatăl şi de 
Duhul după lucrare. Căci n-ar avea nimic comun cu Tatăl şi cu Duhul 511 . 

Să nu dorim deci nicidecum să mărturisim o singură lucrare naturală sau 
ipostatică în Cuvîntul întrupat şi cu desăvîrşire înomenit 512 . Căci nimeni de la 
dumnezeiasca Lui pogorîre la noi şi pînă la Sfinţii Părinţi nu ne-a predat să 
mărturisim o singură lucrare naturală sau ipostatică în El; nici una singură în 
mod apriat, după cît ştiu, decît singur dumnezeiescul Ciril. Dar aceasta o primim 
cu tot sufletul, deşi e numai a lui, din pricina unirii. Şi atunci, cum nu se cuvine 
să primim cu bucurie şi expresiile duale ale aproape tuturor Sfinţilor Părinţi şi ale 
lui, din pricina deosebirii între ele? Aceasta, pentru ca nu cumva prin invocarea 
şi primirea expresiei despre una singură şi numai a lui, să eliminăm şi să 
desfiinţăm cuvintele lui şi ale altor sfinţi, ca şi cînd nici unuia dintre ei, ci numai 
lui Ciril i s-ar fi încredinţat exactitatea binecredincioasă a propovăduiri, iar 
aceasta nu prin alte cuvinte ale lui, care arată deosebirea, ci numai prin expresia 
«o singură şi înrudită lucrare» 513 . 

De altfel, cum vorbesc unii în mod simplu despre o singură lucrare în 
Hristos Dumnezeu? Căci e necesar ca aceasta să fie sau a părţilor Lui, sau a Lui 
ca întreg. Dar dacă e a părţilor se va împărţi, tăindu-se după amîndouă. Iar 
suferind aceasta, se va desface numaidecît şi va desface cele unite în El. Iar dacă 
e a Lui ca întreg, va fi capabilă de cele contrarii: va fi şi muritoare şi 
nemuritoare, şi creată şi necreată, şi circumscrisă şi necir-cumscrisă. Şi dacă ar fi 
aşa, Hristos ar avea lucrarea Sa ca reală în potentă, dar ar fi şi lipsit de ea. Căci 
lucrînd din pricina ei potrivit cu ea, ar fi în stare de cele contrare, dar nu de 

509. Dacă Hristos e o fire, şi nu ipostas în două firi, ca fire nu are o comunicare cu altă 
fire. Căci firile nu au ceva comun şi deci nu se comunică între ele în mod direct, pentru că nu 
există decît în ipostasuri. Ele comunică în Hristos numai prin ipostasul comun. în Hristos ne 
întîmpină în gradul cel mai potenţat taina persoanei care, deşi e alcătuită din mai multe 
componente, totuşi e constituită ca un centru unitar al tuturor componentelor şi lucrărilor 
prin ele. 

510. Dacă am recunoaşte în Hristos nu două lucrări ale unui ipostas, ci o lucrare 
naturală, n-am vedea în El un ipostas, ci o fire, iar o fire nu comunică cu alta. Deci în Hristos 
n-ar exista o comunicare între firea dumnezeiască şi omenească prin lucrări. 

511. Avînd în Hristos nu o singură lucrare corespunzătoare ipostasului Său unic, ci 
două lucrări corespunzătoare celor două firi, firea dumnezeiască şi lucrarea ei o are comună 
cu Tatăl şi cu Duhul Sfînt, sau prin ele comunică în mod natural cu Tatăl şi cu Duhul Sfînt. 

512. Dacă în Hristos e o lucrare naturală sau ipostatică, El nu S-a făcut om deplin, căci 
Fiul ca ipostas al firii dumnezeieşti n-ar fi devenit şi ipostasul firii omeneşti. Firea 
dumnezeiască în sine nu se putea întrupa, iar ipostasul dumnezeiesc nu s-ăr fi întrupat dacă 
n-ar fi asumat, odată cu firea omenească, şi lucrarea ei. 

513. De aci se vede că Sf. Maxim nu dă prea mare importanţă expresiei «o singură 
lucrare înrudită» a Sfîntului Ciril. El caută numai să-i dea o interpretare ortodoxă ca să nu 
profite de ea monoenergiştii. 

fiecare prin alta 514 . Dar ce e mai absurd decît aceasta? 

Acelaşi lucru trebuie spus şi despre voinţă. Cum ar fi luat, după spusa 
înţeleptului Ciril, Cuvîntul trupul Său ca împreună lucrător, dacă n-ar fi avut 
acesta lucrarea cea după fire? Căci ceea ce nu era lucrare, nici mişcare naturală, e 
fără îndoială mort şi neînsufleţit. Şi prin ce raţiune ar fi fost capabil trupul de 
conlucrare? Căci ceea ce e neluerător zace în totală nemişcare. Şi cum s-ar arăta 
iarăşi putînd să dea viaţă, cum ne-a învăţat acelaşi Ciril, prin mişcările lui 
naturale, ca atingerea, glasul, umblarea, dacă n-ar fi acestea ale Lui, sau în el 
după fiinţă. Iar dacă erau ale lui după fiinţă, trupul avea fără îndoială lucrare 
naturală. Fiindcă e propriu lucrării fiinţiale mişcarea mîinilor şi a picioarelor şi 
glasul grăitor. Iar dacă acestea nu erau ale lui prin fire, nu le-ar fi arătat 
Mîntuitorul, putînd să dea viaţă (să învie morţii) 515 . 

Acestea aflîndu-le din multele învăţături ale voastre şi ale sfinţilor înţelepţiţi 
de Dumnezeu asemenea vouă, am îndrăznit, datorită prea sfinţitei voastre 
porunci, să le însemnez în această modestă epistolă şi să cutez să mă apropii de 

514. Dacă o singură lucrare a lui Hristos e şi nemuritoare şi muritoare, o latură a ei ar 
anula pe cealaltă; sau peste tot ar avea-o ca lucrare şi n-ar avea-o. Aceasta nu se întîmplă 
dacă Hristos e muritor printr-o fire şi nemuritor prin alta. Firea nemuritoare nu are în acest 
caz viermele morţii în ea însăşi, nedesfiinţat de puterea nemuririi. în cel mai bun caz Hristos 
ar rămîne într-o astfel de eventualitate mereu terenul de luptă între nemurire şi moarte. 

515. Am văzut că Dumnezeu 1-a creat pe om - inclusiv trupul lui - capabil de o conlu- 
crare cu El, sau capabil să se facă mediu împlinitor al lucrării lui Dumnezeu în lume. Dum- 
nezeu Şi-a găsit o nouă formă de lucrare creînd lumea şi pe om. Un Dumnezeu care n-ar fi 
creat lumea ar fi putut fi un Dumnezeu închis în El însuşi, nu S-ar fi arătat atotputernic. Dar 
dacă Dumnezeu Şi-ar arăta lucrarea Sa liberă numai în crearea şi susţinerea lumii-lipsită de 
libertate, aceasta n-ar fi fost colaboratoare adevărată, adică liberă a Lui. Dumnezeu îşi 
restrînge prin aceasta lucrarea Sa, dar pe de altă parte îşi arată şi mai mult libertatea Sa şi 
multiplele forme de spiritualitate în spiritualitatea realizată de om în sine, în colaborarea cu 
Dumnezeu. 

Sf. Maxim ne arată în ce constă putinţa de colaborare a omului - inclusiv a trupului hii 
- cu Dumnezeu: în capacitatea lui de mişcare, am zice de mişcare fizică şi spirituală. 
Dumnezeu nu lucrează prin omul mort sau inert într-un mod cu adevărat adecvat Lui. Dar 
mişcarea omului şi chiar mişcarea liberă a lui poate fi pe de altă parte operă a lui Dumnezeu. 
Dumnezeu S-a strîmtorat printr-un act, sau prin acte necurmate ale Lui, creînd şi susţinînd 
pe oameni şi colaborînd cu puterile lor limitate, sau luîndu-i ca împreună lucrători. Dar în 
strîmtorarea Sa benevolă se arată totodată modurile multiple noi ale activităţii Lui. 
Dumnezeu făcînd pe om liber şi cruţînd libertatea lui îşi arată în moduri majore măreţia 
Lui. Desigur însă că omul nu-şi sporeşte libertatea lui necolabqrînd cu Dumnezeu. Se închide 
el însuşi în sărăcia sa spirituală, în egoismul necomunicant. în Hristos omenescul a fost 
valorificat la maximum. Dar s-a arătat în noi forme şi puterea dumnezeiască. Prin El s-au 
putut vindeca boli, au fost înviaţi morţi. Dar şi Dumnezeu Şi-a pus prin omenesc în lucrare 
maximă puterea Sa de lucrare asupra creaţiei Sale, infuzîndu-i ei înseşi puterile proprii. 



cele peste puterea mea, eu cel prea mic şi sărman, care nu am nici minte 
pătrunzătoare în înţelegere, nici cuvînt destoinic în explicare, nici 
moduri'cuviincioase, pentru comunicarea celor mai înalte. Am făcut-o acoperit, 
prin mijlocirea voastră, de harul Prea Bunului Dumnezeu, Care ţine ascunsă 
mulţimea păcatelor mele. Vă rog de aceea cu lacrimi, păşind pe urmele voastre, 
pe care Duhul Sfînt v-a făcut episcop şi mîntuitor al sufletelor, să nu vă 
îngreunaţi ca, în cele pe care, nu le-am scris cu exactitate, să faceţi îndreptările 
iubitoare. Căci doresc prin aceasta să vă arătaţi mai degrabă mijlocitor al lui 
Dumnezeu decît imitator, ca unul ce nu aţi primit numai ca pe o deprindere 
luminarea şi mila pentru toţi, ci şi ca cel ce le împărţiţi cu vrednicie. Lui vă rog 
să-I predaţi şi slăbiciunea mea, a sărmanului şi neputinciosului, ca să fiu apărat 
de flacăra văzută şi nevăzută ce mă învăluie întreg din pricina păcatelor mele şi 
să mă odihnească şi păzească pururea în răcoarea prea sfintei credinţe şi a sfintei 
virtuţi. Amin. 



Scolie 

Marele părinte spune: Iată că ţi s-a dezlegat întrebarea. Venind Dumnezeu cu trupul asumat, 
S-a făcut Unul din două contrarii pentru unirea după ipostas, dar nu unul prin fire. 

8. Către catolicii care locuiesc în Sicilia Părinţilor egumeni şi monahi 
şi mirenilor dreptcredincioşi (ortodocşi) care locuiesc în această insulă 
iubitoare de Hristos a Siciliei, Maxim smeritul şi păcătosul şi slugă 
nevrednică 

«Pace multă celor ce iubesc legea Ta şi nu se smintesc de Dumnezeu» (Ps. 
118, 165), a spus dumnezeiescul părinte David. Prin aceasta face cunoscut 
tuturor şi vesteşte celor ce doresc mîntuirea, ca să urmărească, de e cu putinţă, 
neîncetat şi cu bucurie bunul păcii cu ei înşişi şi cu toţi, alipindu-se cu o iubire 
prea dumnezeiască şi culminantă de cel mai înalt bine dorit, înlăturînd toată 
sminteala de toate, prin armonia bine-credincioasă şi supremă a unora cu alţii. De 
dragul acesteia m-am silit şi eu, sluga voastră, să predau cu rîvnă scrisului ceea 
ce am susţinut înainte prin grai. Aceasta spre asigurarea şi încredinţarea Prea 
Sfinţiilor Voastre prin apărarea de toată bănuiala ce mi s-a pricinuit despre 
smerenia mea de către alţii. Căci nu suport - cum zice Grigorie Teologul ->să 
amintească de mine vreunii care ţin cu grijă toate ale noastre care sînt drepte şi 
ca ale celorlaţi. Fiindcă e bine să nu pricinuim piedică sau sminteală celor mulţi 
nici prin păcătuire, nici prin suportarea bănuielii, atît pe cît e cu putinţă şi potrivit 
cu raţiunea, dacă ştim cît de sigură şi de grea este pedeapsa de la Cel ce nu minte 
celor ce smintesc fie şi măcar pe unul din cei mici. 

Fac deci cunoscut Prea Sfinţiilor Voastre că nu mi-au venit niciodată în 
minte (cum ne defăimează duşmanul) niscai opinii contrare. Căci n-am mărturisit 
vreodată una şi două, adică trei voinţe şi lucrări în Acelaşi Unul Hristos 
Dumnezeu, nici n-am scris aşa ceva 516 . Căci una se opune celeilalte, neavînd nici 
un reazim în cugetarea naturală. Pe lîngă aceea o astfel de opinie (dogmă) nu are 
nici un martor etespre adevărul ei între Sfinţii Părinţi. Căci dacă e una, cum ar fi 
totodată două? Iar de sînt două, cum ar fi una? Şi care e aceasta? Şi cum poate fi 
numită? Cu cine ar fi prin ea de acelaşi neam, sau de o fiinţă Cuvîntul întrupat? 
Şi dacă ar spune că cu Tatăl, ar introduce prin aceasta o lucrare dumnezeiască 
îndoită, dacă nu mărturisesc o a treia lucrare plăsmuită de ei prin desfiinţarea 
celor două lucrări după fire ale Lui, adică a celei dumnezeieşti şi omeneşti. Căci 
dacă nu o fac aceasta spre desfiinţarea celor două, e vădit că susţin două lucrări 

516. Se vede că unii se sminteau de faptul că Sf. Maxim căuta să dea o justificare 
expresiei lui Dionisie Areopagitul şi Sfîntului Ciril din Alexandria, care susţineau o unică 
lucrare în care combinau funcţional cele două lucrări sau voinţe ale firilor lui Hristos, fără 
să le contopească, cum am văzut că o face în Epistola către Nicandru. 

517. Dacă în Hristos ar fi o a treia lucrare cu desfiinţarea celor două ale firilor, prin 
această a treia lucrare Fiul S-ar deosebi şi de Dumnezeu şi de oameni. Dar şi dacă ea nu le-ar 
desfiinţa pe cele două, fiind totuşi pe de o altă parte deosebite de a Tatălui, L-ar arăta pe 
Hristos deosebit de Tatăl, deci ca alt Dumnezeu decît Tatăl, avînd o fire deosebită. Deci ar 
rezulta mai mulţi zei. 

518. Prin faptul că lucrarea ipostatică a Fiului nu mai e considerată propriu-zis dum- 
nezeiască, iar pe de altă parte ipostasul e socotit una cu fiinţa, deci Fiul e socotit una cu Tatăl 
şi în privinţa ipostasului, e privat de Dumnezeire atît Fiul, cît şi Tatăl. Sabelie confunda 
fiinţa cu ipostasul, pentru că spunea că Tatăl Se poate transforma după o vreme în Fiul şi în 
Duhul Sfînt, fiinţa cea Una devenind pe rînd fiecare din cele trei ipostasuri. 

519. Dacă Fiul e identic cu Tatăl, atunci şi întruparea e proprie Tatălui, deci şi săvâr- 
şirea minunilor şi răbdarea patimilor prin trup. Aceasta duce în fond la panteism. Creşti- 
nismul deosebind pe Fiul ca ipostas de Tatăl şi atribuind numai Fiului întruparea şi deci 
săvîrşirea minunilor şi suferirea patimilor în trup, ţinea distinct pe Dumnezeu de umanitate. 
Sabelie nu făcea aceasta. După el Dumnezeirea însăşi săvîrşea minunile şi suferea patimile, 
fiind una cu omul în tot ce se întîmpla pe lume. 

dumnezeieşti ale Lui: una naturală şi alta ipostatică. Iar de sînt două, fără 
îndoială că sînt şi deosebite. Dar de aci rezultă că au o opinie politeistă, odată ce 
lucrarea dumnezeiască în Tatăl şi în Fiul e cunoscută de ei ca de o fire eterogenă 
şi nu identică 5 7 . Şi nu numai o opinie politeistă, ci şi una care nu recunoaşte nici 
un Dumnezeu, întrucît socotesc pe Fiul lipsit de orice lucrare dumnezeiască şi 
confundă între ele firea şi ipostasul cu proprietăţile fiecăreia, considerîndu-le, 
împreună cu Sabelie, unul şi acelaşi lucru şi atribuindu-le Fiului pe amîndouă, 
comune cu Tatăl, adică firea şi ipostasul 518 . Dar această opinie e străină Bisericii 
universale. Nu mai spun că prin aceasta face pe Tatăl şi pătimitor prin fire, şi 
întrupat sau făcut om, avînd ca proprii prin împreună lucrare cu Fiul minunile şi 
patimile 519 . Căci dacă spun că Fiul nu lucrează decît prin a treia lucrare născocită 
de ei, precum s-a arătat, decît minunile şi pătimirile, declară că Dumnezeu 
Cuvîntul o are pe lîngă cea dumnezeiască după fire şi pe aceasta comună cu 
Tatăl. 

Iar dacă, strîmtoraţi de acestea, declară.că Fiul are această a treia lucrare 
comună nu cu Tatăl cel fără de început, ci cu Maica cea neprihănită, îi atribuie şi 
prin aceasta două lucrări create sau omeneşti, sau iarăşi una naturală şi una 
ipostatică, înstrăinîndu-L prin amîndouă de Dumnezeu şi Tatăl, prin ceea ce se 
lasă duşi prin tăierea ariană la o despărţire deplină a Unuia Născutului de Tatăl în 
amîndouă lucrările. Iar prin aceasta ne fac şi pe noi producători de minciuni şi nu 
numai pătimitori prin fire dacă, precum le place să spună, prin a treia lucrare 
inventată de ei ca a întregului, adică a ipostasului, spun că Hristos păstrează 
înrudirea cu noi, întrucît prin ea îl cunosc ca făcînd de bună voie nu numai 
experienţa patimilor, ci arătînd şi puterea minunilor. Dar aceasta este cu 
neputinţă 520 . Căci nu poate fi una şi aceeaşi lucrare sau voinţă, sau fire în total 
totodată dumnezeiască şi omenească, sau necreată şi creată, sau fără început şi 
începută, sau compusă şi necompusă, ca Fiul să aibă prin una şi aceeaşi înrudirea 
prin fire cu Tatăl şi cu Maica Lui, nediferenţiată de a lor, sau să lucreze pe 
ambele prin aceeaşi, înţeleg pe cele dumnezeieşti şi omeneşti prin fire. Aceasta 
nu au cugetat-o nici cei ce au născocit cerbii elefanţi. 

Iar de e cu neputinţă ca una şi aceeaşi lucrare să fie deodată prin fire 
dumnezeiască şi omenească, sau ca Fiul să o aibă comună pe una şi aceeaşi cu 
Tatăl şi cu Maica, sau să lucreze prin una şi aceeaşi pe amîndouă, adică cele 
dumnezeieşti şi cele omeneşti, ci e mai potrivit cu realitatea, cum s-a zis, ca prin 

520. Hristos nu poate avea ca o a treia lucrare pe cea a ipostasului. Căci ipostasul cel 
unul pătimind şi în acelaşi timp făcînd minuni, dacă le-ar împlini pe acestea într-o singură 
lucrare, n-ar mai ii un om ca noi şi nici Dumnezeu care ne poate mîntui, lăsîndu-ne oameni. 
Erau şi monoenergiştii şi monofiziţii ca şi arienii stăpîniţi de o cugetare panteistă, care 
confunda Dumnezeirea cu lumea, atribuind aceluiaşi subiect puterea de a pătimi şi de a face 
minuni. E drept că Unul şi Acelaşi ipostas al lui Hristos pătimeşte şi face minuni, dar 
pătimeşte prin fire şi lucrare omenească şi face minuni prin lucrare dumnezeiască; mai mult, 
pătimeşte prin lucrarea omenească întărită de cea dumnezeiască şi face minuni prin cea 
dumnezeiască arătată prin lucrare omenească, într-o perihoreză sau interioritate reciprocă, 
în una şi aceeaşi Persoană se păstrează neschimbată transcendenţa dumnezeiască şi 
imanenţa omenească, dar prima e_ prezentă în a doua. Deci în Hristos e realizată unirea 
maximă între divin şi uman, dar fiecare se păstrează nealterat după fire. Altfel nu s-ar 
mîntui omenescul prin divin. Panteismul care le confundă nu mîntuieşte. Căci rămîne etern 
în aceeaşi esenţă care trece de la lucrare la pasivitate fără nici un scop şi rezultat final. Nici 
umanul în general nu e mîntuit vreodată în panteism şi nici o persoană umană. E o continuă 
schimbare a unora în altele fără nici un sens. Treimea iubitoare fiind un temei pentru o 
creaţiune veşnic fericită, o Persoană a Treimiii asumînd umanitatea îi asigură acesteia 
eternitatea fericită, şi nu topirea într-o esenţă. Faptul că Fiul lui Dumnezeu Se face om 
pentru eternitate rămînînd şi Dumnezeu asigură eternitate şi umanităţii care-şi găseşte viaţa 
personală veşnic fericită în Persoana Lui, putînd-o comunica şi celorlalte persoane umane. 

cea dumnezeiască să lucreze cele dumnezeieşti, iar prin cea omenească din El, pe 
cele omeneşti, cu participarea şi însoţirea celeilalte şi nu în mod despărţit -, a 
treia lucrare de care vorbesc ei este fără nume şi inexistentă, nefiind întemeiată 
pe Cuvîntul dumnezeieştii Scripturi şi al vreunui Părinte. 

Dar ce vom atribui întregului, zic ei, dacă nu-i acordăm lucrarea cea una, ca 
întregului care este unul din pricina unirii? Cei ce spun acestea nu ştiu ce spun. 
Căci socotind că întregul e altul decît părţile lui, din care şi în care constă, susţin, 
nu prin dovedire, ci prin simplă afirmare, că trebuie atribuit întregului ca întreg şi 
altceva decît ceea ce se află după fire în părţi. Să arate deci mai întîi că întregul 
are şi altă parte subzistentă în el decît părţile proprii, ca apoi să-i acorde ca 
întreg, în afară de lucrările fiinţiale existente în părţile lui, şi o altă lucrare. Iar de 
nu are şi o altă parte subzistentă în el după fire, să nu-i atribuie întregului nici 
altă lucrare după fire decît cele ale părţilor. Căci Hristos fiind amîndouă după fire 
- fiind Acelaşi Dumnezeu prin fire şi om -, are cele proprii fiecărei firi, adică 
voinţa şi lucrarea dumnezeiască şi voinţa şi lucrarea omenească, şi nu numai una 
spre desfiinţarea celor două după fire, sau şi o alta pe lîngă cele două firi, deci 
trei lucrări şi voinţe. 

Deci precum atribuim Unuia şi Aceluiaşi Hristos pe fiecare din cele două 
fiinţe, aşa îi atribuim şi voinţa şi lucrarea după fire a fiecăreia. Căci dacă privind 
deosebirea părţilor Lui, atribuim Dumnezeirii Lui cele dumnezeieşti, şi 
umanităţii din El în mod cuvenit cele omeneşti, iarăşi din pricina unirii legăm 
cele proprii fiecăreia din cele două firi cu cealaltă prin comunicare reciprocă 521 . 
Datorită acestui fapt numim pe Dumnezeu pătimitor împotriva păcatului şi 
trup 522 asumat şi făcut ceea ce îl unge 523 , ba îndrăznesc a zice şi împreună 

521. Taina unirii celor două firi într-un unic ipostas e cea mai greu de înţeles. O ana- 
logie avem în unirea sufletului cu trupul într-o persoană, sau într-un ipostas. Trupul în unire 
cu sufletul reflectă în el la fiecare persoană trăsăturile sufletului propriu. Sufletul e un fel de 
suport din care ca dintr-o tulpină îşi primeşte trupul forma lui general umană, dar şi specific 
personală. Aceasta pentru că sufletul are capacitatea de a organiza materia în trup,şi anume 
într-un trup corespunzător în mod specific lui. Intr-un fel şi ipostasul divin al Fiului are 
capacitatea de a-şi forma şi uni cu Sine umanitatea şi de a prelungi în ea puterile Sale, şi 
anume trăsăturile Sale filiale. Şi precum fiecare suflet nerepetat imprimă in trup trăsăturile 
şi simţirile sale, dar şi trupul ţinut în viaţă de sufletul ca trup nerepetat imprimă în suflet 
simţirile sale, aşa se petrec lucrurile prin reciprocitate şi în Hristos, ipostasul care uneşte în 
Sine firea omenească cu cea dumnezeiască. Aceasta cu atît mai mult cu cît omul e după 
chipul lui Dumnezeu prin conştiinţă, cugetare şi libertate. 

522. Hristos nu e pătimitor pentru că îşi însuşeşte păcatul, cum e sufletul pătimitor, dar 
şi pătimaş din pricina aceasta, ci pătimeşte pentru că prin Dumnezeire întăreşte umanitatea 
Sa în lupta pentru eliberarea de afecte, sau de pătimiri şi de moarte. Pătimeşte pe cruce 
pentru că suferă durerile trupului care este imprimat de afectele de pe urma păcatului firii 
noastre. 

523. Unirea dată celor două firi de ipostasul Unic nu le contopeşte, dar face ca Dum- 
nezeu să-Şi însuşească pătimirea trupului, dar curăţită, iar trupul să se îndumnezeiască prin 
Dumnezeu, Care i Se face subiect. 

Dumnezeu, după Grigorie Teologul 524 . Şi astfel nu lucra nici cele dumnezeieşti 
în mod dumnezeiesc, căci le lucra prin trupul dumnezeiesc şi însufleţit mintal şi 
unit cu El după ipostas 525 şi nu cu Dumnezeirea simplă, nici cele omeneşti în 
mod omenesc, ci cu libertatea (stăpînirea) unei infinite puteri, nesupus 
necesităţii 526 . Căci nu pătimea ca avînd să dea o plată pedepsei, ci prin umilirea 
(chenoza) pentru noi a Cuvîntului întrupat. Totuşi îi atribuim după fire lui 
Hristos, ca Aceluiaşi întreg şi Unul şi Singur, toate cele ale firilor din care este, 
afară de păcat. îl mărturisim pe Acelaşi şi pătimitor şi nepătimitor, şi necreat şi 
creat, şi pămîntesc şi ceresc, şi văzut şi cugetat, şi încăput şi neîncăput după fire. 
Iar dacă, circumscriind din acestea efectul celor două lucrări ale Lui după fire, 
adică semnele dumnezeieşti îndreptate de Mîntuitorul Dumnezeu spre alţii, ca 
învierea sau înălţarea sau curăţirea (leproşilor), sau altceva din aceste fapte 
minunate, declară că sînt una şi aceeaşi lucrare, nici aşa nu le este cuvîntul bine 
cugetat. Căci nu cunoaştem un unic semn dumnezeiesc al Mîntuitorului, ci multe 
şi nesfîrşite, despre care prea Teologul Ioan zice: «Dacd s-ar scrie cîte una 
socotesc că nici lumea întreagă n-ar cuprinde cărţile scrise» (Ioan 21, 25). 

Apoi dacă nici subzistenţa fiinţială a vreunei existenţe create n-o cunoaştem 
deplin din cele făcute în afară, ci din însuşirile naturale care le caracterizează, cu 
atît mai puţin pe Dumnezeu Cuvîntul Cel peste toate, Care S-a întrupat pentru 
noi, nu-L cunoaştem din acestea, ci din însuşirile ce-L caracterizează, adică din 
voinţa şi din lucrările Lui. Căci altfel, văzînd pe om lucrînd lemnul, i-am spune 

animal lucrător în lemn, nu raţional şi muritor. însă a- 1 defini pe om din scaun şi 
pat şi nu din însuşirile care-1 constituie fiinţial, ar fi un lucru prostesc chiar şi 
numai a cugeta aşa ceva. 

De aceea pe Cel ce e Acelaşi Dumnezeu şi om prin fire nu-L cunoaştem din 
altă parte decît din însuşirile proprii firilor care-L caracterizează ca Dumnezeu şi 
ca om, adică, cum am spus, din voinţă şi lucrarea dumnezeiască şi din voinţă şi 
lucrarea omenească, cu care şi prin care pecetluieşte ceea ce era şi S-a făcut, 
făcînd ca Dumnezeu minuni mai presus de noi de bună voie şi pătimind tot de 

524. Cuv. 42. ' 

525. Dionisie Areopagitul, Epistola IV către Gaius. 

526. Nu pătimea fără voie cele omeneşti, din necesitate, cumje pătimim noi, ci cu 
libertatea unei infinite puteri. Necesităţii e supus cel fără putere. în necesitate se arată 
puterea legilor. în text se dă mai jos de înţeles că cel supus legilor e supus ca vinovat 
(uTteijuuvoţ), sau din trebuinţa de a pătimi pentru păcat. Legile au luat putere asupra omului, 
pentru că a căzut în păcatul neiubirii. Cel ce iubeşte împlineşte toată legea, dar nu de silă, ci 
în libertate. Iubirea are în sine libertatea. Şi amîndouă copleşesc legea. Dumnezeu prin 
iubirea Lui nemărginită are o putere infinită asupra necesităţii legilor. Dar tot prin această 
putere a iubirii primeşte urmările păcatului (durerile, moartea), dar le şi biruieşte. De aceea 
Sf. Apostol Pavel spune că «sfîrşitul legii este Hristos» (Rom. 10, 4). Căci El a adus iubirea 
dumnezeiască în om şi între oameni. 

bună voie ca om pentru noi. Astfel se cunoaşte ca nefiind altceva decît cele din 
care, în care şi care este, nu ca ceva fals şi la mijloc, sau ca un al treilea efect, 
asemenea pildei catîrilor, cum flecăreşte închipuirea de mituri a vorbăriei deşarte 
a ereticildr, care a căzut din propovăduirea binecredincioasă a Sfinţilor Părinţi; ci 
ca fiind în mod propriu şi cu adevărat cele din care şi în care este cu adevărat. 
Căci existînd din Dumnezeire şi umanitate, Hristos este Dumnezeu prin fire şi 
om şi altceva nimic. 

Dar cum, zic ei, înţeleptul Ciril cere să se vadă expresiile privitoare la 
Hristos, deţinînd o' poziţie de mijloc? Căci scrie către Acacie: «Unele dintre 
expresii sînt potrivite cu totul lui Dumnezeu, altele iarăşi potrivite omului; şi 
iarăşi altele deţin un Ioc de mijloc». Dar cu ce ajută opiniei lor această spusă a 
lui? Căci-nu este din schimbarea sau părăsirea celor de la extreme, adică a 
Dumnezeirii sau umanităţii lui Hristos, sau a voinţei şi lucrării Lui dumnezeieşti 
şi omeneşti, vreun rezultat de mijloc sau intermediar, care să nu fie comun nici 
unei firi din care e constituit. învăţătorul ne predă în acestea vreo lucrare, care 
după ei este compusă, dar care are în ea pe cele din care este El constituit; dar nu 
le numeşte pe acestea în mod despărţit, ci împreună şi deodată pe fiecare din ele, 
întrucît Hristos este unul şi singur. Despre aceasta dă mărturie el însuşi apărînd 

527. Hristos fiind un unic ipostas sau Subiect, dar constînd din două firi, poate săvîrşi 
unele lucrări în care se întîlnesc atît lucrările omeneşti, cît şi cele dumnezeieşti, fără să se 
anuleze, nici să se schimbe după fire. De ex. El simţea foamea, dar simţirea foamei nu-L 
făcea să-Şi piardă stăpînirea de Sine. Sau vindeca, manifestînd puterea dumnezeiască, dar 
folosindu-Se de mişcarea vreunui organ trupesc, sau asociind mila omenească. Dar erau şi 
unele lucrări pe care le săvîrşea numai omeneşte, oprind asocierea puterii dumnezeieşti la 
ele; sau numai dumnezeieşte, susţinînd în existenţă creaţiunea, fără asocierea unui efort 
omenesc. Mai bine zis există o gradaţie în săvîrşirea unor lucrări şi trăirea unor simţiri mai 
mult cu Dumnezeirea, sau mai mult cu umanitatea. Dar totdeauna îşi distinge ceea ce aduce 
din Dumnezeire şi ceea ce aduce din umanitate în lucrările Sale. Chiar unirea între suflet şi 
trup în persoana umană este o mare taină. Din această unire rezultă unitatea persoanei. Dar 
cum, din două părţi necontopit unite, rezultă o unitate desăvîrşita? La om aceasta se poate 
datora faptului că în suflet sînt puse puterile formatoare ale trupului, încît nu se poate cugeta 
un suflet realizat fără trup şi nici invers. Deşi deosebit de trup, sufletul nu e despărţit de el. 
Poate o astfel de conformitate există şi între firea umană şi cea dumnezeiască, deşi 
Dumnezeirea poate exista şi fără a se uni cu 

pe episcopii orientali (antiohieni) şi către Acacie, astfel: «Iar fraţii din Antio-hia 
nu despart în nici un fel cele unite, ci susţin numai cu tărie deosebirile cele spuse 
despre Hristos şi că pe unele le lucrează prin Dumnezeirea Lui, iar pe altele prin 
umanitatea Lui. Căci este Acelaşi Dumnezeu şi om. Dar zic că sînt şi altele în 
oarecare fel comune şi oarecum referindu-se la amîndouă, adică la Dumnezeire şi 
umanitate. Adică unele dintre expresii sînt foarte dumnezeieşti, iar altele 
omeneşti; în sfîrşit, altele deţin un loc oarecare de mijloc, arătînd pe Fiul lui 
Dumnezeu ca fiind deodată Dumnezeu şi om» 527 . Deci spunînd că unele expresii 
deţin un loc de mijloc, ne-a arătat că ele înseamnă că Hristos nu e altceva decît 
cele din care, în care şi care este, cum au cugetat unii, ci e deodată Acelaşi 
Dumnezeu şi om. Şi aduce spre dovedirea acestora de Dumnezeu insuflatele 
Scripturi, zicîndr, «Cînd zice lui Filip: de atîta vreme sînt cu voi şi nu M-ai 
cunoscut, Filipe? Cel ce M-a văzut pe Mine, a văzut pe Tatăl» (Ioan 14, 9-10) şi: 
«Eu.şi Tatăl una sîntem» (Ioan 10, 30), sîntem asiguraţi că aceste expresii sînt cît 
se poate de potrivite lui Dumnezeu. Dar cînd, mustrînd norodul iudeilor, îi 
spune: «Dacă aţi fi fiii lui Avraam, aţi face faptele lui, dar voi căutaţi să Mă 
omorîţi pe Mine care v-am grăit adevărul» (Ioan 8, 39-40), spunem că acestea s- 
au grăit în mod potrivit omului. Dar sîntem asiguraţi că şi cele potrivite omului 
sînt ale Fiului cel Unul. Iar ca expresii de mijloc socotim de pildă pe aceea cînd 
spune Pavel: «Iisus Hristos ieri şi astăzi Acelaşi şi în veci» (Evr. 13, 8) şi 
«UnDumnezeu Tatăl din Care sînt toate şi noi din El; şi un Domn Iisus Hristos, 
prin Care sînt toate şi noi prin El» (I Cor. 8, 6); şi iarăşi: «Ai cărora sînt părinţii 
şi din care este Hristos după trup, Cel ce este Dumnezeu peste toate, 
binecuvîntat în veci. Amin» (Rom. 9,5). Căci iată că cel ce a numit pe Hristos, 
Iisus, spune că Acelaşi este ieri şi astăzi, dar şi în veci; şi că prin El s-au făcut 
toate; şi pe Cel după trup din iudei îl numeşte Dumnezeu peste toate şi 
binecuvîntat în veci. Amin. Să nu desparţi deci în acestea expresiile despre 
Domnul. Căci în ele împreună ceea ce e potrivit lui Dumnezeu şi ceea ce e ome- 
nesc. Atribu-I-le mai degrabă Fiului ca Unul, adică lui Dumnezeu Cuvîntul 
întrupat. 

Prin aceste cuvinte ale Duhului, învăţătorul ne-a dovedit că nici aceste 
expresii mijlocii nu indică nimic altceva în Hristos decît ceea«e e în Acelaşi 
dumnezeiesc şi omenesc. De aceea porunceşte să I le atribuim în mod 
nedespărţit, ca Unuia ce e Acelaşi Dumnezeu şi om prin fire şi, precum am spus, 
nimic altceva. 

Dar şi el, zic aceştia, mărturiseşte în Hristos o unică lucrare. Căci aşa zice, 
tîlcuind pe Evanghelistul Ioan: «De fapt, cînd a sculat-o pe fiica mai marelui 
sinagogii, zicînd: «Copilă, scoală-te!» a prins-o de mînă, precum s-a scris (Luca 
8, 54), înviind-o ca Dumnezeu prin porunca a toate făcătoare, dar înviind-o şi 
prin atingerea cu trupul Său, arătînd prin amîndouă o lucrare unică şi înrudită 
(ovyyevfj) » (Tîlcuire la Ev. după Ioan). Dar şi aceasta arată cugetarea foarte 
descoperită a învăţătorului, şi anume că nu defineşte lucrarea cea una ca fiind a 
ambelor fiinţe din care este Unul şi Singurul Hristos, cum socotesc unii. Căci 
zice acelaşi către 

cea umană. Poate de aceea Logosul dumnezeiesc are în Sine raţiunile tuturor creaturilor. De 
aceea El a putut să-Şi formeze chipul Său uman şi în Sine însuşi din Fecioara Măria, nu ca 
un ipostas aparte, ci în propriul Său ipostas. Aceasta poate explica unitatea ipostasului şi 
manifestarea lui prin toate cele ce ţin de cele două firi. 

Earmis: «Lucrează la fel cele ce ţin de aceeaşi fire. Dar cele ce au o raţiune 
deosebită a modului de a fi, au o raţiune deosebită şi a lucrării în toate. Căci cele 
ce au aceeaşi lucrare se mărturisesc ca avînd şi aceeaşi fijnţă» 528 . 

Deci e necesar să se aleagă una din două: său trebuie socotit învăţătorul ca 
luptîndu-se cu el însuşi, sau ca, cunoscînd una şi aceeaşi fire, în Hristos, dacă nu 
cunoaşte firile deosebite unite în Unul şi Acelaşi fără schimbarea lucrării. Dar 
zice: «Cele ce au aceeaşi lucrare se mărturisesc şi de aceeaşi fiinţă». Dar dacă 
nici una din acestea nu se cuvine să fie afirmată despre el: nici dezacordul cu 
sine, nici afirmarea lui că firile din care este Hristos s-au schimbat, e vădit că nu 
învaţă o singură lucrare a ambelor firi, sau a unui Hristos compus din ele, prin 
expresia: «arătînd o unică şi înrudită lucrare prin amîndouă», ci prezintă pe 
Cuvîntul cel mai presus de fiinţă ca Dumnezeu prin fire şi întrupat, săvîrşind 
lucrarea Lui de viaţă făcătoare şi dumnezeiască atît în mod netrupesc, cît şi prin 
trup. Căci numind-o «înrudită» n-a indicat nimic altceva decît aceeaşi lucrare de 
viaţă făcătoare arătată în minuni prin amîndouă, adică prin porunca atot- 
făcătoare şi prin atingerea sfîntului Său trup, precum şi focul îşi arată puterea 
arzătoare arzînd în chip îndoit atît nematerial, cît şi prin materie. Deci nu spre 
desfiinţarea lucrării omeneşti a Mîntuitorului le zice acestea învăţătorul. Căci 
vorbind de atingerea trupului, a indicat prin ea în mod vădit pe cea omenească, 
dacă atingerea este dovada clară a lucrării omeneşti. Dar nici nu ne-a învăţat prin 
cele două (lucrări) după fire o alta (lucrare) a Lui, precum s-a arătat, ci prin 
amîndouă, lucrarea de viaţă făcătoare a poruncii şi cea a atingerii provenită din 
Unul şi Acelaşi Dumnezeu Cuvîntul 529 . 

' Iar dacă, dispreţuind această învăţătură binecredincioasă a Părinţilor, ei aduc 
Epistola către Achile a celui din Heracleea 530 , potrivit căreia îndeamnă să se 
atribuie lui Hristos privit că întreg pe lîngă cele două şi o 

528. Dumnezeu Se uneşte intim cu cele create de El, dar nu le alterează, nici nu le 
desfiinţează. Face ceva asemănător cu tatăl pămîntesc, care nu desfiinţează pe copil, prin 
îmbrăţişarea lui, ci îl încălzeşte şi îi dă putere. Cum am avea experienţa lui Dumnezeu, dacă nu 
S-ar uni cu cugetarea, cu simţirea, cu voinţa noastră, dar fără să le desfiinţeze, ci intărindu-le. 
Ele devin «bune» conducătoare de putere dumnezeiască. Ele se fac străvezii pentru Dumnezeu. 

529. Prin unirea neconfundată a lucrării dumnezeieşti şi omeneşti se săvîrşeşte lucrarea 
de viaţă dătătoare. Nu săvîrşeşte Mîntuitorul separat lucrarea învierii fiicei Iui ( Iair, ci prin 
atingerea cu mîna a trupului ei. E o lucrare alcătuită din două lucrări, dar nu prin 
confundarea lor. Electricitatea lucrează prin fir, dar nu se confundă cu firul, deşi îşi aduce şi 
firul contribuţia lui. Avem mereu taina unirii celor ce nu se confundă; e taina unităţii de 
lucrare ce rezultă din conlucrarea fără contopirea celor împreună lucrătoare. La Hristos 
această unitate se explică din unitatea ipostasului, sau a subiectului ce lucrează. Monoenergiştii 
socoteau în mod greşit că aceasta unitate a lucrării rezultă din contopirea sau alterarea celor 
ce conlucrează. 

530. Autor obscur, zice Combefis în P.G. 91, col. 125. 

singură fire şi mişcare, s-o explice ei înşişi pe aceasta. Epistola spune aşa: «Firea 
şi mişcarea întreagă a Domnului este în sine una. Dar sînt două prin referire. 
Mişcarea şi firea părţilor este una prin însuşire. Căci sînt două cele ce sînt în ele 
însele. Iar cînd zic mişcare, voiesc să indic lucrare şi patimă». Cei ce se folosesc 
de acestea spre întărirea dogmelor lor, să lămurească prin cuvînt care dintre 

Părinţii încercaţi a spus că firea şi mişcarea Domnului întreg e una? Şi care şi 
cum este ea? Şi care sînt cele două prin referire? Şi care e firea şi mişcarea cea 
una a părţilor prin însuşire? Şi care sînt cele două în ele însele? Sau care sînt cele 
trei perechi ale firilor în mişcările lor 531 ? Şi cine a învăţat că amîndouă acestea, 
adică lucrarea şi patima, arată aceeaşi mişcare? Şi cum, dacă după ei e aşa, nu S- 
a despărţit Fiul după toată mişcarea Lui de Tatăl, ca Unul ce e prin toate 
pătimitor după fire, dacă mişcarea lui Dumnezeu şi Mîntuitorului nu indică 
deodată în orice mod lucrarea şi pătimirea 532 ? Căci Dumnezeirea e nepătimitoare 
prin fire şi liberă de relaţie şi simplă, ba, mai mult, e mai presus de orice 
simplitate 533 . Şi cum iarăşi nu introduc odată cu cele trei perechi ale mişcărilor, 
douăsprezece lucrări şi pătimiri, dacă mişcarea le arată, după ei, pe amîndouă? Şi 
care dintre sfinţi a propovăduit firile lui Hristos prin referire sau însuşire? 

Să dovedească mai întîi acestea cu gîndirea Părinţilor şi apoi se va confirma 
opinia dogmelor. Iar dacă nu le e cu putinţă aceasta, să se lase de acestea şi să se 
conformeze împreună cu noi numai celor hotărîte de purtătorii de Dumnezeu 
Părinţi ai Bisericii universale şi de cele cinci sfinte Sinoade ecumenice, 
mărturisindu-L Dumnezeu desăvîrşit în toate prin fire şi om desăvîrşit în toate 
prin fire, afară numai de păcat, pe Acelaşi şi Unul şi Singur Domnul şi 
Dumnezeu Iisus Hristos; şi să nu nege, prin negarea desăvîrşirii în toate prin fire 
în amîndouă privinţele, totodată voia şi lucrarea Lui dumnezeiască şi omenească. 
Ci să ştie că nici ceea ce a fost fără de început şi fără cauză, nici ceea ce s-a făcut 
mai pe urmă pentru o cauză, sau pentru mîntuirea noastră, n-a micşorat, sau 
schimbat, sau desfiinţat în vreo privinţă Cuvîntul cel mai presus de fiinţă, ci a 
păstrat în întregime, mai bine-zis desăvîrşit, afară doar de păcat, în 

Sine şi prin Sine, după toate şi în toate, fiind, după cum am spus, în mod propriu 

531. Adversarii socoteau că firea Domnului e una în ea însăşi; şi mişcarea la fel. Sau 
flecare e una prin ceea ce îşi însuşeşte din ceea ce lucrează. Dar sînt două sau chiar trei prin 
referire la lucruri ce se pot face de firea dumnezeiască şi omenească şi de cea ipostatică, sau 
cînd părţile lui Hristos sînt privite în ele însele. Cele trei perechi sînt cele trei lucruri pe care 
le săvîrşesc cele trei lucrări. 

532. Dacă lucrarea lui Hristos e una, atunci lucrarea şi pătimirea Lui sînt şi ele una şi 
deci această lucrare care e şi pătimire îl desparte pe Hristos de Tatăl. El nu mai e Fiul lui 
Dumnezeu. Sflntul Maxim afirma faţă de aceasta că mişcarea Mîntuitorului arată de fiecare 
dată deosebit lucrarea dumnezeiască şi pătimirea omenească. 

533. Cu cît e ceva sau cineva mai compus, cu atît e mai supus mai multor relaţii şi 
pătimeşte sau e mai supus necesităţii de a suporta pasiv procesul de desfacere a părţilor. 
Dumnezeu e «suprasimplu» nu în sensul sărăciei de conţinut, ci al unităţii desăvîrşite a 

acestea după existenţa Lui naturală. De aceea Acelaşi şi Singur şi Unul Domnul 

nostru şi Dumnezeu e voitor şi lucrător prin fire al mîntuirii noastre după fiecare 

fire a Lui, din care şi în care constă. Aceasta, pentru că fiind Dumnezeu prin fire 

şi Creatorul libertăţii tuturor, nu S-a făcut om fără minte, sau lipsit de viaţa 

naturală asemenea celei a noastre, care am luat prin creaţie existenţa de la El 1 ; ci 



1 Dacă Dumnezeu ca liber ne-a creat şi pe noi liberi, luînd firea noastră n-a luat o fire lipsită 
de minte (cum spunea Apolinarie) şi de viaţa noastră înzestrată cu libertate, deci cu voinţă. 
El n-a luat o fire omenească redusă la starea de obiect fără voinţă şi deci şi fără minte, care 

însuşi Dumnezeu cel Unul S-a Scut şi om cu înţelegere (cu minte), sau voitor şi 



lucrător cu adevărat prin fapte . El însuşi m-a luat pe mine întreg împreună cu ale 



mele, ca să-mi dăruiască mie întreg mîntuirea , dezlegînd tot blestemul păcatului. 
Căci «ceea ce nu a fost luat a rămas nevindecat şi ceea ce a fost unit cu 
Dumnezeu, aceea se şi mîntuieşte», cum zice cel cu numele de Teologul 4 . 

Dar fiindcă am respins obiecţia nebunească a celor ce cugetă altfel prin 
aceste învăţături dreptcredincioase ale Sfinţilor Părinţi, ei aduc altele, folosindu- 
se de ale noastre spre a ne combate, mai bine zis spre amăgirea celor mai simpli. 
Aduc anume Epistola scrisă de noi, după spusa lor, către presbiterul Marin şi 
Epistola către Pyrrhus. De aceea e necesar să vorbim şi despre ele pe scurt 5 . 

Vă informăm deci pe Sfinţia voastră că presbiterului Marin i-am scris în 
diferite moduri despre diferite capitole din Scriptură, dar nu am grăit în vreun fel 
despre dogmele ce sînt contrare şi se opun unele altora, adică despre una şi două 
şi trei lucrări şi voinţe ale Aceluiaşi unic Hristos, inventate de ei cu pretenţia că 
şi noi le-am recunoaşte în El; nici către alt oarecare n-am scris aşa ceva. «Căci 
dacă zidesc ceea ce am dărîmat, mă vădesc pe mine însumi călcător (de 
poruncă)» (I Cor. 2,18), zice vasul alegerii. De aceea Epistola în care se vorbeşte 
sau se închipuiesc acestea şi de care se afirmă că e scrisă de noi către Marin, cei 
ce mărturisesc în chip binecredincios să o respingă, fiind cu totul străină şi nu a 
noastră, ca să luăm orice temei celor ce-şi dau astfel de scuze pentru păcate şi-şi 
iau ca acoperămînt al împotrivirii lor astfel de bîrfeli împotriva noastră. Căci 
aceştia, neputîndu-se întemeia pe raţiunea lor care alterează prin agresiune 
adevărul, introduc viclenia împotriva celor simpli sub masca pretinsei Epistole a 
noastră. E un lucru pe care nu-1 pătimesc sau nu-1 fac cei ce, ţinînd seama de 
apărarea noastră, aleg adevărul în locul minciunii. Iar pe Pyrrhus, care a scris 
înainte către noi un mare volum şi ne-a lăudat, nu ştiu cum, prin el foarte mult, 
vorbind în chip de întrebare şi, nu de afirmare despre una şi două lucrări ale Lui 
şi ne-a întrebat de părerea noastră despre amîndouă, l-am cinstit şi noi prin 
răspuns precum se cuvenea, în introducere la scrisoarea noastră către el, 
îndeplinind îndemnul Apostolului, care zice: «în cinste, unii altora daţi-vă 
întîietate» (Rom. 12, 10). El porunceşte prin aceasta să iubim şi să 
binecuvîntăm şi pe cei ce cugetă altfel, cînd ne scriu. De aceea mi-a fost în grijă 
să nu supăr pe om, ci mai degrabă să-1 potolesc, căutînd prin laudele ce i le-am 
adresat să-1 conving să vină la consimţirea cu pele ce le-am formulat în chip 
binecredincios, potrivit învăţăturii Sfinţilor Părinţi. Astfel i-am mărturisit că am 
înţeles cele scrise de el mie potrivit cu cele scrise de mine lui, cum am spus, şi 



să nu conlucreze cu El la mîntuirea ei. El S-a făcut om ca să desăvîrşească firea omenească, 
restabilind-o în primul rînd din robia păcatului, nu ca s-o reducă la starea de robie totală. 

2 Om cu voinţă şi cu lucrare omenească înseamnă om înţelegător. Căci nu poate voi şi face 
cineva un lucru fără să-1 aleagă cu voinţa. Iar alegerea se face pe baza înţelegerii. 

3 Aci se arată sensul transformator, desăvîrşitor al mîntuirii, nu cel juridic. 

4 Epist. I către Cledoniu. 

5 In P.G. 91, col. 129-130, lanota 58 se spune că această presupusă Epistolă către Marin nu 
este identică cu cele publicate în P.G. 91. 

trăgîndu-1 spre înţelesul ortodox al învăţăturii, care i-ar aduce cea mai deplină 
mîntuire, dacă, aprobînd aceasta, ar mărturisi împreună cu mine ceea ce am 
scris: anume două lucrări după fire ale Unuia şi Aceluiaşi Hristos Dumnezeu, ca 
şi două firi unite neamestecat şi neîmpărţit (nedespărţit), dumnezeiască şi 
omenească, necreată şi creată, dar nu una şi aceeaşi exprimată oricum. Căci 
învăţătura despre una şi aceeaşi lucrare, sau voinţă, sau fire a Unuia şi Aceluiaşi 
Domn al nostru şi Dumnezeu al nostru, nu e a Părinţilor, ci e mai degrabă 
eretică. 

Deci acesta a fost scopul bunei noastre grăiri către acela, adică către 
Pyrrhus. Prin ea am încercat să-1 trag cu blîndeţe de la opinia contrară şi să-1 
aduc la învăţătura dreptei credinţe. Iar dacă neaprobînd scopul nostru, e 
nemulţumit de buna noastră grăire şi nu primeşte motivul pogorămîntului 
nostru, să nu primească şi să respingă precum voieşte buna noastră grăire, care 
nici nouă nu ne este plăcută, ci mai degrabă ne nemulţumeşte după deplina 
abatere a aceluia. Dar să aprobe împreună cu noi înţelesul celor formulate de 
noi în chip ortodox către el. Vedeţi* deci, sfinţiţi părinţi, motivul pentru care v- 
am informat despre apărarea mea. Deci ţineţi-vă bărbăteşte şi întăriţi-vă cu 
duhul, neabătîndu-vă la dreapta sau la stînga spre bărbaţii şi dogmele contrare, 
ci stăruiţi pe calea împărătească, călăuziţi de Cel ce a zis: «Eu sînt Calea, 
Adevărul şi Viaţa» (Ioan 14, 6), cugetînd într-un suflet aceleaşi. «Şi Dumnezeul 
păcii va fi cu voi toţi» (Filip. 4, 9) dacă e propovăduit pururea în chip credincios 
şi e închinat de voi în chip cuvios. Şi dincolo de vieţuirea şi mărturisirea fericită 
de aici, Se va dărui pe El însuşi ca moştenire şi odihnă şi mai fericită. Lui fie 
slava, cinstea, stăpînirea şi închinarea împreună cu Tatăl şi cu Duhul Sfînt, acum 
şi pururea şi în vecii vecilor. Amin. 

9. A sfîntului Maxim Copie de pe epistola către presbiterul Marin 

din Cipru 

Umblînd drept prin legea dumnezeiască, Prea Cinstitule de Dumnezeu 
Părinte, ai dispreţuit legea omenească, înălţînd prin smerenie (chenoza) modestia 
mea şi lăudînd prin sărăcie desăvîrşita mea nepricepere sau, mai exact spus, 
îndrăzneala în a înţelege şi grăi. Căci nu mă ruşinez în a da pe faţă precum se 
cuvine patimile mele şi ale slăbiciunii mele şi a le descoperi cu atît mai mult şi 
mai fără zăbavă, cu cît te-ai silit mai mult să le acoperi cu iubire de oameni. Căci 
cine a aprobat vreodată astfel cuvîntul fără judecată şi a primit cugetarea 
nebunească şi necuviincioasă a cuiva, ca să nu spun totul, cum le-ai primit tu pe 
ale mele, Prea Cinstitule de Dumnezeu Părinte? Căci nu ai trecut numai peste 
lipsa mea de învăţătură cu iubirea ta, cinstindu-mă la culme, spre cea mai mare 
slăvire a mea, a celui lipsit de orice slavă, ci, adăugind lauda ta cu dărnicie, ai 
împodobit cu o strălucire covîrşitoare pe cel căruia ai voit să-i înfrumuseţezi 
înţelegerea peste măsură cu cele ce constau din raţiunea şi modul nobleţei 
adevărate sau ale înrudirii cu Dumnezeu, ca să spun mai adevărat sau mai 
potrivit. Iar eu n-am voit să rămîn în cele modeste sau în măsura mea moderată, 

precum se cuvenea. Căci dacă m-aş fi obişnuit să şed neclintit în scaunul 
smereniei, mi-ai fi descoperit prin iubirea covîrşitoare a celor dorite mai degrabă 
puţinătatea în cele trebuincioase şi m-aş fi arătat gol de ele; iar prin arătarea de 
către tine a celor mai presus de vrednicie aş fi dovedit o simţire mai ascuţită a 
celor care mi s-ar cuveni după vrednicie. Căci pătrunzînd în adîncul sufletului aş 
fi descoperit mărimea a ceea ce nu se poate arăta. Acestea pătimindu-le prin 
lumina rugăciunilor voastre, m-am apropiat de rînduielile dumnezeieşti pe care le 
cuprinde prin Providenţă raţiunea iconomiei celei mai presus de înţelegere şi le 
propune celor ce au nevoie de îndrumarea ei, asemenea mie. 

Şi după puţin. Fără îndoială hotărîrile Sinodului Prea Sfintului Papă 
(Teodor) au fost criticate de cei din capitala imperiului, dar nu în toate capitolele 
de care aţi scris, ci numai în două, dintre care unul se ocupă cu învăţătura despre 
Dumnezeu (cu teologia), cînd spune: «Duhul Sfînt purcede şi din Fiul»; iar 
celălalt cu dumnezeiasca întrupare, cînd scrie că: «Domnul ca om este fără 
păcatul strămoşesc». Cel dintîi capitol aduce în acord cu el texte ale Părinţilor 
romani, dar şi ale lui Ciril din Alexandria din sfînta lucrare a lui despre Sfîntul 
Ioan Evanghelistul. Din acestea i-a arătat pe aceia ca nefăcînd pe Fiul cauză a 
Duhului. Căci ei cunosc pe 

Tatăl ca singura cauză a Fiului şi a Duhului, a Unuia prin naştere, al Celuilalt 
prin purcedere. Ci (o spun aceasta) ca să arate că Duhul iese prin Fiul şi ca prin 
aceasta să arate unitatea fiinţei neschimbate a Lor 6 , în ce priveşte cuprinsul 
capitolului al doilea, el n-are nevoie de nici o apărare, căci nu e nimic de criticat 
în el, deşi celor ce caută prilej de sfadă, li se pare că este, din pricina cugetării lor 
sucite. Totuşi i-am îmblînzit, zicînd: «Nu a avut nici păcatul din minte, de care 
Adam se arată că a pătimit prima dată, nici fapta şi lucrarea răului ce provine din 
el prin trup» 7 . 



6 Sfîntul Maxim arată cum se înţelegea atunci Filioque de către catolici: ca distin-gîndu-se în 
aplicarea purcederii la relaţia între Duhul şi Tatăl şi între Duhul şi Fiul. în relaţia dintre 
Duhul şi Fiul expresia nu înseamnă decît identitatea de fiinţă şi un fel de ieşire la arătare 
(npoievai) a Duhului prin Fiul, nu o primire a existenţei Lui din Fiul, cum o primeşte din 
Tatăl. Catolicii au ajuns la identificarea provenirii Duhului din Fiul cu prevenirea Lui din 
Tatăl (ca dintr-un singur principiu), pentru că au folosit aceiaşi termeni pentru amîndouă: 
procedere şiprodire, ceea ce Părinţii răsăriteni n-au făcut niciodată. Pe baza acestui loc 
teologii catolici de după aceea au dat pe Sf. Maxim în mod greşit ca martor răsăritean 
aprobativ al învăţăturii' lor. în această identificare a termenului procedere cu prodire 
(ekporeusis şi proienai) cei din Constantinopol au văzut o identificare a provenirii Duhului 
din Fiul cu prevenirea Lui din Tatăl. Sfîntul Maxim le arată că latinii cunosc în procedere 
două înţelesuri: purcederea Duhului din Tatăl şi ieşirea Lui prin Fiul. Deci ei cred ca şi 
grecii. Numai neobişnuinţa cu limbajul mai distinctiv al grecilor îi face să pară că confundă 
prevenirea Duhului din Fiul cu provenirea din Tatăl (vezi despre această chestiune: Jean 
Miguel Garrigues, L 'Esprit qui dit «Pere», 1982, ed. Tequi, Saint Cenere, p. 79-80). E vorba 
de papa Teodor. Se poate pune întrebarea: pentru ce Duhul iese sau Se arată prin Fiul şi nu 
şi invers? Un răspuns potrivit ar fl, credem: pentru că Duhul pune pe Fiul - prin participarea 
la bucuria Tatălui de El - într-o lumină maximă. 

7 Cei din Constantinopol nu erau mulţumiţi cu textul hotârîrii Sinodului din Roma, prin care 
se afirma simplu că Hristos n-a săvîrşit păcat. De aceea cei din urmă s-au explicat, adăugind 

Deci aceştia (cei din Roma) aşa (gîndesc) despre acestea, despre care au fost 
învinuiţi pe nedrept. Dar aceia (cei din Constantinopol) n-au prezentat nici o 
apărare despre cele ce sînt învinuiţi cu dreptate, ba nici n-au înlăturat învăţăturile 
introduse de ei 8 . Eu i-am rugat pe romani la cererea voastră să-şi explice cele ale 
lor pentru a scăpa de cei ce-i învinuiesc de învăţături ascunse. Dar făcînd aceasta 
după obiceiul care stăpîneşte, nu ştiu dacă vor fi crezuţi. Pe de altă parte nu pot 
exprima în altă limbă şi în alte cuvinte gîndul lor ca în cea proprie, cum se 
întîmplă şi cu gîndul nostru. în tot cazul, cunoscînd prin experienţă acuza ce li se 
aduce, vor avea grijă şi de aceasta. 

Am citit şi o schiţă a lui Teodor din Faran despre fiinţă, natură şi persoană, 
ca şi celelalte capitole. Acestea în forma lor de introducere nu sînt poate lipsite 
de folos. Dar în cuvîntul despre persoană şi ipostas nu se arată conformîndu-se 
definiţiilor acestora, ci mai mult sieşi, numind lucrarea ipostatică 9 . Pe acesta îl 
iau ca magistru şi patron şi cei ce sînt contrari învăţăturii lui, luînd de la el şi din 
cuvintele lui aproape toate formulele decretului Ectesis 10 . în felul acesta au 
umbrit şi întunecat raţiunea lucrării, atribuind-o persoanei ca persoană, deşi ea 
caracterizează firea; şi nu i-au atribuit (persoanei) modul cum şi în care are loc 
activarea ei, prin care se face cunoscută deosebirea celor ce lucrează şi a celor ce 
sînt puse în lucrare, care sînt conforme firii sau contrare firii. Căci întîi se 
cunoaşte cineva ca ce este, dar nu ca cine dintre noi este cel ce lucrează. Adică 
întîi se cunoaşte ca om, apoi cine este, ca de exemplu Pavel sau Petru, care dă 
lucrării forma modului, dîndu-i fiecare, după alegere liberă, chipul acesta sau 
acela, mai moderat sau mai intensiv. Astfel în mod se face cunoscută deosebirea 
persoanelor în făptuire. Iar în raţiune, nedeosebirea lucrării naturale 11 . Căci nu e 



că Hristos n-a putut nici gîndi că poate păcătui, cum a putut Adam. Căci ipostasul umanităţii 
lui Hristos era însuşi Fiul lui Dumnezeu. El nu putea gîndi că ar putea lucra contra Sa. 

8 Sub presiunea împăratului, la Constantinopol se acceptase monotelitismul. De aceea se 
accentua lipsa de păcat a Mîntuitorului. 

9 Adică întrucît în Hristos e un unic ipostas, lucrarea nu e nici ea A decît una. 

10 Decretul împăratului Eraclie de la 638. 

11 Lucrarea ţine după raţiunea ei de lire. De persoană ţine modul în care ea se activează, 
îngeneral, Sf. Maxim distinge între raţiunea unei realităţi şi modul în care se manifestă ea. în 
Hristos sînt două lucrări după raţiunea lor, conform celor două firi. Dar le activează un unic 
ipostas. Deşi subiectul e unul, cele lucrate sînt diferite, conform raţiunii lor diferite. Deşi 
raţiunile lucrărilor sînt diferite, subiectul lor unic le dă în activarea lor un ton propriu unic: 
o persoană la activează mai grăbit, alta mai domolit. Aşa încît în activitatea unei persoane se 
arată atît deosebirea după fire a lucrărilor, cît şi modul unic al persoanei care le activează. 
Aceasta s-a petrecut şi în Hristos. El activa atît lucrarea omenească, cît şi pe cea 
dumnezeiască, dar călăuzit de unica Lui iubire. Aceasta înseamnă că ipostasul sau persoana 
nu este o simplă stare de sine a unei naturi, neaducînd nimic deosebit naturii. Căci în acest 
caz persoanele ar fi întru totul uniforme. Persoana aduce «modul» ei propriu raţiunii 
comune a firii sau a însuşirilor ei. Problema e: în ce constă acest mod şi cum se împacă 
modurile proprii ale persoanelor cu raţiunea cea una a firii? 

De aci rezultă că nu trebuie să se dispreţuiască nici varietatea personală a oamenilor, nici 
unitatea lor de natură. Amîndouă aceste tendinţe întreţin o luptă între ei. Cînd se reprimă 
persoanele în favoarea naturii comune lupta e întreţinută de necesitatea oamenilor de a-şi 
afirma trăsăturile lor personale. Cînd se afirmă persoana împotriva naturii comune, e 

unul mai mult şi altul mai puţin lucrător sau raţional. Ci toţi avem la fel raţiunea 
şi lucrarea ei după fire. Dar unul e mai drept şi altul mai nedrept, sau altfel, unul 
se ţine mai mult de raţiunile firii, altul le nesocoteşte mai mult. însă trebuie 
observaţi cu grijă cei ce se abat de la ele. Fiindcă forţează şi atrag întocmirea şi 
regulile lucrurilor, spre ceea ce le pare lor, mutîndu-le ca lacomandă, ca să dea 
existenţă celor proprii lor, din strâmbarea acelora 12 . Cît despre caietele trimise, 
adică cele despre suflet şi despre celelalte teme, deşi nu le-am cercetat pe 
îndelete, îţi voi face cunoscută părerea mea. Căci graba celui ce pleca nu mi-a 
îngăduit să le cercetez cum trebuie, fiindcă abia la multe zile după ce s-a oprit la 
Byzachi, a venit la puţinătatea mea, în Cartagina. Apoi am fost împiedicat de la 
studierea lor şi de o slăbiciune ce mi-a venit la ochi. Totuşi, voind să împlinesc 
cît mai repede porunca voastră, vi le-am trimis. Copierea volumului cuprinzînd 
explicarea Evanghelistului Ioan, care s-a făcut la sfatul vostru, mi s-a părut şi 
mie, sluga Sfinţiei Voastre, de folos, ca să nu aibă nici un motiv pentru reaua ei 
folosire împotriva celui ce a făcut-o cei ce caută Să schimbe în mod urît toate 
după părerea lor. 

10. A sfîntului Maxim 

1) Arie mărturiseşte cele trei ipostasuri, dar neagă unitatea şi nu recunoaşte 
că Sfînta Treime este de o fiinţă. Sabelie mărturiseşte unitatea, dar neagă 
Treimea; căci el declară pe Acelaşi Tată şi Fiu şi Duh Sfînt. Dar Biserica lui 
Dumnezeu mărturiseşte şi unitatea şi propovăduieşte şi Treimea? Macedonie 
susţine aceleaşi cu Arie; căci declară pe Sfîntul Duh creatură. Iar Biserica 
propovăduieşte pe Duhul Sfînt de o fiinţă cu Tatăl şi cu Fiul şi afirmă că e 
Dumnezeu. La fel Nestorie susţine în Unul din Sfînta Treime o deosebire de firi, 
dar nu mărturiseşte unirea; căci nu spune că aceasta s-a făcut după ipostas. Iar 
Eutihie mărturiseşte unirea, dar neagă deosebirea după fiinţă şi introduce o 
amestecare a firilor. Dar Biserica propovăduieşte atît unirea după ipostas pentru a 



promovată lupta între toţi, proprie individualismului. Amîndouă aceste aspecte se 
promovează în comuniunea liberă a persoanelor. în Hristos se afirmă natura umană, dar în 
ipostasul divin străin de orice individualism egoist. El ne dăruieşte ca Persoană natura Sa 
tuturor. Aceasta trebuie să o facem şi noi. 

Fiecare ipostas uman actualizează natura umană ţinînd seama de locul, de timpul, de 
împrejurările în care trăieşte el şi alte persoane cu care este în tot felul de relaţii. Dar şi 
conform unei determinări particulare misterioase a modului ei. Ipostasurile divine actua- 
lizează natura divină potrivit relaţiilor speciale pe care fiecare le are cu celelalte două. 
în general nu se poate vedea existînd concret o natură întru totul uniformă. Aceleaşi însuşiri 
comune ale ei se văd imprimate şi realizate în moduri diferite. Chipul uniform al însuşirilor 
comune este o abstracţiune, care nu trebuie să ne împingă la o uniformizare forţată a 
oamenilor. 

12 Deşi ipostasul sau persoana nu poate anula, prin modul de a o activa, natura care-şi are 
existenţa concretă în el, el o poate deforma, dînd existenţă celor gîndite din capriciul propriu. 
Minciuna, oricît ar denatura adevărul, se hrăneşte totuşi din adevăr. Firea strîmbată, 
activată de ipostasul care nu ţine seama de ea, e tot firea al cărei ipostas este. 

păstra neîm-părţirea (lui Hristos), cît şi deosebirea după fiinţă pentru a păstra 
nea-mestecarea 13 . 

2) Cum are unirea deplină în sine şi identitatea şi deosebirea? Are sau 
identitatea firilor şi deosebirea persoanelor, sau invers. Astfel în Sfînta Treime 
este identitatea fiinţei, dar deosebirea persoanelor; căci mărturisim o unică fiinţă 
dar trei ipostasuri 14 . Dar în om este identitatea persoanei, dar deosebire de 
substanţe (fiinţe) 15 . Căci omul fiind unul, sufletul e de altă substanţă şi trupul de 
alta. La fel şi în Domnul Hristos este o unitate a persoanei, dar o deosebire a 
fiinţelor; căci fiind o singură persoană, sau un singur ipostas, Dumnezeirea e de 
altă fiinţă şi umanitatea de alta. Deci, precum este cu neputinţă a mărturisi în 
Sfînta Treime unitatea fără a exprima deosebirea, la fel e cu totul necesar a 
mărturisi în cel Unul din Sfînta Treime atît unirea cît şi deosebirea. 

3) Precum nu prin aceieaşi cuvinte se exprimă deosebirea şi unitatea în 
Sfînta Treime, căci spunîndu-se trei ipostasuri se mărturiseşte deosebirea, iar 



13 Nici Arie, nici Sabelie nu recunoşteau Treimea sau trei Persoane unite prin fiinţă, adică 
un Dumnezeu al iubirii. Nici Nestorie, nici Eutihie nu vedeau iubirea lui Dumnezeu extinsă 
prin Unul din Treime la oameni în măsura desăvîrşită, care merge pînă a se face şi om pentru 
veci, introducând pe oameni în circuitul iubirii interioare a Treimii. Nestorie ţinea pe Unul 
din Treime deosebit ca Persoană de umanitatea de care S-a apropiat, iar după Eutihie, 
Dumnezeu nu Se poate face om, căci umanitatea se topeşte cînd e asumată de El. 

După Evanghelie, Unul din Treime Se face El însuşi om real. De aceea El rămîne o Persoană, 
sau aceeaşi Persoană, chiar făcîndu-Se om. Umanitatea primeşte ca temelie ipostatică pe 
Dumnezeu însuşi. De aceea în Hristos se afirmă identitatea Persoanei şi deosebirea firilor. Iar 
Cel ce Se face om nu este o divinitate impersonală, căci pe cine ar iubi în acest caz această 
divinitate care se face om? S-ar iubi pe sine însăşi? Dar aceasta nu este iubire. Cel ce Se face 
om e Unul din Treime, ca iubirea celorlalte două Persoane faţă de 

Fiul să devină şi o iubire faţă de om şi invers. întruparea presupune Treimea. Numai aşa 
umanitatea e unită la maximum cu Dumnezeirea fără să se confunde; e unită şi recunoscută 
în valoarea ei nealterată. 

14 Fără o identitate veşnică a Dumnezeirii, totul ar fi fluid. N-ar exista un adevăr etern, 
neclintit, plin de sens. Dar identitatea Dumnezeirii nu s-ar putea menţine dacă nu s-ar afla în 
Persoană. Numai Persoana conştientă de Sine ţine la eternitatea Sa. însă o persoană singură e 
lipsită de bogăţia vieţii şi de bucurie. Numai cele trei Persoane Se pot bucura în mod 
conştient de bogăţia vieţii, întrucît o au în comun şi într-o comunicare. Numai ţinînd o 
Persoană din iubire la Alta, ţine să existe în veci şi Ea şi Cealaltă pentru a Se bucura Ea 
însăşi de Aceea. Astfel identitatea neschimbată a fiinţei divine implică existenţa celor trei 
Persoane care pot să aibă şi să-Şi comunice în veci plenitudinea unei unice fiinţe, rămînînd 
prin aceasta neschimbate. Neclintirea veşnică a plenitudinii existenţei înseamnă neclintirea 
Aceloraşi trei Persoane în unitatea desăvîrşită a comunicării. Fără Treime nu e nimic 
statornic şi viu, nu este o existenţă sigură, de veşnică fermitate, dar şi de nemărginită viaţă în 
fericire. Fără Treime totul e schimbător şi relativ. Nimic n-are valoare eternă. Numai 
Treimea asigură valoarea şi viaţa eternă a existenţei Sale neamestecate şi a alteia prin creaţie 
şi prin întruparea Fiului lui Dumnezeu. Erwin Schadel (Şibliotheca Trinitariorum, Saur 
Verlag, Munchen, 1984) afirmă că în afara Treimii nii e decît nihilismul. 

15 Aci Sf. Maxim vorbeşte de două fiinţe în om. Dar în paragraful 6 şi în altele vorbeşte de o 
singură fiinţă în ora. De fapt omul este dintr-un punct de vedere o fiinţă, pentru că sufletul şi 
trupul sînt atît de unite încît formează o specie, altfel ca în Hristos. Dar din alt punct de 
vedere, trupul e de altă fiinţă sau substanţă decît sufletul. Deci trebuie să se ţină seama de 
amîndouă. 

spunîndu-se o fiinţă se mărturiseşte unitatea, la fel, referitor la cel Unul din 
Sfînta Treime, făcîndu-se cunoscută deosebirea firilor, dar vestindu-se un ipostas 
compus, se mărturiseşte unirea. 

4) Precum anatematizăm pe Arie nu pentru că vesteşte în Sfînta Treime 
deosebirea după ipostas, ci pentru că nu recunoaşte unitatea după fire, aşa 
anatematizăm pe Nestorie nu pentru că recunoaşte deosebirea după firi în 
Hristos, ci pentru că nu afirmă unirea după ipostas. 

5) Precum anatematizăm pe Sabelie nu pentru că vesteşte în Sfînta Treime 
unitatea după fire, ci pentru că nu recunoaşte deosebirea după ipostas, aşa 
anatematizăm pe Eutihie nu pentru că nu recunoaşte unirea după ipostas, ci 
pentru că riu recunoaşte deosebirea după fire. 

6) Deosebirea după ipostas în Sfînta Treime şi deosebirea după firi în cel 
Unul din Sfînta Treime nu trebuie afirmată pe baza simţirii, ci trebuie înţeleasă 
prin cugetare. Şi cum afirmaţi în Sfînta Treime cele trei ipostasuri pentru 
deosebirea după ipostas, dar nu aîirmaţiîn cel Unul din Treime două firi într-un 
ipostas, pentru deosebirea firilor? 

7) Precum pentru deofiinţime recunoaştem în Sfînta Treime o singură fiinţă, 
şi pentru deosebirea ipostatică, trei ipostasuri, aşa pentru deosebirea de fiinţă a 
Cuvîntului şi a trupului spunem două fiinţe şi pentru lipsa ipostasului propriu al 
trupului (ioiouTCOoraTov), un ipostas 16 . 

8) Precum în Sfînta Treime nu afirmăm fiinţa cea una cu preţul confundării 
celor trei ipostasuri, nici cele trei ipostasuri, cu preţul desfiinţării fiinţei celei 
una, aşa. în cel Unul din Sfînta Treime nu afirmăm ipostasul cel unul cu preţul 
confundării celor două firi ale Lui, nici cele două firi cu preţul desfiinţării 
ipostasului cel unul. 

9) Cel ce pentru deosebirea firilor nu recunoaşte în Hristos unitatea după 
ipostas este nestorian. Şi cel ce pentru unitatea după ipostas nu recunoaşte 
deosebirea firilor este eutihian. Iar cel ce propovăduieşte atît unitatea după 



16Umanitatea Cuvîntului întrupat nu e închisă într-unjpostas propriu, care face mai dificilă 
comunicarea ei cu Dumnezeu şi cu semenii. Fiindcă însuşi Dumnezeu Cuvîntul este ipostasul 
umanităţii Sale, aceasta se află într-o relaţie directă cu Dumnezeu Cuvîntul, neavînd în 
ipostasul ei deosebit o eventuală piedică în comunicarea cu Dumnezeu Cuvîntul. Dar prin 
aceasta Hristos ca om e şi într-o comunicare directă cu Tatăl. Iar prin umanitatea Sa 
Dumnezeu Cuvîntul comunică direct cu noi. Umanitatea Lui ni-L face mai transparent pe 
Dumnezeu. Fiul lui Dumnezeu S-a făcut unul dintre noi, dar e în acelaşi timp Fiul lui 
Dumnezeu. El comunică cu noi ca Dumnezeu, cum comunică un semen al nostru cu noi. Nu 
mai este o graniţă între El şi noi. Darfiind între noi ca unul din noi, nu încetează de a fi şi 
Dumnezeu. Dumnezeu ne priveşte El însuşi prin ochii omeneşti şi simţim în privirea Lui care 
se aţinteşte direct spre noi că, deşi e om, e totodată Cineva mai presus de om. Dumnezeu ne 
vorbeşte El însuşi prin cuvinte omeneşti, care ne răsună în urechi şi sînt înţelese de noi, dar 
simţim în cuvintele Lui o putere supremă şi ne afundăm prin înţelesurile accesibile ale lor în 
adîncimile fără fund. Dar aceasta înseamnă că ipostasul divin poate privi prin, ochi omeneşti 
sau grăi prin glas omenesc, sau că ochii şi cuvintele omeneşti sînt capabile de a fi ochi şi 
cuvinte ale lui Dumnezeu. Trupul fragil omenesc care poate fi răstignit e trupul lui 
Dumnezeu care-1 poate învia. în trupul lui se trăiesc simţiri dumnezeieşti, prin el se pot 
manifesta energii dumnezeieşti atotputernice. 

ipostas,cît şi deosebirea după firi în Hristos cel Unul din Sfînta Treime, păzeşte 
credinţa împărătească şi nepătată. 

10) Cel ce afirmă deci şi deosebirea şi unirea în Hristos nu desfiin- 
ţează nici deosebirea şi nu înlătură nici unitatea. De fapt dumnezeiescul 
Ciril anatematizează pe cei ce din pricina deosebirii desfiinţează unirea 
după ipostas. Şi Sinodul (IV) ecumenic anatematizează pe cei ce din pri- 
cina unităţii după ipostas desfiinţează deosebirea firilor în cel Unul din 
Treime. 

1 1 . Ale lui Maxim Mărturisitorul diferite definiţii 

Fiinţa şi firea sînt identice. Căci amîndouă sînt comune şi generale, ca fiind 
ale multora deosebite ca număr şi necircumscriidu-se vreodată în vreo persoană 
(într-un ipostas); Enipostasiat (evuirooiaTov) este ceea ce e comun după fiinţă, 
adică specia, ceea ce subzistă în mod real în indivizii subordonaţi ei şi nu e 
contemplat prin simpla cugetare. Altfel sau iarăşi enipostasiat (încadrat în 
ipostas) este ceea ce se compune şi se împreună eu altceva deosebit după fiinţă, 
pentru constituirea unei persoane şi pentru formarea (yeveoiv) unui ipostas şi nu 
se cunoaşte nicidecum prin sine 17 . 

De o fiinţă este cineva de aceeaşi fiinţă cu altul, dar deosebit de acela după 
ipostas, cum e la om şi la alte specii. Căci dacă e identic cu altul după fiinţă nu e 
identic cu acelaşi şi după ipostas. Şi dacă are vreo deosebire de altul după 
ipostas, are o unitate cu el după fiinţă. 

Deci unitatea fiinţială este cea care ţine ipostasurile diferite şi multe ca 
număr într-o unică şi aceeaşi fiinţă. Iar deosebirea fiinţială este raţiunea după 
care fiinţa sau firea rămîne nemicşorată şi neschimbată, neamestecată şi 
neconfundată; şi adunîndu-se cu altceva într-un unic ipostas, nu iese nicidecum 
din ea după fire. 

Ipostas şi persoană sînt acelaşi lucru, căci fiecare reprezintă ceva particular 
şi propriu, ca unele ce se circumscriu în ele însele şi nu se află prin fire în mai 
multe ceea ce le caracterizează 18 . 

Aparţinător fiinţei sau încadrat în fiinţă (evouoiov) nu e numai ceea ce are în 
sine şi oferă spre contemplare suma de însuşiri după care e cunoscut unul în 
deosebire de altul, ci şi comunul pe care îl are în sine în mod real 19 . 

împreună ipostasiat (oliouttootcxtov) este ceea ce e compus cu altceva în 
unul şi acelaşi ipostas, dar e deosebit de acela după fiinţă, cum e sufletul şi 
trupul şi celelalte care fiind deosebite după fire se unesc în ipostas. 

Deci se compune ceva cu altceva prin unire, e acelaşi cu acela după ipostas, 
adică s-a făcut un ipostas cu acela, dar e altceva decît acela după fiinţă. Dacă 
ceva e una şi unit cu altceva după ipostas, el nu e una şi nici de acelaşi fel cu 



17 Aşa e trupul sau sufletul, care nu pot subzista real decît împreună, constituind împreună 
persoana. Aşa e şi natura umană, încadrată în ipostasul Cuvîntului. 

18 Fiecare persoană e, ca persoană, unică. Fiecare aduce firii comune ceva unic, firea 
rămînînd totuşi aceeaşi în toate. Cum rămîne firea aceeaşi în toate persoanele şi totuşi flecare 
persoană o prezintă în existenţa concretă altfel? în ce constă acest «altfel»? Sînt taine greu de 
înţeles. Persoanele ca persoane pun o limită ştiinţei ca cunoaştere a generalului. în concret 
generalul fiinţei nu există decît ca particular personal. Neflind supus repetiţiei, persoana e 
deasupra legii generale a naturii. Aceasta înseamnă că sufletul însuşi în existenţa lui concretă 
în trup nu e supus decît în parte legii naturii. Sufletele sînt deoflinţă, dar deoflinţă care prin 
libertate nu sînt supuse legii generale a naturii. Ele se află într-o identitate de fiinţă în sensul 
că sînt făcute să se înţeleagă. Omul se cunoaşte pe sine din comunicarea între el şi altul, dar 
se şi îmbogăţeşte pe sine cu ceva deosebit de ceea ce are în sine. 

19 Omul are în sine ceea ce e comun tuturor oamenilor, dar şi o sumă de însuşiri personale 
care îl deosebesc de alţii. 

acela şi după fiinţă. Şi dacă ceva e compus cu altceva deosebit după fiinţă, el are 
o unire cu acela după ipostas 20 . 

Deci unirea ipostatică este cea care adună şi leagă fiinţele sau firile 
deosebite într-o persoană şi într-un ipostas. Iar deosebirea ipostatică este raţiunea 
după care diversitatea însuşirilor contemplate ca adunate în fiinţa comună tăind 
pe unul de la altul după număr, realizează mulţimea indivizilor. 

Unirea prin relaţie (oxeuxfi evcooig) este cea care adună diferite socotinţe 
într-o voinţă. Iar deosebirea în relaţie este mişcarea care e voinţa cea una în 
mulţimea de socotinţe. 

Unirea prin relaţie este consimţirea prietenească sau acordul şi convenirea 
voinţelor de acelaşi cuget. Iar deosebirea în relaţie este diversitatea socotinţelor, 
sau neasemănarea voinţelor, sau despărţirea dispoziţiilor. 

Unirea care confundă este compoziţia ipostasului spre realizarea unui întreg 
care nu-şi arată existenţa sa, ca într-o specie şi chip, după unirea părţilor sale, ci 
dispărînd aceasta şi amestecîndu-se şi devenind necunoscută, nu mai prezintă 
nici o deosebire a celor, ce s-au adunat în acesta, care ar indica identitatea 
fiinţială a lor. 

E propriu ipostasului să se vadă în sine şi să se distingă după număr de cele 
de aceeaşi specie. Iar propriu enipostasiatului este să se cunoască într-un 
ipostas'unit cu altceva deosebit după fiinţă, într-o unire de nedesfăcut; sau să fie 
în mod natural în indivizi cu existenţă concretă 21 . 

E propriu fiinţei să se indice şi să se arate ca predicat (sau ca surgă de 
predicate) în toate şi ca a tuturor în mod natural. Şi e propriu a ceea ceeste în 
fiinţă (evouoîov î'5iov) ca să existe concret şi să poarte în sine toate caracterele 
adevărate ale proprietăţilor personale. 

Puterea este lucrarea nematerializată. Iar lucrarea este puterea materializată. 
Sau iarăşi, lucrarea este rezultatul puterii naturale. 



20 Aci Sf. Maxim spune iarăşi că sufletul şi trupul sînt deosebite după fiinţă, dar în multe 
locuri spune că în Hristos sînt două firi. Deci omul are o singură fire sau fiinţă, nu două, iar 
Sinodul de la Calcedon a spus că Hristos e «deofiinţă cu noi după umanitate», ceea ce 
înseamnă iarăşi că omul are o singură fiinţă. De fapt omul nu uneşte două firi în ipostasul lui, 
cum uneşte Hristos. Ci precum este un ipostas, aşa este şi o fire. Este o fire întrucît omul nu e 
om decît alcătuit din suflet şi trup. Omul este o astfel de specie, dar Hristos nu e o specie. 
Sufletul omului are prin fire necesitatea de a fi unit cu trupul, cum nu are Dumnezeirea prin 
fire necesitatea de a se uni cu umanitatea. Iar trupul nu e trup fără suflet, cum nu se poate 
spune de umanitate că nu e umanitate dacă nu e încadrată în ipostasul Cuvîntului. Deci la 
om nu se poate vorbi de o unire după ipostas şi de o dualitate după fiinţă, cum trebuie să se 
spună despre Hristos. Desigur este şi în umanitate o anumită capacitate de a fi unită după 
ipostas cu Cuvîntul, cum e şi în materie o capacitate de a fi unită cu spiritul, de a fi făcută 
trup şi ca atare organ al spiritului. Dar în materie e chiar capacitatea de a fi făcută ca trup 
parte a fiinţei umane, cum nu e în umanitate capacitatea de a fi făcută în mod necesar parte 

a fiinţei divine. Căci Dumnezeirea e în Sine cu totul necompusă şi e necreată, pe cînd 
umanitatea e creată atît în spiritul cît şi în trupul ei. 

21 Ipostasul e una cu existenţa concretă (unocp A ic;) a unei fiinţe sau a celor de diferite fiinţe. 
Fiinţa nu se vede existînd concret decît în ipostas, sau ca ipostas. 

Voinţa naturală este dorinţa fiinţială a componentelor firii. Voinţa din 
socotinţă, pornirea şi mişcarea gîndului spre ambele părţi 22 . 

Deosebirea este raţiunea după care se salvează diversitatea întreolaltă a 
celor indicate, care arată cum este ceea ce este. 

Identitatea este neschimbarea după care raţiunea a ceea ce se indică îşi are 
unicitatea totală, nefiind cunoscută în ea nici o deosebire. 

12. Al aceluiaşi Maxim 

Tomul duhovnicesc şi dogmatic care prezintă înnoitorul Ecthesis (decretul) 
al împăratului Heraclie, dat la îndemnul lui Sergie, întîi-stă-tătorul 
Constantinopoliei, decret contrar Sfintei Scripturi şi Părinţilor, dar de acord cu 
profanatorii eretici care susţin în chip nebunesc confundarea şi totodată 
despărţirea în taina lui Hristos, Dumnezeul nostru. Trimis din Roma de către 
Ştefan, Prea Sfinţitul Episcop al Dorului, aflat sub sfîntul şi apostolicul Scaun al 
sfintei cetăţi a lui Hristos, Dumnezeul nostru . 

Domnul, asemănînd viaţa prezentă cu o noapte, iar mişcarea ei cu o moară 
şi odihna cu un car, a spus că unul din cei ce se află în amîndouă (moară şi car) 
se va lua, iar altul se va lăsa (Matei 24, 41). Poate cel ce se va lua e cel ce se va 
desprinde de moară prin contemplaţie, iar de car prin făptuire. E cel ce nu rămîne 
alipit nici de moleşeala patimilor, în care este odihna. Iar cel ce se va lăsa e cel 
ce e ţinut cu voia în acestea pentru iubirea de plăcere şi de trufie. 

Dar ce mă ţine pe mine, sluga voastră, în acestea am aflat mai întîi prin 
cercare, iar azi prin auz, de la voi cei luminaţi de Dumnezeu. La fel am aflat prin 
cele ce mi-aţi scris cum aţi hotărît să vă coborîţi la cel slab şi sărac, voi, cei ce v- 
aţi ridicat şi v-aţi înălţat atîta de la pămînt prin harul lui Dumnezeu, încît să 
înălţaţi viaţa prin raţiune şi mintea prin Domnul de la cele de aici şi să o ridicaţi 
peste cele de aici, unind chipul cu 



22 Voinţa naturală nu se poate mişca decît spre cele favorabile firii, deci spre cele bune. 
Voinţa din socotinţă sau arbitrară e mişcarea atît spre cele ale firii, cît şi spre cele contrare. 

23 Ştefan, Episcopul Dorelor, cetate subordonată Scaunului de Ierusalim, a fost un apărător 
al dreptei credinţe împreună cu Sofronie, Patriarhul Ierusalimului, împotriva decretului 
Ecthesis, dat la 638, care interzicea să se vorbească atît de o voinţă cît şi de două in Hristos. 

arhetipul 24 , sau mai bine şi mai adevărat spus, voind să faceţi din coborîrea 
voastră de bunăvoie o arătare a înălţimii bunătăţii voastre prea înalte 25 , ca să ne 
duceţi şi pe noi din îmbelşugarea ei spre măsura Cuvîntului lui Dumnezeu cel 
suprainfmit, Care ne-a arătat prin coborîrea (che-noza) Lui la noi în mod 
necircumscris înălţimea slavei Lui, ca să ne replăsmuiască spre o stare cu atît mai 
de dorit cu cît S-a plăsmuit pe Sine în trup pentru noi la un nivel mai smerit 26 . 
Căci S-a făcut om fără schimbare şi confundare Cel ce e prin excelenţă de 
oameni iubitor, nelipsin-du-Se de nimic în asumarea celor ale noastre, ca să nu-I 
lipsească Lui ceva din dărnicia harului, nici nouă ceva din mîntuire 27 . Căci în 
acest caz n-ar fi dat toată mîntuirea firii, deoarece n-ar fi asumat toată firea, ci ar 
fi micşorat mîntuirea în măsura în care n-a asumat firea. «Căci ceea ce n-a fost 
luat n-a fost vindecat», zice marele Grigorie 28 . 

Căci cum ar fi în noi Dumnezeu Cuvîntul Cel mai presus de fiinţă 29 , întrupat 
din Duhul Sfînt şi din Măria Pururea Fecioară şi Maica lui Dumnezeu, prin 



24 Chipul dumnezeiesc nu se pierde nici în omul care lucrează contrar lui Dumnezeu. Căci n- 
ar putea lucra contrar lui Dumnezeu, dacă n-ar păstra în continuare cugetarea şi libertatea. 
Dar chipul devenit astfel, e un chip deformat. Alegerea răului poate fi susţinută tot cu 
argumente raţionale şi prezentat ca bine. Dar se vede în această argumentare o forţare a 
notei, deodată cu nesinceritatea. Se poate omorî cu argumentul că se face aceasta din iubire 
de oameni. Se fac poate eforturi raţionale mai mari spre argumentarea celor rele, ca bune. 
Dar răul se simte că nu e bine, se trăieşte ca rău. Argumentarea răului ca bine nu cîştigă 
adeziunea simţirii generale, cum o cîştigă binele. 

25 Cine se pogoară de bunăvoie la cei de jos - şi nu e atras în jos fără voie - îşi arată în 
coborîre bunătatea, cum nu o arată cel ce rămîne la înălţime. Cea mai mare coborîre, deci şi 
cea mai mare bunătate, a arătat-o Fiul lui Dumnezeu, coborînd de la cea mai mare înălţime. 
Omul nu se coboară la semenii săi de la o prea mare înălţime, deci nici nu poate arăta în 
coborîrea sa atîta bunătate cît arată coborîrea Fiului lui Dumnezeu prin întrupare. 

26 Cu cît S-a smerit Fiul lui Dumnezeu mai mult pe Sine, cu atît ne-a înălţat mai mult pe noi. 
Contrastele extreme cuprind în ele totul. Cel ce S-a smerit făcîndu-Se om a cuprins umanul 
în Sine, Care e Cel Preaînalt. Dumnezeu S-a smerit pînă la a Se face om, ca să facă în Sine pe 
om Dumnezeu. în Hristos se împlineşte aspiraţia omului de a realiza setea sa de fiinţă 
omnilaterală la suprema înălţime. Hristos a răspuns acestei aspiraţii umane. Omul vrea să 
cuprindă toate laturile existenţei. Aşa 1-a făcut Cuvîntul. Şi în Cuvîntul însuşi s-a împlinit 
această aspiraţie pusă în om de El. 

27 Dacă n-a luat ceva din cele omeneşti, ceea ce n-a luat e lipsit de har şi nu mîn-tuieşte. Dacă 
n-a luat voia noastră, aceasta nu s-a umplut de har şi deci nu se poate mîntui nici în noi. 
Harul care ni se dă vine în toate componentele noastre prin componentele umanităţii Lui. 

28 Epistola către Cledoniu. 

29 Expresia «Cuvîntul cel mai presus de fiinţă», ca şi cea, ceva mai departe din text, 
«Cuvîntul cel ce e de infinite ori infinit mai presus de toate» sau «voinţa Tatălui cea mai 
presus de fiinţă» care urmează în text după cea antecedenţă, îl arată pe Dumnezeu mai 
presus de existenţa pe care o putem experia în oarecare fel. în greceşte cuvîntul cbteC poţ 
înseamnă atît infinit, cît şi inexperiabil. Dar Sf. Maxim parcă preferă să-1 folosească, pentru 
Dumnezeu, cu sensul de inexperiabil. Pentru că oarecum chiar infinitatea se poate experia, 
cînd îl foloseşte în sens de infinit îi spune de infinite ori mai presus de infinit. Dionisie 
Areopagitul îi atribuie lui Dumnezeu mai mult non-existenţa decît existenţa, în sensul că 
Dumnezeu e dincolo de existenţa care se poate experia. Dîndu-ne seama că Dumnezeu e mai 
presus de tot ce putem experia, ne scufundăm într-un abis. Dar ştim de 

asumarea trupului care are suflet înţelegător şi raţional, făcîndu-Se om nou prin 
fire, înnoind pe omul vechi, dacă nu l-ar fi luat cu totul întreg afară numai de 
păcat, din care vine învechirea 30 şi pentru care natura a fost osîndită la moartea 
care ne are pe noi ca hrană în măsura în care gustăm din păcat ghiftuindu-ne 
amarnic din neascultare? Şi cum, coborîndu-Se El, ar fi înviat pe cel căzut, dacă 
n-ar fi unit cu Sine cu totul întreg după ipostas, afară numai de cădere, din care a 
provenit zdrobirea şi pedeapsa? De aceea luînd suflet înţelegător şi raţional 
împreună cu trupul de 6 fire cu el (ouuxpovoyc. aiJxcp atoţiaTor,) 31 , adică pe omul 
întreg, fără de nici o pată şi unindu-1 cu Sine după ipostas, însuşi Dumnezeu Cel 
mai presus de fire, luînd şi voinţă naturală a sufletului, a avut şi voinţa cu totul 
liberă. Căci dacă, călcînd porunca nu fără voinţă, am avut nevoie de vindecarea 
ei, însuşi Dumnezeu Cel întrupat vindecând ceea ce e asemenea prin asumarea a 
ceea ce e asemenea. Iar luînd-o pe ea, a luat şi lucrarea ei raţională şi vitală, căci 
cugetînd şi lucrând noi odinioară prin ea aveam nevoie de mîntuirea ei. De aceea 
El a curăţit-o prin zămislire de toată pata, îndumnezeind prin întrupare întreaga 
noastră fire. 

Căci dacă Cuvîntul, fiind Dumnezeu, a creat-o avîndu-le fiinţial pe 
acestea 32 , adică voinţa şi lucrarea, şi pe cea dintîi a făcut-o liberă, pe cea-lălaltă 
lucrătoare, e vădit că luînd firea noastră, a unit-o cu Sine. după ipostas aşa cum a 
creat-o de la început, adică voitoare şi lucrătoare prin fire, ca să nu ia numai firea 
pătimitoare, dar nu şi puterile sădite în ea. Fiindcă nu a luat numai firea, ci a 
împlinit şi iconomia. Căci e cu neputinţă să fie sau să se numească firea noastră 
sau a altor existenţe fără puterile înnăscute prin care se caracterizează în mod 
fiinţial oricine. De aceea nu e fără voinţă firea noastră. Căci în acest caz nici n-ar 
fi a omului. Ea nu enici fără lucrare, căci în acest caz ar fi fără suflet 33 . Iar dacă 
ceea ce sîntem ar fi fără voinţă şi fără lucrare, cum li s-a părut unora din ereticii 
de odinioară şi le pare unora din cei de acum, nu S-a făcut ca noi nici Cel mai 



aceasta. Ea îl arată pe Dumnezeu mai presus de existenţă, dar, în acelaşi timp, că El este cu 
adevărat existent. Dar pe de altă parte, întrucît nu-L putem experia, îi spunem supra- 
existent, dincolo de tot ce există, sau inexperiabil. însă ştim că dincolo de experiabil este 
inexperiabilul. Şi, prin aceasta avem totuşi o experiere a Lui. Experiem inexperiabilul. Sau 
gîndim că există ceva mai presus de gîndire. (Es ist denkbar daş es erwas undenkbar gibt, 
spune Jaspers). Aceasta ar îndreptăţi şi o teologie deductivă. însă cu condiţia să nu gîndim pe 
Dumnezeu după chipul celor gîndite. Şi să nu excludem putinţa ca Negînditul şi 
Inexperiabilul să-Şi arate oarecum efectele naturale şi cele supranaturale în lume. Prin 
aceasta se deosebeşte spiritualitatea ortodoxă de gîndirea prin analogie a scolasticii. 

30 Păcatul face pe om monoton, îl îngustează în preocuparea de cele trupeşti, în repetiţia 
aceloraşi plăceri lipsite de noi şi noi orizonturi spirituale. 

31 Aci Sf. Maxim numeşte trupul de o fire cu sufletul spre deosebire de afirmarea de mai 
înainte, că în om sînt «două fiinţe», sufletul şi trupul. Dar foloseşte expresia nuanţată: «de o 
împreună fire». 

32 Dacă firea noastră a fost creată de Dumnezeu Cuvîntul după chipul Lui, trebuie să aibă şi 
ea în fire Cuvîntul, sau cugetarea, în vederea unei lucrări raţionale, deci o cugetare unită cu 
voinţa. 

33 Un suflet nemişcat nu e suflet. 

presus de fire şi nu adeverind ceea ce e al nostru prin cele ale noastre şi prin cele 
ce El a caracterizat pe om de la început în mod natural, creîn-du-1 şi facîndu-1 
liber şi lucrător după fire 34 . 

De fapt textul Evangheliei adevereşte fără tăgadă că Cuvîntul cel mai presus 
de fiinţă a asumat puterea acestora amîndouă, arătîndu-L voind şi lucrînd (ca 
om). Căci odată zice: «Şi pe la a patra strajă a nopţii a venit la ei umblînd pe 
mare şi a voit să treacă pe Ungă ei» (Marcu 6, 48); iar altădată: «Şi ridicîndu-Se 
de acolo, S-a dus în părţile Tirului şi Sidonu-lui. Şi intrînd într-o casă n-a voit să 
ştie nimeni, dar n-a putut să rămînă tăinuit» (Marcu 7, 24). Şi iarăşi: «A doua zi 
a voit să vină în Galileea». Şi după acestea iarăşi: «Iisus umbla prin Galileea, 
fiindcă nu voia să umble prin Iudeea, căci iudeii voiau să-L omoare» (Marcu 4, 
24); şi: «Unde voieşti să-Ţi pregătim să mănînci pasca?» (Matei 26, 17); şi: «I- 
au dat Lui oţet amestecat cu fiere şi gustînd El n-a voit să bea» (Matei 27, 54). 
Acestea, adică: «a voit să treacă de ei» şi: «Voia să iasă» şi: «Nu voia să umble» 
şi: «A voit să mănînce pasca» şi: «A nu voi să bea oţet» adeveresc voinţa şi 
lucrarea Lui omenească, cea ca a noastră. Prin a voi şi a nu voi să treacă sau să 
mănînce, sau să umble, sau să bea, se arată în mod vădit voinţa prin care S-a 
făcut cunoscut ca fiind voitor prin fire. Iar prin a gusta şi a mînca şi a ieşi şi a 
umbla, mutîndu-se dintr-un loc în altul se arată ca avînd lucrarea, sau fiind 
lucrător; aceasta pentru că S-a făcut mai pe urmă om pentru noi, dar nu ca Cel ce 
era pentru Sine fără de început Dumnezeu prin fire. Pentru că nu se putea, dacă 
Cuvîntul ar fi fost numai Dumnezeu şi Fiul lui Dumnezeu după fire, să voiască 



34 Mîntuirea e mai întîi restaurarea firii' create, apoi ridicarea ei la înălţimea la care trebuie 
să ajungă prin tot mai marea comunicare cu Dumnezeu. Mîntuirea nu este o anulare a 
creaţiei. Dumnezeu nu Se arată anulînd prin mîntuire creaţia, sau schimbîndu-i firea. De 
aceea Fiul lui Dumnezeu asumă în ipostasul Său firea noastră readusă la starea fără de păcat 
pentru ca să o înalţe pînă la îndumnezeire, fără să o schimbe în esenţă. în aceasta se arată o 
anumită conformitate între umanitatea creată şi ipostasul divin care a creat-o. Dumnezeu 
uneşte cu Sine umanitatea voitoare, pentru că aşa a voit-o. Voieşte ca şi ea să voiască 
mîntuirea. Dar în conlucrare cu El. Căci a creat-o de la început ca să voiască şi ca să rămînă, 
în conlucrare cu El, persoană liberă în comuniune cu El ca supremă Persoană liberă. 
Dumnezeu nu reduce pe om, întrupîndu-Se, la starea de obiect, pentru că n-a creat pe om ca 
obiect. O creatură-obiect ar arăta o mare mărginire a puterii creatoare a lui Dumnezeu; 
Dumnezeu 1-a creat pe om ca fiinţă liberă şi lucrătoare, cu riscul ca aceasta să-şi folosească 
libertatea şi lucrarea contra Lui. Dumnezeu vrea ca omul să stea lîngă El prin propria 
preţuire a lui Dumnezeu şi prin iubire, nu să fie ţinut lîngă El ca un obiect pasiv. Vrea să 
vadă contribuţia omului la dezvoltarea sa ca operă creată a Lui. 

Valoarea omului se întemeiază pe crearea lui de către un Dumnezeu personal şi iubitor 
(Dumnezeu în_ Treime). Dacă ar fi produsul unei esenţe în continuă emanare inconştientă de 
alte şi alte forme individuale, omul n-ar avea nici o valoare, şi existenţa lui, nici un sens. 
Creînd pe om, Dumnezeu îl face partener veşnic al dialogului cu Sine; ieşind omul dintr-o 
esenţă inconştientă şi neliberă pentru un număr de ani, existenţa lui n-are nici o valoare şi 
orice semen al lui îl poate extermina fără nici o teamă că va avea să dea seama pentru aceasta 
în veci, chiar actul lui de exterminare a semenului său putînd fi considerat ca impus de legile 
acestei esenţe. Creştinismul reprezintă cea mai înaltă apărare şi dă cel mai luminos sens 
persoanei umane şi naturii cosmice ca condiţie a împlinirii ei. 

ceva trupeşte şi să mănînce, sau să Se mărginească spaţial prin mişcări de 
mutare, fiind pretutindeni şi de infinite ori în mod infinit mai presus de toate. 

De fapt şi Scriptura îl prezintă ca avînd în mod mai presus de fiinţă şi voinţa 
şi lucrarea dumnezeiască şi părintească. Căci spune clar: «Precum Tatăl scoală şi 
face vii pe cei pe care îi voieşte» (Ioan 5, 21). Deci şi aci prin a voi să învie 
morţii dă mărturie propriu zis despre lucrarea Lui a toate făcătoare. Şi simplu 
vorbind orice altceva de felul acesta depinde de firea ridicată peste toate cele ce 
sînt, prin care ea se manifestă. 

Dar prin acestea însuşi Cuvîntul Se prezintă pe Sine prin ucenicii Săi după 
ambele firi ale Sale, din cifre şi în care constă, ca fiind prin fire voitor şi lucrător 
al mîntuirii noastre. 

Iar după aceea urmaşii lor, Părinţii Bisericii universale, învăţaţii de 
Dumnezeu tîlcuitori ai arătării dumnezeieşti a Cuvîntului în trup, au propovăduit 
la fel amîndouă firile Lui, cea dumnezeiască şi cea omenească; şi nu numai pe 
aceasta, ci şi amîndouă voinţele şi lucrările. Căci ei spun acestea: Cel ce poartă 
numele învierii (Atanasie) în «Cuvîntul despre întrupare şi despre Treime» zice: 
«Şi cînd zice: «Părinte, de este cu putinţă, să treacă de la Mine acest pahar, dar 
să nu se facă voia Mea, ci voia Ta» (Matei 26, 39) şi: «Duhul este rîvnitor, iar 
trupul slab» (ibid. 41), arată prin acestea două voinţe: cea omenească pentru 
slăbiciunea trupului se fereşte de patimă, iar cea dumnezeiască a Lui este 
rîvnitoare». Iar Grigorie cel cu numele de Teologul zice în «Cuvîntul al doilea 
despre Fiul»: «Al şaptelea să se spună că Fiul S-a coborît din cer nu ca să facă 
voia Lui, ci a Celui ce L-a trimis. Dacă nu s-ar spune acestea despre Cel ce S-a 
coborît, am spune că aceasta s-a rostit despre un om şi nu s-ar înţelege despre 
Mîntuitorul. Dar aceasta nu e o voinţă prin care să se opună lui Dumnezeu, fiind 
întreagă îndumnezeită. Căci nu e ca unul din noi. Căci la noi voinţa omenească 
nu urmează totdeauna celei dumnezeieşti, ci de cele mai multe ori se opune şi 
luptă împotriva aceleia». Iar cel cu acelaşi nume, care s-a făcut învăţătorul 
nyssenilor, mai bine zis al lumii întregi, în «Cuvîntul la Paşti», zice: «Se apropie 
leprosul cu trupul în stare de curgere şi de stricăciune. Cum se face vindecarea 
lui de către Domnul? Sufletul voieşte, trupul se atinge, prin amîndouă alungă 
boala. Căci zice: «Pleacă lepră de la el, îndată». Şi iarăşi tot el în acelaşi cuvînt: 
«Iarăşi nu voieşte să sloboadă flămînde multele mii ce stăteau lîngă El în pustie, 
ci frîngea pîinea cu mîinile». Vezi cum se face cunoscută Dumnezeirea însoţită 
de amîndouă: de trupul care lucrează şi de pornirea Voinţei înnăscute în suflet? 
Iar în «Cuvîntul al doilea din cele împotriva necredinciosului Eunomie», scrie: 
«Cum Domnul împăcînd lumea cu Sine i-a împărţit binefacerea dăruită de El 
prin suflet şi trup, voind prin suflet şi atingîndu-se prin trup». Şi iarăşi acelaşi 
zice în «Cele împotriva lui Apolinarie»: «Fiindcă deci alta este voinţa omenească 
şi alta cea dumnezeiască, spune ca din partea omului ceea ce e potrivit slăbiciunii 
omeneşti Cel ce Şi-a făcut proprii pătimirile noastre, dar adaugă al doilea cuvînt, 
voind să se împlinească peste cea omenească voinţa înaltă şi dumnezeiască 
pentru mîntuirea lumii. Căci Cel ce a zis: «Nu a Mea», a arătat prin acest cuvînt 
pe cea omenească. Iar adăugind: «A Ta», a arătat unirea Dumnezeirii Sale cu a 

Tatălui, a Cărui voinţă nu se deosebeşte întru nimic de a Lui, datorită firii 
comune». Iar dumnezeiescul Ioan, care a dat strălucire scaunului cetăţii 
împărăteşti, zice în cuvîntul intitulat «Către cei ce au părăsit Liturghia şi 
dovedirea că Fiul este de o fiinţă cu Tatăl», al cărui început este: «Iarăşi alergări 
de cai, iarăşi adunarea noastră s-a făcut mai mică». «Vezi că a arătat şi vîrstă Lui 
de mai înainte? întreabă deci pe eretici: Dumnezeu Se teme şi Se fereşte? îi este 
frică şi Se întristează? Şi de va zice: Da, depărtează-te de el şi aruncă- 1 jos 
împreună cu diavolul, mai bine zis mai jos şi de acela, căci nici acela nu va 
cuteza să spună aceasta. Iar de va zice el: Nimic din acestea nu e demn de 
Dumnezeu, spune-i: Deci Dumnezeu nici nu Se roagă. Căci e în afară de acestea. 
Şi va fi şi o altă absurditate dacă cuvintele acestea ar fi ale lui Dumnezeu. Căci 
cuvintele nu arată numai că se teme de moarte, ci şi că sînt două voinţe: una a 
Fiului, iar alta a Tatălui, deosebite între ele. Căci zicînd: «Nu cum voiesc Eu, ci 
cum Tu voieşti» (Matei 26, 39), aceasta o arată. Dar aceasta n-au admis-o aceia. 
Ci spunînd noi totdeauna: «Eu şi Tatăl una sîntem A (Ioan 10, 30) referitor la 
putere, aceia spun că s-a spus despre voinţă, zicînd: «una este voia Tatălui şi a 
Fiului». Dar dacă aceasta s-ar spune despre Dumnezeire, ea ar arăta o 
contrazicere 35 şi din ea s-ar naşte multe concluzii absurde. Iar dacă s-ar spune 
despre trup, ele au o raţiune şi nu ar fi în ele nimic de respins. Căci nu se poate 
nega că trupul nu voieşte să moară. Fiindcă e propriu aceasta firii lui. Căci El 
arată cu îmbelşugare toate ale firii afară de păcat, ca să închidă gura ereticilor 36 . 

Deci cînd zice: «De este cu putinţă, să treacă de la Mine acest pahar» şi: «Nu 
precum Eu voiesc, ci precum Tu voieşti», nu arată numai altceva şi altceva, ci şi 
că S-a îmbrăcat cu adevărat în trup temător de moarte. Deci a se teme de moarte 
şi a se feri şi a se frămînta de frica ei e propriu trupului. Deci acum îl lasă de sine 
şi lipsit de lucrarea Sa, ca, arătînd slăbiciunea lui, să adeverească firea lui, acum 
îl acoperă, ca să afli că nu era simplu om. Căci precum dacă ar fi arătat totdeauna 
cele omeneşti, s-ar fi socotit simplu om, aşa dacă ar fi săvîrşit totdeauna cele 
dumnezeieşti, nu s-ar fi dat de crezut raţiunea lucrării mîntuirii. De aceea variază 
şi împreună cuvintele şi lucrurile, ca să nu dea prilej bolii lui Pavel de Samosata, 
nici celei a lui Marcion şi Maniheu 37 . Pentru aceasta şi prezice ca Dumnezeu 
ceea ce va fi ca Dumnezeu, dar se şi fereşte ca om». 



35 S-ar arăta o opoziţie între Dumnezeirea Fiului şi a Tatălui. 

36 Arătînd Hristos toate ale trupului, afară de păcat, închidea gura ereticilor care negau că 
Fiul lui Dumnezeu S-a întrupat de fapt. Şi dacă n-a încadrat firea omenească în ipostasul Său 
dumnezeiesc, n-a vindecat slăbiciunea ei pricinuită de păcat. Este implicat aci sensul 
ontologic al mîntuirii, sau mîntuirea ca întărire a firii noastre prin penetrarea ei de 
Dumnezeire. O fire omenească purtată de Subiectul dumnezeiesc nu poate păcătui. Dar acest 
subiect nu anulează voia omenească. Căci El e purtătorul acestei voinţe. Prin voinţa 
omenească voieşte El însuşi. El voieşte ferm ca Dumnezeu, dar dă această fermitate voinţei 
omeneşti. 

37Pavel de Samosata nu vedea decît dumnezeiescul în Hristos, Marcion şi Maniheu nu 
admiteau decît contradicţia între omenesc şi dumnezeiesc în unirea dintre ele. 

Dar să auzim şi ceea ce învaţă clar Ciril, învăţătorul Alexandriei, în 
capitolul 24 al «Tezaurului»: «Cînd deci Se arată temîndu-Se de moarte şi 
zicînd: «De e cu putinţă, să treacă de la Mine acest pahar», înţelege iarăşi că a 
învăţat că trupul, care se teme de moarte, e purtat de Dumnezeu Cuvîntul care nu 
pătimeşte de această frică. Fiindcă a spus către Tatăl: «Nu precum Eu voiesc, ci 
precum Tu voieşti». Căci nu Se temea de moarte întrucît este Cuvîntul şi 
Dumnezeu şi Se grăbea să ducă la capăt iconomia. Fiindcă aceasta este voia 
Tatălui. Dar are şi voinţa de a nu muri, pentru că trupul se fereşte în chip natural 
de moarte». Iar explicînd pe marele Evanghelist Ioan (Ioan 12, 27), zice: 
«Acelaşi Hristos a vorbit despre aceasta învăţînd că a muri pentru toţi e un lucru 
voit, pentru că a fost sfatul firii dumnezeieşti; dar e şi un lucru care nu e voit, din 
pricina patimilor de pe cruce şi le-a zis acestea referitor la trup care se ferea de 
moarte». 

Iar dumnezeiescul episcop Severian al Cabalei explică cuvintele: «Părinte, 
să treacă de la Mine aceste pahar» şi: «Părinte, izbăveşte-Mă de ceasul acesta» 
(Ioan 12, 27), zicînd: «Domnul închide de. mai înainte gura ereticilor ca să arate 
că a îmbrăcat trupul acesta mult pătimitor, care se teme de moarte, care tremură 
de chinul morţii, care se întristează şi se tulbură gîndind la sfîrşitul vieţii. De 
aceea zice: «Acum sufletul Meu s-a tulburat, întristat e sufletul Meu pînă la 
moarte». Nu Dumnezeirea Mea, căci Dumnezeirea este netulburată şi neînfricată. 
«Căci Duhul, zice Domnul, e rîvnitor, iar trupul slab». Deci arată două voinţe: 
una dumnezeiască şi alta omenească». 

Dar socotesc că s-a arătat destul învăţătura purtătorilor de Dumnezeu Părinţi 
despre cele două voinţe ale lui Hristos; şi că alta e voinţa dumnezeiască, şi alta 
cea omenească; şi că moartea îi este Mîntuitoruluişi voită, şi nevoită: voită 
pentru ceea ce a fost la început; nevrută pentru ceea ce s-a făcut pe urmă 38 . Să 
începem deci şi cuvîntul despre deosebirea lucrărilor şi despre doimea lor, 
urmînd ordinea mărturiilor Părinţilor de Dumnezeu grăitori. 

îndată îl vedem pe marele mărturisitor şi învăţător Ambrosie, Arhiepiscopul 
Mediolanului, spunînd în «Cuvîntul al doilea către Gra-ţian» acestea: «Fiind deci 
egal în chipul lui Dumnezeu Acelaşi e mai mic prin trupul asumat şi prin patima 
omului. Căci în ce mod ar putea fi aceeaşi fire mai mică şi egală? Cum, dacă ar fi 
mai mică, face aceeaşi la fel cele ce le face Tatăl? Căci în ce mod aceeaşi lucrare 
ar putea fi dintr-o fiinţă deosebită? Sau oare poate lucra cea mai mică ceea ce 
poate cea mai mare? Sau poate fi o singură lucrare unde sînt fiinţe deosebite?» 
Dar şi ierarhul de pururea pomenire al Ierusalimului în «Cuvîntul despre pre- 
facerea de către Domnul a apei în vin» 39 zice: «Minunată a fost şi minunea 



38 Mîntuitorul a voit moartea Sa pentru a readuce firea la starea de la început. Afectele 
introduse prin păcat şi asumate de Iisus au făcut moartea nevrută, temută. Hristos S-a 
ridicat cu voia peste afecte, dar le-a suportat. Şi prin aceasta le-a biruit. 

39 La nota din P.G. se spune că această lucrare nu se află între operele Sfîntului Ciril. Poate 
s-a pierdut. 

aceasta. A făcut o minune. A arătat lucrarea îndoită, pătimind ca om, dar lucrînd 
Acelaşi ca Dumnezeu. Căci nu a fost în acestea altul şi altul, deşi altfel şi altfel». 

Aşa spune şi Leo, prea puternicul şi prea sfîntul Exarh al marii Biserici a 
Romanilor în «Tomul dogmatic» către cel întru sfinţi Flavian împotriva celor cu 
numele urît de Nestorie şi Eutihie: «Căci lucrează prin fiecare cu participarea 
celeilalte, ceea ce îi este propriu. Cuvîntul lucrează ceea ce este al Cuvîntului, 
iar trupul cele ce sînt ale trupului. Şi pe, cea dintîi o luminează prin minuni, prin 
celelalte S-a supus ocărilor». 

Iar Ioan, care a avut gură de aur, mai bine zis gura lui Hristos, spune la 
începutul «Cuvîntului despre văduva care a pus în vistierie doi bănuţi»: «E 
simplu numele postului. Şi în altele cu firi unite e deosebită lucrarea umanităţii, 
precum e deosebită puterea Dumnezeirii. Să dau un exemplu: jos oboseşte şi sus 
adună stihiile. Jos flămînzeşte şi de sus aduce ploaie. Jos îi e frică şi de sus 
pricinuieşte tunete. Jos stă în faţa judecătorului şi de sus Se priveşte pe Sine 
însuşi. Cît priveşte milostivirea, în ea concurg amîndouă lucrările. Căci Cel ce 
încununează dintre heruvimi pe cei milostivi, Acelaşi şezînd în faţa vistieriei 
cearcă pe iubitorii de oameni». Acelaşi zice în «Cuvîntul către Toma împotriva 
arienilor»: «Acestea auzindu-le, am curăţit sufletul de necredinţă, am lepădat 
socotinţa îndoielnică, am îmbrăcat convingerea, m-am atins de trup, bucurîndu- 
mă şi tremurînd, am întins împreună cu degetele şi ochii sufletului şi am simţit 
două lucrări». 

Dar şi prea înţeleptul Ciril, întîi stătătorul Alexandriei, în capitolul 32 al 
«Tezaurului» zice: «Nu vom admite că e una lucrarea naturală a lui Dumnezeu şi 
a făpturii, ca să nu ridicăm nici făptura la firea dumnezeiască, nici să coborîm 
înălţimea mai presus de toate a firii dumnezeieşti la locul cuvenit celor create. 
Căci cele ce au o unică lucrare şi o unică putere nedeosebită păstrează în mod 
necesar şi o unitate a genului». 

Acestea le-au spus clar Părinţii dreptei credinţe, pe care i-am amintit dintre 
mulţi sau nenumăraţi ca reprezentanţi ai întregului nor de martori (ca să spunem 
ca Scriptura - Evr. 12, 1), restrîngînd mărimea scrisorii. Le-am redat spre cea mai 
clară dovedire a cunoştinţei lor adevărate despre întregul Mîntuitor. Mişcaţi de 
Duhul în această cunoştinţă, au predat sfintelor Biserici să propovăduiască 
precum două firi ale Lui ca ale Unuia şi Acelaşi, aşa şi un număr egal de voinţe 
şi lucrări ale Lui, ca altă şi altă voinţă şi lucrare dumnezeiască şi omenească, spre 
arătarea deosebirii fiinţiale a celor din care, în care şi care este Acelaşi. Aceasta 
spre a se înlătura nălucirea şi confundarea şi, împreună cu acestea, orice despăr- 
ţire şi a se cunoaşte ca fiind ale Unuia şi Aceluiaşi Dumnezeu Cuvîntul întrupat 
pentru noi, din care este în mod real şi neamestecat prin unire nedespărţită. Căci 
nerecunoscîndu-se în chip neamestecat deosebirea fiinţială a celor unite şi a 
însuşirilor lor naturale, în unirea lor extremă, nu se va cunoaşte nici raţiunea 

... a -i 40 

unirii in mod neamestecat . 



40 Dacă nu se păstrează neconfundate firile unite în Hristos, nu se mai recunoaşte nici unirea 
lor neamestecată, ci se afirmă o contopire a lor, care nu e propriu zis unire. în unire trebuie 

Dar cei din grupările contrare susţin contrariul. Rău credinciosul Apolinarie 
în Cuvîntul intitulat de el: «Dovedire despre întruparea dumnezeiască cea după 
asemănarea omului» zice: «Nu amintesc (ei) că de voinţa aceasta s-a spus că este 
proprie, că nu e a omului celui din pămînt, cum socotesc ei, ci a lui Dumnezeu 
care S-a coborît din cer» 41 . Acelaşi zice iarăşi mai prosteşte în Cuvîntul intitulat 
«Arătarea lui Dumnezeu în trup»: «Căci Unul este Hristos mişcat numai de 
voinţa dumnezeiască, precum am văzut, şi o singură lucrare a Lui, arătată în 
diferite minuni şipătimiri de către firea cea una a Lui. Căci e şi se adevereşte 
Dumnezeu întrupat». Şi după puţin: «Şi cuvîntul: «Părinte, de este cu putinţă, să 
treacă acest pahar de la Mine, dar să nu se facă voia Mea, ci a Ta», nu arată altă 
şi altă voinţă care nu sînt de acord între ele, ci una şi aceeaşi. Căci lucrează 
dumnezeieşte, dar se fereşte în chip iconomie (mMtuitor) de moarte. Căci era 
Dumnezeu cel ce a spus aceasta, neavînd nici o deosebire de voinţă». 

Iar ucenicul şi urmaşul aceluia în necredinţă şi chiar prin nume luptător 
împotriva cuvîntului adevărului, ereticul Polemon, în «Antireticul» către Sfinţii 
Părinţi le spune pe scurt acestea: «Căci Hristos era Dumnezeu Cuvîntul unit, 
Care cu trupul desăvîrşit şi făcut om nu Şi-a amestecat cu Sine o minte 
schimbăcioasă, mişcată de voia naturală spre cele contrare, ci, făcîndu-Se mai 
degrabă El însuşi mintea Lui, a făcut toate cu o voinţă dumnezeiască 
neschimbată. Nu avea o voinţă dumnezeiască şi alta îndumnezeită, cum zice 
Grigorie din Capadochia 42 . Căci în acest caz e schimbăcioasă. Fiindcă ceea ce 
poate fi îndumnezeită poate fi făcută numaidecît şi pămîntească, cum s-a 
întîmplat cu a primului Adam». Iar în Epistola a şasea, scrisă de el către Timotei, 
împreună lucrătorul şi răul lui ajutător în necredinţă, scrie: «Cel ce susţine două 
voinţe ale lui Hristos, cum au spus unii odinioară şi spun şi acum, sau face pe 
Hristos cel Unul doi, despărţiţi între ei nu numai prin fire, ci şi prin duşmănie, 
sau îl prezintă pe Acelaşi luptînd cu Sine. Căci unde e doime, e numaidecît şi 
despărţire». 

Dar şi Themistios, apărătorul partidei lui Sever, căpetenia relei cugetări a 
egnoiţilor, scrie în capitolul 45 al Cuvîntului al doilea din cele împotriva 



să se vadă cele unite. Nici o despărţire oarecare nu e unire adevărată, precum nu e nici 
contopirea unire. în fiecare din cele unite într-o persoană trebuie să fie ceya care face posibilă 
articularea celeilalte componente în ea, care face posibilă unirea lor. în materie trebuie să fie 
o raţionalitate, care face posibilă articularea ei, ca trup, în sufletul raţional; în sufletul 
raţional trebuie să fie ceva care să se poată manifesta prin materia pe care el o face trup sau 
organ intim al său. Nici o componentă nu se contopeşte în alta, căci în acest caz nu i-ar aduce 
nici un folos celeilalte şi nici ea n-ar avea. nici un folos din unirea cu aceea. Dar nici nu rămîn 
în oarecare fel despărţite, căci nici în acest caz n-ar aduce nici una vreun folos celeilalte. 
Capacitatea unei astfel de articulări trebuie să existe şi între firea dumnezeiască şi cea 
omenească. Aceasta, deşi nu aduce un folos Dumnezeirii, aduce un folos umanităţii. Dar dă şi 
Dumnezeirii prilejul unui nou mod de revelare şi de lucrare,prilej pe care însă şi — 1 procură 
chiar Dumnezeirea. 

41 Apolinarie le aducea ortodocşilor reproşul că nu amintesc că voinţa omenească este a lui 
Dumnezeu Cel .întrupat. 

42 Sf. Grigorie Teologul, în «Cuvîntul II despre Fiul». 

Tomului prezentat împărătesei Teodora 43 , capitole numite de acesta eretice, 
aceste cuvinte supărătoare pentru Dumnezeu: «Faptul că Sf. Atanasie spune că 
Hristos a arătat două voinţe în vremea patimii, nu ne va face să-I atribuim Lui 
două voiri şi acestea luptînd între ele, potrivit silogismelor tale. Ci vom cunoaşte 
cu bună credincioşie o unică voinţă a lui Emanuel cel Unul, mişcîndu-Se cînd 
omeneşte, cînd dumnezeieşte». Acelaşi eretic de neîmpăcat scrie în cap. 52 al 
Cuvîntului III al scrierii lui, în apărarea necredinţei lui de un gen apropiat: 
«Susţin că una e cunoştinţa şi lucrarea lui Emanuel, ca şi voinţa. Cugetă deci aşa: 
Cel neschimbat ca Dumnezeu cel mai presus de orice patimă, mişcat omeneşte 
de voinţă, Se fereşte de patimi; iar dumnezeieşte, merge cu îndrăzneală spre 
moarte. Şi cu amîndouă prin trup» 44 . Acestea le spune cu perversitate. 

Iar cei cu o cugetare la fel de potrivnică adevărului, adică învăţătorii 
despărţirii, porniţi spre o credinţă la fel de greşită ca a celor mai înainte pomeniţi, 
susţinători ai unei singure voinţe şi lucrări, care propovăduiesc şi o unire de 
socotinţe sau înţeleasă ca relaţie, adică Teodor, rău credinciosul şi certăreţul, cel 
ce i-a amăgit pe cei din Mopsuestia, zice în mincinoasele tîlcuiri ale minunilor 
scrise de el, în Cuvîntul II: «Spunînd Mântuitorul: «Voiesc, curăţeşte-te» (Matei 
8, 3), a arătat că una este voinţa, una lucrarea, produsă prin una şi aceeaşi putere, 
nu spun a firii, ci a bunăvoirii, prin care s-a unit cu Dumnezeu Cuvîntul după 
preştiinţă, făcîndu-Se mai pe urmă om din sămînţă lui David, avînd chiar din pîn- 
tece legătura intimă cu El». 

Iar urmaşul nebuniei aceluia, cel ce sare de la una la alta, în scrierea numită 
de el «Introducere clară», Cuvîntul II, scrie cu viclenie acestea: «Păzim în chip 
neamestecat firile, unite nu după fiinţă, ci prin socotinţă, motiv pentru care 
vedem şi o voinţă, o lucrare şi o stăpînire a lor, arătate într-o demnitate egală. 
Căci Dumnezeu Cuvîntul 1-a asumat pe omul pe care 1-a rînduit de mai înainte, 
acesta fiind preferat de El pentru dispoziţia lui sufletească preştiută». Şi iarăşi 
acelaşi scrie în cap. 4 al aceleiaşi lucrări: «Nu a fost altul Dumnezeu Cuvîntul şi 
altul omul în care S-a sălăşluit. Căci una era persoana 45 ambilor după vrednicie şi 
cinste, închinată de toată zidirea, neîmpărţită de nici un spaţiu şi timp prin 
divergenţă de sfat şi voinţă». 

Dar şi Pavel Persul, pseudodiacon al urîtei erezii a lui Nestorie, în «Cuvîntul 
despre judecată», scris de el, spune acestea, lupţînd împreună cu cei dinainte 



43 Themistios şi Teodosie aparţineau la două partide monofizite. 

44 Cel ce spunea acestea nu explica ce înseamnă că aceeaşi voinţă a lui Hristos era mişcată 
cînd dumnezeieşte cînd omeneşte. Nu rezultau de aici două voinţe? în general monofiziţii şi 
monoteliţii nu se ridicau la înţelegerea omului ca unitate a contras- 
telor, unitate care îşi atinge în Hristos nivelul culminant, ca unitate omnilaterală a tuturor 
contrastelor, pentru îndumnezeirea întregii creaţii a lui Dumnezeu. Omenescul era grav 
ciuntit în concepţia lor. Şi aceasta făcea inutilă sau chiar ireală întruparea Fiului lui 
Dumnezeu. Creaţia rămînea despărţită de Dumnezeu, sau era destinată contopirii în El. Prin 
aceasta chiar actul creaţiei era socotit inutil. 

45 Nestorie vorbea de două ipostasuri în Hristos, dar de o persoană, ca reprezentantă a lor. 
înţelegea persoana ca rol reprezentativ. 

împotriva lui Dumnezeu: «Deoarece unirea lui Dumnezeu Cuvîntul cu omul pe 
care 1-a asumat nu a fost după fiinţă, nu S-a făcut o singură fire. Iar dacă nu S-a 
făcut o singură fire, Hristos nu este un ipostas monopersonal. Deci unirea este 
după bunăvoire, fiind susţinută de identitatea sfatului şi a socotinţei, ca să se 
arate şi deosebirea firilor neamestecată, dar şi taina bunăvoirii prin unitatea 
voinţei 46 . 

Privind, prea luminaţilor, scrierile şi, înainte de ele, dogmele acestora, 
vedeţi că în toate s-a arătat acordul între ele în cuvînt şi mărturisire, acord care, 
pentru păcatele noastre, afirmă, împotriva credinţei nepătate, o unică voinţă în 
Hristos şi o unică lucrare, la fel cu cei fără de minte 47 . O unică voinţă prin spusa: 
«Urmînd în toate Sfinţilor Părinţi, deci şi în aceasta, mărturisim o voinţă a 
Domnului nostru Iisus Hristos». Iar o unică lucrare, prin spusa: «Afirmării a 
două lucrări îi urmează susţinerea a două voinţe». însă dacă voinţele urmează 
lucrărilor, e cu totul necesar ca, conformîndu-se prin ceea ce urmează o unică 
voinţă, să se confirme şi ceea ce precede acesteia, adică o unică lucrare. 
Grăbindu-se deci să introducă în mod sofistic unica lucrare ca urmare a unicei 
voinţe, au tras concluzia că unicei lucrări îi urmează unica voinţă. De aceea au şi 
recunoscut ca Părinţi, cărora le-au urmat în toate, nu pe cei ce sînt sfinţi cu 
adevărat, ci pe cei ce nu sînt cîtuşi de puţin sfinţi. 

Căci, precum am arătat, n-ar putea arăta cineva pe Atanasie cel pururea 
pomenit vorbind clar despre o voinţă, cînd zice: «Aci arată două voinţe: una 
omenească, iar alta dumnezeiască», nici pe Grigorie Teologul, care spune despre 
voinţa omenească a Mîntuitorului: «Voirea Lui nu e contrară lui Dumnezeu. Căci 
e întreagă îndumnezeită». Nici pe învăţătorul nyssenilor de acelaşi nume cu el, 
care zice: «Sufletul voieşte, trupul se atinge»; şi: «Prin trupul care lucrează şi 
prin pornirea voinţei care se mişcă în suflet»; şi: «Voind prin suflet şi atingîndu- 
se prin trup»; şi: «Alta e voia omenească şi alta cea dumnezeiască»; şi zicînd: 
«Nu a Mea», prin acest cuvînt a indicat pe cea omenească, iar adăugind: «A Ta», 
a arătat unirea Dumnezeirii Lui cu Tatăl. Nici pe Ioan Gură de Aur care învaţă: 
«Cuvintele nu arată numai o întristare pînă la moarte, ci două voinţe. Căci dacă 
spusa s-ar referi la Dumnezeire, ar fi în ea o contradicţie. Dar dacă se referă la 



46 Dacă monotelitul Polemon refuza asumarea voinţei umane de către Dumnezeu Cuvîntul, 
pe motiv că voinţa poate voi şi contra lui Dumnezeu, Nestorie se încredea atît de mult în 
voinţa umană, că o socotea' ca rămasă în acord cu cea divină, chiar dacă era a unui om unit 
numai prin relaţie cu Dumnezeu Cuvîntul. Primul priva umanitatea de voinţă în pesimismul 
lui cu privire la ea, al doilea nu socotea necesară o asumare a ei în ipostasul divin, omul 
putîndu-se mîntui în starea lui despărţită de Dumnezeu. De fapt omul nu-şi poate asigura 
persistarea voinţei în bine decît în cea mai strînsă unire cu Dumnezeu. Atunci libertatea lui se 
conciliază cu nestrămutarea ei. Iar odată asigurată nestrămutarea libertăţii umane în bine, 
prin faptul că devine libertate a 

ipostasului absolut liber, pentru că e absolut bun, natura umană îşi are în umanitatea lui 
Hristos o verigă fiinţială între Dumnezeu şi ea. Ea se poate susţine mai uşor în bine, sau 
libertatea devine nestrămutată, sau poate reveni uşor la ea cînd a slăbit. 

47 E vorba de Ecthesis-ul imperial care interzicea să se vorbească de două voinţe şi lucrări în 
Hristos. 

trup, cele spuse au un sens. Căci nu se poate reproşa trupului că îi este frică de 
moarte. Fiindcă aceasta ţine de firea lui. Iar el arată toate ale firii, afară de păcat; 
şi încă cu mare îmbelşugare» 48 . 

Nici pe Ciril din Alexandria, care învaţă cu înţelepciune: «Aceasta era voia 
Tatălui: să ducă la capăt iconomia. Căci de ea ţine şi să nu voiască (Hristos) să 
moară, pentru faptul că trupul se fereşte în mod natural de moarte» 49 . Şi: «Voia 
deci să moară pentru toţi pentru că acesta era sfatul firii dumnezeieşti, dar nu 
voia din pricina trupului care se ferea în chip natural de moarte». 

Nici pe Severian, întîi stătătorul Cabalei, care mărturiseşte: «Deci 
arată două voinţe: una dumnezeiască şi alta omenească»., Dar nici pe 
Ambrosie, marele mărturisitor, care vesteşte cu înţelepciune: «în ce mod 
aceeaşi lucrare e a altei fiinţe? Căci nu poate fi o singură lucrare unde e o 
fiinţă deosebită». Nici pe Ciril al Ierusalimului, care afirmă: «A arătat o 
lucrare îndoită, pătimind ca om, dar Acelaşi lucrînd ca Dumnezeu». Nici 
pe dumnezeiescul Leo, care vorbeşte cu cuminţenie: «Fiecare chip 
lucrează cu participarea celuilalt ceea ce are propriu». Nici pe Gură de 
Aur: «Şi în altele e deosebită lucrarea firilor unite, a umanităţii şi a Dum- 
nezeirii. Iar cînd e vorba de milostivire, concurg amîndouă lucrările. Şi 
de aceea am simţit două lucrări». Nici pe prea sfîntul învăţător Ciril al 
Alexandriei, care zice la fel: «Nu vom admite că e una lucrarea naturală a 
lui Dumnezeu şi a făpturii». ♦ 

Dar pe aceştia sau pe vreunii din aceştia nu-i declară nici sfinţi, nici 
învăţători probaţi ai Bisericii. Ba şi slăvită lor mărturisire despre cele două voinţe 
şi lucrări o declară rău credincioasă şi străină de dogma creştină. Şi întăreşte 
cuvîntul nostru, zicînd: «La fel expresia despre două lucrări îi sminteşte pe mulţi, 
ca nefiind folosită de vreunul dintre sfinţii şi învăţătorii probaţi ai Bisericii, ba şi 
pentru că din ea urmează să se predice două voinţe contrare între ele. Dar prin 
aceasta introduc şi doi voitori care voiesc cele contrare, ceea ce e cu totul greşit 
şi străin dogmei creştine». 

Se vede în mod clar şi descoperit că nu se socoteşte propriu sfinţilor nici 
învăţătorilor probaţi ai Bisericii să se susţină două voinţe şi lucrările în număr 
egal lor, ci mai degrabă celor rău credincioşi, ca o credinţă greşită şi străină, cum 
zice, dogmei creştine. El socoteşte aşa pe cei ce vestesc acestea că introduc doi 
voitori care voiesc cele contrare 5 ; pe cei ce au ales să urmeze Părinţilor mişcaţi 



48 Hristos a trăit toate cele omeneşti cu mai mare sensibilitate decît omul obişnuit, care 
adeseori are o simţire tocită a stărilor sale. 

49 Dacă trupul lui Hristos n-ar fl avut frica de moarte, n-ar fi fost trup adevărat. Deci 
Hristos n-ar fi realizat prin asumarea lui mîntuirea noastră. Căci în acest caz nici 
moartea Lui n-ar fi fost reală şi deci nici victoria asupra ei. De aceea de voia Tatălui de a ne 
mîntui prin Fiul Său Cel întrupat a ţinut şi ca trupul Lui să aibă frică de moarte. 
SOMonoteliţii socoteau că ortodocşii care susţin două voinţe în Hristos nu se poate să nu 
ajungă la ideea că prin aceasta admit doi voitori, deci două persoane în Hristos. Voinţa 
omenească nu putea fi, după ei, decît contrară lui Dumnezeu. Libertatea omului nu se poate 
salva, după ei, decît prin opoziţia faţă de Dumnezeu. Nu înţelegeau libertatea în comuniune, 
libertatea iubirii. Pentru ei nu exista decît sau panteism, sau dualism contradictoriu. 

de Duhul, care propovăduiesc două voinţe şi un număr egal de lucrări şi să-i 
numească pe aceştia sfinţi sau să propovăduiască acestea ca ei şi împreună cu ei, 
spre întărirea tainei după trup a lui Hristos Dumnezeu. 

Dar cine sînt cei de care spune că au susţinut o singură lucrare şi cărora le- 
au urmat în aceasta ca şi în toate, spre a mărturisi o singură voinţă a lui Hristos, 
s-a arătat clar. Ei sînt apărătorii şi susţinătorii confundării şi ai împărţirii 51 . Astfel 
nu e nepotrivit să ne referim iarăşi pe scurt la Apolinarie, pentru a adeveri 
aceasta. Căci acest rău credincios spune, luptînd împotriva lui Dumnezeu: «Unul 
e Hristos, fiind mişcat numai de voia dumnezeiască, precum ştim că una este 
lucrarea Lui, neavînd nici o deosebire în a voi». Iar Polemon, care se războieşte 
cu adevărul, zice: «Toate le-a făcut cu voinţa dumnezeiască cea neschimbată. 
Deci nu e una dumnezeiască, iar alta îndumnezeită, cum zice Grigorie din 
Capadochia». Şi: «Cel ce susţine două voinţe ale lui Hristos ca cei ce se umflau 
odinioară şi acum, sau introduce în loc de un unic Hristos, oarecare doi hristoşi, 
sau prezintă pe unul care se luptă cu sine însuşi». Iar nelegiuitul Themistius zice: 
«Dar vom înţelege o unică voinţă a unui singur Emanuel, care e mişcată cînd 
omeneşte, cînd dumnezeieşte»; şi: «Mărturisesc o singură cunoştinţă şi lucrare, 
scoţînd la iveală una şi aceeaşi putere». Iar Nestorie, cel cu totul nebun, zice: 
«De aceea vedem o singură voinţă, lucrare şi stăpînire a lui». Iar Pavel, persan şi 
la minte, declară: «Unirea e după bună voire, fiind susţinută de identitatea 
sfatului şi a socotinţei»; şi: «se arată taina bunei voiri şi a voirii unitare». 

Pe aceşti sceleraţi şi blestemaţi îi socoteşte părinţi sfinţi. Pe aceştia îi 
socoteşte învăţători probaţi ai Bisericii, cărora, urmîndu-le în toate, ca şi în 
aceasta, recunoaşte o unică voinţă şi lucrare a lui Hristos Dumnezeu, confundînd 
şi împuţinînd înţelesul iconomiei (mîntuirii). 

Iată deci, cugetînd cele ale vrăjmaşilor, admit să cugete altfel, schim-bînd 
formulele şi alegînd şi preferind în locul a ceea ce este, ceea ce nu este. Judecind 
potrivit adevărului, nu potrivit cu ceea ce e nedrept, îi este oricui clar că cineva e 
în acord şi împreună mărturisitor cu Părinţii, cînd nu zice ceea ce zic aceia, ci 
propovăduieşte ceea A ce dogmatizează Părinţii, socotind că dezacordul cu ei este 
abatere de la dreapta credinţă, iar acordul cu ei garantează unitatea de credinţă. 
Ecthesis mărturiseşte că necuratul Nestorie nu a îndrăznit să afirme două voinţe, 
ci o voinţă proprie a Lui, adică o singură voinţă, dar trece cu vederea că el 
mărturiseşte două persoane inventate. Dacă deci şi după acest decret Nestorie nu 
susţine două voinţe, ci o voinţă, dar aceasta o face şi Apolinarie şi de la ei au luat 
aceasta toţi rău credincioşii (şi de aceea şi o singură lucrare), cum a arătat 
expunerea noastră, este neîndoielnic că noi, care spunem, urmînd 
dumnezeieştilor Părinţi, două voinţe, sîntem de alt cuget, în vreme ce acel 
Decret, spunînd una, se declară de un cuget cu Nestorie şi 



510 singură voinţă în Hristos susţineau atît cei ce confundau firea omenească cu_ cea 
dumnezeiască, cît şi nestorienii care le despărţeau ca două ipostasuri. 

Apolinarie şi cu cei din jurul lor, cu care se prezintă dogmatizînd împreună, 
dispreţuind, cum am spus, pe dumnezeieştii Părinţi, iar pe cei vrednici de osînda 
declarîndu-i părinţi proprii. 

Dar ce motiv sileşte Decretul să se pornească împotriva mărturisirii 
binecredincioase? Dacă pentru că am fi părăsit noi credinţa, motivul ar fi 
mincinos. Căci toţi eram credincioşi înainte de el, propovăduind învăţătura 
adevărată. Iar dacă am păstrat-o, e de condamnat modul în care a introdus ceva 
de prisos, sub care şi-au ascuns vicleşugul şi spun acestea neaducînd autoritatea 
nici unui sinod sau Părinte ca mărturie, ci falsifi-cînd dogmele dreptei credinţe, 
pe care ni le-au predat nouă cei ce au văzut cu proprii lor ochi de la început şi s- 
au făcut slujitorii Cuvîntului şi ucenicii şi urrriaşii de după aceea, învăţătorii de 
Dumnezeu insuflaţi ai adevărului, cu alte cuvinte, cele cinci sfinte Sinoade 
ecumenice ale prea fericiţilor şi de Dumnezeu purtătorilor Părinţi. Iar dacă pe 
acestea ni le-au predat, care e dovada sau de unde le e acelora întărirea unor 
astfel de dogme? Şi avînd noi şi mărturisind cele ale Sinoadelor, e vădită minci- 
noasa lor născocire. Iar dacă acestea nu sînt ale sfintelor Sinoade, cu ce autoritate 
caută să acopere cu nume de prea cinstită faimă ceea ce e de proastă faimă, ca să 
le fie celor mai simpli o momeală spre atragerea de la adevăr? Cu ce autoritate 
folosesc numele slăviţilor Părinţi şi al Sinoadelor, cu meşteşug, eterodocşii de la 
început ca o acoperire a născocirilor proprii, spre o vicleană amăgire a celor pe 
care vor să-i atragă? 

De aceea spre totala oprire de la lucrarea acestora, înţeleg a celor ce 
inventează în diferite timpuri născociri rătăcitoare, hotărăşte foarte bine legea 
sinodală a sfintei adunări a fericiţilor Părinţi de la Calcedon, poruncind acestea: 
«A hotărît Sfintul Sinod ecumenic să nu se îngăduie nimănui a rosti sau scrie, 
sau alcătui, sau cugeta, sau învăţa pe alţii altă credinţă. Iar pe cei ce îndrăznesc 
să alcătuiască altă credinţă, sau să rostească, sau să înveţe, sau să predea alt 
simbol celor ce vor să se întoarcă la cunoştinţa adevărului de la elenism sau 
iudaism, sau de la orice erezie, hotărăşte, dacă sînt episcopi sau clerici, ca 
episcopii să fie înstrăinaţi de episcopie. şi clericii, de cler; iar de sînt monahi şi 
laici, să se ana-tematizezel» 

Cine deci dintre cei ce simt în orice fel pe Dumnezeu şi atîrnă de slava prea 
luminată a Lui, de la care, prin care şi spre care este mîntuirea celor ce-L 
mărturisesc, ar alege să părăsească credinţa noastră ortodoxă, predată nouă de la 
început, şi să prefere înnoirea cea de curînd apărută, împotriva căreia, ca şi 
împotriva oricărei alteia, născocită împotriva judecăţii binecredincioase de cei de 
altă cugetare, s-a dat hotărîrea osîndei sinodale a Părinţilor adunaţi la Calcedon, 
cum a arătat cuvîntul nostru? 

Nimeni altul decît cel care, adormindu-şi viaţa, a preferat înstrăinarea de 
Dumnezeu în locul slavei Lui. 

De aceea, privind la lucrurile înseşi, stăpîne, şi înţelegînd clar înaintarea 
spre ultima rătăcire şi spre fiara din urmă, spre răsturnarea a toată credinţa în 
Dumnezeu şi spre tăgăduirea cunoştinţei adevărate a Unuia Născutului, conform 
învăţăturii sfinţilor bărbaţi care le cugetă acestea din insuflare dumnezeiască şi 
prea fericita iluminare, spre păzirea noastră şi a celor ce am apucat sfîrşiturile 
veacurilor, să luăm seama fiecare cu toată puterea inimii la această înnoire ce se 
introduce. Aceasta ca să nu fim atraşi la ea din negrijă şi nepăsare, ci să stăm cu 
tărie şi bărbăţie împotriva a toată necredinţa, «să surpăm, cum spune Scriptura, 
gîndu-rile şi toată trufia ce se ridică împotriva cunoştinţei (de Dumnezeu)» (II 
Cor. 10, 4). în aceasta ne întăreşte şi Mîntuitorul tuturor, Domnul şi Dumnezeul 
nostru, zicînd: «Atunci de va zice cineva: Iată, aci e Hristos, sau iată aci, să nu 
credeţi» (Matei 24, 23). Prin aceasta a alungat cît mai departe de El mincinoasele 
şi feluritele credinţe şi păreri despre taina Lui, ale celor perverşi şi despărţindu-i 
pe urmaşii Lui de orice opinie străină, prin care căutătorii de sfadă şi cei contrari 
în cugetare caută să tulbure curăţia mîntuirii în El şi să-i războiască. Aceasta 
pentru ca nu cumva mintea noastră binecredincioasă şi de Dumnezeu iubitoare, 
fiind răpită de vreunul din aceştia, să cadă din adevăr în apa curgătoare a unor 
poveşti probabile, nerămînînd întărită în dovezile cuvintelor Părinţilor 52 . 

Scriptura ne îndeamnă iarăşi: «Privegheaţi şi vă/rugaţi, ca să nu intraţi în 
ispită» (Matei 26, 41). Prin priveghere vrea să ne sădească veghea în dreapta 
credinţă, iar prin rugăciune, ajutorul lui Dumnezeu prin har. Iar ispită numeşte 
aci pe cea-din rătăcire, nu din silă, în care sîntem duşi de noi înşine, nu de alţii, 
cînd ne abatem de la calea cea dreaptă, împărătească. 

Pe aceasta umblînd voi, cei călăuziţi de Dumnezeu, aţi călăuzit şi pe cei ca 
mine, care şchioapătă spre amîndouă părţile de la cele cuvenite, readucîndu-ne la 
lumina neumbrită şi neînserată a mărturisirii şi vieţuirii atotdumnezeieşti a 
Cuvîntului, privind spre răsplata de acolo. Fiindcă şi dumnezeiasca lege 
porunceşte ca cei puternici asemenea vouă să poarte poverile celor slabi şi să 
împlinească legea (Rom. 15, 1; Gal. 6, 

2). Iar povara mai grea ca oricare alta din cele grele este nepăsarea despre aceste 
lucruri, care se sălăşluieşte în cei cu mintea mai copilăroasă, datorită 
schimbărilor de vremuri şi persoane, fie prin amăgire, fie prin ameninţarea celor 
ce pedepsesc, tulbură cugetul sau poruncesc, care răsar mai ales în vremea 
neorînduielii generale neînfrînate. Nu zăboviţi deci să întindeţi mîna cu milă 



52învăţătura lui Hristos dă minţii o statornicie în fermitatea adevărului revelat în Sfînta 
Scriptură şi în definiţiile Părinţilor. Ereziile s-au născut ca nişte socotinţe probabile care 
aduc minţii care le dă atenţie o fluiditate, sau o pornire de trecere de la o părere la alta, 
lipsite de orice siguranţă. Ereziile nu mai au nici un adevăr sigur. După ele nu mai e sigur 
dacă Dumnezeu e Dumnezeu cu adevărat şi lumea aceasta schimbătoare e creată cu 
adevărat, sau nu este ea însăşi dumnezeu în fluiditatea şi relativitatea ei în care nimic nu e 
ferm şi sigur. 

celui ce aleargă la voi, fie curăţindu-1 cu pricepere prin cuvînt, fie sprijinindu-1 
cu iubire de oameni prin rugăciune şi apropiindu-1 şi alipindu-1 de Cel drept, 
închinat şi crezut de voi, Dumnezeu Cuvîntul şi împreună împăratul veacurilor, 
acum şi la arătarea Lui înfricoşătoare, Căruia împreună cu Tatăl şi cu Duhul îi 
este cinstea, stăpînirea, slava şi închinarea în vecii vecilor. Amin. 

13. A lui Maxim cel Mare Mărturisitorul 

Despre cele două voinţe ale lui Hristos cel 

Unul, Dumnezeul nostru 

Fiecare om şi-a cugetat în inimă alte şi alte forme şi chipuri spre întărirea şi 
podoaba năzuinţelor sale. Unii caută o măreţie în cele arătate, nesocotind, fără 
minte, cele ascunse. Dar ţie, sfinţite părinte, care ţi-ai mutat gîndul la o viaţă 
netulburată, îţi ajunge virtutea neprefăcută şi mai presus de orice chip şi formă, 
spre frumuseţe şi pază. Căci ea te înfrumuseţează cu ceea ce este ascuns şi 
nevăzut tuturor atît de mult pe cît ai preferat dorinţei şi podoabei care trece, ceea 
ce e statornic şi de care nu te saturi. Mai bine zis te-ai arătat atît de statornic în 
ceea ce e legat de Dumnezeu şi asemenea Lui, pe cît de străin te-ai arătat faţă de 
materie şi de cele ce ţin de ea şi neasemenea lor. De aceea tu rămîi neînrîurit nici 
de cele rele ce se fac şi se întîmplă, căci nu poate pătimi din partea acelora cel ce 
prin hotărîrea voii a ales cele bune şi e ţinut cu totul de acestea, cel care a 
dobîndit ca plinire a dorinţei desăvîrşită victorie în sine a ceea ce doreşte şi a pus 
ca pauză mişcării stabilitatea pururea mişcătoare, prin care dispare moartea care 
stăpînea odinioară firea. Căci la tine aceasta nu mai e biruită de moarte prin 
neascultare 53 . Căci nu mai e supusă fră-mîntării, datorită harului Duhului în ea, 
prin care stăruind în rugăciune tu poţi să rezişti şi, umblînd pe cărările lui 
Dumnezeu cu pricepere, arăţi cu lucrul cît sînt de împărăteşti-şi dumnezeieşti 
căile celor ce voiesc să umble drept pe calea nerătăcită a dreptei credinţe. Dar tu 
arăţi şi abaterife celorlalţi în amîndouă părţile. Şi le faci cunoscute supărările ce-i 
ameninţă, precum celor dintîi sfinţirea răsplătirii făgăduite, ca să-i duci prin frică 
şi dorinţă spre desăvârşirea în Dumnezeu. 

De aceea, minunîndu-mă de lucrarea ta, laud precum se cuvine înţe- 
lepciunea ta. Mai bine zis, uimit de tăria faţă de amîndouă părţile, slăvesc pe 
Dumnezeu care te întăreşte şi te înţelepţeşte ca om ce stărui în a te folosi de 
aceleaşi metode faţă de cei mai simpli la minte şi de a nu obosi (căci virtutea nu 
cunoaşte oboseala), lucrând toate cele bune pînă cînd le umpli mintea de Hristos 
şi îi înveţi să cerceteze adîncurile Duhului, iar cînd sînt arătate, circumscrii toată 



53Stabilitatea pururea mobilă şi mişcarea statornică în jurul Celui de Care sufletul nu se 
satură niciodată. Prin aceasta se dobîndeşte încetarea mişcării schimbătoare spre cele care 
nu pot satisface setea de plinătate. Cine a ajuns la mişcarea stabilă în jurul lui Dumnezeu, ca 
izvorul nesfîrşit al vieţii, a învins mişcarea, deocamdată pe cea sufletească, iar prin înviere, şi 
pe cea a trupului. Căci firea a ajuns sub stăpînirea morţii prin neascultare de Dumnezeu, care 
echivalează cu necomunicarea cu El. 

înţelepciunea şi iubirea şi descoperi înţelepciunea grăită în taine celor ce 
asemenea ţie se alipesc Lui şi nu socotesc nimic mai de cinste decît împreuna 
vieţuire cu Acela. 

Dar fiindcă ai cîştigat cea mai dintîi şi de asemenea cea mai din urmă virtute 
care străluceşte ca o pricinuitoare şi pecete a tuturor, adică smerenia, ai binevoit 
să întrebi pe casnicul şi ucenicul tău despre definiţia pe care a dat-o evlaviosul 
monah voinţei naturale, de e bună sau nu. El' a 

7 

spus că ea e puterea doritoare a ceea ce există prin fire şi care ţine la un loc toate 
însuşirile ce sînt proprii firii în mod fiinţial 54 şi că e bine a cugeta că altceva este 
ea şi altceva e voinţa care îşi dă cu socotinţă (Yvco[j.r)K6v), ceea ce nu contravine 
învăţăturii aprobate de judecata lui Dumnezeu, deşi unora li s-a părut că nu e aşa, 
afirmînd că Sfinţii Părinţi definesc voinţa ca voire şi. ca ceea ce e voit (deAndev 
r\ oeatitov). I-aş întreba pe aceştia bucuros cine şi care dintre Părinţi dă o astfel de 
definiţie? Căci dacă e aşa, ce altceva e această definiţie decît o indicare a uneia 
prin alta, care nu lămureşte raţiunea fiecăreia în ea însăşi şi arată pe fiecare prin 
alta cum nu se cuvine şi îşi propune să definească voirea prin ceea ce se voieşte 
şi ceea ce se voieşte, prin voire? Cele definite prin altele nu se definesc astfel 
prin definiţia proprie. 

Că Părinţii numesc voinţa (fteA/nu-cc) şi voire (ueArţoic;) e vădit. Dar nu o 
spun aceasta ca să definească voinţa. Cine ar putea dovedi aceasta? Mişcarea ca 
însuşire ar fi în acest caz definiţia mişcării săvîrşite şi omul ar fi definiţia 
umanităţii, conform acestora. In felul acesta trebuinţa sfătuirii cu sine ar 
reprezenta definiţia hotărîrii luate, mişcarea ca însuşire ar reprezenta definiţia 
unei mişcări săvîrşite, şi umanitatea ar reprezenta,potrivit acestora, definiţia 
omului individual 55 . Fie că indicăm prin aceasta pe cealaltă, fie prin aceea pe 



S4în nota din P.G. se spune că acest monah e necunoscut. Dar el nu e decît Sf. Maxim care, în 
P.G. 91 (la începutul traducerii noastre în paragraful despre voinţa naturală), dă exact 
această definiţie voinţei naturale. El nu se dă cu numele, din smerenie, sau poate a publicat 
scrierea aceea la început, fără să se dea ca autorul ei. Voinţa e definită aci ca ţinînd de firea 
însăşi. E însăşi firea în tendinţa de a se menţine în existenţă, ca un întreg al tuturor părţilor 
ei. O fire umană fără această voinţă de a fi în întregimea ei, nu s-ar putea concepe. 
Dumnezeu a creat firea umană ca pe una care vrea şi ea să existe odată ce a fost adusă la 
existenţă. Orice pas conştient mai departe în existenţă este un pas al firii care voieşte să fie şi; 
prin aceasta, voieşte ceea ce voieşte şi Creatorul ei. 

55 Nu trebuie identificat, după Sf. Maxim, generalul cu concretul existent. Generalul nu 
există decît în moduri concrete şi acestea dau generalului de fiecare dată nişte note deosebite. 
Nu se poate afla fiinţa umană generală decît în persoane concrete, care adaugă fiecare alte 
note proprii aceluiaşi general. Nu se activează voinţa generală ca voinţă de a fi a firii decît 
prin voiri concrete ale persoanelor, primind de fiecare dată alte note deosebite. Dar aşa cum 
nu se arată voinţa generală a firii umane decît în acte concrete de voire distincte între ele, aşa 
aceste voiri nu pot fi fără voinţa generală, sau în afara limitelor ei. în toate actele de voire ale 
fiecărei persoane se arată aceeaşi voinţă ca dorinţa firii de a fi, dar de fiecare dată altfel. 
Aceasta aduce o îmbogăţire comunităţii umane. în Hristos, ipostasul divin a activat voinţa 
generală a firii umane într-un mod propriu, dar acest mod nu era străin de voinţa generală 
de a fi a firii umane. El ţinea seama, deşi era Dumnezeu, de voinţa de a fi a firii umane, sau 



SCRIERI 257 



aceasta, ei nu ating existenţa concretă a omului. Căci prin toţi aceşti termeni 
indicăm alte înţelesuri. O mai spun aceasta, că deşi (Părinţii) numesc voinţa şi 
voire, nu indică însă niciodată prin ea şi lucrul voit. Căci cum ar fi aceeaşi 
dorinţa şi ceea ce se doreşte? Dacă ar fi aşa, spre ce s-ar mişca (dorinţa), fiind ea 
însăşi aceea spre ce se mişcă şi nu altceva prin fire decît aceea? Căci ea (dorinţa) 
este o relaţie mijlocie între extreme, unindu-le acestea prin ea, necoincizînd cu 
existenţa concretă. Martor este marele Grigorie,care nu identifică ceea ce e voit 
şi născut cu voirea şi naşterea, ci prin acestea, ca relaţie naturală, se arată cel ce 
naşte şi voieşte. Căci dacă nu s-ar admite o relaţie a ceea ce e voit sau născut cu 
voirea şi cu naşterea ca cu ceva ce e la mijloc, ar urma să fie aduse la o unitate şi 
să se declare că acestea sînt una. 

în afară de aceea, dacă spunem că ceea ce e voit e una cu voinţa, iar voitori 
sîntem prin fire noi - căci sîntem făpturi ale lui Dumnezeu -, Dumnezeu nu ne are 
după fire decît pe noi ca voinţă după fire; e o voinţă ce ia fiinţă şi încetează să fie 
odată cu noi. Iar înainte de a fi noi, ar fi cu totul gol de voinţă. Acelaşi lucru s-ar 
putea deduce şi cu privire la noi. Căci nu ne-ar aparţine voinţa proprie şi 
naturală, ci se va închipui ca altceva, ca ceva voit din afară care este şi nu este 56 
şi e bun şi nu e bun. Dar cum e voit ceva din cele din afară? Se va socoti voit 
pentru cel ce se mişcă spre el, dar nu în sine. Căci dacă cel ce are voirea naturală 
nu va voi ceva din cele ce sînt, nimic nu-i va fi lui voit. Care e deci raţiunea 
pentru care afirmă aceia că voinţa e ceea ce e voit sau spun că o susţin aceasta pe 
baza Părinţilor? 

Dar fie şi aşa cum zic ei. Căci nu ne este cuvîntul despre deosebirea 
numirilor, ci despre înţelesurile binecredincioase. Să răspundă deci cei pe care-i 
întrebăm cu drept cuvînt de este altceva după fire voinţa dumnezeiască decît cea 
omenească; şi altceva aceasta decît aceea, chiar dacă i s-ar da zeci de mii de 
nume. Să ne înveţe aceasta şi să ajute cugetarea noastră care se află în faţa 
necunoscutului; şi nu ne vom împiedica de numirile folosite de ei, ci vom aduce 
şi de la noi ceva în ele. Dar dacă una e cu totul identică cu alta după fiinţă, e 
vădit că sînt una şi aceeaşi prin fire. Şi dacă e aşa, şi firea e în mod necesar una şi 
nedeosebită. Şi unde nu e diversitate naturală de voinţe, nu e nici de fiinţă şi de 
fire. Iar dacă una e neidentică prin fire cu alta, sînt numaidecît şi deosebite. Şi 

voia în felul Său unic să rămînă şi om. în acelaşi timp El activa voia umană în modul 
îndreptat total şi permanent spre Dumnezeirea Lui, sau în sensul adevăratei ei aspiraţii spre 
izvorul vieţii ei. Ştiinţele naturii realizează cunoştinţe exacte, pentru că fenomenele naturii se 
repetă identic. Dar ştiinţele umaniste nu reuşesc să realizeze cunoştinţe exacte ale omului, 
pentru că fiecare om activează altfel voinţa de a fi a umanului, şi fiecare trebuie să-şi descrie 
experienţele sale unice. Ba nici aceasta nu e o cale de cunoaştere exactă a umanului. Căci nici 
persoana însăşi nu-şi poate descrie toate stările şi mişcările sale sufleteşti. Chiar cînd o ştiinţă 
umanistă se referă la partea exterioară a omului sau la trup, ea nu cunoaşte prin mijloacele ei 
stările provocate în suflet de dereglările constatate în trup, decît prin mărturisirea lor de 
oameni a căror relatare nu poate comunica toată complexitatea şi tot modul de trăire a 
stărilor lor, iar cel ce primeşte aceste relatări nu le poate trăi exact ca cel ce i le comunică. 
56 Sf. Maxim stăruie asupra deosebirii între voire şi lucrul voit, pentru că mono-teliţii bazau 
ideea lor despre o singură voinţă în Hristos pe identificarea voinţei cu obiectul voit. 

dacă sînt deosebite, cum nu va trebui să se recunoască numărul acestora potrivit 
cîtimii lor? Fiindcă negarea numărului aduce şi dispariţia deosebirii celor 
deosebite, ca a unora ce nici nu există. Căci cum e cu putinţă să fie şi să nu se 
numere? Şi pentru ce pricină? Sau cum nu se numără voinţele firilor deosebite 
dacă nu încetează din motive binecuvîntate să se numere firile înseşi? Căci ce e 
potrivit voinţelor, ca unele ce sînt înnăscute lucrurilor şi constitutive lor, trebuie 
să fie şi în lucruri. Şi dacă se înlătură numărul lor, ceea ce fac şi aceştia, sînt 
păgubite şi lucrurile. Iar dacă nu e înlăturat, să se cugete şi despre acelea. Spre 
arătarea deosebirii naturale dintre voinţe ne vom folosi deci şi de deosebirea între 
firile lor. Sau să arate aceştia cum, prin refuzarea numărului, nu se introduce şi o 
desfiinţare sau confundare a voinţei naturale omeneşti şi a celei dumnezeieşti a 
Mîntuitorului. 

Căci cum e Cuvîntul întrupat om desăvîrşit, fără voinţa naturală? Fiindcă 
îndumnezeirea ei prin unirea cu Dumnezeu ca şi a firii înseşi a trupului raţional şi 
mintal însufleţit, nu o scoate din realitatea ei fiinţială', cum nici unirea extremă a 
flerului cu focul nu scoate fierul din firea lui, ci fierul pătimeşte ale focului 
fiindcă a devenit foc prin unire, dar e greu după fire şi taie, fiindcă n-a suferit 
nici o alterare a firii sale, nici nu a căzut din lucrarea lui naturală, ci a rămas în 
acestea, deşi există în acelaşi ipostas unic cu focul şi-şi lucrează nedespărţit de el 
cele ale firii proprii, adică taie şi cele ce rezultă din unire, adică arderea. Căci e a 
lui tăierea, dar şi a focului, pentru perihoreză şi pentru schimbul ce are loc între 
ele. Şi focul nu impune firea lui fierului, chiar dacă se vede împreună cu focul, 
nici lucrarea lui naturală firii fierului, deşi se vede împreună cu arderea şi nu are 
nici o separare de aceasta, ci se arată şi se cunoaşte împreună cuaceasta şi în 
aceasta. Care e deci motivul de a nu număra ceea ce aparţine firii, adică voinţa, şi 
prin aceasta de a recunoaşte lui Dumnezeu Cuvîntul Cel întrupat, Celui 
supradesăvîrşit şi mai înainte de toată desăvîrşirea, nedesăvîrşirea noastră (to 
xax 'fni&Q â-reAeţ) 57 , deşi a primit, prin bună-voirea Tatălui şi împreună lucrare 
a Duhului Sfînt, să-Şi facă comune cu noi, pentru a noastră mîntuire, toate ale 
firii noastre prin unire nedespărţită, precum şi însăşi firea în mod desăvîrşit, afară 
numai de păcat, fiindcă acesta nici nu era al firii, ci abaterea şi alunecarea 
socotinţei, mişcată contrar raţiunii şi legii firii? 

De aceea mie mi se pare că în mod cuvenit şi cu bună ştiinţă monahul 
amintit a distins socotinţa (voia arbitrară) de voinţa naturală. Căci voinţa, după 
definirea lui corectă, «este puterea doritoare a ceea ce este după fire». Fiindcă tot 
ce există din cele ce sînt şi mai ales din cele raţionale se doreşte după ceea ce 
este în mod natural 58 ; şi luînd-o, a luat puterea de a dori ceea ce este de la 



57 Dacă voinţa ar fi una cu ceea ce voim, numai cînd voim ceva avem o voinţă. Cînd nu voim 
ceva, nu mai avem o voinţă. 

58 Definiţia aceasta a voinţei poate fi tradusă sau înţeleasă în două feluri. Ea e voinţa 
naturală a firii de a fi ceea ce este, dar poate fi şi dorinţa firii după Cel ce este cu adevărat. 
Dar şi în cazul din urmă cineva doreşte să fie. Căci în fiecare din aceste dorinţe se cuprinde şi 
cealaltă. Dorind ceea ce e propriu firii, doresc ceea ce vrea Dumnezeu care a creat-o. Această 
dorinţă îmi face transparent pe Dumnezeu. Iar dorind direct pe Dumnezeu,, susţin cu 

Dumnezeu, o are după fiinţă spre susţinerea sa. Căci dacă nu a primit dorinţa a 
ceea ce este, prin fire, cel ce nu e încă nicidecum, de unde şi cum ar avea-o, 
neavînd nicidecum existenţă şi mişcare 59 ? Căci cel ce nu există e neputincios şi 
lipsit de fiinţă. Acesta nu are nici o putere şi mişcare în cele ce sînt. Iar aceea 
care se abate în amîndouă părţile este o pornire arbitrară (din socotinţă). Ea nu e 
proprie firii, ci persoanei şi ipostasului. 

Aceasta ştiind-o despărţitorul şi antropolatrul (închinătorul la om) Nestorie a 
dogmatizat cu necredinţă o unire a socotinţelor, ca să confirme fiecare din cele 
două ipostasuri prin fiecare din cele două socotinţe şi să se păstreze omul simplu 
printr-o socotinţă oarecare şi printr-o mişcare arbitrară spre Dumnezeu Cuvîntul, 
cum zice el,să se realizeze unirea (cu El). Din aceasta se constituie după el şi 
identitatea voirii (xauToPouAta), sau voirea a doi, ca să spunem mai potrivit, pînă 
la aşa grad încît prin mişcarea voinţei arbitrare (gnomice), înaintează, după el, pe 
încetul de la cele nedesăvîrşite la cele desăvîrşite. Această voinţă înaintează însă 
prin călăuzire, nefiind unită prin Dumnezeirea Cuvîntului de la însăşi conce- 
perea» negrăită, întreagă şi în mod desăvîrşit cu toate ale firii noastre 
într-unui şi aceiaşi ipo&tas affS . 

Amintitul monah, ca să afirme atît desăvârşirea firii omeneşti în Dumnezeu 
Cel întrupat, cît şi să respingă contrariul, a definit voinţa Lui ca naturală, iar 
voinţa ca socotinţă (gnomică) a respins-o, nedînd loc nici împărţirii prin 
dezbinarea de El, nici părerii despre o umanitate închipuită, prin negarea voinţei 
naturale 59315 . Dacă cineva afirmă că nu poate grăi în El de două voinţe decît ca 
neidentice între ele, dacă ele sînt deosebite după fiinţă 5930 , admit şi eu, dar dacă 
sînt socotite contrare, cuvîntul e mincinos. Fiindcă nu tot ce e deosebit e contrar. 
Fiindcă opoziţia e fapta voinţei arbitrare ce se mişcă contrar raţiunii, iar 
deosebirea e proprie firii stăpînite de raţiune. Cea dintîi sfîşie firea, cea de a doua 
o ţine, evident, unită. Deosebirea fiinţială e deci spre constituirea şi susţinerea 
componentelor firii; nu e deci o contradicţie spre descompunerea lor. Căci firea 
nu are în sine ceea ce e contrar firii, nici nu are vreo raţiune ceea ce 
dezbină' 

594 



adevărat firea pe care mi-a dat-o El. Astfel obiectul dorinţei mele şi al lui Dumnezeu este de 
fapt unul, dar voinţele sînt două: a lui Dumnezeu şi a mea. Se întîmplă însă de cele mai 
adeseori că, în concret, prin socotinţă, eu nu voiesc ceea ce voieşte Dumnezeu, în Hristos însă 
nu e decît voia firii umane, care nu voieşte decît ceea ce voieşte Dumnezeu. 
59 Trebuie să fie cineva care să împlinească dorinţa de a fi, cineva care a pus totodată în cel 
ce doreşte această dorinţă. Căci altfel de unde ar avea acela dorinţa de a fi mai mult decît 
ceea ce este? 

De altfel dacă cele două voinţe sînt numaidecît şi opuse, cum se face că în 
existenţele despărţite prin fire şi ipostas, nu se întîmpla aceasta totdeauna? Căci 
sîntem de acord uneori prin ele, deşi au calitatea de socotihţe, şi cu Dumnezeu şi 

593. Socotinţa care poate înclina spre ceva care mă desparte de Dumnezeu şi de alţii 
nu poate ii de la Dumnezeu. 

593 b. Voinţa din socotinţă putîndu-se preciza şi contra lui Dumnezeu nu poate fl de la 
El, ca voinţa firii. Nestorie o admitea ca putîndu-se pune în acord prin ea cu cea divină. Dar 
ea implică o persoană proprie deosebită de a Cuvîntului. 

593 c. O voinţă omenească din socotinţă ar face pe Hristos două persoane, în sens 
nestorian. O fire lipsită de voinţa ei naturală de a fi sau după ceea ce este, face să se soco- 
tească umanitatea Lui o părere sau o nălucire. Voinţa naturală dă consistenţă firii. Voinţa 
naturală devenită socotinţă, care nu tinde spre Cel ce este, ar aduce în Hristos o dezbinare, 
deci L-ar arăta că nu e Dumnezeu Cel întrupat. 

594. în Hristos îşi atinge culmea unirea celor deosebite, cum nu e realizată în om. 
Neînţelegînd această gîndire a Părinţilor, cardinalul Nicolae Cusanus (la începutul sec. 
XV), după o călătorie diplomatică în Răsărit, a inventat formula «coincidenţii! opposito- 
rum». Aceasta a dat naştere gîndirii dialectice (hegeliene) despre dezvoltarea realităţii 
prin lupta între teză şi antiteză. Sfîntul Maxim vorbeşte nu de o unire între contrarii, care 
generează lupta între cele deosebite, ci, între contraste, care susţine o mişcare conver- 
gentă spre o tot mai mare unire. Lupta se naşte din egoismul pătimaş. Dacă ar ţine de 
esenţa cea unică nu s-ar mai putea face o deosebire între bine şi rău, între iubire şi ură, 
între pace şi război, între minciună şi adevăr. în Hristos, creatul nu se opune necreatului, 
căci necreatul e totodată Creatorul creatului şi ca atare iubitorul lui. Căci 1-a făcut ca să-1 
urce la o tot mai mare unire cu Sine. Timpul nu se opune eternităţii, căci iese din ea şi se 
poate înainta prin el spre ea etc. Viziunea despre lupta inevitabilă între oameni - bellum 
omnium contra omnes -, care aduce atîtea dureri, nu poate fi viziunea adevărată a realită- 
ţii. Ei trebuie să i se opună tendinţa spre comuniune şi întrajutorare între oameni. Omul 
nu are nevoie de lupta cu ceilalţi, dar nu poate trăi fără ei. Omul nu se realizează prin lupta 
între componentele sale, ci prin întărirea unităţii dintre ele. 

cu îngerii şi întreolaltă, chiar dacă n-am părăsit socotinţa proprie şi voinţa arătată 
prin ea. Iar dacă sîntem de acord în acestea, adică în acord cu alţii, avînd această 
socotinţă proprie, înseamnă că ne putem pune de acord cu ceilalţi cînd îşi arată şi 
ei socotinţa proprie. Dar dacă este aşa în acestea şi nu se observă nici o opoziţie, 
deşi se păstrează prin existenţă şi număr socotinţele proprii odată cu dispoziţia 
prietenească, cum ar fi în unul şi acelaşi Cuvînt al lui Dumnezeu, întrupat şi 
făcut în mod desăvîrşit om pentru noi, o opoziţie între voinţele ce-I aparţin prin 
fiinţă 60 ? Deci cum le declară pe acestea opuse prin numărul însuşi, sau prin 
însuşi faptul existenţei lor concrete? Dacă numai pentru aceasta sînt socotite 
opuse, vor nega şi firea însăşi a trupului ca opusă Cuvîntului prin existenţa 
concretă. Căci, cum e vădit tuturor, ar trebui să fie cu mult mai tare în opoziţia 
lui suportul decît ceea ce se află în suport 61 . Iar dacă numai din pricina 



60 Sf. Maxim admite că în oamenii obişnuiţi voinţa firii se manifestă concret ca voinţa 
gnomică, sau ajunsă la socotinţa proprie. Dar nu vede în manifestarea lor prin ea numaidecît 
o opoziţie. Cu atît mai mult nu poate fi o opoziţie între voinţele naturale în Hristos, în Care 
neexistînd o persoană umană deosebită, voia umană naturală nu poate lua forma unei voinţe 
gnomice, odată ce ipostasul divin al ei ţine această voinţă în deplin acord cu voia lui 
Dumnezeu. 

61 Trupul sau firea umană fiind Suportul voinţei, care se află în ea, ar trebui să se afirme, 
după adversarii celor două voinţe, cu mult mai tare în opoziţia faţă de firea dumnezeiască a 
Cuvîntului decît voinţa ei faţă de voinţa dumnezeiască a Lui. Şi dacă din motivul opoziţiei 

numărului, aceia vor face firile goale (de voinţe), nici să nu mai numere pe 
vreuna din ele; ba să-L nege şi pe El din aceeaşi cauză, ca şi pe cele trei 
ipostasuri ale Dumnezeirii Celei Una fără de început, ca să nu se dezbine şi 
Aceea în Ea însăşi. Dar dacă ar fi absurd a se declara că nu mai e peste tot nimic, 
nici fiinţă, nici calitate, nici altceva din cele ce există, odată ce fiecare are o 
astfel de putere 62 , şi mai absurd e a se învinovăţi însăşi existenţa voinţei naturale 
(omeneşti) şi din acest motiv să o desfiinţeze. Şi e cu atît mai absurd cu cît ea 
este cea dintîi putere sădită în fire dintre celelalte însuşiri şi mişcări naturale. 
Căci numai prin ea dorim în mod natural să fim şi să vieţuim, să ne mişcăm şi să 
înţelegem, să vorbim, să simţim, să ne împărtăşim de hrană, de somn şi de 
odihnă, să nu suferim şi să nu murim şi, simplu, să dobîndim în chip desăvîrşit 
toate aptitudinile care ne susţin şi să ne ferim de lipsurile care o vatămă. 

Şi mie mi se pare că şi în privinţa aceasta a făcut bine evlaviosul monah, 
adăugind şi aceasta: «Şi păstrătoarea la un loc a tuturor însuşirilor». Căci voinţa 
fiinţială sădită în noi le ţine pe toate la un loc şi doreşte să le susţină şi să nu se 
lipsească de nici una; mai bine zis o facem aceasta noi înşine prin ea şi potrivit 
ei. Şi socotesc că se va conveni că şi Cel ce este şi are raţiunea a ceea ce este şi 
nu e ceva ce pare 63 , făcut Dumnezeu întrupat, are şi ca om voinţa naturală şi 
omenească şi voieşte pe fiecare din cele enumerate în chip natural spre 
adeverirea trupului Său înţelegător şi raţional însufleţit, dacă S-a făcut om 
adevărat, nelipsindu-Se de nici una din cele ale noastre, afară de păcat 64 , ci avînd 
toate cele după fire ale fiinţei noastre în mod neschimbat, cîte le avem şi noi, 
precum şi cele ale fiinţei dumnezeieşti fără de început. Prin amîndouă S-a făcut 
cunoscut pe Sine ca fiind om şi totodată Dumnezeu, păstrînd ca om şi ca Dum- 
nezeu în mod desăvîrşit deofiinţimea naturală cu noi şi cu Tatăl după unire. 

Căci a spune că numai în vremea patimii mîntuitoare, cînd a întipărit în 
Sine în mod real ceea ce ne e propriu şi S-a ferit de moarte, S-a arătat avînd două 
voinţe, mi se pare o simplă afirmare, nu ceva dovedit. Căci cum S-a arătat aşa 
numai în vremea aceea şi nu şi înainte de ea? Şi pentru care cauză? Căci dacă le- 
a avut atunci, le-a avut şi de la început, de cînd S-a făcut om şi nu Şi le-a 
improvizat numai pe urmă. Iar dacă nu le-a avut de la început, nu le-a avut nici 
în vremea patimii, ci şi-a închipuit numai teama de moarte şi pe lîngă ea şi 
celelalte prin care ne-a mîn-tuit, ca: lacrimile, rugăciunea, întristarea pînă la 
moarte, crucea, moartea, îngroparea. Pentru că desfiinţîndu-se una din cele 



voinţei omeneşti faţă de cea dumnezeiască, aceia neagă voinţa omenească în Hristos, cu mult 
mai vîrtos ar trebui să nege existenţa firii omeneşti. Dar Dumnezeu n-a adus lumea la 
existenţă prin creaţie spre a I se opune prin fire, ci spre a fi în armonie cu ea. 

62 Dacă voinţa omenească e negată, după adversari, datorită puterii ce o are de a se opune, 
atunci neagă toate. 

63 Dacă trebuie să se nege ceva din cauza existenţei (6iâ -rf|v vmxpE.lv ) şi a numărului, se va 
nega şi existenţa reală a Dumnezeirii în persoana Cuvîntului şi în general în Persoanele 
Treimice. 

64 Numai păcatul e contrar lui Dumnezeu şi existenţei create de El, ca voinţă şi 
necomunicare cu El. 

naturale păstrate în El ca în noi, nu vor rămîne nici celelalte. Căci cum, 
nemaifiind aceea, există aceasta? Şi care ar fi motivul? Şi ce opoziţie e aceea 
cînd pe de o parte Se roagă şi-Şi arată de bună voie slăbiciunea naturală, adică 
cea după trup, prin ferirea de moarte, iar pe de alta nu Se opune pînă la capăt, ci 
zice: «De e cu putinţă» şi: «Nu ceea ce Eu voiesc, ci ceea ce Tu voieşti», adică a 
uni cu ferirea mişcarea puternică şi plină de rîvnă spre moarte? De fapt a 
imprimat în Sine în mod real ceea ce ne e propriu prin teama de moarte pentru 
puţin timp, ca să ne elibereze pe noi şi de aceasta 65 şi să adeverească firea 
trupului propriu şi să lucreze tuturoriconomia (mîntuirea) curată de nălucire. Dar 
a înfăţişat pe de altă parte îndată cea mai mare pornire împotriva morţii şi unirea 
culminantă a voinţei omeneşti din El cu voinţa Lui şi a Tatălui, întărind această 
unire prin cuvîntul: «Să nu se facă a Mea, ci a Ta». Prin aceasta respinge'des- 
părţirea, iar prin ce s-a spus înainte, confundarea. 

Iar dacă spun ei că nu apare să fi voit altădată (omeneşte) decît în vremea 
patimii, să o spună aceasta şi despre înţelegerea omenească. Prin aceasta îl vor 
declara fără de minte. Căci nu apare să fi spus că a cugetat şi a înţeles. La fel 
vor A zice despre miros şi despre celelalte mişcări naturale asemenea celor ale 
noastre de care nu s-a scris să fi pomenit El. Sau şi despre sufletul însuşi. Din 
aceasta nu se poate conchide că n-ar fi existat de fapt înainte, după ce S-a făcut 
om, ci numai atunci cînd a pomenit de el; şi n-a făcut aceasta cu mult înaintea 
patimii. De aci urmează că sau vor spune că l-am improvizat pe acesta, fiindcă 
nu 1-a pomenit de multe ori şi de la început, sau, nespunînd aceasta, vor 
dogmatiza, după marele Atanasie, că «îndată ce a fost trup, îndată a fost trup 
însufleţit raţional», şi nu vor spune că voinţa Mîntuitorului ca om a existat 
numai în vremea patimii, deşi a pomenit de aceasta numai atunci, ci de la început 
şi e consubstanţială de la început în mod natural cu Mîntuitorul ca om, cum e cu 
noi. în acest caz vor înceta să deducă acestea şi să le pună în mişcare într-un timp 
nepotrivit. Căci timpul prezent e timpul sîngelui pentru păcatele noastre, nu al 
unor învăţături noi 6 şi al prinsului îndurerat spre îmblînzirea lui Dumnezeu, nu 
al opoziţiilor sofistice spre mînierea şi mai mare a Lui împotriva noastră. 

Dar îmi vine să mă mir şi despre lucrarea cea una pe care o învaţă despre 
Hristos, prin referirea ei la individ, cum zic ei. Trec peste a spune că nici una din 
lucrările naturale nu ţine în primul rînd de individ, ci de firea şi fiinţa lui. Căci 
cine ar putea lucra ceva fără puterile ce aparţin în mod natural firii? Sau de unde 
i-ar fi lui dat să lucreze sau să poată ceva fără fire? Dar voiesc să-i întreb 
aceasta: oare susţin aceasta spre desfiinţarea lucrărilor naturale, sau pentru ce? 
Dacă spre desfiinţarea lor, cum, cînd şi care ar mai fi peste tot vreo lucrare 



65 Numai luînd diferitele slăbiciuni ale noastre şi aducînd puterea Lui în ele, ne dă şi nouă 
puterea să ne întărim împotriva lor. Aceasta e mîntuirea în sens ontologic, ca ridicare a firii 
noastre la comunicarea cu Dumnezeu Cel Atotputernic şi de viaţă făcător. 
66E timpul în care se omoară oamenii şi aceştia îşi dau viaţa pentru dreapta credinţă sau din 
pricina războaielor ce sînt aduse de năvălirea popoarelor necredincioase (perşi, 
mahomedani), nu al inventării de învăţături noi. 

nemaiexistînd acelea? Căci precum nefiind firile, nu mai e nici ceea ce este din 
ele, adică ipostasul compus (ca sinteză), aşa, nefiind lucrările naturale, nu e peste 
tot nici o alta. Şi nu o spun aceasta în sensul că s-ar constitui din lucrările 
naturale o altă lucrare. Căci nu se poate produce nici o sinteză a celor ce sînt la 
bază, dacă nu au în ele înseşi existenţa, ci sînt ceva inconsistent şi debil. Deci 
dacă spun că cele ce sînt cu adevărat după fire nu sînt, cum va existaîn mod real 
ceea ce nu e nicidecum 7 ? Cine poate deci vorbi de o lucrare ipostatică şi de 
unde aceasta?. De unde luînd-o, o afirmă 68 ? Iar dacă o afirmă şi dacă declară 
ipostasul, la care o referă, compus şi indicînd în sine cele Contrarii şi opuse - căci 
e muritor şi nemuritor, văzut şi nevăzut, circumscris şi necircumscris, fără de 
început şi sub început -', se va cuveni să fie astfel şi lucrarea. Şi cum va fi aşa în 
alt mod decît prin posesie şi privaţiune? Şi cum se vor crede unele ca existente, 
iar altele se vor .închipui ca neexistente de fapt? Şi cum cel ce are o astfel de 
lucrare face prin aceeaşi şi nu prin unâ şi alta, pentru că nici ea nu e una şi alta, 
cele asemenea ambele? Căci în mod necesar cel ce lucrează e adecvat după fire 
lucrării proprii şi ea e adecvată lui. Şi cum e Dumnezeu cel ce e prin posesie, dar 
nu prin fire Dumnezeu? Sau cum e om cel ce e aceasta prin privaţiune, şi nu cu 
adevărat prin fiinţă? Şi ce fire este nelucrătoare sau lipsită de lucrarea naturală? 
Căci precum nu e fire lipsită de existenţă concretă, aşa nu e nici fără lucrarea 
naturală. Iar de e lipsită de aceasta, e lipsită şi de existenţa concretă. Lipsit de 
putere, ca şi cum ar fi cu totul slab, nu e decît ceea ce nu este. Căci tot ce există 
are ea distincţie constitutivă mişcarea înnăscută ce ţine de specie. Ea imprimă o 
definiţie suportului (fiinţei), prin care aceasta se cunoaşte că este şi ce este, avînd 
astfel în aceasta atît identitatea cu cele de aceeaşi specie, cît şi deosebirea faţă de 
o specie sau de un neam deosebit. 

Şi dacă e aşa, cum e cu putinţă să fie lipsit de puterea naturală după trup 
Cuvîntul, Care S-a făcut om desăvîşit sau cum a fost peste tot om? Căci nu e om 
fără lucrare naturală, precum nici altă fire fără lucrarea ei proprie şi fiinţială. 
Fiindcă lipsa acesteia sau face să nu existe nici firea, sau le face pe toate aceleaşi 
întreolaltă, şi în loc de toate le face una, ames-tecîndu-le şi confundîndu-le prin 
absenţa lucrării constitutive. Deci dacă nu-L socotesc pe Cuvîntul nelucrător ca 
noi, e vădit că-L declară pe Acelaşi avînd înnăscută şi lucrarea omenească 69 . 



67 Monoenergiştii accentuau consistenţa ipostasului şi slăbeau realitatea firilor lui Hristos, 
ca să poată afirma în El o singură lucrare. Dar dacă nu recunosc realitatea firilor care se află 
cu adevărat în Hristos, cum pot afirma realitatea ipostasului cel Unul, care este o sinteză a 
firilor? 

68 Dacă nefiind firile în Hristos, nu e nici ipostasul, nu poate exista nici o lucrare a Lui. 
Aceasta era, după Sf. Maxim, concluzia la care trebuiau să ajungă monoteliţii care negau 
cele două firi în Hristos. 

69 Monoteliţii declarau că lucrarea cea una a ipostasului cel Unul al lui Hristos era şi 
omenească, dar nu o socoteau ca fiind ca atare şi a firii omeneşti. Dar Sf. Maxim răspunde că 
ipostasul Lui dumnezeiesc nu poate avea în El o lucrare de un anumit fel (omenească), dacă 
nu e proprie şi firii al cărei ipostas este ea. Sfîntul Maxim leagă strîns lucrarea de fire. E 
adevărat că ipostasul aduce ceva nou. Dar acest ceva nou e «modul» în care activează cele 
două firi, nu ceva ce lipseşte firii. 

Căci cum ar fi altfel? Fiindcă nu e cu putinţă să lucreze fără lucrarea naturală, 
precum nici săexiste fără fiinţă şi fire. De aceea e cu totul necesar ca Cel ce 
lucrează să nu aibă nici numai o singură lucrare fiinţială dacă e îndoit în fire. 
Aceasta pentru ca nu cumva, chiar dacă spun că e compus, să-L socotească com- 
pus avînd o singură fire, iar dacă e compus prin relaţie, va fi aceasta şi în relaţie. 

Dar pe Acesta îl vedem purtîndu-le ca Unul pe amîndouă. Iar lucrarea se 
referă la Cel ce lucrează şi firea la Cel ce subzistă. De aceea dacă pentru unirea 
şi unicitatea persoanei spun că una este lucrarea celui ce lucrează, trebuie să 
declare pentru acelaşi motiv că şi firea celui ce subzistă (a ipostasului) este una. 
Aceasta pentru ca nu cumva susţinînd o unire prin relaţie, să fie daţi pe faţă că o 
socotesc pe aceasta o unire a lucrărilor, dar nu şi a firilor. De fapt ei socotesc că 
nu e cu putinţă să unească firile într-un ipostas, ci într-o fiinţă sau fire, fiind unite 
în el nu altfel decît printr-o singură lucrare. Căci altfel, precum deosebirea fiin- 
ţială în lucrările lui ar da, după ei, doi lucrători, aşa şi deosebirea naturală a 
fiinţei ar aduna două ipostasuri, deci sau vor amesteca şi lucrările într-o singură 
lucrare, sau vor introduce şi între firi o despărţire, prin faptul că sînt fiinţe 
deosebite prin fire şi numărate. Căci ceea ce nu se petrece între primele, nu se 
petrece nici între ultimele. Dar prin numărul referit la ultimele, se arată 
deosebirea lor naturală. Dar se evită despărţirea între ele pentru unirea lor 
extremă. Căci nu e cu putinţă a se cunoaşte firea dumnezeiască şi cea omenească 
nici măcar că există, eu atît mai puţin a se deosebi una de alta fără lucrarea lor 
fiinţială. Fiindcă definiţia oricărui lucru stă în mod principal în raţiunea puterii 
lui fiinţiale. Desfiin-ţîndu-se aceasta, se desfiinţează şi suportul ei. De aceea 
mărturisim că acestea (lucrările) sînt păstrate în Cuvîntul întrupat şi că prima 
arată cele dumnezeieşti în manifestarea trupului, iar cealaltă se arată în 
experienţa liberă a celor dumnezeieşti 70 . Aceasta pentru ca să mărturisim 
împreună cu ele şi firile ale căror lucrări fiinţiale sînt. 

Dar cui nu-i este vădit că în aceeaşi fiinţă şi fire nu se poate vedea o 
deosebire de existenţă concretă (ipostatică) sau de lucrare naturală? Aceasta este 
cu neputinţă. Dar în individ şi persoană o vede numaidecît, dacă este compus, 
atît firile deosebite în care constă, cît şi mişcările naturale prin care se cunoaşte 
.lucrînd după fire, adeverindu-şi şi existenţa concretă proprie şi în lucrări şi prin 
ele şi că altceva şi altceva cele dincare constă, prin lucrarea naturală potrivită 
fiecărei componente, prin aceasta întrucît ni se arată individul trecînd de bună 
voie dincolo de fiecare fire prin îngrăşarea lucrărilor naturale, cunoaştem 
intervenţia lui nu îngreunînd prin aceasta firile, ci mai degrabă făcîndu-le să 
conlucreze. Căci dacă individul nu se închide într-o singură lucrare naturală, 



70Lucrarea omenească a lui Hristos se arată în experienţa liberă (e A ouaiaotr/oţ) a celor 
omeneşti, căci n-a fost adus la existenţă ca om şi n-a rămas în ea fără voia Lui ca Dumnezeu. 
Nu Şi-a pierdut caracterul de Absolut sau libertatea totală nici faţă de umanitatea Sa. Dar pe 
de altă parte a trăit-o în plinătatea slăbiciunilor şi durerilor ei. N-a făcut nimic să le uşureze 
pe acestea. Le-a uşurat numai în măsura în care firea omenească primea puterea să le rabde 
pînă la capăt, cum ar trebui şi cum am putea să le răbdăm şi noi şi prin aceasta să le biruim. 

precum nici într-o fire (căci cine ar spune-o aceasta, sau ar putea-o cugeta?), e 
vădit că are un număr de mişcări fiinţiale egal cu firile sau fiinţele din el şi 
nimeni n-ar putea nega aceasta. 

Dar să trecem peste a spune că Persoana compusă a lui Hristos nu se 
numeşte propriu-zis un individ. Căci nu are relaţie cu împărţirea ce coboară de la 
cel mai general gen, prin cele subordonate, la specia cea mai particulară, 
oprindu-se şi circumscriindu-se în ea înaintarea sa 71 . De aceea, după prea 
înţeleptul Ciril, numele Hristos nu are nici sensul de definiţie. Căci nu este nici 
specie caracterizată printr-un număr de multe deosebiri şi nu arată nici fiinţa 
cuiva; şi nu este nici individ ce se poate reduce la o specie sau la un gen, sau 
circumscrie după fiinţă sub acelea. Ci e un ipostas compus identificînd în Sine la 
extrem despărţirea naturală a celor extreme şi făcîndu-le să fie una prin unirea 
părţilor Sale. Iar dacă cei ce din faptul că Domnul nu e nelucrător după trup, 
mărturisesc că lucrarea Lui omenească şi naturală nu e nici neipostatică (sau că e 
ipostas), vatămă ipostasul 72 . Căci nici faptul că firea nu e neipostasiată, nu o face 
să fie ipostas 73 , precum nici faptul că trupul nu e fără formă nu face trupul formă; 
şi nici faptul de a nu fi nenăscut sau de a nu fi nevăzut nu face pe cel născut sau 
văzut, naştere sau vedere. Şi simplu vorbind, orice altceva care nu se neagă că nu 
e ceea ce e afirmat ca fiind în relaţie în jurul a ceea ce e contemplat în mod 
natural. De altfel şi dacă e poate ceva (cînd de fapt nu e), nu e nimic faţă de 
lucrările naturale care nu sînt negate de Părinţi împreună cu ipostasurile, precum 
nici nu afirmă că ele despart pe unul în doi, cum fac ipostasurile. Căci cine ar 
putea arăta că nu e bine - cu condiţia explicării - să se vestească două lucrări 
naturale în Acelaşi? Şi pentru ce şi cum şi ce cuvînt al Scripturii sau ce Părinte 
probat ar putea afirma aceasta şi nu să o nege? Căci dacă nu e bine a mărturisi 



71 Omul e socotit de Sf. Maxim individ, întrucît, urmînd lui Aristotel, îl socoteşte, privit 
după trup, un exemplar care aparţine unei specii în mai multe exemplare. Dar după suflet, 
omul nu aparţine unei specii ca cele ale animalelor. în al doilea rînd, omul avînd şi suflet nu e 
numai individ uniform cu ceilalţi indivizi ai speciei umane, ca exemplarele celorlalte specii 
ale animalelor. El e oarecum un exemplar al speciei om numai întrucît structura identică a 
trupului face să aibă şi un suflet în mare măsură identic cu alţii. Dar prin suflet omul e 
totodată şi persoană, nu numai individ identic cu ceilalţi. Căci prin suflet el cugetă, simte şi-şi 
conduce liber viaţa sa în mod deosebit de alţii, deşi pe de altă parte cugetă şi simte şi el ca 
orice om. Hristos însă nu e nici măcar o Persoană între mai multe persoane ale speciei om. El 
nu este un exemplar dintre cele multe ale speciei om, putîndu-Se forma în întregime ca om. 
El e chiar ca om mai Persoană decît orice om. Căci El are ca fire a Sa şi Dumnezeirea, cum 
nu are nici un alt om. El e o Persoană unică şi în acelaşi timp capabilă de o relaţie mai 
eficientă cu toate persoanele speciei umane, aducînd prin Dumnezeire o noutate reală în 
existenţa lor. 

72 Domnul e lucrător după trup, dar de aci rezultă că lucrarea Lui este ipostatică şi nu e a 
firii. Această deducţie o făceau monoteliţii. Prin aceasta făceau ipostasul necompus, dar firea 
compusă. 

73 Prin faptul că El este un ipostas identic cu Sine face ca şi părţile unite în El să reprezinte 
identitatea Lui. 

608 b. Confundînd firile şi lucrările cu ipostasurile, monoteliţii nu puteau admite decît o 
singură fire şi lucrare în Hristos. 

lucrările naturale, nu e bine a mărturisi nici firile (în Acelaşi). Sau cum ar fi bine 
a le mărturisi pe acestea, dar pe acelea nu? Şi dacă e bine (a le mărturisi) pe 
amîndouă, pentru ce se opun binelui şi văd ipostasul una cu firea, care prjn sine e 
din două? Căci dacă ar fi recunoscut că precum Părinţii nu văd firile ca 
ipostasuri, aşa nu văd nici lucrările, nu ar fi respins în mod necuvenit 
lucrările 60813 . Iar dacă îi vedem vestindu-le pe acestea şi mărturisind lucrarea 
dumnezeiască şi cea omenească, precum şi firile şi-i cunoaştem îndemnînd şi pe 
alţii la mărturisirea lor, dar pe nici unul ca mărturisind un ipostas dumnezeiesc 
sau omenesc decît despărţitorul şi închinătorul la om Nestorie, pentru ce, dacă nu 
socotesc vrednică de lepădat învăţătura sfinţilor, se folosesc de ea în mod sofistic 
spre respingerea lucrărilor naturale? Dar ale cui sînt aceste greşite deducţii şi 
cine ajunge la asemenea concluzii dacă nu aiuritul sofist Sever, care, 
destrămîndu-le cu rîvnă şi pe ale sale, dar neînsuşindu-şi nici pe ale celor 
binecredincioşi, le meştereşte după modul aiurelilor sdfistice 74 ? 

Iar dacă faptul de a nu fi firea neipostatică ar face-o pe aceasta ipostas în 
mod consecvent, faptul că ipostasul nu există fără fiinţă l-ar arăta pe acesta ca 
fiinţă. Dar cei ce spun aceasta împart pe Dumnezeu în trei firi odată cu cele trei 
ipostasuri, dacă ipostasurile, care după ei nu sînt fără să fie şi fiinţe, sînt 
numaidecît fiinţe; şi nu confundă iconomia unirii firilor într-o persoană, prin 
unitatea firii ce spun că rezultă din cel unul 75 ? Consecvenţi cu ei înşişi, ei 
dogmatizează şi acestea împotriva lor. Iar cei ce mărturisesc lucrările naturale, 
întrucît conchid că şi cu .ele sepetrece la fel, ca şi cu firile, cu putinţa de a 
susţine adevărul în toate potrivit tradiţiei, după care firea, care nu e neipostatică, 
nu e prin aceasta ipostas, ci enipostatică ca să nu o vedem numai prin cugetare ca 
pe un accident, ci în mod real ca pe o specie 7 . Aşa şi faptul că ipostasul nu e fără 



74 Sever luînd ca bază învăţătura Părinţilor, că nu există în mod real fire neiposta-siată, 
trăgea concluzia greşită că cele două firi ale lui Hristos formează un singur ipostas, că ele 
însele sînt prin ele un astfel de unic ipostas, deci şi o unică lucrare. El recunoştea şi firea 
dumnezeiască şi cea omenească precum şi lucrările lor, dar nu le despărţea ca Nestorie în 
două ipostasuri, însă le confunda într-unui singur. 

75 Noutatea adusă de gîndirea creştină prin învăţătura despre Treimea ipostasuri-lor şi 
unitatea fiinţei şi prin învăţătura despre Hristos ca un ipostas în două firi, a fost că ipostasul 
nu e una cu fiinţa, ci că o fiinţă poate exista concret în mai multe ipostasuri (Treimea, 
umanitatea într-un anumit sens) sau un ipostas poate reprezenta existenţa concretă a două 
firi (Hristos, omul de rînd la un loc, alcătuit din suflet şi trup). Monofizitismul şi 
nestorianismul reveneau la stricta identificare a ipostasului cu firea. E drept că ipostasul nu 
poate fi fără fire, dar o fire poate primi existenţa concretă în mai multe ipostasuri, sau mai 
multe firi într-un singur ipostas. Există o legătură interioară între fire şi ipostas. Sînt firi 
făcute una pentru alta şi de aceea pot fi purtate de un unic ipostas şi sînt ipostasuri de un 
neam, reprezentînd mai multe o unică fire. 

76 Părinţii recunoşteau că firea nu e neipostatică. Dar de aci nu deduceau că e un ipostas, ci 
că este enipostatică. Monofiziţii deduceau din faptul că firea nu se găseşte decît ipostasiată că 
este ipostas. Nu cunoşteau nuanţa unei alte concluzii. Dacă n-ar fi iposta-siată, n-ar fi văzută 
în mod real ca specie. Firea există în mod real în ipostas, ca comună şi altor ipostasuri, deci 
ca specie. Nu este ipostas, dar nici neexistentă. 

fiinţă, nu-1 face fiinţă, ci «în fiinţă» (evouotov) 77 , ca să nu-1 cunoaştem ca pe o 
simplă însuşire, ci împreună cu cea (cu fiinţa) a cărei însuşire este în mod 
propriu. Deci precum acolo enipostaticul indică faptul de a fi în cel existent 
(evuTcapxtov), iar în cel existent e ceea ce se împărtăşeşte de existenţa fiinţială şi 
naturală, aşa şi aci ceea ce e capabil de lucrare (evep-yov EvepYefrrpcov) 
înseamnă în mod propriu ceea ce e în putere (ev5u-vccuov). Iar în putere e ceea ce 
are puterea fiinţială şi naturală. Deci mărturisind noi că în Hristos firile nu sînt 
neipostaziate sau nelucrătoare, nu înseamnă a conchide că sînt ipostasuri sau şi 
lucrătoare (prin ele), ci a mărturisi în chip dreptcredincios existenţele şi lucrările 
lor fiinţiale şi naturale în ipostasul Celui ce este din ele şi în el şi potrivit lor; 
înţeleg firile în unirea lor nedespărţită în Cuvîntul lui Dumnezeu Cel întrupat şi 
lucrător. 

Dar prin ce raţiune referind ei multe lucrări şi multe la număr la unul şi 
acelaşi prin expresia «toată lucrarea dumnezeiască şi omenească», cuvîntul 
«toate» îl dau spre a înţelege prin el nu una sau două sau trei în acelaşi timp, ci 
nesfîrşite şi întorcînd orice număr, precum şi «toate» şi «tot», neaducînd nici o 
împărţire contrar celor două ce se mărturisesc, potrivit dumnezeieştilor Părinţi 
două lucrări naturale deosebite, deducând-o aceasta din negarea a doi lucrători? 
Dar dacă multele şi feluritele (lucrări) după fire nu împart şi nu taie pe Unul şi 
Acelaşi în mulţi lucrători, cum L-ar tăia două? Şi cine ar blama mai mult 
ipostasul ca asaltul necugetat al acestora? Acest asalt al lor ar fi îndreptăţit numai 
dacă (Părinţii) nu ar fi referit lucrările la Unul şi Acelaşi şi dacă nu s A -ar păstra 
unite natural între ele prin perihoreză lor într-o unire nedespărţită în El şi datorită 
Lui şi nu Şi-ar fi arătat prin ele Dumnezeu prin fire în mod dumnezeiesc puterea 
facerii de minuni, mişcată în mod unitar altfel şi altfel şi n-ar fi primit'pentru noi 
trăirea patimilor, voindu-le ca om prin fire? Dar acum nespunînd ei aceasta şi 
socotindu-le ale Lui şi referindu-le la El, de unde şi cum conchid la doi lucrători? 
Şi pentru ce dacă e cuvenit să blameze cu asaltul lor, nu o fac mai întîi cu cei 
mulţi, ci cu lucrările celor multe? Căci precum cele două dau pe cei doi, tot aşa, 
în mod necesar, cele multe dau pe cei mulţi. 

Dar cum iarăşi, parcă contrazicîndu-se, propun în El împotriva celor multe 
pe una? Şi care e aceasta şi cum o dogmatizează? Căci nu e cu putinţă ca Acelaşi 
să aibă şi multe şi una. Dacă are multe, nu are una; şi dacă are una, nu are multe. 
Căci sau le vor scoate aceia pe acestea, sau acelea o vor scoate pe aceasta, după 
cuvîntul lor, care propune pe una spre anularea celor două naturale. Iar dacă spun 
că una se formează din multe, cum s-a arătat, observăm că nu pot da prin 
compoziţie o fire cele dintr-un suport. Dar nici nu se taie una din cele multe în 
multe. Deci sau să anuleze şi lucrările mai multe printr-o unică lucrare ca să nu 
introducă mulţi lucrători împotriva lor înşişi; sau prin cele multe să anuleze pe 
cea una, să nu dogmatizeze o fiinţă amestecată şi astfel să se războiască cu cei ce 
propovăduiesc cele două lucrări, neavînd nici o putere. Dar nu se pot împăca cu 



77 Ipostasul nu poate fi fără fiinţă, dar nu e fiinţă. El înseamnă existenţa reală a fiinţei. El e 
«înfiinţat» prin fiinţă 



268 SFÎNTUL MAXIM MĂRTURISITORUL 



alţii cei ce se luptă cu ei înşişi cu cele proprii, neavînd nevoie de nici un altul în 
lupta aceasta. Dar cel ce are ca bază ceea ce este stăruie neclintit în ea, 
nesuferind de nicăieri vreo scădere. De fapt, numai acela e tare şi puternic, care 
are adevărul stăpînind în sine. Nu cel ce primeşte soluţia din altă parte dacă nu 
de la sine însuşi. 

Eliberaţi de acestea, se cuvine ca noi să stăruim în dreapta credinţă şi să 
mărturisim existenţa reală a fiecăreia din cele două firi, păstrată cu adevărat în 
Cel Unul întrupat, ca şi lucrarea şi voinţa ei naturală. Şi prin binecredincioasa 
cugetare şi atotadevărata opinie despre Dumnezeirea şi umanitatea Lui şi despre 
proprietăţile lor naturale, să întărim învăţătura dreptcredincioasă a Sfinţilor 
Părinţi care au predat acestea sfintelor Biserici universale ale lui Dumnezeu. Ei 
ne-au învăţat să nu tăgăduim nimic din cele ce au fost de la început şi s-au făcut 
pentru noi şi din toate însuşirile ce le caracterizează în mod natural. Căci L-au 
dogmatizat pe El desăvîrşit în amîndouă naturile şi prin amîndouă şi păstrînd 
fără lipsuri proprietatea naturală a ambelor din care constă şi ca fiind în toate ale 
umanităţii asemenea nouă, afară de păcat. 

Auzind deci aceste fericite glasuri, să nu tăgăduim nimic, nici din cele ale 
noastre şi naturale, nici din cele părinteşti şi dumnezeieşti în Acelaşi, ci să 
propovăduim că Acelaşi are două firi şi două lucrări naturale şi voinţe fiinţiale 
deosebite. Căci nu există nici firea noastră, nici cea părintească fără fiinţă şi fără 
voinţă şi lucrare naturală. Şi dacă e aşa, e vădit că Cei ce e prin acestea, adică din 
Dumnezeire şi umanitate, subzistând ca Unul şi Acelaşi ipostas şi fiind Acelaşi 
Dumnezeu şi om în înţeles propriu, este de o fiinţă şi de o lucrare (oLioepYfjc.) cu 
noi şi are aceeaşi voinţă naturală cu noi după umanitate; şi e de o fiinţă şi de o 
lucrare cu Tatăl şi are aceeaşi voinţă cu El după Dumnezeire şi e întreg de un 
neam cu cele desus în toate în care sînt de un neam şi întreg înrudit cu cele de jos 
în toate în care sînt acestea de un neam, afară numai de păcat. 

Şi cel ce nu propovăduieşte aşa nu primeşte pe Părinţii de Dumnezeu 
insuflaţi, ci e vădit cine şi ce fel sînt cei pe care îi primeşte. Fie ca noi toţi, prin 
mijlocirea rugăciunilor voastre de Dumnezeu insuflate, păziţi în templul lui 
Dumnezeu, în Biserica universală şi apostolică cu trupul şi cu sufletul, să 
propovăduim această mărturisire sinceră şi ortodoxă în marele Dumnezeu şi 
Mîntuitor înaintea Lui şi a toată zidirea şi să I-o aducem în locul tuturor şi 
înaintea tuturor la slăvită Lui arătare. Şi să ne învrednicim de la El deopotrivă de 
arătarea Lui şi să ne împărtăşim de veacurile şi de fericitele daruri făgăduite 
celor ce-L mărturisesc fără să se ruşineze. Şi să ne bucurăm, precum dorim, prin 
cercare de cele ce le gustăm acum prin credinţă, prin rugăciunile şi mijlocirile 
Prea Sfintei noastre de Dumnezeu Născătoare şi Pururea Fecioara Măria şi ale 
tuturor sfinţilor. Amin. 

Scolii 

1. Nevăzutul este negarea a ceea ce se vede. Şi nu nevăzutul se afirmă în relaţie cu vederea, 
ci văzutul, care e în relaţie cu cel nevăzut, sau cel cu care are o relaţie nevăzutul. Iar 
vederea nu are relaţie cu nevăzutul, ci nevederea faţă de care el se afirmă. 

2. Celor ce zic că nu este fire neipostaziată trebuie să li se răspundă că nu e nici ipostas 
nefiinţial (civoucnov). Apoi trebuie adaus că, precum a zice că ipostasul nu e nefiinţial nu- 
1 prezintă pe acesta ca fiinţă (căci aceasta înseamnă a împărţi şi confunda atît taina 
teologiei, cât şi a iconomiei), la fel a spune că firea nu e neipostatică, nu înseamnă a o face 
ipostas. 

14. Ale aceluiaşi. Definiţii 
ale deosebirilor 

Toată deosebirea celor ce sînt este sau între contraste, sau între opuse prin 
împărţire (deosebire), sau între opuse ce se desfiinţează. Astfel cele sensibile şi 
inteligibile sînt contraste, fiind de altă fiinţă (esenţă), dar nu se opun întreolaltă. 
Căci nu se desfiinţează unele pe altele şi de aceea au o deosebire de contraste 
între ele sau de împărţire. între viaţă şi moarte e o deosebire, dar nu de contraste, 
ci de opoziţie, sau de desfiinţare. Căci afirmarea (ueou;) uneia înseamnă 
desfiinţarea celeilalte, sau existenţa uneia se face pricină a neexistenţei alteia 78 . 
Cel ce se opune altuia e mai înainte şi într-un contrast cu acela. Dar ceea ce e în 
contrast cu altul nu se opune numaidecît aceluia 79 . 

Vorbind mai clar, fiinţele au, din pricina deosebirilor între ele, deosebire de 
contraste, ca sufletul şi trupul şi ca toate cele ce se deosebesc după fiinţă. Iar cele 
din jurul fiinţei, sau calităţile, au deosebirea de opoziţie (de contradicţie) între 
ele, ca viaţa şi moartea şi orice altceva în felul acesta. Căci acestea se 
desfiinţează în mod evident între ele. 

Scolie 

înţelege contrastul (evocvricooiv) ca împărţire (deosebire), iar contradicţia (opoziţia) 
cuget-o ca desfiinţare. Cea dintîi dintre ele este în fiinţe, cea de a doua în cele din jurul 
fiinţei. Şi amîndouă concură în mod minunat: desfiinţarea şi împărţirea. Dar deosebirea 
nu poate birui desfiinţarea . 

Definiţii ale unirilor 

Unirea în fiinţă este a ipostasurilor sau a indivizilor 80 . Unirea în ipostas e a 
fiinţelor, adică a sufletului şi a trupului. Unirea prin relaţie este a 
socotinţelor într-o voinţă. Unirea prin alăturare este a tablelor, a 
scândurilor. Unirea prin armonie este a pietrelor 81 . 
Unirea prin amestecare este a vinului şi a apei şi a lichidelor asemănătoare. 

Unirea prin stropire este a celor uscate şi lichide, a fainei şi a apei. Unirea prin 

contopire e între ceară şi răşină şi între cele asemănătoare. 



78 Deci nu aceasta e deosebirea între oameni. Nu trebuie să se afirme unii prin nimicirea 
celorlalţi. 

79 Omul este o unitate a contrastelor. Dar nu a contradicţiilor. E o unitate între suflet şi 
trup, între preocuparea de sine şi de alţii, dar nu o luptă între ele, cum s-a cugetat 

80 Se observă în Sfînta Treime şi la oameni. Persoanele Sfintei Treimi şi cele umane sînt 
unite după fiinţă. 

81 Pietrele unui pavaj produc o armonie exterioară. 

Unirea prin îngrămădire e cea a griului şi a orzului şi a celor asemă- 
nătoare. , 

Unirea prin fuziune este a celor ce se despart şi se readună ca între luminare 
şi foc. 

Unirea după fiinţă e a ipostasurilor deosebite. 

Unirea în ipostas e a fiinţelor deosebite. 

15. întrebări ale monotelitului Teodor din Bizanţ şi 
rezolvările lui Maxim 

Prima întrebare a diaconului şi retorului Teodor din Bizanţ şi a lui Pavel 
Sinodicarul, Arhiepiscop al Constantinopoliei. 

în filosol'ia hegeliană care susţine că lupta între antiteză şi teză e motorul vieţii. Toate sînt 
spre armonie, spre convergenţă, nu spre lupta de eliminare reciprocă. Dar e ciudat că pe 
cînd între fiinţe deosebite pot avea loc numai contraste, în aceeaşi fiinţă pot fi şi contradicţii 
ce desfiinţează viaţa prin moarte. Dar ele nu desfiinţează însăşi fiinţa, căci sînt numai «în 
jurul fiinţei». Omul nu moare de tot. 

615. Desfiinţarea este adusă de rău. Şi amîndouă sînt produsul relei folosiri a 
libertăţii. 

Dacă după aceeaşi raţiune Părinţii au atribuit lui Hristos odată cu voinţa şi 
neştiinţa, e necesar ca cei ce spun că în Hristos nu se vede o voinţă prin 
acceptare (prin însuşire şi impropriere) să spună că El e şi neştiutor 82 . Dar cum e 
Dumnezeu Cel ce nu ştie viitorul? Ba îl văd pe El şi om simplu, potrivit ereziei 
condamnate a agnoiţilor. Dar dacă se feresc de absurditatea ce rezultă de aici, să 
recunoască neştiinţa prin acceptare şi la fel să declare şi sentimentul de părăsire 
şi pornirea de neprimire a patimii şi voinţa. Căci Părinţii au pus la un loc voinţa 
şi neştiinţa, recu-noscîndu-le aceeaşi raţiune. Aşa zice Atanasie în cartea «Contra 
Arienilor» şi Grigorie Teologul în «Cuvîntul despre Fiul» şi alţii în alte scrieri. 

16. A aceluiaşi, a doua întrebare 

Dacă tot cuvîntul şi expresia nespusă de Părinţi e în mod vădit o înnoire, 
urmează una din două: sau să arate că este a Părinţilor expresia «voinţele 
naturale în Hristos», sau, neputînd arăta aceasta, să se oprească de a mai înnoi 
învăţătura lor în numele Părinţilor. Iar dacă celelalte expresii ale acelora le văd 
ca neslujind scopului propriu, să le dea şi acelea sub numele acelora. Dacă 
ultimul lucru e de condamnat, la fel e de condamnat şi primul. 

17. Dezvoltările Sfîntului Maxim 

Prima rezolvare a întrebărilor de mai sus ale diaconului şi retorului 
Teodor, trimisă presbiterului Marin 



82Cel ce nu admite o voinţă omenească a lui Hristos va spune că neştiinţa ţine de 
Dumnezeirea Lui, nu de acceptarea celei omeneşti. 

Sfinţite şi de Dumnezeu cinstitule Părinte! întrebările retorului nu au 
înţelesul binecuvîntat al îndoielii, ci arată mai degrabă înţelesul nebunesc al ei, 
provenind din minciuna lui şi din sfada dornică să refuze întruparea Celui Unul 
Născut. Căci Părinţii n-au atribuit potrivit aceleiaşi raţiuni, cum zice el, odată cu 
voinţa, şi neştiinţa lui Hristos. Cine ar putea să dovedească aceasta, chiar dacă 
aceştia nu numai plăsmuiesc cele ce nu sînt, cum le e obiceiul, ci le şi prezintă cu 
îndrăzneală împotriva lor înşişi? Sau cum va fi aceeaşi raţiunea neştiinţei şi a 
voinţei, unind cele ce sînt cu totul de neîmpăcat, dacă una arată desfiinţarea a 
ceea ce este, iar cealaltă, afirmarea a ceea ce este? Nu se pot împăca între ele, 
precum nu se pot împăca între ele posesiunea şi lipsa. Nici dumnezeiescul 
Grigorie nu afirmă identitatea neştiinţei cu voinţa, cum propun arienii. Căci el 
nici nu pomeneşte verbal de voinţă în locul în care pune lîngă neştiinţă 
cuvinteleacestea: «Tu eşti mie, Dumnezeul meu şi Dumnezeul nostru», apoi 
cuvintele «mai mare», «a creat», «a sfinţit» şi cele următoare. Pentru cei ce 
voiesc să considere pe Părinte identificînd neştiinţa cu voinţa numai pentru că a 
pus aceste cuvinte după neştiinţă, mai drept ar fi să socotim, urmînd lor, că 
Părintele a identificat neştiinţa cu «Dumnezeul meu şi Dumnezeul nostru» şi cu 
«mai mare» şi «a crea» şi «a sfinţi», fiindcă sînt puse la un loc cu ea. Iar dacă 
aceasta este o abatere de la dreapta cugetare a celor ce gîndesc aşa şi cu atît mai 
mult le spun şi le scriu, cu atît mai mare abatere va fi afirmarea lor. 

De altfel dacă înţelesul neştiinţei şi al voinţei e acelaşi, sau cei ce voiesc 
prin fire sînt şi neştiutori, sau cei neştiutori sînt şi voitori. Deci şi Dumnezeu 
voind prin fire cade în patima neştiinţei; şi toate cele neînsufleţite, fiind 
neştiutoare prin fire, se mişcă prin voinţa naturală 83 . Dacă e aşa, şi Hristos însuşi, 
Care subzistă (ca ipostas) din Dumnezeire şi umanitate, avînd prin impropiere, 
cum zic aceştia, neştiinţa şi voinţa, va avea numaidecît, prin fire, potrivnică 
voinţei dumnezeieşti, şi neştiinţa. Şi trec peste a spune că (deşi în mod greşit, 
ceea ce au combătut, au şi apărat) susţinînd şi ei două voinţe, adică cea prin fire 
şi cea prin împropriere (care sînt, evident, două), le susţin împreună cu un număr 



83 S-a spus că «Ignori nulla cupide», adică nu se poate dori ceva necunoscut. Deci cine 
voieşte ceva cunoaşte ceea ce voieşte, dar numai în general. Şi mai e drept că îl voieşte pentru 
că nu-1 are, sau pentru că vrea să-1 realizeze. Poate că monoteliţii confundau a nu avea 
o'stare voită cu a nu o cunoaşte în nici un fel. Hristos avea în Dumnezeirea Sa totul, dar voia 
ca umanitatea Lui să ajungă la starea nesupusă durerii şi morţii, în care căzuse firea 
omenească în general prin păcat. Ni se întîmpla şi nouă să trăim cu spiritul nostru în 
îngustarea unor bucurii superioare, iar în trup să simţim nişte dureri, pe care să voim să le 
învingem ridicîndu-ne şi cu trupul la starea de bucurie superioară pe care o cunoaştem cu 
spiritul. în general, a voi înseamnă â voi ceva. Nu există voinţă fără un obiectiv mai mult sau 
mai puţin definit. Poate că cunoştinţa acelui obiectiv e întrucîtva greşită, dar în orice caz el e 
cugetat ca ceva bun, indiferent cum se cugetă acel bine. Şi cum omul nu încetează niciodată 
de a voi în general binele, omul are în voinţă o deschidere şi o mişcare nesfîrşită spre bine. El 
e făcut pentru eternitate şi pentru desăvîrşire, sau pentru unirea cu izvorul binelui în sine, 
chiar dacă poate înainta într-o eternitate rea, cugetînd în mod greşit răul ca bine. Dar şi în 
acest om e o cunoştinţă a ceea ce voieşte. Atîta doar că ia răul drept bine, în mod contrar firii 
şi raţiunii. 

egal de ne-ştiinţe, ceea ce este contrar raţiunii. Deci atribuie o neştiinţă îndoită 
lui Hristos, Care nu o are nici măcar pe una, desfiinţînd toată neştiinţa dacă este 
înţelepciunea şi Puterea lui Dumnezeu (I Cor. 1, 24) 84 . 

Iar prin impropriere ce înţeleg ei? Pe cea fiinţială, prin care fiecare avînd 
însuşirile (firii) şi le însuşeşte după fire, sau pe cea prin relaţie prin care le iubim 
şi ni le însuşim de la alţii pe cele ce le sînt proprii în mod natural, nepătimind sau 
nelucrînd noi înşine pe nici una din ele. Dacă peprima, ei îl consideră pe 
Dumnezeu Cel întrupat mai degrabă om, dog-matizîndu-L ca pe un neştiutor în 
chip natural. Iar dacă pe a doua, nu-L consideră nici om, ci numai Dumnezeu ca 
pe Unul ce-Şi însuşeşte numai prin simplă relaţie cele ale trupului, şi nu în mod 
natural cele naturale ale omului împreună cu faptul de a fi om şi de a persista ca 
atare. Căci la un loc cu neştiinţa învăţătorul (Grigorie) pune în mod clar şi toate 
cele naturale ale lui Dumnezeu Cel întrupat, ca: a dormi, a bea, a înseta, a obosi, 
a lăcrima, a se întrista de moarte, a se teme de moarte, crucea, moartea, iar cu ele 
şi învierea şi înălţarea prin care ne-am mântuit, primindu-le toate acestea şi 
pătimindu-le de bună voie după fire pentru noi. Dacă deci socotesc că acestea s- 
au petrecut cu Hristos numai prin simpla impro-priere în baza relaţiei şi nu le 
propovăduiesc ca fiind naturale ale Cuvîntului întrupat ca om, cu ce rămîn în 
urmă lui Apolinarie şi Manes? Căci pe Sever l-au întrecut în necredinţă, mai bine 
zis l-au supraîntrecut în cuvinte cutezătoare ca pe unul ce nu s-a răzvrătit aşa de 
mult împotriva adevărului, ci se foloseşte de termenul «însuşiri naturale», deşi 
desfiinţează natura trupului, strîngînd firile diferite într-una. 

Căci acestea urmează pentru cei ce amestecă cele neamestecate şi resping şi 
sucesc cugetarea Părintelui, care pune toate cu dreaptă judecată şi ordinea 
cuvenită. De aceea prea vestitul şi purtătorul de Dumnezeu învăţător în 
«Al,doilea cuvînt despre Fiul» le spune acestea despre neştiinţă, precizîndu-le ca 
printr-o regulă şi normă, deşi aceştia ni le-au prezentat mai înainte neexplicate ca 
să amăgească pe auditori: «Să fie tuturor vădit că Dumnezeu cunoaşte ca 
Dumnezeu, dar spune că nu ştie ca om, dacă cineva desparte ceea ce se vede de 
ceea ce se înţelege». Hotărăşte deci să se primească neştiinţa numai prin 
deosebirea prin cugetare a firilor. Iar voinţele naturale şi orice altceva ce e 
natural - afară numai de păcat - să se cunoască în temeiul unirii firilor ca ale 
Cuvîntului întrupat însuşi, spre întărirea cea mai sigură a firilor din care şi în 
care există. 

Dacă deci vedem neştiinţa numai distingând firile prin cugetare, nu e 
propriu-zis nici a lui ceea ce nu e nici al nostru constitutiv după fire, deşi se 
spune că e şi al nostru pentru străvechea călcare a poruncii, adică neştiinţa, 
părăsirea, neascultarea, neacceptarea. Căci care e în acestea raţiunea firii noastre, 
raţiunea constitutivă a fiinţei? De aceea nici nu le atribuim pe acestea lui Hristos 



84 Hristos ca Dumnezeu ştia spre ce voia ca om să-Şi ducă firea Sa omenească: spre eliberare 
de afectele şi de moartea de pe urma păcatului. în această voie a Sa ca om se manifesta însăşi 
voinţa firii Sale omeneşti, care nu simţea starea în care se afla ca stare finală, deşi etic era 
neîncetat desăvîrşit. 

ca Hristos, nici altceva, precum am spus, din cele asemenea, ci le distingem ale 
Lui prin cugetare. Şi pe drept cuvînt. Căci dacă nu cunoaştem pe Cuvîntul 
întrupat prin distingere, nici nu-L închipuim prin simpla cugetare, ci îl credem ca 
fiind în extrema unitate după ipostas a firilor, e vădit că nu e a Lui nici ceva din 
cele gîndite prin simpla cugetare (distinctivă) 85 . Ci numai acelea şi singure le 
propo- 

văduim ca ale Lui în mod propriu, cîte sînt naturale împreună cu firea, în afară de 
orice pată (ciuntire) legată de păcat, păstrate şi mărturisite în unitatea persoanei şi 
a ipostasului cel Unul al Lui. 

Deci dacă admit că voinţa nu e naturală şi constitutivă fiinţei noastre, să o 
spună aceasta. Iar de e naturală (şi de fapt este prin fire voitor), sau se va 
cunoaşte şi ea împreună cu altele ca proprie Cuvîntului întrupat după fiinţă, ca a 
Celui făcut om şi El ca fiind voitor după ambele firi din care constă; sau se vor 
cunoaşte şi celelalte naturale ale Lui împreună cu ea, adică cu voinţa cea după 
fire, distruse numai simplu prin cugetare, dar nu în mod propriu şi real. în cazul 
din urmă toată învăţătura icono-miei, mai bine zis întruparea însăşi, va fi după ei 
supusă despărţirii sau o nălucire, nemărturisindu-se de aceştia în Hristos nimic 
natural prin unire, nici firea însăşi. Căci unde nu e ceva din cele naturale, nu va fi 
nici firea, precum unde este firea cu adevărat, sînt şi cele proprii ei în mod 
neschimbat, afară numai de păcat. De aceea nu le rămîne acestora nici un pretext 
împotriva adevărului. Căci li s-a luat toată putinţa de a-1 cugeta, dacă ar voi, cu 
bucurie şi de a declara că îl mărturisesc cu sinceritate împreună cu noi, care 
credem în Hristos în chip dreptcredincios, şi de a nu se sprijini pe raţiunile unei 
judecăţi debile ca pe o pînză de păianjen. Căci noi credem că din cele ce este 
Hristos, în acelea şi este. Şi în cele în care este Hristos, acelea sînt Hristos. 
Fiindcă El este totodată Dumnezeu şi om; şi este în Dumnezeire şi umanitate; şi 
S-a făcut Unul din Dumnezeire şi umanitate. 

18. A aceluiaşi Sfînt Maxim Dezlegarea celei de a 
doua afirmări absurde 

Faptul că Părinţii afirmă două voinţe îl vom arăta atunci cînd cei ce şi-au 
astupat puterea de auzire a sufletului faţă de toate cele dumnezeieşti şi ale 
Părinţilor vor putea sau vor voi, ca să spun mai potrivit, să audă din nou. Căci 
dacă vor voi să o cureţe pe aceasta de ceartă ca pe o boală şi să-şi îndrepte ochiul 
înţelegerii în mod limpede, sau mai bine zis fără patimă, potrivit raţiunii, spre 
mult luminosul şi sfinţitul sfeşnic al învăţăturii predaniei Părinţilor, vor înţelege 
că aceia vorbesc de două voinţe, odată ce le spun toate şi le învaţă în mod clar şi 



85Sfintul Maxim recunoaşte o neştiinţă a omului, dar nu ca proprie firii cum a fost creată de 
Dumnezeu, ci ca intrată în ea după păcat. Dar firea noastră restabilită în Hristos 
nu mai are această neştiinţă totală, mai ales fiindcă e purtată de ipostasul dumnezeiesc. 
Toate cele enumerate sînt peceţi ale nefiinţei, care nu ţin în mod necesar de natura omului, ci 
sînt ale păcatului şi pot fi învinse. Ele sînt contrarii tendinţei unificatoare a omului, nu 
contraste care disting pe om ca creatură de Dumnezeu. 

pe înţelesul de obşte. Ei spun: «E o dorinţă naturală şi o dorinţă înnăscută şi 
firească a nu voi trupul să moară. Fiindcă aceasta este o osîndă a firii. Şi cum 
arspune că voinţa e comună ambelor? Sau cum s-ar arăta deosebirea firilor într-o 
singură voinţă? Căci e cu totul necesar să concure voinţa cu firea şi firea să nu 
voiască să moară şi să se lipsească de viaţa prezentă. Şi precum a flămînzi şi a 
înseta nu e un rău, aşa nici a dori să rămînă în viaţa prezentă. Şi e sădită în fire 
iubirea faţă de cele prezente». Şi iarăşi: «Ţine de trupul pe care 1-a luat cu toate 
însuşirile lui naturale, să se ferească de moarte». 

Acestea sînt învăţăturile pururea pomeniţilor Atanasie, Vasilie, Grigorie, 
Ioan, Teofil, Ciril şi ale celorlalţi Părinţi probaţi. Şi ce dovadă mai mare decît 
acestea se poate aduce despre voinţele naturale pe care le susţin? Ce şi cine s-ar 
putea opune acestora, cînd nu e nimic îndoielnic în ele şi nimic neclar? 

Din acestea se vede că noi nu aducem expresii noi, cum spun aceia, ci 
mărturisim cuvintele Părinţilor; nici nu folosim expresiile lor, înţelegîn-du-le 
potrivit scopului nostru. Căci acesta e un lucru cutezător şi o faptă eretică şi o 
născocire a unei cugetări nebuneşti. Ci le prezentăm în chip binecredincios, aşa 
cum au fost înţelese şi spuse de ei. 

Dar aceştia ce pricină au şi de unde le vine ca să nu le înţeleagă aşa, ci să 
gîndească altfel şi contrar acestora dacă voiesc să rămînă în dreapta credinţă şi să 
nu se abată de la învăţătura Părinţilor? Căci dacă le socotesc ipostatice şi 
personale, neprimindu-le ca naturale, să admită şi diversitatea personală şi să 
dogmatizeze cele contrare firii şi căderea din fiinţă, ducînd la neexistenţă firile 
sau mai bine zis pe ei înşişi 86 . Dar nu există ceva din cele personale în afara 
firilor, dacă mai putem vorbi peste tot de acestea, precum nici nu se cunoaşte 
ceva din ele, după desfiinţarea voinţelor după fire. Căci fie că ar voi să le 
numească dumnezeiască şi omenească, fie îndumnezeitoare şi îndumnezeite, fie 
creată şi necreată, fie oricum altfel* dreapta credinţă ne va obliga să numim 
voinţele lui Hristos naturale, şi nu altfel, dacă voim să indicăm deosebirea 
naturală a celor din care constă. Căci dacă e numaidecît necesar, după Părinţi, ca 
voinţa să concure cu firea şi nu se poate spune că voinţa este comună ambelor 
firi, nici nu se arată deosebirea firilor într-o singură voinţă, e 



86Cele ce le cugetăm ca ţinînd de firea omenească în despărţire de cea dumnezeiască nu sînt 
ale lui Hristos. Acestea sînt cele intrate în fire după păcat şi au caracter păcătos. Neştiinţa 
firii noastre de după păcat nu poate fi atribuită lui Hristos ca unic ipostas. în el neştiinţa firii 
noastre e învinsă de cunoştinţa Lui că întreg, deşi cunoştinţa Lui ca om e deosebită de 
cunoştinţa Lui ca Dumnezeu, căci rămîne ca cunoştinţă a firii ridicată din starea de păcat, 
prin faptul că e unită cu cea dumnezeiască în ipostasul Lui cel Unul. A cugea firea omenească 
despărţită deplin de Dumnezeu înseamnă a o cugeta imprimată de păcat şi de urmările lui 
reproşabile (neştiinţă, neascultare etc). Cugetată însă în Hristos înseamnă a o cugeta fără de 
păcat şi numai cu urmările ireproşabile ale păcatului, deci flămînzind, avînd frică de moarte, 
putînd muri, nu însă şi total neştiutoare şi neascultătoare de Dumnezeu, căci acestea sînt 
nedespărţite de păcat. 

vădit că trebuie să se spună numaidecît două voinţe, ca să se cunoască, după 
Părinţi, în Hristos, deosebirea firilor în mod neamestecat şi neîmpărţit 
(nedespărţit). Ce pot spune ei faţă de acestea, sau ce numiri vor inventa, dacă 
voiesc să înţeleagă cuvintele Părinţilor potrivit scopului lor? Ce l-ar îndemna pe 
cel ce voieşte să rămînă binecredincios, să aleagă, în loc de voinţele naturale, pe 
cele personale? Şi cine va suporta tăierea Celui Unul în mai' multe persoane? Dar 
cele contrare firii? Şi ce trebuinţă e de prăpastia răutăţii şi a inexistenţei în care 
se rostogolesc aceştia trep*tat 87 ? Trebuie să li se recunoască însă că părăsind 
lupta împotriva numărului voinţelor, s-au întors la explicarea naturii lor. Pe 
aceasta am admite-o poate oricum ar numi-o, chiar dacă au părăsit numărul lor, 
deci din numirea nepotrivită a lor ar cunoaşte absurditatea şi sfîrşitul nefolositor 
la care îi duce şi s-ar convinge şi ei să mărturisească voinţele naturale, potrivit 
Părinţilor. 

Dar cine nu se va mira şi de hoinăreala lor? Cum, abuzînd de tot felul de 
întoarceri sucite, se silesc să nege marea taină a iconomiei (întrupării) 
dumnezeieşti pentru noi? Căci aci aduc împotriva lucrărilor naturale voinţa, 
introducînd, prin voinţa cea una, cum zic ei, lucrarea cea una în locul celor două; 
aci aduc neştiinţa împotriva voinţelor pe motiv că voinţa ar implica neştiinţa şi e 
preocupată de cele din afară; aci aduc deplina negare a celor (a voinţei şi a 
lucrării) naturale, prin improprierea şi prin desfiinţarea întreagă a tainei, precum 
am spus, declarînd că toate acestea (voinţa şi lucrarea) au fost asumate de El prin 
relaţie şi nu sînt cunoscute ca fiind în mod natural ale lui Dumnezeu Cel întrupat 
ca om. Dar se cuvine să nu se iasă din adevăr, ci mai degrabă să se consimtă cu 
el în toate, în acord cu mărturisirea sigură şi neschimbată a celor două firi ale 
Aceluiaşi Unul Hristos Dumnezeul nostru şi cu însuşirile care adeveresc firile 
Lui. Căruia fie slava împreună cu Tatăl şi cu Sfîntul Duh în veacurile nesfîrşite. 
Amin. 

19. Al Prea Sfîntului monah şi Mărturisitor Maxim Tom dogmatic 
către presbiterul Marin 

Mintea celor a căror raţiune e înfrumuseţată de virtuţi 88 e luminată în chip 
cunoscător de haruri, care o scot din toată uitarea, precum virtuţile scot raţiunea 
din rătăcire şi o duc atît de mult spre cunoaşterea Celui ascuns, pe cât de mult 
Acesta arătîndu-Se pentru noi ne readuce la imitarea Lui. Aceasta arătînd-o în 
Duh, prea cinstitule de Dumnezeu părinte, depăşeşti buna faimă a celor cu care te 
întreci prin cultivarea sfinţitelor purtări şi a faptelor şi mai sfinţite atît de mult cît 
eşti de în stare să-ţi înalţi tăria cea bună, făcîndu-ţi capăt al drumului întinderea 



87 A nu admite firea umană ca bază a voinţei şi a o socoti amestecată cu cea divină înseamnă 
a nega chiar firea umană. Dar aceasta duce şi la negarea unei voinţe dumnezeieşti, odată ce e 
negată aceasta. La fel, o fire fără voie e lipsită de putere. Aceasta duce în prăpastia sau în 
golul nefiinţei. Iar întrucît voinţa e spre bine, negarea voinţei e spre rău, are ca ţintă răul. 

88 E propriu Părinţilor răsăriteni să considere virtutea ca o trecere în practică a raţiunii. 
Sfîntul Maxim a stăruit în mod deosebit asupra acestei idei. 

mai departe (Filip. 3, 15) a raţiunii în urcuşul pururea mişcător spre Cuvîntul 
(Raţiunea dumnezeiască) 89 . Prin aceasta depăşeşti firea şi dai la o parte toate chi- 
purile şi în comunicarea curată cu Cel Prea Curat prin adunarea din toate şi prin 
trecerea desăvîrşită la relaţia cu toate 90 . Căci aceasta produce lărgimea fără hotar, 
circumscriind şi depăşind prin har tot ce e definit 91 . Şi pregăteşte să intre în 
Sfintele Sfmţilor.unde a intrat pentru noi ca înainte Mergător Iisus Cel ca noi şi 
mai presus de noi, pe cel ce urcă împreună cu El din slavă în slavă (II Cor. 3, 18) 
şi străbate cerurile cu ştiinţă de la cunoştinţă la cunoştinţă (Evr. 4, 24) 92 şi ajunge 
în tăcerea tainică iniţiată şi mult grăitoare, după părăsirea a toată lucrarea 
înţelegătoare, la întîlni-rea cu Tatăl duhurilor 93 . Ridicat la Acesta în mod mai 
presus de fire prin har şi prin sîrguinţa fericită cu cele sfinţite, ridici pe cei ce zac 
jos ca mine, întinzîndu-le cu compătimire mîna prin scrisoare şi cuvîntul prin 
înţelegere ascunsă în acestea, îndemnîndu-i să iasă prin sîrguinţa din cele ce 
despart de Dumnezeu şi să se nevoiască, desfăcuţi de toate, să cultive din toată 
inima numai iubirea care uneşte cu El. Iar prin aceasta, ca simplă şi fără formă, le 
porunceşte să înlăture toată duplicitatea şi orice chip care acoperă cu ceea ce se 
vede înţelegerea şi să dobîndească virtutea cu adevărat fericită şi descoperitoare a 
celor fericite, la care fie să pot ajunge şi eu, sprijinit de prea sfintele tale 
rugăciuni, părăsind păcatul care trece cu uşurătate de la una la alta. 

Voind să ridici iarăşi cugetarea mea la lucrare şi să cureţi încăperea 
sufletului meu de toată neştiinţa, mi-ai poruncit să cercetez scrierea prea 
dumnezeiescului şi marelui învăţător al sfintei Biserici a Theopoliţanilor, 
purtător al numelui învierii «Cuvînt contra judecătorului împăciuitor», mai 
potrivit spus al despărţitorului 94 , întrucît desparte cu desăvârşire şi de Dumnezeu 



89 Deci nu e nici un capăt al drumului în virtuţi, iar urcuşul raţiunii ajunge în Raţiunea sau 
în Cuvîntul dumnezeiesc, în Care nu e nici un sfirşit pentru om. 

90 Cu cît te retragi mai mult din toate, cu atît intuieşti mai mult pe toţi şi pe toate. Căci 
părăsind egoismul şi închiderea în particular, nu ţi se mai închide nimeni şi nimic. 

91 Cînd adunat în mod neegoist în tine ţi s-au deschis lărgimile fără hotar, depăşeşti nu prin 
puterile firii tale, ci prin harul lui Dumnezeu lucrător în tine, toate hotarele, nu neştiind de 
ele, ci cuprinzîndu-le pe rînd. 

92 De remarcat această explicare a cerurilor ca zone suprapuse ale cunoaşterii. 

93 Tăcerea tainic pătrunsă în cele de negrăit şi tocmai prin aceasta în stare de multă 
comunicare către alţii. în această tainică cunoaştere nu se ajunge prin efort intelectual, ci 
prin inundarea minţii de lumina dumnezeiască. în această supracunoaştere are loc întîlnirea 
cu Tatăl. Tot ce se atinge mai jos de El se atinge prin cunoaştere. Căci cunoaşterea implică 
totdeauna conştiinţa că deasupra a ceea ce se cunoaşte mai e ceva'superior de cunoscut. 
Niciodată nu socoteşti că ai ajuns la capătul cunoaşterii. Ajunsă mintea la Tatăl, s-a ridicat 
peste orice cunoaştere care mai tinde la ceva superior, din conştiinţa nedepli-nătăţii, sau a 
mărginirii ei. în Tatăl e începutul nemărginit al tuturor. Cunoştinţa Lui nu mai e definită 
prin ceva superior. Mintea noastră urcă din cunoaştere în cunoaştere pînă la 
supracunoaşterea realităţii supreme a Tatălui, cu Cuvîntul lui Dumnezeu făcut om, ca de la 
un cer la altul. Căci în Cuvîntul avem toate treptele cunoaşterii, pînă la supracunoaşterea 
Tatălui, întrucît El Se naşte din Tatăl. în Cuvîntul Se face cunoscut Tatăl Cel mai presus de 
cunoaştere. 

94 E vorba de scrierea prin care Patriarhul Antiohiei, Anastasie Sinaitul (+599), a combătut 
scrierea filosofului triteist Ion Filopon, care pretindea să împace pe dreptcre-dincioşi cu 

şi de noi, printr-o extremă prefacere şi amestecare, pe Dumnezeu, Care S-a 
întrupat pentru noi şi pe Născutul deofiinţă al Tatălui, pe Domnul nostru Iisus 
Hristos 95 . Drept aceea, cercetînd cum spune acesta în Hristos o lucrare, deşi 
învaţă că lucrările sînt naturale, îl voi prezenta pe el însuşi ca înţelept tîlcuitor şi 
învăţător al expresiei lui. El declară că această lucrare nu este altceva decît unirea 
nedespărţită a lucrărilor naturale şi rezultatul lor, adică lucrul şi fapta, pe care le 
arată pe de o parte împărtăşindu-se de numele de lucrare, pe de alta ca fiind ceva 
particular şi ceva general 6 . Căci iese din lucrarea fiinţială şi prin proprietatea ei 
naturală se află în planul celor particulare, dar produce totuşi ceva general. 
Fiindcă cele particulare se pot împărtăşi de numele celor generale, iar celor 
generale li se atribuie caracterele celor ce există concret ca particulare, dar nu li 
se dau numele acestora ca să nu fie particularizate prin aceste nume şi să fie 
socotite în planul particularului 97 . 

Deci învăţătorul, numind, precum am spus, rezultatul celor două lucrări 
naturale, sau fapta care le cuprinde pe amîndouă prin unirea lor, cu numele lor, a 
spus că este o singură lucrare pentru faptul că nu se săvîrşeşte nimic dumnezeiesc 
sau omenesc separat, ci Unul şi Acelaşi împlineşte deodată ceea ce înfăptuieşte 
din unirea firilor şi în mod unificat printr-o perihoreză (interioritate reciprocă) 
unitară a lor 98 . Dar n-a spus că lucrarea Lui este o singură lucrare fiinţială prin 
proprietatea einaturală, precum n-a spus nici că are o unică fiinţă şi fire din 
pricina unităţii Persoanei, neîmpărtăşindu-se de nici una din ele din care s-a com- 
pus. Căci se păstrează şi în unirea firilor deosebirea după fiinţă, care păstrează 
împreună cu ea şi deosebirea însuşirilor fiinţiale a firilor. 

Spunînd-o aceasta în acelaşi «Cuvînt împotriva judecătorului împăciuitor», 
după ce a distins cu pricepere proprietatea naturală aptă de lucrare şi însăşi 
lucrarea ce purcede din capacitatea ei la lucru şi la faptă, declară: «De aceea una 
este lucrarea în Hristos» şi adaugă cauza: «pentru că nimic dumnezeiesc sau 
omenesc nu se săvîrşeşte în mod separat, cum spunem noi». Iar cînd arată 
raţiunea unirii, adăugind pe cea a deosebirii, zice: «Nu e una proprietatea Lui. Să 
nu fie! Căci nu e aceeaşi proprietatea Dumnezeirii şi a umanităţii», cea capabilă 
de lucrarea naturală, după părerea lui. Dar mergînd mai departe zice iarăşi: «De 



severianii monofiziţi, dar de fapt susţinea pe monofiziţi. Scrierea lui Anastasie s-a pierdut, 
afară de unele fragmente păstrate la diferiţi autori. Scrierea lui Filopon se intitula: Aiamic;. 

95 Ion Filopon amestecând ca monofizit cele două firi ale lui Hristos într-una, îl prezenta ca 
nefiind nici Dumnezeu, nici om, deci despărţit şi de Dumnezeu şi de om. Iar ca triteist 
despărţea cele trei Persoane dumnezeieşti după fiinţă, deci şi pe Fiul de Tatăl. 

96 Fapta concretă a lui Iisus e o împreunare a lucrării dumnezeieşti şi omeneşti, care totuşi 
nu se contopesc. Dar i se poate da şi ei numele de o lucrare, fiind o faptă concretă particulară 
şi în acelaşi timp generală, prin repetiţia ei. O vindecare săvîrşită de Iisus este o faptă sau o 
lucrare unitară, dar e totodată o împreunare a lucrărilor neschimbate şi neamestecate ale 
celor două firi. Fiecare faptă concretă a lui Iisus Hristos fiind produsul a două lucrări poate 
fi numită deci «o lucrare», dar şi repetiţia ei continuă poate fi numită «o lucrare generală». 

97 Particularul se împărtăşeşte de numele generalului, dar i se adaugă şi un nume deosebit, 
care nu devine şi nume al generalului, ca acesta să nu se particularizeze. 

98 Precum Persoanele divine Se află într-o perihoreză, datorită unităţii de fiinţă, aşa se află 
într-o perihoreză cele două firi ale lui Hristos datorită unităţii Persoanei. 

altfel, ca să spun în general acelaşi lucru, e cu totul necesar ca să fie una lucrarea 
firilor ce se adună împreună prin comunicarea unirii şi a rezultatului comun. Dar 
e de necugetat o unică proprietate a lor fără confundare, sau a celor între care nu 
are loc confundarea». 

Astfel Părintele a explicat foarte clar prin propriile cuvinte gîndirea lui, 
spunînd că nu e fiinţială lucrarea cea una a lui Hristos, ca să nu introducă între 
părţile Lui confundare şi amestecare, nici ipostatică, ca să nu se producă în El o 
despărţire şi distanţă între cele extreme, între ipostasul din Tatăl fără de început 
şi între cel din Maica neprihănită". Căci ca ipostas se distinge clar de cele 
ipostatice ale acelora 100 . 

Dar ce spune? «Una prin comunicare (prin participare) şi prin sfîrşit (prin 
rezultat)» 101 , pe care 1-a definit mai sus ca lucru şi faptă, nedînd vreo putinţă de 
răstălmăcire nici celor ce voiesc să le amestece, nici celor ce voiesc să le 
despartă, ci pe unii depărtîndu-i făcînd cunoscut ce este în mod real şi propriu 
după fire umanităţii din El şi cel al Dumnezeirii, iar pe ceilalţi alungîndu-i prin 
arătarea că nu este în El nici o lucrare despărţită sau distanţată. Căci numele de 
lucrare, folosit în comun atît pentru mişcarea simplă cît şi pentru cea văzută în 
relaţie, sau pentru rezultatul însuşi, nu aduce nici o amestecare în lucruri cît timp 
se expun în mod clar cele înţelese prin ele. Ci făcînd aşa păzim în mod neîmpărţit 
(nedespărţit) pe cele ale ambelor care se adună fiinţial în El şi cunoaştem pe ale 
fiecăreia deosebite de ale celeilalte în mod neamestecat pentru unirea şi împreuna 
lor subzistenţă; şi pe ale ambelor ca fiind ale Celui ce e întreg din ele pentru 
existenţa lor concretă în El. Nici_nu le amestecăm pentru întregimea Lui, nici nu 
le despărţim pentru deosebirea lor, ci păzim raţiunile sau hotarele fiinţelor şi 



99 Dacă lucrarea ar ţine de ipostas, existînd două lucrări în Hristos, ar exista două ipostasuri 
în El: un ipostas fără de început din Tatăl şi unul născut din Maica Lui în timp. 

100 Ipostasul lui Hristos e altceva decît firile şi lucrările Lui. 

101 ou A epa6|ia - un capăt, sau un rezultat comun. Fiind un ipostas unic, Hristos uneşte, fără 
să confunde, lucrările firilor, făcîndu-le să realizeze un rezultat comun. 

Lucrarea omenească nu are un rezultat deosebit. Ea e cinstită şi înălţată la maximum pentru 
că Cuvîntul lui Dumnezeu Şi-o face lucrarea Lui. Firea omenească a fost creată astfel de 
Dumnezeu Cuvîntul, ca lucrarea ei să poată fi lucrarea Lui. Nu «ca om» separat lucrează şi 
pătimeşte Hristos cele omeneşti, ci însuşi Fiul lui Dumnezeu Se coboară la calitatea de 
Subiect (suport activ şi pătimitor) al lor. Altfel omenescul n-ar fi mîntuit. Dar Fiul lui 
Dumnezeu rămîne totodată şi Subiect al celor dumnezeieşti. El le uneşte fără să le confunde. 
El trăieşte cele omeneşti penetrate de cele dumnezeieşti. Fiul lui Dumnezeu însuşi rabdă «ca 
un om» patima crucii, dar o rabdă cu putere dumnezeiască, deci în mod pur, fără nici un pic 
de cîrteală; rabdă ocările ca un om, dar cu curăţie dumnezeiască desăvîrşit iertătoare, 
întinde mîna spre ochii orbilor, simţind mişcarea ei ca un om şi simţind-o şi ei ca pe a unui 
om, dar comunică prin ea puterea dumnezeiască. E slab şi e tare în acelaşi timp, fără ca 
slăbiciunea să micşoreze tăria şi nici tăria să micşoreze slăbiciunea. 

Trăind cele omeneşti, le exprimă cu cuvintele cu care le exprimăm noi, dar cuvintele acestea, 
deşi exprimă cele ce le simţim noi, aduc în ele orizonturi infinite, căci au cele omeneşti într-o 
simţire curată. Astfel pe de o parte le pricepem, pe de alta ne deschid adîncimi inexprimabile 
şi ne atrag spre nivelul lor curat de trăire omenească. Aceasta se 

întîmpla de altfel şi între oameni. Avem un vocabular comun, dar fiecare exprimă prin el 
stări sufleteşti în acelaşi timp identice şi deosebite de ale altora, rămînînd într-o anumită 
privinţă incomunicabil. 

deosebirea lor şi ţinem strîns unitatea unuia şi aceluiaşi ipostas. Astfel şi pentru 
acestea, acesta şi oricare alt Părinte probat şi dumnezeiesc afirmă, cum am arătat, 
scriind în Hristos o lucrare şi două, primul lucru privind la unirea lucrărilor celor 
după fire precum şi a firilor, iar al doilea la deosebirea lor fiinţială. Pînă aci 
despre acestea. 

Dar să ne oprim şi la explicarea cuvintelor lui Grigorie Teologul, marele 
propovăduitor al adevărului, în care spune că «Cuvîntul a fost întipărit de om 102 , 
nu trebuie înţeles referindu-se la Mîntuitorul. Căci voia Aceluia nu e contrară lui 
Dumnezeu, fiind întreagă de la Dumnezeu (îndumnezeită)». Socotesc că expresia 
e legată de o cugetare foarte corectă, logică; pentru ea şi din ea s-a străduit 
iubitorul de osteneală chiar dacă, pentru o lipsă de exactitate a cuvîntului, cei 
uşori şi îngroşaţi (cu mintea) uneltesc asalturi împotriva ei. Căci în nimic nu se 
străduiesc mai mult decît în a cerceta şi a afla ceva întinat chiar şi în cele mai 
sigure expresii care nu le deschid nici o cale împotriva Cuvîntului. Ei caută 
aceasta pornind de la un simplu cuvînt chiar cînd el vine dintr-o cugetare 
nefalsificată şi curată. Aşa şi cu cuvintele acestui dumnezeiesc Părinte, prin care 
voieşte să adeverească şi să întărească voinţa naturală a trupului însufleţit luat 
din noi (adică al umanităţii Mîntuitorului), cînd zice: «Voirea Lui este înţeleaptă 
şi bine cugetată». De aci se arată deosebirea fiinţială a ei faţă de voinţa Lui 
dumnezeiască şi împărătească, neîngă-duind să odrăslească din ea nicidecum 
vreo amestecare în taina lui Hristos. Iar accentul penultim (Oeoftev = de la 
Dumnezeu) nu le dă putinţa adversarilor de a introduce, contrar nouă, o singură 
voinţă, susţinînd ovoinţă de relaţie sau ipostatică şi o unire numai prin har şi 
vrednicie 103 , aşa cum şi sfinţii sînt mişcaţi şi lucraţi întîi .de Dumnezeu pentru 
înclinarea şi afecţiunea lor întreagă faţă de cele dumnezeieşti. 

Dar nici accentul pus pe ultima silabă a termenului grec (frefrev = 
îndumnezeită) nu identifică voinţa fiinţială şi naturală a Mîntuitorului ca om cu 
voirea Lui dumnezeiască (cine ar putea spune aceasta?), ci prezintă extrema 
unire a două firi. Căci cuvîntul «îndumnezeită» fiind din cele ce arată în cele spre 
care se îndreaptă o lucrare, precum şi cuvintele încălzit, luminat, şi cele 
asemenea, introduce împreună cu sine şi pe cel spre care se referă, ceea ce spune 
prin a îndumnezei, a încălzi şi a lumina. Aceasta implică o relaţie statornică 
neavînd întărită în ceva de la sine, ci de la alta, nici raţiunea deosebirii, nici a 
unirii extreme. Fiindcă nu e suficient a nu fi ceva contrar pentru a fi unit cu 



102Cuv. 36 sau 2 despre Fiul. 

103 Atît cei ce susţin în Hristos o voinţă prin relaţie, cât şi cei ce susţin o voinţă ipostatică, nu 

cunosc două voinţe unite în El. Ca atare nici nu pot susţine o îndumnezeire întreagă a voinţei 

omeneşti. 

Sf. Maxim vede chiar în accentul pus pe silaba antepenultimă de unele manuscrise (fteoftev) 

că e vorba de o deosebire a voinţei omului de cea a lui Dumnezeu, ca şi între lucrările lor. 

Aceasta o arată însă şi accentul pus pe ultima silabă (©eoMv) care înseamnă în mod direct 

îndumnezeire. Prin accentul pus pe penultima silabă se arată că voinţa omenească e 

îndumnezeită de Dumnezeu. Iar prin accentul pus pe ultima se afirmă voinţa îndumnezeită. 

Prima formă întăreşte şi mai mult caracterul deosebit al voinţei îndumnezeite de cea 

îndumnezeitoare. 



280 SFÎNTUL MAXIM MĂRTURISITORUL 



altceva. Dar nici tot ce e natural şi fără pată e şi unit cu Dumnezeu. Iar ceea ce e 
îndumnezeit e numaidecît şi unit, însă nu părăseşte nici deosebirea fiinţială 
întrucît se menţine neamestecat în unire. 

Dar de va zice cineva: Dacă nimic natural nu e şi contrar, cum a spus 
Părintele despre voinţa naturală, dacă e a Lui şi nu a altuia, că nu a urmat în toate 
lui Dumnezeu, ci: «S-a opus şi a luptat de cele mai multe ori împotrivă»? Sau nu 
e naturală, dacă luptă împotrivă, sau nu luptă, dacă e naturală. Deci e altceva 
după calitatea naturală decît voia omenească a Mîntuitorului. La aceasta 
răspundem: de fapt, dacă e naturală, nu e nicidecum contrară; iar dacă nu e 
naturală, spunem că e contrară. Fiindcă dacă e natural, nu e contrar. Dar ceea ce e 
mişcat de noi, e contrar şi nenatural. Aceasta e în mod clar contrar şi opus şi 
urmat de păcat. Căci ceea ce se face contrar raţiunii şi legii e ceea ce se face prin 
modul abuziv (Ttapaxpfjoiv = cum nu trebuie) al mişcării şi nu prin raţiunea 
puterii după fire 104 . Fiindcă ceea ce se configurează (TU7iouLtevov) şi se mişcă 
conform firii, deşi nu e unit cu Dumnezeu, e în acord şi nu în luptă cu El. Căci 
precum nu e în fire nici o raţiune a ceea ce e peste fire, aşa în ea nu e nici o 
raţiune a ceea ce e contrar firii şi în răzvrătire faţă de ea 105 . De aceea învăţătorul 
nici nu a declarat-o mişcarea ca neurmînd numaidecît firii, ci a spus cu 
moderaţie: «Ceea ce nu (se întîmpla) totdeauna, ci de multe ori», prin ceea ce 
este subînţeles ţine şi puţin, pentru faptul că e greu pentru cei mulţi să ajungă la 
virtute. Căci voinţa omenescului în Hristos, deşi era naturală, nu era simplă ca în 
noi, precum nici omenescul însuşi, fiind îndumnezeit mai presus de noi prin 
unirea culminantă, de care a depins în legătură şi nepăeătuirea. Dar voinţa 
noastră e vădit simplă şi nicidecum fără de păcat din pricina alunecării ei aci şi 
acolo, care nu alterează firea, dar abate mişcarea, sau, mai drept vorbind, o face 
altfel. Dar e vădit că, deşi face multe contrar raţiunii, fiinţa nu cade nicidecum 
din raţiunea înnăscută ei. 



104 Orice existenţă îşi are prin fire raţiunea ei. Dar ea se poate mişca nu numai conform 
raţiunii ei, ci şi într-un mod contrar raţiunii sau firii.ei. Totuşi modul nu poate nimici de tot 
firea unei existenţe sau raţiunea ei. 

lOSSfîntul Maxim apără caracterul distinct, dar neopus lui Dumnezeu al raţiunilor celor 
create, pentru a lua monoteliţilor temeiul pentru confundarea voii omeneşti a lui Hristos cu 
voia dumnezeiască. El e străin de panteism, dar şi de un dualism al luptei prin fire între 
Dumnezeu şi ceea ce nu e Dumnezeu. Numai păcatul ca o rea folosire a libertăţii creaţiei 
aduce lupta. Omenescul nu e contrar lui Dumnezeu prin fire, dar nici nu are identică cu sine 
Dumnezeirea ca izvorul existenţei infinite şi nici necesitatea de a rămîne alipit de Dumnezeu, 
însă e făcut pentru a se dori după o unire din ce în ce mai intimă cu Dumnezeu, însă nu o 
poate realiza aceasta de la sine. E necesar pentru aceasta ajutorul lucrării lui Dumnezeu. Şi 
cînd omul n-a mai fost în stare nici să răspundă prin colaborare la ajutorul lui Dumnezeu în 
vederea unirii, omenescul a fost primit în ipostasul dumnezeiesc, sau în Hristos. Aceasta 
corespundea voinţei lui Dumnezeu de a uni umanitatea cu Sine. în Hristos se împlineşte 
planul din veci al lui Dumnezeu cu umanitatea. 

641b. Nici în firea omului de rînd lupta contra celor bune nu e după fire. Cum ar fi deci 
aceasta în firea asumată de ipostasul Cuvîntului? Totuşi Hristos Şi-a însuşit pătimirile 
noastre din milă. 

Deci nu e altul umanul din noi şi altul cel din Mîntuitorul. Nici alta voinţa 
după raţiune a firii, deşi voieşte altfel şi mai presus de noi, pentru că Mîntuitorul 
S-a constituit dumnezeieşte, iar voinţa a fost imprimată dumnezeieşte în unirea 
culminantă cu Dumnezeirea. Căci nu se poate cugeta că s-ar fi armonizat în mod 
natural fiecare din cele lipsite de aceasta, chiar dacă am admite prin cugetare că 
firile înaintînd s-au adunat în mod nedespărţit într-o fire care a rezultat din ele. 
Dar aceasta nu se poate întîmpla în Hristos. Jar dacă nici în noi nu se petrece 
aceasta în mod natural, ci se văd manifestîndu-se contrar firii şi raţiunii, cum s-ar 
putea atribui aceasta umanităţii Lui, fie măcar şi prin cugetare sau imaginaţie? Ci 
numai prin asumare, din milă, se poate socoti că Cel ce e capul întregului trup Şi- 
a însuşit ca Doctor bolile celui suferind pînă a ne elibera de acestea ca 
Dumnezeu, Care S-a întrupat pentru noi, luîndu-le de la noi şi desfiinţîndu-le cu 
puterea trupului asumat al Lui 641b . Căci motivul patimilor e îndoit: unul e 
certarea, altul necinstea. Primul caracterizează firea noastră, al doilea o alterează. 
Pe primul 1-a primit ca om pentru noi, voindu-le fiinţial, adeverind firea şi 
înlăturînd osîndanoastră, pe al doilea 1-a însuşit iarăşi în chip iconomie 
(mîntuitor) ca iubitor de oameni, arătîndu-Se în noi şi în modul nostru 
nevindecat, ci, consunând tot ce e al nostru ca focul ceara, sau ca soarele aburul 
pămîntului, să ne transmită cele ale Sale şi să ne facă încă de aici nepătimitori şi 
ne-stricăcioşi prin făgăduinţă 106 . 

Deci trebuie să aprobăm după cuviinţă rîvna şi osteneala celui ce se 
străduieşte pentru acestea de dragul dreptei credinţe, şi să-1 îndemnăm spre o 
mai mare atenţie la cuvintele Părinţilor, pentru cei ce uneltind împotriva celor 
bune nu le îngăduie, din prea mare lipsă de minte, nici celor ce vor să aleagă ceea 
ce e cu putinţă. 

Iar Papa Onoriu al romanilor socoteşte că nu condamnă dualitatea voinţelor 
naturale în Hristos, pentru faptul că în Epistola scrisă către Sergie aprobă o 
voinţă, ci mai degrabă o aprobă şi o recomandă cum se cuvine. El nu vorbeşte de 
o singură voinţă spre desfiinţarea voinţei omeneşti naturale a Mîntuitorului, ci 
pentru ca să arate că zămislirea Lui fără de sămînţă şi naşterea fără stricăciune n- 
a fost anticipată de nici o voinţă a trupului sau a gîndului pătimaş. Căci aceasta 
n-a săvîrşit-o decît voinţa dumnezeiască a Tatălui prin Fiul Unul Născut, Care Şi- 
a lucrat întruparea Sa cu împreuna-lucrare a Duhului Sfînt. Că acest înţeles îl are 
ceea ce spune el e vădit din aceasta: după ce spune că pentru negrăita unire a firii 
dumnezeieşti şi omeneşti şi zice că a pătimit Dumnezeu cu umanitatea şi că S-a 
coborît din cer cu Dumnezeirea şi prin aceasta a arătat extrema comunicare 
reciprocă a ambelor firi ale lui Hristos şi ale Fiului cel Unul, adaugă zicînd: «De 
aceea şi mărturisim o voinţă a Domnului nostru Iisus Hristos». Dar cum o spune 



106 Patimile caracterizează pe de o parte slăbiciunea firii noastre, pe de alta arată starea 
noastră de necinste. Slăbiciunea ne-o vindecă Fiul lui Dumnezeu prin tăria răbdării Lui în 
trup; patimile de necinste le topeşte făcîndu-ne nepătimitori, sau curaţi. Adică sînt în noi 
patimi ca boli ontologice şi patimi ca deprinderi abătute de la calea cea dreaptă a firii. Pe cele 
dintîi le vindecă, de cele de al doilea ne purifică. 

aceasta? «Fiindcă în mod evident a fost asumată de Dumnezeire firea noastră 107 , 
nu păcatul», adică nu din păcat. El vorbeşte ca marele Atanasie, care scrie 
acestea împotriva rău-credincio-sului Apolinarie: «S-a născut din femeie, 
ridicîndu-Şi Sieşi chipul omului din prima plăsmuire, prin arătarea trupului fără 
de voinţe trupeşti şi gînduri omeneşti, ca chipul înnoit. Căci e (în El) singura 
dorinţă a Dum 



107 în greceşte se spune «ixvqq deâ-nrroc upoaeA.f|dT|flnetepa voit». în sensul acesta trebuie 
înţeleasă şi expresia de mai înainte că «omenirea s-a coborît din cer cu Dumnezeirea»; în 
sensul că omenirea a fost luată de către Dumnezeirea coborîtă din cer. 

Papa Onoriu a primit prin 633 o Epistolă de la patriarhul Sergie de Constantinopol, în care 
acesta apăra doctrina monoenergistă a lui Cyrus, făcut de împărat patriarh de Alexandria, 
care voia să împace prin ea pe monofiziţii din oraşul său divizaţi în două grupe (Enzo Bellini, 
Maxime tinterprete de Pseudo-Deni/s CAreopagite, învoi. «Maximus Confessor. Actes du 
Symposion sur Maxime le Confessor, Fribourg, 2-5 Sept. 1980, 1981». Editions universitaires, 
Fribourg, p. 40). Scrisoarea lui Onoriu către Sergie, de care vorbeşte Sf. Maxim, e scrisoarea 
lui de răspuns către Sergie. 

nezeirii». înfăptuind naşterea cea după trup a Cuvîntului pentru noi, S-a făcut 
mai presus de noi. Căci n-a premers voirea pătimaşă sau gîndul trupesc, cum se 
vede la noi, din pricina plăcerii ce ne stăpîneşte din rătăcirea neamului, ci singura 
voire a Dumnezeirii Fiului, ce îşi lucrează El însuşi, cum am spus, întruparea Sa 
cu bunăvoirea Tatălui şi împreună-lucrarea Prea Sfmtului Duh, înnoind în Sine şi 
prin Sine modul naşterii introdus în fire şi făcîndu-Şi zămislirea Sa din Sflnta 
Născătoare de Dumnezeu şi Pururea Fecioara Măria, fără de sămînţă. Privind la 
această raţiune negrăită a naşterii Lui, acela (Atanasie) a spus: «Singura voinţă a 
Dumnezeirii în El», iar acesta (Onoriu): «O voinţă a Domnului Iisus Hristos 
fiindcă, în mod vădit, a fost luată de Dumnezeire firea noastră şi nu păcatul, 
adică fără voinţele trupeşti şi gîndurile omeneşti», cum zice dumnezeiescul 
Atanasie. Dar fiind şi om, pe lîngă faptul că a fost Dumnezeu, nu putea să nu 
aibă şi voinţă omenească şi naturală, precum o avea şi pe cea dumnezeiască şi 
părintească. 

Aceasta o dă de înţeles şi în cele următoare, zicînd: «A fost conceput fără de 
păcat din Duhul Sfînt şi din Sfînta, Prea Curata şi Pururea Fecioară Născătoare 
de Dumnezeu Măria; şi S-a născut fără întinăciune din Ea după trup». Dar ne 
prezintă şi dumnezeiasca Scriptură şi ne-o arată aceasta vorbind de trup cu laudă 
şi cu ocară, îndemnîndu-ne să înţelegem că Domnul n-a asumat alt trup prin fire 
şi fiinţă - să nu fie! -faţă de al nostru. Căci 1-a ştiut pe acesta luat din fiinţa 
noastră, adică din prea sfîntul pîntece al Pururea Fecioarei şi Maicii lui 
Dumnezeu celei de o fire cu noi, dar altul prin nepăcătuire şi prin faptul de a nu 
avea nimic opunîndu-se, cum avem noi în mădulare legea cea din neascultare 108 , 
luptînd împotriva legii duhului. «Căci nu s-a asumat, zice, de către Mîn-tuitorul 
trupul stricat (corupt) de păcat, care se oşteşte împotriva legii minţii Lui». Căci 
nu i-a premers Lui legea naşterii prin sămînţă conformă păcatului, ci legea 
dreptăţii dumnezeieşti strălucindu-ne ca model şi des-fiinţînd (în el) cu 
desăvîrşire legea din neascultare intrată în fire. Căci a venit, zice, Cel fără de 
păcat «ca să caute şi să mîntuiascăpe celpierdut» (Luca 19, 10), adică firea 
neamului omenesc care a păcătuit. «Căci n-a fost în mădularele Lui altă lege, sau 
o voinţă deosebită şi contrară Tatălui». Prin aceasta L-a arătat nu ca neavînd 
voinţa omenească naturală. Căci nu se arată să fi spus aceasta. Ci că în calitate de 
om n-a avut nici după trup prin mădulare vreo lucrare contrară firii, nici după 
suflet vreo mişcare a voinţei neraţionale, ca noi, «pentru că S-a născut şi mai 
presus de legea firii omeneşti». 

Dar şi în cele următoare arată că prin cuvîntul lui urmărea să înlăture numai 
voinţa pătimaşă, nu pe cea naturală a Mîntuitorului; şi că prin cea naturală şi 
omenească era în acord cu cea părintească şi dumnezeiască, neavînd deosebirea 
faţă de aceea dintr-o făptuire contrară, ci, dîndu-Se astfel pe Sine nouă ca model, 
o supunea pe a Sa de bună voie; şi o recomanda pe a Tatălui, ca imitîndu-L în 
aceasta şi noi şi renunţînd la a noastră s-o împlinim pe cea dumnezeiască cu toată 
sîrguinţa. Aceasta o spune aşa: «Cînd s-a scris: «N-am venit să fac voia Mea, ci a 



108E în mădulare o altă lege, născută din păcat şi contrară legii Duhului (Rom. 7, 23). Ca să 
nu se nască un haos, am căzut într-o lege care ne reglementează viaţa în păcat. De pildă 
murim toţi cam la aceeaşi vîrstă, «ca să nu fie răutatea fără de margini». E o lege care ne ţine 
în slăbiciune, ne ţine în limite stricte, ne limitează libertatea rău folosită. In legătură cu 
această viaţă strîmtorată a noastră, toate legile naturii au devenit legi rigide, ca să nu putem 
face prin natură tot răul pe care-1 voim. 

Tatălui care M-a trimis» (Ioan 6, 38) şi: «Nu ceea ce Eu voiesc, ci Tu, Părinte» 
(Matei 14, 36), acestea nu sînt ale unei voinţe deosebite», adică potrivnice şi 
contrar lucrătoare, «ci ale iconomiei (întrupării) omeneşti care şi-a însuşit din 
compătimire cele ale noastre». «Acestea le-a spus pentru noi, cărora ne-a dat 
exemplu învăţătorul dreptei credinţe, ca să umblăm pe urmele Lui şi să nu facă 
fiecare din noi voia sa, ci să prefere a-i urma degrabă în toate voia Domnului». 
Deci, cum am spus, nu afirmă desfiinţarea voinţei naturale şi omeneşti, ci a celei 
pătimaşe şi contrare firii. Şi vorbind în general, a mărturisit pe Dumnezeu Cel 
întrupat avînd voinţa noastră, dar liberă de orice păcat. 

Şi ca să spun pe scurt, socotesc că el prin expresia «o voie» arată că singură 
voia dumnezeiască a-precedat naşterea Lui după trup; iar prin afirmarea că «nu 
exista (în El) o voinţă deosebită» spune că nu are o voinţă contrară sau contrar 
lucrătoare, ci pe cea care concură şi e deplin unită. Deci cînd zice că a fost luată 
firea noastră de Dumnezeire, vorbeşte de o voie. Iar cînd spune: «N-am venit să 
fac voia Mea», introduce în mijlocul frazei, omiţînd numărul: «Nu sînt acestea 
ale unei voinţe deosebite», adică contrare şi opuse, din ceea ce rezultă în mod 
vădit că în Mîn-tuitorul sînt două voinţe după fire. Căci dacă n-a avut voinţa 
contrară, a avut ca om pe cea naturală. Fiindcă ceea ce nu e contrar e numaidecît 
natural. Aceasta n-o va contrazice nimeni. Căci nimic nu e în fire sau în cele 
după fire, contrar. 

Deci mă tem că trebuie să se ostenească mult să introducă ceea ce n-a scris 
propriu-zis în «Cuvintele» sale bărbatul acela şi să-şi facă un acoperămînt din 
scrisorile lui cei ce le răstălmăcesc pe acestea contrar scopului lui. Căci cuvîntul 
e de acord cu sine, alungind tot asaltul calomniatorului. 

Acesta socotesc că e sensul celor scrise de el, curat de toată bănuiala. Acest 
sens mi 1-a făcut mai sigur reîntorcîndu-se din Roma prea cuviosul presbiter Ava 
Anastasie, bărbat împodobit ca nici un altul cu virtutea şi 



SCRIERI 285 



înţelepciunea dumnezeiască. El mi-a spus că a discutat mult cu Prea Sfinţiţii 
bărbaţi ai marii Biserici de acolo despre Epistola scrisă dintre ei către Sergie, 
întrebînd pentru ce şi cum a afirmat în ea o voinţă; şi că i-a aflat iritaţi pentru 
aceasta şi apărîndu-se. Pe lîngă aceasta a vorbit cu cel ce a dictat, la porunca 
Papei, această Epistolă în latină, cu domnul abate Ioan, Prea Sfinţitul împreună 
ostenitor, care a afirmat că prin numărul una n-a afirmat nicidecum o singură 
voinţă, deşi s-a inventat aceasta de cei ce au tradus-o acum în limba greacă; nici 
nu se află în ea negarea sau identificarea voinţei omeneşti naturale a 
Mîntuitorului, ci deplina înlăturare şi anulare a celei reproşabile ca aceea a 
noastră, prin care se susţine şi războiul între cei de acelaşi neam. Ei au voit să 
arate trupul asumat curat de orice păcat, conform tradiţiei prea sfintelor Scripturi 
şi a învăţăturilor Părinţilor. Ei se arată prin aceste cuvinte de acord cu explicaţiile 
recente ale nimicniciei mele şi pecetluind apărarea ce am făcut-o eu lui Onoriu. 

Ştiindu-i deci apărători ai acestora, am admirat mult dreapta lor învăţătură 
precum m-am uimit de viclenia celor ce îndrăznesc toate pentru deşartă lor 
necredinţă şi voiesc, precum le-a fost şi le e obiceiul, prin anumite înşelăciuni şi 
răstălmăciri, să atragă la ei pe cei ce se luptă cu rîvnă împotriva lor şi să fure 
mintea celor care nu le urmează. Aflînd-o, am socotit necesar să ţi-o arăt şi ţie, 
cinstitule de Dumnezeu părinte, ca întărindu-te, să respingi asalturile celor 
potrivnici, lovindu-i cu cuvîntul puternic şi biruindu-i cu totul prin credinţă, ca să 
ai prin aceasta cununa slavei Celui Unuia Născut şi diadema comuniunii şi unirii 
cu El după har. 

Acestea fă-le cunoscute, sfinţite şi cinstite conducător al meu, întîi 
stătătorului ierarhic al credinţei noastre neprihănite şi ortodoxe, sub ale cărui 
aripi ne odihnim toţi, cei de aproape şi cei de departe, avînd ca unica temelie a 
dogmelor sfinţite fericita luminare a lui şi prin el. Prin ea sîntem călăuziţi şi 
ridicaţi spre lumina neumbrită a Tatălui în Duhul Sfînt. Spre el privind, ca 
căpetenie a mîntuirii noastre, după Cel Ce e primul prin fire şi îndreptîndu-ne în 
chip dreptcredincios cărările, ne grăbim spre viaţa nesupusă stricăciunii, ci 
întărită prin nestricăciune, de care, precum ne împărtăşim aici prin nădejde, 
datorită rugăciunilor lui de Dumnezeu insuflate şi de învăţăturile înţelepţite de 
Dumnezeu, fie să ne învrednicim să ne împărtăşim şi acolo prin mijlocirea şi 
conducerea lui dumnezeieşte lucrătoare, sălăşluiţi şi desăvârşiţi în însuşi 
Cuvîntul şi Domnul Dumnezeul nostru Iisus Hristos 109 . 



109Sfîntul Maxim cere presbiterului Marin să facă cunoscute acestea Arhiepiscopului 
Ciprului, păzitorul responsabil al dreptei credinţe în Biserica autocefală a Ciprului, în ale 
cărui rugăciuni îşi pune nădejdea. 

20. A aceluiaşi Despre calitate, proprietate (însuşire) şi deosebire, 
către Teodor, presbiterul din Mazara 110 

Nu socotesc că Prea Sfinţiile Voastre aveţi nevoie de altceva spre 
cunoaştere, odată ce aveţi în minte pe Cel Unul Care înţelepţeşte, pe Duhul Sfînt 
din Care izvorîţi şi altora cele dumnezeieşti, într-o revărsare de înţelepciune plină 
de nesfîrşite daruri, ca o comunicare de înţelesuri prin rostire de cuvinte într-o 
îmbelşugare care a ajuns pînă la cei smeriţi ca mine şi lipsiţi de orice învăţătură, 
ca o ştiinţă şi cunoştinţă dumnezeiască, măcar că ştiu că vă folosiţi şi de coborîre 
prin întrebare. Aceasta pentru a ne ajuta să înaintăm şi a ne ridica prin aplecare 
extremă şi mai mult spre înălţimea propriei cunoştinţe, pe noi cei ce zăcem jos şi 
sîntem închişi în neştiinţă. Curăţindu-ne prin această smerenie de falsa cunoştinţă 
şi, prin insuflare, de necuminţenia cugetării, ne duceţi la deprinderea 
cunoscătoare şi la rivna viguroasă şi făptuitoare, din care vine mîntuirea după har 
a celor ce se mîntuiesc prin cei ce s-au învrednicit să izbăvească asemenea vouă 
pe cei vrednici. 

Să vorbesc deci despre cele ce învăţîndu-ne ne-aţi poruncit să le cercetăm 
mai departe, adică despre calitate şi proprietate şi deosebiri. Cei din afară 111 au 
găsit în ele multe sensuri şi ar trebui să întindem mult cuvîntul nostru pentru a 
desfăşura împărţirile ce le văd aceia în ele, ceea ce nu se poate face în 
extensiunea modestă a unei epistole, cum se poate face în lungimea unor scrieri. 
Iar la dumnezeieştii Părinţi indicarea lor e coerentă şi scurtă, nefiind văzute ca 
suport sau ca fiinţă şi fire, ci în cele ce sînt în fiinţă sau în ipostas 112 . De fapt ei 
spun de calitate că e la om raţională, iar la cal, nechezatul. Şi e calitate ipostatică 
a unui om nasul acvilin sau cîrn; sau a unui oarecare cal culoarea sură sau 
galbenă. Aşa şi în toate celelalte fiinţe sau ipostasuri, create, calitatea se vede ca 
una şi proprie, adică generală şi particulară. Prin ea se cunoaşte şi deosebirea 
întreolaltă a speciilor şi indivizilor, făcînd să se cunoască adevărul lucrurilor. 

Dar în firea nenăscută care e unicul principiu, nu se poate vorbi în mod 
propriu de calitate. Căci Dumnezeirea nu este din fiinţă şi accidente, fiindcă în 
acest caz ar fi şi creată, ca una ce e compusă şi alcătuită dinacestea. Aceasta o 
putem spune numai prin minte, întrucît ne închipuim din cele ale noastre cele mai 
presus de noi, ca unii ce nu sîntem în stare decît abia aşa să primim, în chip 
întunecos, cunoştinţa acelora şi să le exprimăm în oarecare măsură, dar nu în 
mod desăvîrşit 113 . Căci numai atotsfmţenia, atotputernicia, atotdesăvîrşirea, 



110 Mazara era o cetate pe litoralul Siciliei. Sfintul Maxim scrie celor ce nu erau subordonaţi 
Constantinopolei, unde împăratul confirma patriarhi care sprijineau politica lui de susţinere 
a monotelitismului. 

111 Filosofii din antichitate. 

112 Raţiunea noastră e obişnuită ca să distingă în cele ce sînt pe unele de altele, nu să vadă 
unitatea desăvîrşită şi totuşi infinit de bogată, unitate care nu se referă la nimic ca principiu 
al ei, ci este ea însăşi totodată principiul absolut. De aceea noi mai mult bănuim vag şi neclar 
această unitate cu adevărat existentă. 

113 Nu există undeva bunătatea ca esenţă de sine. Nu bunătatea în sine mă bucură, ci faptul 
că cineva e bun cu mine. 

supradesăvîrşirea, desă-vîrşirea de sine, stăpînirea prin sine, înţelepciunea de 
sine, şi orice altceva natural şi dumnezeiesc, se mai spune că este o calitate 
naturală 1 14 .1 se cuvine numai Iui Dumnezeu ca Celui mai presus de fiinţă 115 . 

Iar calitatea ipostatică a Tatălui e nenaşterea, a Fiului, naşterea (faptul de 
a fi născut), a Duhului Sfint, purcederea; adică nenaşterea, naşterea şi 
purcederea, care se numesc şi proprietăţi (însuşiri proprii, personale). Ele aparţin 
numai Lui în mod natural sau ipostatic, şi nu altuia. Din acestea se constituie 
deosebirile fiinţiale în Dumnezeu, cum am spus, prin întrebuinţarea improprie, 
iar în toate cele create sînt în mod propriu şi după fire. De aceea spun că e lucru 
greşit a le socoti în raportul dintre ele calităţi, proprietăţi şi deosebiri, în sensul 
unor accidente, dar nu al unui suport, adică al fiinţei. Totuşi calitatea se deose- 
beşte prin faptul că e mai generală şi se află în toate, nefiind nici una dintre 
existenţe fără calitate afară de Dumnezeu, întrucît nici una nu e în afara relaţiei 
sau fără o formă. Iar proprietatea se spune că e particulară, referindu-se la aceea 
sau aceea şi nefiind a tuturor, ci într-un fel oarecare şi simplu aşa sau altfel şi 
fiind a fiinţei acesteia şi nu a alteia. Iar deosebirea e socotită ca constitutivă 
creaturilor şi distinctivă. De aceea o şi numesc pe aceasta aşa, zicîndu-i 
constitutivă şi socotind-o, cum am spus,ca distingînd cele ce sînt după fiinţă şi 
fire şi după persoană şi ipostas şi înlăturînd orice prefacere şi amestecare a 
tuturor 116 . Aceasta şi aşa fiind învăţătura Părinţilor despre calitate, proprietate şi 
deosebire, ea este o pătrundere şi o calificare a lor, ca să spun pe scurt. Dar e cu 
neputinţă să fie şi să se cugete vreuna din acestea fără o fiinţă (substanţă) ca 
suport al căreia este şi se numeşte fiecare din acestea. Căci calitatea se spune că e 



114 însuşirile lui Dumnezeu nu sînt deosebite de firea sau de natura dumnezeiască, ci sînt una 
cu ea. 

115 Toate au caracterul suprafiinţial, ca şi fiinţa divină. Şi ca atare nu se disting de fiinţa 
divină cum se disting însuşirile existenţelor create, fiind determinate în parte de relaţia 
fiecăreia din ele cu altele. Kant a făcut distincţia între «judecăţile analitice», care spun doar 
ceva despre lucrul în care acel ceva se găseşte (omul - fiinţă cuvântătoare), şi «judecăţile 
sintetice», care adaugă ceva nou unei existenţe (omul-fiinţă care se îmbracă), în realitate 
despre nici o fiinţă creată nu se poate face o judecată pur analitică, pentru că fiecare e ceea ce 
e şi printr-o relaţie cu altele: omul e fiinţă cuvântătoare pentru că are cui vorbi; omul are 
nevoie de atîtea lucruri deosebite de sine pentru a trăi. Dumnezeu însă nu depinde de nici o 
relaţie. El e în Sine desăvîrşit etc. Şi trebuie să existe un vîrf al existenţei care are în sine totul. 
Fiecare însuşire ce I-o atribuim ţine de firea Lui. El e mai presus de orice fel de judecată 
sintetică (şi chiar analitică, în sensul celor aplicate nouă). Acest fel de a fi al Lui rămîne 
pentru noi o închipuire vagă. Totuşi intrînd de bună voie în relaţie cu noi, ca fiinţe mărginite, 
firea Lui se arată activă potrivit trebuinţei noastre de a ne dezvolta ca fiinţe mărginite. 
Faptul că toate din lume sînt dependente unele de altele arată nu numai pe fiecare 
insuficientă sieşi şi neavînd existenţa prin ea, ci şi pe toate. Aceasta se atată şi în faptul că nici 
una şi nici toate la un loc nu au o deplină mulţumire în relaţia aceasta universală şi că toate 
nu numai se susţin, ci se şi rod între ele, cînd nu stăruie în unirea cu Dumnezeu. Numai 
relaţia cu un Factor absolut suficient Luişi le poate da şi lor existenţa fermă, netrecătoare şi 
deplin mulţumitoare. 

116 Fără distincţiile statornice între ele nimic n-ar fi conştient şi n-ar exista ca ceea ce este el 
însuşi. Toate ar fi un haos. Distincţiile menţinînd fiinţele şi persoanele neamestecate, menţin 
propriu zis în existenţă pe fiecare ca atare. în distincţie se arată puterea dătătoare şi 
susţinătoare de existenţă, ca şi fiinţa generală a tuturor. 

a fiinţei, nu a ei înseşi. La fel proprietatea şi deosebirea. Cel ce nu o spune 
aceasta e neraţional, ieşind, contrar raţiunii, din raţiunea cea după fire. Din ea a 
ieşit, contrar tuturor, singur Sever, printr-o cugetare cu totul aiurită, închipuindu- 
şi cele ce nu sînt nicidecum şi vorbind de o deosebire nefiinţială în Hristos, ca să- 
L declare neexistent, prin desfiinţarea firilor din care şi în care constă şi 
desfiinţînd odată cu ele înseşi calităţile. Căci nu se poate ca desfiinţîndu-se fiinţa 
să se mai constituie acestea, sau din acestea, adică din calităţi şi deci să poată 
subzista Hristos, deşi acest neisprăvit îl declară în mod aiurit compus. Iar prin 
aceasta ajunge la desăvîrşita tăgăduire a Lui. Căci nu e Dumnezeu sau firea lui 
Dumnezeu o fire compusă 117 . Dacă ar fi aşa, toată firea compusă ar fi Dumnezeu 
prin fire. Iar dacă toată firea compusă e Dumnezeu prin fire, Tatăl cel necompus 
nu mai e, după el, Dumnezeu. Căci dacă compusul e Dumnezeu prin fire, 
necompusul nu mai e Dumnezeu prin fire. Iar dacă şi necompusul e Dumnezeu 
prin fire, acest lipsit de Dumnezeu şi contrar lui Dumnezeu declară hristoşi o 
mulţime de zei, necunoscînd pe Dumnezeu Cel cu adevărat existent şi făcut om, 
dar păstrînd chiar şi în compoziţia ipostasului simplitatea şi necompoziţia după 
fire împreună cu Tatăl, ca Dumnezeu prin fire şi din Dumnezeu, chiar dacă S-a 
făcut om mai presus de oameni, din oameni, prin om, prin asumarea trupului care 
are suflet înţelegător 118 . Dar acest neom nu-L mărturiseşte nici om pe Dumnezeu 
Care S-a înomenit, negînd firea omului în El, ca şi pe cea dumnezeiască. Căci nu- 
L mărturiseşte îndoit, adică îndoit în fire, ca Părinţii, ci propune ooarecare fire 
compusă şi artificială, întrecînd neruşinarea lui Apolinarie. Prin aceasta 
desfiinţînd, nemernicul, marea taină a iconomiei pentru noi, teribilul retor 
abuzînd cu dibăcie de numiri greu de demascat, prin furtul cuvintelor, excită 
sensibilitatea spre primirea falselor credinţe. Căci îl numeşte, chipurile, pe 
Hristos Dumnezeu şi om, dar desfiinţează sensul adevărat al fiecărei numiri, ca 
unul ce nu mărturiseşte firile ale căror numiri le foloseşte. Şi afirmă deosebirea, 
nerecunoscînd nici o deosebire în lucrurile care se deosebesc, neavînd, după el, 
nişte suporturi prin fire 11 . Aceasta pentru ca să insinueze şi o amestecare prin 
unica fire compusă şi să legifereze şi o inexistenţă (a lui Hristos ca Dumnezeu şi 
om) prin negarea firilor şi să apară ca acoperind prin numiri desfiinţarea, iar prin 
deosebiri, ca respingînd amestecarea. Iată cît de mare este dibăcia şi născocirea 
relei cugetări a răului speculant, acoperită în întunericul neştiinţei, prin care 
întunecă pe cei ce se lasă prinşi de el. 



117 Sever, patriarhul monofizit al Antiohiei, declarînd pe Hristos compus, dar nere- 
cunoscînd în El două firi, făcea însăşi Dumnezeirea Lui compusă. Dar aceasta nu mai putea fi 
firea lui Dumnezeu. 

118 Sever neadmiţînd două firi în Hristos, dar socotindu-L totuşi compus, pentru a amăgi pe 
dreptcredincioşi, trebuia să ajungă la concluzia că firea cea compusă, recunoscută de el în 
Hristos, e dumnezeiască. Dar în acelaşi timp ţinînd să considere pe Dumnezeu şi necompus, 
trebuia să ajungă la concluzia că e Dumnezeu atît ca necompus, cît şi ca compus, deci un 
Dumnezeu în dublu sens. Faţă de această concluzie inevitabilă a teoriei lui Sever, dreapta 
credinţă afirma şi ea că Hristos e un ipostas compus, dar e compus din firea necompusă 
dumnezeiască şi din firea compusă omenească, adică e Dumnezeu şi om. 
119Deosebirile afirmate de Sever în Hristos nu au suportul în două firi deosebite. 

întorcîndu-ne cuvîntul către aceştia, ca spre cei ce-1 apără pe acela, trebuie 
să mai întrebăm şi aceasta, că dacă Sever urmînd ca noi pururea pomenitului 
Ciril mărturiseşte deosebirea ferindu-se de desfiinţarea ei, cum nu mărturiseşte 
împreună cu acela şi firile şi nu recunoaşte în ele, ca acela, deosebirea fiinţială, 
înlăturînd numai despărţirea lor? Cum vede deosebirea numai în simple calităţi 
contrar legii şi definiţiei aceluia? Că fericitul Ciril mărturiseşte firile a căror 
deosebire o învaţă e vădit din faptul că n-a refuzat să accepte nici mărturisirea lui 
Nestorie prin care despărţea firile, deşi nu o admitea în sensul aceluia: «Ce e 
comun, zice învăţătorul, mie şi lui Nestorie? A afirma două firi atîta cît trebuie 
pentru a recunoaşte deosebirea între trup şi Dumnezeu Cuvîntul. Căci acesta e 
altceva după calitatea naturală şi nu e de acelaşi fel după fire ca Acela». Deci 
mărturiseşte şi firile, şi între ele recunoaşte o deosebire, dar arată că recunoaşte şi 
cauza mărturisirii în chip ortodox şi să spună: «Pentru că altul este trupul decît 
Cuvîntul după calitatea naturală», ceea ce e una cu a zice: după fiinţă şi lucrare 
are o deosebire faţă de Dumnezeu Cuvîntul. Iar dacă acela o face aceasta, cum 
aiuritul Sever nu binevoieşte să comunice cu Ciril în mod fals cinstit de el şi să 
admită împreună cu el firile atît cît e necesar pentru a recunoaşte deosebirea între 
ele conform învăţăturii aceluia, nu numai prin calitatea naturală, ci şi prin 
neidentitatea de fiinţă? De ce nu face aceasta, ca împreună cu aceasta să 
recunoască deosebirea firilor şi a calităţilor naturale, sau a fiinţelor şi a lucrărilor, 
ci neagă neidentitatea fiinţei trupului faţă de Cuvîntul, adică deosebirea după 
fire? De ce în locul acesteia introduce deosebirea între calităţile inexistente? Căci 
orice deosebire este inexistentă fără o fiinţă ca suport. El însă 

lucrînd cu viclenie şi părăsind învăţătura adevărată a înţeleptului Ciril, adică a 
tuturor Părinţilor probaţi, se arată pe sine străin de ea şi părtaş şi apărător al 
minciunii. Căci vorbind de deosebirile calităţilor în Hristos, oare vorbeşte de o 
deosebire după unire, sau înainte de unire? De vorbeşte de ea înainte de unire, 
înţelege prin ea despărţirea, dar nu deosebirea; şi dacă înţelege unirea din cele 
despărţite ce subzistă în ele însele, sau o desparte pe aceasta prin deosebirea 
calităţilor şi prin mărturisirea lor, sau socoteşte că nici nu s-au unit acestea peste 
tot la început. Şi dacă spune că nu s-au unit, e vădit că socoteşte că nici firile, ale 
căror calităţi sînt, nu s-au unit, chiar dacă se preface că o spune aceasta. Căci nu 
se poate ca firile să se unească, iar calităţile să fie despărţite, ci se întîmplă 
acelaşi lucru şi cu ele şi între ele, fie unire, fie despărţire. Deci dacă respingînd 
despărţirea, declară că s-au unit împreună cu firile şi calităţile lor, e cu totul 
necesar ca, punîndu-se de acord cu el însuşi, sau să afirme o unică calitate 
compusă, precum şi o unică fire compusă, din pricina unirii, şi în acest caz e dat 
pe faţă ca nerecunoscînd nici deosebirea în calităţi, ci proclamînd contopirea 
ambelor, adică a firilor şi a calităţilor; sau înfă-ţişînd calităţile ca diferite şi 
netemîndu-se de despărţire, să proclame diferite şi firile, neînfricîndu-se nici 
dînd ca pretext sciziunea pentru reţinerea şi ferirea de la mărturisirea lor. Căci 
dacă, după el, n-au suferit vreo sciziune calităţile mărturisite, chipurile, de el, din 
pricina deosebirii, cum se vor scinda firile mărturisite din pricina deosebirii 120 ? 
Iar dacă nu mărturiseşte firile, ci mărturiseşte, chipurile, numai calităţile, e vădit 
că, desfiinţînd firile, declară pe Hristos o îngrămădire de calităţi, precum crede 
că sînt şi substanţele lucrurilor materiale. Dar şi acestea se văd constituite într-un 
suport al materiei, nu numai din simple calităţi, cum îl descrie acela pe Hristos şi 
de aceea îl numeşte o fire compusă, înţelegînd prin ea nu alta, ci pe aceea pe care 
şi-a închipuit-o constînd din simple calităţi. Căci cele ce sînt deosebite, acelea 
sînt şi unite 121 . Căci nu e deosebirea a unora şi unirea a altora, ci amîndouă, ale 
acelora şi nu ale altora. 

Deci acest lipsit de minte declară pe Hristos ca fiind din calităţi sau simple 
calităţi. Dar prin aceasta el îl arată totodată împărţit, susţinînd nu o unică calitate 
compusă din pricina unirii, ci diferite, dacă aceasta este pentru el cea mai bună 
definiţie a unirii. Iar dacă altă lege e valabilă pentru firi şi alta pentru calităţi, ţine 
de sîrguinţa, sau mai bine zis de voinţa lui de a ne uimi, să ne arate aceasta ca să 



120 Sever nega deosebirea Arilor în Hristos, temîndu-se ca aceasta să nu însemne o 
despărţire a lor. Dar pretindea că admite o deosebire a calităţilor divine şi umane în El, fără 
să se teamă de această scindare. Sfîntul Maxim dă pe faţă această inconsecvenţă a lui. Apoi 
întreabă pe ce se poate baza deosebirea calităţilor divine şi umane în Hristos, dacă nu există 
în El cele două firi. 

121 Sfîntul Maxim respinge teoria lui Sever că în Hristos firile sînt numai unite, dar nu şi 
deosebite, cu faptul evident că dacă nu sînt deosebite, nu sînt nici unite. între unirea şi 
deosebirea lor nu e o contradicţie, ci una se conciliază cu alta. Cele ce se unesc se unesc 
pentru că urmăresc ceva propriu prin unire, nu să se desfiinţeze. Dacă Sever afirmă firile 
numai unite, dar nu şi deosebite, ele nu sînt propriu zis nici unite. Dar atunci şi dacă afirmă 
şi calităţile numai deosebite, dar nu şi unite, ele nu pot nici exista în El ca unite. De fapt Sever 
nu cunoştea în Hristos calităţi divine şi umane unite. 

aflăm cum vede rezultînd din unire o fire din două firi, dar nu din calităţi 
deosebite o calitate. Şi cum calităţile fără să fie deosebite după fire au rămas 
necontopite, pe cînd firile, pierzînd deosebirea după calităţi, s-au contopit? Şi 
cum calităţile nu se despart prin deosebire, dar firile se despart prin ea? Sau cum 
nedespărţindu-se nu se mărturisesc împreună cu calităţile (care nici ele nu se 
despart)? Pentru ce compune firile, dar nu compune calităţile? Şi nu vede unirea 
acestora într-o singură calitate compusă, dar scorneşte o unire a firilor într-o 
singură fire compusă? Să ne lămurească aceasta cel ce îl admiră şi îl apără pe 
acela (pe Sever) ca, dîndu-ne explicarea lor, să pună capăt osîndei, sau, neputînd- 
o face aceasta în mod cuvenit, să se facă părtaş împreună cu acela de osîndă 
chiar mai mare, pentru că punîn-du-se de acord cu acela a îndrăznit, împotriva 
Părinţilor, să-şi însuşească aiureala aceluia. . 

Acestea să fie spuse în treacăt, prea cinstitule de Dumnezeu stăpîne, potrivit 
poruncii tale spre răsturnarea şi respingerea aceluia şi a cetei susţinătorului lui. 
Dar ţine de înţelelegerea de Dumnezeu insuflată să-i călăuzeşti şi să-i înveţi pe 
cei nedesăvîrşiţi şi prunci ca mine în cele mai înalte şi mai desăvîrşite şi să-i duci 
spre o cunoştinţă dumnezeiească, ca să-i apropii de Dumnezeu prin cunoştinţa 
adevărată a celor ce sînt, cărora S-a făcut cauză prin fire însuşi Cuvîntul cel mai 
presus de cele ce sînt, Domnul nostru Iisus Hristos, Căruia să nu încetezi să mă 
înfăţişezi prin rugăciuni pe mine nevrednicul, prea sfinţite şi prea dumnezeiesc 
părinte. 

21. Şi iarăşi dumnezeiescul Maxim 

Cum ar putea prezenta cineva sfîntul Sinod din Calcedon care a văzut şi a 
proclamat acestea atît de dreptcredincios şi de limpede, ca pe unul ce ar fi părăsit 
definiţia de la Niceea? Şi cine ar putea, chiar dacă ar fi foarte dibaci, să 
născocească prin minciună împotriva adevărului şi a credinţei cele ce nu sînt cu 
adevărat. Iar dacă, deşi păstrează dreapta definiţie cu tărie, îl calomniază şi-1 
dispreţuieşte ca pe unul ce a introdus o a doua, care ar putea fi această a doua 
definiţie introdusă de el? «Mărturisirea, zice, a două firi şi în două firi. Căci 
definiţia de la Niceea nu îl are definit astfel. Ci a fost introdusă astfel de Părinţii 
de la Calcedon, nefiind cunoscut sau numit de cineva mai înainte». 

Că nici aceasta n-o puteţi dovedi, este evident. Căci cuvîntul acesta a fost 
aprobat şi folosit ca dreaptă învăţătură de mulţi Sfinţi Părinţi înaintede el. O 
mărturisesc aceasta cuvintele celor ce au folosit aceste expresii, care sînt mai 
luminoase şi mai strălucitoare decît raza soarelui, chiar dacă voi le ignoraţi din 
lipsă de învăţătură, sau vă faceţi că le ignoraţi pentru a le defăima sau a învinui 
prosteşte pe binecredincioşii Părinţi şi învăţăturile lor. Şi chiar dacă nu s-ar fi 
spus, cum am zis, de atîtea ori, ce împiedică pe atîţia sfinţi (mai bine zis tot 
creştinismul, căci acesta este pro-priu-zis sfîntul Sinod al dreptcredincioşilor 
Părinţi) să afirme cu autoritate această expresie şi s-o legifereze împotriva lui 
Eutihie? 

Şi după puţin zice: Pentru care motiv şi cum învinuiţi sfîntul Sinod, deşi s-a 
îndestulat cu cuvintele Părinţilor, că a introdus altă definiţie a credinţei şi îl 

calomniaţi şi rîdeţi de el pretutindeni în scris şi oral? «Nu judecaţi după 
înfăţişare, cum zice Dumnezeu, ci judecaţi judecata dreaptă» (Ioan 7, 24). Care 
e tema pentru care învinuiţi pe Părinţii din Calcedon şi care e tema pentru care 
lăudaţi pe cei dinainte de ei? Dacă învinuiţi pe cei din Calcedon pentru altă 
definiţie a credinţei faţă de cuvintele aflate în definiţia de la Niceea, ar trebui 
pentru aceeaşi cauză să se învinuiască şi Ciril şi cei 150 de Părinţi 122 . Iar dacă nu 
se învinuiesc aceştia, nu înţeleg pentru ce se învinuieşte acela. Vă îndemn să 
explicaţi furia şi împotrivirea voastră faţă de cele nedovedite. Poate aşa, ruşinîn- 
du-vă, vă veţi reţine de la o aşa de mare pornire nebunească de a susţine 
minciuna contra adevărului. Căci altfel şi Grigorie, apărătorul teologiei (al 
învăţăturii despre Dumnezeu), care nu respinge nimic mai mult decît învinuirea 
de către voi a celor de la Calcedon, va cădea sub această acuză nelegiuită a 
voastră, arătînd mai dinainte ca necomplete cele spuse la Niceea despre Sfîntul 
Duh, fiindcă «nu se pusese atunci această chestiune», deşi se cunoaşte că acela 
cinsteşte totuşi pe Duhul împreună cu Tatăl şi cu Fiul şi scrie lui Cledoniu să 
cugete şi să înveţe aşa. 

Dar voi nu păreţi să suferiţi de boala vederii slăbite, care, nefiind în stare să 
privească strălucirea razei solare şi să se împărtăşească de ea, o învinuieşte pe ea 
ca întunecoasă, nu slăbiciunea vederii lor. Aşa şi voi, suferind de boala 
confuziei, îi calomniaţi pe cei ce o demască cu pricepere pe aceasta, ca greşind şi 
dînd o învăţătură greşită şi necorespunzătoare cu adevărul firilor din Hristosul 
celor ce se mîntuiesc, declarîndu-i că nu sînt luminători de obşte, nici tălmăcitori 
ai adevărului. Căci dacă trebuie spuse cele adevărate despre adevăr, toţi Părinţii 
de Dumnezeu probaţi de după Niceea şi fiecare Sinod al binecredincioşilor şi 
sfinţilor bărbaţi n-au introdus nicicînd altă definiţie a credinţei prin introducerea 
unor cuvinte ale lor, cum susţineţi voi, aiuriţi şi înnebuniţi la culme, ci au întărit- 
o ca sigură pe cea legiuită de cei 318 Părinţi, ţinînd-o pe aceea şitîlcuind-o şi 
dezvoltînd-o (în textul grec: prelucrînd-o) pentru cei ce o înţelegeau şi o 
răstălmăceau pe aceea şi dogmele ei în chip greşit. 

Astfel îndată ce au cunoscut că Eunomie şi Macedonie voiesc să vatăme 
învăţătura din ea despre Dumnezeu, cei 150 de Părinţi (de la Constantinopol, din 
381) i-au dezaprobat prin cuvintele şi învăţăturile lor. La fel nu i-a îngăduit-o 
aceasta fericitul Ciril uneltitorului Nestorie, precum l-au împiedicat cinstiţii 
Părinţi de la Calcedon pe Eutihie care voia amestecarea (firilor). Pentru ce deci 
nu primiţi acest Sinod împreună cu acele Sinoade de dragul binelui sau pentru 
acelaşi bun motiv? Sau pentru ce, calomniindu-1 ca nişte urîtori ai binelui pe 
acesta, nu le calomniaţi împreună cu el şi pe acelea? De fapt făcînd-o în realitate 
aceasta, faceţi pe binecredincioşii în cuvinte, ca prin false afirmaţii să calomniaţi 
pe acesta şi să vă atingeţi prin aceasta şi de acelea, aducîn-du-le aceeaşi învinuire 
acelora prin vina găsită acesteia. Dar cine va suporta o atît de mare îndrăzneală a 
voastră împotriva dreptei credinţe a credincioşilor? 



122Sinodul II ecumenic de la Constantinopol din 381. 

22. A Fericitului Maxim E cu neputinţă a 
spune că în Hristos este o singură voinţă 

Numele Hristos nu e indicator al firii, ci al unui ipostas compus. Adică 
Hristos întreg e şi Domn şi Dumnezeu şi Atotputernic, dar are în Sine în mod 
neîmpărţit şi neamestecat şi trupul pe care 1-a purtat pentru noi şi pentru a 
noastră mîntuire, trup pătimitor şi nu atotputernic creat, circumscris, 
neatotputernic prin fire, dar avînd în Hristos o voinţă atotputernică. Căci nu prin 
ipostas este Hristos muritor şi nemuritor, nici neputernic şi atotputernic, văzut şi 
nevăzut, creat şi necreat. Fiindcă altceva e prin fire şi altceva prin ipostas 123 . Şi 
simplu vorbind, nu e un ipostas compus prin opoziţia socotinţei, ci prin 
proprietatea firilor. Căci Unul este, cum am spus înainte, Hristos, avîndu-le pe 
ambele în mod natural. Căci cuvîntul: «Nu precum Eu voiesc, ci precum Tu» nu 
arată nimic altceva decît că a îmbrăcat trup cu adevărat temător de moarte. Căci 
e propriu trupului a se teme de moarte, a se feri de ea şi a se întrista pînă la 
moarte. Acum însă îl lasă lipsit şi gol de lucrarea lui, ca să adeverească 
slăbiciunea şi firea lui. însă tot acum nu ascunde (nici puterea Lui), ca să afle că 
nu era simplu om. Căci precum dacă ar fi arătat prin toate numai cele omeneşti, 
s-ar fi socotit numai om, aşa dacă ar fi împlinit totdeauna numai cele ale 
Dumnezeirii, nu s-ar fi adeverit învăţătura despre întrupare (iconomie). De aceea 



123Hristos este şi una şi alta, dar nu prin ipostas, ci prin firi. Dacă ar fi prin ipostas 
nemuritor şi muritor ar fi două ipostasuri, sau fiind acelaşi ipostas şi muritor şi nemuritor n- 
ar putea învinge moartea. Numai pentru că este, datorită firilor rămase neschimbate, un 
ipostas compus, poate învinge în sine moartea trupului prin nemurirea dumnezeiască, sau 
slăbiciunea acestuia prin atotputernicia dumnezeiască. Dacă Hristos n-ar fi un ipostas în 
acelaşi timp compus din două firi şi unic, n-ar avea loc în el o comunicare a însuşirilor şi nu 
le-ar copleşi pe cele omeneşti, dar trăindu-le în acelaşi timp. Hristos trăieşte slăbiciunea 
omenească, dar o şi învinge; primeşte moartea, dar o învinge, fără să înceteze de a Se trăi şi 
după moarte ca om. 

Cum e cu putinţă aceasta? Dumnezeu creînd lumea, aceasta nu putea fi decît mărginită în 
fiinţă şi în putere. Ca atare Dumnezeu însuşi a cugetat, creînd-o, mărginirea ei şi chiar 
eventualitatea morţii ei prin ieşirea ei din legătura cu Sine. Şi nu numai că le-a cugetat pe 
acestea, ci, întrupîndu-Se, le-a şi experiat nu ca ale Sale, dar ca ale unei lumi create de El, 
dar nerămase în legătură cu El. în Hristos, Dumnezeu merge în direcţia aceasta pînă la 
capăt, însuşindu-Şi prin experienţă ca proprii mărginirea lumii create de 
El aşa cum e trăită de ea după păcat şi chiar moartea la care aceasta a ajuns prin slăbirea 
legăturii cu El. Dar Şi le însuşeşte ca să le învingă prin atotputernicia Sa nepărăsită de El. Nu 
învinge însă mărginirea prin fire a lumii, ci o face părtaşă, prin comunicare, de atotpu- 
ternicia şi infinitatea Lui. Iar moartea o învinge desfiinţînd-o prin introducerea deplină a 
umanităţii asumate în viaţa Sa nemuritoare. 

într-un fel Dumnezeu poartă cu puterea Sa toată lumea mărginită şi pe fiecare dintre 
componentele ei, dar în mod deosebit de intim introduce în ipostasul Său firea omenească, 
căreia i-a imprimat în conştiinţa cugetătoare şi în libertate chipul Său, care el însuşi se cere 
după nemărginirea Creatorului. Hristos ca ipostas divin întrupat are o unică conştiinţă. Dar 
conştiinţa Lui ştie atît de infinitatea şi de atotputernicia Lui ca Dumnezeu, cît şi de 
mărginirea Lui ca om. E o conştiinţă unitară, dar compusă. însă unirea nu rămîne numai la 
faptul că aceeaşi Persoană e conştientă de infinitatea şi de mărginirea Ei, ci constă şi în faptul 
că conştiinţa mărginirii Sale umane e deschisă orizontului nemărginit al conştiinţei 
nemărginirii Sale divine, sau ultima inundă cu lumina ei în prima. 

variază şi împreună atît cuvintele, cît şi faptele, ca să nu dea prilej nici bolii 
nebune a lui Pavel de Samosata, nici celei a lui Marcion şi Maniheu 124 . Şi aşa şi 
prezice moartea viitoare ca Dumnezeu, dar Se şi fereşte de ea ca om. 

Tu, cel ce refuzi să spui sau să mărturiseşti două voinţe ale unicului şi 
singurului Hristos, socoteşti voinţa cea una fără început şi împreună fără de 
început şi veşnică cu a Tatălui şi a Sfîntului Duh, sau, după cîtime, întreagă 
dumnezeiască, simplă şi necompusă ca fiind a fiinţei dumnezeieşti, sau, din 
pricina întrupării, ceva schimbat? în cazul din urmă spu-ne-ne ce înseamnă şi 
care e numele acestei voinţe? Căci eu îţi spun ce înseamnă numele voinţei 
dumnezeieşti dinainte de întrupare. Fiindcă precum firea dumnezeiască cea 
întreit ipostatică este fără de început, necreată, neînţeleasă, simplă şi necompusă 
în întregimea ei, aşa e şi voinţa ei. Prin aceasta am spus ce este voinţa dinainte de 
întrupare şi toţi vor fi de acord cu mine că am spus adevărul. Şi tu însuţi, de vrei 
sau nu. Spune-ne deci ce nume are după întrupare? Cercetează tot Vechiul şi 
Noul Testament şi spune numele voinţei celei una pe care o născoceşti în 
Hristos. Cercetează şi nu te lenevi. Dar poate, fiindcă voinţa dumnezeiască se 
numeşte dumnezeiască şi voinţa omenească se numeşte omenească, vei spune că 
Hristos are o voinţă divino-omenească (teandrică)? Nu cred. Pentru că nici Tatăl, 
nici Sfîntul Duh nu are voinţă teandrică. Sau poate vei îndrăzni să o numeşti 
compusă? Dar şi aceasta e ceva nou pentru Dumnezeire 125 . Sau poate vei spune 
«naturală»? în acest caz afirmi şi tu confuzia lui Sever. Căci e cu neputinţă ca 
două firi sau două voinţe naturale să devină o fire, sau o voinţă naturală, fără să 
se contopească. Sau poate ipostatică? Iarăşi înstrăinezi pe Fiul de Tatăl şi apari 
ca introducînd trei voinţe care nu se unesc între ele, ca şi ipostasurile. 

De susţii o voinţă şi o lucrare ca a Unuia, vei fi silit să susţii, vrînd nevrînd, 
şi o voinţă şi o lucrare a Tatălui ca Unul şi a Duhului ca Unul şi va rezulta o 
învăţătură politeistă. Iar de vei susţine că e una prin relaţie, vei introduce 
împărţirea lui Nestorie. Iar de vei spune că nu e după fire, vei corupe existenţa 
Celui ce voieşte. Căci ceea ce nu e după fire corupe firea, cum au definit Părinţii. 
Dar poate iarăşi sfîşii monada (unitatea) şi ne sileşti să cugetăm la părţile unicei 
voinţe, celei socotite de tine ca una, ca să învăţăm să aflăm în ce cantitate este 
dumnezeiască şi în ce cantitate este omenească. La fel, în ce cantitate e necreată 
şi în ce cantitate creată; şi simplu, cum îţi place ţie să o zici. 

Spune-ne numele voinţei celei propovăduite de tine în Hristos. Iar dacă 
voinţa cea una pe care o susţii în Hristos este după tine fără nume, socoteşte-o cu 
psalmii fără nume, ca să afli şi acolo loc şi încăpere. Fiindcă noi, prea eruditule, 
nu putem mărturisi ceva fără nume '. Şi precum pare, nici măcar nu s-a arătat 



124Gîndirea lui Pavel de Samosata mergea spre panteism, recunoscând în Hristos numai 
Dumnezeirea; a lui Marcion şi Maniheu mergea spre dualism, recunoscând în Hristos numai 
umanul. 

125 Totuşi în'prima parte a scrierii Ambigua, scrisă după a doua parte, Sf. Maxim e de acord 
cu expresia «lucrare teandrică» (cap. 5 e, p. 62 în trad. rom.). 

126 «Marele Anonim» al unui filosof român nu distinge măcar pe pretinsul izvor al existenţei 
de lume, după fiinţă. Oricît de necunoscut ne este Dumnezeu, cel puţin aceasia o ştim: că nu e 

pînă acum vreunuia din pămînteni aşa ceva. Dă-i deci un chip în mod definit din 
învăţăturile Părinţilor şi precizează-ne numele lui. Căci «cele ce le numărăm, pe 
acelea le şi mărturisim», după marele şi de Dumnezeu grăitorul Vasilie. Ei mai 
spun că trupul de viaţă făcător al Fiului lui Dumnezeu a avut în însuşi Cuvîntul 
lui Dumnezeu toate cele mai presus de fire ale firii Lui, cele două firi fiind 
adunate într-o pwsoană şi într-un ipostas. Căci ne închinăm unui Fiu ca Unuia 
din Treime, împreună cu Tatăl şi cu Sfîntul Duh, ca înainte de veci, acum şi în 
toţi vecii şi după vecii vecilor. Amin 127 . 

23. Ale aceluiaşi Zece capitole despre cele două voinţe ale Domnului 

şi Dumnezeului şi Mîntuitorului nostru Iisus Hristos. S-au scris 

către dreptcredincioşi 

1 . Dacă, precum Cuvîntul este un ipostas cu trupul, aşa e, binecu- 
vîntaţilor, după unii, şi o voinţă, e necesar ca precum Se deosebeşte prin ipostas, 
aşa să Se deosebească şi prin voinţă atît de noi, cît şi de Tatăl. în acest caz cum 
se va arăta identitatea firii cu Tatăl în deosebirea voinţelor 128 ? 

2. în cele în care Cuvîntul are unitatea cu trupul, în acelea Se deosebeşte 
de Tatăl. Şi în cele în care are unitatea cu Tatăl, în acelea Se deosebeşte de 
trup 129 . Dar dacă, binecuvîntaţilor, are după unii o singură voinţă cu trupul, El e 
despărţit prin voinţă de Tatăl. 

3. Dacă prin cele ce e unit Cuvîntul cu Tatăl şi cu Duhul, prin acelea 
judecaţi că e deosebit de trup, dar după credinţa comună a creştinilor e unit prin 
voinţa cu Tatăl şi cu Duhul, urmează că printr-o altă voinţă e deosebit de Tatăl şi 
de Duhul, precum şi-au definit lor şi nouă şi noi ne silim să păzim, 
binecuvîntaţilor. 

4. Această unică voinţă e necesar, binecuvîntaţilor, ca ei să o socotească 
fie naturală (a firii), fie ipostatică, dacă existenţa celor ce sînt se contemplă fie în 
fiinţă, fie în ipostas. Căci ce altceva s-ar putea spune afară de acestea? Dar dacă 
spun că voinţa cea una e naturală (a firii), vor spune, fără să vrea, că şi firea 
Cuvîntului şi a trupului este una. Iar din pricina celor Trei Sfinte Ipostasuri, vor 
fi siliţi să spună că trei sînt şi voinţele, dacă vor voi să fie de acord cu ei înşişi. 



una cu lumea. Căci altfel L-am cunoaşte. Chiar dacă Dumnezeu e în Sine fără nume noi 
trebuie să-I dăm un nume, dar punem în acest nume o infinitate de mister. Aşa găseşte 
mintea noastră un «loc» în El. 

127 «După vecii vecilor» nu poate fi o eternitate fără creaturi, gîndite de Dumnezeu şi aduse 
la existenţă «la începutul veacurilor», ci o ridicare a lor la o stare în care nu mai e nici o 
despărţire între lucrarea ei şi a lor în Dumnezeu. Aceasta e desăvîrşirea lor în Dumnezeu, 
Cel mai presus de veacuri. Expresia redă în termeni proprii cuvîntul Sf. Apostol Pavel: «Ca 
Dumnezeu să fie totul în toate» (I Cor. 15, 28). 

128 Mai poate fi Hristos după Dumnezeire de o fiinţă cu Tatăl, dacă e deosebit de El prin 
voinţă? La oameni se menţine o oarecare identitate a firii în deosebirea de voinţe, pentru că 
aceste voinţe pot lua în persoane o formă egoistă, slăbind atît unitatea voinţei după fire, cît şi 
unitatea firii între ei. Dar poate fi aceasta la Dumnezeu? 

129 Cuvîntul fiind «deofiinţă» cu Tatăl după Dumnezeire, în aceasta e deosebit de trup. 

5. Dacă voinţa firii Cuvîntului e creatoare a tuturor celor ce s-au făcut, dar 
ea este, binecuvîntaţilor, după ei, şi voinţa trupului, e vădit că şi trupul 
Cuvîntului e creator al celor ce s-au făcut. Şi se va desfiinţa astfel şi credinţa 
comună a creştinilor că trupul este creat. Căci cum va fi creatură cel ce creează 
din nimic şi are însuşirea aceasta excepţională a firii dumnezeieşti? 

6. Dacă pentru faptul că una este voinţa Tatălui şi a Fiului şi a Sfîntului 
Duh, dumnezeieştii Părinţi au arătat că una e şi firea lor, iar după ei, 
binecuvîntaţilor, voinţa Cuvîntului şi a trupului este una, una va fi şi firea 
Cuvîntului şi a trupului. Iar dacă din voinţa cea una a trupului şi a Cuvîntului nu 
rezultă o unică fire a lor, nici în Tatăl şi în Fiul şi în Sfîntul Duh 

din voinţa cea una nu rezultă o unică fire, şi deşartă va fi credinţa noastră şi 
deşartă şi învăţătura Părinţilor. 

7. Această unică voinţă va fi sau naturală (a firii), sau o voinţă prin 
socotinţă. Dar dacă e naturală, una va fi, precum s-a arătat, şi firea trupului şi a 
Cuvîntului. Iar dacă e din socotinţă, precum prin ipostas, aşa va fi despărţit 
Hristos şi prin socotinţă (vvioţtri) de Tatăl şi de Duhul. 

8. Dacă după marele Ciril cele ce sînt de aceeaşi fiinţă şi fire sînt şi de 
aceeaşi voinţă, cum cele ce nu sînt de aceeaşi fire pot fi de aceeaşi voinţă? 

9. Dacă după Ioan cel cu Gura de Aur trupul are prin fire voinţa de a 
nu muri, iar Cuvîntul şi 1-a unit cu Sine neschimbat după ipostas cu toate 
proprietăţile ce-i aparţin în mod natural, cum negînd cele ce aparţin tru- 
pului în mod natural nu neagă şi firea lor împreună cu însuşirile lui 
naturale? 

10. Dacă odată cu voinţa spun că se afirmă şi ipostasul şi de aceea, 
temîndu-se de ceva ce nu este, nu suferă să vorbească de două voinţe în 

Hristos, ea să nu introducă în mod necesar odată cu ele şi două ipostasuri, vor fi 
siliţi, dacă nu vor voi să arate coerenţa opiniei lor, sau să afirme, din pricina unei 
singure voinţe a Dumnezeirii, şi o singură persoană, odată ce, după ei, din voinţă 
rezultă şi persoana, sau, din pricina celor trei Persoane, să afirme şi trei voinţe, 
introducînd contracţiunea lui Sabelie, sau despărţirea lui Arie. 

Dar fiindcă omonimia 130 este adeseori, binecuvîntaţilor, cauza rătăcirii, 
auzitorul mutîndu-se la alt înţeles decît la cel exprimat de cuvînt, rog înţelegerea 
voastră în Hristos să primiţi să vă lămuresc printr-o precizare clară şi simplă a 
lucrurilor indicate, înainte de toate dacă este peste tot o singură voinţă şi la ce 
înţelesuri sau lucruri se referă; şi dacă unele din cele numite de ea sînt compuse, 
iar altele simple; şi care sînt cele compuse. Şi dacă cele compuse au părţile din 
acelaşi timp,, sau nu din acelaşi timp. Şi care sînt anterioare şi care posterioare. 
Şi care e raţiunea doveditoare şi definitorie a fiecărei părţi ca să ne fie înţeleasă 
primirea unei unice voinţe. Căci mi de cuvinte se preocupă Părinţii făcînd 
concesii în privinţa cuvintelor, dar niciodată în privinţa sensului. Pe lîngă 
acestea, ce este alegerea arbitrară şi ce e socotinţa? Şi ce e voinţa din socotinţă şi 
ce e cea arbitrară? Căci de toate acestea voiesc să se ţină seama pentru explicarea 
voinţelor. Şi cel ce nu cunoaşte acestea cu exactitate, şi vorbeşte despre voinţă ca 
un orb, se dovedeşte neştiind nici ce vorbeşte, nici despre ce. 

24. Ale aceluiaşi Din întrebările puse lui de 
Teodor monahul 

Firea este, după filosofi, începutul mişcării şi al odihnei; iar după Părinţi, 
specia atribuită unor multe şi diferite (exemplare) după număr, arătîndu-se în ele 
ce este. Fiinţa este, după filosofi, un lucru de sine subzistent, neavînd trebuinţă 
de altceva spre constituire; iar după Părinţi, entitatea naturală atribuită 
(predicată) multor şi diferitelor ipostasuri. Individul este, după filosofi, o adunare 
de însuşiri, a căror concentrare nu se poate vedea în altul; iar după Părinţi, un 
cineva ca Petru sau Pavel sau altul dintre oameni, distins de alţi oameni prin 



130Acelaşi nume pentru multe înţelesuri. 

proprietăţile personale. Iar ipostasul este, după filosofi, fiinţa cu proprietăţi; iar 
după Părinţi, fiecare om distins personal de alţi oameni. 

* 

Urmează în P. G. 91 unele scurte texte despre voinţă şi lucrări, din unii 
Părinţi. 

25. Disputa Ştiutului Maxim cu Pyrhus 

Prezentarea disputei despre dogmele bisericeşti ce a avut loc în prezenţa lui 
Grigorie, a prea binecredinciosului patrician şi a prea sfinţiţilor episcopi aflaţi 
împreună cu el şi a celorlalţi slăviţi bărbaţi, între Pyrhus, fostul patriarh al 
Constantinopoliei, şi a prea evlaviosului monah Maxim, în luna iulie, indictionul 
3 . Pyrhus apără teoria nouă despre o voinţă introdusă de el şi de antecesorul 
lui, Sergie. Iar Maxim apără învăţătura Părinţilor şi a Apostolilor venită de la 
început pînă la noi. Amîndoi bărbaţii, Pyrhus şi Maxim, s-au întîlnit unul cu 
altul, datorită numitului şi minunatului bărbat, adică prea cinstitului patrician 
Grigorie. Disputa a început-o Pyrhus, zicînd către Maxim: 

Pyrhus: Ce rău ţi-am făcut, Ava Maxim, eu şi cel dinainte de mine, că ne 
bîrfeşti peste tot, învinuindu-ne către toţi de erezie? Cine te-a cinstit şi te-a 
respectat aşa de mult ca noi, deşi nu te-am cunoscut faţă către faţă, din vedere? 

Maxim: Fiindcă, precum spui (şi Dumnezeu aude), ca să folosesc 
cuvintele tale, nimeni nu m-a cinstit şi respectat ca voi, dispreţuind voi 
acum dogma creştină, am socotit că e un lucru îngrozitor să prefer cinstirea mea 
cinstirii adevărului. 

P. La ce vă gîndiţi cînd spuneţi că am dispreţuit învăţătura creştină? 

M. Că socotiţi că e una voinţa Dumnezeirii lui Hristos şi a umanităţii Lui. Şi 
nu numai socotiţi, ci o şi propuneţi prin noul decret Ecthesis spre vătămarea 
întregului corp al sfintei Biserici. 

P. Deci ţi se pare că cel ce vesteşte o singură voinţă în Hristos se desparte de 
învăţătura creştină? 

M. Foarte mult. Căci ce e mai lipsit de evlavie decît a zice că Acelaşi prin 
una şi aceeaşi voinţă, înainte de întrupare, a întemeiat toate din cele ce nu sînt şi 
le susţine şi le îngrijeşte şi le cîrmuieşte conservîndu-le, iar după întrupare 
pofteşte mîncare şi băutură, se mută dintr-un loc în altul şi face toate celelalte 
cîte sînt în afară de ocară şi nesupuse dispreţului, prin care a dovedit şi întruparea 
(iconomia) curată de orice nălucire 868 ? 

P. Este Hristos Unul, sau nu? , 

M. Da, evident că e Unul. 

P. Dacă e Unul, a voit numaidecît ca Unul. Iar dacă a voit ca Unul, 
numaidecît una este şi voia Lui, şi nu două. 



131Pyrhus a abdicat în sept. 641 de la scaunul de patriarh şi se aşază în Cartagina, într-o 
mînăstire. Acolo are la 645 disputa cu Sf. Maxim. Vrînd, nevrînd, el este învins în dispută şi 
pleacă la 646 cu Sf. Maxim la Roma. Dar la 647, cînd împrejurările politice se schimbă, 
revine la monotelitism (Rudolf Roedinger, Die Lateransynode von 649 und Maximos der 
Bekenner, în voi. «Maximos Confessor», Fribourg, 1982, p. 118). 

M. A spune ceva şi a nu distinge mai înainte înţelesurile a ceea ce se spune 
nu e altceva decît a confunda toate şi a te grăbi să laşi în confuzie cele despre 
care se discută. Iar acesta e un lucru străin omului învăţat. Deci spunem: Hristos 
fiind Unul, e numai Dumnezeu, sau numai om, sau e amîndouă, Dumnezeu şi 
totodată om? 

P. Evident, e Dumnezeu şi totodată om. 

M. Deci Hristos, fiind prin fire Dumnezeu şi om, voia acelaşi Dumnezeu şi 
om, sau numai ca Hristos? Dacă Hristos voia în general ca Dumnezeu şi om, 
adică în mod îndoit şi nu unic, El voia aşa fiind Unul. Căci dacă Hristos nu e 
nimic altceva decît firile din care şi în care există, evident că voia şi lucra potrivit 
firilor Lui, sau cum se potrivesc fiecăreia, dacă nici una din ele nu era fără 
voinţă, sau nelucrătoare. Iar dacă Hristos voia şi lucra potrivit firilor Lui sau 
potrivit fiecăreia, iar firile Lui erau două, fără îndoială două erau şi voinţele Lui 
naturale şi lucrările lor fiinţiale erau de număr egal. Căci precum numărul firilor 
Aceluiaşi Unic Hristos, cugetat şi exprimat în chip evlavios, nu împarte pe 
Hristos, ciprezintă păstrată chiar în unire deosebirea firilor, aşa şi numărul 
voinţelor şi lucrărilor ce aparţin fiinţial firilor Lui. Căci prin amîndouă firile Lui 
era, precum s-a spus, Acelaşi voitor şi lucrător al mîntuirii noastre. Nu introduce 
o împărţire, să nu fie, ci arată şi în unire păstrarea şi păzirea lor. 

' P. E cu neputinţă să nu se introducă odată cu voile şi voitorii. 

668. Dacă le-ar fi făcut şi pe cele omeneşti prin acte directe ale voinţei dumnezeieşti, ele 
ar fi fost numai la părere omeneşti. Afectele ireproşabile ale lui Hristos dau asigurarea că 
Fiul lui Dumnezeu S-a făcut om. 

M. Aceasta este şi aiureala din scrisorile voastre, nefiind călăuziţi de 
raţiune, ci de o socotinţă arbitrară, luînd ca ajutor în aceasta pe Eraclie 132 , ca să 
aprobaţi amestecul lui necuvenit şi nebunesc şi nelegiuit şi să-1 confirmaţi pe 
acesta prin binecuvîntarea voastră. Căci dacă s-ar admite că prin voinţă se 
introduc şi voitori, fără îndoială, odată cu voitorii, se vor introduce şi voinţele 
printr-o cuvenită inversare; şi se va afla, după voi, îndumnezeirea cea fericită şi 
mai presus de fiinţă, pentru voinţa cea una a ei şi un unic ipostas, conform lui 
Sabelie, sau pentru că sînt trei Persoane şi trei voinţe, sau trei firi conform lui 
Arie, dacă, după definiţiile şi canoanele Părinţilor, deosebirea voinţelor introduce 
şi deosebirea firilor 133 . 

P. Este cu putinţă să se afle într-o singură Persoană două voinţe fără 
contrazicere între ele? 



132 E împăratul Eraclie, care la 638 a dat decretul «Ecthesis» despre o unică voinţă şi 
lucrare în Hristos, 

133 Voitorul este persoana sau ipostasul. Voinţa ţine de fire. Firea îşi cere împlinirea, dar 
împlinirea o face persoana. Persoana duce ja realizare concretă cerinţa firii, odată ce 
ipostasul e forma realizată sau concretă a firii. în Hristos firea omenească nu e realizată în 
ipostas deosebit, ci în ipostasul Cuvîntului, sau primeşte realizarea concretă, ipostatică 
împreună cu Cuvîntul. Ipostasul Lui primeşte de aceea, pe lîngă caracterele firii 
dumnezeieşti, şi pe cele ale firii omeneşti. Din acest punct de vedere e compus, dar în acelaşi 
timp e unul. 

M. Dacă nu pot fi în una şi aceeaşi Persoană două voinţe fără contrazicere, 
atunci, după tine, ele pot fi în contrazicere. Iar dacă e aşa, mărturiseşti că sînt 
două şi nu te mai opui numaidecît numărului, ci numai lipsei de contrazicere. 
Deci rămîne să se caute cauza producătoare a luptei. Care spui deci că e aceasta? 
Oare voinţa cea după fire sau păcatul? Dacă vei spune că e voinţa cea după fire, 
iar cauza acesteia nu e altul decît Dumnezeu, atunci, după tine, făcătorul luptei e 
Dumnezeu. Iar de vei zice că e păcatul, iar păcat (Hristos) n-a făcut, Dumnezeu 
Cel întrupat n-a avut nici o contrazicere în voinţele Lui cele după fire. Căci 
lipsind vreo cauză, evident că nu va fi nici ceea ce e cauzat de ea 134 . 

P. Deci e propriu firii a voi? 

M. Da. A voi simplu e propriu firii. 

P. Dacă e propriu firii a voi, iar Părinţii cei mai iluştri afirmă o voinţă a lui 
Dumnezeu şi a sfinţilor, urmează că Dumnezeu şi sfinţii au o singură fire. 

M. S-a spus şi mai sus că cei ce caută adevărul trebuie să distingă 
înţelesurile curate ale numirilor, ferindu-se de rătăcirea ce poate rezulta din 
identitatea numirilor. De aceea te voi întreba şi eu: cei ce au afirmat osingură 
voie a lui Dumnezeu şi a sfinţilor au spus aceasta privind la voia fiinţială şi 
creatoare a lui Dumnezeu, sau la ceea ce e obiectul voinţei (lor)? Căci nu e 
acelaşi lucru voinţa celui ce voieşte şi obiectul voit, precum nici puterea 
văzătoare a celui ce vede şi obiectul văzut. Primul aparţine fiinţial, iar al doilea 
este în afara ei. Deci dacă au spus aceasta privind la voinţa fiinţială, se vor afla 
nu numai cugetînd pe sfinţi de o fire şi împreună creatori cu Dumnezeu, ci şi 
contrazicîndu-se pe ei, odată ce declară, pe de altă parte, că cele de fiinţă 
deosebită nu pot avea o voinţă comună. Iar dacă Părinţii au numit voit voinţă, fie 
ca pe o cauză a lui, fie folosind în mod impropriu cuvîntul, nu e nimic absurd în 
spusa celor ce declară că a voi simplu aparţine firii 135 . 

P. Dacă .prin voinţă ne deosebim de noi înşine şi faţă de alţii acum voind 
aceasta, acum nevoind aceeaşi, iar aceasta ţine de fire şi de raţiunea ce 
caracterizează firea, ne vom afla nu numai deosebindu-ne unii de alţii prin fire, ci 
şi schimbînd-o pe aceasta de infinite ori. 

M. Nu e acelaşi lucru a voi şi a voi într-un anumit fel, precum nici a vedea 
şi a vedea într-un anumit fel. A voi, ca şi a vedea, e propriu firii şi este o însuşire 
a tuturor celor de aceeaşi fire şi gen; iar a voi într->un anumit fel, adică a voi a se 
plimba şi a nu voi a se plimba, sau a privi la dreapta sau la-stînga, sau în sus sau 
în jos, sau din poftă, sau pentru înţelegerea raţiunilor din lucruri e un mod de 
întrebuinţare a voirii şi a vederii, aparţinînd numai celui ce-1 întrebuinţează şi 



134 Contrazicerea voinţei omeneşti faţă de cea dumnezeiască vine din păcat. Păcatul e act al 
voinţei, nu al fiinţei omeneşti. Dar voinţa nu e dată de Dumnezeu? Da, dar prin voinţă 
Dumnezeu îl face pe om liber, nu sclav. Şi voinţa nu-l sileşte la păcat. 

135 Spusa Părinţilor despre identitatea voii sfinţilor cu a lui Dumnezeu nu se opune afirmării 
că voia aparţine firii şi deci sfinţii au prin firea lor altă voinţă. Căci spusa primă se referă la 
obiectul voit şi sfinţii, deşi au prin fire o voinţă proprie, o pot face să se întîl-nească,în 
calitatea lor de persoane, cu voinţa dumnezeiască în obiectul voit. 

despărţindu- 1 de alţii după aşa numita în general deosebire 136 . Iar dacă în aceasta 
avem firea dînd mărturie despre ea, aceasta înseamnă că a voi (cineva) şă 
mănînce, sau a voi să se plimbe sau a nu voi, nu e o desfiinţare a voinţei după 
fire, ci a unui fel de a voi, adică o aducere la existenţă, sau o scoatere din exis- 
tenţă a celor voite. Căci dacă cugetăm la cele ce s-au făcut de Dumnezeu, care 
sînt voite de El, nici în cazul desfiinţării lor nu se va desfiinţa odată cu ele şi 
voinţa Lui fiinţială care le-a gîndit anterior şi pe care le-a creat 137 . 

P. Dacă numeşti voinţa naturală, iar tot ce e natural reprezintă şi o 
necesitate, cum nu e necesar ca, odată ce afirmaţi în Hristos două voinţe naturale, 
să desfiinţaţi în El orice mişcare de bună voie? 

M. Nu numai firea dumnezeiască şi necreată nu are nimic natural impus cu 
necesitate, dar nici cea înţelegătoare şi creată. Căci cel prin fire raţional are ca 
putere naturală dorinţa raţională, care se numeşte şi voinţă a sufletului raţional, 
prin care voind raţionăm şi raţionînd ne îndreptăm spre ceva deliberînd cu voia. 
Deci voind, căutăm, cugetăm, deliberăm şi judecăm, ne însuşim o dispoziţie, 
alegem şi pornim spre ce am ales şi ne folosim. Deci ne e propriu după fire, cum 
s-a zis, să dorim în mod raţional, sau să voim şi să cugetăm. Iar a privi spre ceva 
şi a căuta şi a cugeta şi a delibera şi a judeca şi a ne însuşi o dispoziţie şi a alege 
şi a porni spre acel lucru şi a- 1 folosi arată că nu sînt fapte silite cele naturale ale 
celor înţelegătoare. Şi cum, fiind dată aceasta, nu se va arăta o astfel de cugetare 
mai absurdă decît orice absurditate? Căci dacă după această cugetare, ceea ce e 
natural e şi necesar, iar Dumnezeu fiind Dumnezeu prin fire, va fi prin fire şi 
Creator bun, Dumnezeu va fi în mod necesar Dumnezeu şi Creatorul bun. Dar 
aceasta e o blasfemie nu numai a o cugeta, dar şi a o spune. Căci cine îi impune 
necesitatea? 

Dar cugetă, prietene, dacă voieşti, şi altfel la blasfemia unei astfel de 
presupuneri. Dacă cel ce recunoaşte ca naturale voinţele lui Hristos, desfiinţează, 
după tine, toată mişcarea de bună voie în El, e cu totul necesar ca cele ce voiesc 
prin fire să aibă mişcare fără voie, iar cele ce nu voiesc prin fire, să aibă una de 
bună voie. Deci nu numai Dumnezeu, Cel mai presus de toate cele ce sînt, ci şi 
toate cele înţelegătoare şi raţionale, fiind prin fire voitoare, vor avea o mişcare 
fără voie 138 ; iar cele neînsufleţite, fiind fără voinţă, au o mişcare de bună voie. 



136 Ipostasul aplicînd voinţa firii în tot felul de împrejurări şi moduri proprii, aduce în 
această aplicare deosebirea lui de alte ipostasuri. Dar modul deosebit în care aplică el voinţa 
comună, nu anulează voinţa comună a firii. Aceeaşi voinţă a firii îşi găseşte în fiecare ipostas 
altă aplicare. Hristos ca ipostas divin aplică într-un fel cu atît mai unic voia Lui umană. Dar 
nu anulează această voie umană. O aplică într-un fel de maximă concordanţă cu voia Sa 
divină mîntuitoare. 

137 Cele fireşti fiinţelor spirituale, sau dotate cu spirit, nu sînt constrîngătoare pentru ele. în 
aceasta se arată caracterul liber al firii omeneşti. Se pare că avem aci două lucruri 
contrazicătoare: fire şi libertate. Existenţialistul J.P. Sartre nu înţelege aceasta cînd opune 
existenţa firii. Dar firea umană (şi îngerească) e liberă şi orice ar face cu libertatea sa nu 
distruge, firea. Pentru că libertatea ţine de fire, în orice fel ar întrebuinţa-o. 

138A declara că voia care ţine de fire nu e liberă înseamnă a nega lui Dumnezeu şi fiinţelor 
raţionale, care voiesc prin fire, că se mişcă în faptele lor cu voia. Aceasta este însă o afirmare 

Dar fericitul Ciril în primul capitol împotriva obiecţiilor lui Teodoret ne-a 
eliberat de această dezbatere de prisos, declarînd clar: «Nimic natural în cele 
înţelegătoare nu e lipsit de libertate». Aceasta o poate afla cel ce voieşte, citind 
acel capitol. 

P. Dacă cele ce rezultă ca adevărate din cercetare trebuie primite cu inima 
deschisă, cuvîntul a arătat cu multă claritate că în Hristos voinţele sînt naturale, 
însă e posibil ca precum din două firi să deducem una compusă, aşa e posibil să 
spunem că şi din două voinţe naturale rezultă una compusă. Aceasta pentru că şi 
cei ce spun două voinţe pentru deosebirea naturală a firilor din Hristos, şi cei ce 
spun una pentru extrema lor unire,să nu se mai certe întreolaltă din pricina unor 
simple cuvinte. «Căci nu ne este nouă adevărul în cuvinte, ci în lucruri», spune 
Grigorie Teologul cel Mare în «Cuvîntările» sale. 

M. Observă că greşeala vă vine din faptul că ignoraţi că compunerile sînt 
ale celor ce se contemplă în ipostas, şi nu ale celor ce sînt în sine şi se contemplă 
în raţiunea proprie. Aceasta e judecata comună a tuturor: atît a filosofilor din 
afară, cît şi a învăţătorilor tainelor dumnezeieşti ale Bisericii. Iar de afirmaţi 
compunerea voinţelor, veţi fi siliţi să afirmaţi şi compoziţia altor însuşiri ale unor 
naturi diferite, dacă voiţi să dovediţi sensul coerent al dogmei voastre: adică 
«compunerea» creatului şi necreatului, a infinitului şi nemărginitului, a 
indefinitului şi definitului, a muritorului şi nemuritorului, a stricăciosului şi 
nestricăciosului. în felul acesta veţi ajunge la o cugetare absurdă. Deci cum se va 
proclama o voinţă din două voinţe? Căci nu e cu putinţă să se numească ceea ce 
e compus cu numele celor compuse decît dacă e numită din firi o fire, cum au 
făcut ereticii de odinioară. Pe lîngă aceasta, îl şi despărţiţi pe El prin voinţă de 
Tatăl, odată ce-L declaraţi, pe temeiul unei voinţe compuse, ca avînd şi o singură 
fire compusă 139 . 

P. Deci precum firile, tot aşa nici cele naturale ale lor nu aveau nimic 
comun? 

M. Nimic, decît numai ipostasul aceloraşi firi. Căci acelaşi ipostas este în 
mod necontopit al aceloraşi firi. 

P. Dar oare Părinţii, ale căror cuvinte sînt lege şi canon pentru Biserică, n-au 
socotit comună şi slava şi ocara? «Căci altceva, zice, e aceea din care are slava 
comună; şi altceva, din care are ocara». 

M. Sfinţii Părinţi au spus aceasta după modul comunicării (însuşirilor). Dar 
este evident că comunicarea nu este a uneia, ci a amîndurora şi neegale. E 
dăruirea prin reciprocitate în mod natural a celor proprii în mod natural fiecărei 
părţi a lui Hristos prin unirea negrăită a lor fără prefacerea şi amestecarea 
naturală a nici unei părţi în cealaltă. Dacă deci numeşti voinţa comună după 



contrazicătoare: cel ce voieşte prin fire nu voieşte în mod real sau liber; sau cel ce voieşte în 
mod liber nu voieşte prin fire. Aceasta înseamnă a nega lui Dumnezeu voinţa, dacă lucrează 
după fire, sau a recunoaşte că nu lucrează după fire, dacă lucrează liber. 
139 A admite o voinţă compusă în Hristos înseamnă a admite şi o fire compusă. Iar aceasta 
înseamnă a vedea în Hristos o flintă deosebită de flinta Tatălui. 



DISPUTA SF. MAXIM CU PYRHUS 303 



modul comunicării, nu vei numi o singură voinţă, ci două. Şi cu înţelepciune te 
vei întoarce iarăşi spre aceea de care ai fugit 140 . 

P. Dar cum? Nu se mişcă trupul cu încuviinţarea Cuvîntului unit cu el? 

M. Vorbind aşa, împărţi pe Hristos. Cu încuviinţarea Lui se mişcă şi Moise 
şi David şi toţi cîţi s-au făcut sălaşuri ale lucrării dumnezeieşti prin lepădarea 
patimilor omeneşti şi trupeşti. Dar noi, urmînd şi în aceasta Sfinţilor Părinţi, ca 
în toate, spunem că însuşi Dumnezeul tuturor, făcîndu-Se om în mod 
neschimbat, n-a voit numai ca Dumnezeu, potrivit Dumnezeirii Sale, ci Acelaşi 
şi ca om potrivit umanităţii Lui. Căci dacă cele ce sînt făcute din cele ce nu sînt 
au şi putere de persistenţă în Cel ce este, nu în ceea ce nu este, iar propriu 
acestora după fire este pornirea spre cele ce le susţin şi ferirea de cele ce le strică 
(le corup), atunci şi Cuvîntul Cel mai presus de fiinţă substanţializîndu-Se (luînd 
fiinţă) omeneşte, avea şi puterea de persistenţă în existenţa umanităţii Lui, a cărei 
pornire şi ferire o arată voind prin lucrare. Şi anume pornirea în a Se folosi atîta 
de cele naturale şi ireproşabile, încît să nu fie socotit de necredincioşi ca 
Dumnezeu; iar ferirea în vremea patimilor atîta, încît să-Şi însuşească de bună 
voie teama de moarte. Deci ce lucru necuvenit a făcut Biserica lui Dumnezeu, 
mărturisind ca aflîndu-se în El, odată cu firea Lui omenească şi creată, şi 
raţiunile sădite în ea de la început prin creaţie, raţiuni fără de care e cu neputinţă 
să existe firea 678 ? 

P. Dacă frica ne aparţine în mod natural, iar ea este una dintre mişcările 
ireproşabile, atunci, după voi, mişcările reproşabile, sau păcatul, se află în noi în 
mod natural. 

M. Iarăşi judeci greşit, necunoscînd adevărul, din pricina identităţii 
cuvintelor (omonimiei). Căci există atît o frică după fire, cît şi una contrară firii. 
Frica după fire este o putere ce susţine existenţa prin ferire. Pe cea contrară firii 
ce se naşte din trădarea gîndirii, Domnul nu Şi-a însuşit-o 679 . Dar cea după fire, 
care indică puterea existenţei în fire de a se susţine în existenţă, a primit-o Cel ce 
e bun pentru noi cu voia. Căci în Domnul nu premerg cele naturale voinţei ca în 
noi. Căci flămînzirrd cu adevărat şi însetînd, nu a flămînzit şi a însetat în modul 
nostru, ci într-un mod mai presus de noi, adică cu voia 680 . La fel şi înfricoşîndu- 
Se, nu Se înfricoşează ca noi, ci mai presus de noi. Şi, vorbind în general, tot ce e 
natural (după fire) în Hristos are unit cu raţiunea Lui A naturală) modul cel 

678. Tot ce a sădit Cuvîntul prin creaţie în firea omenească a luat şi în firea omenească 
asumată de El. Deci şi voinţa ei şi frica de moarte. 

679. E frica ce nu mai ţine seama de gîndire, sau care se naşte din părăsirea gîndirii. în 
om firea nu e fără voinţă. Dar nu voinţa produce cele ale firii. Nu e întîi voinţa şi apoi cele ale 
firii. Ci voinţa apare pentru că apar cele ale firii. La Hristos însă întîi e voia pentru cele ale 
firii omeneşti. în aceasta se reflectă faptul că firea Lui omenească e produsul voii Lui 
dumnezeieşti. Aceasta dă o prioritate şi voinţei omeneşti. Dar cele ale firii apărute datorită 
voinţei sînt trăite real. Propriu-zis nici Iisus nu voia întîi şi apoi flămînzea, ci odată ce S-a 
hotărît să aibă firea omenească, aceasta manifesta ale ei înainte de a voi în concret pe una sau 
alta. Dar în faptul că firea a fost produsul voinţei, se reflectă o capacitate a firii de a le birui. 



140 Se comunică slava cuvenită Dumnezeirii umanităţii şi smerenia umanităţii Dumnezeirii, 
prin faptul că amîndouă sînt ale aceluiaşi ipostas. Deci slava nu răsare din umanitate, nici 
ceea ce e smerit, din Dumnezeire. 

680. Hristos are toate ale firii noastre omeneşti, dar în modul superior sau 
putîndu-le birui. 

mai presus de fire, ca să adeverească şi firea prin raţiune, dar şi iconomia prin 
mod. 

P. Deci ca să evităm această vorbire meşteşugită şi greu de înţeles pentru cei 
mulţi, îl vom mărturisi pe Hristos Dumnezeu desăvîrşit şi om desăvîrşit, ocolind 
toate celelalte şi exprimînd prin cuvîntul desăvîrşit prezenţa celor naturale în El. 

M. Dacă e propriu dreptei credinţe depline a afirma firile fără ceea ce e 
propriu fiecăreia, sau a spune că Hristos e Dumnezeu desăvîrşit şi om desăvîrşit 
fără însuşirile desăvîrşirii, să fie anatematizate Sinoadele şi, înainte de ele, 
Părinţii, care ne-au poruncit să mărturisim nu numai firile, ci şi ceea ce e propriu 
fiecărei firi şi - cum au spus - nu numai că Acelaşi e Dumnezeu desăvîrşit şi om 
desăvîrşit, ci şi însuşirile desăvîrşirii, adică pe Acelaşi Unul văzut şi nevăzut, 
muritor şi nemuritor, stricăcios şi nestri-căcios, pipăibil şi nepipăibil, creat şi 
necreat; şi care, potrivit aceleiaşi înţelegeri dreptcredincioase, au dogmatizat în 
chip ortodox două voinţe ale Unuia şi Aceluiaşi, indicate nu numai prin numărul 
definit de două, ci şi prin conţinutul lor contrastant ca alta şi alta, iar prin 
asemănare numite dumnezeiască şi omenească. Căci firea numărului nu se limi- 
tează la mod 141 . 

P. Dacă nu e posibil să folosim aceste cuvinte din cauza calomniei ereticilor, 
să ne mulţumim numai cu cele spuse de sinoade. Şi să nu spunem nici o voinţă, 
nici două. 

M. Dacă trebuie să mărturisim numai pe cele spuse de Sinoade, nu trebuie 
să spunem nici «o fire a lui Dumnezeu Cuvîntul întrupată», care cuprinde toată 
dreapta credinţă a tainei, căci nici ea n-a fost folosită de vreun Sinod 142 . Dar şi 
aşa veţi fi siliţi să mărturisiţi împreună cu firile şi însuşirile lor şi voinţele lor. 
Căci dacă spuneţi că însuşirile ce aparţin firilor lui Hristos sînt proprietăţile lor, 
i?" a voi aparţine în chip natural fiecărei firi, urmează că împreună cu celelalte 
proprietăţi naturale veţi fi siliţi să recunoaşteţi firilor şi voinţele lor. 

De altfel, dacă Sinoadele au anatematizat, pentru că afirmau o singură 
voinţă, şi pe Apolinarie şi pe Arie, fiecare din ei folosindu-se de aceasta pentru 
susţinerea ereziei proprii, cel dintîi voind să arate prin ea deofiinţimea trupului 
cu Cuvîntul, iar cel de al doilea luptîndu-se să susţină deosebirea de fiinţă a 
Fiului de Tatăl, cum ne va fi nouă cu putinţă să rămînem în dreapta credinţă 
mărturisind termeni opuşi celor eretici? Iar 

Sinodul V, ca să trec peste toate, cerînd cuvînt de cuvînt a se primi: «Toate cele 
ale sfîntului Atanasie, Vasilie, Grigorie şi ale altor învăţători recunoscuţi între 
care se cuprind şi cele două voinţe, ne-a predat şi cele două voinţe». 

P. Şi nu ţi se pare că cuvîntul «voinţă naturală» supără auzul celor mulţi? 



141 Voia dumnezeiască a lui Hristos nu se deosebeşte de cea omenească numai prin modul 
aplicării ei. ci prin raţiunea ei, prin sensul ei. Ele nu sînt două pentru că cea omenească ar fi 
numai un alt mod de aplicare al voii dumnezeieşti. Ele sînt două prin faptul că fiecare 
aparţine altei firi. Ele se numesc dumnezeiască şi omenească, pentru că sînt de fapt aşa. 

142 Era o expresie folosită de Sf. Ciril din Alexandria şi preferată de monofiziţi şi monoteliţi. 

M. în afară de cel dumnezeiesc, cîte feluri de viaţă spui că sînt în cele 
existente? 

P. Spune-mi tu însuţi. 

M. Sînt trei feluri de viaţă. 

P. Care sînt acestea? 

M. Al plantei, cel senzorial şi cel înţelegător. P. Aşa e. 
M. Iar fiindcă fiecare se deosebeşte de celelalte printr-o raţiune oarecare a 
creaţiei, care e raţiunea distinctivă şi proprie a fiecărui fel? P. Şi aceasta te rog s- 
o spui tu. 

M. Plantei e proprie mişcarea prin care se hrăneşte, creşte şi se naşte. Vieţii 
senzoriale, mişcarea prin impulsuri. Iar a celei înţelegătoare, libertatea 
(stăpînirea de sine). 

P. Ai prezentat foarte clar şi distinct ceea ce e propriu fiecărui fel de viată. 

M. Dacă s-a arătat foarte clar şi distinct ceea ce e propriu fiecărui fel, 
te întreb iarăşi, dacă plantei îi este proprie după fire mişcarea de a se 
hrăni, de a creşte şi dacă vieţii sensibile îi e proprie mişcarea prin impuls 
(instinctivă)? » 

P. Fără îndoială, după fire. 

M. Atunci şi celei înţelegătoare, mişcarea liberă? 

P. Şi aceasta o va accepta cel ce judecă consecvent principiilor sale. 

M. Dacă deci celor înţelegătoare le aparţine prin fire mişcarea liberă, atunci 
tot ce e înţelegător e şi prin fire voitor. Căci fericitul Diadoh al Foticeii a definit 
libertatea ca voinţă 143 . Iar dacă tot ce e înţelegător e şi prin fire voitor, iar 
Dumnezeu Cuvîntul S-a făcut trup cu adevărat însufleţit în mod raţional şi 
înţelegător, atunci şi ca om a fost Acelaşi voitor după fiinţă. Iar dacă e aşa, spusa 
despre voinţa naturală nu va supăra urechile binecredincioşilor, ci ale ereticilor. 

P. Eii m-am convins din cele de pînă aici că voinţele lui Hristos sînt naturale 
şi nu mai cer altă dovadă despre aceasta. Căci nu mai puţin decît cele spuse în 
chip dumnezeiesc, Cuvîntul dumnezeiesc a arătat însăşi firea celor existente, 
dînd mărturie că El era voitor potrivit firilor Lui,binevoind ca Dumnezeu şi 
ascultînd ca om; şi voinţele naturale erau întru totul corespunzătoare firilor. Căci 
era fără început a celei fără de început şi începută a celei începute. Şi nu e cu 
putinţă a fi identice întreolaltă, ca să fie o voinţă, chiar dacă sînt ale Unuia şi 
Aceluiaşi ca şi firile, cea fără de început şi cea începută, cea necreată şi cea 
creată, cea făcătoare şi făcută, cea nemărginită şi cea mărginită, cea 
îndumnezeitoare şi cea îndumnezeită. Dar cei din Bizanţ opunîndu-se încă 
voinţelor naturale, zic că Părinţii au spus că Domnul a avut voinţa omenească 
prin însuşire (xax' oixettoow). 

M. Deoarece tu ai fost căpetenia acestei învăţături, o minunate şi prea 
strălucite, prin ce fel de însuşire o spun aceasta? Oare prin cea fiinţială, prin care 
fiecare avînd cele naturale, şi-o însuşeşte din pricina firii, sau prin cea 



143Pentru ce'ar exista voinţa, dacă nu pentru a alege ceva de altceva în mod liber? O voinţă 
neliberă nu e voinţă. 

relaţională, prin care ne însuşim, şi îmbrăţişăm din iubire unii ale altora, fără să 
pătimim sau să lucrăm noi înşine nimic din acestea? 

P. Evident că cea prin relaţie. 

M. Deci înainte de a arăta absurditatea acesteia, emai drept să cercetăm mai 
exact dacă omul este voitor prin fire, sau nu. Căci lămurindu-se aceasta, se va 
face mai clară blasfemia acestei erezii. . 

P. Dacă voieşti, să o cercetăm. 

M. Cele naturale nu se învaţă. Aceasta au spus-o nu numai cei ce s-au 
remarcat prin raţiune şi s-au distins de cei mulţi, ci şi obiceiul celor mai de jos. 
Iar dacă cele naturale nu se învaţă şi între ele este şi a voi, căci nimeni nu învaţă 
vreodată a voi, urmează că omul e voitor prin fire. Şi iarăşi, dacă omul e raţional 
prin fire,4ar cel ce este raţional prin fire e şi liber prin fire, iar libertatea după 
Părinţi e voinţă, urmează că omul e voitor prin fire. Şi iarăşi, dacă în cele 
neraţionale conduce firea, dar ea e condusă în mod liber în omul care se mişcă 
prin voinţă, urmează că omul e voitor prin fire. Şi iarăşi, dacă omul a fost făcut 
după chipul Dumnezeirii fericite şi mai presus de fiinţă, iar firea dumnezeiască e 
liberă prin fire, urmează că şi omul, fiind cu adevărat chipul ei, e liber prin fire. 
Iar dacă omul e liber prin fire, urmează că e voitor prin fire. Căci s-a spus că 
Părinţii au definit libertatea ca voinţă. Şi iarăşi, dacă e propriu tuturor oamenilor 
a voi şi nu e propriu unora şi unora nu şi ceea ce se vede comun în toţi 
caracterizează firea în indivizii în care se vede, urmează că omul e voitor prin 
fire 144 . 

P. S-a dovedit prin mai multe că omul e voitor prin fire. M. Acest lucru fiind 
dovedit în mod clar, să luăm în cercetare acum, cum am propus mai sus, şi 
absurditatea opiniei lor. P. Să o luăm. 

M. Dacă omul e voitor prin fire, precum s-a dovedit, iar după ei Hristos a 
avut voinţă omenească prin improprierea ei în temeiul simplei relaţii, e necesar 
ca ei să spună că şi celelalte însuşiri naturale ale noastre le-a avut împreună cu 
ea, înţeleg voinţa cea după fire, prin simplă relaţie. Şi astfel se vor dovedi 
socotind învăţătura întregii iconomii ca o nălucire 145 . Apoi, dacă Decretul lui 
Sergie n-a anatematizat pe cei ce afirmau felul cum sînt, ci pe cei ce afirmau 
simplu două voinţe, chiar dacă aceştia zic două în mod greşit prin impropriere, 
consimt la anatematizarea rostită asupra acelora. Şi iarăşi, dacă prin propunerea 
susţinută de ei, introduc odată cu voinţele şi persoanele, urmează că afirmînd 



144Pare o contrazicere: în om nu conduce firea, ci voinţa,'totuşi el e voitor prin fire. Dar nu e 
contrazicere. Firea omului e condusă de voinţă, dar în ea însăşi e voinţa. Firea omului e 
voitoare. Omul nu iese din fire prin voinţă, ci îşi menţine firea. Dar a alege prin voie actele 
sale înseamnă a cugeta, a raţiona. Firea omului e voitoare pentru că e raţională sau 
cugetătoare în mod conştient. Sau e raţională pentru că e voitoare. El se menţine prin voinţa 
liberă în acest caracter al firii sale. El raţionează şi voieşte chiar dacă raţionează şi voieşte 
strîmb. 

145 Dacă Hristos a avut toate însuşirile firii omeneşti prin simpla relaţie şi simpatie faţă de 
oameni, atunci El n-a asumat în mod real firea noastră. în acest caz întruparea Lui ar fi o 
simplă nălucire. 

două voinţe în mod greşit, prin impropriere, vor afirma, cum s-a spus, prin 
propunerea lor, şi persoanele ca introduse odată cu ele 146 . Şi cine va suporta 
tăierea Celui Unul în două persoane? 

P. Dar ce au făcut Părinţii? N-au spus că e a noastră voinţa pe care Hristos a 
trăit- o în Sine? 

M. Da, a noastră. 

P. Deci n-au exprimat pe cea proprie Lui după fire prin umanitate, ci pe cea 
pe care a primit-o prin impropriere 147 . 

M. Deoarece au spus că a hiat de asemenea firea noastră, urmează că după 
ei se va afla avînd şi firea noastră prin impropriere 148 . Căci dacă e adevărat lucrul 
dintîi, e adevărat şi al doilea. Iar dacă acesta nu e adevărat, nu e nici acela. 

P. Deci ce? Spunînd că a trăit în Sine ceea ce e al nostru, prin aceasta au înţeles 
ceea ce este propriu prin fire? M. Da 149 . 

P. Gum o spui aceasta? 

M. Deoarece Acelaşi era întreg Dumnezeu cu umanitatea şi Acelaşi întreg 
ora cu Dumnezeirea. Acelaşi ca om a supus în Sine şi prin Sine umanitatea lui 
Dumnezeu şi Tatălui, dîndu-ni-Se nouă ca chip (tvtiov) şi pildă desăvîrşită spre 
imitare ca şi noi privind ca spre căpetenia mîntuirii noastre să predăm ceea ce e 
al nostru lui Dumnezeu, ca să nu voim altceva decît ceea ce voieşte El 150 . 

P. Aceia nu au spus aceasta cu intenţie rea şi cu vreo viclenie, ci voind să 
indice unirea extremă. 

M. Dacă s-ar admite aceasta pentru discipolii lui Sever, nu vor spune pe 
drept cuvînt şi ei, bazaţi pe aceasta: nu cu vreo intenţie rea sau cu vreo viclenie 
spunem o fire, ci voind, ca şi voi, să indicăm printr-o singură voinţă unirea 
extremă prin ea? Astfel se vor folosi de armele acelora împotriva lor ca David 



146 Monoteliţii, susţinînd că Hristos n-a avut voinţa omenească decît prin legătura Lui cu 
voinţa altei persoane pe care o iubeşte, introduc prin aceasta odată cu monofizitis-mul lor şi 
nestorianismul, sau coexistenţa a două persoane în El. 

147 Pyrhus deducea din faptul că voinţa omenească a lui Hristos e numită «voinţa noastră 
prin fire», că nu e a Lui decît prin faptul de a Şi-o impropria. El înţelegea prin firea lui 
Hristos numai pe cea dumnezeiască, nu şi pe cea omenească. Deci nici voinţa omenească nu o 
socotea voinţă a Lui prin fire, ci prin impropriere. Nu cunoştea altă unire între firea 
dumnezeiască a lui Hristos şi cea omenească decît cea prin faptul că Fiul Şi-a luat-o prin 
impropriere. E aci o deosebire subtilă între primirea firii omeneşti de către Fiul lui 
Dumnezeu în ipostasul Lui şi faptul de a-Şi fi unit prin impropriere voinţa altui ipostas. Fiul 
lui Dumnezeu Şi-a impropriat voinţa unei firi omeneşti, sau a unui ipostas, care era altul 
decît el; de a Şi-o fi impropriat prin simpatie. 

148 Dacă monoteliţii înţelegeau expresia «voinţa noastră» folosită pentru Hristos în sens 
literal, ca rămînînd «a noastră» şi fiind socotită de Iisus ca a Lui numai prin simpatie, acelaşi 
lucru se putea spune şi despre «firea omenească a noastră», ce I se atribuia. Ea rămînea a 
noastră, dar o trăia prin simpatie ca a Sa. 

149 Hristos a luat firea noastră, dar Şi-a făcut-o în mod real proprie ca a Persoanei Sale, nu 
ca a alteia. 

150 Hristos a avut umanitatea noastră aşa cum o avem şi noi, adică ca a propriei Sale 
Persoane. Numai aşa a putut-o supune cu adevărat Tatălui şi S-a putut socoti ca Fiu al 
Tatălui şi ca om. 

împotriva lui Goliat. Iată cum, spunînd o singură voinţă, cad în aceleaşi idei şi 
afirmaţii cu aceia 151 . 

P. Ei numesc pe aceasta voinţă din socotinţă. 

M. De e voinţă din socotinţă, e derivată. Iar de e derivată, socotinţa ca 
principiu al ei va fi fiinţă. 

P. Socotinţa nu e fiinţă. 

M. Dacă nu e fiinţă, e calitate. Şi vom avea astfel calitate din calitate. Ceea 
ce este cu neputinţă. Deci ce spun că e socotinţa? 

P. Sdcotinţa nu e nimic altceva decît ceea ce a spus fericitul Ciril că e un 
mod al vieţii. 

M. E modul vieţii în virtute (d. ex.) sau al vieţii în păcat. Dar atunci este din 
alegere sau nu? 

P. Desigur, din alegere. 

M. Deci alegem voind şi deliberînd, sau nevoind şi fără deliberare? P. 

Desigur, voind şi deliberînd. 
M. Deci socotinţa nu e nimic altceva decît o voire anumită, care se alipeşte în 
mod afectiv de un bine real, sau considerat ca atare. P. Ai dat o explicare dreaptă 
definiţiei Părintelui (Ciril). 

M. Dacă s-a explicat drept definiţia Părintelui, mai întîi nu e posibil să se 
spună că socotinţa e voinţă. Căci cum ar proveni voinţa din voinţă? Arjoi 
afirmînd o socotinţă în Hristos, cum a arătat discuţia despre ea.îl dogmatizează 
simplu om, trebuind să delibereze ca noi din neştiinţă şi îndoială şi avînd în Sine 
cele contrare, odată ce cineva deliberează despre cele îndoielnice, şi nu despre 
ceea ce nu e îndoielnic. 

Noi avem în mod natural prin fire simpla dorinţă a binelui. Iar experienţa 
felului de a fi al binelui o avem prin cercetare şi deliberare. Şi de aceea se 
vorbeşte în chip potrivit cu privire la noi de socotinţă care e modul întrebuinţării, 
nu raţiunea firii. Căci şi firea s-a schimbat infinit. Dar în umanitatea Domnului, 
care nu subzistă ca ipostas în mod simplu ca noi, ci dumnezeieşte - căci era 
Dumnezeu, Care S-a arătat pentru noi în trup din noi - nu se poate afirma 
socotinţa 152 . Căci prin însăşi existenţa Sa sau prin faptul de a subzista (de a fi în 



151 Monoteliţii se servesc de armele ucenicilor lui Sever împotriva acelora. Dar prin acesta le 
folosesc şi împotriva lor înşişi. 

152 Socotinţa a apărut în noi, pentru că s-a schimbat mult firea noastră, care nu mai simte 
cu claritate calitatea binelui. Firea noastră slăbită şi chiar pervertită în parte a păstrat în 
general voinţa pentru bine, dar simţirea binelui în concret s-a tocit mult. Trebuie să-1 aflăm 
prin cercetare, deliberare, care dau naştere unei socotinţe adevărate sau neadevărate despre 
bine, într-o situaţie concretă. Ia pe baza acestei socotinţe se ia o hotărîre: liberul arbitru. 
Deliberarea şi socotinţa la care se ajunge prin ea presupune o neştiinţă şi o îndoială cu 
privire la ceea ce este binele într-o situaţie concretă. Astfel socotinţa e modul în care se 
precizează concret voinţa firii spre bine. Monoteliţii afirmau că Iisus avea o singură voinţă, şi 
anume cea divină, pentru că pe cea umană o identificau cu socotinţa, care nu poate fi decît a 
unei persoane deosebite. Sf. Maxim spune că în Iisus nu era o socotinţă, pentru că nu era o 
deliberare despre bine. Natura Lui omenească voia binele în general. Iar binele în concret îl 

ipostas) dumnezeieşte, avea în mod natural binele ca propriu (xf]v npog xo 
xccAov EfxElcooiv) şi răul îi era străin 153 . Aşa spune şi marele ochi al Bisericii, 
Vasilie, dîndu-ne explicarea psalmului 42: «La fel vei înţelege şi spusa lui Isaia 
despre acelaşi lucru: «înainte de a cunoaşte copilul sau de a alege cele rele, va 
alege binele» (Isaia 7, 16). Deoarece înainte de a cunoaşte copilul binele sau 
răul, respinge răul, ca să aleagă binele. Căci cuvîntul «înainte» arată că nu 
cercetînd şi deliberînd ca noi, ci întrucît subzistă (Yvobu.r|) dumnezeieşte, prin 
însăşi existenţa, avea din fire binele» (Ps. 42) 693b . 

P. Dar cum? Virtuţile sînt prin fire? M. 

Da, prin fire (naturale). 

P. Dacă sînt prin fire, pentru ce nu există în toţi cei de aceeaşi fire? 

M. Există în toţi la fel. 

P. Şi de unde este în noi atîta inegalitate? 

M. Din faptul de a nu pune la fel în lucrare cele ale firii. Căci dacă am pune 
în lucrare toţi la fel cele ale firii, scop pentru care am fost făcuţi, s-ar arăta în toţi 
precum o fire aşa şi o virtute, neprimind în ea în unii mai mult, în alţii mai puţin. 

P. Dacă cele naturale nu provin în noi din nevoinţă (asceză), ci din creaţie, 
iar virtutea este naturală, cum cîştigăm virtuţile prin osteneală şi nevoinţă odată 
ce sînt naturale? 

M. Nevoinţă şi ostenelile ce urmează s-au adăugat în cei iubitori de virtute 
numai spre depărtarea înşelăciunii ce se introduce prin simţuri în suflet, nu 
pentru a introduce virtuţile ca pe ceva nou din afară. Căci ele sînt în noi, cum s-a 
spus, din creaţie. De aceea îndată ce se înlătură deplin înşelăciunea, sufletul arată 
strălucirea virtuţii. Căci cel ce nu e fără minte, e cu minte; şi cel nefricos sau 
cutezător, e bărbătesc; cel nedesfrînat e înfrînat; cel ce nu e nedrept, e drept. 
Raţiunea cea după fire e cuminţenia; judecata are în sine dreptatea; iuţimea are în 
sine bărbăţia; pofta, cumpătarea. Deci prin înlăturarea celor contrare firii se 
înstăpînesc şi strălucesc cele conforme firii, precum prin ştergerea ruginii 
străluceşte luciul şi claritatea cea după fire a fierului. 

P. Prin aceasta s-a arătat cît hulesc de mult cei ce vorbesc de socotinţă în 
Hristos. 



cunoştea ipostasul ei care era divin. El ţinea însă seama şi de voinţa binelui proprie firii Sale 

omeneşti. El voia în concret binele voit în general de fire şi de firea Lui umană. 

Firea noastră luată de Dumnezeu Cuvîntul în ipostasul Lui dumnezeiesc n-avea înclinarea 

spre bine amestecată cu înclinarea spre rău, căci era fără păcatul strămoşesc, dar avea o 

slăbiciune de pe urma păcatului originar care făcea grea suportarea pătimirilor: oboseala, 

foamea etc. Ei nu-i era necesară deliberarea pentru a afla ce e bine, dar nu-i era foarte 

uşoară suportarea greutăţilor ca împlinire a ceea ce era în anumite împrejurări una cu 

binele. în aceasta o întărea ipostasul dumnezeiesc. 

153 Subzista (era întemeiată ipostatic) dumnezeieşte (se afla în ipostasul lui Dumnezeu). Şi 

chiar prin aceasta se menţinea în binele firii şi în practicarea lui concretă. 

693 b. Avînd firea omenească ipostasiată în Sine ca Dumnezeu, avea voinţa revenită în binele 

sădit în ea ca proprie, odată cu firea omenească, nu printr-o impropriere a unei voinţe a altei 

persoane, care trebuie ridicată la binele concret printr-o obligare a ei la o deliberare. 

M. Dar nu trebuie lăsat nici acest lucru neobservat: că cuvîntul socotinţă 
(YvtoLir)) are în Sfînta Scriptură şi la Sfinţii Părinţi multe moduri şi înţelesuri, 
precum le e vădit celor ce-1 citesc cu atenţie. Căci uneori îl folosesc spre îndemn 
şi sfat, atunci cînd zice Apostolul: «Iar despre feciorie, nu am o poruncă a 
Domnului. Dar îmi dau o părere (yv6mr\)>> (I Cor. 7, 25). Alteori spre înşelare, 
cum zice fericitul David: «împotrivapoporului Tău a uneltit socotinţe viclene» 
(Ps. 87, 4). Aceasta lămurind-o alt editor, a zis: «împotriva poporului Tău a 
uneltit sfat viclean». Altă dată pentru hotărîre, cînd Daniil cel mare între prooroci 
zice: «A ieşit hotărîrea (Yv6|j,ri) neruşinată în numele împăratului» (Dan. 2, 15). 
Altă dată pentru o părere, sau socotinţă, sau cugetare; cînd Grigorie cu numele de 
Teologul spune în prima cuvîntare «Despre Fiul»: „A mustra nu e mare lucru, 
căci e uşor oricăruia care voieşte; dar e propriu bărbatului binecredincios şi 
cuminte, a arăta în schimb socotinţa sa». Şi simplu, ca să nu le înşir una cîte una 
pe toate, ci să le îngrămădesc pe toate într-un cuvînt,spun că am aflat în Sfînta 
Scriptură şi la Sfinţii Părinţi cuvîntul socotinţă (Yva)|ir)) cu 28 de înţelesuri. 
Căci gîndul celui ce-1 foloseşte nu stabileşte ceva comun sau particular, ci fie 
ceva din cele spuse înainte de el, fie ceva din cele folosite după aceea. De aceea 
e cu neputinţă să se definească numele printr-un unic şi singur înţeles. 

P. Dar cum se întîmpla ca cuvintele cu multe înţelesuri să se considere 
exprimînd un unic înţeles? 

M. Ca să se facă mai clară urîciunea acestei erezii, vom cerceta şi altfel 
această chestiune. 

P. Dacă-ţi place, s-o cercetăm. 

M. Cînd spun o voinţă, fie că voiesc să indice prin aceasta libera alegere, fie 
socotinţa, fie libertatea, sau alta, nu-i vom contrazice, căci nu ne deosebim în 
privinţa aceasta. Dar sau vor fi siliţi să indice pe cea dumnezeiască, sau pe cea 
îngerească, sau pe cea omenească. Şi pe oricare dintre acestea ar numi-o, vor 
indica-o pe cea naturală, odată ce fiecare din acestea este indicatoare a firii. Şi 
astfel ceea ce au voit să evite prin confundare, aceea s-au dovedit recunoscând 
prin analiză. Prin urmare de vor numi-o pe ea dumnezeiască, îl recunosc pe 
Hristos ca fiind numai Dumnezeu prin fire. Iar dacă, îngerească, vor spune că El 
nu e nici Dumnezeu, nici om, ci vreo fire îngerească. Iar dacă, omenească, îl 
indică pe El simplu om şi supus 154 . 

P. Cînd cad în aceste absurdităţi, nu numesc voinţa nici naturală, nici 
socotinţă, ci spun că este în noi prin abilitate 155 . 

M. Abilitatea ne aparţine prin fire sau nu prin fire? 

P. Prin fire. 

M. Deci iarăşi vor indica, prin analiză, voinţa naturală. Şi nu vor avea nici 
un folos din acest ocoliş 156 . Şi deoarece abilitatea îşi dobîndeşte deprinderea şi 



154 In nici un fel cei ce recunosc numai o voinţă în Hristos nu-L recunosc în întregimea Lui, 
fie că numesc acea voinţă cu termeni ce se potrivesc omului simplu, fie că o numesc numai 
dumnezeiască, sau îngerească, sau omenească. 

155 Pyrhus declara că, chiar dacă se numeşte voinţa cea una a lui Hristos socotinţă, nu e 
greşit. E greşit numai cînd se socoteşte că e o abilitate cîştigată prin obişnuinţă. 

progresul din învăţătură, urmează că Hristos Şi-a dobîn-dit, după ei, deprinderea 
voinţei şi progresul ei din învăţătură şi din înaintarea în ea; şi a progresat 
ignorând, înainte de învăţătură, cele învăţate. Pentru ce mai resping deci pe 
Nestorie, odată ce susţin cu căldură cuvintele şi ideile lui? Iar că, afirmînd o 
voinţă, susţin ideile aceluia, o mărturiseşte şi decretul Ecthesis apărat de ei, care 
declară că Nestorie susţine o singură voinţă în cele două persoane inventate de 
el 157 . 

Pe lîngă acestea, neadmiţînd că este o voinţă naturală, o vor socoti pe 
aceasta sau ipostatică, sau contrară firii. Dar de vor zice că e ipostatică, Fiul va fi 
altfel voitor decît Tatăl. Căci ipostatic e numai ceea ce e caracteristic 
ipostasului 158 . Iar de e contrară firii, îl fac să cadă din firile Lui, odată ce cele 
contrare firii strică cele proprii firii. Dar i-aş întreba pe aceştia: Dumnezeul 
tuturor voieşte întrucît e Tată, sau întrucît e Dumnezeu? Dacă voieşte întrucît e 
Tată, voinţa Lui va fi alta decît a Fiului, căci Fiul nu e Tată. Iar de voieşte ca 
Dumnezeu, şi Fiul e Dumnezeu şi Duhul Sfînt. Prin urmare vor admite că voinţa 
este a firii, sau naturală. 

Iarăşi, dacă după Părinţi, celor a căror voinţă e una, le e una şi fiinţa, iar 
după ei una este voinţa Dumnezeirii şi umanităţii lui Hristos, vor spune că fiinţa 
acestora este una şi aceeaşi. Şi cum, abătîndu-se astfel de la dreapta credinţă, mai 
spun că urmează Părinţilor? 



156 Chiar dacă monoteliţii nu-I vor recunoaşte lui Hristos decît o aptitudine omenească, vor 
indica prin ea voinţa naturală. Căci aptitudinea e o treaptă a voinţei naturale, la care se 
ajunge prin practicarea voinţei. 

157 Nestorie II considera pe Hristos numai un fel de prooroc, în care sălăşluia Dumnezeu. 
Dar deşi cugeta că Dumnezeu domina atît de mult în proorocul-om încît impunea cu totul 
voia Sa dumnezeiască, acest prooroc nu era Fiul lui Dumnezeu Cel întrupat. 
158Natura nu o găsim decît în ipostasuri, sau în stărwconcrete de sine. Dar aceasta nu 
înseamnă că ipostasurile sînt uniforme. Fiecare ipostas e o stare de sine, nerepetată identic, a 
.naturii în relaţia cu alte ipostasuri. Fiul e Fiu pentru că e născut din Tatăl, naşterea din 
Tatăl îl caracterizează ca ipostas deosebit de Tatăl şi de Duhul Sfînt. Orice ipostas uman e 
născut din alţi părinţi, sau în alt timp şi trăieşte în alte împrejurări. Deci are aceeaşi natură, 
dar caracterizată prin alte împrejurări ale stării de sine şi prin alt mod. Voinţa nu aduce de 
la sine nimic naturii. Ea este a naturii. Dar e a naturii în stare de sine In alte împrejurări şi în 
alt mod. Deci fiecare ipostas o actualizează altfel. Aceasta o hotărăşte prin deliberare şi 
socotinţă. Ipostasurile dumnezeieşti sînt atît de unite că nu au socotinţe deosebite. Nici nu 
sînt în dubiu în privinţa binelui care ar cere o deliberare. Desigur, reali-zînd acelaşi act de 
voinţă, Tatăl îl binevoieşte, Fiul îl împlineşte şi Duhul conlucrează, cum zice Sf. Maxim mai 
departe, fiecare după relaţia Sa ipostatică cu celelalte ipostasuri. Natura umană a lui Hristos 
apare în starea de Sine a Fiului lui Dumnezeu. El ţine seama de voia de bine legată de ea, dar 
nu are nevoie de deliberare ca să-1 afle şi să ajungă la o socotinţă în privinţa lui şi apoi îa un 
liber arbitru. 

în realitate orice stare de sine a naturii umane îşi are fundamentul în starea de sine a 
Logosului suprem. Dar natura umană a lui Hristos are pe Fiul ca stare de sine directă în care 
există. Iar după aceea şi mai mult orice persoană se constituie ca stare în El. Numai pentru că 
Cuvîntul e Persoană, sînt şi oamenii persoane în El şi, după întrupare, persoane şi mai 
conştiente. 

Şi iarăşi: dacă după aceiaşi Părinţi deosebirea de firi nu se vede în voinţa 
cea una, e necesar ca ei, afirmînd o singură voinţă, să nu cunoască o deosebire a 
firilor în Hristos, sau, afirmînd o deosebire de firi, să nu cunoască c singură 
voinţă, dacă vor să se conformeze regulilor Părinţilor. 

Şi iarăşi: dacă după aceiaşi dascăli nu este comună voinţa ambelor firi, e 
necesar ca ei sau să nu spună că cele două firi ale Lui nu au o voinţă comună, 
sau, spunînd-o aceasta, se războiesc în mod vădit cu canoanele şi hotărîrile 
Părinţilor. 

P. Cuvîntul a arătat foarte clar şi concentrat greşita credinţă a adversarilor, 
împletită cu multă invenţie. Dar ce spunem cînd încearcă să o dovedească şi cu 
temeiuri din Părinţi? 

M. Dacă voiesc să numească Părinţi pe cei ce împărtăşesc şi pe cei ce 
confundă iconomia cea mai presus de fire 15 , o pot face. Căci toţi au afirmat o 
singură voinţă, îmbrăţişînd erezia. Dar dacă îi numesc pe cei ai Bisericii, nu vom 
fi nicidecum de acord. Sau să arate că toţi cei lăudaţi şi cunoscuţi tuturor afirmă 
numai o voinţă, ca în ziua judecăţii, cînd vor fi întrebaţi de Hristos, pentru cine 
aţi primit cuvîntul care strică taina întrupării Mele 16 , să aibă ca apărare opinia 
unor Părinţi respectaţi de foţi. 

P. Spusa lui Grigorie Teologul: «Căci în cele ce voieşte Acela nu e nimic 
contrar lui Dumnezeu, fiind întreg îndumnezeit» 161 nu e contrară celor două firi? 
M. Nicidecum. Dimpotrivă, e cea mai indicatoare dintre toate celelalte a celor 
două voinţe. P. Cum o spui aceasta? 

M. Precum arderea uneşte în sine ceea ce e ars şi ceea ce arde, şi răcirea 
ceea ce e răcit şi ceea ce răceşte, şi călcarea ceea ce calcă şi ceea ce e călcat, şi 
vederea ceea ce vede şi ceea ce e văzut, şi înţelegerea ceea ce înţelege şi ceea ce 
e înţeles, căci nu e posibil a înţelege şi a exprima relaţia fără cele în relaţie, aşa 
nu e cu putinţă a înţelege fără relaţie ceea ce e îndumnezeit şi ceea ce 
îndumnezeieşte. Altfel, dacă îndumnezeirea voinţei este contrară, după ei, celor 
două voinţe, şi îndumnezeirea firii ar fi contrară celor două firi. Dar Părintele a 
referit la amîndouă cuvîntul îndumnezeire. 

P. Foarte potrivită ai arătat expresia Părintelui cu cele două voinţe. Dar 
trebuie arătat că e în acord cu aceasta şi Grigorie care a dat strălucire Bisericii 
din Nyssa. Căci pe acesta îl prezintă cugetînd o voinţă spusa lui despre Domnul: 
«Sufletul voieşte, trupul se atinge; prin amîndouă alungă boala». Căci spun că 
Părintele a zis că sufletul Domnului voieşte prin voinţa dumnezeiască a 
Dumnezeirii unită în El după ipostas. 

M. Dar consecvent cu aceasta ar fi spus că şi trupul se atinge prin atingere 
dumnezeiască. Şi astfel, după ei, va fi şi Dumnezeirea tangibilă. Şi cele ce le 



159 Iconomia: unirea într-un ipostas a celor două firi prin voia Cuvîntului. Cei ce o despart 
sînt nestorienii care împart ipostasul în două; cei ce o confundă sînt monofiziţii care 
confundă cele două firi. 

160 Cine nu primeşte decît voinţa dumnezeiască a lui Hristos nu crede că El a luat cu 
adevărat firea omenească, deci că S-a întrupat. 

161 Cuv. 2 despre Fiul. 

spun ei despre sufletul Domnului, referindu-le la trup, îi vor duce prin aceeaşi 
concluzie la cea mai de pe urmă rătăcire 162 . 

P. Ai prezentat foarte clar blasfemia acestei cugetări. Dar ce vom zice şi 
despre expresiile marelui Atanasie invocate de ei? Dintre acestea una este: 
«Mintea Domnului încă nu e Domnul, ci voinţa Lui, sau judecata, sau lucrarea 
îndreptată spre ceva» 163 . 

M. O aduc şi pe aceasta tot împotriva lor. De aceea cuvîntul adevărat se 
foloseşte de înseşi argumentele lor spre respingerea lor în toate. Căci nu e atît de 
sărac adevărul încît să aibă nevoie de armele proprii împotriva adversarilor 164 . 
Astfel dacă, după spusa Părintelui: «Mintea e altceva decît Domnul», aceasta 
înseamnă că mintea Domnului nu e prin fire Domnul sau Dumnezeu. Pentru că 
se crede că a fost făcută a Lui după ipostas. Şi acest lucru este vădit din adaosul: 
«ea este sau voinţa, sau judecata, sau lucrarea îndreptată spre ceva». El se 
foloseşte pentru aceasta de norma stabilită de Clement, adevăratul filosof între 
filosofi, în Cuvîntul VI al Stromatelor, unde spune că voinţa este mintea 
doritoare, iar judecata, dorinţa bine întemeiată, sau voinţa a ceva. Iar lucrarea 
este îndreptată spre ceva, după spusa acestui dumnezeiesc învăţător, pentru că S- 
a folosit în toate cele făcute de El în mod dumnezeiesc de sufletul înţelegător şi 
raţional pe care Şi 1-a unit cu Sine după ipostas. 

P. Cu adevărat se vădesc nedîndu-şi seama că se combat pe ei înşişi, chiar 
prin argumentele prin care luptă pentru ei. Dar trebuie explicată şi o altă zicere 
pe care o aduc de la acelaşi Părinte, ca să nu le mai rămînă nici un pretext 
împotriva adevărului. 

M. Care e aceasta? Căci n-o cunosc. 

P. E aceea în care acel minunat Părinte spune: «S-a născut din femeie, 
dîndu-Şi forma, alcătuindu-Şi forma omului din prima plăsmuire spre dovedirea 
trupului, fără voile şi gîndurile omeneşti, în chipul comunităţii, căci voinţa era 
numai a Dumnezeirii». 

M. Aceasta se explică prin sine, neavînd nevoie de ajutorul gîndirii. 

P. Dar cum li se pare acestora îndoielnică? 

M. Din multa ignoranţă. Căci cui nu-i este vădit, dacă nu i s-a pierdut cu 
totul vederea sufletului, că Părintele a spus acestea nu despre raţiunea naturală, ci 
despre modul existenţei Lui după trup, voind să arate întruparea ca faptă a unicei 
voinţe dumnezeieşti: Tatăl binevoind, Fiul lucrînd şi Duhul Sfînt împreună 
lucrînd; deci nu a mişcării trupeşti şi a gîndurilor omeneşti, sau rezultat al nunţii. 
Căci n-a înnoit raţiunea firii făcîndu-Se om Dumnezeul tuturor, fiindcă altfel n-ar 
fi fost nici om care să nu aibă raţiunea firii fără lipsuri şi neschimbată în toate. Ci 
a înnoit modul, adică conceperea prin sămînţă şi naşterea prin stricare (corupere). 



162 Dacă voinţa sufletului e socotită voinţa dumnezeiască, de ce n-ar putea fi socotită şi 
atingerea trupului, atingere dumnezeiască? 

163 De incarnatione Christi, unde explică Rom. XI. 

164 Adevărul se ascunde chiar în argumentele mincinoase ale adversarilor. El se ascunde 
pretutindeni. 

Deci învăţătorii Bisericii, înţelepţiţi de Dumnezeu, n-au tăgăduit nicidecum 
raţiunile firilor unite, ci, în acord cu Evangheliştii, cu Apostolii, cu Proroocii L- 
au numit pe Domnul şi Dumnezeul nostru Iisus Hristos voitor şi lucrător al 
mîntuirii noastre prin amîndouă firile 165 . 

P. Se poate arăta aceasta şi din Scriptura Veche şi Nouă? 

M. Foarte mult. Căci Părinţii ne-au învăţat aceasta cu iubire de oameni nu 
de la ei, ci învăţînd de la El. Fiindcă nu ei erau cei ce grăiau, ci harul Domnului 
care-i umplea cu totul (în mod perihoretic = prin reciprocă interioritate). 

P. Fiindcă urmînd bunătăţii dumnezeieşti ţi-ai propus să mă foloseşti, luînd 
asupră-ţi osteneala aceasta, învaţă-mă fără să pregeţi şi aceasta. 

M. în Sfintele Evanghelii s-a spus despre Domnul că «a doua zi a voit Iisus 
să intre în Galileea» (Ioan 1, 43). E vădit că a voit să intre, întrucît nu era acolo. 
Dar nu era cu umanitatea. Căci cu Dumnezeirea nu lipsea de nicăieri. Aşadar, a 
voit să intre ca om, nu ca Dumnezeu. Şi era voitor ca om. 

Şi în altă parte iarăşi: «Voiesc ca precum unde sînt Eu şi ei să fie» (Ioan 17, 
21). Ca Dumnezeu Hristos este deasupra locului unde este, căci nu e într-un loc 
ca Dumnezeu. Dar firea noastră nu poate fi deasupra locului. Urmează deci că în 
calitate de om voieşte ca unde este El să fie şi ei. Deci era Acelaşi şi voitor ca 
om. 

Şi în alt loc iarăşi: «Şi venind la acel loc, a spus: «Mi-e sete!» Şi i-au dat 
Lui vin amestecat cu fiere şi gustînd, nu a voit să bea» (Matei 27, 34). După care 
parte se zice că a însetat? Dacă după Dumnezeire, va fi pătimi-toare 
Dumnezeirea Lui, poftind băutura contrar naturii (ei). Iar dacă după umanitate, 
atunci a însetat după acea parte după care n-a voit să bea ceea ce era neplăcut 
prin fire. Deci era voitor Acelaşi şi ca om. 

Şi în alt loc iarăşi: «Şi umbla Iisus prin Galileea. Căci nu voia să umble 
prin Iudeea, pentru că îl căutau iudeii să-L omoare» (Ioan 7, 1). Dacă umblarea 
e a trupului prin fire, nu a Dumnezeirii unită cu trupul după ipostas, urmează că 
Acelaşi umbla ca om prin Galileea şi nu voia să umble prin Iudeea. Deci era 
Acelaşi voitor şi ca om. 

Şi în alt loc iarăşi: «Şi ieşind de acolo, străbăteau Galileea. Dar El nu voia 
ca cineva să ştie» (Marcu 9, 29). Toţi mărturisesc că umblarea este, cum s-a 
spus, prin fire a umanităţii Domnului, nu a Dumnezeirii. Iar dacă îi era proprie 
plimbarea ca om, dar nu ca lui Dumnezeu prin fire, urmează că străbătea cu 
ucenicii şi nu voia să ştie cineva, ca om. Deci era voitor Acelaşi şi ca om. 

Şi în alt loc iarăşi: «Şt ridicîndu-Se de acolo, a plecat în hotarele Tirului şi 
Sidonului. Şi intrînd în casă nu voia să ştie nimeni. Dar nu S-a putut ascunde» 
(Marcu 7,21). Dacă Hristos era ca Dumnezeu puterea de Sine subzistentă, iar ca 
om era slăbiciune, «coci deşi a fost răstignit din slăbiciune, zice dumnezeiescul 



165 Chiar firea omenească asumată de El n-a fost ridicată la starea mîntuită ca un obiect, 
deşi ea a fost adusă la existenţă numai prin voia dumnezeiască. Căci după aceea şi-a adus şi 
ea împreună lucrare şi pentru mîntuirea oamenilor. Hristos a lucrat şi ca un Frate omenesc 
la mîntuirea fraţilor. 
22 - Stintul Maxim Mărturisitorul 



DISPUTA SF. MAXIM CU PYRHUS 3X5 



Apostol, dar e viu din puterea lui Dumnezeu» (II Cor. 13, 4) - urmează că în 
calitate de om şi nu ca Dumnezeu aintrat în casă şi nu voia ca cineva să ştie şi n- 
a putut să se ascundă. Deci era Acelaşi voitor şi ca om. 

Şi în alt loc zice: «Pe la a patra strajă a nopţii a venit la ei umblînd pe 
mare. Şi voia să treacă pe Ungă ei» (Marcu 6, 48). Dacă cineva ar înţelege că 
aceasta s-a spus despre El ca Dumnezeu, va fi silit să spună că Dumnezeirea Lui 
era cuprinsă între margini trupeşti, adică între una de sus şi una de jos, între una 
dinainte şi una dinapoi, între una din dreapta şi una din stînga. Iar dacă acestea s- 
au spus despre El ca om, urmează că Acelaşi era voitor şi ca om. 

Şi în alt loc zice: «Şi au venit ucenicii Lui zicînd: unde voieşti ca, mergînd, 
să-Ţi pregătim să mănînci pastele? » (Luca 22, 8). Dacă mînca-rea paştelui ţinea 
de cele de sub lege, iar Domnul S-a aşezat sub lege ca om şi nu ca Dumnezeu, 
urmează că a voit să mănînce pastele ca om 166 . Deci Acelaşi a fost voitor şi ca 
om. 

Iar dumnezeiescul Apostol zice despre Acelaşi în Epistola către Fili-peni: 
«Ascultător făcîndu-Se pînă la moarte, iar moartea, pe cruce» (Filip. 2, 8). Oare 
S-a făcut ascultător voind sau nevoind? Dacă nevoind, ar trebui să se numească 
cu dreptate că S-a supus pentru tiranie, nu din ascultare. Iar dacă voind, S-a făcut 
ascultător,nu ca Dumnezeu, ci ca om. «Căci ca Dumnezeu nu e nici ascultător 
nici neascultător. Acestea sînt proprii celor de rîndul al doilea şi subordonate», 
spune dumnezeiescul Grigorie 167 . Deci era voitor şi ca om. 

Dar şi fericitul David zice în Ps. 39, 9: «Jertfă n-ai voit, dar după trup M-ai 
alcătuit. Arderi de tot pentru păcat n-ai cerut. Atunci am zis: Iată vin. în capul 
cărţii s-a scris despre Mine: să fac voia Ta, Dumnezeul Meu, am voit». Că 
întrucît Hristos e om şi nu întrucît e Dumnezeu, Se numeşte Tatăl Dumnezeul 
Lui, precum şi Tatăl Lui Se numeşte întrucît e Dumnezeu şi nu om, socotesc că 
nu se îndoiesc nici adversarii. Iar dacă întrucît e om şi nu întrucît e Dumnezeu, 
Tatăl este Dumnezeul Lui, urmează şi că întrucît e om şi nu întrucît e Dumnezeu 
a voit să facă voia Tatălui şi nu a 



166 Iisus a trecut la Cina cea de Taină de la mielul pascal, ca prefiguraţie, la Sine ca Mielul, 
reprezentantul real al umanităţii, Care ridică cu adevărat prin jertfa Sa păcatele oamenilor. 
Prin aceasta S-a şi supus legii, dar S-a şi ridicat mai presus de ea ca Dumnezeu, instituind 
legea cea nouă. în legea veche Dumnezeu cerea de la om o jertfă de miel lipsit de conştiinţă şi 
de voinţă, din care, după ce era sfinţită prin primirea ei de către El, mînca şi omul ca să se 
sfinţească. Acum îl cere pe omul însuşi, dar nu dat de altcineva, fără voia lui, ci cu voia lui. 
De aceea nu cere pe un om oarecare, ci pe Cel ce e şi Fiul Său. Şi de acest Om jertfit cu voia 
se împărtăşesc şi semenii Lui ca să primească simţirea de jertfă voluntară a Lui, ca să-şi 
însuşească şi ei pornirea de jertfă. Fiul lui Dumnezeu Se face om ca să Se jertfească în 
calitate de om animat de voie omenească, pentru a comunica semenilor Săi simţirea de jertfă 
trăită cu supremă intensitate şi totală dăruire iubitoare faţă de Dumnezeu ca Tată de însuşi 
Fiul Lui. Ce valoare capătă jertfa omului odată ce e adusă de însuşi Fiul lui Dumnezeu făcut 
om, sau e voită de Hristos ca om conform cu voia Lui ca Fiu al lui Dumnezeu! 

167 Cuv. 2 despre Fiul. 

Sa. Căci voia Tatălui este şi a Lui, fiind şi El după fiinţă. Şi dacă e aşa, nu era 
numai ca Dumnezeu şi ca de o fiinţă cu Tatăl voitor, ci şi ca om şi ca de o fiinţă 
cu noi. 

Dar trebuie ştiut că cuvintele date acum din psalm le-a dat şi dumnezeiescul 
Apostol în Epistola către Evrei (10, 5-7). Iar marele Moise prezintă pe 
Dumnezeu zicînd la facerea omului: «Să facem pe om după chipul şi după 
asemănarea Noastră» (Fac. 1, 26). Dacă omul e chipul fiinţei dumnezeieşti, iar 
fiinţa dumnezeiască e liberă, rezultă că şi chipul e liber prin fire, dacă păstrează 
asemănarea cu arhetipul. Iar dacă e aşa şi dacă arhetipul prin fire s-a făcut şi chip 
prin fire, urmează că Acelaşi a fost voitor după amîndouă firile Lui. Căci s-a 
arătat mai înainte din Părinţi că voinţa e libertatea după fire. 

Dar trebuie ştiut că libertatea nu se înţelege într-un singur fel, precum nici 
firea. Altfel se înţelege la Dumnezeu, altfel la îngeri şi altfel la oameni. La 
Dumnezeu e mai presus de fiinţă. La îngeri acţiunea fiind deodată cu aptitudinea, 
nu se intercalează nici un răstimp între ele. Iar la oameni aptitudinea e cugetată 
temporal înainte de acţiune. Căci dacă Adam întîi voind a ascultat, apoi voind a 
privit şi după ce a privit a mîn-cat, înseamnă că în noi întîi se face voinţa 
pătimaşă. Iar dacă în noi întîi se face voinţa pătimaşă, iar pe aceasta, după ei, n-a 
luat-o Cuvîntul făcîndu-Se om, eu n-am scăpat de păcat. Iar dacă n-am scăpat de 
păcat, nu m-am mîntuit, dacă ceea ce n-a fost luat nu s-a vindecat. 

Apoi dacă puterea libertăţii firii este în făptură operă a lui Dumnezeu, iar pe 
aceasta, după ei, Cuvîntul întrupîndu-Se n-a asumat-o împreună cu firea prin 
unirea cea negrăită, a respins-o de la Sine, fie pentru că a dispreţuit creaţia 
proprie, fie pentru că a pizmuit vindecarea noastră. Dar atunci ne-a lipsit pe noi 
de mîntuirea întreagă, iar pe Sine S-a arătat ca aflîndu-Se supus patimii, nevrînd 
sau neputînd să ne mîn-tuiască în chip deplin. 

Acestea s-au spus ca să se arate că Dumnezeu Cuvîntul este voitor prin fire 
şi ca om. Iar că Acelaşi este voitor prin fire şi ca Dumnezeu, vom afla din cele 
următoare. Căci însuşi Domnul şi Dumnezeul nostru, unicul Adevăr, zice despre 
Sine în Evanghelie: «Ierusalime, Ierusalime, care ai omorît pe prooroci şi ai 
împroşcat cu pietre pe cei trimişi la tine! De cîte ori n-am voit să adun pe fiii tăi, 
cum adună găina puii ei sub aripile ei şi tu n-ai voit! Acum se va lăsa casa ta 
pustie» (Matei 23, 57; Luca 13, 54). E vădit că nu ca om, ci arătînd ca Dumnezeu 
modurile proniei Sale înţelepte faţă de om, a voit să adune la Sine firea din 
amăgirea celor din afară, dar ea n-a voit. 

Şi iarăşi zice: «Precum Tatăl scoală morţii şi îi face vii, aşa şi Fiul îi face 
vii pe cei ce voieşte» (Ioan 5, 21). Dacă Cuvîntul exprimă o asemănare, iar 
asemănările arată deofiinţimea, nu e cu putinţă ca acest cuvînt să se fi spus 
despre Hristos ca om. Deci Mîntuitorul ne-a învăţat că precum Tatăl face vii pe 
morţi, fiind Dumnezeu, aşa şi El, fiind deofiinţă şi de o voinţă cu Tatăl, îi face vii 
pe care voieşte. Acestea sînt dogmele Evangheliştilor şi Proorocilor. Deci ce 
dovadă mai mare ca acestea se poate aduce că Acelaşi este prin fire voitor şi ca 
Dumnezeu şi ca om? 

P. Nimic nu e mai clar ca acestea spre dovedirea voilor Lui naturale. Dar 
cum a primit atunci Vigiliu, întîistătătorul Romei, Libelul Oferit de Mina, 
episcopul cetăţii împărăteşti, în care se susţine o singură voinţă, cînd i s-a arătat 
în secretariatul împăratului de atunci şi al Senatului 168 ? 

M. Mă mir cum, fiind Patriarh, cutezaţi să minţiţi. Cel ce v-a precedat, 
scriind către Onoriu, a zis: «I s-a cerut, dar nu i s-a oferit, nici nu i s-a arătat». Iar 
tu în cele către cel întru sfinţi Papă Ioan, ai spus: «I s-a oferit şi arătat», citit de 
questorul Constantin. Cui să credem? Ţie sau predecesorului tău 169 ? Căci nu 
putem socoti adevărate amîndouă afirmaţiile. 

P. Oare aşa s-a scris de cel de dinainte de mine? M. Aşa s-a 
scris. 



168 E vorba de edictul lui Justinian de la 545 împotriva lui Origen, de care Hans Urs von 
Balthasar spune că «se pretinde că a fost întărit de papa Vigiliu» (Kosmische Litur-gie, ed. 2, 
1961, p. 23). Hans Urs von Balthasar critică condamnarea lui Origen de către Justinian. 
După el, papa Vigiliu n-ar fi acceptat această condamnare. Greşita susţinere a lui Origen de 
către el o vedem la nota următoare. 

169 Predecesorul lui Pyrhus a fost Sergie, care a alcătuit «Ecthesis»-ul publicat de împăratul 
Eraclie la 638, în care se cerea să nu se mai vorbească nici de o voinţă, nici de două pentru a 
se aduce pace în imperiu. Papa Onoriu din acea vreme a murit curînd. După el a urmat ca 
papă Severin, care n-a fost întărit de Eraclie pînă ce n-a semnat «Ecthesis»- A . Urmaşul lui, 
Ioan IV, a condamnat edictul la un sinod din Lateran, cînd în fruntea luptei împotriva 
monoteliţilor se aşază Sf. Maxim. Pyrhus urmează la patriarhat în Constantinopol lui Sergie 
la sfîrşitul anului 638 (H.U.v. Balthasar, op. cit. 69-71). H.U.v. Balthasar caracterizează 
contribuţia adusă hristologiei de Sf. Maxim astfel: «întrucît Maxim, dă ultima luptă teologică 
cu Sergie, Pyrhus a ales în mod categoric Occidentul. Dar 1-a ales aşa, că lasă să se introducă 
în hristologia calcedoniană întregul pathos asiatic al îndumnezeirii: pe treapta mai înaltă a 
tainei biblice, a sintezei personale a Dumnezeu-Omului, în locul treptei mai de jos a 
descompunerii naturaliste şi a contopirii (nestoria-nism şi monofizitism). Cu aceasta s-a 
produs şi decizia fundamentală asupra sorţii lui Origen şi Evagrie. Origen îşi pierde, cum s-a 
arătat, vraja radicală, sau mitul rămas de la el, nemailăsînd decît numai ceea ce se poate 
accepta pe temei biblic: ritmul de înaintare şi regres al lumii în Dumnezeu şi din Dumnezeu 
şi o învăţătură despre natura creată, elevată, lapsa (căzută), reparată, îndumnezeită... 
Dionisie a fost în această traducere, ca şi Aristotel, de o valoare nepreţuită. Dacă Aristotel a 
clarificat 7Tp6rr| oucrfa,sau substanţa lucrurilor care nu se mai dizolvă mai departe în nimic, 
cu sensul ei interior şi cu cîmpul ei de putere (de 8uvauu; şi evepysia), Dionisie a clarificat 
existenţa proprie a lumii finite în întregul şi în cele particulare ale ei faţă de Dumnezeirea 
infinita. Nimic nu e mai accidental, nimic nu îndreaptă mai clar peste Proclu şi Plotin la 
izvoarele greceşti antiasiatice distinctive. Dionisie rămîne, împreună cu Calcedonul şi cu 
Augustin, fundamentul spiritului occidental, care poate respira numai dacă se deschide 
spaţial libertăţii. «Mîntuirea», «conservarea», «întărirea» finitului prin Dumnezeu însuşi: 
acestea sînt conceptele fundamentale ale Areopagitului» (op. cit. p. 39-40). 

Sf. Maxim a dat o interioritate şi spiritualitate originară formulei calcedoniene, înţeleasă 
prea exterior în Occident. Unirea umanului cu divinul în Hristos şi apoi în persoanele umane 
urcă la transfigurarea şi îndumnezeirea umanului, coboară Dumnezeirea în 
adîncurile umanului şi înalţă umanul în infinitatea spirituală a divinului fără să le conto- 
pească. El găseşte media între tendinţa nestoriană a Occidentului şi cea spre monofizitism a 
Orientului. 

Dar Sf. Maxim rămîne tocmai prin aceasta străin şi de aprobarea «ritmului» înălţărilor şi 
căderilor făpturilor în şi din Dumnezeu, pe care pare a o lăuda Balthasar. 

P. Să fie aşa în ce priveşte pe Vigiliu. Dar ce ai de spus despre Onoriu care 
în mod vădit a dogmatizat în Epistola către predecesorul meu o unică voinţă a 
Domnului nostru Iisus Hristos? 

M. Cine a fost interpretul vrednic de crezare al acestei Epistole dacă nu cel 
ce a şi alcătuit-o ca din partea lui Onoriu şi care trăieşte încă, şi care pe lîngă alte 
virtuţi ale lui a făcut să strălucească tot Apusul de dogmele dreptei credinţe? 
Oare celor ce trăiesc în Constantinopol ce le vine în minte? 

P. Cel ce a alcătuit-o pe aceasta. 

M. Deci acelaşi grăind către sfîntul Constantin 170 , care a ajuns împărat, din 
partea celui întru sfinţi, Papa Ioan despre acelaşi lucru, a spus: «Am spus o 
voinţă în Domnul, dar nu a Dumnezeirii sau a umanităţii Lui, ci numai a 
umanităţii. Căci scriind Sergie că unii spun două voinţe opuse în Hristos, am 
scris combătînd aceasta că «Hristos nu are două voinţe opuse, adică a trupului şi 
a duhului, cum avem noi după cădere, ci numai una, cea naturală, care 
caracterizează umanitatea Lui». Şi dovada clară că aceasta o spune, e că 
aminteşte şi de mădulare şi de trup, care nu pot fi considerate şi ale Dumnezeirii 
Lui. Apoi venind în întîmpinarea vreunei obiecţiuni, zice: «Iar dacă zice cineva: 
şi pentru ce vorbind despre umanitatea lui Hristos n-aţi pomenit şi de 
Dumnezeirea Lui?, spunem că mai întîi s-a dat răspunsul la întrebare. Apoi am 
urmat şi în aceasta ca în toate obiceiului Scripturii, care aci vorbeşte despre 
Dumnezeirea Lui, ca de pildă cînd zice Apostolul: «Hristos, puterea şi 
înţelepciunea Im Dumnezeu» (I Cor. 1, 24), aci despre umanitatea Lui şi numai 
despre ea, ca de pildă cînd zice acelaşi: «Nebunia lui Dumnezeu e mai înţeleaptă 
decît înţelepciunea oamenilor şi slăbiciunea Lui mai tare decît tăria lor» (I Cor. 
l,25) m 

P. Predecesorul meu a înţeles, înşelat de cuvînt, aceasta mai simplu. 

M. Spun adevărul: nimic nu m-a indispus la predecesorul tău aşa de mult ca 
versatilitatea lui, adică trecerea de la o înţelegere la alta şi nestă-ruirea în aceeaşi 
înţelegere. Aci, aprobînd pe cei ce declarau voinţa cea una dumnezeiască, 
socotea că Cel întrupat e numai Dumnezeu; aci con-curgînd pe cei ce o declarau 
pe ea deliberativă. îl socotea pe El omsimplu, alipindu-se de ceva prin 
deliberarea ca noi şi nedeosebindu-se de Pyrhus şi Maxim 172 ; aci declarind-o 
ipostatică, a introdus între cei de o fiinţă odată cu deosebirea ipostasurilor şi 
deosebirea voinţelor; aci aprobînd şi pe cei ce o identifică cu libertatea, a 
introdus o unire relaţională 173 . Căci libertatea şi hotărîrea prin sine şi cele 



170 Fiul împăratului Eraclie. 

171 Se arată că Onoriu a vorbit de o voinţă în Hristos numai referindu-se la umanitatea lui 
Hristos, în care nu mai era o voinţă a trupului şi alta a Duhului ca în noi. 

172 Sf. Maxim declară că patriarhul monotelit Sergie, predecesorul lui Pyrhus, înţelege prin 
expresia «o singură voinţă», pe cea dumnezeiască, deci socotea pe Hristos numai Dumnezeu 
în sens monofizit, căci pe cea omenească o înţelegea ca simplă «sfătuire» dată de Dumnezeu 
umanităţii Sale nedepline în discuţie. 

173 în Hristos e un singur ipostas, nu două unite numai prin relaţie. în Hristos ca ipostas 
dumnezeiesc unic, voia omenească e activată de El. 

asemenea aparţin, evident, socotinţei (Yv6ţir|) şi nu sînt mişcări ale firii. Aci 
acceptînd pe cei ce o declară liberă alegere şi socotinţă şi considerîndu-i domni 
ai săi, nu L-au cugetat pe Domnul numai om simplu, ci şi schimbător şi păcătos, 
dacă socotinţa (Yv6ţm,) judecată între cele contrarii şi cercetează cele 
necunoscute şi deliberează între cele nesigure 174 . Aci, aprobînd pe cei ce o 
declară (voinţa cea una) iconomică (cîştigată prin întrupare) îl socoteşte înainte 
de iconomie (de întrupare) fără voinţă şi admite orice altă absurditate ce rezultă 
din această părere. Ba, neavînd adevărul ca temelie, va ajunge şi la alte mii de 
învăţături absurde, a căror înşirare, dacă am voi s-o descriem amănunţit, cu 
absurdităţile lor, nu ne-ar ajunge tot timpul viitor. Şi ce foloseşte a prezenta 
scrieri despre ele şi a dezbina sfînta Biserică a lui Dumnezeu, cînd el n-a putut 
înţelege nici ceea ce e foarte comun tuturor? Căci sau, ca să vă cedăm vouă, ele 
cuprind dogmele Sinoadelor, cum aţi spus voi contrar adevărului, şi atunci n- 
avem nevoie de scrierile voastre, primind şi îmbrăţişînd- aceste dogme şi înainte 
şi acum, sau nu cuprind cele ale Sinoadelor şi înfecest caz se cuvine cu mult mai 
mult să le respingem şi să le ocolim. Deci propunerile acestor scrieri fiind 
nedrepte şi necuvenite în amîndouă cazurile, respingerea lor e dreaptă şi 
canonică pentru amîndouă motivele. 

P. Sofronie, care a fost cu puţin înainte Patriarh al Ierusalimului 175 , ne-a 
provocat să o socotim aceasta, chiar fără să ne-o propunem, înce-pînd să 
vorbească despre lucrare într-un timp nepotrivit. 

M. Nu pricep în nici un fel cum vă veţi scuza învinuind greu pe cel 
nevinovat. Adu-ţi aminte de dragul adevărului, cînd a scris Sergie către Teodor 
de Faran, trimiţîndu-i cărticica (libelul) de care zice că e a lui Mina prin Sergie 
Macarona, Episcopul Arsinoii, îndemnîndu-1 să-i spună ce părere are despre 
lucrarea cea una şi voinţa cea una de care se scrie în cărticică. Şi de cînd i-a 
răspuns acela, aprobîndu-le? Şi unde era atunci Sofronie, sau de cînd a scris lui 
Pavel Monoculos din Teodosiopole, aderent al Severianilor, trimiţîndu-i şi lui 
cărticica lui Mina şi aprobarea lui Teodor din Faran şi a sa? Sau cînd a scris către 
Gheorghe, numit şi Arsan, care era Paulianist, cerîndu-i să-i trimită nişte formule 
ale lor despre o singură lucrare, scriind şi acestuia în Epistolă că prin aceasta face 
unirea Bisericii şi cu ei? Această Epistolă a smuls-o fericitul Papă Ioan de la 
Arsan, voind din pricina ei să-1 şi caterisească, dar a fost împiedicat de 
incursiunea de atunci a perşilor în Egipt. Sau cînd a răspuns lui Cyr din Fesida, 
întrebat de acela despre o lucrare sau despre două, trimiţîndu-i şi lui cărticica lui 
Mina. 

Apoi ce a urmat? Pentru că Sergie propunea boala sa tuturor, şi a întinat cea 
mai mare parte a Bisericii, fericitul Sofronie a atras atenţia cu cuvenita smerenie 
proprie lui, la semnele versatilităţii lui şi în loc de orice rugăminte i-a prezentat 
patimile de viaţă făcătoare ale lui Hristos, ca să nu le opună glasului ereticilor 



174 Cei ce admit o unică voinţă în Hristos o văd ca o deliberare şi cercetare şi de aceea îl 
consideră ca pe un om de rînd. 

175 Sofronie ajunge patriarh al Ierusalimului la 634. El a atacat primul monotelitismul. 

stins de Părinţii care au vieţuit mai înainte. Oare s-a făcut el prin aceasta cauza 
acestei sminteli? 76 

P. Cuvîntul a răsturnat cu competenţă toate obiecţiile de mai înainte. Nu mai 
lipseşte nimic decît o cercetare despre lucrare. 

M. Deoarece cercetarea despre voinţă a luat sfîrşit, binevoieşte să o facem şi 
pe cea despre lucrări. 

P. Fiindcă n-am cunoscut dovada că voinţele sînt ale firii (naturale), am 
primit şi cuvîntul despre lucrări. Şi teea ce s-a spus, cu graiul sau în scris, a ţintit 
spre acest scop. Iar acum recunoscîndu-se că e propriu naturii a voi şi aceasta 
implică lucrarea Ca proprie şi e a naturii, toate cele ce s-au arătat înainte ca 
necorespunzătoare cu aceasta s-au invalidat şi socotesc că e de prisos a mai 
folosi vreun cuvînt despre aceasta. 

M. Dar cum? Dacă Dumnezeu prin intenţia noastră, preştiută de El, ne-a 
chemat la cunoştinţa adevărului Său, nu trebuie să mai stăruim în cele spuse faţă 
de unii cu graiul sau în scris, pentru cei ce le-au citit fără pază, sau le-au citit cu 
uşurătate? 

P. Dacă stăruinţa urmăreşte aceasta, e necesară. Căci în îngrijirea de 
asigurarea celor simpli e o imitare a iubirii de oameni a lui Dumnezeu. 
M Dacă este imitare a iubirii de oameni a lui Dumnezeu, să începem acum 
cercetarea acesteia. P. Să începem. 

M. în scrierile tale am aflat că dogmatizezi o unică lucrare a lui Hristos ca 
întreg. Dacă e o unică lucrare a Lui ca întreg, iar acest întreg este ipostasul, 
această lucrare unică este ipostatică şi El Se va dovedi ca avînd o altă lucrare, 
precum e un alt ipostas, decît Tatăl şi Maica, odată ce Hristos nu e nici unul din 
Ei. 

P. Dacă spui două lucrări în Hristos pentru deosebirea firilor şi nu spui că e 
una pentru unitatea Persoanei, vor fi şi lucrările omului două, pentru deosebirea 
după fiinţă a sufletului şi a trupului. Iar dacă e aşa, lucrările lui Hristos vor fi trei 
şi nu două. 

M. Cele ce le aduceţi spre desfiinţarea firilor (celor naturale), pe acelea le 
aduc şi împotriva firilor şi cei ce se luptă împotriva lor. Căci această singură este 
plăcerea voastră, să fiţi de acord în toate cu aceia. De aceea şi noi, aducînd 
împotriva acelora argumentele Părinţilor, le aducem pe acelea şi împotriva 
voastră, care suferiţi de aceeaşi boală cu aceia. Dacă din pricina deosebirii firilor 
în Hristos recunoaşteţi şi voi cu noi două firi în El şi nu afirmaţi una pentru 
unitatea Persoanei, vom fi de acord. Dar dacă de aci deduceţi două firi ale 
omului din pricina deosebirii după fiinţă a sufletului şi a trupului, trebuie să 
conchideţi că vor fi trei firi în Hristos şi nu două. Dar dacă din pricina deosebirii 
firilor, spunînd împreună cu noi două firi, nu spuneţi trei firi în Hristos, cum 
deduceţi că noi spunînd două firi trebuie să spunem trei lucrări? Căci cele ce le 



176Pyrhus acuza pe Patriarhul Sofronie al Ierusalimului că a pus în circulaţie expresia 
despre cele «două lucrări» în Hristos. Sfintul Maxim arată aci că Sofronie a fost provocat la 
aceasta de scrisorile lui Sergie care vorbea de o singură lucrare în Hristos. 

spuneţi voi împreună cu noi către cei ce se pronunţă pentru trei firi, ne vor 
îndreptăţi şi pe noi să le spunem către voi despre lucrări. Şi cuvîntul acesta vă va 
ruşina la fel, arătînd absurditatea judecăţii voastre. 

în plus spunem că nu e acelaşi lucru a zice că omul e una după specie şi că 
sufletul şi trupul sînt una după fiinţă. Căci unitatea omului după specie arată 
identitatea neschimbată a tuturor indivizilor de aceeaşi fire. De aceea nici n-o 
spunem aceasta în mod nedeterminat, ci cu adaosul: a omului. Dar a spune că 
sufletul şi trupul sînt una după fiinţă, corupe existenţa lor, ducînd la însăşi 
inexistenţa lor 177 . Iar dacă nu e aceeaşi unitatea omului după specie şi unitatea 
după fiinţă a sufletului şi a trupului, nu sîntem siliţi ca socotind lucrarea cea după 
specie una, să o numim pe aceasta ipostatică sau să afirmăm trei lucrări, odată ce 
lucrarea se referă la fire 178 . 

P. Dar odată cu lucrările se introduc persoanele, după Nestorie. Deci în mod 
necesar cei ce afirmă două lucrări trebuie să susţină dogmele necurate ale 
aceluia. 

M. De fapt Nestorie afirmînd două persoane, susţine o unică lucrare. Iar 
dacă după voi odată cu lucrările se introduc persoanele, urmează că şi odată cu 
persoanele se vor introduce lucrările. Deci veţi fi siliţi, urmînd regulii voastre, fie 
ca pentru lucrarea cea una a Sfintei Dumnezeiri săafirmaţi că una e şi persoana 
ei, fie că pentru cele trei Persoane ale Ei, să susţineţi şi trei lucrări; fie să 
susţineţi, ca Nestorie, o unire prin relaţie. Căci lucrarea cea una este a acestei 
uniri, cum au susţinut Nestorie şi cei din ceata lui în scrierile lor. Iar noi, fiindcă 
este o unică lucrare cea după specie, dar multe ipostasuri, ar urma fie să spunem 
că din pricina lucrării celei una după specie e una şi persoana tuturor, fie că din 
pricina multor persoane, sînt multe şi lucrările. Şi aşa ar cădea cuvîntul Părinţilor 
care zice: «cele ce sînt ale aceleiaşi fiinţe sînt şi ale aceleiaşi lucrări». 

Şi iarăşi, dacă, după ei, odată cu lucrarea se introduce şi persoana, dar admit 
că din unul şi acelaşi Cuvînt al lui Dumnezeu întrupat provin multe lucrări, vor 
trebui să admită odată cu multele lucrări multe persoane, dacă voiesc să fie de 
acord cu ei înşişi. Şi aşa se vor afla nesfîrşite persoanele şi lucrările Lui. 

Şi iarăşi, dacă, după părerea lor, odată cu lucrarea se afirmă şi persoana, 
urmează că, cu negarea lucrării, se va nega, desigur, şi persoana. Iar dacă acest 
lucru este adevărat, prin negarea celor două lucrări şi a uneia din ele, se vor nega 
şi două persoane şi cea una şi va trece Hristos, după ei, din existenţă şi 
supraexistenţă în neexistenţă, lucru decît care nu poate fi altul mai contrar 
credinţei. 

Iar dacă cineva va socoti că din hărnicie aceasta se întîmplă şi cu fiecare din 
noi în acelaşi timp cugetînd şi plimbîndu-ne, sau că altele le cugetăm şi altele le 



177 în calitate de exemplar al speciei omul e o unitate. E unitate ca exemplar al speciei, 
pentru că specia se constituie din exemplare identice numite oameni. Dar sufletul şi trupul 
din care se compune omul nu se pot contopi. Aceasta ar vătăma ceea ce le este specific 
oamenilor şi chiar i-ar desfiinţa. 

178 Sufletul nu are o lucrare separată de a trupului şi nici invers. Fiecare act al omului e şi al 
sufletului şi al trupului. Trupul nu poate fi fără suflet. 

spunem celor cu care ne întîlnim (e ceea ce se istoriseşte că făcea şi Moise 
intervenind la Dumnezeu pentru popor şi vorbin-du-i în acelaşi timp poporului şi 
îndemnîndu-1 spre bune nădejdi), nu va conchide din faptul că lucrează în mod 
îndoit, corespunzător cu cele două firi ale lui, urmează că fiecare constă din două 
persoane, nici din faptul că cel ce lucrează în mod îndoit este unul, se confundă 
în una mişcările corespunzătoare fiinţial firilor lui 179 . în mod asemănător în 
cuvîntul rostit 



179Lucrările provin din firi, nu din persoane. Avînd omul două «firi» (sufletul şi trupul), 
împlineşte două feluri de activităţi. Dar aceste două feluri de activităţi nu disting pe om în 
două persoane, nici persoana unică ce le săvîrşeşte nu confundă activităţile într-una. Şi totuşi 
din alt punct de vedere nu există o activitate pură a sufletului sau a trupului fără să fie 
întregită cu cealaltă. Unitatea persoanei e o mare taină. Căci are în acelaşi timp două firi şi 
două lucrări, dar totodată aceste două firi şi lucrări sînt una. Iar firea cea una constituie 
totodată o unică persoană. în Hristos sînt două firi, deci şi două lucrări, care nu pot fi numite 
în acelaşi timp una. Şi totuşi El e o unică Persoană, în care firile şi lucrările sînt unite. Dar e 
vorba de o altă unire, care nu este impusă de o specie. Persoana este o unitate care nu 
anulează în ea firile şi mişcările distincte. Acest fapt e propriu în mod accentuat lui Hristos. 
Dar cum sînt unite în Persoana lui Hristos firile, voinţele şi lucrările distincte? Aceasta este o 
mare taină. în Sfînta Treime taina e altfel: acolo trei Persoane distincte au aceeaşi fire şi 
lucrare. Taina unităţii persoanei care include mai multe firi şi lucrări corespunzătoare 
acestora poate s-ar explica pînă la ungrad din faptul că firile incluse sînt făcute una pentru 
alta, sau se întregesc ca persoană. în Hristos am avea explicaţia unităţii Persoanei incluzînd 
două firi şi lucrări cu mult mai deosebite în faptul că firea omenească îşi are baza existenţei şi 
modelul în cea dumnezeiască. Dumnezeu Cuvîntul 

poate aduna în unitatea Sa de ipostas firea omenească care e după chipul celei dumnezeieşti, 
în Dumnezeu distincţia Persoanelor de aceeaşi fire este explicată prin faptul că aceeaşi fire e 
avută altfel de fiecare Persoană. Dar acest altfel e determinat de relaţia între ele. 

vedem şi înţelesul aflat la baza cuvîntului rostit, dar şi cuvîntul rostit subordonat 
înţelesului, ca şi interioritatea reciprocă (perihoreză) deplină între ele; şi nici 
deosebirea dintre ele nu introduce deosebirea persoanelor, nici extrema unire a 
lor nu produce confundarea lor 180 . 

Dar ce ar spune cineva şi despre sabia aprinsă care nu salvează mai puţin 
decît firile, adică focul şi fierul, lucrările lor naturale, adică arderea şi tăierea şi le 
arată pe acestea prin toate deodată şi în fiecare? Căci nici arderea ei nu e separată 
de tăiere după unire, nici tăierea de ardere şi nici faptul că lucrarea ei naturală e 
dublă nu introduce două săbii aprinse; nici unitatea săbiei aprinse nu produce o 
amestecare sau o confundare a deosebirii lor 181 . 

P. Nu era unul Cel ce lucra? 

M. Da, unul. 

P. Dacă deci e unul Cel ce lucra, atunci şi lucrarea era una, ca fiind a Unuia. 
M. Acest unul Hristos (ca să vă întreb aceleaşi cu cele de mai sus, pe voi care vă 
întoarceţi la aceleaşi) e unul prin ipostas, sau prin fire? P. Prin ipostas. Căci prin 
fire e îndoit. 

M. Deci Acelaşi lucra îndoit pentru dualitatea după fire, sau unitar pentru 
unitatea ipostasului? Deci dacă Acelaşi lucra îndoit, dar e Unul, urmează că odată 
cu numărul lucrărilor nu se introduce numărul persoanelor. Iar a spune că 
lucrarea e una pentru unitatea persoanei, cuvîntul care afirmă aceasta va conţine 
aceleaşi absurdităţi referitor la aceleaşi. Căci dacă lucrarea este ipostatică, odată 
cu mulţimea ipostasurilor se va introduce şi deosebirea lucrărilor. 

P. Fără îndoială faptul că lucra în mod îndoit nu înseamnă că erau două 
lucrările Lui, fiindcă Cel ce lucra fiind Unul, era una şi ea. 

M. Aceasta o va spune şi altul împotriva ta: faptul că e îndoită firea Lui nu 
înseamnă că sînt sau că trebuie să se spună două, dar din faptul că ipostasul Lui e 
unul, urmează că una este şi se zice firea Lui? Dar ca să lastoate cîte pot fi spuse 
despre aceasta, afirmîndu-se o singură lucrare, ce fel de lucrare pretindeţi că e 
aceasta? Dumnezeiască sau omenească, sau nici una din aceste două? Dacă e 



180Sfîntul Maxim dă unităţii Persoanei lui Hristos, fără confundarea celor două firi şi lucrări 
(dar şi unităţii persoanei umane fără confundarea sufletului şi a trupului), o ilustrare prin 
asemănarea între cuvîntul rostit şi înţelesul lui. Ele sînt într-o extremă unitate şi totuşi se 
menţin distincte. Dar această ilustrare trimite la unitatea mai adîncă a persoanei care 
gîndeşte înţelesul şi-1 rosteşte prin cuvînt. Persoana le uneşte pe amîndouă, fără să implice o 
dualitate a ei şi fără să le confunde pe cele două. Poate la bază e tot unitatea bogată a fiinţei, 
unitatea vie în mişcare. La Hristos unitatea se poate explica din faptul că firea umană îşi are 
originea în cea divină şi cea divină o susţine pe cea umană în mişcare fără să o anuleze. 
181 Dar cum poate fi sabia una, avînd două lucrări? Sau cum fiind sabia una, cele două 
lucrări nu se confundă? Prin faptul că sabia poate deveni aprinsă sau focul poate găsi un 
suport în sabie. O materie ce se consumă prin foc nu poate deveni suport al arderii. Sabia are 
o anumită accesibilitate pentru foc. Ipostasul dumnezeiesc al Cuvîntului poate deveni Subiect 
al lucrării omeneşti, pentru că este Creatorul umanului. Unitatea între cele două lucrări în 
Subiectul Cuvîntului întrupat fără să se anuleze nu e o simplă compoziţie, cum nu e cazul nici 
cu firile. 

721 b. Monoteliţii porneau de la unitatea ipostasului, deducînd de aci că, chiar dacă el 
lucrează îndoit, lucrarea e una. Ortodocşii porneau de la constatarea că există o deosebire 
între lucrarea dumnezeiască şi omenească, ca să conchidă că unitate ipostasului sau Hristos e 
şi Dumnezeu şi om. 

Nu anulau monoteliţii în mod simplist deosebirea firilor şi lucrărilor lui Hristos prin faptul că 
ipostasul este unul? Unitatea ipostasului nu sărăceşte bogăţia şi varietatea vieţii Lui. întîlnim 
aceeaşi taină a unirii paradoxale între unitate şi bogăţia ipostasului. 

dumnezeiască, veţi spune că Hristos e numai Dumnezeu; iar de e omenească, veţi 
spune că nu e deloc Dumnezeu, ci numai om; dar de nu e nici una din acestea, nu 
veţi dogmatiza pe Hristos nici Dumnezeu, nici om, ci neexistîrid 721b . 

P. Afirmînd o unică lucrare a Dumnezeirii lui Hristos şi a umanităţii Lui,' nu 
spunem că aceasta îi aparţine prin raţiunea firii, ci prin modul 182 unirii. 

M. Dacă lucrarea I-a provenit, după judecata voastră, din unire, urmează că 
înainte de unire era nelucrător şi, după voi, I s-a impus cu sila din creaţie (cînd a 
creat lumea). Şi iarăşi dacă lucrarea I-a venit din unire, iar Tatăl şi Duhul Sfînt 
nu S-au unit după ipostas cu trupul, Ei nu sînt lucrători. Iar de nu sînt lucrători, 
nu sînt nici creatori, ca să nu spun că nici nu sînt deloc. 

Şi iarăşi, odată ce unirea e relaţie şi nu realitate, ar urma că lucrarea lui 
Hristos să fie şi ea relaţie şi nu realitate 183 . 

Şi iarăşi, veţi fi siliţi să numiţi această lucrare fie creată, fie necreată, odată 
ce nu există nicidecum vreuna la mijloc între cea creată şi necreată. Şi dacă o veţi 
numi creată, va indica o fire creată. Iar de o veţi spune necreată, va caracteriza 
numai o fire necreată. Căci însuşirile naturale trebuie să fie corespunzătoare 
numaidecît naturilor şi cum ar îi cu putinţă ca o lucrare a firii create şi începute să 
fie necreată, fără început, infinită, creatoare şi susţinătoare? Sau cea a firii 
necreate şi fără de început să fie creată, începută, mărginită şi susţinută de alta 
spre a nu se mai desfiinţa? 

P. Nu primeşti şi nu încuviinţezi nici pe cei ce consideră lucrarea cea una 
efect al faptelor săvîrşite de Hristos? 

M. Altul este efectul altei fapte şi nu acelaşi, cum s-a arătat cu pilda săbiei 
arzătoare. Căci deşi sînt unite între ele lucrarea focului şi cea a fierului, vedem că 
efectul focului este arderea şi cel al fierului tăierea, chiar dacă nu sînt despărţite 
între ele în tăietura arzătoare sau în arderea tăietoare. Precum şi efectul cerului e 
altul,şi al pămîntului, altul,şi al soarelui, altul. Deci nu e cu putinţă să se spună că 
e un unic efect unde nu e o unică şi singură faptă. Deci dacă privind la efectul 
faptelor săvîrşite de Hristos, aţi dogmatizat o unică lucrare, sau să dogmatizaţi şi 
o unică faptă, sau pentru nesfîrşitele fapte să dogmatizaţi şi nesfîrşite lucrări. Dar 
nu despre fapte ne este discuţia. Căci nu despre cele exterioare ale lui Hristos ne 
este cuvîntul, ci despre cele din Hristos însuşi, adică despre raţiunea naturală a 
celor două fiinţe ale lui Hristos, dacă aceasta s-a ales cu o lipsă din unire, sau fără 
lipsă; şi dacă cu o lipsă, de e cu putinţă să existe o fire cu lipsă; iar dacă e fără 
lipsă, dacă se vede în ea, adică în raţiunea susţinătoare a fiinţei, lucrarea, sau în 
cele ce sînt în afară. Că lucrarea cea după fire nu e dintre cele din afară 
(exterioare), e vădit din aceea că fără fapte poate exista fiinţa, dar fără lucrarea 



182 Cugetarea monotelită era contradictorie şi de neînţeles, cînd afirma pe de o parte că 
lucrarea nu provine din fire, ci din unirea unei firi cu alta. Cum se poate naşte dintr-o fire o 
lucrare prin unirea cu o altă fire, cînd nu e o bază pentru ea în fire, odată ce cealaltă fire a 
fost contopită cu cealaltă? Apoi nu rezultă de aci că firea omenească nu se împlineşte fără 
unirea cu cea dumnezeiască şi nici invers? Nu rezultă de aci un panteism? 

183 Fără îndoială, lucrarea e şi ea o relaţie. Dar e o relaţie între două lucruri sau realităţi 
(persoană şi lucru, sau persoană şi persoană). Dar e o relaţie realizată prin lucrarea unui 
lucru asupra altuia; nu relaţia realizează lucţarea în ele, ci invers. Lucrarea ţine de un lucru, 
nu invers. Căci nu se poate explica lucrarea născîndu-se într-un lucru din relaţia lui cu altul. 

cea după fire nu e cu putinţă nici a fi, nici a se cunoaşte firea. Căci din cele ce le 
lucrează fiecare în mod natural se adevereşte neschimbat ceea ce este 184 . 

Dar voi, neluînd în considerare nici fapta, aţi dogmatizat plăsmuita de voi 
unica lucrare asemenea unui centaur 185 , sub pretextul raţiunii naturale a fiinţelor 
unite. Şi adeverirea nemincinoasă a acestui fapt o daucapitolele dogmatizate de 
Cyrus 186 , primite de voi favorabil, cu mare plăcere, în care acela dogmatizînd o 
singură lucrare, a spus că prin ea Hristos lucra şi cele dumnezeieşti şi cele 
omeneşti, războindu-se nu numai cu Sfînta Scriptură şi cu Sfinţii Părinţi, ci şi cu 
firea celor create. Căci nici una din cele ce sînt (din cele create), rămînînd în cele 
ale firii, nu poate să facă cele ce se contrazic între ele. Focul nu încălzeşte şi 
răcoreşte; nici gheaţa nu răcoreşte şi încălzeşte; nici pămîntul nu usucă şi 
umezeşte; nici apa nu udă şi seacă. Dacă deci nu se observă aceasta în nici una 
din cele create, cum nu vă temeţi să spuneţi că Cuvântul întrupat şi făcut în mod 
fiinţial om 187 n-a săvârşit prin aceeaşi lucrare minunile şi a suportat patimile, care 
se deosebesc prin raţiunea firii unele de altele? 

P. Dar lămureşte cum a dogmatizat luminătorul Bisericii Ciril cele contrare 
învăţăturii ortodoxe, spunînd că Hristos «a manifestat în amîndouă o unică 
lucrare de acelaşi neam» (a\jyyevr\) ? 

M. Această expresie nu se împotriveşte celor două lucrări. Dimpotrivă, le 
susţine. Căci n-a afirmat o unică lucrare naturală a Dumnezeirii lui Hristos şi a 
umanităţii Lui. Fiindcă în acest caz n-ar fi zis că «n-ar recunoaşte cineva o 
singură lucrare a Făcătorului şi a făpturii». Ci a voit să arate că lucrarea 
Dumnezeirii este una, fie că e fără trup, fie cu trupul. E ca şi cum voind cineva să 
arate că e o singură lucrare a focului, fie că e prin materie, fie fără materie. Aşa şi 
Părintele n-a spus că lucrarea celor două firi e una, ci a spus că una e lucrarea 
dumnezeiească şi părintească (a Tatălui), aflîndu-se fiinţial în Cuvîntul întrupat, 
datorită căreia nu săvârşea numai prin poruncă atotfăcătoare faptele 
dumnezeieşti, în mod netrupesc (cum zice El însuşi, dat fiind că şi după întrupare 
e împreună lucrător cu Născătorul Său, Care lucrează netrupeşte), ci şi prin 



184Nu faptele singulare, în deosebirea lor, produc lucrările, ci lucrarea unitară produce 
faptele. Lucrarea are un caracter potenţial, e un fel de energie, care se poate manifesta în 
fapte variate, dar totuşi înrudite. Iar această energie ţine de fire. Faptele în care se manifestă 
energia pot fi alese de libertate. (Avem aci o precizare a naturii energiilor cu care s-a ocupat 
Sf. Grigorie Palama). Sau omul se poate reţine în extrem de la orice fapte, dar energia nu o 
pierde nici în acest caz. Firea omenească nu poate fi fără energia corespunzătoare, dar poate 
trăi în extrem prin fapte. Sau în orice caz energia identică a tuturor oamenilor, 
corespunzătoare fiinţei lor, o manifestă în alte şi alte fapte fiecare persoană. De aci rezultă că 
în Hristos firea omenească nu poate fi fără lucrarea (energia) ei, chiar dacă ea se manifestă în 
faptele Lui omeneşti mult deosebite de ale celorlalţi oameni. 

725.0 unică lucrare în Hristos e o nălucire asemenea unui centaur (cal cu cap de om), care nu 
corespunde nici unei firi a Lui, ci unirii într-o singură fire a firilor Lui. Hristos însuşi în 
această concepţie nu mai e nici Dumnezeu, nici om, ci o existenţă nălucită formată din 
amestecarea celor două firi într-una singură în sens monofizit. Aceasta presupune putinţa 
celor două firi de a deveni una în sens panteist. 

186 Am văzut eă Cyrus, episcop de Phasis, cîştigat de împăratul Eraclie pentru o împăcare cu 
monofiziţii pe baza formulei: două firi, dar o singură voinţă în Hristos, e ridicat la 630 pe 
scaunul de patriarh din Alexandria. La 633 într-un sinod din acel oraş el cîştigă pe mulţi 
monofiziţi pentru această formulă. în 634 el vine la Constantinopol şi ajunge cu patriarhul 
Sergie la înţelegerea de a nu se vorbi nici de o lucrare, nici de două în Hristos. îndată după 
aceasta Sofronie ajunge Patriarh la Ierusalim şi publică scrisoarea sinodală în care 
condamnă această învăţătură (H.U.v. Balthasar, op. cit. p.-68). 

187 Cuvîntul S-a făcut om asumînd fiinţa omenească, nefăcîndu-Se om numai la aparenţă. 

atingerea trupului Său le arată pe acestea trupeşte. Aceasta vrea să spună cînd 
zice «prin amîndouă». Vrea să spună că erau de acelaşi neam după fire învierea 
copilului, sau dăruirea vederii orbului, sau binecuvântarea plinilor, sau curăţirea 
leproşilor, săvîrşite prin cuvînt şi poruncă atotfăcătoare, cu faptele săvârşite prin 
atingerea trupească. Aceasta pentru a arăta că şi trupul Lui e de viaţă făcător, ca 
unul ce era în mod propriu al Lui şi nu al altuia, prin unirea deplină cu El. Căci 
prin amîndouă acestea, adică prinporuncă şi atingere se cunoştea lucrarea 
dumnezeiască prin faptele înseşi, nevătămînd în nici un fel lucrarea omenească a 
trupului, naturală şi pătimitoare asemenea celei a noastre; dimpotrivă, păstrînd-o 
în manifestarea proprie ei, precum şi sufletul îşi manifestă prin trupul propriu şi 
prin lucrarea lui naturală, ca printr-un organ, cele proprii şi lucrarea sa 
naturală 188 . Căci întinderea mîinii şi atingerea şi apucarea şi amestecarea prin ea 
a tinei şi frîngerea pîinii şi, simplu, tot ce se săvîrşea prin mînă, sau prin alt 
mădular, sau parte a trupului, era propriu lucrării naturale a umanităţii lui 
Hristos, prin care, ca om, era lucrător Acelaşi, Care era Dumnezeu prin fire şi 
lucra în mod natural cele dumnezeieşti, ca să se adeverească prin amîndouă după 
fire, arătîndu-Se fiind cu adevărat Dumnezeu desăvîrşit şi om desăvîrşit, afară 
numai de păcat. 

Deci n-a ignorat Părintele însuşirea nici unei firi cuprinzătoare a celorlalte 
proprietăţi, pentru puterea creatoare şi lucrarea ce-i vine trupului prin suflet şi-i 
susţine viaţa, pe care Dumnezeu Cuvîntul întrupat păstrîndu-le în El le-a arătat 
neştirbite şi în mod neamestecat: puterea creatoare, în faptul de a fi creat 
substanţa şi calitatea şi cîtimea din care şi în care este şi se vede existenţa 
creaturilor. Căci deşi filosofii elini au împărţit cele ce sînt în zece raţiuni 
(categorii), în cele trei se cuprinde şi se include totul. El a arătat că a creat 
substanţa, împlinind ochilor orbului ceea ce le lipsea; calitatea, prefăcînd apa în 
vin; cîtimea, înmulţind pîinile 189 . Iar lucrarea susţinătoare de viaţă a arătat-o în 
respiraţie, în grăire, în vedere, în auzire, în atingere, în mirosire, în fapta mîncării 
şi a băuturii, în mişcarea mîinilor, în umblare, în dormire şi în celelalte cîte se 
arată în mod neschimbat în firea lucrării celei naturale 190 . 

P. Ai înfăţişat în chip ortodox şi neforţat învăţătura Părinţilor neîm- 
potrivindu-se, ci convenind în toate celor două lucrări. Dar ce putem spune 
despre Sf. Dionisie, care zice în Epistola către slujitorul Gaius despre Hristos că 
a arătat între noi ca o lucrare nouă pe cea teandrică? 



188 într-un fel atît trupul cît şi sufletul îşi are o lucrare proprie. Dar cea a sufletului se 
săvîrşeşte prin cea a trupului ca printr-un organ. Aceasta îi serveşte Sfîntului Maxim ca 
exemplu pentru lucrarea dumnezeiască prin cea omenească. Precum lucrarea sufletului şi a 
trupului nu sînt contrare, ci sînt făcute pentru a se întregi, aşa şi lucrarea dumnezeiască şi 
cea omenească nu sînt contrare, ci lucrarea dumnezeiască se poate îndeplini prin cea 
omenească, pentru a da un unic efect. Umanul nu a fost făcut contrar dumnezeiescului, ci ca 
mijloc de manifestare a acestuia. Abia atunci se împlineşte el cu adevărat. 

Desigur, asemănarea merge numai pînă la un loc. Căci pe de altă parte nu se poate vorbi în 
om de două lucrări, precum nu se poate vorbi de două firi. 

189 Cele zece categorii aristotelice Sf. Maxim le reduce la trei: substanţă, calitate, cantitate. 
Iar pe ele, le vede create de Dumnezeu. Hristos Se arată ca Dumnezeu creîn-du-le şi în starea 
Sa întrupată. 

190 Precum am spus mai înainte, după Sf. Maxim lucrarea sau energia cea unică a firii 
omeneşti se arată într-o mulţime de fapte înrudite, sau de acelaşi fel omenesc. Hristos Şi-a 
arătat lucrarea omenească în toate acestea. 

M. Noutatea este calitatea, sau cîtimea? P. 

Cîtimea. 

M. Aşadar ea introduce prin sine şi o fire de felul acesta (nouă), dacă 
definiţia oricărei firi e raţiunea unei lucrări fiinţiale a ei 191 . Dar nu numai aceasta, 
ci şi cînd zice Apostolul: «Iată toate s-aufăcut noi» (II Cor. 5,17), nu înţelegem 
nimic altceva decît că: «Iată toate s-au făcut una». Şi fie că voiţi să vedeţi aceasta 
prin fire, fie prin lucrare, aceasta rămîne la voinţa voastră. Iar dacă noutatea este 
calitate, nu arată o singură lucrare, ci modul nou şi negrăit al manifestării 
lucrărilor naturale ale lui Hristos, potrivit modului negrăit al inferiorităţii 
reciproce (al perihorezei) a firilor întreolaltă, şi vieţuirea Lui ca om, străină şi 
minunată (paradoxală) şi necunoscută firii celor create, şi modul comunicării 
reciproce în baza unirii negrăite. 

P. Nici expresia teandrică nu arată o unică lucrare? 

M. Nu. Dimpotrivă, cuvîntul redă în mod concentrat lucrările firilor 
numărate dacă negîndu-se extremele nu se introduce totuşi nimic mijlo-ciu'în 
Hristos 192 . Iar dacă I se atribuie o-unică lucrare, Hristos va avea ca Dumnezeu 
altă lucrare decît cea a Tatălui. în acest caz Fiul va avea altă lucrare decît Tatăl, 
dacă cea a Tatălui nu e teandrică şi dacă ea caracterizează şi constituie o fire 
teandrică 193 . Căci lucrarea fiind naturală (a firii), e trăsătura susţinătoare a firii şi 
născută ei. Şi cei ce învaţă despre acestea au spus că e altceva o cîtime şi altceva 
calitatea. 

P. Noutatea nu e nici cîtimea, nici calitatea, ci substanţa (fiinţa). 

M. Mă mir cum îndrăzneşti să spui aceasta. Ce se opune fiinţei (substanţei)? 
P. Ceea ce nu este. 
M. Şi ce se opune noutăţii? 
P. Vechimea. 

M. Deci noutatea nu e fiinţă, ci calitate. Şi cum dacă vom primi termenul «o 
lucrare» nu vom opune lui însuşi şi celorlalţi Părinţi pe acest învăţător al celor 



191 Firea se defineşte prin lucrarea ei. Căci prin lucrare arată ce poate face; prin lucrare iese 
din ascunzimea ei potenţială, prin lucrare se mişcă, e vie, înseamnă ceva pentru celelalte 
existenţe, nu e moartă. 

192 Se neagă atît despărţirea, cît şi contopirea firilor. Totuşi aceasta nu introduce ceva 
mijlociu în Hristos, nici dumnezeiesc, nici omenesc, ci o combinaţie în care fiecare ar pierde 
ceva din al său, pentru a realiza o natură de mijloc. Străbătută de fireadumne-zeiască, firea 
omenească nu se pierde, ci se actualizează deplin. Aceasta se datoreşte faptului că divinul nu 
e contrar umanului, nici umanul divinului, odată ce divinul 1-a creat. Divinul potenţează 
umanul prin dăruirea bunătăţilor Sale, dar nu-1 scoate din caracterul lui de creat. Aceasta se 
observă şi între oameni: cu cît se întrepătrund mai mult prin iubire, pe atît se dezvoltă mai 
mult puterile lor. Se realizează o perihoreză nu numai între Persoanele divine şi cele umane, 
ci şi între cele două firi în Hristos. Nimeni nu e despărţit, dar nici contopit în Dumnezeu, sau 
în lumea creată de El. Toate sînt înarticulate între ele şi totuşi neconfundate. Şi în acest sens 
toate sînt «una». Dar unirea dintre Persoanele divine şi cele umane aduce o noutate în cele 
din urmă. Se poate deci spune că toate se fac noi, ceea ce echivalează cu: toate se fac una sau 
mai una. Legea unirii şi a neconfundării domneşte în toate. în cazul persoanelor conştiente ea 
înseamnă «comunul». E legea cea mai înaltă. E ţinta tuturor, e fericirea tuturor. Fericirea nu 
o dă nici despărţirea, nici contopirea, sau prea apăsătoarea prezenţă a unuia faţă de altul. 

193 Dacă lucrarea teandrică ar fi una, ea ar presupune o fire teandrică, o fire combinată 
divino-umană, ceea ce ar indica putinţa unei unităţi de fiinţă între divin şi uman, fapt care ar 
duce iarăşi la panteism. Omul ar fi anulat în acest caz ca om, iar Dumnezeu ar cădea în 
neputinţele omului. 

733 b. Aceasta se aplică şi d iminaţiunilor neoprotestante, care nu cunosc pe Hristos ca Fiul 
lui Dumnezeu. 

dumnezeieşti? Căci toţi împreună au spus şi au învăţat clar că cele ce au aceeaşi 
fiinţă au şi aceeaşi lucrare şi cele ce au aceeaşi lucrare au şi aceeaşi fiinţă şi că 
cele ce se deosebesc prin fiinţă, se deosebesc şi prin lucrare şi cele ce se 
deosebesc prin lucrare, se deosebesc şi prin fiinţă. 

P. Aceasta s-a spus de Părinţi despre teologie (despre Dumnezeu), nu şi 
despre iconomie (întrupare). De aceea nu e propriu unei cugetări iubitoare de 
adevăr a transfera cele spuse de ei în teologie Ia iconomie şi a ajunge la o astfel 
de absurditate. 

M. Dacă s-au spus de Părinţi numai despre teologie, atunci după întrupare 
Fiul nu mai e teologhisit (împreună cugetat) Dumnezeu cu Tatăl. Iar dacă nu mai 
e împreună teologhisit cu Tatăl, nu mai e nici numărat în invocarea de la Botez şi 
credinţa în El şi propovăduirea Lui sînt deşarte 733b . 

Şi iarăşi, dacă Fiul nu mai e teologhisit după întrupare împreună cu Tatăl, 
cui vom atribui spusa: «Tatăl Meu pînă acum lucrează şi Eu lucrez» (Ioan 5, 17); 
şi: «Cele ce vede făcîndu-le Tatăl, şi Fiul le face asemenea» (Ioan 5,19); şi: «De 
nu credeţi Mie, credeţi faptelor Mele» (Ioan 5, 38); şi: «Lucrurile pe care Eu le 
fac mărturisesc despre Mine» (Ioan 5, 25); şi: «Precum Tatăl Meu scoală morţi 
şi înviază, aşa şi Fiul pe care voieşte îi înviază» (Ioan 5, 25)? Căci acestea toate 
îl arată pe El nu numai fiind după întrupare de aceeaşi fiinţă cu Tatăl, ci şi de 
aceeaşi lucrare. 

Şi iarăşi, dacă providenţa referitoare la creaturi e o lucrare a lui Dumnezeu, 
iar aceasta e nu numai a Tatălui şi a Duhului, ci şi a Fiului şi după întrupare, 
atunci El este şi după întrupare de aceeaşi lucrare cu Tatăl. 

Şi iarăşi, dacă minunile sînt lucrarea lui Dumnezeu, iar din minuni L-am 
cunoscut pe Fiul ca fiind de aceeaşi fiinţă cu Tatăl, urmează că din aceeaşi 
lucrare S-a arătat ca fiind de aceeaşi fiinţă cu Tatăl şi e împreună teologhisit cu 
Tatăl şi după întrupare. 

Şi iarăşi, dacă lucrarea creatoare aparţine fiinţial lui Dumnezeu 194 , iar cele 
ce aparţin fiinţial nu pot fi negate, e necesar ca ei, spunînd că Elnu e de aceeaşi 
lucrare cu Tatăl şi după întrupare, să spună că nu e nici de aceeaşi fiinţă. Căci 
unde nu este lucrarea cea după fire, nu va fi nici firea de care ţine ea. Sau e 
necesar ca, spunînd că e de aceeaşi fiinţă cu Tatăl, să spună că e şi de aceeaşi 
lucrare şi să-L teologhisească împreună cu Tatăl şi după întrupare. Căci unde e 
firea comună, acolo va fi şi lucrarea comună, conformă firii în mod neschimbat. 

P. Nu afirmăm lucrarea cea una spre desfiinţarea lucrării omeneşti, ci, 
fiindcă se distinge de lucrarea dumnezeiască ca opusă ei, se socoteşte prin 
aceasta pasivitate (nâuoc). 

M. Potrivit acestei judecăţi, şi cei ce afirmă o singură fiinţă nu o spun 
aceasta spre desfiinţarea celei omeneşti, ci fiindcă firea omenească se distinge 
prin opoziţie de cea dumnezeiască, se socoteşte prin aceasta pasivă (pătimitoare). 

P. Dar ce? N-au numit Părinţii mişcarea omenească pasivă, distin-gînd-o de 
cea dumnezeiască? 

M. Nicidecum. Căci nici un lucru nu se cunoaşte şi nu se defineşte din 
alăturarea la altul sau din comparaţie. în acest caz lucrurile se vor descoperi ca 
fiindu-şi cauze unele altora. Căci dacă mişcarea dumnezeiască este lucrare, cea 
omenească este pasivitate; desigur, fiindcă firea dumnezeiască este bună, cea 



194Dumnezeu nu e silit de sa Sa să Se întrupeze, căci aceasta L-ar arăta că a fost 
silit de fire şi să creeze. în acef iz El .n-ar mai fi Dumnezeu adevărat. 

omenească va fi rea. La fel prin reciprocitate contrastantă, fiindcă mişcarea 
omenească e numită pasivitate, mişcarea dumnezeiască e numită lucrare şi 
fiindcă firea omenească e rea, cea dumnezeiască va fi bună 195 . Dar acestea au 
multă aiureală în ele. 

P. Deci cum? N-au numit Părinţii mişcarea omenească pasivitate? 

M. Au numit-o în multe moduri, după subînţelesurile aflate în ea. 

P. Cum o înţelegi aceasta? 

M. Au numit-o şi putere şi lucrare şi deosebire şi mişcare şi însuşire, şi 
calitate şi pasivitate, dar nu prin opoziţie faţă de cea dumnezeiască. Ci ca 
susţinătoare neschimbată, putere; ca una ce caracterizează şi arată în toţi cei de 
acelaşi gen în identitatea neschimbată, lucrare; ca una ce se distinge, deosebire; 
ca una ce indică existenţa reală, mişcare; ca una ce constituie şi aparţine numai 
unui lucru, nu şi altuia, însuşire proprie; ca una ce distinge în mod specific, 
calitate; ca una ce e mişcată, pasivitate (pătimire). Căci toate cele din Dumnezeu 
şi după Dumnezeu sînt pasive prin faptul că sînt mişcate, nefiind mişcare prin ele 
sau putere prin ele 196 ; deci cum s-a spus, nu prin opoziţie reciprocă, ci pentru 
raţiunea ce s-a sădit în mod creator de cauza care a dat fiinţă totului. De aceea 
folosind acelaşi cuvînt ca pentru cea dumnezeiască, au numit-o lucrare. Căci cel 
ce a spus: «Lucrează prin fiecare chip cu participarea celuilalt» 197 , ce a spus 
altceva decît cel ce a spus: «A rămas 40 de zile fără să mănînce, apoi află- 
mînzit»! Căci a dat firii cînd a voit să lucreze cele ale ei; sau decît cel ce a numit 
lucrarea Lui deosebită, sau dublă, sau alta şi alta 198 . 



195Dacă în faţa unei realităţi de un anumit fel trebuie să fie una de un fel opus, urmează că 
cele două lucruri opuse trebuie să-şi aibă cauza_ unul în altul. Aceasta înseamnă că un lucru 
de un fel trebuie să producă pe cel contrar. în acest caz fiecare lucru naşte din sine pe opusul 
lui. Cel bun naşte pe cel rău şi cel rău pe cel bun. Atunci nu se mai poate spune că unul e cu 
adevărat bun şi celălalt cu adevărat rău. Aceasta ar însemna că lupta de exterminare 
reciprocă e o lege a firii şi a te reţine de la ea înseamnă a nu te conforma firii. Căci dacă 
războiul e tatăl tuturor, cum spunea Heraclit şi cum s-a reluat această idee de Hegel, a te 
reţine de la luptă înseamnă a te reţine de la procesul de viaţă al existenţei. Dar în această 
concepţie e o mare contradicţie. Cum se produce viaţa prin exterminare reciprocă? 
Cu totul alta este concepţia creştină. Conform ei, cele create de Dumnezeu nu trebuie să fie 
numaidecît opuse Lui. Ele I se opun din libertate, nu prin fiinţă. Ele sînt făcute pentru 
armonie, nu pentru dezbinare şi ură. Omul e creat bun în asemănare cu Dumnezeu. E creat 
ca fiinţă lucrătoare, ca să colaboreze cu Dumnezeu, nu ca o fiinţă ce trebuie să se afle în 
opoziţie cu toate. Omul e chemat prin lucrarea lui să promoveze unitatea şi creşterea fericirii 
între toate. E creat să promoveze unitatea tuturor printr-o lucrare de ajutorare a înaintării 
tuturor în Dumnezeu, în Care toate îşi găsesc unitatea deplină, dar şi viaţa deplină. în aceasta 
se arată valoarea eternă a fiecărui om. Dacă oamenii sînt făcuţi pentru a se extermina 
înseamnă că venirea lor la existenţă n-are nici un sens. 

196 Creaturile (conştiente) nu sînt stăpînite de o pură pasivitate. Ele sînt lucrătoare, deci se 
mişcă, dar nu sînt mişcate prin ele însele, ci au în ele mişcarea de la Creatorul, dar ca o 
capacitate pe care trebuie să o actualizeze şi ele, aşa cum, avînd existenţa de la Dumnezeu, 
trebuie să o susţină şi promoveze şi prin grija lor. Pot să mă mişc şi sînt obligat să mă mişc, 
dar trebuie să fac mişcarea cu smerenie ca avînd puterea să mă mişc de la Cel ce m-a creat, şi 
cu conştiinţa că, cu cît mă mişc mai mult spre El, cu atît îmi vine mai multă viaţă de la El. 
Orice persoană şi orice lucru se mişcă, dar nu e ultimul izvor al mişcării şi nu are nici pe altul 
din oamenii sau din lucrurile create ca izvor al mişcării, ci toate se mişcă din puterea ce le 
vine de la Dumnezeu. Ultimul izvor al puterii de mişcare al tuturor, fie ea individuală, fie în 
intercondiţionare, e Cel ce le-a dat tuturor însăşi existenţa într-o legătură între toate. 

197 Papa Leo către Flavian. 

198 Sfîntul Grigorie de Nyssa, Ciril etc. (După P.G. 91, col. 352). 

P. Cu adevărat şi discuţia despre lucrări a arătat absurdă o unică lucrare în 
oricare mod ar fi afirmată ea în Hristos. De aceea cer iertare şi pentru mine şi 
pentru predecesorii mei. Din neştiinţă am fost duşi la aceste învăţături şi susţineri 
prosteşti. Te rog să afli un mod ca să înceteze această nebunie ce a fost introdusă 
şi să se apere amintirea predecesorilor. 

M. Nu este alt mod decît să fie trecute sub tăcere persoanele, dar să se dea 
anatemei astfel de dogme. 

P. Dar dacă s-ar face aceasta odată cu acestea ar fi osîndiţi şi Sergie şi 
sinodul din vremea mea. 

M. Mă prinde mirarea cum numeşti sinod pe cel care nu s-a ţinut după legile 
şi canoanele sinodale şi după rînduielile bisericeşti. Căci nici epistola enciclică 
nu s-a dat cu consimţămîntul Patriarhilor, nici nu s-a stabilit un loc şi o zi a 
întîlnirii (pentru întocmirea ei). N-a fost cineva care a propus-o, sau a acuzat-o. 
Cei ce s-au întîlnit n-au avut scrisori de reco 

mandare, nici Episcopii de la Mitropoliţi, nici Mitropoliţii de la Patriarhi. Nu s- 
au trimis epistole sau delegaţi de la alţi Patriarhi. Cine deci, fiind părtaş de 
raţiune, ar primi să numească sinod o adunare care a umplut toată lumea de 
smintelii .şi de dihonie. 

P. Dacă nu e alt mod decît acesta, căutînd mîntuirea mea mai mult decît 
altul, sînt gata să-1 primesc cu toată-convingerea, rugîndu-mă pentru un singur 
lucru: să mă învrednicesc în primul rînd de închinarea în locurile apostolice şi 
mai ales în cele ale corifeilor Apostolilor; apoi de vederea feţei prea sfîntului 
Papă, ca să-i predau cartea cu cele săvîrşite în mod prostesc. 

Acestea spunîndu-le el, Maxim şi Grigorie patricianul au răspuns: fiindcă 
propunerea ta e bună şi folositoare Bisericii, aşa să fie. 

Venind deci împreună cu noi în această cetate cu nume mare a romanilor, 
şi-a împlinit făgăduinţa: a condamnat dogmele decretului «Ecthesis» contrar 
dreptei credinţe, şi s-a unit pe sine, prin mărturisirea dreptei credinţe, cu sfînta, 
universala şi apostoleasca Biserică, prin harul şi împreuna lucrare a Marelui 
Dumnezeu şi Mîntuitorului nostru Iisus Hristos, Căruia se cuvine slava în vecii 
vecilor. Amin. 

David (Proorocul), p. 13,14, 23, 90, 99,157, 
240, 269, 325, 331, 333. 

deliberare, p. 179, 180, 181, 202. 

demon, p. 30, 31, 42, 163. 

deosebire (- a firilor rămase nedespărţite în 

existentă, p. 16, 34, 104, 111, 112, 144, 145, 
195, 229, 276; (- trupească), 48, 84; (- 
concretă unică, persoana) 95; (-plenară 
tripersonală), 161; (- concretă), 277, 

3. Despre sfătuirea omului cu sine sau despre deliberare 179 

4. Despre alegere (hotărîre) 180 

5. Care sînt cele despre care deliberăm 180 

întreolaltă şi a lor şi a lui Dumnezeu, chiar dacă în toţi este un singur lucru 

voit, cum spun unii 184 

11. Nu se poate spune că în Hristos este o singură voinţă, fie a firii, fie 

a alegerii, cum s-a părut unora 189 

A aceluiaşi către acelaşi Marin 

1. Din scrierea despre lucrări şi voinţe, cap. 50, 196 

2. Din aceeaşi scriere, cap. 51: Părinţii spunînd două voinţe în Hristos au indicat legile 
naturale 200 

3. Către prea cuviosul presbiter şi egumen Gheorghe, care a întrebat despre 

taina lui Hristos 207 

4. Celor ce zic că trebuie să se vorbească de o singură lucrare a lui Hristos 211 

5. Despre cuvîntul: „Părinte, de este cu putinţă, să treacă de la Mine acest pahar" (Matei 26, 
39) '. 213 

6. Tomul dogmatic trimis în Cipru diaconului Marin 215 

7. Un exemplar al epistolei trimise către Episcopul Nicandru de către 

Sf. Maxim, despre cele două lucrări în Hristos 228 

8. Către catolicii care locuiesc în Sicilia 240 

9. Copie despre epistola către presbiterul Marin din Cipru 251 

10. A sfîntului Maxim 254 

11. Ale lui Maxim Mărturisitorul diferite definiţii 257 

12. Al aceluiaşi Maxim 259 

13. A lui Maxim cel Mare Mărturisitorul, despre cele două voinţe ale lui Hristos 

cel Unul, Dumnezeul nostru 275 

14. Ale aceluiaşi. Definiţii ale deosebirilor 290 

15. întrebări ale monotelitului Teodor din Bizanţ şi rezolvările lui Maxim ... 291 

16. A aceluiaşi, a doua întrebare 292 

17. Dezvoltările Sf. Maxim 292 

18. Dezlegarea celei de a doua afirmări absurde 295 

19. Tom dogmatic către presbiterul Marin 297 

20. Despre calitate, proprietate (însuşire) şi deosebire, către Teodor, presbiterul 

din Mazara 308 

21. Şi iarăşi Dumnezeiescul Maxim 313 

22. E cu neeputinţă a spune că în Hristos este o singură voinţă 315 

23. Zece capitole despre cele două voinţe ale Mîntuitorului nostru Iisus Hristos 318 

24. Din întrebările puse Sf. Maxim de Teodor monahul 320 

25. Disputa Sf. Maxim cu Pyrhus 320 



